
ediție a manualului este determinată de realizările importante în domeniul clinicii 
neurologice, diagnosticului imagistic şi tratamentului modern al bolilor sistemului nervos 
obtinute în ultimul deceniu al sec. al XX-lea. 

Unele descoperiri extraordinare realizate în cadrul cercetărilor din domeniul 
geneticii moleculare şi neurogeneticii, neuroimunologiei, neurovirozelor ş.a. au avut 
ca rezultat instituirea în SUA a unor programe de cercetare, numite Deceniu/ 
creierului şi Genomul uman, care implică descoperirea cauzelor, tratamentul şi 
profilaxia multor boli în prezent incurabile. Un capitol de performanţă în neuro- 
logie este neuroimagistica şi, mai ales, rezonanţa magnetică nucleară, ce permite 
vizualizarea creierului pe viu. S-au introdus tehnici de studiu al metabolismului 
cerebral, necesare aprecierii funcțiilor cerebrale (SPECT şi PET). Astăzi 
investigaţiile se completează prin metode de tipul gama-angioencefalogratiei, 
neurosonologiei Doppler, precum şi al testelor neurofiziologice (EECT compute- 
rizată, EMG şi potenţiale evocate). 

Aşadar, această lucrare constituie o îmbinare echilibrată a noutăților cu bunele 
tradiţii ale neurologiei clasice. 

Conţinutul manualului a fost completat cu capitole noi în neurologie 
(sindroamele majore, durerea etc.), precum şi cu un capitol nou destinat neurochirurgiei, 
ce a servit drept bază pentru schimbarea denumirii cursului. Au suportat schimbări 
esenţiale şi alte capitole (sistemul vegetativ, neuroinfecțiile, bolile ereditare şi altele), în 
care au fost incluse materiale oripinale de imagistică modernă şi ilustraţii noi. 

Prezenta lucrare cuprinde investigaţii despre cele mai frecvente boli ale sistemului 
nervos, despre rolul sistemului nervos în evoluţia diverselor procese patologice ce se 
referă la dereglările neurosomatice şi somatoneurologice. 

Manualul este destinat studenţilor, rezidenţilor, neurologilor, neurochirurgilor, de 
asemenea medicilor de familie, care au un rol important şi de mare responsabilitate în 
diagnosticul şi profilaxia bolilor neurologice din primele momente de observaţie. 

Aşteptăm observaţii şi sugestii mai ales de la medicii practicieni, cărora le este 


adresată, în primul rând, lucrarea. 


Autorii 


1. PRINCIPIILE FUNCŢIONALE DE ORGANIZARE 
A SISTEMULUI NERVOS 


Creierul şi măduva spinării formează sistemul nervos central (SNC), iar nervii 
cranieni, spinali, autonomi şi ganglionii acestora formează sistemul nervos periferic 
(SNP). Semnalele ce sosesc câtre SNC sunt numite aferențe, iar cele ce pornesc 
de la SNC către periferie — eferențe. SNC primeşte informaţie despre modificările 
mediului intern sau extern, interpretează şi integrează această informaţie şi furni- 
zează eferenţe pentru efectuarea diferitelor activități precum mişcarea sau secreția 
glandulară. SNP conectează SNC cu organele şi țesuturile corpului. 

Sistemul nervos conţine neuroni dispuși în serii longitudinale sau în succesiune 
spațială. Repartizarea serială formează două tipuri de circuite: reflex şi de releu. 
Circuitul reflex transportă impulsuri ce conduc la un răspuns involuntar, precum 
contracția musculară sau secreția glandulară. Circuitul de releu (general somatic 
aferent) transportă impulsuri de la o parte a sistemului nervos la alta, spre exemplu, 
de la organele senzoriale la creier, fiind percepute sub formă de senzații. Circuitele 
somatice aferente sunt clasificate în concordanță cu funcțiile lor şi sunt numite căi 

funcţionale, de exemplu calea durerii, calea vizuală, căile motorii etc. 

O cale funcţională este formată dintr-o serie de 2, 3 sau chiar sute de neuroni. 
Corpii neuronali pot forma aglomerări, numite nuclei sau ganglioni, ori pot fi 
dispuşi sub formă de straturi. Întregul sistem nervos este format din căi funcționale 
ale căror corpi neuronali sunt situaţi în nuclei, ganglioni sau straturi şi ale căror 
axoni sunt dispuși în tracturi sau nervi. 

Funcţiile sistemului nervos somatic sunt recepţia senzitivo-senzorială şi efectorie 
sau motorie. Funcţia de recepție senzitivo-senzorială este compusă din următoarele 
structuri: un receptor specific dispus periferic, un neuron senzitiv aşezat în afara 
sistemului nervos central şi un analizator cortical. Funcţia efectorie constituie 
ansamblul de mecanisme motorii care permit individului să pună în mişcare una sau 
mai multe părți ale organismului său, exprimată prin postură (tonus) şi mişcare. 


Neuronul 


Neuronul reprezintă unitatea funcțională de bază a sistemului nervos. Această 
celulă exercită recepţia, prelucrarea primară şi transmiterea informaţiei în sistemul 
nervos. Neuronul îndeplineşte şi funcția de conexiune dintre periferie (receptori 
sau sinapse) şi creier pe de o parte, iar pe de alta — dintre creier şi organele efecto- 
rii — muşchi şi glandele secretoare. 

Toate celule corpului uman sunt capabile de reproducere, cu excepția celulelor 
nervoase. Pierderea neuronilor este ireparabilă; un neuron odată distrus nu poate 
fi înlocuit. 

Neuronul este format dintr-un corp celular, numit somă, şi din procese protoplasmatice, 
numite dendrite şi axoni (fig. 1). Soma este centrul metabolic al neuronului şi conține 
nucleul şi citoplasma. 


Din punct de vedere morfo- 
logic, neuronii se clasifică în: uni- 
polari, bipolari şi multipolari, în 
funcție de numărul de procese 
protoplasmatice. Singurul proces 
al neuronului unipolar este axo- 
nul. Neuronii bipolari prezintă un 
axon şi o dendrită. Neuronii mul- 
tipolari conțin 2 sau mai multe 
dendrite. Spre deosebire de corpul 
celular, axonii se pot regenera şi 
îşi pot restabili funcțiile chiar şi 
după secționarea completă la ni- 
velul sistemului nervos periferic, 
atât timp cât corpul celular este 
viabil. Repgenerarea axonală func- 
țională nu survine la nivelul SNC. 

Dendritele sunt scurte şi 
transportă impulsuri către corpul 
celular. Axonii variază în lungime 
de la microni până la metri şi 
transportă impulsuri nervoase de 
la neuron spre periferie. Axonii 
pot fi mielinizaţi sau nemieli- 
nizaţi. Axonii mielinizaţi sunt 
înconjurați de teci cu mielină, o 
fosfolipidă dispusă în mai multe 
straturi (fig. 2). Teaca de mielină 
contribuie la creşterea vitezei de 
conducere a impulsurilor de-a 
lungul axonului. Cu cât stratul de 
mielină este mai gros, cu atât vite- 
za de conducere este mai mare. 

Integritatea axonului este 
menținută de către corpul 

Fig. 1. Neuronul. 


celular prin două tipuri de transport axonal. În transportul axonal anterograd, 
nutrienţii corpului celular sunt purtaţi de la corpul celular către terminaţiile 
axonului. Acest transport este important pentru creşterea axonului în cursul 
dezvoltării, sinteza şi eliberarea neurotransmiţătorilor, mediatorii chimici ce 
facilitează transportul impulsurilor nervoase de la o celulă la alta. Transportul 
axonal retrograd survine dinspre terminația distală a axonului spre corpul neu- 
ronal. Astfel, sunt întoarse materialele utilizate pentru a fi refăcute. Acest tip de 
transport prezintă importanţă clinică, deoarece reprezintă calea prin care toxinele, 
virusurile sunt transportate în SNC de la periferie. 


Fibra nervoasă 


Reprezintă continuarea unei prelungiri a celulei nervoase (dendrită sau axon) 
împreună cu toate învelişurile sale. Din acest punct de vedere fibrele nervoase se 
împart în patru categorii: 


Lamele de mielină 


Nucleu al Neurolemă 
celulei Schwann 


Neurilemă 


mielinice Axon 
Fig. 2. Fibra mielinică. 


- fibre amielinice şi fără teaca Schwann ce se găsesc în substanța cenușie; 

- fibre amielinice, dar cu teaca Schwann, fibrele Remack din sistemul nervos 

vegetativ, simpatic; 

- fibre mielinice, dar fără teaca Schwann, ce se găsesc în substanța albă din sistemul 

nervos central şi nervul optic; 

- fibre care au toate învelişurile, adică teaca de mielină, teaca Schwann şi care se 

găsesc în structura nervilor periferici. 

Fibra ce intră în alcătuirea sistemului nervos periferic are următoarea compo- 
nenţă: filamentul axial (neuritul) este format dintr-un fascicul de neurofibrile situate 
într-o masă semifluidă (axoplasma), care este în continuă scurgere de la celulă spre 
periferie. Axoplasma conține neurofilamente şi microtubuli, complexe axonale proteice 
ce conţin tubulină. La periferie, axonul este delimitat de o membrană — axolema — care 
are o compoziție trilamelară cu două straturi monomoleculare de proteină şi un strat 
bimolecular cu lipide situat între ele. Mielina, un fosfoaminolipoid, are rolul de protecție 
şi de izolare a fibrei nervoase faţă de stimulii conduşi de fibrele vecine. De asemenea, 
ei i se atribuie şi rolul de nutriţie a fibrei nervoase. Teaca de mielină este întreruptă din 
loc în loc de strangulaţiile Ranvier, care au rol trofic prin fenomene osmotice, loc unde 
teaca Schwann vine în contact direct cu neuritul. 

Nervul periferic este alcătuit din mai multe fascicule de fibre nervoase, separate 


intre ele prin țesut conjunctiv interstițial, numit endonerv, şi învelite de perinerv, nervul 
fiind înconjurat de o teacă conjunctivă, numită epinerv. 


Teoria neuronală 
Ramon Y Cajal arată că structura microscopică care alcătuieşte sistemul nervos 
are următoarele proprietăţi fundamentale: 

- fiecare celulă constituie o unitate independentă din punct de vedere 
morfologic, legăturile dintre neuroni se realizează prin contact — sinapsă; 

- fiecare neuron este o unitate genetică derivată dintr-o singură celulă — 
neuroblastul; 

- neuronul este o unitate funcțională având capacitatea de propagare a influxului 
nervos; 

- neuronul este o unitate trofică; leziunea unei părți componente din el, cum 
ar fi întreruperea prelungirii axonale, produce o serie de modificări biologice 
atât în celulă cât şi în prelungirea axonală; fenomenele se produc numai în 
unitatea neuronală afectată şi nu se transmit şi celorlalte unităţi neuronale 
cu care neuronul lezat vine în contact; 

- neuronul este o unitate patologică, reacționând ca unitate autonomă, independentă 
de celelalte celule nervoase. 


Sinapsa 

Joncţiunea dintre terminaţiile axonale cu alți neuroni, celule musculare, celule 
glandulare poartă numele de sinapsă. Terminaţia axonului este separată de suprafața 
celulei nervoase, musculare sau glandulare printr-un spaţiu, numit fantă sinaptică, 

Elementul-cheie al structurii moleculare care participă la decodarea mesajului 
sinaptic este constituit din receptori. Receptorii sunt alcătuiți din unităţi macro- 
moleculare complexe atât structural cât şi funcţional. Morfologia acestora variază 
după funcţia specifică la nivelul sinapsei, după localizarea pre- sau postsinaptică, 
Complexul receptor recunoaşte molecula activă prin situsul situat pe fața externă 
a membranei celulare. Legătura creată cu molecula activă este saturabilă, stereo- 
specifică şi reversibilă. Neuromediatorii participă la traducerea spre faţa internă a 
membranei celulare a informațiilor primite. Astfel, neuromediatorii pot cuprinde 
electrodul intracelular propriu-zis, de obicei o enzimă, kinazele membranare, cu 
fosforilarea proteinelor, canalele ionice. 

O caracteristică fiziologică importantă a sinapsei este polarizarea, ceea ce 
înseamnă că impulsul este întotdeauna direcționat de la axon către următorul neuron 
din circuit sau către muşchii şi glandele deservite de către axon. 

Primind impulsuri nervoase, neuronul îşi schimbă potenţialul electric. Modi- 
ficările potențialului apar în urma interacțiunii dintre substratul subsinaptic cu 
mediatorul (neurorransmitter-ul) eliberat din vezicile sinaptice ale terminaţiilor 
axonale, care contactează neuronul respectiv. Schimbarea gradului de încărcare 
electrică a membranei neuronului se evidenţiază prin potenţialul postsinaptic, care în 

funcţie de mediatorul eliberat în fanta sinaptică poate fi excitator sau inhibitor. Potenţialele 
postsinaptice excitatorii (PPSE) sunt încărcate pozitiv în cazul înregistrării intracelulare, şi 
invers, potențialele postsinaptice inhibitorii (PPSI)- negativ. 

În stare de repaus mediul intern al neuronului este încărcat negativ, comparativ 
cu mediul extracelular. Această sarcină este determinată de diferenţa concentraţiei 
ionilor încărcaţi pozitiv de ambele părți ale membranei şi se evidenţiază prin terme- 
nul de polarizare. Astfel, eliberarea mediatorilor excitatorii conduce la micşorarea 
gradului de polarizare a membranei — la depolarizare, iar a celor inhibitorii — la 
majorarea diferenţei de potenţiale dintre părţile membranei — la hiperpolarizare. 

PPSE creşte posibilitatea neuronului de a genera potenţialul de acţiune, impulsul 
nervos care se răspândeşte prin axon, transmițând informaţia la alţi neuroni sau 
organe efectorii. PPSI, invers, conduc la „închiderea” neuronului pentru transmi- 
terea informaţiei. 

O particularitate importantă a PPSE şi PPSI este capacitatea de sumare. Dacă 
neuronul este influenţat de mai mulți stimuli, modificarea sumară a potențialului 
va fi proporțională cu cantitatea impulsurilor excitatorii. Atunci când depolarizarea 
neuronului atinge un anumit nivel critic, are loc o „„penetrare” electrică a membranei 
şi se începe un proces electrochimic de răspândire a excitaţiei în fibra nervoasă — 
potenţial de acţiune, care se mai numeşte spike (engl. — „vârP”) pentru forma sa 
ascuțită. Aceste descărcări au amplitudine înaltă (zeci şi sute de mV) şi durată scurtă 
(1-2 ms). Ele apar numai după un anumit nivel de depolarizare — „nivel critic de 
depolarizare” — şi au proprietăţi stabile ale amplitudinii vârfului (legea „totul sau nimic”), 
şi se răspândesc rapid de-a lungul axonului până la ţintă. Particularităţile interacțiunilor 
excitatorii şi inhibitorii determină direcția şi intensitatea fluxului impulsurilor nervoase 
în rețeaua neuronală respectivă. 


Glia 

Un alt element neuroectodermal al sistemului nervos este glia. Ea exercită 
funcţii: de susținere, metabolică, trofică şi de apărare. Glia formează şi învelișul 
mielinic al axonilor, asigurând conducerea impulsurilor sistemului nervos. 

Există trei tipuri de celule de susținere sau gliale: ependimale, microgliale şi 
macrogliale. Celulele ependimale tapetează cavitățile pline cu fluid — ventriculii 
cerebrali şi canalul central al măduvei spinării. Celulele microgliale sunt fagocite, ce 
iau naştere din macrofagi şi înglobează resturile rezultate din lezarea, infecțiile sau 
bolile SNC. Macroglia este compusă din astrocite, cele mai numeroase celule la 
nivelul SNC, oligodendrocite la nivelul SNC, celule Schwann şi celule capsulare la 
nivelul SNP (fig. 3). 

Astrocitele au corpul neuronal în formă stelată cu numeroase procese de formă 
neregulată. Procesele unor celule astrocitare prezintă terminaţii pe suprafaţa 
creierului sau a măduvei spinării. Multe procese astrocitare au terminaţii vasculare 
ce înconjoară capilarele. Aceste procese formează bariera hemato-encefalică, care 
permite trecerea selectivă a substanțelor din sângele circulant în SNC. Astrocitele 

joacă un rol major în producerea factorilor neuroirofi necesari supravieţuirii neuro- 
nale, în menţinerea balanței electrolitice în SNC şi a neurotransmiţătorilor din fanta 
sinaptică. Astrocitele sunt primele celule afectate prin ischemie, traumatism, iradiere a 
SNC. Ele formează cicatrice în urma leziunilor SNC. Astrocitele sunt foarte susceptibile 
la formarea neoplasmelor. 

Oligodendrocitele sunt celule gliale mici cu un număr mic de procese. Aceste 
celule joacă un rol important în formarea și menţinerea mielinei la nivelul SNC. 
Teaca de mielină este formată de procesele oligodendrocitelor, dispuse în jurul 
axonului. Oligodendrocitele produc de asemenea factori neurotrofi, cel mai 
important dintre aceştia fiind factorul de creştere nervoasă, ce poate promova 
creşterea axonilor afectaţi din SNC. 

Fig. 3. Celulele gliale în relaţie cu neuronii, capilarele. 


Celule Schwann reprezintă corespondentul oligodendrocitelor la nivelul SNP. 
Deoarece fiecare celulă Schwann mielinizează numai o mică porțiune a axonului, 
spre deosebire de oligodendrocite, care înconjoară mulţi axoni mielinizaţi, 
mielinizarea întregului axon necesită un inel celular lung de celule Schwann. Între 
fiecare celulă Schwann mielina este întreruptă. Aceste arii de întrerupere sunt 
numite nodurile Ranvier. Celulele Schwann joacă un rol extrem de important în 
regenerarea axonilor distruși. 

Celulele capsulare constituie elemente gliale ce înconjoară corpii neuronali la 
nivelul ganglionilor senzoriali şi autonomi. 

2. SENSIBILITATEA 


Toate senzațiile generate la nivel cutanat, de țesut conjunctiv, muşchi striați, periost 
etc. aparţin sistemului somatic senzorial, în mod obişnuit numit sistem somato- 
senzorial. 

Sensibilitatea reprezintă proprietatea organismului de a recepționa excitările 
provenite din mediul extern sau de la organele şi țesuturile organismului şi de a 
răspunde prin diverse reacţii. Simţurile generale includ sensibilitatea tactilă fină sau 
tactilă discriminativă şi sensibilitatea presională, vibratorie, a poziției şi mişcărilor 
membrelor, dureroasă şi termică. Senzaţiile, care provin de la excitarea receptorilor 
externi, constituie sensibilitatea superficială (exteroreceptivă) — doloră, termică şi 
tactilă. Simţurile poziției corpului şi extremităților în spațiu (mioartrokinetic), presional, 
vibrator, kinestetic se referă la sensibilitatea profundă. Se evidenţiază și forme 
complexe ale sensibilităţii, spre exemplu simţul de localizare, stereognozia. 

Sensibilitatea se divizează şi în: epicritică (sensibilitatea fină, superficială) şi 
protopatică (sensibilitatea brutală, profundă). 

Sensibilitatea tactilă fină reprezintă conştientizarea şi localizarea precisă a 
stimulilor mecanici fini. 


Căile de transmisie a sensibilităţii 
Căile somatosenzoriale constau din trei neuroni, care transmit impulsurile 
de la receptorii periferici către cortexul cerebral, unde sunt percepute senzațiile 


(fig. 4). 


Calea sensibilităţii superficiale 

Trei neuroni transmit impulsurile tactile, termice şi algice către cortex, unde 
sunt percepute senzațiile. Neuronii primar implicați în sensibilitățile tactilă, termică 
şi doloră, ca şi pentru celelalte forme de sensibilitate, sunt situaţi în ganglionii 
spinali. Ramurile periferice ale acestor celule pleacă spre dermatomul corespunzător 
al nervului spinal, plexului respectiv, trunchiului nervului periferic. Dermatomul 
reprezintă zona inervaţiei cutanate a unui ganglion intervertebral. Ramurile centrale 
(axonii) pătrund în măduva spinării prin rădăcinile posterioare (fig. 5). Intrând în 
componența măduvei spinării, axonii celulelor ganglionului intervertebral formează 
la baza cornului posterior sinapse cu neuronii de gradul doi. Celulele neuronilor 
de gradul doi formează o coloană de celule nervoase de-a lungul măduvei spinării. 
Până la formarea sinapselor, axonii ganglionilor intervertebrali oferă ramuri 
colaterale pentru formarea arcului reflex segmentar corespunzător. Axonul 
neuronului doi trece prin comisura anterioară, pe partea opusă, în cordonul lateral. 
Această trecere se efectuează nu strict orizontal, dar oblic, cu 1 - 2 segmente mai 
sus, Pe partea opusă, în componenţa cordonului lateral, axonii neuronilor de gradul 
doi se ridică în sus, trecând prin toată măduva spinării, prin trunchiul cerebral 
până la nucleii ventro-laterali ai talamusului. Acest tract se numeşte spino-talamic, 
în funcție de originea sa — măduva spinării şi punctul final — talamusul. În bulbul 

rahidian el este localizat dorsal de olive, iar la nivelul punţii şi mezencefalului — dorsal 
faţă de lemniscul medial. Axonii neuronilor de gradul trei pornesc spre cortex, trecând 
prin brațul posterior al capsulei interne, repartizându-se posterior față de tractul piramidal. 
Ulterior, tractul talamo-cortical se ramifică (corona radiata) şi ajunge la 
circumvoluţiunea postcentrală a lobului parietal. În ariile senzoriale corticale are loc 
repartizarea somatotopică a căilor conductive în raport cu părțile corporale. În partea 
superioară a acestei regiuni este proiectată sensibilitatea membrului inferior, mai jos — 
cea a abdomenului, cutiei toracice, membrului superior, feţei. 

Fig. 4. Căile sensibilităţii superficiale şi profunde. 

Fig. 5. Căile conductive ale sensibilităţii în secțiune medulară transversală. 


Calea sensibilităţii profunde 

Primul neuron, ca şi în cazul sensibilităţii superficiale, este prezentat prin celule 
pseudounipolare ale ganglionilor intervertebrali. Dendritele pornesc la periferie 
spre receptorii spirali ai tendoanelor. Fibrele pentru sensibilitatea tactilă ajung la 
receptori sub forma corpusculilor Merkel şi Meissner. Axonii neuronilor de gradul 
întâi prin radiculele posterioare intră în cordoanele posterioare ale măduvei spinării 
de aceeaşi parte a ei şi se ridică în sus în componenţa /asciculelor Goll şi Burdach 
până la bulbul rahidian. În cordoanele posterioare fibrele aşezate mai lateral aparțin 
segmentelor mai caudale, iar fibrele aşezate medial - segmentelor proximale. 
Neuronii de gradul doi sunt localizaţi în nucleul canalului gracilis (Goll) şi al celui cuneat 
(Burdach). Axonii acestor neuroni trec pe partea opusă, se ridică mai sus, la nivelul 
punţii asociindu-se de fibrele sensibilităţii superficiale, ajungând ulterior la talamus şi la 
cortexul parietal. Calea de la nucleii Goll şi Burdach se evidențiază prin fasciculul 
bulbo-talamic, reieşind din locul de unde începe şi unde se termină. Denumirea mai 
veche anatomico-descriptivă a acestui tract este /emniscul medial. Axonii neuronului 
de gradul trei formează tractul talamo-cortical. Fibrele aferente se termină în 
circumvoluţiunea postcentrală cu sectoarele adiacente ale lobului parietal şi 
circumvoluţiunii precentrale. Ca şi pentru sensibilitatea superficială, pentru cea profundă 
în regiunea ariei senzitive corticale segmentele corporale au imaginea proiectată „cu 
capul în jos”. 

Semiologia tulburărilor de sensibilitate 

Localizarea tulburărilor de sensibilitate depinde de distribuirea topogratică a 
teritoriilor nervilor periferici, dermatoamelor, a încrucişării căilor sensibilităţii, a repartiției 
diverselor forme de sensibilitate la nivel medular şi cortical. 

Tulburările de sensibilitate trebuie analizate cu multă răbdare şi apreciate în funcție 
de capacitatea intelectuală a bolnavului. Există două forme de tulburări subiective de 
sensibilitate: paresteziile şi durerea. 

Paresteziile sunt senzaţii subiective anormale, pe care bolnavul le descrie drept 
furnicături, amorțeli, înțepături, senzații de cârcel, de constricţie, de căldură sau 
răceală etc, 

Durerea este simptomul, care îl sileşte pe bolnav să se adreseze cel mai des 
medicului. Este o senzaţie, ce se defineşte prin ea însăşi şi apare spontan, atunci 
când există un factor iritativ pe zonele de recepţie sau pe teritoriul căii sensibile la 
durere, Durerea are caractere foarte diferite ca durată, intensitate, topografie, 
iradiere, timp de apariţie etc. Ea îl obligă pe bolnav să caute interpretarea terapeutică 
şi, concomitent, să evite leziunile corporale serioase sau dereglările ireversibile. 
Senzaţiile de durere îl fac pe bolnav să ocolească, de exemplu, obiectele ascuţite 
sau să cheme urgenţa în cazul unor afecțiuni viscerale, cum ar fi hiperestezia din 
procesele acute (abdomen acut, colecistită, pleurite, pericardite etc.). 

Durerea se determină în zona receptorilor excitați. Uneori ea se identifică în 
zona de proiecție, situată dorsal de sediul durerii, se resimte la o depărtare 
considerabilă de punctul iritat, iradiind din zona teritoriului nervului afectat în 
zonele altor ramificații sau în zona altor nervi periferici. 

Durerile penibile spontane diferă de celelalte mai slabe, dar sâcâitoare, Apariţia 
lor e provocată de iniţierea mişcărilor propriu-zise ori de palpările executate de 
medic în timpul examenului clinic. 

În unul şi acelaşi teritoriu durerea poate fi superficială sau profundă, localizată 
de pacient în muşchi, oase sau viscer. În sensul desfăşurării în timp durerea poate 
fi: continuă, remitentă, continuă cu agravări paroxistice sau intermitentă cu 
paroxisme. Caracterul durerii este descris de pacienţi ca arsură, înțepătură, junghi, 
senzaţie de presiune, torsiune etc. În afecțiunile sistemului nervos durerea poate 
periferici până la analizatorii corticali ai emisferelor cerebrale. 

În afecțiunile nervilor periferici durerile şi paresteziile se identifică în teritoriul 


şi cu paralizii. 


Tipurile de dereglare a sensibilităţii 

La examinarea bolnavului pot fi determinate diverse tipuri de dereglări de 
sensibilitate: 

- hiperestezie: bolnavul simte iritarea mult mai intens decât ea este într-adevăr; 

- hipoestezie: micşorarea pragului de recepție, diminuarea sensibilităţii; 

- anestezie: lipsa sensibilităţii; 

- hiperpatie: denaturarea percepţiei, modificarea pragului de recepție; 

- dizestezie: perceperea senzaţiilor de căldură de câtre bolnav printr-o senzație de 
rece şi invers; 

- poliestezie: O singură senzaţie algică înglobează mai multe senzaţii - excitaţii; 

- parestezie: senzaţii anormale percepute de bolnav sub formă de amorţeli, 
înțepături, furnicături etc.; 

- algie talamică: durere cu un caracter special, spontană, însoțită de hiperpatie; 
ea se măreşte la orice excitație în jumătatea corpului opusă leziunii; 

- algie fantomă: dureri în mâna sau piciorul amputat, ce apar în legătură cu 
excitarea talamusului optic; 

- cauzalgie: dueri difuze vegetative fără a le cunoaşte cauza. 


Metoda examinării sensibilităţii 


I. Sensibilitatea superficială — exteroreceplivă (la durere, termică şi lactilă) 

Sensibilitatea tactilă se verifică cu ajutorul unui tampon de vată. În timpul 
procedurii e necesară o comunicare verbală cu pacientul. Bolnavului i se acoperă 
ochii şi acesta spune „da”, dacă s-a aplicat stimulul, sau arată cu degetul locul 
respectiv. 

O dată cu determinarea zonei de hipo- sau anestezie tactilă se cercetează 
următoarele forme de sensibilitate: topognozia, discriminarea tactilă, dermolexia, 
stereognozia, schema corporală. 

Topognozia este stabilirea locului de excitație cutanată de către bolnavul, care 
nu vede locul respectiv. 

Discriminarea tactilă se determină cu ajutorul compasului, apreciindu-se 
distanța minimă, pe care bolnavul o distinge prin atingerea de cele două vârfuri 
ale compasului. 

Dermolexia este citirea de către bolnav cu ochii închişi a cifrelor scrise de 
examinator pe pielea lui. 

Sensibilitatea termică se determină prin intermediul a două eprubete: una cu 
apă rece (8-20*C) şi alta cu apă caldă (38-58*C). Examinarea se face comparativ. 
Se poate obține o zonă de anestezie, hiperestezie, hipoestezie sau hiperpatie şi 
dizestezie sau inversiunea termică: recele este simţit cald şi invers. 

Sensibilitatea la durere se examinează cu ajutorul unui vârf de ac. Pacientul 
va trebui să indice, dacă a fost atins cu vârtul sau cu gămălia acului şi dacă aplicarea 
înțepăturii este dureroasă. Se poate obține anestezie, hipostezie sau hiperpatie. 


II. Sensibilitatea profundă 

Se examinează sensibilitatea mio-artro-kinetică, simţul greutăţii sau barognozia, 
presiunea şi vibrația. 

Sensibilitatea mio-artro-kinetică. Bolnavul cu ochii închişi apreciază în ce poziţie 
se află un membru sau un segment de membru (un deget, gamba, antebraţul etc.). 

amertonului. Se înregistrează timpul de percepere în relaţie cu frecvenţa osci- 
ațiilor. 

Barognozia sau simțul greutăților constă în aprecierea greutăţii unui obiect, pe 
are examinatorul îl dă bolnavului. 

Presiunea (durerea profundă) apare la apăsare pe tegumente şi organe. 


III. Sensibilitatea complexă: stereognozia şi schema corporală 

Stereognozia este capacitatea de identificare a obiectelor, folosind toate formele 
le sensibilitate superficială şi profundă a bolnavului, care ține ochii închişi. 

Neidentificarea unui obiect în asemenea condiții poartă denumirea de „aste- 
eognozie”, 

Recunoaşterea formei obiectului se numește morfognozie, iar recunoaşterea 
nateriei din care e construit obiectul — hilognozie. 

Tulburările de schemă corporală apar şi se manifestă ca nişte tulburări de 
omatognozie: bolnavul pierde capacitatea de corp ca volum, formă etc. şi o 
ubstituie cu o senzație de membru-fantomă (se descrie la amputaţie, adică la el se 
preciază imaginea membrului pe care nu-l are), anosognozie: bolnavul nu 
ecunoaște că o parte din corp este paralizată, autotopognozie — pierderea capacității 
le a arăta o parte a corpului la comandă. Mai sunt senzații, când o parte a corpului, 
in membru, o ureche etc. se măreşte sau se micşorează ori că la corp se adaugă un 
nembru suplimentar etc. 

La excitarea nervilor periferici şi, mai ales, a nervului sciatic la bolnavi apar 
emne de elongaţie a nervilor respectivi. Semnul Lasegue: când bolnavul ridică 
iciorul în extensie, flexându-l spre bazin, simte dureri ce se amplifică în funcţie de 
nărirea unghiului (faza I), dar dacă piciorul se flexează în genunchi, durerea dispare 
faza 11). Semnul de aşezare: dacă bolnavului, care stă culcat, i se propune să se 
idice, flexându-i picioarele în genunchi, atunci la un anumit unghi el acuză durere 
n partea lombară a coloanei vertebrale ce se intensifică la încercarea bolnavului de 
| se ridica mai sus. Semnul Neri: dacă bolnavului, aflat în poziție culcată, i se 
ecomandă să aducă barba spre cutia toracică, apar acuze de durere în partea cervicală 
coloanei vertebrale sau lombare (în funcţie de localizarea radiculei afectate). 


Tipurile de dereglare a sensibilităţii 

Topografia tulburărilor de sensibilitate este determinată de sediul leziunii şi are o 
aloare de localizare a procesului patologic. Din punct de vedere topografic deosebim 
âteva tipuri de dereglare a sensibilităţii: periferic cu subtipurile: mono-, multi-, 
»olinevritic, plexal; segmentar cu subtipurile: ganglionar, radicular, siringomielic, 
omisural; conductor cu subtipurile: Brown-Sequard, tabetic, altern, cortical. 

Un loc separat ocupă tipul isteric care se întâlneşte la bolnavii afectaţi de 
sterie şi se caracterizează, mai des, prin dereglări de sensibilitate (hemianestezie — 
trict pe linia medie şi polinevritic cu linia strictă de demarcare). 

Sindroamele senzitive 

Căile senzitive pot fi lezate la orice interval al traiectului lor: nervii periferici, 
ganglionii spinali, rădăcinile posterioare, cornul posterior al măduvei, fasciculele senzitive 
din măduvă şi trunchiul cerebral, talamusul şi scoarța parietală. 

Sindromul senzitiv al nervilor periferici. Simptomele subiective se manifestă 
prin dureri şi parestezii. Compresiunea nervului este dureroasă în nevrite, polinevrite 
sau la locul de secțiune în traumatisme. De asemenea, compresiunea trunchiului nervos, 
la locul unde a ajuns procesul de necrozare, determină parestezii în sectorul distal al 
nervului, 

În polinevrită tulburările de sensibilitate sunt generale şi simetrice, localizate 
la membrele inferioare sau la cele patru extremități, având o distribuţie „în mănuşă” 
sau „în şosetă” (fig. 6 a), spre deosebire de isterie, unde teritoriul anestezic are o 
limită netă. Tulburările de sensibilitate sunt asociate cu paralizii periferice ale 
muşchiului din teritoriul respectiv. 


Fig. 6. Tipurile periferic polinevritic cu distribuţie „în mănuşă” şi „în şosetă” (a); 


segmentar cu distribuţie „în scurtă” (b) de dereglare a sensibilităţii. 


Nevralgia este o durere localizată pe traiectul şi în teritoriul nervului respectiv. 
Fiecare nerv are puncte cu topografie cunoscută, unde se face compresiunea. 
Nevralgiile pure sunt însoţite de semne obiective senzitive şi motorii — mai des în nevrite 
şi compresiuni. Nevralgia, cauzată de factori necunoscuți, se numeşte nevralgie esențială 
sau primară. Atunci, însă, când nevralgia devine consecința unui proces patologic 
cunoscut, poartă denumirea de „nevralgie secundară”. 

Plexalgia cointeresează rădăcinile unui plex. Durerile sunt extrem de vii, 
persistente şi în scurt timp apar amiotrofii prin leziuni ale neuronului motor periferic. 

Cauzalgia este o formă complexă de durere, ce poartă caracter de arsură şi nu 
respectă decât la început teritoriul trunchiului nervos, leziunea căruia a cauzat-o. 
Cauzalgia apare cel mai des în leziunile traumatice ale nervilor periferici. 

Durerea cauzalgică poate fi provocată de excitanţi locali sau la distanță. Apar 
tulburări vegetativ-trofice asociative: pielea este subțire, lucioasă, roșie; degetele devin 
subțiri; unghiile se curbează, apar transpiraţii etc. În cauzalgie şi emoția poate produce 
o criză dureroasă. 

Sindromul senzitiv radicular. Pentru durerea radiculară este caracteristică 
respectarea unei topografii metamerice sau a dermatomului respectiv. 

Diagnosticul diferenţial dintre leziunile radiculare şi cele ale trunchiurilor 
nervoase se bazează pe tulburările motorii şi senzitive în benzi longitudinale la 
membre şi transversale pentru trunchi (fig. 7). Dermatomul este regiunea cutanată, 
ce include o pereche de rădăcini venite de la un segment medular corespunzător. 
Tulburările de sensibilitate în teritoriul unui nerv aparte sunt de tip monometric. 
Dacă se lezează nervii periferici ai extremităților în părţile lor distale, se ivesc 
tulburări de sensibilitate tip polinevritic. 

Sindromul senzitiv al cornului posterior. Pătrunderea şi terminarea fibrelor 
primare ale durerii în cornul dorsal formează bazele anatomice pentru ameliorarea 
durerii în distrugerea neurochirurgicală a zonei de intrare în rădăcina dorsală. 
Această procedură este utilă în mod special în cazurile de durere cronică în 
sindroamele dureroase asociate cancerului. 

Sindromul comisural. Proximitatea comisurii albe ventrale cu canalul central este 
o relație importantă din punct de vedere clinic în cazurile de cavitație patologică a 
măduvei spinării, numită siringomielie. Când fenomenul de cavitaţie se întinde ventral 
şi întrerupe această comisură, în dermatoamele situate la nivelurile la care survine 
lezarea survine pierderea bilaterală a senzațiilor termoalgezice — sindromul comisural. 

Sindromul de cordon lateral. Se depistează parestezii de partea opusă, 
concomitent cu tulburări de sensibilitate tip siringomielic sub nivelul lezional tot de 
partea opusă, care sunt cauzate de existenţa fasciculului în cordonul anterior- 
lateral. 

Sindromul de cordon posterior (Goll şi Burdach) se caracterizează prin 
pierderea sensibilităţii epicritice a părții lezate (discriminarea tactilă şi topognozia) şi 
este conservată (mai ales cea termalgezică), dând naştere disociaţiei de tip tabetic. 
Poate apărea ataxia. Aceleaşi simptome apar şi în cadrul tumorii, ce comprimă partea 
posterioară a măduvei, în boala Friedreich, în mielite, mai ales în cele sifilitice, în 
scleroza multiplă etc. 

Sindromul senzitiv din hemisecţiunea măduvei (sindromul Brown-Sequard). 
Cunoscând particularităţile anatomo-fiziologice ale măduvei, putem explica sindro- 
mul de hemisecţiune de măduvă, deoarece aici sunt intersectate fasciculele de 
sensibilitate. 

În partea leziunii apare o pareză centrală asociată cu tulburări de sensibilitate 
profundă de tip conductor, ce vin prin leziunea fasciculelor Goll şi Burdach, şi cu 
tulburări tactile discrete, iar din partea opusă leziunii se ivesc tulburări de sen- 
sibilitate termalgezică şi mai puţin tulburări tactile, ce apar prin lezarea fasciculului 
spino-talamic. 

Sindromul este produs, cel mai frecvent, prin tumori extramedulare, mai rar — prin 
traumatisme vertebro-medulare, mielite, scleroză în plăci. 

Sindromul senzitiv medular transvers. Tulburările de sensibilitate tip conductor 
(fig. 8, a) însoțesc, de obicei, o paraplegie sau tetraplegie. 

În sindroamele senzitive ale trunchiului cerebral, tulburările de sensibilitate 
apar prin lezarea căilor (lemniscul median, nucleul fasciculului trigemenului). 
Tulburările de sensibilitate sunt de tip altern, cointeresând hemifața în anestezie 
tip periferic pe față şi tip conductor (hemitip) pe partea opusă a corpului (fig. 8, b). 

Leziunea lemniscului median provoacă tulburări de sensibilitate cu disociaţie tip 
tabetic, iar cele ale fasciculului spino-talamic — cu disociaţie tip siringomielic. 

În leziunile bulbare şi protuberanţiale tulburările de sensibilitate sunt de tip 
altern ca şi tulburările motorii. Tulburările de sensibilitate sunt asociate adesea cu 
tulburări motorii, cerebeloase, cât şi cu tulburări produse de nervii cranieni, 
alcătuind sindroame alterne, fiecare marcând tot mai fidel nivelul lezional. 

Din punct de vedere etiologic, aceste sindroame senzitive apar în cadrul 
tumorilor trunchiului cerebral, tuberculoamelor, siringobulbiei, în cadrul sclerozei 
în plăci, leziunilor vasculare. 

Sindromul talamic apare la excitarea talamului optic. El se caracterizează 
printr-o simptomatologie predominant senzitivă şi se manifestă prin două tulburări: 
hiperpatie şi durere talamică. 

Simptomele apar în partea opusă leziunii pe hemicorp (fig. 9) sau cu 
predominanță pe unul din membre, mai ales, în partea distală. 

Hiperestezia subiectivă se manifestă prin dureri cu caracter hiperalgic, 
hiperpatic. Excitarea termică, tactilă sau de presiune determină o senzație dureroasă. 
Durerea este provocată (accentuată) de emoţii pozitive sau negative. Durerea 
talamică se manifestă prin dureri de excitație însoțite de senzații de durere difuză 
cu mărirea limbii sau buzelor. Acest sindrom se întâlneşte mai frecvent în cadrul 
tulburărilor vasculare, 

Sindromul senzitiv capsular apare în 
partea opusă focarului patologic şi se ma- 
nifestă prin trei simptome: hemianopsie 
(căderea jumătății opuse a câmpului vizual), 
hemianestezie (pierderea totală a 
sensibilităţii în partea opusă a corpului), 
hemiataxie (dereglări de coordonare a 
mişcărilor în partea opusă a corpului). 

Sindromul senzitiv cortical este provocat 
de excitarea şi afectarea circumvoluţiunii 
postcentrale — analizatorul cortical senzitiv. Pe 
partea opusă a leziunii apar tulburări de 
sensibilitate (sensibilităţile profundă, tactilă, 
stereognozică, vibratoare etc.). Topografic, 
poate fi interesat hemicorpul opus sau numai 
o parte din hemicorp (numai un picior sau o 
mână, unde sensibilitatea are, uneori, o 
topografie pseudoarticulară). 

Pot apărea crize jacksoniene senzitive 
sau motorii. Atunci când leziunile sunt în emisfera stângă, se adaugă şi tulburări de 
vorbire. 

3. DUREREA 


Durerea este considerată cel mai precoce simptom natural al unei maladii” Fiind şi 
cel mai comun simptom în medicină, fenomenul durerii serveşte ca un semnal de „alarmă”, 
informându-l pe subiect de existența sau pericolul unei eventuale leziuni tisulare 
deteriorante. Durerea mobilizează toate sistemele funcţionale de supraviețuire ale 
organismului pentru înlăturarea acțiunii factorilor nocivi. 

Se cunoaşte pericolul absenței senzației de durere la om descrisă într-o serie 
de cazuri clinice, absență ce poate conduce la leziuni grave neobservate iniţial de 
pacient. În acelaşi timp, înseşi durerea cronică devine adesea o problemă gravă 
atât pentru pacienţi, cât şi pentru medicii care o tratează. 

Una din definițiile mai cuprinzătoare ale durerii consideră că „ea este o 
experienţă senzorială şi emoțională dezagreabilă, condiționată de o leziune tisulară 
veritabilă sau potenţială, sau o descriere în termeni ce se referă la o asemenea 
leziune” (Asociaţia Internaţională de Studiu al Durerii, 1994). 

Această definiţie conţine trei aspecte importante ale durerii: 

1. Durerea, fiind un fenomen senzorial (senzitiv), este în mod obligatoriu asociată 
de o trăire emoțională neplăcută. Uneori emoţiile intense sau stările patologice afective 
(anxietatea, depresia, isteria, agresivitatea) pot amplifica considerabil senzația de 
durere. În aceste cazuri modificările structurale minore sunt uneori însoţite de un 
sindrom algic puternic, condiţionat în mare măsură de mecanismele afective. Mai 
mult decât atât, durerea intensă uneori poate persista la pacient chiar în lipsa oricăror 
modificări structurale — aceasta fiind aşa-numita durere psihogenă. 

2. Ca model „clasic” de fenomen algic postulat în definiția de mai sus se evocă 
o anumită leziune tisulară responsabilă de apariţia durerii. Deteriorarea tisulară 
veritabilă generează senzaţii recunoscute de subiect ca durere. În cazul unor 
modificări incipiente, când apare un risc al unei leziuni (leziune potenţială), 
senzațiile neplăcute, în fond, fac parte din acelaşi registru algic. 

3. Analiza de către medic a „limbajului durerii”, adică descrierea de către 
pacient a senzațiilor sale are o mare importanţă clinică. Descrierea în termeni 
identici a senzaţiilor de proveniență lezională presupune prezența durerii la pacient. 
Şi invers, în alte cazuri termenul comun „durere”, utilizat de pacienți, fiind descifrat 
(adică povestit de ei şi cu alte calificative), denotă adesea un spectru de senzaţii 
care de fapt nu fac parte din fenomenul durerii, dar sugerează mai degrabă senzaţii 


senestopatice la un bolnav cu stare ipohondriacă. 

De menționat că toate încercările nenumărate de a măsura „„obiectiv" durerea, care, 
de fapt, este un fenomen subiectiv prin excelenţă, au eşuat cu desăvârşire. Se pol obiectiviza 
fenomenele asociate durerii, ca tulburările vegetative, comportamentul motor sau verbal 
al pacientului etc., dar nu şi realitatea subiectivă a durerii. Din contră, estimarea sau 
măsurarea durerii o poate face doar subiectul în cauză cu ajutorul aşa-numitei „scări 
viznal-analogice ”, care constă dintr-o linie dreaptă, la un capat al căreia convențional se 
nol-ază cifra 0 şi se consideră indicele ce indică lipsa oricărei dureri, iar la alt capăt — 
cifra 10, indicele durerii maxime posibile, pe care şi-o poate închipui pacientul. Intre 
aceste două extreme pacientul îşi notează cu o linie (sau cu o cifră) gradul de intensitate a 
propriei dureri pe care o simte în momentul interogării sau în trecut. 

Anatomia și patofiziologia durerii 

Sistemul de percepție şi de transmitere a durerii (nocicepția, algocepţia) în mare 
măsură coincide cu căile de transmitere a sensibilităţii superficiale (vezi capitolul 
Sensibilitatea). Doar o serie de particularităţi specifice percepției algice necesită a fi 
menționate. 


Receptorii de durere și aferențele periferice 

Două teorii clasice contradictorii referitor la recepţia durerii (nocicepția) incercau 
să explice apariţia senzaţiei dureroase. Una din ele — reoria specificității a lui von 
Fray — afirma că durerea, ca și senzațiile tactile și termice, are structuri distinctive în 
piele şi fiecare stimulent specific al acestor structuri este conectat cu calea specifică 
spre centru. Teoria intensivităţii, ulterior denumită şi teoria paternului de sumare 
(autor - Goldsheider), afirmă contrariul: nu există receptori specifici de durere; 
senzaţia de durere rezultă din sumarea impulsurilor stimulenţilor termici şi de presiune. 

Cercetările moderne în mare măsură au reconciliat aceste diverse puncte de vedere. 
Se consideră că nociceptorii se împart în trei categorii: termici, mecanici şi polimodali, 
precum şi o clasă de nociceptori silanțioşi. Vociceptorii termici sunt activaţi de 
temperaturi înalte (>45*) sau joase (<5°) şi sunt asociaţi fibrelor A-delta cu diametru 
mic prost mielinizate, ce conduc impulsurile cu viteza de 5-30 m/s. Nociceptorii 
mecanici sunt activaţi de presiuni intense exercitate asupra pielii şi la fel sunt conectaţi 
cu fibrele A-delta. Nociceptorii polimodali activati de stimulenţi mecanici, termici 
(temperatură înaltă ori joasă) sau chimici sunt asociați fibrelor C nemielinizate cu viteză 
mică de conducere până la m/s. Primul neuron de transmitere a durerii se află în 
ganglionul spinal, 


Rolul coarnelor posterioare în transmiterea durerii 
Cercetările citoarhitectonice ale lui Rexed (1954) au constatat structura laminară 
a cornului posterior. Neuronii sunt aranjaţi în 6 straturi (laminele Rexed; fig. 10). 

Fig. 10. Organizarea anatomică și funcțională a conului posterior al măduvei spinării: 
A — aspectul anatomic; B — laminele Rexed. 

Relaţiile dintre neuronii diferitelor lamine, precum și dintre ele cu fibrele 
ascendente și descendente, permit modularea recepției durerii la nivel segmentar 
sub influenţa diferiților factori ai sistemului nociceptiv şi antinociceptiv. De la celulele 
cornului posterior se începe neuronul Il, care are conexiuni cu celulele cornului 
lateral şi ale celui anterior, asigurând la nivel spinal reflexele somatice şi vegetative 
asociate fenomenului algic. Majoritatea fibrelor neuronului I] ce asigură transmiterea 
durerii se proiectează contralateral (doar o mică parte — ipsilateral) spre nivelele 
superioare. 


Căile aferente ale durerii 

Aferenţele nociceptive încrucişate se situează pe partea internă a tractului spino- 
talamic, asigurând transmiterea rapidă a durerii (aferenţele rapide), și se termină în 
nucleii ventro-laterali ai talamusului. După conexiunea lor cu neuronii acestor nuclei 
(neuronul TI) impulsurile vin în cortexul somato-senzorial. Aferențele lente (tractul 
spino-reticular, spino-mezencefalic, cervicotalamic şi spino-hipotalamic, etc.) se 
proiectează în formațiunea reticulară, talamus, neuronii paraapeductali, hipotalamus și 
nucleii intralaminari talamici, conectându-se mai departe cu structurile sistemului limbic 
şi alte formaţiuni cerebrale. Aceste căi de transmitere lentă a durerii generează senzaţii 
difuze, rău localizate, venite de la structurile profunde ale corpului (organele interne, 
periostul). 


Talamusul 

Două grupuri de nuclei lateral și medial ai talamusului primesc informație nociceptivă. 
Grupul nuclear lateral (nucleul ventro-posterior medial şi nucleul posterior) primeşte 
informația prin intermediul tractului spino-talamic. Leziunea tractului spino-talamic sau 
a traiectului său provoacă durere severă numită durere centrală. Un mic infarct, de 
exemplu, în regiunea talamică ventro-postero-laterală, condiționează apariția sindromului 
talamic Dejerine-Roussy, care se manifestă prin dureri spontane de caracter arzător şi 
alte senzaţii neplăcute (dizestezii) în diverse regiuni ale corpului, unde, de regulă, factorii 
nocivi nu provoacă durere. Grupul nuclear medial (nucleul central lateral, complexul 
intralaminar) recepționează impulsuri de la tractul paleo-spinal. De la nucleii talamici 
începe, neuronul II nociceptiv, ce se proiectează pe cortexul cerebral. 


Cortexul cerebral 

Cercetările actuale au demonstrat că percepţia durerii este un fenomen complex, 
influenţat de experienţa anterioară şi de contextul în care se produce stimularea nocivă. 
La stimularea nociceptivă răspund selectiv anumiţi neuroni din diverse regiuni ale 
cortexului cerebral. O parte din acești neuroni sunt localizaţi în cortexul somatosenzorial 
în zone destul de limitate. Deci, ei nu contribuie la durerile difuze, caracteristice pentru 
majoritatea durerilor clinice, 

Cercetările prin tomografia cu emisie de pozitroni (PET) efectuate la om au 
arătat includerea în răspunsul la stimulenţii nociceptivi a două regiuni corticale: 
girus cinguli şi cortexul insular. Girus cinguli este o parte a sistemului limbic 

considerat responsabil de componenta emoţională a durerii. Cortexul insular este 
direct conectat cu nucleii mediali, ventrali și mediali posteriori ai talamusului. Neuronii 
cortexului insular prelucrează informaţia parvenită din mediul intern al corpului, 
contribuind la apariţia componentei vegetative (autonome) a răspunsului la durere. 
Leziunea cortexului insular conduce la apariția unui sindrom numit asimbolia durerii: 
pacienții percep stimulenţii nociceptivi ca stimulenţi durerosi, pot deosebi durerea acută 
de cea surdă, dar nu au reacții vegetative adecvate asociate răspunsului dureros. 
Cortexul insular se consideră că integrează componentele senzoriale, afective şi cognitive 
ale durerii. Cortexul cerebral poate modifica prin căile sale descendente cortico-fugale 
percepţia dureroasă (fig. 11). 

Fig. 11. Căile de conducere modulatoare a durerii în SNC. Impulsurile cu originea din 
cortexul frontal şi din hipotalamus se proiectează pe celulele din substanţa cenușie 
periapeductală a mezencefalului, care controlează celulele de transmitere a durerii din 
coarnele dorsale prin intermediul celulelor din bulbul rostro-ventral. 

Sistemele descendente de modulare a durerii 

Descoperirile stiințifice ale ultimilor ani au modificat esenţial conceptul inițial despre 
durere ca un fenomen doar perceptiv condiționat de stimulenţii nociceptivi cu transmitere 
aferentă de la periferie spre centru. S-a dovedit că nivelele superioare ale sistemului 
nervos pot modula nocicepția prin intermediul anumitor mecanisme. Care sunt aceste 
mecanisme? 

S-a descoperit un sistem de căi nervoase (fig. 11), care pornesc de la cortexul 
frontal şi hipotalamus spre celulele regiunii periapeductale a trunchiului, trecând 
spre medula ventro-medială, apoi din fasciculele dorso-laterale ale măduvei spinării 
spre coarnele posterioare (laminele I, II şi V). 

În 1969 Reynold a constatat că stimularea substanței cenuşii periapeductale la 
şobolani produce o anestezie profundă fără a altera comportamentul sau activitatea 
motorie a acestora. Stimularea şi a altor structuri discrete în regiunile mediale şi 
caudale ale diencefalului, precum şi a unor formaţiuni rostrale ale trunchiului 
cerebral produce acelaşi efect. A fost de fapt descoperit un sistem neuronal intern 
de analgezie. 


Teoria „porţii de control” a durerii 

Ideea că durerea este rezultatul unui echilibru al activității nociceptive şi 
nonnociceptive (antinociceptive) a fost formulată în 1965 de către Melzack și 
Wall în teoria „porţii de control” a durerii. Această teorie este una din cele mai 
productive în problema durerii în pofida faptului că bazele ei anatomice şi 
fiziologice nu au fost pe deplin elucidate. Impulsurile, trecând prin fibrele de 
diametru mic de transmitere a durerii, „deschid poarta” sistemului nervos pentru 
transmiterea ulterioară a durerii spre structurile centrale (fig. 12). 


Fig. 12. Ipoteza „porţii de control” 
a lui Melzack şi Wall: un stimul 
aplicat pe tegumente activează atât 
fibrele cu diametru mare, cât şi cele 
cu diametru mic. Dacă intensitatea 
stimulului este mică, predomină 
vehicularea prin fibrele cu diametru 
mare, cu excitarea neuronului 
inhibitor (1), iar celula responsabilă 
de transmiterea impulsului nu va 

Rei genera impulsul. Dacă stimulul este 
fibră ge intens, predomină vehicularea 
stimulului prin fibrele de diametru 
mic, interneuronul inhibitor „tace”, 
cu activarea celulei de transmitere 
(T), ceea ce condiționează feno- 
menul algic. 

Două mecanisme pot „închide” această poartă; impulsurile survenite prin fibrele 
de diametru mare şi influențele descendente realizate pe căile recent descoperite de 
modulare a durerii. Mecanismele acţiunii prin fibrele periferice de diametru mare care 
„inchid poarta” constau în faptul că durerea din țesuturile profunde (mușchi, articulații) 
poate fi micşorată printr-o contraacțiune asupra receptorilor pielii. Acest mecanism 
stă la baza utilizării metodei de stimulare electrică transcutanată. 

O altă metodă recentă fondată pe același principiu este instalarea electro- 
stimulatorilor nervilor occipitali în cazurile de nevralgii persistente ale acestor 
nervi, A doua posibilitate de a „închide poarta” din interior este legată cu stimularea 
căilor descendente de control al durerii, stimulare, care de asemenea excită 
interneuronii spinali inhibitori situaţi în straturile profunde ale coloanelor poste- 
rioare ce stopează transmiterea sinaptică ascendentă. Deci, în sistemul nervos există 
o interacțiune echilibrată între intensitatea stimulenţilor şi reacţia la aceşti stimuli 
la toate nivelele de organizare ale sistemului nociceptiv. 


Mecanismele opiacee de control al durerii 

Receptorii pentru opiacee şi pentru liganzii acestora, endorfinele sunt larg 
răspândiţi în sistemul nervos. Astfel, ei au fost găsiţi în aferenţele primare (fibrele 
A-delta si C), în neuronii cornului posterior, în nucleii rafeului bulbar, substanța 
cenusie periapeductală, locus coeruleus, ganglionii bazali, talamusul lateral, 
hipotalamus, nucleii amigdalei. Efectul analgezic al opiaceelor este legat cu 
mecanismul pre- şi postsinaptic, iar potenţialul lor analgezic este direct proporțional 
cu afinitatea lor față de receptori. După descoperirea receptorilor specifici opiacei 
în sistemul nervos s-au mai găsit şi alte peptide analgezice. Aceste substanțe 
endogene asemănătoare cu morfina au fost numite endorfine. Mai larg au fost 
studiate beta-endorfinele și alte două peptide: encefalinele şi dinorfinele. Ele au 
fost găsite în concentraţie mărită mai ales în mezencefal. La nivel spinal receptorii 
opiacei sunt în marea lor majoritate encefalinici. Constructul teoretic al rolului 
encefalinelor (şi substanței P) în punctul de intrare a fibrelor de durere în măduva 
spinării este prezentat în fig. 13. 

Efectele centrale în situaţia de durere (după cum rezultă din cele relatate mai 
sus) sunt condiționate de sistemele ascendente (nociceptive), sistemele descendente 
de control al durerii (antinociceptive) în interacțiunea lor reciprocă şi cu utilizarea 
la nivel biochimic a neurotransmițătorilor. O eventuală deficiență în sistemul 
opiaceelor într-o zonă anumită ar putea uneori explica persistența durerii. Din 
acest punct de vedere adicţia morfinică (narcomania), precum şi abstinenţa pot fi 
înțelese ținând cont de faptul că unele din aceste peptide opiacee reduc atât durerea, 
cât şi simptomele de abstinenţă. Tulburările producerii neurotransmițătorilor în 
regiunea limbică pot fi responsabile de dereglările emoţionale, în special de depresie. 
Efectul peptidelor opiacee poate fi invocat în explicaţiile unor fenomene ce rămân 
deocamdată misterioase. Astfel, efectul placebo, mecanismele analgezice ale 
acupuncturii, absența durerii în stările de stres acut sau în timpul naşterii fără dureri 

(observată în unele populații aborigene din America de Sud) — toate aceste fenomene 
pot fi descifrate din punctul de vedere al mecanismului activării sistemului endogen 
prin eliberarea endorfinelor, mecanism strâns legat de activarea neurogenă. 


Substanţă P pa = ARE cn 


tă e” 03 E e. a 


Ë ~] mei 


2 
> LARR A eceptor pentru 
A P Se 2 a i encefalină 
BORA, 7 Encefalină 
r“ PH Zi / 


eceptor pentru 
a Siberis P 


Fig. 13. Mecanismul teoretic de acţiune al encefalinei (endorfinei) 
şi morfinei asupra transmiterii impulsurilor algice de la periferie la SNC. Interneuronii 
spinali, ce conțin sinapse cu terminaţii cu encefaline ale fibrelor algice, inhibă 
eliberarea transmiţătorului presupus, substanța P. În consecinţă, neuronul receptor 
din coarnele posterioare primeşte mai puţine impulsuri excitatorii (durere) şi transmite 
mai puţine impulsuri nociceptive la creier. Morfina se leagă cu receptorii neocupaţi 
ai encefalinelor, minimalizând efectele antalgice ale encefalinelor opioide endogene. 


În concluzie, vom menţiona că durerea este un fenomen perceptiv complex asociat 
cu două componente obligatorii: emoţional şi cognitiv. Fiind un fenomen perceptiv 
bazal, ea este în acelaşi timp puternic influențată de starea emoţională a subiectului, de 
contextul cognitiv şi cultural ale mediului extern. Foarte dependentă de experienţa 
individuală, durerea adesea diferă de la subiect la subiect, creând uneori dificultăți în 
tratament. Dezvoltarea importantă a acestui domeniu în medicină şi în cadrul ansamblului 
de discipline neurologice (neuroştiințele) permite crearea diferitelor abordări noi în 
tratamentul durerii: stimularea transcutană, stimularea directă a nervilor pentru reducerea 
durerilor periferice (dar care, de regulă, au şi componente centrale importante), 
stimularea unor structuri ale trunchiului cerebral cu scopul activării sistemelor endogene 
de control al durerii, utilizarea intratecală şi epidurală a preparatelor opiacee pentru a 
stopa durerea la nivel spinal etc. 

Unele aspecte clinice ale durerii 

Clasificarea dureii. Din perspectivă temporală, se deosebesc tipuri de durere: 

]. Durerea tranzitorie apare la activarea sistemului nociceptiv în absenţa leziunilor 
tisulare importante. În experienţa clinică acest tip de durere are loc în cazul 
injecțiilor intramusculare sau intravenoase. 

2. Durerea acută este un semnal biologic adaptiv despre începutul sau prezenţa 
unei leziuni. Durata durerii depinde de timpul necesar pentru restabilirea 
țesuturilor lezate. Cauzele neurologice ale durerii acute pot fi leziunile 
traumatice, infecțioase, dismetabolice etc, ale sistemului nervos periferic şi 
central, meningelor creierului, manifestându-se mai frecvent prin sindroame 
nevralgice şi mialgice. Durerea acută la rândul ei poate fi divizată în durere 
superficială, profundă, viscerală și referită. 

3. Durerea cronică depăşeşte perioada de restabilire (regenerare) a țesuturilor 
lezate şi de obicei este considerată după 3-6 luni de la debut. Dacă durerea 
acută este de regulă un simptom, apoi durerea cronică devine de fapt o entitate 
clinică — o maladie. Ea este o problemă actuală mai ales în neurologie. 

La baza durerii cronice poate fi un proces patologic în sfera somatică, o 
distuncţie primară sau secundară a sistemului nervos periferic sau central; ea mai 
poate fi condiționată şi de factori psihici. În mod general mecanismele durerii 
cronice pot fi de ordin central, periferic, combinat (periferic-central) şi psihogen. 

Din punct de vedere patofiziologic durerea poate fi clasificată după cum 
urmează: 

Durerea nociceptivă apare în cadrul leziunilor tisulare, care excită receptorii de 
durere și fibrele aferente somatice sau viscerale. Durerea este acută, tranzitorie, bine 
localizată, cu excepția durerii viscerale și referite, care nu totdeauna poate fi strict 
localizată de pacient. 

Durerea neuropatică este provocată de leziunea sau modificarea stării 
sistemului nervos somato-senzorial periferic sau central. Durerea poate fi şi în lipsa 
unui factor lezional algic primar și se manifestă specific, adesea e prost localizată, fiind 
asociată cu diferite dereglări ale sensibilităţii superficiale. Durerea neuropatică nu 
e sensibilă la morfină şi alte preparate opiacee în doze terapeutice obişnuite, ce 
denotă despre mecanisme patofiziologice deosebite de durerea nociceptivă. 

Termenul de durere neuropatică mai frecvent se foloseşte pentru toate durerile 
cauzate de leziunile căilor senzitive atât periferice, cât şi centrale. Fiind întâlnită 
mai frecvent în leziunile periferice (neuralgii, neuropatii, radiculopatii, gangliopatii 
etc.), durerea neuropatică, după cum a fost menționat, poate avea și provenienţă 
centrală. Durerea centrală este provocată de leziunea căilor spino-talamo-corticale, 
întâlnindu-se cel mai frecvent în tulburările vasculare cerebrale. 

Caracteristicile clinice majore ale durerii neuropatice sunt următoarele: durerea 
adesea poate avea senzație de arsură, este aspră, chinuitoare, uneori se amplifică 
paroxistic, acut, fulgurant. Asocierea alodiniei, hiperalgiei şi hiperpatiei (tabelul 1) este 
un lucru obișnuit. Disfuncţia simpatică este prezentă mai ales în leziunile nervilor 

periferici. Instalarea durerii poate fi imediată sau tardivă, iar intensitatea ei este frecvent 
influenţată de oboseală, emoții, stresuri, probleme şi conflicte psihice. 


Tabelul 1 


Fenomenologia durerii şi a altor tulburări de sensibilitate 
legate cu durerea neuropatică 


Hiperestezia Creşterea sensibilităţii cutanate 

Hiperalgia Creşterea sensibilităţii cutanate şi micşorarea pragului 
durerii la iritarea locală a regiunii afectate 

Alodinia Reacţie excesivă dureroasă la stimuli nedureroşi la contact 
direct (tactili sau termici) sau indirect (lumină, sunet) 

Hiperpatia Reacţii durerose puternice ce apar la stimulări repetate 
şi persistența durerii chiar şi după încetatea stimulării 


Cauzalgia Durere nevralgică continuă, insuportabilă, cu nuanţă de 
arsură ce iradiază spre radăcina membrului şi uneori se 
calmează cu comprese reci, se accentuează la atingerea 
regiunii respective, la mişcări, emoții. Se asociază cu 
alodinie, hiperpatie, disfuncție vasomotorie, senzaţie de 
arsură şi cu modificări trofice ulterioare 

Anestezia dolorosa | Prezenţa durerii în zonele lipsei sensibilităţii superficiale 


Mecanismele durerii în cadrul leziunii nervilor periferici (neuropatia periferică) 
par a fi legate cu rapiditatea modificărilor degenerative ale fibrelor cu diametru 
mic (neuropatia diabetică, amiloidă etc,). Existenţa în aceste cazuri a unei activități 
nociceptive prelungite în periferie poate modifica funcţia neuronului din cornul 
posterior, care începe să răspundă la impulsuri aferente de prag scăzut, 
„deschizându-se poarta de control” pentru impulsurile nociceptive spre centru. 
Aceasta poate contribui la instalarea alodiniei şi hiperpatiei. 

Durerea centrală, care apare în leziunile spino-talamo-corticale, are alte 
mecanisme. Ea se consideră condiționată şi de deaferentarea spino-talamică asociată 
leziunilor menţionate. Complexitatea patogenezei durerii neuropatice devine tot mai 
evidentă o dată cu cercetările avansate în acest domeniu. Mecanismele centrale de 
hipersensibilitate, senzitivizare, reactivitate exagerată a sistemului nociceptiv, 
insuficiența mecanismelor de inhibiţie, disfuncţia la nivel de neurotransmițători, 
implicarea mecanismelor vegetative, influențele psihice afective sau cognitive — toți 
aceşti factori pot juca un rol concret, important în cazul pacienţilor cu durere cronică 
de tip neuropatic. 

Durerea psihogenă este un al treilea tip de durere și apare în absenţa oricărei 
leziuni organice, depinzând în mare măsură de particularităţile personalității 
pacientului. Uneori durerea poate fi o manifestare a unei tulburări afective (de 
exemplu, depresia mascată) sau poate avea un anumit sens psihologic în sistemul 
de semnificaţii simbolice individuale, 

Principiile generale de tratament ale durerii pot fi repartizate în două 
abordări principiale: 
I. Lichidarea sursei de durere (maladia sau leziunea concretă) şi restabilirea 
țesuturilor lezate. 
II. Terapia durerii propriu-zise, adică influența asupra mecanismelor şi 
diferitelor componente ale durerii la diferite nivele: 

- nivelul local-periferic: contrastimularea, adică aplicarea locală de căldură, 
frig, vibrații, ultrasunet, stimularea electrică transcutană, utilizarea 
anestezicelor local (capsaicină, capsină) etc.; 

- nivelul nervilor periferici: stimularea electrică a nervilor periferici, denervarea 
alcoolică şi fenolică; 

- nivelul coarnelor posterioare: injecții locale de anestezice şi opiacee 
administrate epidural ori subdural ori administrarea medicamentelor pe cale 
sistemică (analgezicele simple, antiinflamatoarele non-steroidiene şi opiaceele 
slabe, preparatele antiepileptice şi medicamentele cu acţiune asupra recepto- 
rilor glutaminici); 

- nivelul mecanismelor centrale: utilizarea medicamentelor psihotrope 
(antidepresive, tranchilizante, neuroleptice ş.a.) şi a măsurilor psihologice. 

În ultimii ani indicaţiile pentru tratamentul chirurgical al dureri cronice (utilizate 

anterior destul de larg) au devenit cu mult mai restrânse. 


4. MOTILITATEA 


Dereglările motilităţii prezintă simptome importante ale diferitelor boli: inflamatorii, 
vasculare, traumatice, tumorale, ereditare, ce pot conduce la afectarea SNC şi SNP. 

Patologia motilităţii se poate manifesta deseori prin pareze sau plegii, hiperkinezii, 
convulsii, dereglări de coordonare a mişcărilor ce se întâlnesc la persoanele de vârstă 
diferită, în majoritatea cazurilor la adulţi, care-şi pierd capacitatea de muncă devenind 
deseori invalizi. 

lată de ce este important ca fiecare medic să depisteze la timp simptomele 
patologiei motilităţii şi să stabilească diagnosticul bolii pentru a aplica un tratament 
adecvat, ce ar putea evita apariţia complicaţiilor ulterioare, 

Motilitatea la om se realizează datorită celor trei sisteme: motilitatea voluntară 
(conştientă), ce se realizează prin sistemul piramidal, motilitatea involuntară 
(inconştientă), ce se realizează datorită sistemului extrapiramidal, şi motoneuronii 
periferici situaţi în coarnele anterioare ale măduvei spinării. 


Neuronul motor central 

Neuronul motor central este format din căile motorii: calea piramidală, ce 
pleacă din cortexul cerebral, din celulele mari giganto-piramidale Betz, situate în 
aria 4 Brodmann. 

La nivelul circumvoluțiunii frontale există anumite particularități anatomo- 
fiziologice. 

S-a dovedit că în cortexul cerebral nu există o localizare strictă a centrului 
motor, dar ea este reprezentată de analizatorul cortical motor, care include: nucleul 
central şi celulele ce îndeplinesc aceeaşi funcţie, situate pe alte câmpuri ale 
cortexului, Urmărind originea fasciculului piramidal, s-a confirmat că acesta nu îşi 
are originea numai din celulele Betz, dar conţine fibre provenite de la cortexul 
temporal, occipital şi din alte câmpuri (fig. 14). Se ştie că celulele Betz alcătuiesc 
25000, pe când în componenta fasciculului piramidal sunt aproximativ 1 milion de 
fibre. 


Fig. 14. Fasciculul piramidal: 
a — centrul cortical motor; b — analizatorul cortical; 7-6 — câmpurile 
cortexului cerebral. 

O altă particularitate este prezenţa somatotopiei. Somatotopia motorie este aproape 
dentică cu somatotopia senzitivă şi constă în aceea, că regiunea membrului inferior 
cupă partea superioară a cortexului. Coborând mai Jos, pe circumvoluțiunea precentrală 
unt reprezentate părțile ce corespund inervaţiei motorii a membrului superior, capului, 
runchiului (fig. 15). 


Fig. 15. Schema tractului piramidal şi cortico-nuclear: 

I — tasciculul piramidal; 2 - fasciculul cortico-nuclear; 3 — frontala ascendentă 
(somatotopia și somutofiziologia motorie corticală); 4 - protuberanţa; $ - bulbul rahidian; 
6 — măduva spinării; 7 — nucleii nn. cranieni; 4 - pedunculul cerebral; 

9 - coroana radiată; 70 - capsula internă; VI-XII — nervii cranieni. 


Reprezentarea funcției motorii pe cortexul cerebral are la fel o particularitate 
omatotopică. Din punct de vedere filogenetic, unele segmente corporale, având 
uncție mai importantă, fină, ocupă o suprafață mai mare decât altele. Aşa, de 
xemplu, fața, mâna şi policele ocupă o regiune mai extinsă decât trunchiul corporal 
toracele) (fig. 15). 

În componența tractului piramidal, din partea inferioară a regiunii frontal ascendente, 
pleacă fibrele cortico-nucleare ce se termină în nucleii nervilor motorii cranieni situați 
în trunchiul cerebral, destinaţi pentru inervarea muşchilor feței, masticatori, ai laringelui, 
faringelui (fig. 16). 

În componența tractului piramidal, la fel, din partea internă a emisferei cerebrale 
la nivelul lobului paracentral, în apropierea proiecției membrului inferior se 
formează fibrele tractului cortico-lombo-sacral pentru inervarea somatică 
piramidală voluntară a organelor situate în bazinul pelvian: rectul, vezica urinară, 
organele genitale. De menţionat, că această inervaţie piramidală are legătură 
bilaterală cu cortexul cerebral. lată de ce la afectarea unilaterală a fasciculului 
cortico-lombo-sacral la nivel cortical funcţia organelor pelviene este păstrată. 

Fasciculul piramidal coboară de la cortex, formând coroana radiată, şi trece 
prin braţul posterior al capsulei interne. El prezintă o anumită somatotopie nu 
numai la nivelul cortexului cerebral, ci pe tot parcursul traiectului. 


Fig. 16. Schema tractului piramidal şi cortico-nuclear: 
} ~ motoneuronul central (celulele Betz); 2 — motoneuronul periferic din cornul anterior 
al măduvei spinării; 3 — tr. cortico-spinal: 4 — nucleul neuronului facial; 
5 — tr. cortico-nuclear; 6 — pedunculul cerebelos; 7 — protuberanţa; 8 — bulbul rahidian; 
9 — segmentul cervical medular; 70 — segmentul lombar medular. 

Astfel, se observă (pe secţiunea orizontală a emisferei) (fig. 17) că fibrele fasciculului 
piramidal ocupă */, anterioare ale brațului posterior al capsulei interne, iar fibrele destinate 
nucleilor nervilor motorii cranieni ocupă genunchiul capsulei interne. Fasciculul piramidal, 
rămânând şi mai departe compact, coboară şi trece prin trunchiul cerebral, şi anume: prin 
pedunculul cerebral, unde fibrele cortico-nucleare deţin partea internă a piciorului. Fibrele 
piramidale cortico-spinale, destinate membrului superior şi inferior, sunt situate lateral 
față de fibrele cortico-nucleare. 

În protuberanță fibrele piramidale sunt situate lateral față de sulcusul bazilar. La 
nivelul bulbului rahidian se formează piramida bulbară. La nivelul trunchiului cerebral 
fasciculul cortico-bulbar trimite fibrele sale spre nucleii motorii ai nervilor cranieni (fig. 
17). Trebuie de menţionat, că toţi nervii motorii, situaţi în trunchiul cerebral, se menţin 
într-o legătură bilaterală cu cortexul cerebral, excepție făcând nervul hipoglos şi nucleul 
dorsal al nervului facial. De aceea, la afectarea unilaterală a fasciculului cortico-nuclear 
dereglările apar numai din partea opusă a focarului. 

Fasciculul piramidal la limita dintre bulbul rahidian şi măduva spinării parţial 
(80%) se încrucişează, formând fasciculul piramidal încrucişat, partea mai mică 
(20%) — fasciculul piramidal direct. Fasciculul piramidal încrucişat la nivelul măduvei 
spinării este situat în cordonul lateral, 25% din el se termină în motoneuronii din 
coarnele anterioare, celelalte 75% din fibre ajung indirect la motoneuroni prin celulele 
intercalate. Fasciculul piramidal direct coboară în cordonul anterior şi, la diferite niveluri 
ale măduvei, pleacă prin comisura anterioară spre cornul anterior din partea opusă. 


Fig. 17, Secţiune orizontală la nivelul ganglionilor subcorticali. Capsula internă: 
I — nucleul caudat; 2 — genunchiul capsulei interne; 3 — braţul posterior al capsulei interne; 
4 — talamusul, 5 — fasciculul Gratiolet; 6- lobul occipital; 7 — fibrele sensibilităţii; 
8 — capsula externă; 9 — claustrumul; /(- n. lenticular; // — braţul anterior al capsulei 
interne (fasc. fronto-ponto-cerebelos). 

În coarnele anterioare sunt situate mai multe tipuri de celule diferenţiate prin 
structura şi funcţia lor: celulele somatomotorii, celulele œ şi celulele intercalate 
(Renshaw), 


Fig. 18. Schema nucleilor somatomotori: 
l — nucleul dorso-medial; 2 — nucleul ventro-medial; 3 — nucleul central; 4 — nucleul dorso- 
lateral; 5 — nucleul ventro-lateral; a— muşchii flexori; b- muşchii extensori; c — muşchii flexori 
ai trunchiului; d— muşchii extensori ai trunchiului; e — muşchii diafragmului. 


Celulele a — somatomotorii sunt celule mari cu nucleu voluminos. Numărul 
lor în coarnele anterioare ale măduvei spinării este mărit mai ales la nivelul 
umflăturilor cervicală şi lombară. 

Aceste celule se dispun după o anumită ordine în grupuri nucleare: în regiunea 
toracică se deosebeşte un grup antero-medial, care inervează muşchii lungi ai 
spatelui, şi un grup antero-lateral, care inervează muşchii abdominali şi intercostali. 

La nivelul umtlăturilor cervicale şi lombare sunt situate cinci grupuri nucleare, 
dintre care 2 nuclei mediali (ventral şi dorsal) şi 2 nuclei laterali (de asemenea 
ventral şi dorsal), cât şi nucleul central (fig. 18). 

Nucleii mediali inervează muşchii proximali, în timp ce nucleii laterali inervează 
muşchii distali, ai mâinilor şi picioarelor. 

Neuronii mușchilor extensori sunt situaţi spre periferia cornului anterior, iar 
neuronii muşchilor flexori — în interiorul acestuia. A S-a grupă de celule motorii 
este situată în regiunea cervicală C, - C, şi inervează diafragma toracică, iar în 
regiunea lombo-sacrală (L, - S,) — diafragma pelviană. 

Celulele œ — motoneuronii inervează fibrele mușchilor striați şi îndeplinesc o 
funcţie de contracție. 

Motilitatea se realizează prin participarea mai multor mecanisme de coordonare 
şi de integrare reciprocă. 

La îndeplinirea unor mişcări apare excitaţia şi inhibiţia reciprocă a motoneuronilor 
din coarnele anterioare, ce conduce la contracția de flexie a unor grupuri de muşchi şi 
la relaxarea de extensie a altor grupuri musculare. 

Motilitatea se realizează prin arcul reflex medular. În structura arcului reflex intervine 
o cale aferentă senzilivă, eferentă motorie şi un motoneuron motor situat în coarnele 
anterioare medulare. 

Axonii celulelor din coarnele anterioare, ieşind din măduva spinării, formează 
nervul spinal, ce se desparte în ramuri ventrale şi inervează muşchii mâinilor, 
picioarelor, partea anterioară a trunchiului şi ramura posterioară, inervând muşchii 
dorsali ai trunchiului, 

Din ramurile anterioare ale nervilor se alcătuiesc plexurile cervicale şi lombo- 
sacrale, iar plexurile, la rândul lor, formează nervii periferici, 


Examenul  motilităţii 

Ortostaţțiunea. Examenul ortostațiunii, ca şi mersul, se face numai 
atunci când starea sănătății permite ca bolnavul să fie coborât din pat. Poziţia 
verticală necesită cooperarea complexă a sistemelor de neuroni motorii ai aparatului 
vestibular, a cerebelului şi a sensibilităţii profunde. Lezarea oricărui din aceste 
sisteme poate produce tulburări de staţiune. 

Mersul Analiza mersului bolnavului denotă dereglări ale diferitelor sisteme 
nervoase: periferic şi central, extrapiramidal, cerebelos, sensibilităţii profunde. 
(Despre variatele dereglări de mers vezi în capitolul Dereglările mersului.) 

Motilitatea activă. Bolnavului i se propune să execute pe rând toate 
mişcările posibile. Se va consemna posibilitatea efectuării mişcărilor şi 
amplitudinea lor. Pierderea motilităţii sau diminuarea lor (plegia sau pareza) se 
diferenţiază în funcţie de păstrarea unei atitudini antalgice sau a unei anchiloze. 

Forța segmentară. Bolnavul face mişcări, la care se opune examinatorul, 
de exemplu, el intensifică flexiunea antebraţului, gambei sau strânge mâna 
examinatorului. Aprecierea forţei segmentare se face mai uşor prin comparație cu 
partea sănătoasă, ținând seama că la dreptaci membrul superior drept are în mod 
normal forță mai mare. Pentru aprecierea forței musculare se aplică sistemul de 
cinci puncte: 

0 — lipsa mişcărilor; 

| — prezenţa unor schiţări minimale de mişcări voluntare; 

2 — mişcări voluntare ce nu permit să înlăture greutatea membrului; 

3 — mişcări voluntare ce permit să înlăture greutatea membrului; 

4 — mişcări voluntare ce permit înlăturarea forței de opunere; 

5 — mişcări voluntare de forță normală. 

În cazul deficitului mic de forță se aplică diferite probe de pareze, proba Barré. 
Dacă bolnavul în decubit ventral ţine gambele flectate, membrul inferior paretic 
cade înaintea celui normal (fig. 19). 

Fig. 19. Proba Barre. 


Proba Mingazzini Bolnavul în decubit dorsal ridică membrele 
inferioare deasupra planului patului, ținând genunchii în flexie sub un unghi drept. 
Gamba de partea bolnavă cade repede. Pentru membrele superioare proba constă 
în întinderea brațelor cu ochii închişi. Mâna paralizată coboară treptat. 

Motilitatea pasivă. Examinatorul imprimă pe rând toate mişcările 
survenite din toate segmentele articulare ale corpului bolnavului, care este rugat 
să nu le opună rezistență. Trebuie exclusă poliartrita, anchiloza articulară. Cu 
ajutorul motilităţii pasive se constată starea tonusului muscular, ce se află sub 
acțiunea unor centri superiori — cortexul cerebral, sistemul extrapiramidal, cerebelul, 
substanța reticulată a trunchiului cerebral, ce posedă o influenţă excitatoare sau 
inhibitoare asupra celulelor & şi yale motoneuronilor, situate în coarnele anterioare 
ale măduvei spinării. Aspectul patologic se prezintă sub forma unui tonus scăzut 
(hipotonie) sau mărit (hipertonie). 

Hipotonia se manifestă prin amplitudinea exagerată a mișcărilor pasive şi prin 
flaciditatea mişcărilor pasive. 

Hipertonia musculară spastică (rigiditatea) apare la bolnavii cu leziuni 
piramidale şi extrapiramidale, având particularitățile specifice, ce vor fi descrise 
în capitolul Sistemul extrapiramidal. 

Examenul reflexelor. Reflexul reprezintă răspunsul motor, vasomotor 
sau secretor al organismului la o modificare a mediului intern sau extern. Orice 
reflex are ca substrat anatomic un arc reflex, format din neuronul senzitiv (aferent) 
şi neuronul motor (eferent). 

Reflexele osteotendinoase se examinează cu ciocanul de reflexe: la lovirea 
tendonului unui muşchi apare contracția muşchiului respectiv. Pentru examinare 
corectă muşchii trebuie să fie relaxaţi, în acest scop recomandându-se anumite 
poziţii ce sustrag atenţia bolnavului. Urmând manevra Jendrassik bolnavul va 
încleşta degetele mâinilor şi le va trage puternic, privind în sus. 

La membrele superioare se examinează următoarele reflexe: 

1. Reflexul bicipital — percuţia tendonului bicipital la plica cotului, în urma căreia 
se produce flexia antebraţului spre braţ (CC, ) (fig. 20). 

Fig. 20. Retlexul bicipital. 


2. Reflexul tricipital — percuţia tendonului tricipital deasupra olecranonului cu 
:xtensia antebraţului (C—C) (fig. 21). 


Fig. 21. Reflexul tricipital. 


3. Reflexul stilo-radial — percuţia apofizei stilo-radiale cu declanşarea flexiei 
ntebrațului pe braţ şi a flexiei degetelor (C,-C.) (fig. 22). 


Fig. 22. Reflexul stilo-radial. 

La membrele inferioare se examinează următoarele reflexe; 
|. Reflexul rotulian (patelar) — percuţia tendonului cvadricepsului sub patelă, ce 
conduce la extensia gambei spre coapsă (LL, ) (fig. 23). 


Fig. 23. Reflexul rotulian. 


2. Reflexul achilian — percuţia tendonului achilian cu flexiunea tendonului plantar 
al piciorului (L.-S) (fig. 24). 


Fig. 24. Reflexul achilian. 


Reflexele cutanate 

|. Reflexul palmo-mentonier (Marinescu - Radovici): se stimulează cu 
acul palma tenarului, ce poate provoca contracția mușchiului bărbiei de aceeaşi 
parte. 

2. Reflexul abdominal: bolnavul se află în decubit dorsal cu membrele 
inferioare flexate (a se zgârâia pielea abdomenului, fapt ce conduce la contractarea 
muşchilor abdomenului). Reflexul abdominal superior constă în excitarea la nivelul 
rebordului costal (T.—T,), mediu — la nivelul ombilicului (T —-T,), inferior — paralel cu 
plica inghinală (T.T) fig. 25). 

3. Reflexul cremasterian: se determină prin zgârâierea suprafeței interne a coapsei 

n treimea superioară ce duce la ridicarea 
esticulului omolateral (L —L.,). 

4. Reflexul cutanat plantar: cu ajutorul 
cului se excită marginea externă a plantei de jos 
n sus, în urma cărui fapt se produce la normal o 


Not n 

lexie a tuturor degetelor (L.-S). 2 

Reflexele osteotendinoase pot fi normale, = A wo 
liminuate sau exagerate, Hipo- sau areflexia zeia 
steotendinoasă apare la leziunile neuronului 
notor periferic. z` A 

Clonusul rotulian și al labei piciorului se U 
xaminează prin întinderea tendonului rotulian sau | | 
chilian, în timpul căreia se produce, în loc de o 
ingură contracție musculară, o serie de contracții | 


nritm regulat. Clonusul este un simptom de afectare 

fasciculului piramidal şi se asociază cu alte Fig, 25. Examinarea reflexelor 

imptome ale paraliziilor centrale (fig. 26 a, b). abdominale (superior, mediu, 
inferior şi cremasterian). 


Fig. 26. Clonus rotulian şi al labei piciorului. 


Reflexele patologice 


1, Reflexul Babinski: se examinează prin excitarea cu acul a marginii externe a 
plantei, ce produce extensia halucelui, celelalte degete flexându-se şi răsfirându- 
se (semnul evantaiului). În mod fiziologic aceasta poate surveni la copii până la 
12-18 luni, deoarece la vârsta lor fasciculul piramidal nu este complet mielinizat. 

2. Reflexul Oppenheim: se constată prin aplicarea unei presiuni pe creasta tibiei 
de sus în jos, ce conduce la extensia halucelui. 

3. Reflexul Gordon: se apreciază prin presiunea mușchiului sural cu extensiunea 
halucelui. 

4, Reflexul Rossolimo: se examinează prin percuţia feţei plantare a degetelor cu 
flexia plantară rapidă a degetelor excitate. 

5. Reflexul de apărare de triplă retracţie (Marie-Foix-Bechterew ): reprezintă 
o excitație dureroasă în porțiunea distală a unui membru inferior, ce duce la 
o mişcare de triplă flexie: a plantei pe gambă, a gambei pe coapsă şi a coapsei 
pe bazin (În mod voluntar bolnavul nu poate face nici una din aceste mişcări.) 
Acest reflex apare la bolnavii cu paralizie piramidală (paraplegii). 


Sindromul neuronului motor periferic. Neuronul motor periferic, situat în coarnele 
anterioare ale măduvei spinale, şi axonul, trecând în rădăcinile anterioare și în nervii periferici, 
reprezintă unica legătură eferentă a sistemului nervos cu muşchii. Lezarea conului sau a 
axonului cauzează denervarea motorie a muşchiului, cunoscută sub denumirea de „sindrom 
motor periferic”. Sindromul neuronului motor periferic constă în paralizia mușchilor 
corespunzători (paralizia flască), având următoarele simptome: 

a) uuuotiu musculară; 

b) fasciculații musculare — contractarea unor grupuri de fibre musculare, fără a 
duce la deplasarea membrului, ce apare la distrugerea lentă a neuronului motor periferic; 

c) hipotonia musculară se evidențiază atât la palpare, cât şi la mişcări pasive 
(se simte o rezistență scăzută cu amplitudini mărite); 

d) abolirea reflexelor osteotendinoase; 

e) reacția de depenerescență. La excitarea cu ajutorul curentului galvanic contracțiile 
galvanice se produc în momentul deconectării curentului, la conectarea lui mușchiul rămâne 
nemişcat. Reacţia survenită depinde de intensitatea şi direcția curentului. În condiţii normale 
la excitarea prin intermediul curentului apar contracții în ordinea: catod, închidere, contracție. 
În cazurile de degenerare parţială sau totală a mușchiului această ordine a contracțiilor se 
schimbă, a doua fiind mai mare decât prima. În ultimii ani pentru examinarea neuronilor 
motorii se foloseşte EMG. 


Sindromul neuronului motor central. Sindromul leziunii de neuron motor central 
(lezarea fasciculului piramidal la nivelul scoarței cerebrale, trunchiului sau măduvei 
spinării) include o paralizie, ce interesează motilitatea voluntară şi se manifestă prin 
următoarele simptome: 

a) hipertonie musculară (spasticitate cu amplitudine redusă a mişcărilor pasive); 

b) hiperreflexie osteotendinoasă; 

c) clonusul labei piciorului şi al rotulei; 

d) diminuarea sau abolirea reflexelor cutanate abdominale şi cremasterian; 

e) reflexele patologice: Babinski, Oppenheim, Gordon, Rossolimo şi altele; 

f) reflexele de apărare şi de retracție triplă; 

g) sinkineziile. 

Particularităţile de diagnostic topic şi etiologic al paraliziilor 
la diferite niveluri de afectare ale sistemului nervos central 


I. Paralizia corticală 

A. Sindromul neuronului motor central asociat cu: 

|. Crize jaksoniene brahială, facio-brahială şi/sau crurală, 

2, Proiecţia somatotopică contralaterală, deseori asociată cu criza adversivă 
conjugată a globilor oculari şi de rotire a capului spre partea opusă leziunii, uneori 
mişcări ritmice ale buzelor, ale limbii, de masticaţie. 

3. Elemente afazice, agnozice şi apraxice. 

4. Reflexul de apucare şi de apucare forțată unilateral (grasping reflex şi groping 
reflex). 

B. Paralizia parțială ; 

1. Mono- (facio-brahială sau crurală), conform reprezentărilor somatotopice; 

2. Paralizia este contralaterală. 

3. Deseori are caracter flasc, cu debut acut, brusc, de etiologie vasculară. 

4, Asocierea frecventă cu pareza adversivă a capului şi ochilor (îşi priveşte 
leziunea), 

C. Paralizia bilaterală inferioară — diplegie cu dereglări sfincteriene apărute 
în leziunile paracentrale ale lobilor frontali, având ca factor etiologic patologia 
perinatală (boala Little) tumorală, traumatică. 


Această formă de paralizie frecvent are ca factor etiologic patologia perinatală 
(boala Little) tumorală, traumatică. 


II. Paralizia capsulară 

1. Hemiplegie cu aspect de neuron motor central, care este cea mai frecventă, 
globală, masivă, egal distribuită atât la membrul superior, cât şi la cel inferior. 

2. Caracterul hemiplegiei devine inegal în decursul recuperării, 

3. Contractura, hipertonia musculară piramidală este mai precoce şi mai masivă. 

4. Deseori hemiplegia în corespundere cu afectarea topografică a capsulei interne 
şi volumul de afectare poate fi asociată cu hemianestezie şi uneori hemianopsie. 

5. Hemiplegia poate fi asociată cu dureri talamice. 


III. Paralizii alterne (prin leziuni ale trunchiului cerebral). Sunt descrise în 
capitolul Nervii cranieni. 


IV. Paralizia medulară 

Variază în raport cu nivelul de atectare şi poate realiza atât leziuni ale neuronului 
motor central, cât şi ale neuronului motor periferic. 

Afectarea de secțiune transversală medulară se manifestă prin paraplegie sau 
felurile de sensibilitate, atât profundă (cordon posterior Goll şi Burdach), cât şi superficială 
(cordoanele laterale-— tr. spinotalamice), precum şi de tulburări vegetative trofice (afectări de 
inervaţie motorie, somatică şi vegetativă — coarnele laterale medulare). 


43 


I. Cervicală superioară CC, 

Se manifestă prin tetraplegie spastică, pareză de sternocleidomastoidian şi trapez 
(prin afectarea nervului spinal şi accesorius); sughiț, pareză de diafragmă (n. frenic), 
tulburări respiratorii (n. intercostali), tulburări senzitive de tip conductor şi dereglări 
sfincteriene (afectarea fibrelor cortico-lombo-sacrate din componenţa tr. piramidal). 


2. Cervicală inferioară CC, 
Clinic se realizează prin tetraplegie spastico-amiotrofică (paralizii segmentare 
amiotrotice) dispusă în membrele superioare şi paraplegie spastică inferioară 


sindrom Claud Bernard-Horner (afectarea coarnelor laterale vegetative C „D,). 
3. Toracică Th =I 


de tip conductor, abolirea reflexelor abdominale și dereglări sfincteriene — priapism, 
erecție dureroasă, permanentă. 


4. Lombară L,- L, 
Paraplegie flască inferioară cu dereglarea sensibilităţii de tip conductor, dereglări 
sfincteriene şi vegetotrofice (vasomotorii, escare ale regiunilor sacrate şi maleolare). 


5. Epiconus L,- S, 

Produce paralizii în membrele inferioare ce intersectează musculatura distală. 
Reflexul achilian este abolit. Tulburările de sensibilitate cuprind faţa anterioară a 
gambelor, fața dorsală şi cea plantară ale piciorului şi regiunea perianogenitală. 
Sunt prezentate tulburări sfincteriene (incontinenţă de urină), tulburări în sfera 
sexuală, care interesează atât erecţia, cât şi ejacularea. 


6. Lezarea conusului terminal SS i 

Tulburări de sensibilitate cu toate formele ei (anestezie) în regiunea genitală, 
anală, în formă de „şa”, dereglări sfincteriene şi sexuale (incontinență veritabilă a 
urinei, abolirea reflexului anal). 


A. Homolateral 

a. monoplegie sau hemiplegie spastică prin afectarea fasciculului piramidal; 

b. paralizie atrofică segmentară prin afectarea motoneuronilor din coarnele 
anterioare; 

c. dereglări ale sensibilităţii profunde conştiente şi tactile de tip conductor în 
jos, sub nivelul leziunii prin afectarea fasciculelor Goll şi Burdach; 

d. dereglări ale sensibilităţii superficiale de durere şi termică de tip segmentar — 
hiperestezie, anestezie mai sus de nivelul leziunii prin afectarea coarnelor 
posterioare; 

e. sindromul Claude Bernard-Horner (mioză, îngustarea pantei palpebrale şi 
endoftalm) prin afectarea coarnelor laterale medulare C,-D, (centrul ciliar 
spinal Budge) cu funcție vegetativă simpatică. 


44 


Fasciculul Goll-Burdach 
(sensibilitate profundă conştientă)- 
Fasciculul piramidal 
Fasciculul spino-talamic — 


>stenor 
sensibilitate termo-algică) 


Rădăcina senzitivă — BA 


— 


— Hiperestezie 
Anestezie 
tip 
radicular 


Hipereștezie- 
Anestezie — 
up radicular 


Anestezie pentru 
sensibilitatea profundă 


l 
Paritinioc ed 
piramidală 

| 

| 

| 


_Anestezie 
termo-algică 


pentru, 
sensibilitatea 
profundă 


| 
| 
| 
|] 
F Anestezie 
| 
l 
| 


Paralizie 
piramidală 


Fig. 27. Sindromul Brown-Séquard (hemisecțiune spinală dreaptă 
în regiunea toracală) 


B. Heterolateral 

Dereglări ale sensibilităţii superficiale cu disociaţie termo-algică de tip 
conductor sub nivelul leziunii prin afectarea fasciculului spino-talamic dorsal, 
care se intersectează segmentar la nivelul comisurii anterioare a măduvei spinale 
cu 2-3 segmente mai sus. 

Paraliziile medulare pot fi de cele mai diverse etiologii: traumatisme vertebro- 
medulare, compresiuni (tumorale, arahnoidite compresive), mielopatii vasculare, 
mielite, scleroză multiplă, scleroză amiotrofică laterală, paraplegia familială 
Striimpell etc. 

SISTEMUL EXTRAPIRAMIDAL 


In sistemul extrapiramidal sunt incluse arii corticale, formaţiuni subcorticale şi 
formațiuni din trunchiul cerebral (fig. 28): 

Fig. 28. Sistemul extrapiramidal: 
I — lobul frontal cortical; 2 — palidul; 3 — talamusul; 4 - putamenul; 5 — nucleul amigdalian; 
6 — nucl. caudat; 7 — substanţa neagră; 8 — nucl. roşu; 9 — substanţa reticulată; 
10 — încrucișarea fasciculului piramidal; 7/ — tr. cortico-striat; 72 — tr. cortico-spinal; 
13 — tr. talamo-palidar; 74 — tr. palido-talamic; 75 - tr. cortico-palidar; 16 - tr. intrastriat; 
17- tr. cortico-striat, 78- tr. strio-palidar; 19 — tr. strio-nigral; 20 — tr. nigro-palidar; 
21 — ansa lenticulară; 22 — tr. palido-reticular; 23 - tr. palido-hipotalamic; 24 — tr. cortico- 
spinal; 25 — tr. rubro-reticular; 26 — tr. palido-reticular; 27 — tr. nigro-reticular. 


|. Ariile corticale 1, 2, 3, 5 şi 7 din lobul parietal, aria 21 din lobul temporal şi 
ariile 18, 19 din lobul occipital. 

2. Formaţiuni subcorticale, reprezentate de nucleii corpului striat: nucleul caudat 
şi nucleul lenticular (fig. 29). 

Nucleul caudat este o masă de substanță cenușie ce se prezintă sub 
formă de virgulă cu trei porțiuni: cap, corp şi coadă. 

Nucleii extrapiramidali ai talamusului: nucleul ventral anterior, nucleul interme- 
diar şi nucleul centro-median Lewys. 

Citoarhitectonic, cau- 
datul cuprinde 2 tipuri de 
celule: mici şi gigantice. 
Ambele tipuri de celule con- 
țin serotonină (5-TH), no- 
radrenalină (NA) şi concen- 
trații mari de acetilcolină 
(Ach), dopamină (DA) şi 
acid gama-amino-butiric 
(GAB). Sunt prezente, de 
asemenea, şi enzimele co- 
respunzătoare acestor me- 
diatori: colinacetilaza, ace- 
tilcolinesteraza şi tirozin- 
colinesteraza. 

Nucleul lenticu- 
lar este aşezat lateral de 
nucleul caudat şi talamus, separat de aceştia prin capsula internă. Nucleul lenticular 
are aspectul unei piramide triunghiulare cu vârful orientat intern, iar baza — lateral. 
Nucleul lenticular nu are înfăţişare uniformă. În special se evidenţiază porțiunea 
mai închisă la culoare, corespunzătoare bazei — putamenul şi porțiunea internă, 
mai deschisă la culoare — palidul. La rândul său, palidul se împarte într-o porțiune 
internă — globus medialis şi o porţiune externă — globus lateralis. Putamenul are o 
structură asemănătoare cu cea a caudatului (origine embriologică comună) şi 
împreună cu el alcătuiesc striatumul. Palidul este compus din celule de formă 
triunghiulară, a căror protoplasmă include un pigment galben. Palidul conţine o 
cantitate mărită de acid gama-aminobutiric, 


Fig. 29. Secţiune transversală a creierului la nivelul 
nucleilor subcorticali. 


Formaţiuni din trunchiul cerebral 

Nucleul roşu este situat la frontiera diencefalo-mezencefalică, are o formă 
ovală şi de culoare roşietică datorită conţinutului de pigment al neuronilor şi 
abundenței de vase. Nucleul roşu este alcătuit din 2 porţiuni de neuroni: porţiunea 
magno-celulară (neuroni săraci în pigmenți) ocupă polul inferior nucleului şi este 
partea cea mai veche sub aspect filogenetic — paleorubrum. Porțiunea parvocelulară, 
formată din neuroni mici, bogaţi în pigment, ocupă partea superioară a nucleului — 
neorubrum. 

Substanța nea gr ă este situată transversal pe suprafața dintre fața 
medială şi cea laterală ale pedunculilor cerebrali, separând calota de piciorul 
acestora. La substanţa neagră se disting 2 zone: una dorsală, compactă, care are o 
colorație neagră, datorită prezenţei unui pigment melanic-intercelular, şi alta 
ventrală, cu structură reticulată de culoare roşie-închisă. Partea dorsală a substanţei 
negre este dopaminergică, fiind principalul furnizor de dopamină pentru corpul 
striat. Partea reticulată este colinergică. 

Oliva bulbară esteo lamă de substanţă cenușie cutată în formă de pungă 
cu deschiderea medio-dorsală. 

Nucleii vestibulari sunt situați în partea inferioară a protuberanţei 
şi superioară a bulbului (Deiters, Roller şi Bechterew) şi au un rol anumit în 
formarea echilibrului, 

Conexiunile sistemului extrapiramidal sunt extrem de 
complexe şi, totuși, pot fi sistematizate în 2 grupuri: unele în circuit închis — 
modalitate prin care circuitul se închide la nivelul aceleiaşi formaţiuni, de unde a 
plecat aterența sa, şi altele în circuit deschis, în care structura extrapiramidală îşi 
proiectează activitatea spre periferie (fig. 30). 


Fig. 30. Conexiunile sistemului extrapiramidal (circuite închise şi deschise): 
] — lobul central-trontal; 2 — regiunea premotorie; 3 — nucleul caudat; 
4 — putamen; 5 - palidum; 6 — talamus; 7 — corpul Lewys; 4 — nucleul roşu; 
9 — substanţa neagră; /0-— puntea Varolio; 7/ - cerebelul; 72 — tr. piramidal; 
13 — tr. reticulo-spinal; 7/4 — tr. rubro-spinal; 75 — tr. olivo-spinal. 

Circuite închise. Circuitul cortico-strio-cortical sau cortico-strio-talamo- 
cortical ar fi capabil să frâneze mişcările involuntare, anormale, generate permanent de 
ariile motorii ale cortexului. Circuitul nigro-strio-nigral reprezintă o cale dopaminergică, a 
cărei intrerupere produce scăderea concentrației de dopamină în neostriat, concomitent 
'slăbind şi activitatea enzimelor corespunzătoare; circuitul strio-palido-intralaminostriat 
trece prin fasciculul talamic, care este continuarea fasciculului şi ansei lenticulare, dar 
care conţine și fibre dentotalamice şi rubrotalamice (din direcţie opusă — fibre talamo- 
striate). Fibrele ce pleacă de la corpii striați alcătuiesc cea mai importantă cale, îndreptată 
spre diferite structuri: ansa lenticulară, fasciculul talamic, fasciculul palido-hipotalamic şi 
altele (fig. 30). 
Circuite deschise, Principalele circuite deschise, prin care formațiunile 
extrapiramidale se conectează cu cortexul şi măduva spinării, sunt: circuitul nigro- 
caudato-palido-talamo-cortico-piramido-spinal este principala cale, prin care activitatea 
centrală extrapiramidală ajunge la nivelul motoneuronilor alfa din comul anterior al 
măduvei spinării; circuitul nigro-caudato-palido-talamo-cortico-tegmento-spinal este 
reprezentat de căile multisinaptice, ce controlează activitatea motoneuronilor gama; 
circuitul rubro-tegmento-spinal își are originea în porțiunea magnocelulară, a nucleului 
roşu, iar fibrele sale descendente ajung la cornul anterior al măduvei. 
Oliva bulbară este conectată cu nucleul roşu şi cu cerebelul prin fibrele olivo- 
dento-rubro-olivare, iar cu măduva spinării prin fascicule rubro-spinale şi olivo- 
spinale, 
La nivelul medular în cornul anterior se găsesc celulele alfa, ce reprezintă 
neuronii motorii periferici şi celulele gama pentru tonus funcțional. Celulele alfa 
produc contracția bruscă. Celulele gama, inervate de sistemul extrapiramidal şi 
"controlate de formatiunea reticulară a trunchiului cerebral, fac ca muşchii să se contracte 
peo lungime prestabilită, până când mușchiul atinge nivelul de contracție al fusului 

muscular. Formațiunile extrapiramidale au asupra celulelor alfa şi gama un efect atât 
facilitator, cât şi inhibitor. 


Biochimia sistemului extrapiramidal 
Admiterea existenţei circuitelor deschise nu explică apariţia unor simptome 
piramidale. S-a constatat că o mare importanţă pentru funcţia extrapiramidală are 
rochimia (neuromediatorii). S-a dovedit că din întregul sistem nervos central nucleii 
ali conțin cea mai mare concentraţie de dopamină, acetilcolină şi acid gama- 
inobutiric, Dopamina în concentraţii mari se află în nucleii bazali şi în locul niger. 
Ea este un important mediator al sistemului nigro-striat, fiind sintetizată de neuronii 
ibsta tei negre şi deplasată în lungimea axonilor, pentru a se acumula apoi în veziculele 
aptice din caudat şi putamen. Scăderea concentraţiei dopaminei în substanța 
gi A conduce la un sindrom parkinsonian. Enzimele, ce participă la sinteza dopaminei, 
tirozin-hidroxilaza şi dopa-decarboxilaza. Fiind eliberată în caudat, dopamina 
este = dt inactivată enzimatic de gi pat ga (COMT) Și prin recaptarea 

dopadecarboxilazei şi, în mod secundar, descreşterea eficienţei terapeutice. Uneori, 
după o perioadă de tratament cu L-Dopa, se produce o hipersensibilitate a receptorului 
dopaminergic, încât este necesară reducerea dozei zilnice de medicament. Dopamina 
nu trece bariera hematoencefalică datorită structurii complexe. Din această cauză în 
parkinsonism se administrează un precursor al acesteia, şi anume: L-Dopa. Din cauza 
creşterii metabolismului la periferie (95%), se asociază un inhibitor al decarboxilazei, 
care are efect dublu: facilitează ajungerea unei cantităţi crescute de L-Dopa la creier 
şi scăderea efectelor secundare periferice. 


Fiziologia sistemului extrapiramidal 

Sistemul motor extrapiramidal, sub aspect filogenetic, este cel mai vechi sistem 
motor şi asigură motricitatea la animalele ce nu dispun de un sistem motor piramidal. 
La om el devine o cale motorie secundară, însă cu funcțiuni importante în reglarea 
motilităţii: a tonusului muscular, a mişcărilor automate şi a inhibiţiei mişcărilor 
involuntare. 


Semiologia 

În scop didactic poate fi utilizată metoda de clasificare a sindroamelor 
extrapiramidale în raport cu predominarea unor tulburări asupra altora. Din acest punct 
de vedere, deosebim sindroamele: hipotonic-hiperkinetic şi hipertonic-hipokinetic, 


Tonusul muscular 

Este o stare de tensiune musculară permanentă, în care se află muşchii striați 
în stare de repaus. 

Tonusul muscular este controlat prin reflexul miotatic format din fusul 
neuromuscular, celulele y din coarnele anterioare ale măduvei spinării şi o cale 
eferentă (fig. 31). 

Sistemul gama (bucla gama) este alcătuit din motoneuronii de tip gama din 
cornul anterior al măduvei care inervează numai fibrele intrafuzale (fusul muscular) 
şi au acţiune facilitatoare asupra activităţii tonice prin mărirea tensiunii intrafuzale, 
ceea ce determină creşterea tonusului muscular. 

Reflexul miotatic, responsabil de menţinerea tonusului muscular, este sub 
controlul permanent al unor formaţiuni superioare, suprasegmentare. Cortexul 
cerebral exercită o acţiune facilitatoare, sistemul extrapiramidal are o influență dublă 
atât în funcţie de facilitare, cât şi de inhibare. 

Neocerebelul facilitează, în timp ce paleocerebelul inhibă tonusul muscular. 
Nucleii vestibulari şi olivele au o acțiune facilitatoare. 

În acţiunea tonusului muscular un rol important îl joacă substanţa reticulată 
din trunchiul cerebral, care reprezintă calea finală comună de ansamblu a sistemului 
de control cerebral, integrând toate formațiunile şi sintetizând acţiunile fundamen- 
tale ale sistemului nervos. 

Afectările variate cu localizări centrale sau periferice pot determina dereglări 
ale tonusului muscular, manifestându-se clinic prin hipotonie sau hipertonie. 

Fig. 31. Sistemul arcului reflex miotatic (bucla gama): 
1 — motoneuronul; 2 — celula Renshaw; 3 — placa neuromusculară; 
4 — terminațiile anulo-spinale intrafuzale; 5 — celulele y; 6- ganglionul spinal; 
7 — sistemul extrapiramidal şi reticulo-spinal; 8 — tractul piramidal; / a, b - fibre aferente; 
Œ, y- fibre eferente. 


Examenul clinic al tonusului 

|. Examinarea reliefului muşchilor în stare de repaus. 

2. Palparea şi aprecierea consistenţei şi tensiunii muşchiului în repaus. 

3. Se solicită bolnavului să relaxeze musculatura, iar examinatorul execută 
comparativ toate mișcările pasive posibile fiziologice. 


Tulburările tonusului muscular 

Hipotonia musculară se constată în leziunile periferice ale sistemului nervos, 
ale măduvei spinării în afectarea cerebelului şi sistemului extrapiramidal (sindromul 
hipotonic-hiperkinetic). 

Hipertonia musculară se întâlneşte în afectarea leziunilor neuronului motor 
central (tractului piramidal), sistemului extrapiramidal (sindromul hipertonic- 
hipokinetic), în boala Parkinson şi în parkinsonism. Semnificativ este că hipertonia 
piramidală se caracterizează prin: 

a. Hipertonia musculară, ce creşte în mod deosebit la începutul mişcării, şi rezistența 
pot ceda realizând fenomenul lamei de briceag. 

b. Distribuirea inegală a spasticităţii, care interesează selectiv muşchii 
antigravitaționali. La membrele superioare sunt contractaţi flexorii, iar la 
membrele inferioare — extensorii. 

c. Contractura predomină distal, fiind mai exprimată la nivelul mâinii şi piciorului. 

d. Hipertonia se accentuează în timpul unor mişcări active şi a mersului, sub 
influența frigului, emoţiilor şi diminuă în timpul somnului fiziologic. 

Hipertonia extrapiramidală are următoarele particularităţi: 

a. Este o contractură plastică ceroasă, la mobilizarea pasivă apare o rezistență 
musculară. Segmentul muscular examinat după eliberare are tendința de a-și 
păstra poziția imprimată de către examinator. 

b. Contractura este globală, generalizată în toate grupele musculare. 

c. Contractura predomină totuşi proximal interesând muşchii centurilor scapulare 
ŞI pelviene. 

d. Este caracteristic semnul „roții dințate”, În timpul mişcărilor pasive se constată 
o decontracție sacadată. 

e, Caracteristică este exagerarea reflexelor de postură, 

f. Contractura extrapiramidală, la fel ca și cea piramidală, se accentuează sub 
influența frigului, emoţiilor, dar diminuă sub acțiunea unor derivați de atropină 
sau medicamente antiparkinsoniene şi dispare în timpul somnului. 

Hipertonia musculară se prezintă şi în rigiditatea prin decerebrare, care se 

datorează unor leziuni mezencefalice, manifestându-se clinic prin hipertonie care 
determină extensia braţelor şi antebrațelor în timp ce membrele inferioare se află 
în hiperextensie, aducţie şi rotaţie internă, 


Sindromul hipotonic-hiperkinetic 

Se caracterizează prin prezenţa dominantă a unor mişcări involuntare de tip 
coreic, atetozic, coreo-atetozic, hemibalic sau a unor ticuri şi mioclonii. Aceste 
mişcări sunt însoțite de hipotonie. 


Sindromul hipertonic-hipokinetic 

Este reprezentat de sindromul parkinsonian, caracterizat printr-o rigiditate 
plastică, asociată cu încetinirea mişcărilor voluntare (akinezie) și tremurături. 

Sindroamele extrapiramidale se mai pot clasifica după criteriile anatomico- 
clinice şi fiziologico-biochimice şi cuprind următoarele grupe: sindromul nigro- 
palidar sau parkinsonian; sindromul putamino-caudat, cuprinzând sindroame 
coreice; sindromul strio-palido-nigral, ce include distonia de torsiune, 
degenerescenţa hepatolenticulară, torticolis spasmodic, sindroame atetozice, 
hemibalismul. 

Coreea se caracterizează prin apariția mişcărilor involuntare, ce pot cuprinde 
toți muşchii striaţi ai organismului. Sunt mişcări bruște, involuntare, dezordonate, 
neprevăzute, bizare, necorespunzătoare unui scop. Mişcările coreice sunt ample, 
aritmice, variabile de la un moment la altul, dar nu există o regulă în succesiunea 
lor. Muşchii feței execută nişte grimase bizare, groteşti, datorită cărora apar expresii 
diferite şi neașteptate ale mimicii: fruntea se încrețeşte, ochii se închid, buzele se 
contractă. Din cauza mişcărilor involuntare ale limbii şi ale muşchilor fonatori, 
vorbirea devine explozivă, uneori cuvintele sunt pronunţate foarte repede, alteori 
bolnavul nu reuşeşte să le pronunţe, iar în situaţii foarte grave putem observa o 
afonie complexă. Membrele superioare şi inferioare execută şi ele cele mai variate 
mişcări. Bolnavul ridică umărul, aruncă braţul înainte; degetele execută mişcări 

bruşte; membrele inferioare se îndepărtează unul de altul; mersul este săltăreţ, iar în 
cazurile grave devine imposibil. Mişcările involuntare apar şi la nivelul trunchiului. În 
timpul inspiraţiei peretele abdomenului nu se proiectează înainte, ci dimpotrivă — se 
retractă. Uneori hipotonia musculară poate fi atât de mare, încât conduce la hiperextensie 
în articulațiile membrelor (recurbaţie). 

Atunci când poartă forme uşoare, mişcările coreice pot fi puse în evidenţă cu 
anumite mijloace intermediare. În poziţia de „drepţi” cu ochii închişi şi cu limba 
scoasă bolnavul este incapabil să se menţină imobil; apar mişcări ale limbii şi ale 
corpului. Mişcările coreice se întâlnesc în următoarele afecțiuni: în coreea acută 
(coreea Sydenham), care este o boală infecțioasă (encefalita reumatică), afectând, 
mai ales, corpii striaţi, şi întâlnită la copii, cu predominanţă la fete (cele mai frecvente 
cazuri — vârsta de 7-14 ani); coreea gravidelor apare în primele 4 luni ale sarcinii 
(deseori la prima sarcină), mai ales la femeile care au suportat coreea în copilărie; 
coreea cronică Huntington, o boală eredo-familială, apare după vârsta de 30-40 de 
ani. Boala are o evoluţie lentă, progresând spre o stare demenţială (tulburări 
psihice); mişcările coreice pot fi depistate la diferite boli extrapiramidale 
(degenerescență hepatolenticulară). În aceste cazuri coreea este asociată cu o 
rigiditate musculară; mişcările coreice pot apărea uneori în encefalitele infantile, 
în leziunile vasculare (hipertensiune, ateroseleroză — coreea senilă). Uneori la 
bolnavii cu nefrită cronică se ivesc mişcări coreice (coreea uremică). 

Atetoza. Mişcările atetozice predomină în segmentele distale ale membrelor 
superioare şi inferioare şi sunt involuntare, lente, continui, vermiculare, ondulante. 
Degetele efectuează mişcări alternative de flexiune şi extensiune, de abducţie şi 
aducţie. Deseori mişcările atetozice se manifestă ca un sindrom al diferitelor boli 
şi pot fi unilaterale sau bilaterale. Mişcările atetozice unilaterale (hemiatetoze) şi 
atetozice duble se întâlnesc după encefalitele infantile, traumatismele cranio- 
cerebrale sau dereglările vasculare cerebrale. 

Spasmulde torsiune (distonia de torsiune), Se caracterizează 
prin localizarea mişcărilor involuntare la nivelul muşchilor trunchiului, interesând, 
uneori, şi muşchii centurilor scapulare şi pelviene. Coloana vertebrală efectuează o 
torsiune de mare amplitudine, mişcări de flexiune şi extensiune. Apare spasmul 
mușchilor gâtului, ai trunchiului şi membrelor, ce răsucesc corpul în atitudine bizară. 
După spasm muşchii sunt hipotonici. Spasmul de torsiune este un sindrom ce poate 
apărea în diferite boli: boala familială cu o ereditate patologică în forma hiper- 
kinetică a degenerescenţei hepatolenticulare sau cea de sechelă a encefalitei. 

Torticolisul spasmodic se caracterizează printr-o rotație cu caracter 
tonic sau clonic al gâtului. Rotaţia se face datorită contracţiei muşchilor cervicali 
atât profunzi, cât şi superficiali. Se pun în evidenţă contracţii ale 
sternocleidomastoidianului, ale trapezului şi muşchiului splenius. Torticolisul 
spasmodic poate apărea în diferite boli: în unele cazuri el poate fi considerat drept 
spasm de torsiune, localizat la muşchii gâtului; în altele poate constitui sechela 
unei encefalite; poate apărea şi datorită unei nevralgii occipitale sau osteocondroze 

cervicale; miozitele muşchilor cervicali pot provoca apariţia torticolisului spasmodic 
Există şi un torticolis isteric, ce se produce brusc în legătură cu o traumă psihică 
transmisibilă prin sugestie. 

Hemibalismul se caracterizează prin mişcări involuntare violente de mar 
amplitudine, ce cuprind, mai ales, musculatura proximală a membrelor şi sunt asociat 
cu simptome vegetative. Mişcările apar localizate mai mult la membrul superior $ 
numai pe o singură parte a corpului. Hemibalismul se manifestă prin circumducți 
membrului cu proiectarea lui în afară. Boala se datorează leziunilor corpului Lewys 

Sindromul hemibalic se instalează brusc, în general, la persoanele în vârstă $ 
este o leziune de origine vasculară (tromboza arterelor coroidiene anterioare şi 
arterelor comunicante posterioare). 

Bibalismul este o boală eredodepgenerativă şi se manifestă prin mişcăr 
involuntare balistice bilaterale. Boala se datorează unei atrofii bilaterale a corpilo 
Lewys. 

Miocloniile sunt nişte contractii musculare bruşte, involuntare, ce s 
localizează la unul şi acelaşi grup de muşchi. Contracţia musculară poate apăre 
cu sau fără deplasarea segmentelor. 

Epilepsia mioclonică este o boală familială, în care apariți 
miocloniilor este precedată de crize epileptice. Boala evoluează spre o rigiditat 
generalizată şi o demenţă progresivă. 

Ticurile sunt mişcări involuntare, bruşte, stereotipice, localizate totdeaun 
la unul şi acelaşi grup de muşchi. Ele pot fi unilaterale sau bilaterale. Localizare 
ticurilor este variată. La examinarea cefalică observăm clipitul, strâmbături al 
feţei, mișcări de scuturare ale capului, ticuri respiratorii, ticuri de mirosit, ticu 
fonatoare, ticuri de deglutiţie etc. La nivelul membrelor se observă ridicare 
umărului, ticuri de îndepărtare a braţului, ticuri de fluturare a mâinii etc. 

Ticurile pot apărea în urma unor leziuni organice-inflamatoare sau vascular 
ori din cauza nevrozei, 

Hiperkineziile dispar total în somn şi se agravează în stările de emoție şi î 
timpul mişcărilor. 

Sindromul parkinsonian se caracterizează printr-o rigiditat 
musculară, prin tremurături şi încetinirea mişcărilor voluntare. Rigiditate 
musculară poartă caracterul hipertoniei extrapiramidale, ce se deosebeşte d 
hipertonia din leziunile piramidale. 

Unul din simptomele cele mai caracteristice ale sindromului parkinsonian est 
tremurătura. Tremurătura are un caracter static şi dispare în timpul executării une 
mişcări voluntare. Tremurătura este ritmică şi se manifestă în extremitățile distal 
ale membrelor, imitând unele mişcări caracteristice, cum ar fi: „a face pilule” sa 
„a număra banii”. La picior apar mişcări de pedalare, bolnavul „bate tactul”. Exist 
tremurături ale mandibulei, rareori — ale capului. Tremurătura se exacerbează | 
emoţii, oboseală şi dispare în somn. Din punct de vedere psihic, bolnavii pot d 
semne de încetinire a funcţiilor intelectuale (bradipsihie). 

Hemiparkinsonismul se caracterizează prin localizarea tulburărilor la o jumătate a 
corpului. După un timp mai scurt sau mai îndelungat această formă evoluează, interesând 
şi hemicorpul contralateral. În clinică se întâlnesc forme de parkinsonism fără 
tremurături, când bolnavul prezintă o rigiditate musculară foarte accentuată (forma 
rigidă) şi invers, există forme, în care boala evoluează fără rigiditate, dar cu tremurături. 
Despre patogenia parkinsonismului mai detaliat vezi în capitolul Boala Parkinson. 


CEREBELUL 


Anatomia cerebelului. Cerebelul este situat în fosa posterioară sau loja 
cerebeloasă, având anterior trunchiul cerebral, superior — cortul cerebelului, iar infe- 
rior — solzul occipitalului. Pe faţa inferioară se disting cele 3 perechi de pedunculi: 
superiori, mijlocii şi inferiori (corpii restiformi), care asigură legătura cu structurile albe 
şi cenuşii ale mezencefalului, ale punţii şi bulbului rahidian, Macroscopic, cerebelul are 
un aspect de fluture, fiind cuprins de partea medială, numită vermis, şi de două 
proeminențe laterale voluminoase — emisferele cerebelului. 

În componenţa cerebelului intră substanța albă şi cea cenușie. Substanţa albă ocupă 
porțiunea centrală şi prezintă o dispunere în folii, ce se aseamănă pe secțiune cu aspectul 
unei coroane de arbore (arbor vitae cerebris). Substanţa cenuşie este dispusă atât la 
suprafață, unde formează cortexul, cât şi în profunzime, unde alcătuieşte cele 4 perechi 
de nuclei. În structura vermisului se găsesc cei 2 nuclei fastigiali, iar în componența 
emisferelor — nucleii: globusus, emboliform și dințat (fig. 32). 

Citoarhitectonica 
cortexului cerebelului este re- 
prezentată de o secțiune trans- 
versală a unei lame cerebeloase 
prin: A — stratul molecular, B — ` 


t 
stratul celulelor Purkinje, C - NES 
stratul granular, D — centrul SA wA 
medular (fig. 33). Sa. 
Din punct de vedere fiziologic z E 
celula Purkinje este cea mai bt e 
importantă în cerebel. Celulele 4 ba 
Purkinje primesc excitaţii din stra- 
tul granular şi stratul molecular. Fig. 32. Nucleii cerebelului: 
Axonul celulei Purkinje se ] — nucleul tentoriului; 2 — nucleul globus; 
îndreaptă spre interiorul cere- 3 — nucleul emboliform; 4 — nucleul dințat, 


belului, făcând legături cu celulele 
nucleilor: dinţat, emboliform, globusus şi fastigii. Fibrele eferente din aceşti nuclei pornesc 
pe calea pedunculului cerebelos superior spre mezencetal. 

Fig. 33. Citoarhitectonica cortexului cerebelului: 
I — celulele în coşuleţ; 2 — fibrele agăţătoare; 3 — celule paralele; 4 — fibrele musculare; 
5,7 — celule mari granulare; 6 — substanţa albă; 8 — celule mici granulare; 9— celule mari în 
coşuleţ; /0-— fibrele eferente; 77 — celulele Purkinje. 


Conexiunile cerebelului. Prin cele 3 perechi de pedunculi superiori, mijlocii 
şi inferiori cerebelul asigură legătura cu structurile trunchiului cerebral, sistemul 
extrapiramidal, cortexul cerebral şi măduva spinării. Pedunculii cerebeloşi superiori 
au în componenţa lor fibrele provenite din nucleii proprii (n. dinţat), ce se îndreaptă 


spre nucleul roşu de partea opusă, 
formând  încrucişarea lui 
Werneking. Prin reîncrucişarea 
fasciculului rubro-spinal (încru- 
cişarea lui Forell) se realizează 
legătura cerebelului cu măduva 
spinării. O parte din fibrele ce 
pleacă de la nucleul dințat prin 
pedunculii cerebeloşi spre talamus 
se finalizează în cortexul motor 
(ariile 4 şi 6), încheind, astfel, 
circuitul cerebro-rubro-talamo- 
cortical (fig. 34). 

Fibrele cerebelo-vestibulare se 
termină în nucleii vestibulari, 
conectaţi prin bandeleta longitu- 
dinală posterioară cu nucleii 
nervilor oculomotorii, substanța 
reticulară din bulb şi cu celulele 
motorii din coarnele anterioare ale 
măduvei spinării. 


Fig. 34. Conexiunile cortico-cerebeloase: 
I — lobul frontal-cortical; 2 — tractul fronto-ponto- 
cerebelos; 3 — motoneuronul protuberanţei; 
4 — tractul ponto-cerebelos; 
5 — motoneuronul cortexului cerebelului; 
6 — nucleul dințat al cerebelului; 
7 — nucleul roşu; & — talamusul. 

Pedunculul cerebelos inferior (fig. 35) este străbătut de fibre, ce aduc informaţii 
senzitive prin tractul spino-cerebelos dorsal (Flechsig), fibrele Goll şi Burdach şi asigură 
legăturile cu formațiunile olivei inferioare şi substanţa reticulară bulbară. Aproape toate 
aceste fibre se termină în aceeaşi parte a cerebelului, în vermis, 


w, Cortex 
a) frontal 


“=a Cortex 
] temporal 


De la emisfera cerebeloasă 
opusă 


Fig. 34. Schema celor mai importante conexiuni cerebeloase. 

Linii continue — fibrele aferente: linii întrerupte — fibrele eferente; R.N. — nucleul roşu; 
D.N. — nucleul dinţat; EN. — nucleul fastigial; N.P — nucleii pontini; KN. — nucleul 
vestibular; N.G.C. — nucleii gracil şi cuneat; S.G. — celulă din ganglionul Scarpa; C.C. — 
coloana Clarke (nucleul dorsal); 7 — fasciculul dentato-talamic; 2 — fasciculul cerebelo- 
rubral; 3 — fasciculul temporo-pontin; 4 — fasciculul rubro-spinal; $ — fasciculul spino- 
cerebelos ventral (indirect); 6 — fasciculul fastigio-vestibular; 6 a — fasciculul fastigio- 
bulbar; 7 — fibrele arcuate externe care trec de la N.G.C. la cerebel; & — fasciculele gracil şi 
cuneat; 9 — fasciculul vestibulo-spinal; 70 — fasciculul spino-cerebelos dorsal (direct). 


Prin intermediul pedunculului cerebelos mijlociu se realizează conexiunile ponto- 
cerebeloase, care preiau informaţia sosită prin fibre cortico-pontine (tracturile fronto- 
ponto-cerebelos şi occipito-temporo-ponto-cerebelos). Mergând transversal, ele se 
intersectează la nivelul protuberanţei şi se opresc în emisfera cerebelului de partea 
opusă (fig. 34). Aşadar, emisfera cerebelului are legătură cu diferite regiuni corticale 
motorii de partea opusă. Cu măduva spinării, conexiunile cerebelului se produc de 

aceeaşi parte. Fig. 36 reprezintă 
somatotopia cerebelului. Porțiunea 
medială a cerebelului, cortexul 
vermisului au legătură cu 
musculatura axială (capul şi gâtul 
sunt proiectate pe partea anteri- 
oară, corpul — pe partea poste- 
rioară), iar emisferele cerebelului — 
cu musculatura membrelor (mâinile 
sunt proiectate pe partea anterioară, Fig. 36. Somatotopia cerebelului. 

iar picioarele — pe cea posterioară; 

părțile proximale ale membrelor sunt proiectate medial, cele distale — lateral). De 
aceea s-a şi stabilit, că emisferele cerebelului au funcţia de coordonare a mişcărilor 
fine ale membrelor superioare şi inferioare, iar vermisul — funcţia de coordonare a 
mişcărilor corpului. Cercetările experimentale au arătat că extirparea porțiunii 
anterioare a vermisului produce căderea corpului înainte. Extirparea porțiunii 
posterioare produce o cădere înapoi. Aceste date sunt confirmate şi de rezultatele 
obţinute prin excitare: excitarea vermisului anterior are efectul mişcării înapoi a capului 
şi extinderii membrului anterior, iar excitarea porțiunii posterioare a vermisului — 
flexiunea membrului anterior şi aplecarea capului înainte. 

Modificările de statică şi de mers sunt determinate de leziunile mediane ale 
cerebelului, deoarece acestea depind de activitatea trunchiului şi a extremităților 
proximale ale membrelor. Coordonarea fină a mişcărilor este legată de părțile laterale 
ale cerebelului, reprezentate de emisferele cerebelului. Lezarea acestora conduce la 
apariţia dismetriei, asinergiei, adiadocokineziei şi a altor simptome, ce vor fi descrise 
mai jos. 

Fiziologia cerebelului. Rolul fiziologic al cerebelului se distribuie la menținerea 
tonusului muscular şi în coordonarea mişcărilor necesare pentru stațiune şi mers, precum 
şi pentru executarea fină superioară a mişcărilor, iniţiate de cortexul cerebral. 

La fiecare act motor voluntar participă patru grupe musculare: musculatura agonistă, 
ce are datoria de a face mişcarea; musculatura antagonistă, care opreşte la timp actul 
motor; musculatura sinergistă, reprezentată de muşchii ce participă secundar la mişcările 
voluntare. 

Funcţia cerebelului constă în coordonarea diferitelor grupe musculare în vederea 
realizării unui act motor. Iniţial, însă, cerebelul trebuie să fie informat permanent despre 
starea tonusului diferitelor grupe musculare. Aceasta se realizează prin excitaţiile 
proprioceptive inconștiente, ce pleacă de la fibrele arciforme, nueleii Goll şi Burdach și 
nucleul vestibular (Bechterew) spre căile fasciculelor Flechsig (tr. spinocerebelos 
anterior). Anumite corectii necesare pentru executarea unor mişcări sunt transmise 
periferiei prin intermediul substanței reticulate, ce acţionează asupra celulelor y, aflate 
în coarnele anterioare ale măduvei spinării. 

Excitaţia acestor elemente ajunge la fibrele contractile din fusul neuromuscular, 
unde descărcările produse antrenează, prin rădăcinile posterioare şi prin substanța 
cenuşie a măduvei, celulele mici din coarnele anterioare, care au rolul de a menţine 
muşchii într-o anumită stare de tonus, necesară pentru executarea unei mişcări, 
Acest arc reflex complex reprezintă numai o verigă în actul de menţinere şi 
modificare a tonusului muscular. Funcţia cerebelului împreună cu sistemul 
extrapiramidal se realizează datorită impulsurilor nervoase permanente, ce se mişcă 
pe diverse verigi simple sau complicate. Asemenea circuit este alcătuit din cere- 
bel — nucleul roşu — talamus; nucleul lenticular — substanţa neagră; substanța 
reticulară sau oliva inferioară — cerebelul, Sau altul: cerebelul — nucleul roşu — 
talamusul — cortexul cerebral — protuberanţa — cerebelul şi altele. 

Metoda de examinare şi semiologia cerebelului. Sindromul cerebelos se 
prezintă sub formă de tulburări de staţiune şi mers, pierdere de echilibru şi lipsa 
de coordonare a mişcărilor de tonus în direcția unei hipotonii. 

Tulburări de mers. Mersul cerebelos are o caracteristică diversă: mers ebrios, 
nesigur, în zigzag; membrele inferioare sunt depărtate unul de altul, oscilaţii ale 
trunchiului, balansări ale membrelor superioare, paşi foarte mari, ce nu-l slujesc 
pe bolnav atunci când se întoarce sau când se opreşte brusc. 

Tulburări de echilibru — astazia (semnul Romberg) se manifestă printr-o 
instabilitate anormală a axului corpului: bolnavul în picioare nu se poate menține imobil, 
ci oscilează (titubează). Pentru a-şi menţine poziţia verticală trebuie să-şi lărgească 
suprafaţa de sprijin. Având leziunile de vermis anterior, bolnavul cade înainte, iar cu 
leziunile de vermis posterior cade înapoi. Leziunile de emisferă cerebeloasă stimulează 
căderea spre partea bolnavă. Astazia poate să se manifeste nu numai în stațiunea 


Fig. 37. Simptomele de afectare a cerebelului: 
A — ataxie cerebeloasă; Z — instabilitate în poza Romberg; C — asinergie: proba 
răsturnării pe spate; D — sinergie: proba ridicării din decubit dorsal cu mâinile încrucișate. 

Asinergia cerebeloasă 

l. Un semn de asinergie este flexia combinată a trunchiului şi a coapsei. Bolnavul 
nu poate face două mişcări deodată; flexia trunchiului şi fixarea călcâielor pe 
pat. Dacă unui om sănătos, culcat pe spate, i se propune să se ridice, el flexează 
coapsa pe bazin, îşi fixează călcâiul pe pat şi îşi ridică trunchiul. La ridicarea din 
decubit dorsal în poziţie șezând a bolnavului, însă, observăm, că fără ajutorul 
mâinilor el nu se poate sprijini pe călcâi, de aceea este nevoit să ridice membrele 
inferioare (Babinski), (fig. 37). 

2. În proba aplecării pe spate bolnavul nu flexează sinergic genunchii şi, astfel, 
cade pe spate (fig. 37). 

3. Proba rezistenţei lui Holmes-Stewart. Rugăm bolnavul să flexeze antebraţul 
pe braţ, opunem o rezistență la această flexie şi brusc dăm drumul — pumnul 
bolnavului loveşte pieptul, deoarece contracția muşchilor antagonişti este 
nulă sau întârziată. La omul sănătos flexiunea antebraţului pe braț se opreşte 
şi este înlocuită printr-o mişcare de extensie. 

| 4. Proba pendularismului rotulian. La bolnavul aşezat pe un plan înalt cu gambele 

atârnate, lăsate în jos, se examinează reflexul rotulian. Membrul inferior 
respectiv răspunde prin 4-5 oscilaţii pendulare, ce diminuează treptat. 
Proba indice — nas, Dacă bolnavul duce indicele la vârful nasului, observăm 
o amplitudine mai mare a mișcărilor, indicele trecând mai departe de nas şi făcând 
| câteva oscilaţii tremurătoare intenţionate în jurul nasului înainte de a se fixa pe 
| nas (fig. 38). 


Fig. 38. Probele coordonatorii: 
l — proba indice-indice; 2 - proba indice-nas; 3 — proba călcâi-genunchi. 

Proba călcâi-genunchi. Bolnavului culcat pe spate i se propune să nimerească 
cu călcâiul unui picior pe genunchi. Pacienţii cu dereglări cerebeloase nu nimeresc 
precis, deoarece apar tremurături clonice, intenţionate, care se evidenţiază mai 
tare la încetarea de a atinge şi mişca călcâiul pe partea anterioară a gambei 
(fig. 38). 

Proba de diadohokinezie. Proba constă în a face cu mâna mişcări alternative de 
pronaţie şi de supinație în succesiune rapidă. Bolnavii cerebeloși nu mai pot executa 
mişcări alternative de pronaţie și supinaţie. Această probă se execută de 2-3 ori mai 
încet decât la omul normal (adiadohokinezie). 

Hipermetria se evidenţiază printr-o serie deprobe: proba de prona- 
pi e. Bolnavului i se propune să facă brusc mişcări ale mâinilor întinse înainte din 
poziția de supinaţie în pronaţie, Din partea dereglărilor cerebeloase mişcările de 
rotație a mâinilor devin suplimentare, de amplitudine mai mare: proba de sus- 
pendarea mâinilor. Bolnavului i se propune să ridice brațele şi să le țină 
în poziţie verticală, apoi să le oprească brusc la orizontală: de partea leziunii braţului 
coboară mai mult. 

Scrisul cerebelosului. Hipermetria şi tremurătura intenționată se evidențiază 
în timpul scrisului, care este nesigur, neregulat, întrerupt şi mărit (macrografia). 

Dizartria cerebeloasă. Vorbirea devine sacadată, explozivă, având unele silabe 
prelungite. 

Nistagmusul se manifestă prin oscilaţii ritmice ale globilor oculari în privirea 
laterală sau cea verticală. Pentru afectarea cerebelului este mai mult caracteristic 
nistagmusul. Nu trebuie considerată patologică existența câtorva secuze nistagmice 
în privirea extremă (nistagmusul de fixare). Tremorul cerebelos este kinetic şi se 
exagerează paralel cu mişcarea în curs. 

Tulburările de tonus se manifestă prin hipotonie pentru toţi muşchii regiunii 
corporale corespunzătoare. Hipotonia se pune în evidenţă prin amplitudinea 
exagerată a mişcărilor pasive. 


Sindroamele cerebeloase în raport cu nivelul topic de afectare 
În funcție de localizarea procesului patologic se pot întâlni următoarele 
sindroame cerebeloase: 
|. Sindromul paleocerebelos apare în afectarea vermisului şi se manifestă clinic 
prin dereglări preponderente în membrele inferioare — tulburări atactice în 
ortostațiune și mers, 

. Sindromul neocerebelos este observat în leziunea emisferelor cerebeloase şi 
se manifestă prin hipotonie musculară, tulburări mari de coordonare a 
mişcărilor, în special ale membrelor superioare, mai ales ale părților distale, 
în timp ce dereglările de stațiune şi mers sunt minime. 

3. Sindromul cerebelos în afectarea căilor cerebeloase din trunchiul cerebral 
se vor deosebi de afectarea cerebelului, întrucât vor fi asociate cu leziuni de 
vecinătate prin afectarea nervilor cranieni, cu sindrom piramidal sau 
extrapiramidal, dereglări de sensibilitate etc. 


te 


ól 


Cele mai frecvente cauze întâlnite în patologia cerebelului pot fi: accidentele 
vasculare, procesele infecțioase (encefalitele, scleroza în plăci, tumorile şi traumatismele 
cranio-cerebrale, stările toxice (alcoolism ş. a.), bolile degenerative (boala Friedreich, 
Pierre-Marie, atrofiile cerebeloase, atrofia olivo-ponto-cerebeloasă), anomaliile 
congenitale, malformaţia Arnold-Chiari, platibazia, asimilaţia atlantului, impresia 
bazilară. 


Dereglarea mersului 

Mersul este constituit din acte motorii complexe, care necesită integrarea 
armonioasă între cortex, sistemul motilității voluntare (căile piramidale), sistemul 
de coordonare şi echilibru ale cerebelului și sistemului vestibular, sistemele de 
reglare extrapiramidale, reticulare, ale căilor nervoase medulare, motorii şi 
proprioceptive, neuronii motorii periferici şi sistemul muscular. 

Lezările oricărui din aceste sisteme produce perturbări specifice ale mersului. 
Examinarea mersului și depistarea particularităţilor clinice permite stabilirea 
precoce a diagnosticului topic şi etiologic de afectare a sistemului nervos. 


Particularitățile clinice de diagnostic topic și etiologic ale 
dereglărilor de mers 


1. Mersul stepat unilateral 

Se caracterizează prin „picior atârnat”, datorat paraliziei muşchilor flexori 
dorsali ai piciorului. Mersul devine dificil din cauza atârnării piciorului din gleznă. 
Compensator pacientul flexează exagerat coapsa, iar la aplicarea plantei piciorului 
pe sol, aceasta cade brusc. 

Etiologie: 

a) Paralizia n. sciatic popliteu extern determinat deseori de hernie discală 
lombară L, cu compresiunea rădăcinii L.. 

b) Monoplegie crurală contralaterală de nivel cortical parasagital de etiologie 
tumorală, traumatică sau vasculară. 

c) Traumatisme — fracturi ale oaselor gambei cu afectarea nervului peroneal 
sau procese compresive — simptom de canal tarsian ş. a. 


2. Mersul stepat bilateral 

Apare în cazul paraparezei inferioare periferice, cu afectarea preponderentă a 
muşchilor anteroextensori ai gambei. 

Etiologie: 

a) Polineuropatie: alcoolică, diabetică, fosforoorganică, arsenică ş. a. 

b) Polineurită: difterică, virală Guillain-Barre ş. a.; polineuritele colagenoase. 

c) Patologie de nivel topic medular-epiconus — conus de etiologie vasculară 
ischemică a arterei Deproges — Gotteron, asociată cu dereglări sfincteriene. 

d) Distrofie musculară progresivă (miopatia neurală Charcot-Marie) cu 
parapareză simetrică atrofică, preponderent a muşchilor peronieni, picior în poziție 
„Ver equina” (mers stepat bilateral peroneal cu aspect de „picior de cocostârc”). 

3. Mersul în herniile de disc lombare 

Mers lent, pacientul se sprijină cu mâna de şold sau de regiunea lombară cu piciorul 
afectat mergând pe vârf, corpul fiind aplecat inainte, membrul afectat în flexie, laba 
piciorului în flexie plantară. Uneori în timpul mersului poziția corpului este în anteflexie, 
„atitudine antalgică” cu picioarele puţin îndepărtate şi bolnavul, neputându-se îndrepta, 
are un aspect de „femeie gravidă”. În cazul unei hernii de disc lombare L, în postură, 
bolnavul prezintă o scolioză homo- sau heterolaterală, care deseori poate fi însoţită cu 
cifoză toracică. 


4. Mersul de rață 

Este lepănat, balansat, asociat cu lordoza accentuată a coloanei vertebrale la 
nivelul dorso-lombar, „talie de viespe” cu abdomenul proeminent, ventral având 
aspect „batracian consecutiv”. „Mersul de rață” apare la bolnavii care suferă de 
miopatie cu atrofii musculare, localizată la nivelul centurii pelviene şi musculaturii 
lombare. În stadiile mai avansate ale bolii mersul este pe vârfuri („mers galinaceu”) 
din cauza contracţiei tendonului achilian. Cu timpul, însă, în evoluția progresivă a 
bolii mersul devine imposibil. 

Etiopatogenie. Distrofiile musculare progresive se datorează tulburărilor 
metabolismului —enzimopatii eredo-familiale cu acumularea unor enzime (aldolaze, 
transaminaze, fosforcreatinkinaze, lactatdehidrogenaze). Defectul genetic al miopatiei 
se presupune că este situat pe braţul scurt al cromozomului — X între X,, şi X zr 


5. Mersul monotonic 

Este un mers lent, cu efort, din cauza unei dificultăți de relaxare a mușchiului. 
Mersul devine mai uşor, mai liber, pe măsură ce mişcările se repetă, iar după o 
perioadă de repaus, mai ales dimineaţa la deşteptare, din nou se agravează. Frigul, 
emoţiile accentuează dereglările în mersul miotonic. Tulburarea miotonică poate 
fi generalizată şi poate cointeresa şi alte grupuri musculare (ale nervilor cranieni). 
Bolnavii au un aspect atletic, herculian. Muşchii sunt proeminenți, iar la palpare 
consistenți. 

Patopenie. Miotonia este o afectare eredo-familială, caracterizată prin tulburări 
neuro-musculare la nivelul plăcii neuronale, 


6, Mersul miastenic 
Se caracterizează prin: 

l. Intensificarea progresivă a slăbiciunii forţei şi fatigabilităţii musculare în 
timpul mersului, activităţii fizice. 

2. Ameliorarea evidentă a manifestărilor clinice după repaus şi somn. 

3. Fluctuarea simptomatologiei ca intensitate în decursul aceleiaşi zile: dimineața 
la deşteptare slăbiciunea în picioare este minimă, intensificându-se treptat în 
cursul zilei, devenind maximă seara. 

4. Fenomenul de generalizare a asteniei musculare cu implicarea ulterioară a 
muşchilor inervaţi de nervii cranieni. 

5. Administrarea preparatelor anticolinerpice (prozerină, calimină) produc ameliorarea 
fatigabilității musculare, devenind un criteriu de diagnostic cert în miastenie. 


Patogenie. Mai frecvent miastenia cu manifestarea dereglărilor de mers este 
legată de patologia timusului (timom 10%, hiperplazii timice 65%), S-a constatat, că în 
patogenia miasteniei are loc blocajul la nivelul membranei postsinaptice a joncțiunii 
neuro-musculare printr-o reacţie autoimună. 


7. Mersul tabetic 

Este un mers talonat, hipermetric. Bolnavul în timpul mersului ridică 
dezordonat, inegal, prea sus picioarele, aruncându-le înainte şi apoi călcând brusc 
cu putere pe călcâi, producând un zgomot caracteristic „calcă prin tacâmuri”. În 
timpul mersului priveşte cu atenţie solul, își controlează mersul — „merge cu ochii”. 
Astfel, tulburările de mers se agravează dacă vederea este limitată sau deplasările 
decurg în spaţii întunecoase, noaptea. Dereglările mersului sunt determinate de 
afectarea sensibilităţii profunde conștiente şi sunt asociate cu hipotonie musculară 
şi deseori are flexie osteotendinoasă. Semnul Romberg este pozitiv. Important este, 


că lipseşte nistagmusul, dizartria, caracteristice pentru mersul cerebelos. 


8. Mersul vestibular 

Este un mers „în stea”, cu devieri laterale de partea leziunii, asociat cu amețeli, 
nistagmus şi deseori cu dereglări cohleare, simptom Romberg prezent. 

Patogenia mersului vestibular poate fi de nivel periferic (labirintite sau lezarea 
n. periferic) şi de nivel nuclear vestibular cu conexiunile lor (sindrom vestibular 
central periferic). Aceste dereglări structural-anatomice vestibulare pot fi de diverse 
etiologii — vasculare, tumorale, virale, infecțioase, 


9. Mersul cerebelus 

Pacienţii nu pot păstra linia dreaptă în timpul mersului, dar deviază, prezentând 
şi o bază de susținere mult lărgită, cu picioarele, braţele îndepărtate, cu tendință 
de cădere anterior, posterior sau lateral, în corespundere cu partea afectată a 
vermisului. 

Etiologia afectării vermisului (paleocerebelul) poate fi diversă (vasculară, 
tumorală, inflamatorie, toxică, alcoolică, patologie congenitală — boala Pierre Marie, 
atrofii cerebeloase, atrofia olivo-ponto-cerebeloasă). 


10. Mersul cerebelos-tabetic 
Este o asociere a mersului cerebelos asociat cu cel tabetic, determinată de aceleaşi 
etiologii enumerate mai sus. Aceste manifestări sunt întâlnite frecvent în boala 


pause 


profunde. 

I. Mersul spastic unilateral 

Mers cosind, încet, țeapân. Bolnavul, din cauza hipertoniei spastice musculare, 
prin afectarea tractului piramidal, nu poate flexa piciorul în genunchi. Pentru a nu-l 
trage pe pământ, pacientul descrie o mişcare 
de circumducţie, asemănătoare mişcării de 
cosire (fig. 39). 


12. Mersul spastic bilateral 

Bolnavul îşi desprinde cu greu şi puţin 
picioarele de sol, flexia în genunchi fiind limitată. 
De aceea, pentru a păşi el este nevoit să se 
aplece înainte, spre partea opusă a piciorului 
care trebuie să păşească (mers lepănat), sau 
coseşte cu ambele membre inferioare ori din 
cauza contracturii musculare accentuate nu 
poate călca pe vârfuri („mers digitigrad”). 

În paralizia cerebrală infantilă (maladia 
Little) mersul spastic bilateral are un aspect 
de mişcare în foarfecă, adică membrele 
inferioare se încrucişează la fiecare pas („mers 
în foarfece”), mergând în vârful degetelor. 

Etiologia mersului spastic uni- sau bilateral 
poate apărea la afectarea tractului piramidal 
de nivel cerebral mai frecvent prin afectarea Fig- 39. Atitudinea în hemiplegie 
capsulei interne, cât şi medular de diversă spastică („mers cosind”), 
etiologie vasculară, traumatică, inflamatorie, 
tumorală, demielinizantă (scleroză multiplă, scleroză amiotrofică laterală, boli ereditare 
Striimpell). 


13. Mersul cerebelos spastic 

Este o asociere a mersului cerebelos cu cel spastic prin afectarea structurilor 
anatomice ale fibrelor cortico-medulare şi cerebeloase. 

Etiologia este vasculară, tumorală, inflamatorie, iar în clinica neurologică — mai 
trecvent în bolile demielinizante (scleroza multiplă) şi ereditare (eredoataxia cerebeloasă 
spastică Pierre-Marie). 


14. Mersul parkinsonian 

Apare din cauza hipertoniei difuze extrapiramidale; mersul devine lent, greoi, rigid, 
cu paşi mici (bradikinezie), cu trunchiul aplecat anterior, parcă ar fugi după centrul de 
greutate. În timpul mersului lipsesc mişcările automate de balansare a mâinilor, ele fiind 
în poziţie de flexie, apropiate de corp. Uneori mersul este trepidant, bolnavul face paşi 
mici pe loc, fără să înainteze, retropulsii sau nu se poate opri din mers, anteropulsii. 
Patogenia mersului parkinsonian constă în afectarea sistemului palido-nigral ce conduce 
la dereglări ale neuromediatorilor dopaminergici. 

Etiologie: boala Parkinson sau sindromul parkinsonian de etiologie traumatic 
vasculară, inflamatorie (encefalita), toxică, 


15. Mersul hiperkinetic 

Are aspect de dans. Mersul „dansând, țopăind” este datorat mişcările 
involuntare de flexie și extensie a membrelor și la nivelul şoldului cu mişcă 
bruşte, cu proiecția bazinului: înainte, de rotaţie, laterală. Mişcările hiperkinetic 
frecvent se accentuează în timpul emoțiilor, apar la afectarea ganglionilor subcoi 
ticali (corpul striat). 

Etiologia este diversă: coreea ca una din formele hiperkinetice ale paralizie 
infantile, encefalita reumatică — coreea Sydenham, coreea Huntington, hiperkinezi 
de etiologii traumatice, inflamatorii, tumorale, toxice, ereditare, degenerative (boal: 
Wilson-Konovalov). 


16. Mersul cortical frontal 
Ataxia frontală, descrisă de Bruns, numită şi fenomenul “de magnet”, se 

manifestă prin lateropulsie de partea leziunii şi retropulsie, cauzată de afectarea 
tractului fronto-ponto-cerebelar-spinal, contribuie la tulburarea desfășurării 
armonioase a mersului. Frecvent se asociază cu alte simptome de afectare a lobului 
frontal. 

Etiologia ataxiei poate fi tumorală, vasculară, inflamatorie (abces), traumatică 
(contuzie, hematom subdural, epidural). 


17. Apraxia mersului 

Reprezintă o formă de tulburare de mers, de nivel cortical, cauzată de leziuni 
bilaterale ale lobului frontal în absenţa semnelor de focar. 

Caracteristic este, că pacienții fac pași mici, precipitanţi, „apraxie de mag- 
netizare”; continuarea mersului este imposibilă, iar după o pauză ciclul se repetă. În 
timpul mersului pacientul pune piciorul drept trecând de linia medie, aproape acolo 
unde trebuie să calce cu stângul. Deseori bolnavul este nevoit să folosească bastonul 
cu toate că forța musculară şi mişcările în membre sunt păstrate. Păşind, el este 
nevoit să folosească bastonul, deoarece piciorul drept se încrucişează — „mers de 
vulpe”. 

18. Mersul la senili 

Are o atitudine în flexie a trunchiului cu flexia braţelor şi genunchilor; o 
diminuare a balansării membrelor superioare şi o scădere a lungimii paşilor. La 
senili apare o dificultate şi nesiguranță la mers, ei execută greoi mişcările rapide. 

Etiologie: 

a) ateroscleroza difuză cerebrală, care conduce la insuficiența vasculară a sistemului 
palido-nigral şi la dereglări ale neuromediatorului dopaminic, ce explică 
hipertonusul muscular; 

b) prezența spondiloartrozei şi artrozelor coxofemurale ale genunchilor. 

19. Mersul isteric 

Apare la indivizii de personalitate neurotică, de etiologie psihogenă. Dereglările 
mersului se manifestă prin următoarele particularități: pacienţii imită unul sau 
mai multe membre, mono-, para- sau hemipareză de origine organică. 

Mersul isteric este bizar, diferă de toate tulburările de mers de origine organică. 
De exemplu: 

a) în monopareză bolnavul aduce „piciorul paralizat” dinapoi înainte, făcând eforturi 
mari pentru a contracta muşchii, târăşte piciorul, aplicând fața dorsală a degetelor 
pe podea; 

b) în „parapareză” pacientul îşi menţine piciorul în flexie sau extensie forțată, 
iar la propunerea de a merge singur fără susținere el deseori prezintă înclinări 
înainte, înapoi ori deplasări deoparte sau de alta, iar dacă cade se uită şi 
cade în direcţia examinatorului sau pe ceva moale, Dereglările de mers 
sunt de obicei marcate de pacienţi în prezenţa martorilor şi sunt demon- 
strative; 

c) în „hemipareză” pacientul târăşte gamba pe sol în spatele său, fără mișcări 
cosite, fără a utiliza membrul inferior pentru a sprijini masa corpului. Membrul 
superior, fiind la fel „„paralizat”, atârnă inutil de-a lungul corpului, fără 
adoptarea poziţiei în flexie tipică în hemiplegie de origine organică. 

Pentru dereglările de mers isteric sunt caracteristice absența simptomelor 
obiective neurologice, etiologia psihogenă. Apare la indivizi cu personalitate 
nevrotică şi se vindecă repede prin psihoterapie. 


20. Mersul simulat 

Se întâlneşte la persoanele care în mod intenţionat simulează boala, prezentând 
dereglări de mers pentru a obţine un avantaj — buletin de boală sau grupă de 
invaliditate. Acest mers nu se include în nici o variantă a dereglărilor de mers de 
origine organică și examinarea obiectivă neurologică nu depistează simptome 
patologice. 


5. NERVII CRANIENI 


Noţiuni generale despre anatomie, fiziologie şi simptomele de 
lezare. Dintre cele 12 perechi de nervi cranieni (fig. 40) 3 perechi sunt pur senzitive 
(1, II, VIII), 5 perechi — motorii (III, IV, VI, XI, XIT) şi 4 perechi — mixte (V, VII, TX, 
X). În componenţa perechilor III, V, VII, LX, X sunt foarte multe fibre vegetative. 


Fig. 40. Suprafaţa bazală a encefalului — nervii cranieni: 
I-n. olfactiv; Z- n. optic; MI-IV şi VI — nn. oculomotor, trohlear şi abducens respectiv; 
V-n. trigemen; VI/ — n. facial; VII — n. acustico-vestibular; ZX - n. glosofaringian; 
X — n. vag; XI — n. accesor, XI — n. hipoglos. 


Principiul de organizare a sistemului senzitiv al nervilor cranieni este 
analogic celui de sensibilitate comună a aparatului segmentar, adică constituie 
un lanţ din trei neuroni (corpul celular al primului e situat în ganglionul periferic, 
cel de-al doilea — în nucleul din trunchiul cerebral şi cel de-al treilea — în tala- 
musul optic). 

Sistemul nervilor motorii cranieni face parte din tractul piramidal cortico-muscular 
şi e alcătuit dintr-un lanţ din doi neuroni (corpul celular al primului e aşezat în porțiunea 
inferioară a circumvoluţiunii precentrale din partea opusă, cel de-al doilea — în trunchiul 
cerebral (fig. 47). 

Fig, 41. Schema topografică în volum a nucleilor nervilor cranieni. 


Perechea I — nervul olfactiv (n. olfactorius). Nervul olfactiv (fig. 42) 
realizează funcţia mirosului, Transmiterea impulsului se efectuează printr-un lanţ 
din trei neuroni, a căror afectare provoacă manifestări clinice specifice. Corpul 
celular al primului neuron e aranjat în mucoasa cavităţii şi a septului nazal, având 
formă bipolară. Dendrita se ramifică în terminaţii cu receptori, iar axonul prezentat 
sub formă de fibre subțiri (fila olfactoria) pătrunde prin lama ciuruită a osului 
sfenoidal în cavitatea craniului şi se termină în bulbul olfactiv (bulbus olfactorius), 
unde se află corpul celular al celui de-al doilea neuron. Axonul neuronului al doilea, 

formând în ansamblu bandeleta olfactivă, ajunge la centrele primare ale mirosului: 
trigonum olfactorius, substanţa perforată anterioară şi septum pellucidum. 

De la celulele centrilor olfactivi neuriţii lor se îndreaptă spre zonele corticale de 
proiecţie ale analizatorului olfactiv în ambele emisfere, în circumvoluțiunea 
parahipocampală (uncus), unde se şi termină. 

Metoda de examinare. Examinarea mirosului se efectuează cu ajutorul 
substanțelor aromate (ulei camforat, tinctură de mentă rece, valeriană, parfumuri 
etc.). Pacientului, care e cu ochii închişi şi cu o jumătate de nas astupată, i se 
propune să aprecieze substanțele aromatice, enumerate mai sus. Trebuie de 
controlat dacă dânsul simte mirosurile în aceeaşi măsură cu ambele părți ale 
nasului. Fiecare parte a nasului se examinează separat. Nu se admite folosirea 
substanţelor cu miros puternic (amoniacul, acidul acetic etc.), deoarece ele excită 
şi receptorii nervului trigemen; în asemenea caz rezultatele vor fi incorecte. 


Fig. 42. Schema analizatorului olfactiv: 
1 — gyrus cinguli; 2 — nucl. anterior thalami; 3 — striae medullares; 4 — striae terminales; 
5 — fornix; 6—nucl. habenulae; 7 — columna fornicis; 8— tr. mamillot-halamicus; 

9 — corpora mamillaria; 70 — gyrus dentatus; 77 — lobus temporalis; 72 — nucl. amygdalae; 
13 — striae olfactoria; 74 — tr. olfactorius; Z5 — bulbus olfactorius; 76 — striae olfactoria 
mediales; /7 — trigonum olfactorius; 7/8 — commissura anterior; 79 — area parolfactoria; 

20 — gyrus subcallosus; 27 — septum pellucidum. 


Simptomele de afectare se determină în funcție de nivelul de lezare a nervului 
olfactiv. Principalul simptom este anosmia — pierderea mirosului. Celelalte sunt 
secundare. Hiposmia înseamnă diminuarea mirosului, hiperosmia — majorarea 
mirosului, dizosmia — inversarea mirosului, halucinațiile olfactive — receptarea 
mirosului inexistent. Pentru clinică este importantă diminuarea sau pierderea 

unilaterală a mirosului, fiindcă acelaşi simptom bilateral survine, adesea, în urma 
unei rinite acute sau cronice. 

Hiposmia sau anosmia apare în cazul lezării căilor olfactive pe distanța de 
până la triunghiul olfactiv, adică pe porțiunea neuronilor unu şi doi. În legătură 
cu aceea că neuronii trei comunică cu ambele emisfere, lezarea lor nu conduce la 
manifestări clinice. Atunci, când survine afectarea cortexului olfactiv, poate apărea 
senzaţia mirosurilor inexistente (halucinaţii olfactive), 

Vecinătatea organică a fibrelor olfactive, a bulbului şi bandeletei olfactive cu 
baza creierului şi, respectiv, a craniului, în cazul afecțiunilor de focar, provoacă 
afectarea lor în lanţ. 

Perechea a Il-a — nervul optic (n. opticus). Nervul optic (fig. 43) reprezintă un 
fascicul de substanţă albă, de fibre nervoase şi își ia începutul de la celulele retinei 
oculare. Retina este constituită din trei stratun de neuroni. Primii neuroni, ai căror 
axoni sunt redaţi în formă de „conuri” şi „bastonaşe”, se îndreaptă spre stratul de 
pigment. Axonii celulelor optice transmit excitația neuronului doi al retinei celulelor 
bipolare. Neuritul central al celulelor bipolare face legătură cu neuronul trei al 
retinei celulele ganglionare. Axonii celulelor ganglionare formează nervul optic. 

Nervul optic pătrunde prin gaura cu acelaşi nume în cavitatea craniului, se 
indreaptă spre baza creierului şi anterior de şaua turcească formează intersecția 
nervilor optici (chiasma nervorum aplicorum). Se intersectează numai fibrele, 
care iau inceputul de la părțile interne ale retinei, 

Până la intersecţie fibrele optice poartă denumirea de nerv optic, iar după 
intersecție — de bandeletă optică. Fiecare bandeletă optică conţine fibre nervoase. 
ce pornesc de la părțile respective ale ambilor ochi. 

Fibrele bandeletei optice se convoacă în câteva structuri nervoase; cele mai 
multe — în corpul geniculat lateral, ce serveşte drept centru optic primar, restul 
fibrelor se termină în pulvinar thalami şi tuberculii cvadrigemeni anteriori ai 
mezencefalului. Fibrele nervoase, terminate în tuberculii cvadrigemeni, prezintă partea 
aferentă a arcului reflex al pupilei. Fibrele cu punctul de pornire din tuberculii 
cvadrigemeni se îndreaptă spre nucleul lacubovici, unde se şi termină. Din nucleul 
lacubovici, ai cărui axoni ai neuronilor se termină în ganglionul ciliar, emerg fibre 
eferente spre mușchiul sfincter al pupilei. Aşadar, reacția pupilară la lumină 
(constricția pupilei) se realizează prin arcul reflex, a cărui parte aferentă e formată 
din fibrele nervului optic, centrul reflex — din tuberculii cvadrigemeni anteriori ai 
mezencefalului, iar cea eferentă — din nucleul lacubovici şi fibrele nervului oculomotor. 
În caz de afectare a unei părți componente a arcului reflex reacția pupilară la lumină 
dispare. 

Următorul neuron al căilor optice este situat în corpul geniculat lateral. Axonii 
acestor neuroni constituie fasciculul central optic, care se numeşte fasciculul Gratiolet 
(radiaţio optica) şi se termină în partea medială a cortexului occipital, în regiunea 
scizurii calcarine. 

Metoda de examinare. Se constată prezenţa acuzelor de diminuare a acuităţii 

Fig. 43. Căile analizatorului optic: 

A — orbirea ochiului stâng la leziunea nervului optic stâng; B — hemianopsia bitemporală la 
leziunea hiasmei optice; C - hemianopsia nazală stângă la leziunea unghiului stâng al 
hiasmei; D — hemianopsia omonimă dreaptă la leziunea tractului optic stâng; Æ şi F — he- 
mianopsia de cadran superioară şi inferioară la leziunea părților externe şi interne ale 
fasciculului Gratiolet; G — hemianopsia omonimă dreaptă cu păstrarea văzului central la 
leziunea centrului cortical al analizatorului optic în lobul occipital. 


vizuale, limitarea câmpului de vedere (e posibilă apariţia înaintea ochilor a scânteilor, 
petelor negre, „musculiţelor 2 etc.). Principalele metode de examinare sunt: controlul 
acuității vizuale, câmpului vizual, precum şi verificarea capacităţii de diferenţiere a 
culorilor, a stării fundului de ochi. 

Acuitatea vizuală se examinează cu ajutorul unor tabele speciale, alcătuite din litere 
aranjate în rânduri. Fiecare rând, ce urmează, în comparare cu cel precedent, este 
compus din litere proporțional mai mici. Luând în considerare distanţa de la care se 
efectuează examenul și numărul de ordine al rândului de litere citite de către pacient, 
se poate aprecia obiectiv acuitatea vizuală. 

Examinarea câmpului vizual se efectuează cu ajutorul perimetrului. Hotarele sunt 
următoarele; cel de sus — 60°, de jos — 70°, extern — 90°, intern — 60°. 

Pentru o examinare preventivă pacientului i se propune să împartă în jumătate 
un ştergar de mărime obişnuită, în cazul unor schimbări patologice pacientul nu 
efectuează corect această instrucţiune. 

Capacitatea de diferențiere a culorilor se determină cu ajutorul unor tabele 
speciale ale lui Rabkin, unde sunt desenate în culori diferite cifre şi figuri 
geometrice. E cunoscut faptul că aproximativ 8% din bărbaţi nu deosebesc culorile 
roşie şi verde. Acest fenomen poartă denumirea de „daltonism”. Lipsa capacităţii 
de diferenţiere a culorilor poartă denumirea de „acromatopsie”. 

Examinarea fundului de ochi se efectuează prin fotografierea cu ajutorul 
oftalmoscopului sau a fotooftalmoscopului. 

Date mai detaliate asupra anatomiei, fiziologiei şi examinării nervului optic 
sunt prezentate în cursul de oftalmologie. 

Simptomele de afectare. În cazul lezării nervului optic apare orbirea ochiului 
respectiv (amauroză), dar cu păstrarea reacției pupilare la lumină (fig. 43a). Diminuarea 
acuității vizuale se numeşte ambliopie, în cazul afectării chiasmei optice apare o hemianopsie 
bitemporală, ce constă în pierderea bitemporală a jumătăţi câmpului vizual (fig. 43b). 
Atunci când se lezează bilateral fibrele neintersectate, se produce o hemianopsie 
binazală (fig. 43c). 

Mai frecvente sunt hemianopsiile omonime, adică ori din dreapta, ori din stânga. 
Ele apar în cazul lezării tractului optic (fig. 434), a corpului geniculat lateral, a capsulei 
interne, a fasciculului Gratiolet sau a regiunii calcarine. La lezarea structurilor din 
dreapta hemianopsia este prezentă în stânga și invers. 

În cazul afectării bandeletei optice până la fasciculul Gratiolet (coroana radiată) 
apare defectul câmpului vizual — aşa-numitul „scotom pozitiv”. Lezarea ei, care începe 
de la nivelul coroanei radiate spre cortex, este de aşa natură, că nici chiar bolnavul 
nu-şi observă defectul câmpului vizual — aşa-numitul „scotom negativ”. În caz de 
leziune parţială se poate instala o hemianopsie de cadran superior sau inferior. 


Perechea a I-a — nervul oculomotor (n. oculomotorius). Nervul oculomotor 
inervează muşchii externi ai globilor oculari, cu excepţia externului drept şi 
oblicului superior, muşchiul pentru ridicarea pleoapei superioare (m. levator 
palpebre superior), muşchiul ce efectuează motilitatea pupilară (m. sfincter 
pupilae), mușchiul ciliar (m. cilliaris) ce reglează configuraţia cristalinului şi 
adaptează ochiul pentru vederea obiectelor la distanţă şi din apropiere (fig. 44). 

Sistemul perechii a III-a de nervi cranieni este alcătuit din doi neuroni. Neuronul 
central se situează în regiunea inferioară a circumvoluțiunii precentrale. Axonii 
acestuia intră în componența tractului cortico-nuclear şi ating nivelul nucleilor nervului 
oculomotor atât pe partea respectivă, cât şi pe cea opusă. 

Funcțiile multilaterale, efectuate de nervii oculomotori, se datorează celor cinci 
nuclei. care efectuează inervaţia ambilor ochi. Acești nuclei sunt situați în pedunculii 

Fig. 44, Inervaţia globilor oculari: 

1] nucleul parasimpatic lacubowici; 2- nucleul Perlia; 3 - analizorul vazului cortical; 
G.c. — ganglionul ciliar; £/.p.— fasciculul longitudinal posterior; 4 — nucleul nervului VI; 
5 — “centru vazului” pontin; 6 — nucleul n. IX; 7 - nucleul n. oculomotor; /// — nervul 
oculomotor; IV — nervul trochlear; V7- nervul abducens. 


cerebrali la nivelul tuberculilor cvadrigemeni anteriori ai mezencefalului şi sunt, de fapt, 
neuronii I] ai nervului oculomotor cu o structură similară neuronului motor periferic, aşezat 
în coarnele anterioare ale măduvei spinării. 

De la doi nuclei de celule majore fibrele merg spre muşchii externi ai globilor 
oculari pe partea respectivă şi, parțial, pe partea opusă. Fibrele, care inervează mușchiul 
ridicător al pleoapei superioare, vin de la nucleul de pe partea respectivă (omolaterală) 
şi de la cel de pe partea opusă (contralaterală). Fibrele parasimpatice se îndreaptă de la 
doi nuclei accesorii de celule mici (n. lacubovici) spre muşchiul constrictor al pupilei, 
aranjat pe partea respectivă şi pe cea opusă. În aşa fel, este asigurată reacţia concomitentă 
a pupilelor la lumină şi convergență lor: constricția pupilelor paralel cu cea a mușchilor 
drepți interni ai ambilor globi oculari. Dinspre nucleul dorsal central impar (Perlia), considerat 
şi el parasimpatic, fibrele se îndreaptă spre muşchiul ciliar, ce reglează convexitatea 
cristalinului, în cazul când privim obiectele situate în apropierea ochilor, 

convexitatea cristalinului se măreşte și, totodată, se constrictă pupila, ceea ce face ca 
imaginea obiectelor pe retină să fie clară. Dacă acomodarea se dereglează, persoana 
pierde posibilitatea de a vedea clar obiectele situate la diferită distanță faţă de ochi. 

Fibrele neuronului motor periferic al nervului oculomotor, luându-și începutul de la 
nucleul numit mai sus, coboară din pedunculii cerebrali pe partea medială a lor, apoi 
penetrează dura mater şi se îndreaptă spre peretele lateral al sinusului cavernos. Nervul 
oculomotor iese din cavitatea craniului prin fisura orbitală superioară şi pătrunde în cavitatea 
orbitei. 

Simptomele de afectare. Dereglarea inervaţiei unor muşchi externi ai globilor 
oculari se întâmplă în cazul leziunii unei sau altei părți a nucleului, alcătuit din 
celule mari, Paralizia tuturor mușchilor globului ocular apare la afectarea nervului 
oculomotor. Semnul clinic principal, ce permite să deosebim leziunea nucleară de 
cea a nervului, este starea de inervaţie a ridicătorului pleoapei superioare şi a dreptului 
intern al globului ocular. Celulele, de la care pornesc fibrele spre ridicătorul pleoapei 
superioare, se situează mai profund decât celelalte celule ale nucleului, iar în com- 
ponenţa nervului oculomotor aceste fibre sunt plasate la suprafață. Fibrele, ce 
inervează dreptul intern al globului ocular, merg în componenţa trunchiului nervului 
oculomotor opus. Deci, în cazul leziunii neuronale suferă, în primul rând, fibrele, 
ce inervează ridicătorul pleoapei superioare. Muşchiul acesta începe să slăbească ori 
este cuprins de o paralizie completă, datorită căreia bolnavul nu poate deschide 
ochiul deplin sau deloc, în cazul lezării nucleare mușchiul ridicător al pleoapei 
superioare e afectat mai la urmă, astfel „drama se termină prin căderea cortinei” (fig. 45). 
În cazul leziunii nucleului suferă toți muşchii externi a piza afectată, cu excepţia mă eta 
intern, care, fiind izolat, se deconectează : i 
pe partea opusă. Ca urmare, globul 
ocular din partea opusă este deviat în 
afară pe contul dreptului extern al globului 
ocular — „strabism divergent”, în cazul 
suferinţei izolate a nucleului, alcătuit din 
celule mari, apare dereglarea funcției 
doar a muşchilor externi — oftalmoplegie 
externă, în cele mai dese cazuri de 
afectare nucleară în acest proces 
patologic se include şi pedunculul 
cerebral, adică căile piramidale, în 
consecinţă, apare sindromul altern 
Weber: afectarea nervului III, tip 
periferic pe partea respectivă şi o 
hemiplegie centrală pe partea opusă. 

Atunci, când focarul patologic este 
situat în partea dorso-medială a Fig. 45. Paralizie de oculomotor drept cu 
mezencefalului, apare sindromul Benedict, ptoză şi exoftalmie. 

care se manifestă prin leziunea nervului oculomotor tip periferic, aşezat pe partea 
respectivă a focarului şi prin coreoatetoză cu tremor intenționat în extremităţile din partea 
opusă. 

La lezarea nervului oculomotor tabloul oftalmoplegiei externe se combină cu 
semne de oftalmoplegie internă: în urma paraliziei iridoconstrictorului se produce 
dilatarea pupilei (midriază), se dereglează reacţia şi acomodarea ei la lumină. 
Pupilele capătă dimensiuni diferite — anizocorie). 

Nervul oculomotor la ieşire din pedunculul cerebral se situează în spaţiul 
interpeduncular, unde este înfăşurat în meninge şi în caz de inflamație a acestuia 
este, deseori, implicat în procesul patologic. Printre primele semne este pareza 
muşchiului ridicător al pleoapei superioare (ptoză), 


Perechea a IV-a — nervul trohlear (n. trochlearis). Sistemul acestui nerv include 
doi neuroni (fig. 44). Neuronul central este reprezentat de celulele corticale din 
partea inferioară a circumvoluțiunii precentrale, ai căror axoni, aranjaţi în structura 
căii cortico-nucleare, ajung la nucleul perechii a IV-a pe ambele părți. Axonii aceştia 
se situează în pedunculii cerebrali la nivelul tuberculilor cvadrigemeni posteriori ai 
mezencefalului (neuronul periferic). Fibrele neuronului periferic al nervului trohlear, 
ieşind din nucleu, trec prin substanța cenușie centrală, apoi coboară către vălul medular 
anterior, unde se intersectează. După intersecţie fibrele acestui nerv se ivesc în 
urma tuberculilor cvadrigemeni posteriori şi coboară la baza creierului. Aici nervul 
trohlear se deplasează spre peretele lateral al sinusului cavernos şi pătrunde în orbită 
prin fisura orbitală superioară, inervând mușchiul oblic superior, ce are funcția de a 
întoarce globul ocular în jos şi în afară. 

Simptomele de afectare. În cazul leziunii izolate a nervului trohlear, fapt mai 
puțin răspândit, se observă limitarea mişcărilor globului ocular în jos şi în afară, el fiind 
deplasat în sus şi puţin intern. Bolnavii acuză diplopie la privire pe verticală în jos și 
ceva într-o parte. 


Perechea a Vl-a — nervul abducens (n. abducens). Sistemul acestui nerv 
este format din doi neuroni (fig. 44). Neuronul central, situat în partea inferioară 
a circumvoluțiunii precentrale, îşi îndreaptă axonii, aranjaţi pe calea 
corticonucleară, spre nucleul nervului abducens cu ramificații pe partea respectivă 
şi pe cea opusă. Nucleul este aşezat în protuberanţă (puntea Varolio), în partea 
posterioară a ei (neuronul periferic). Fibrele neuronului periferic al nervului 
abducens, începându-se în nucleu, se deplasează în direacţia ventrală şi ies din 
protuberanţă prin șanțul bulbo-protuberanţial, lateral eminenţei piramidei bulbare. 
Mai departe trec pe deasupra extremității interne a stâncii temporale şi ajung în 
etajul mijlociu, pătrunzând în interiorul sinusului cavernos pe suprafaţa laterală a 
carotidei interne. De aici, prin fanta sfenoidală, pătrund în orbită şi inervează mușchiul 
drept extern (deplasează globul ocular în afară). 

Simptomele de afectare. Deseori acest nerv este inclus în procesul patologic, ce 
se dezvoltă la baza creierului: arahnoidită, tumori, intoxicații, traumatisme etc., 

în cazul leziunii nervului abducens apare strabismul convergent. Bolnavii acuză diplopie pe 
orizontală. Lezarea nervului în regiunea protuberanţei se combină, de obicei, cu afectarea 
căii piramidale — apare sindromul altern Foville (simptomele de afectare a nervului 
abducens cu paralizie facială periferică omolaterală şi o hemiplegie centrală din partea 
opusă focarului). 

Inervația văzului. Mişcarea izolată a unui singur glob ocular la omul sănătos este 
imposibilă. Ambii globi oculari se mişcă concomitent. Aceste mişcări concomitente sunt 
efectuate de fasciculul longitudinal posterior, ce porneşte din nucleul Darșkevici al 
mezencefalului. Acest tascicul leagă nucleii nervilor oculomotori, vestibulari şi vagi 
(fig. 46), 

În partea posterioară a circumvoluţiunii frontale mijlocii se situează centrul cortical 
al mişcărilor asociative ale ochilor. 

Axonii acestor neuroni parcurg capsula internă, apoi, prin pedunculii cerebrali, prin 
protuberanţă, partea lor principală se încrucişază contralateral spre nucleul nervului 
abducens (centrul pontin al văzului). 

În cazul leziunii acestui centru se dereglează mişcările concomitente ale globilor 
oculari; apare paralizia văzului. Devine imposibilă mişcarea globilor oculari în partea 
opusă. Globii oculari sunt involuntar deplasați în direcţia emisferei lezate („bolnavul 
se uită spre focar”). Dacă se afectează o jumătate a punţii Varolio, atunci globii 
oculari sunt deplasaţi în partea opusă focarului („bolnavul îşi priveşte hemiplegia”). 

În momentul iritării circumvoluțiunii secundare frontale globii oculari încep 
să se mişte convulsiv în direcția opusă focarului. Lezarea laminei cvadrigemene a 
mezencefalului provoacă paralizia văzului în sus (în jos — mai rar), care este asociată 
cu paralizia convergenţei şi a fotoreacțiilor pupilare (sindromul Parinaud). 

Leziunea parțială a fasciculului medial longitudinal provoacă o deplasare a 
globilor oculari de la linia orizontală — strabism divergent pe verticală: globul 
ocular pe partea focarului este deplasat în jos şi inăuntru, iar celălalt — în sus şi în 
afară (sindromul Gertvig-Majandi). În cazul leziunii complete a fasciculului medial 
longitudinal apar oftalmoplegii internucleare, Leziunea acestui fascicul, de obicei, 
este însoțită şi de nistagmus. 

Metoda de examinare. Examinarea tuturor nervilor oculomotori (comun, trohlear, 
abducens) se efectuează concomitent. Se precizează, dacă bolnavii nu au diplopie; se 
apreciază dimensiunile fantelor palpebrale și ale pupilelor, reflexul pupilar fotomotor 
direct şi consensual. Reflexu! fotomotor direct al pupilei este incitat în felul următor: 
examinatorul acoperă ochii bolnavului cu palmele sale, rugându-l, totodată, să ţină 
ochii deschişi. După 10-15 secunde descoperă pe rând fiecare ochi şi în caz dacă 
pupila se îngustează, reacția este normală. Acelaşi lucru se poate efectua şi prin 
intermediul unei lanterne speciale, ce emană un fascicul îngust de lumină. Reflexul 
consensual al pupilelor la lumină se examinează acoperind numai un ochi. În cazul dat 
pupila celuilalt ochi se dilată şi se contractă imediat ce ochiul-pereche este descoperit. 

Anizocoria (o inegalitate dimensională a pupilelor) poate apărea ca urmare a 
lezării nervului oculomotor comun (midriază paralitică) sau în cazul afectării căii 

Fig. 46. Schema inervaţiei mişcărilor concomitente ale globilor oculari pe orizontală: 
l — circumvoluţiunea secundă a lobului frontal drept; 2 — tractus frontopontinus; 

3 — centrul protuberanţial al văzului; 4 — nucleul nervului abducens; 5 — nervul abducens; 
6 — nucleul magnocelular al nervului oculomotor; 7 — nervul oculomotor; &- nucleul 
interstițial; 9 — nucleul Deiters; /0- ganglionul nervului vestibular Scarpe; 

II — canalele semicirculare; 12 - fasciculul longitudinal medial. 


simpatice pupilo-dilatatoare (mioză paralitică). Anizocoria poate surveni în cazul unei 
afecțiuni locale sau a traumatismului ochiului, 

Mişcările de convergenţă ale globilor oculari se examinează, apropiind treptat spre 
nasul pacientului ciocănaşul neurologic şi rugându-l în prealabil pe bolnav să-l 
urmărească cu privirea. În cazurile normale se observă adducţia concomitentă a globilor 
oculari şi îngustarea simetrică a pupilelor-— reflexul de acomodare la lumină şi la distanță 
apupilelor. 

Examenul motilităţii oculare se efectuează, propunându-i-se pacientului să 
urmărească cu privirea mişcările laterale, de ridicare şi coborâre, ale ciocănașului 

neurologic. Limitarea sau lipsa mişcărilor globilor oculari într-o direcție oarecare este 
determinată de leziunea unui sau altui nerv, respectiv şi de paralizia mușchilor externi ai 
globilor oculari. 

În cazul unui proces patologic, ce afectează şi perechea a III-a de nervi cranieni, 
este important să determinăm nivelul leziunii, adică dacă e afectat nervul sau nucleul 
lui, De obicei, la lezarea nervului apare paralizia periferică completă a muşchilor 
globilor oculari şi tulburări ale motilității pupilare. În cele mai dese cazuri sunt 
afectați şi alți nervi cranieni. În cazul unei leziuni nucleare izolate apar paralizii 
separate ale unor muşchi ai globilor oculari, deşi rămân conservate şi reflexul 
fotomotor, şi reflexele de acomodare la lumină şi la distanță. 

Perechea a V-a — nervul trigemen (n. trigeminus). Trigemenul este nervul 
principal pentru partea senzitivă somatică a feței şi a cavităţii bucale, conținând, însă, 
şi fibre motorii pentru muşchii masticatori, numeroase fibre vegetative. Partea senzitivă 
a nervului trigemen e compusă dintr-un lanţ din trei neuroni senzitivi (fig. 47). 


Fig. 47. Schema căilor senzitive ale nervului trigemen: 

l ganglionul Gasser; 2 — nucleul tractului spinal al nervului trigemen; 3 — tractul 
bulbotalamic; 4 celulele talamusului optic; 5— partea inferioară a circumvoluțiunii 
posteentrale; 6— nucleul senzitiv superior al nervului trigemen; 7 — n. oftalmic; 
8-—n. maxilar; 9- n. mandibular., 


Corpurile celulare ale primilor neuroni senzitivi se află în ganglionul semilunar 
(ganglionul Gasser) al nervului trigemen, ce îşi are sediul în foseta Mecke! de pe fața 
anterio-superioară a stâncii temporalului și este acoperit de dura mater. Prelungirile 
dendritice ale acestor celule se îndreaptă spre tegumentele feței şi ale mucoasei cavității 
bucale, ale conjunctivei şi corneei, ale meningelui etc. Axonii, ce alcătuiesc un singur 
trunchi comun, pătrund în protuberanță şi se termină în nucleul tractului spinal al 

nervului trigemen (sensibilitatea superficială), situat de-a lungul a “/, ale protuberanţei şi 
mai departe pe traseul bulbului rahidian şi a două segmente superioare ale măduvei 
cervicale. În acest nucleu sensibilitatea are o reprezentativă somatotopică (fig. 48b). În 
porțiunea orală (anterioară) a nucleului se termină fibrele nervoase, ce conduc impulsurile 
de la receptorii situaţi mai aproape de linia mijlocie a feţei, iar în porţiunea caudală 
(posterioară) — cele care vin de la receptorii situați mai departe de linia de centru. 


Fig. 48. Schema inervaţiei cutanate a trigemenului: 

a — inervaţia periferică: ramurile nervului trigemen; / — n. ophthalmicus: // - n. maxillaris; 
III — n. mandibularis; } - n. occipitalis major; 2 — n. auricularis magnus; 3 — n. occipitalis 
minor; 4 — n. transversus coli; b — inervaţia segmentară de nucleul senzitiv al n. trigemen şi 
segmentele cervicale superioare C -C, ale măduvei spinării; 7 — segmentul oral; 2, 3 — seg- 
mentele medii; 4, 5 — segmentele caudale; 6 - nucleul tractului spinal al n, trigemen, 


Atunci când are loc lezarea porțiunii caudale a nucleului, apare anestezia sub formă 
de panglici în partea laterală a feţei. La afectarea porțiunii orale a aceluiaşi nucleu 
panglicile de anestezie se situează pe porțiunile feței din vecinătatea liniei mijlocii (frunte, 
nas, buze). 

Corpurile celulare ale neuronilor, ce conduc sensibilitatea profundă, la fel sunt 
situate în ganglionul semilunar. Axonii lor se termină în protuberanţă în nucleii 
terminali, plasați în tegumentul punţii Varolio. 

Axonii neuronilor I senzitivi, situaţi în ambii nuclei, trec, de regulă, pe partea 
opusă şi în componența lemniscusului medial se îndreaptă spre talamusul optic, 
unde se termină. Aici se află corpurile celulare ale neuronilor II, ale căror axoni se 

îndreaptă spre cortex, terminându-se în componenţa părții inferioare a circumvoluțiunii 
postcentrale. 

Toate fibrele nervoase ale nervului trigemen sunt grupate în trei ramuri (fig. 47, 
fig. 48 a). 

Ramura I — nervul oftalmic (n. ophtalmicus) asigură sensibilitatea frunții, 
a ?/, anterioare a aponevrozei, a palpebrei superioare, unghiului intern al ochiului, a 
mucoasei porțiunii superioare a cavității nazale, conjunctivei lacrimale, meningelor 
(dura mater), a tentoriului cerebelar, osului frontal şi periostului. 

Ramura a Il-a — nervul maxilar (n. maxillaris) culege sensibilitatea de la 
tegumentele regiunii temporale şi zigomatice, mucoasei cavității osului sfenoidal, 
nasului, faringelui, vălului palatin, amigdalelor, buzei superioare, dinţilor superiori. 

Ramura a M-a — nervul mandibular (n. mandibularis) este ramura mixtă a 
nervului trigemen, ce se formează din fibre senzitive şi motorii. Asigură inervaţia 
părții inferioare a feţei, bărbiei, buzelor inferioare, urechii externe, părții externe a 
timpanului, mucoasei fundului gurii, limbii, părţii posterioare şi celei inferioare a 
obrazului, dinţilor inferiori, durei mater, cât şi a muşchilor masticatori; m. masseteris, 
temporalis, pterygoidei medialis et lateralis, mylohyoideus etc. 

Metoda de examinare. Se constată dacă bolnavul nu simte dureri sau alte 
senzații (amorțeli, furnicături etc.) în regiunea feței, dacă nu sunt dureri la palpare 
în punctele unde ramurile nervului trigemen îşi fac apariţia pe faţă (foramen supra-, 
infraorbitalis, fossa canina). Se verifică funcţia senzitivă în zonele celor trei ramuri 
senzitive, examinând sensibilitatea superficială şi profundă: cu ajutorul unui ac — simţul 
de durere, cu o foaie — simţul tactil, 

Funcţia motorie se examinează prin inspectarea regiunii masticatoare, apoi 
bolnavul este invitat să execute diferite mişcări ale mandibulei, Se apreciază la fel 
şi tonusul mușchilor masticatori în timpul mişcărilor de mestecare. 

Se examinează şi reflexele conjunctivale, corneene şi mandibulare. Examinarea 
reflexelor corneene şi conjunctivale se efectuează prin atingerea unei bucățele de 
vată sau hârtie fină de conjunctivă sau cornee — se observă închiderea ochilor 
(arcul reflex trece prin nervii V şi VII). Reflexul mandibular este provocat printr-o 
lovitură uşoară a ciocănaşului neurologic pe bărbie, gura fiind întredeschisă. Drept 
urmare, gură se închide involuntar (arcul reflex se află în dependență de nervul 
trigemen), 

Simptomele de lezare. Lezarea nucleului tractusului spinal al nervului 
trigemen provoacă apariţia dereglărilor segmentare ale sensibilităţii pe față. 

Lezarea uneia din ramurile nervului trigemen provoacă dereglări de sensibilitate 
în zona respectivă de inervaţie. În caz dacă suferă prima ramură, se pierd reflexele 
cornean şi supraorbicular; dacă suferă ramura III, dispare reflexul mandibular. Atunci 
când se afectează ganglionul semilunar, apar dereglări de sensibilitate în zonele de 
inervaţie a tuturor ramurilor nervului trigemen. Aceleaşi manifestări clinice apar şi la 
lezarea rădăcinii nervului V (porţiunea dintre ganglionul semilunar şi protuberanță). 
Diagnosticul diferenţial'al acestor două locuri de lezare prezintă mari dificultăți, 

avându-se în vedere faptul că în unele cazuri pot apărea erupții de herpes zoster în 
zonele de localizare a durerilor, caracteristice numai pentru afectarea ganglionului 
semilunar. 

Leziunea fibrelor motorii sau a nucleului motor al nervului trigemen conduce la apariția 
parezei sau a paraliziei de tip periferic a muşchilor masticatori pe partea respectivă. 
Apare hipotrofia muşchilor masticatori, mandibula se deplasează în direcția muşchilor 
lezaţi, în cazul unei leziuni bilaterale ea se detaşează în jos. La excitarea neuronilor 
motori ai nervului trigemen apare o încordare tonică pronunțată a mușchilor masticatori 
(aşa-numitul „trismus”). Muşchii masticatori sunt încordați şi duri la palpare, dinţii sunt 
strânşi foarte tare încât este imposibil de a-i deschide. 

Deoarece nucleii motorii ai nervilor trigemeni au o legătură bilaterală cu 
cortexul cerebral, lezarea unilaterală a căilor corticonucleare nu provoacă 
manifestări clinice, Dereglări de motilitate apar numai în cazul unui proces patologic 
bilateral. 


Perechea a VIl-a — nervul facial (n. facialis). Nervul facial este un nerv motor, 
ce asigură inervaţia muşchilor mimici ai feței, ai pavilionului urechii, craniului etc. (fig. 
49). Sistemul motor al nervului facial este alcătuit dintr-un lanţ din doi neuroni. Neuronul 
motor central se situează în partea inferioară a circumvoluţiunii precentrale, axonii 
acestuia, aflați în componenţa căii corticonucleare, se îndreaptă spre protuberanță şi 
se termină în nucleii nervilor faciali atât pe partea omonimă, cât şi pe cea opusă, cu 
excepţia porțiunii inferioare a nucleilor ce comunică numai cu partea opusă a cortexului 
cerebral. 

Corpii celulari motorii periferici formează nucleii nervilor faciali situaţi în partea 
inferioară a protuberanţei (fig. 49). Axonii lor formează o rădăcină comună a 
nervului facial, ce iese din protuberanţă la nivelul unghiului ponto-cerebelos împreună 
cu nervul vestibulo-cohlear, nervul intermediar, nervul scăriței şi marele nerv pietros 
superficial. 

Aceşti nervi intră în conductul auditiv intern, traversează canalul Fallope şi părăsesc 
craniul prin gaura stilomastoidiană. La nivelul lojei parotidiene facialul formează aşa- 
numita „pes anserinus major” („labā de gâscă”), care mai departe asigură inervaţia 
mușchilor mimici expresivi. 

În canalul Fallope (canalul nervului facial) se desprind de nervul facial ceilalți 
nervi în ordinea enumerată mai sus. 

1. Nervul pietros superficial major e vehiculat în componenţa nervilor 
maxilar, apoi zigomatic, prin anastomoză cu nervul lacrimal. El se termină în 
glanda lacrimală și în săculeţul lacrimal, unde asigură inervația acestora. În caz de 
lezare a acestui nerv apare xeroftalmia — o consecință a dereglării secreției glandei 
lacrimale, iar în caz de excitare a acestui nery apare „sindromul lacrimilor de 
crocodil” (lacrimare abundentă). 

2. Nervul mușchiului scăriței, încordarea acestui muşchi asigură condițiile 
optime auditive. Atunci când nervul este lezat, apare paralizia mușchiului scãriței, 

Fig. 49. Schema nervului facial şi a muşchilor mimici: 
l} — puntea Varolio; 2 — nucleul nervului facial; 3 — genunchiul intern al nervului facial; 
4 — genunchiul extern al n. facial; 5 — conductul auditiv intern; 6 — foramen stilomastoideus. 

Fig. 50. Nervul facial şi muşchii mimici. 

care generează, la rândul ei, hiperacuzia — recepţie neplăcută, violența sunetelor 
„Obişnuite”. 

3. Nervul coarda timpanului pleacă de la nervul facial în porțiunea inferioară a 
canalului facial, pătrunde în cavitatea timpanică, pentru ca mai apoi s-o părăsească, 
unindu-se cu nervul lingual (fig. 51). 

Nervul coarda timpanului asigură recepţia gustativă de pe suprafața celor “/, 
anterioare ale limbii, fibrele lui fiind îndreptate în nucleul solitar din bulbul rahidian, 
în componența căruia se află şi terminaţiile gustative ale receptorilor nervului 
glosofaringian. În structura nervului coarda timpanului se află şi fibre secretoare 
salivatoare, ce pornesc de la nucleul salivator superior spre glandele salivare 
submaxilară şi sublinguală, preventiv întrerupându-se în ganglionii simpatici 
submaxilar şi sublingual. 


Fig, 51. Schema căilor analizatorului gustativ: 

1 - ganglionii geniculi; 2 — n. intermedius; 3 — ganglionul interior al n. glosofaringian; 
4— ganglionul interior al nervului vag; 5 — nucleul tractului solitar al n. glosofaringian; 
6 tr. bulbotalamic; 7 — celulele talamului optic; & — circumvoluțiunea hipocampală şi 
insulară; 9 — ganglionul Gasser; /()— epiglota. 

Metoda de examinare. Inspectarea vizuală apreciază starea mușchilor mimici 
expresivi în stare de repaus. În cazul lezării nervului facial apare o asimetrie a feței. 
La încercarea de a încreți fruntea, de a încrunta sprâncenele ori de a inchide strâns 
ochii, simptomele de asimetrie se accentuează. La fel se atrage atenția şi asupra faptului 
cât de pronunţate sunt plicele nazo-labiale şi conturul bucal. La propunerea de a 
arăta dinţii se observă, în cazul leziunii, o deviere a gurii spre partea sănătoasă. De 
asemenea, în caz de lezare bolnavul nu poate fluiera. Examinarea gustului se 
efectuează prin aplicarea pe mucoasa hemilimbii (în */, anterioare) a substanţelor cu 
gust dulce şi acru. La fel se precizează, dacă nu este dereglat auzul pentru urechea 
respectivă şi dacă nu sunt 
prezente manifestări de xerof- 
talmie şi dereglări cerebelare. 

Simptomele de lezare. În 
cazul afectării nervului facial apare 
paralizia mușchilor mimici — 
prozoplegia (fig. 52). Apare 
asimetria feţei. Jumătatea feţei 
din partea nervului lezat devine 
nemişcată, amimică. Pliurile 
hemifrunţii şi plicele nazo-labiale 
sunt şterse, fanta palpebrală este 
lărgită. Ochiul nu poate fi închis 
complet (lagoftalmie). Unghiul 
gurii pe partea bolnavă se plasează 
mai jos în raport cu partea 
sănătoasă. Rugându-l pe bolnav 
să închidă ochii, observăm, că din 
partea bolnavă globul ocular este 
supus devierii fiziologice: în sus şi 
înăuntru sau în sus și în afară, dar 
fiindcă pleoapele din partea 
bolnavă nu se închid, apare ma- Fig. 52. Paralizia periferică a mușchilor 
nifestarea cunoscută sub denu- mimici din partea stângă a feţei. 
mirea „Charles Bell”. Poate fi, de 
asemenea, observată şi o lacri- 
mație abundentă. 

În leziunile nervului facial o mare importanţă are stabilirea nivelului lui de 
afectare. În cazul leziunii nucleare la nivelul protuberanţei apare paralizia mușchilor 
mimici expresivi. Dacă în procesul patologic se includ şi fibrele radiculare, atunci 
se ivesc, deseori, şi manifestări piramidale (hemipareză sau hemiplegie) din partea 
opusă focarului de tip central (sindromul Millard-Gubler). Afectarea asociată şi a 
motilității oculare, ce provoacă strabismul convergent, paralizia văzului în direcţia 
focarului de afectare, este descrisă sub denumirea „sindromul Foville”. În cazul, 
când nervul facial suferă în urma procesului patologic la nivelul unghiului ponto- 

cerebelos, descoperim şi semne de afectare a nervului vestibulocohlear (diminuare 
a acuităţii auditive sau surditate), a nervului intermediar (agenzia pe cele /, anterioare 
ale limbii), a marelui nerv pietros superficial (xeroftalmia), precum şi dereglări 
cerebelare. 

Leziunile situate mai jos de nivelul emergenţei în canalul Fallope al marelui nerv 
pietros superficial şi al nervului mușchiului scăriţei sunt însoţite de o paralizie a muşchilor 
mimici expresivi ai feței, de lacrimaţie abundentă şi de o lipsă de sensibilitate gustativă 
pe suprafața a ?/, anterioare ale limbii. Afectarea nervului facial la ieşirea din canalul 
facial în gaura stilomastoidiană provoacă o paralizie a mușchilor mimici expresivi, însoțită 
de lacrimaţie abundentă. Aceasta din urmă e şi mai frecventă, iar în unele cazuri se 
întâlneste lezarea bilaterală a nervilor faciali. 

În cazul când este lezată calea corticonucleară, paralizia mușchilor mimici din partea 
opusă focarului ține numai de grupul lor inferior (fig. 53). 


Fig. 53. Calea centrală motorie spre nucleii nervului facial: 
l — celulele piramidale din circumvoluţiunea precentrală dreaptă; 2 — genunchiul capsulei 
interne; 3 — partea inferioară a nucleului n. facial; 4 — partea superioară a nucleului 
n. facial; 5 — nervul facial stâng. 


De cele mai dese ori, din această parte se instalează şi hemiplegia sau hemipareza. 
Acest lucru se explică prin faptul că nucleul motor al nervului facial face legătură 
bilaterală cu cortexul numai pentru porțiunile lui superioare, cele inferioare având 
legătură numai cu cea contralaterală. 

Perechea a VII-a — nervul acustico-vestibular (z. vestibulo-cohlearis). Nervul 
acesta este format din două rădăcini: inferioară — acustică și superioară — vestibulară, 
Cuprinde, de fapt, doi nervi distincţi, ce au funcţii cu totul diferite. 

Partea acustică (parscobhlearis) este exclusiv senzorială, auditivă (fig. 54). Începe 
de la ganglionul spiral Corti, situat în urechea internă, la marginea lamei spirale a melcului. 
Prelungirile dendritice ale protoneuronului din acest ganglion 


Fig. 54. Căile acustice: 

} — celulele ganglionului Corti; 2 - partea acustică a nervului VIII; 3 — nucleul dorsal al 
nervului acustic; 4 — nucleul ventral al nervului acustic; 5 — corpul trapezoid; 6 ~ ansa 
laterală; 7 — corpul geniculat medial; 8 — caliculele interioare ale lamei cvadrigemene; 
9 — circumvoluţiunea temporală superioară Heschl. 


se leagă cu celulele senzoriale ale organului Corti din melc. Axonii celulelor acestui 
ganglion pătrund în conductul auditiv intern împreună cu partea vestibulară a 
nervului. leşind din el, nervul se îndreaptă spre unghiul ponto-cerebelos şi intră în 
calota ponto-bulbară, unde se termină în nucleii ventral şi dorsal ai nervului acustic (cohlear). 
Cea mai mare parte a axonilor celulelor, ce formează nucleul ventral, trec pe partea 
opusă a protuberanței şi se termină în oliva superioară şi în corpul trapezoid, iar porțiunea 
mai mică se îndreaptă spre aceleaşi formaţiuni, numai că pe partea omonimă. La 
rândul lor, axonii celulelor olivei şi ai corpului trapezoid formează ansa laterală, se 

sfârşesc în corpii geniculați mediali şi tuberculii cvadrigemeni inferiori. Din nucleul 
dorsal se îndreaptă fibre în componenţa aşa-numitelor strii auditive (fig. 55), aşezate 
la fundul ventriculului IV, orientându-se spre linia de centru, unde se afundă şi trec pe 
partea opusă. Se unesc cu ansa laterală şi împreună cu ea se termină în tuberculii 
cvadrigemeni inferiori ai mezencefalului. O parte din fibrele nucleului dorsal se îndreaptă 
spre ansa laterală pe partea respectivă. De la celulele corpului geniculat medial axonii 
trec în componența părţii posterioare a capsulei interne şi se proiectează pe cortex în 
partea medie a circumvoluțiunii temporale superioare. 


Corpul geniculat 
intern 

Brațul conjunctival 
superior 


Coliculul cvadrigemen 
superior 


> Coliculul cvadrigemen 
Kuara inferior 


EON ălul medular superior 
EA Locus coeruleus 


Fadu TAERE E 


cerebelos Fovea media 
TOEN Coliculul 
Striurile facialului 

acustice 


N. trohlear 


Pedunculul 
cerebelos 
superior 


Foliculus teres 


Trigonul vestibular 


Lingula Trigonul hipoglosului 


Tija calamusului Trigonul vagal 
scriptorius 
Corpul restiform Area postrema 
Clava Obex 


Șanțul median dorsal 
Corpul juxtarestiform 
Șanțul paramedian dorsal 


Fig. 55. Suprafaţa dorsală a trunchiului cerebral — fosa romboidă: 
VII — n. facial; VIII — n. acustico-vestibular; IX - n. glosofaringian; X- n. vag; 
AI — n. accesor. 


Metoda de examinare. Se constată dacă nu sunt prezente dereglări de acuitate 
auditivă (surditate sau hiperacuzie, zgomot în urechi, halucinaţii auditive). După aceasta 
se determină acuitatea auditivă pentru fiecare ureche în parte. Bolnavul, fiind întors 
spre medic cu cealaltă ureche, închide pe rând cu degetul conductul auditiv extern şi 
repetă după el în glas cuvintele rostite în şoaptă. Distanţa dintre examinator şi pacient 
trebuie să fie de 6 m. 

Surditatea sau hipoacuzia pot fi de două feluri: de transmisie (de natură otologică) 
şi de percepţie (de natură neurologică). Pentru a stabili, ce fel de fenomen este acuzia: 
de percepţie (leziuni ale organului Corti, partea cohleară a n, VIII şi nucleii lui) sau de 
transmisie (conductul auditiv extern, urechea medie), se folosesc diferite probe cu o 
serie întreagă de diapazoane vibrânde (proba Rinne-Swabah-Weber), audiometria. 

Simptomele de lezare. Dereglările unilaterale ale auzului (diminuarea auzului 
sau surditatea) sunt posibile numai la lezarea sistemului auditiv de recepție, a părții cohleare 
a nervului VIII şi a nucleilor lui. În acelaşi timp, pot fi prezente şi semnele de excitare 
(diverse zgomote, fluierături, foşnete etc.). În cazul excitaţiilor cortexului (de regulă, de 
către tumori) pot apărea halucinaţii auditive. 

Partea vestibulară (pars vestibularis), Corpul celular al primului neuron (fig. 
56) se află în ganglionul Scarpa, situat în conductul auditiv intern. Dendritele acestor celule 
se termină prin celulele receptoare în labirintul membranos: în ampulele celor trei canale 
semicirculare şi în maculele utriculare şi saculare, în crestele canaliculare. Axonii 
protoneuronilor, situaţi în ganglionul Scarpa, formează partea vestibulară a nervului acustico- 
vestibular. Ei părăsesc osul temporal prin conductul auditiv intern, se îndreaptă spre unghiul 
ponto-cerebelos şi se termină în patru nuclei (lateral, medial, superior şi inferior) ai nervului 
vestibular, situați în trunchiul cerebral (neuronii senzitivi). 

Acesţi nuclei conectează cu o serie de formațiuni cortico-subcorticale. 

|. De la nucleul lateral al nervului vestibular porneşte fasciculul vestibulo-spinal, 
care se îndreaptă pe partea omonimă spre motoneuronii din coarnele anterioare ale măduvei 
spinării, exercitând prin ei funcţia aparatului vestibular. 

2. Nucleul vestibular lateral are o legătură strânsă cu fasciculul longitudinal medial atât 
pe partea omonimă, cât şi pe cea opusă, având direcții ascendentă şi descendentă. Fibrele 
descendente se termină în măduva spinării, iar cele ascendente ajung până la nucleii 
oculomotori. O bună parte a fibrelor fasciculului longitudinal medial se sfârşeşte în nucleii 
nervilor oculomotori, contribuind, astfel, la mişcările globilor oculari. Exercitând funcția de 
menţinere a echilibrului corpului, acest nucleu face legătură și cu conductorii spinali 
proprioceptivi. 

3. Nucleii vestibulari conectează cu cerebelul, formațiunea reticulată a trunchiului 
cerebral și cu nucleul dorsal al nervului vag. 

4. Axonii neuronilor din nucleii vestibulari se unesc cu talamusul optic, sistemul 
extrapiramidal și se termină în cortexul lobului temporal, posibil în apropierea analizatorului 
olfactiv. 

Metoda de examinare. La început se precizează, dacă pacientul nu acuză vertij, 
senzaţii că se rotesc obiectele din jur. Se determină apariţia nistagmusului (mişcare 
involuntară ritmică, sincronică în aceeaşi direcție — verticală sau orizontală — a globilor 
oculari) prin fixarea privirii spre ciocănaşul neurologic sau spre alt obiect, deplasându-l 
încet spre stânga, spre dreapta, în sus şi în jos. Nistagmusul poate fi orizontal, vertical, 
rotator. Pentru examinarea funcției aparatului vestibular se practică probele rotative 
(scaunul Barany), proba calorică, galvanică etc. 

Fig. 56. Căile vestibulare: 

1 — ganglionul spiralat Scarpa; 2 — partea vestibulară a n. VII; 3 — nucleul superior 
Bechterew; 4 — nucleul lateral Deiters; 5 — nucleul medial Schwalbe; 6 — nucleul inferior 
Roller; 7 — tractul vestibulo-spinal; 8— nucleul fastigii; 9 — nucl. dentatus; 10 — pedunculi 
cerebelli superior; Z7 — nucl. interstiţial şi nucl. Cajal şi Darshkevici; /2 — fasciculul 
longitudinal medial; 73 — nucl. Roşu; /4  talamul optic; 75 — scoarţa lobului parietal; 
16 — scoarţa lobului temporal; / 7 celulele-formaţiunii reticulate ale trunchiului cerebral; 
18 — nucl. n. abducens; 79 — nucl. n. oculomotor. 


Simptomele de lezare. Lezarea aparatului vestibular, a labirintului, a părții 
vestibulare a nervului VITI sau a nucleului lui conduce la apariția a trei simptome: 
vertij, nistagmus şi dereglări de echilibru şi coordonare a mişcărilor. Apar dereglări 
de orientare voluntară şi involuntară în spațiu: bolnavul are senzații de prăbuşire 
sau de mişcare a obiectelor din jur. De fapt, acesta şi este vertijul. Vertijul poate fi 
de intensitate diferită şi însoţit de greţuri şi vomă. Orice mişcare a capului în acest 
moment intensifică pronunţarea vertijului. Nistagmusul apare, de obicei, la privirea 

| într-o parte sau alta, mai rar- la privirea drept înainte. Excitația aparatului vestibular 

provoacă apariţia nistagmusului în direcția respectivă, iar lezarea lui — în direcția 
opusă. 

Lezarea aparatului vestibular poate provoca apariţia ataxiei vestibulare — mersul 
titubant: bolnavul se înclină în direcția labirintului lezat, deseori chiar căzând în această 
parte. 

Vertijurile, nistagmusul şi ataxia pot apărea şi în cazul leziunii cerebelului. De aici 
rezultă importanța diagnosticului diferențial de lezare a acestor formaţiuni, care se 
bazează pe următoarele: 1) vertijul devine foarte intensiv în cazul labirintitei; 2) devierea 
corpului în poziția Romberg apare numai cu ochii închişi: 3) ataxia are un caracter 
generalizat şi nu e limitată numai de unele extremităţi, nu e însoțită de tremur intenționat 
ca în cazul afectării cerebeloase; 4) nistaemusul poate fi orizontal și rotativ, dar în nici 
un caz vertical în cazul leziunii aparatului vestibular; 5) simptomele caracteristice lezării 
aparatului vestibular, de regulă, sunt însoțite de dereglări ale aparatului auditiv (zgomot 
în ureche, diminuare a acuității auditive). 


Perechile a IX-a şi a X-a — nervii glosofaringian şi vag (nervus glossopha- 
ringeus et nervus vagus). Aceşti nervi au nuclei comuni cu sediul în bulbul rahidian 
în acelaşi loc. Din acest motiv se studiază împreună. 

Perechea a IX-a -nervul glosofaringian. Perechea a IX-a conţine patru 
feluri de fibre: senzitive, motorii, gustative şi secretoare (fig. 57). Partea senzitivă 
a nervului glosofaringian e compusă dintr-un lanţ din trei neuroni. Corpii celulari ai 
primilor neuroni sunt situați în ganglionii superior şi inferior ai nervului 
glosofaringian dintr-o parte şi alta a găurii rupte posterioare. Dendritele acestor 
neuroni se îndreaptă spre periferie, unde se termină în receptorii aşezaţi în treimea 
posterioară a limbii, în vălul palatin, vestibulul faringian, faringe, epiglotă, trompa 
Eustachio, cavitatea timpanului. Axonii pătrund în bulb prin şănţuleţul lateral 
posterior, unde se termină în nucleul ariei cenuşii (corpii celulari ai neuronilor senzitivi 
11). Axonii neuronilor doi trec pe partea opusă, iau o direcţie ascendentă, se unesc 
cu ansa medială şi se termină în talamus. Axonii neuronilor senzitivi trei pornesc 
de la corpii celulari, situați în talamus, trec prin brațul posterior al capsulei interne 
şi se îndreaptă spre partea posterioară a circumvoluțiunii postcentrale a cortexului 
cerebral. 

Fibrele gustative ale nervului glosofaringian culeg simţul gustativ de pe treimea 
posterioară a limbii şi vălului lingual şi sunt dendrite ale celulelor nervoase, situate în 
ganglionul inferior al nervului IX. Axonii lor se termină în nucleul tractusului solitar, 
aranjat în bulbul rahidian. De la acest nucleu pornesc axonii neuronilor gustativi, ce 
ajung în componenţa ansei mediale la nucleii mediali şi ventrali ai talamusului. De la 
aceşți nuclei, ce, de fapt, şi sunt neuronii II, axonii transmit informaţia gustativă în 
cortex (operculum temporale, gyri parahippocampalis). 

Partea motorie a nervului IX este alcătuită dintr-un lanţ din doi neuroni. 
Neuronul central, reprezentat de celulele nervoase ale porțiunii inferioare a 
circumvoluțiunii precentrale, trimite axonul său în componența căii corticonucleare spre 

nucleul ambiguu pe partea omonimă şi cea opusă, unde se află corpul celular al 
motoneuronului periferic. Axonii motoneuronului doi părăsesc cavitatea craniului prin gaura 
ruptă posterioară şi asigură inervaţia mușchilor: constrictorul superior al faringelui, 
stilofăringianul, glosostafilinul, faringostafilinul. 


10 


Fig. 57. Calea centrală motorie spre nucleii nervilor ZX, X şi XI: 

I - celulele piramidale în partea inferioară a circumvoluţiunii precentrale; 2 — tractul cortico- 
nuclear; 3 — nucl. ambiguu; 4 — nucl. n. hipoglos; 5 — n. recurent; 6 — muşchii coardei 
vocale; 7 - muşchii vălului palatin şi constrictorii faringieni; & — muşchii epiglotei; 

9 — muşchii stilogloşi; 70- muşchii limbii. 


Fibrele parasimpatice (secretoare) încep de la partea anterioară a hipotalamusului 
şi se termină în nucleul salivator inferior, de la care pornesc noi fibre parasimpatice, 
ce controlează secreția glandei parotide. 


FEFE PESI 


92 


partea superioară a faringelui. Excitarea nervului IX duce la apariția durerilor în rădăcina 
limbii sau amigdale, care se răspândesc în vălul palatin, gât, ureche. 


Fig. 58. Examinarea automatismelor orale în cadrul sindromului pseudobulbar: 
simptomul prehensiunii labiale. 


Perechea a X-a—nervul vag. Perechea aceasta de nervi conţine fibre senzitive, 
motorii şi vegetative (fig. 59). Primii neuroni senzitivi sunt situaţi în ganglionii superior 
şi inferior ai nervului vag, dispuşi de ambele părți ale găurii rupte posterioare. Dendritele 
acestor neuroni se îndreaptă spre periterie şi se termină cu receptori în pahimeningele 
fosei craniene posterioare, în peretele posterior al conductului auditiv extern, o parte a 
pavilionului urechii, în mucoasa faringelui, laringelui, partea superioară a traheei şi a 
organelor interne. Axonii acestor neuroni se îndreaptă spre bulb în nucleul aripii cenușii, 
unde se termină (aici se află corpul celular al neuronului IT). Axonii neuronului II, împreună 
cu ansa medială, se termină în talamus (neuronul II). Din talamus, trecând prin capsula 
internă, fibrele neuronului III se proiectează pe porţiunea inferioară a circumvoluţiunii 
postcentrale a cortexului cerebral. 

Partea motorie a nervului vag este compusă dintr-un lanţ din doi neuroni. 
Neuronul central se situează în partea inferioară a circumvoluţiunii precentrale. Axonii 
acestor neuroni, ce fac parte din componenţa căii cortico-nucleare, se termină în 
nucleul ambiguu pe partea omonimă şi cea opusă. Pornind de la nucleul ambiguu 
(neuronul I), axonii părăsesc prin gaura ruptă posterioară cavitatea craniană şi se 
îndreaptă spre muşchii striaţi ai faringelui, vălului palatin, laringelui, epiglotei şi 
părții superioare a esofagului. 

Fibrele vegetative (parasimpatice) merg de la partea anterioară a hipotalamusului 
spre nucleul dorsal al nervului vag, iar de la el — spre muşchii inimii, muşchii netezi 
ai organelor interne şi sanguine. Excitarea lor provoacă bradicardie, dilatarea 
vaselor sanguine, constricția bronhiilor, activizează peristaltismul intestinal; în 

componența nervului vag intră şi fibre postganglionare simpatice din celulele ganglionilor 
simpatici paravertebrali, care, împreună cu ramurile nervului vag, inervează inima, vasele 
sanguine şi organele interne. 


Nucleus originis dorsalis (od. parasympathicur) n. vagi 
Nucleus terminalis alae cinereae . Nucleus paramiduanus 
Tractus solitarius „IV Ventricul - N ucleus intercalatus 
i : / -Fasc. longitudinalis med. 


Nucleus vestibularis 

Pyramis Lemniscus medialis 

Fig. 59. Secțiunea bulbului rahidian la nivelul nucleilor nervilor vag şi hipoglos: 
X — n. vag; XII — n. hipoglos. 


Metoda de examinare. Nervii glosofaringian şi vag se examinează concomitent. 
Se apreciază vorbirea bolnavului, glasul (la lezarea completă — afonie). Totodată, se 
inspectează şi articularea vorbirii. Bolnavului i se propune să deschidă gura pentru 
a aprecia poziţia uvulei şi a vălului palatin, poziţia simetrică sau asimetrică a 
ambelor jumătăţi ale vălului palatin. 

Pentru a aprecia corect poziţia vălului palatin, bolnavul este rugat să pronunţe 
fonemul „a” cu gura larg deschisă, în cazul lezării vălul palatin din partea afecțiunii 
rămâne nemişcat. Se examinează reflexele faringian şi velo-palatin, care la leziunea 
totală sunt abolite, iar la cea parțială — diminuate. Deglutiţia pentru lichide se 
inspectează, propunându-i-se bolnavului să înghită o linguriţă cu apă sau ceai. În 
cazul disfagiei bolnavul se sufocă chiar de la prima înghiţitură. Se examinează 
sensibilitatea gustativă pe suprafaţa unei treimi posterioare a limbii. La alteraţia 
nervului IX se pierde gustul (amar şi sărat) pe partea respectivă a limbii, precum şi 
sensibilitatea mucoaselor părţii superioare a faringelui. Pentru a aprecia starea 
coardelor vocale, se efectuează laringoscopia. 

Simptomele de lezare. În cazul lezării nervului vag se dereglează deglutiția 

pentru lichide; apa nimereşte în trahee şi în nas: apare vorbirea nazonată. La apariția 
paraliziei coardelor vocale glasul devine răguşit (la afectarea necompletă), iar în cazul 
afectării complete bilaterale a coardelor vocale apare afonia. E posibilă asfixia. 
Totodată, pot apărea dereglări ale funcţiei cardiace: tahicardia sau bradicardia. 
Leziunile unilaterale ale nervului vag au, de obicei, manifestări clinice nepronunțate, 
pe când cele bilaterale conduc la apariția unor dereglări serioase ale deglutiției, fonației, 
respirației şi funcţiei sistemului cardiovascular. Atunci când procesul patologic instigă şi 
fibrele senzitive ale nervului vag, se produc dereglări ale sensibilităţii în mucoasa 
faringelui şi în această regiune, precum și în urechea respectivă, unde apar dureri. 


Perechea a XI-a — nervul accesor (n. accesorius). Nervul respectiv este cranian 
motor (fig. 59), compus din două părți: bulbară şi spinală, în componenţa lui intră doi 
neuroni. Neuronul central e reprezentat de celulele porțiunii inferioare a 
circumvoluţiunii precentrale. Axonii acestor celule, în componența căilor cortico- 
nucleare, trec prin genunchiul capsulei interne, pedunculii cerebrali, protuberanţă şi 
se termină în bulb. 

Cele mai numeroase fibre se termină în porțiunea spinală, iar cele mai puțin 
numeroase — în porțiunea bulbară a nucleului nervului accesor. Porțiunea spinală 
a nucleului se află în partea dorso-laterală a coarnelor anterioare la nivelul C-C, 
din ambele părți (neuronul II periferic). Fibrele porțiunii spinale, ieşind din coarnele 
anterioare ale măduvei spinării, se unesc şi formează o rădăcină comună, ce 
pătrunde prin gaura occipitală în cutia craniană. Acolo partea spinală a nervului 
accesor se uneşte cu partea bulbară şi formează nervul accesor comun, care părăseşte 
cavitatea craniană prin gaura ruptă posterioară şi se distribuie la muşchii 
sternocleidomastoidian şi trapezoid. 

Metoda de examinare. După inspectarea vizuală şi palparea muşchilor inervaţi 
de nervul XI bolnavului i se propune să întoarcă capul într-o parte, apoi în alta, să 
ridice umerii şi mâinile mai sus de linia orizontală, să apropie omoplaţii. Pentru a 
scoate în evidență o eventuală pareză uşor pronunțată a acestor muşchi la efectuarea 
mişcărilor enumerate mai sus, bolnavului i se opune o rezistență uşoară pe tot 
parcursul examinării, 

Simptomele de lezare. În cazul lezării unilaterale a nervului accesor capul este 
întors spre partea lezată. E limitată intoarcerea activă a capului în partea sănătoasă 
şi e dereglată mişcarea de ridicare a umerilor. Se poate observa hipotrofia sau 
atrofia muşchilor sternocleidomastoidian şi trapezoid. Atunci când nervul este lezat 
bilateral, capul se lasă pe piept, iar întoarcerea lui activă în părți devine imposibilă. 
La excitarea acestui nerv apare o convulsie tonică în muşchii inervaţi de el. 
Manifestările clinice în acest caz corespund torticolisului spasmodic: funcția 
normală a muşchiului din partea sănătoasă determină o uşoară rotaţie a capului 
spre partea bolnavă, însoțită de înclinarea capului spre partea sănătoasă. Reflexul 
spinal (Bechterew) este abolit sau diminuat. 


95 


Perechea a XI-a — nervul hipoglos (n. hypoglossus). Nervul hipoglos este 
cranian motor (fig. 59) şi e compus din doi neuroni: central şi periferic. Neuronul 
central este reprezentat de celulele situate în porțiunea inferioară a circumvoluţiunii 
precentrale a cortexului cerebral. Axonii acestor neuroni, organizaţi în componența 
căilor corticonucleare, trec prin genunchiul capsulei interne, pedunculii cerebrali, 
protuberanță şi se termină în bulb. Aici, în nucleul nervului hipoglos din partea opusă, se 
află corpii celulari ai motoneuronilor periferici (fig. 59). Axonii motoneuronilor periferici 
se îndreaptă ventral şi abandonează bulbul la nivelul şanţului preolivar, apoi părăsesc 
craniul prin canalul hipoglosului şi se îndreaptă spre muşchii limbii, cărora le asigură 
inervaţie motorie. 

Metoda de examinare. Bolnavului i se propune să deschidă gura; se apreciază 
poziţia limbii în cavitatea bucală, troficitatea limbii (prezența sau absența atrofiei 
mușchilor limbii, a fibrilaţiilor musculare). Pentru a examina motilitatea limbii, 
bolnavul este rugat să scoată limba din cavitatea bucală (se apreciază poziţia ei în 
corespundere cu linia mediană), apoi numărul de mişcări active ale ei în diferite 
părți. 


Fig. 60. Secțiunea trunchiului cerebral la joncțiunea protuberanţei şi bulbului 
rahidian. Schema formării sindromului altern Foville: 

] — tr. piramidal; 2 — fasciculul Gowers; 3 — nucl. n. facial; 4 ansa medială; 5 — nucl. tr. 
spinal al n, trigemen; 6 — fasc. longitud. medial; 7 — nucl. n. abducens; 8 — genunchiul intern 
al n. facial; 9 — nucl. n. vestibular; 70 — pedunculii cerebeloşi inferiori; 

11 — nucl. n. cohlear. 


Simptomele de lezare. În cazul afectării nucleului sau a nervului hipoglos 
apare o paralizie sau o pareză periferică din partea omolaterală focarului. Se observă 
o atrofie a hemilimbii, mucoasa ei finid sbârcită. În caz de lezare nucleară se 
atestă fibrilaţii musculare. Lezarea unilaterală a nervului hipoglos nu provoacă dereglări 
însemnate de motilitate a limbii, deoarece fibrele musculare sunt întrețesute dintr-o 

parte şi alta. La protruzia limbii se produce o deviere categorică spre partea paralizată. 
Leziunea bilaterală a nervului XII provoacă perturbări importante ale funcțiilor de masticație, 
deglutiţie şi articulaţie a cuvintelor (glosoplegia, anartria). 

Este important a stabili diagnosticul diferenţial dintre paralizia centrală şi cea 
periferică a muşchilor limbii. Paralizia centrală apare la lezarea căilor cortico-nucleare. 
La protruzia limbii se observă deplasarea ei în partea opusă focarului leziunii; de obicei, 
tot din această parte se determină o hemipareză sau hemiplegie, în cazul unei paralizii 
periferice la protruzia limbii depistăm deplasarea ei în direcția focarului de leziune. 
Apare atrofia şi dibrilaţiile musculare tot pe aceeași parte. 


Sindromul bulbar şi pseudobulbar 

Sindromul bulbar. Lezarea concomitentă a nervilor glosofaringian, vag și 
hipoglos tip periferic provoacă apariția aşa-numitului „sindrom bulbar”. El este 
incitat în timpul leziunii nucleilor IX, X şi XII ale perechilor de nervi cranieni în 
regiunea bulbului sau a rădăcinilor lor de la baza creierului, 

Leziunea poate fi unilaterală sau bilaterală. Leziunea bilaterală conduce deseori 
la exitus. Aceste leziuni pot apărea în cazul unor afecțiuni inflamatoare, vasculare, 
demielinizante, tumorale, traumatisme, polineuropatii etc. 

Apare paralizia vălului palatin, a epiglotei, faringelui, laringelui. Glasul devine 
răguşit; vorbirea e înceată, nazonată, nedeslușită (afonia, disfonia-anartria, 
dizartria). Se tulbură deglutiţia pentru solide şi lichide - disfagia. Dispar reflexele 
palatin şi faringian. 

La examenul neurologic obiectiv se observă imobilitatea vălului palatin şi a 
coardelor vocale, fibrilaţii în muşchii limbii, atrofia lor şi limitarea mişcărilor 
limbii până la glosoplegie. Se dereglează consecutiv şi funcţiile vitale ale 
organismului (respiraţia şi funcția cardiacă). 

Sindromul pseudobulbar. Acest sindrom apare în cazul lezării bilaterale a 
căilor cortico-nucleare, ce leagă cortexul cerebral cu nucleii nervilor IX, X şi XII. 
Întrucât bulbul rahidian rămâne în acest caz intact, sindromul a căpătat denumirea 
de „pseudobulbar”. În cazul acestui sindrom apar aceleaşi dereglări de deglutiţie, 
fonație şi articulaţie a vorbirii. 

Deosebirea principală a sindromului pseudobulbar de cel bulbar constă în faptul 
că primul, fiind o paralizie centrală, nu duce la dispariţia reflexelor necondiționate 
ale trunchiului cerebral, arcul reflex al cărora se închide la nivelul bulbului. 

În cazul unei leziuni unilaterale a căilor supranucleare nu vor apărea manifestări 
clinice de dereglare a funcţiei nervilor glosofaringian şi vag, fiindcă nucleii acestor 
nervi au o legătură bilaterală cu cortexul cerebral. Se observă numai dereglarea 
funcţiei nervului hipoglos, manifestată prin devierea limbii la protruzia ei în partea 
opusă localizării focarului de afectare. Tulburări de articulaţie a vorbirii în acest 
caz lipsesc. Reflexele faringian şi velopalatin sunt exagerate. 

În afară de disfagie şi dizartrie apar şi aşa-numitele „reflexe patologice ale 
automatismului oral”: nazolabial, de trompă, Marinescu-Radovici, de sugere, distans- 
oral. manifestăn mimice automate sub formă de râs sau plâns spasmodic. 

Acest sindrom poate apărea ca o consecinţă a unei maladii vasculare, inflama- 
toare, a unei tumori, intoxicații, traumatisme cerebrale etc. 

Sindroamele alterne în cazul leziunii trunchiului cerebral. Sindromul altern 
exprimă o afectare a unui oarecare nerv cranian sau a nucleului lui permanent de 
aceeași parte cu leziunea şi cu o hemipareză sau hemiplegie centrală din partea 
contralaterală a corpului, ce apare în urma afectării căilor piramidale, încrucişate mai 
Jos de focarul afectării. 

În funcţie de localizarea focarului de leziune sindroamele alterne pot fi grupate în: 
1) pedunculare, 2) protuberanţiene, 3) bulbare. 

Fig. 61. Secțiunea trunchiului cerebral la nivelul superior al bulbului rahidian; 
l — fasc. longitud. medial; 2 — nucl. n. hipoglos; 3 — nucl. dorsal n. vagi; 
4 — nucl. n. vestibular; 5 — nucl. gustativ (IX+XIHI)}; 6 — nucl. tr. spinalis n. trigemen; 
7 — fasc. Flechsig; 8 — tr. spinotalamic; 9 — fasc. Gowers; 70- tr. piramidal; // — ansa 
medială; 72 — nucl. ambiguu (IX+X). 


Sindroamele alterne pedunculare apar în cazul lezării pedunculilor cerebrali. 
Sindromul Weber se manifestă prin leziunea omolaterală a nervului IH cu 
hemipareză sau hemiplegie centrală contralaterală. Sindromul Benedikt este o 
asociere a leziunii omolaterale a nervului III cu hemisindromul extrapiramidal, 
manifestat prin nişte mişcări coreoatetozice şi tremurături tip parkinsonian din 
partea contralaterală a corpului. Sindromul T iurc se manifestă prin leziunea 
omolaterală periferică a nervului trohlear şi printr-o hemipareză sau hemiplegie centrală 
contralaterală. 

Sindroamele alterne protuberanțiene apar în cazul leziunii protuberanţei. 
Sindromul Rimon- Sestan se caracterizează prin pareza omolaterală a văzului, 
asociată cu ataxie şi coreoatetoză din aceeași parte şi printr-o hemipareză centrală 
şi hemianestezie contralaterală. Sindromul Miliar - Gu bler constă din leziunea 
periferică omolaterală a nervului facial şi o hemipareză centrală contralaterală a 
corpului. Sindromul Fovi lle (fig. 60) este o leziune a nervului VI, ce se 
asociază cu o paralizie tip periferic a nervului facial, ambele de aceeaşi parte cu 
leziunea, şi o hemiplegie sau hemipareză centrală contralaterală a corpului. 

Sindroamele alterne bulbare apar la leziunea bulbului rahidian. Sindromul Jackson 
este constituit din simptomele alterării omonime periferice a nervului hipoglos şi 
dintr-o hemiplegie sau hemipareză centrală contralaterală a corpului. 

Sindromul Avellis se manifestă prin afectarea nervilor glosofaringian, vag şi 
hipoglos de tip periferic, aranjaţi pe partea leziunii, și printr-o hemipareză sau 
hemiplegie centrală contralaterală a corpului. 

Sindromul Zahartshenko-Wallenberg constă din paralizia periferică a unui 
hemivăl palatin şi a corzii vocale omolaterale, din hemianestezia vestibulului 
faringian şi a faringelui, din hemianestezie pe față, sindromul Claude Bernard- 
Horner, sindromul vestibular, hemiataxie şi dereglări de respiraţie (în cazul unui 
focar de afectare de dimensiuni mari) — toate omolaterale leziunii. Din partea 
opusă focarului apare hemiplegia centrală, hemianalgezia şi termoanestezia. 

Sindromul Schmidt prezintă o lezare periferică omonimă a nervilor 
plosofaringian, vag, accesor şi hipoglos şi o hemipareză sau hemiplegie centrală 
contralaterală a corpului. 

6. SISTEMUL NERVOS VEGETATIV 


ORGANIZAREA ANATOMO-FUNCŢIONALĂ A SISTEMULUI NERVOS VEGETATIV 
ȘI METODELE DE INVESTIGARE 


Pentru a înțelege termenii „sistem nervos vegetativ” (sau autonom) şi „sistem 
nervos somatic” îi vom compara pe baza principiilor anatomo-fiziologice. 

Sistemul nervos vegetativ (fig. 62B, vezi planşa colorată) se prezintă printr-un 
ansamblu de structuri nervoase, care inervează miocardul, glandele şi muşchii netezi 
din vase, viscere, globi oculari, foliculi piloşi. Se pot distinge două teritorii de inervaţie 
vepetativă: teritoriul visceral (muşchii netezi şi/sau glandele din viscere, vase); 
teritoriul nevisceral (muşchii netezi şi/sau glandele mucoaselor superficiale, globilor 
oculari, vaselor, glandele sudoripare, lacrimale, muşchii pilomotori, aparatul locomotor). 

Funcțiile de bază: vasomotorie, secretorie, lisomotorie, pilomotorie, cardio- 
regulatorie. Prin integrarea în organism a acestor funcții se realizează activităţi 
complexe de importanța vitală: circulația, termoreglarea, digestia ş. a., care în ansamblu 
formează „viața organică”, asigurând homeostazia organismului în diferite condiții ale 
mediului. 

Sistemul nervos somatic (fig. 62A, vezi planşa colorată) se prezintă printr-un alt 
ansamblu de structuri nervose ce inervează tegumentele, mucoasele superficiale, aparatul 
locomotor (oasele, articulațiile, muşchii scheletici), deci asigură un singur reritoriu — cel 
somatic. Acest teritoriu este dublat de teritoriul nevisceral al sistemului nervos vegetativ, 
întrucât organele de simţ, tegumentele, mucoasele conțin muşchi netezi şi glande sudoripare 
parțial. 

Funcţiile sistemului nervos somatic: sensibilitatea, motricitatea. Aceste funcții, 
asigurând informaţia senzoro-senzitivă şi răspunsul motric, formează aşa-numita 
„Viaţă animală”. 

Sistemul nervos vegetativ este divizat în două nivele: segmentar-periferic şi 
supraseamentar. 

Nivelul sepmentar-periteric este, la rândul său, compus din două părţi: siste- 
mul simpatic şi sistemul parasimpatic. 

Atât sistemul simpatic, cât şi cel parasimpatic este constituit dintr-un dispozitiv 
intranevraxial (centrii vegetativi de origine simpatică şi parasimpatică ai măduvei 
spinării, trunchiului cerebral, regiunilor superioare a acestora ale regiunii subcorticale 
şi cortexului) şi dintr-un dispozitiv extranevraxial (nervii distribuiţi periferic). Fiecare 
sistem se repartizează în teritoriul său prin ramuri vegetative (simpatice şi 
parasimpatice) şi prin p/exuri vegetative (uneori simpatice, uneori simpatico- 
parasimpatice), ce se formează în vecinătatea organelor sau la nivelul lor. Pe 
traiectul extranevraxial al ambelor sisteme la nivelul ramurilor sau al plexurilor se 
găsesc ganglioni vegetativi (simpatici sau parasimpatici), cu sediul între centrii de 
origine şi organele efectorii. Sistemul simpatic conține extranevraxial ganglioni 
latero-vertebrali incluşi în lanţurile ganglionare paravertebrale, iar sistemul 


100 


parasimpatic are ganglioni previscerali (sau prevertebrali) situaţi pe traiectul 


extranevraxial, inclusiv şi în plexurile pre- şi intraviscerale, 
Tabelul 2 


Diferenţierea anatomo-fiziologică a sistemelor vegetativ şi somatic 


CRITERII DIFERENŢIALE | SISTEMUL VEGETATIV SISTEMUL SOMATIC 


1. Înervează Miocardul. vasele, egumentele, mucoasele 
glandele şi muşchii netezi superficiale, organele de 
simţ, aparatul locomotor 
(muşchii scheletali, oasele, 
articulațiile 
ouă: visceral ŞI nul singur: teritoriu 
nevisceral (vasele, glandele | somatic 
şi muşchii netezi ai acestor | (sus-numit) 
teritorii) 
„ Funcții Activități complexe de în- Activități integrative de 
treţinere (vasomotorie, li- relații (sensoro-senzitive şi 
somotorie, pilomotorie, se- | motorice) 
cretorie), asigurând 
homeostazia 


4. Ansamblul functiona Asigură „viața organică” Asigură „viața animală 
„ Organizarea neuronală Bineuronală (din 2 neuroni:] Mononeuronală (a, y etc.) 
pre- şi posteanelionari 
6. Autonomie Doar în teritoriul viscera atic e í 


Implicarea ganglionilor în organizarea efectorie vegetativă constituie anume 
caracteristica celor doi neuroni periferici (sau bineuronală), specifică numai SNV. 
Deci, arcul reflex eferent al ambelor sisteme este format din doi neuroni: un neuron 
preganglionar cu axon alb, mielinic şi un neuron postganglionar cu axon amielinic. 
Cei doi neuroni articulează într-o sinapsă în ganglionul vegetativ. În proximitatea 
organelor ramurile simpatice şi parasimpatice, prin intricarea lor formează plexuri 
vegetative, care asigură o inervaţie dublă a unui teritoriu. 

Sistemul nervos somatic are o organizare neuronală cu totul diferită de cea a 
sistemului nervos vegetativ. Segmentul efector al arcului reflex somatic se compune 
dintr-un singur neuron (de tip alfa sau gama din coarnele anterioare medulare) ori 
din nucleii motori ai nervilor cranieni. 

Sistemul simpatic (fig. 63, vezi planşa colorată) (denumit şi ortostatic sau 
toraco-lombar) are originea în măduva spinării între segmentele C,-L, trecând spre 
periferie prin două /anţuri ganglionare latero-vertebrale (paravertebrale). 

Din centrul medular neuronul preganglionar trimite inițial axonul mielinic 
prin rădăcina anterioară şi nervii rahidieni, apoi, separându-se, formează ramuri 
comunicante albe, mielinice, terminându-se astfel în ganglionii simpatici. 

Din gangplionul latero-vertebral neuronul postganglionar trimite axonul 
postganglionar amielinic lung, formând pe parcurs ramura comunicantă cenușie, 
care, reunindu-se cu rădăcina anterioară, pleacă prin căi proprii (ramuri vasculare 
şi splanhnice) şi prin căi de împrumut (unindu-se cu nervii rahidieni) spre periferie 
la organele efectoare. La periferie nervii au o distribuție complexă în dermatoamele 
pielii (vase sanguine, glande sudoripare, muşchi pilomotori) şi în ganglionii 
parasimpatici (vezi tabelul 3). 


cel nevisceral 

Tabelul 3 
Diferenţierea anatomo-fiziologică a sistemelor simpatic şi parasimpatic 


DIFERENTIALE | SISTEMUL SIMPATIC SISTEMUL PARASIMPATIC 


Măduva spinării, cornu runchiul cerebral (nucleu LH, 
lateral, nivelul Cg-La VII, LX, X) 

Pars intermedia a măduvei 
sacrate (S, S „S 
Bineuronal: neuronu 
preganglionar mielinic lung; 
neuronul postganglionar 
amielinic scurt 


Arcul reflex 


neuronul preganglionar 
mielinic scurt; neuronul 
ostganglionar amielinic 


anglioni atero- 
vertebral 
centrii spinali: 

TIT race pilomotori, şi 
sudoral:) 

- CT (pupilodilatator) 

- T-T; (cardioaccelerator) 

- Te-Li (intestinoinhibitor) 
- Li-L; (vezicoinhibitor) 

3 LaLa (anoinhibitor) 


anţului 


„Stațiile de releu 
sinaptic 


4.Dispozitivu 
intranevraxial 
(de origine) 


arasimpaticu cranian: 
- în mezencefal (n.1) 

- în pane (nn. VIL, Wrisberg 
- în bulb (nn.IX, X). 
Parasimpaticul sacrat: 

- S-54 (vezito- anoactivator) 
- SS. (genitoerector). 


„Dispozitivu a) este indep a) nu este independent; 
extranevraxial b) are 3 segmente: b) foloseşte căi de împrumut: 
(de repartiție - cervical — CaTa - nervii cranieni II, VII, IX, X 
periferică) - toracal — T.T - nervii sacrați 


- lombo-sacrat -T 


Dispozitivul intranevraxial este format din coloana medulară intermedio- 
laterală dintre segmentele CL. 

Dispozitivul conţine: 

1. Centrul cilio-spinal (Budge) sau pupilodilatator, nivel spinal C,-T . 

2. Centrii vasomotori, sudoripari şi pilomotori ai nivelului medular T-T, 

3. Centrii cardioacceleratori distribuiţi de la T-T, 

4. Centrii intestinoinhibitori, intervalul de distribuție T-L. 

5. Centrul inhibitor vezico-spinal la nivelul L -L,. 

6. Centrul ano-spinal LL, 

7. Centrul ejaculator genito-spinal LL.. 

Dispozitivul extranevraxial este compus din două lanțuri ganglionare simpatice 
latero-vertebrale (sau paravertebrale). Fiecare lanț este constituit din următoarele 
segmente: 

a) Simpaticul cervical (cu centrii de origine C,-T, ) este prevăzut cu trei 
ganglioni: superior, mijlociu, inferior. Din ei provin nervii cardiaci respectivi 
(superior, mijlociu, inferior). Ganglionul cervical inferior, unindu-se uneori cu 
primul ganglion toracic (alteori chiar şi cu cel de-al doilea), formează ganglionul 
stelal. 

Simpaticul cervical furnizează: 

- ramuri cenuşii vasculare pentru plexurile carotidiene (intern şi extern), 
vertebrale şi subelaviculare, prin intermediul cărora se inervează vasele cervico- 

cefalice, globii oculari, glandele sudoripare, salivare, lacrimale, tiroida şi paratiroi- 
dele; 

- ramuri cenușii splanhnice spre inimă, plămâni, esofag, laringe, faringe; 

- ramuri cenuşii comunicante nervilor cervicali ce inervează membrele 
superioare, gâtul, capul. 

b) Simpaticul toracic include fibre ascendente, provenite din segmentele 
medulare T-T, împrumută de la simpaticul cervical pentru distribuţie şi fibre 
descendente provenite din segmentele medulare T,-T „ care au distribuţie proprie. 
Pe traiectul acestor fibre sunt 10-12 ganglioni; primul ganglion toracic (uneori şi 
al doilea) împreună cu ganglionul cervical formează ganglionul stelar (pomenit 
mai sus). Simpaticul toracic se divide în: 

- ramuri vasculare şi splanhnice toracice spre bronhii, canalul toracic, esofag, 
aortă, venele azygos; 

- ramuri splanhnice abdominale care la rândul lor trimit fibre preganglionare 
la partea medulară a glandei suprarenale (omolog de ganglion simpatic) şi ramuri 
la plexul celiac (unde fac anastomoze cu nervii vagi); plexurile vasculare, derivate 
ale plexului celiac, inervează viscerele cavităţii abdominale; 

- ramuri comunicante cenuşii care împreună cu nervii intercostali inervează 
pereții toracelui şi partea antero-laterală a abdomenului. 

c) Simpaticul lombo-sacrat cu originea în neuroamele T, —L, formează 4-5 
ganglioni în segmentul lombar şi 3-4 ganglioni în segmentul sacrat. 

Simpaticul lombo-sacrat include: 

- ramuri vasculare pentru plexurile periaortice, din care provin plexurile 
periarteriale la picioare şi plexurile iliace; 

- ramuri splanhnice, care formează nervii hipogastrici şi participă la constituirea 
plexului hipogastric împreună cu parasimpaticul sacrat. Plexul hipogastric inervează 
organele perineopelviene; 

- ramuri comunicante cenușii, ce inervează împreună cu nervii lombari şi sacrați 
membrele inferioare şi peretele posterior al abdomenului. 

Sistemul parasimpatic (fig. 63) (sau cranio-sacrat) (vezi planşa colorată), 

Contorm localizării centrilor de origine, deosebim parasimpaticul cranian, cu 
sediul în trunchiul cerebral, şi parasimpaticul sacrat, cu sediul în regiunea medulară 
sacrată (S, S, S,). Specific pentru sistemul parasimpatic este lipsa dispozitivului 
extranevraxial separat, 

Neuronii preganglionari formează axoni mielinici, care ies din centrii de 
origine, împrumutând calea nervilor cranieni în trunchiul cerebral sau a nervilor 
sacraţi în regiunea medulară sacrată. 

Neuronii postganglionari formează axoni amielinici ce pornesc din ganglionii 
previscerali de pe traiectul nervilor cranieni şi din plexurile vegetative şi se 
repartizează în globii oculari, glandele lacrimale, salivare, glandele mucoase ale 
faringelui şi în viscere, 

Parasimpaticul nu formează ramuri vasculare şi ramuri comunicante cenușii. 

a) Parasimpaticul cranian 

Dispozitivul intranevraxial 

Centrii intranevraxiali sunt reprezentaţi de nucleii parasimpatici ai trunchiului 
cerebral, iar segmentul periferic se distribuie împreună cu mulți nervi cranieni. 

În mezencefal este situat nucleul pupiloconstrictor Edinger- Westphal sau 
fotomotor alături de nucleul nervului oculomotor (II). 

În punte se afla nucleii salivar superior şi lacrimomuconazal, alături de nucleul 
nervului facial (VII) şi intermediar Wrisberg (nucleul solitar, partea superioară). 

În bulb este situat nucleul salivar inferior, alături de nucleul senzitivo-senzorial 
al nervului glosofaringian (LX) (nucleul solitar, partea medie) şi nucleul dorsal al nervului 
vag (cardiopneumoenteric) în planşeul ventriculului IV. 


Dispozitivul extranevraxial este constituit din: 

- partea parasimpatică a nervului oculomotor (IIT). Axonul preganglionar 
porneşte din nucleul Edinger-Westphal (din mezencefal) până la ganglionul ciliar, 
axonul postganglionar inervează sfincterul pupilei (pupiloconstrictor); 

- partea parasimpatică a nervului facial (VII). Fibrele preganglionare ies din 
nucleul lacrimomuconazal (din punte), ajung la ganglionul sfenopalatin, de unde 
fibrele postganglionare merg spre glandele mucoase ale rinofaringelui şi spre cea 
lacrimală, Fibre parasimpatice preganglionare intră şi în componenţa nervului 
intermediar Wrisberg, pornind de la nucleul salivar superior (din punte) spre 
ganglionii sublinguali şi submaxilari, iar fibrele postganglionare împreună cu 
nervul lingual se repartizează în glandele sublinguală şi submaxilară; 

-nucleul salivar inferior (în bulb) dă naştere unui axon preganglionar, care 
împreună cu nervii glosofaringian (LX), petros minor ajunge la ganglionul otic, de 
unde fibrele postganglionare inervează glanda parotidă; 

-nucleul dorsal al nervului vag (X) din bulb derivă un axon preganglionar, care 
împreună cu alte fibre ale nervului vag se termină în ganglionii previscerali toraco- 
abdominali. Axonul postganglionar scurt inervează glandele tubului digestiv şi muşchii 
netezi (faringele, esofagul, tractul gastro-intestinal până la jumătatea colonului, inima, 
ficatul, pancreasul, vezica urinară, rinichii, uterul). 


b) Parasimpaticul sacrat 

Porneste din segmentele regiunii medulare sacrate împreună cu nervii sacrați. 

Dispozitivul intranevraxial 

Provine din pars intermedia măduvei sacrate de la nivelurile S, S, S, și este constituit 
din următoarele zone: 

- zona activatoare a centrului ano-spinal (S-S; 

- zona activatoare a centrului vezico-spinal SSR 

- zona de erecție a centrului genito-spinal (S,-S,). 

Nucleul Onufrowicz, numit şi nucleul lui Onuf, este reprezentat în măduva 
sacrată printr-un grup compact de neuroni mici. Anterior el era considerat parte 
componentă a SNV, actualmente însă tot mai frecvent se admite că ar fi 

preponderent motor, destinat inervaţiei sfincterului vezical extern şi sfincterului anal. 
integritatea acestui nucleu în scleroza laterală amiotrofică n-a fost niciodată explicată. 

Axonul preganglionar are un traseu lung spre ganglionul previsceral. 

Dispozitivul extranevraxial 

Din zonele medulare sus-menţionate pornesc nervii parasimpatici erectori 
Eckard sau nervii pelvieni (nervi erigentes) împreuna cu nervii sacraţi, care 
formează ulterior, împreună cu simpaticul lombosacrat, plexul hipogastric. Fibrele 
preganglionare se termină în ganglionii hipogastrici situați pe traiectul nervilor, aproape 
de viscere. Axonul postganglionar scurt inervează vezica urinară, jumătatea inferioară 
a colonului, alte organe pelviene, contribuind la actul de erecție şi la deşertarea 
acestor organe. 

Este foarte dificil de a separa neuronii motori de cei parasimpatici (rabelul 3), 


PLEXURILE VEGETATIVE 


Sunt formaţiuni periferice ale sistemelor simpatic şi parasimpatic, care se formează 
prin anastomoze în proximitatea organelor efectoare sau la nivelul acestora. Plexurile 
conţin ganglioni previscerali, constituind staţiile de releu ale sistemului parasimpatic. 
Cele mai importante plexuri vegetative sunt: 

Plexul cardiac, localizat la originea vaselor mari ale inimii, format din nervii 
cardiaci ai simpaticului cervical şi ai nervului vag (X); are ganglionul Wrisberg; 
inervează miocardul. 

Plexul pulmonar, format din pedunculul pulmonar, din ramuri ale simpaticului 
toracal superior şi ale nervului vag; conține numeroşi ganglioni; inervează bronhiile 
şi vasele pulmonare. 

Plexul solar (celiac), situat înaintea aortei abdominale, la originea trunchiului 
celiac şi a arterei mezenterice superioare; format din nervii splanhnici (ai 
simpaticului toracal inferior) şi din nervii vagi; include ganglionii semilunari, 
aortico-mezenterici şi aortico-renali; inervează viscerele abdominale. 

Plexul hipogastric cu sediul în bazin; provine din nervii hipogastrici (ramuri 
ale simpaticului lombosacrat) și din nervii erectori Eckard (ramuri ale 
parasimpaticului sacrat); conţine ganglionii hipogastrici; inervează viscerele 
pelviene. 


Sistemul aferent 
Atectorul este constituit din sensibilitatea interoceptivă sau visceroceptivă 
(vasculară şi viscerală) şi se organizează conform schemei sensibilităţii 
exteroceptive, incluzând trei segmente conform unui mecanism complex: 
1) Segmentul de recepție format din terminaţii nervoase libere (ale viscerelor şi 
vaselor). 
2) Segmentul de conducere conţine trei neuroni: 
ə Protoneuronul senzitiv. localizat în ganglionii spinali şi ganglionii de pe 
fibrele senzitive ale nervilor cranieni, formează dendrite mielinice subțiri (tip A- 
delta). care se dispun împreună cu nervii vegetativi viscerali (teritoriul visceral), 

simpatici şi parasimpatici şi cu nervii somatici (teritoriul nevisceral). Menţionăm că 
informaţia chemo- şi presoreceptorie din zonele vasculo-reflexogene se transmite prin 
nervii senzitivi independenţi: nervul sinocarotidian Hering (provenit din nervul 
glosofaringian) şi nervul depresor Cyon-Ludwig (al nervului vag). 

Axonul protoneuronului senzitiv face sinapse cu deutoneuronul senzitiv şi cu 
neuronul vegetativ preganglionar, participând astfel în reflexele segmentare şi 
suprasegmentare,. 

e Deutoneuronul senzitiv format din neuronul spinotalamic (din cornul posterior 
al măduvei spinării) şi din neuronul bulbopontotalamic (din nucleii senzitivi ai 
nervilor cranieni). 

e Neuronul talamocortical cu originea în nucleul ventral posterior al talamusului 
face sinapsă cu deutoneuronul senzitiv, proiectându-se pe cortexul cerebral. 

3) Segmentul de percepție se găseşte pe cortexul senzitiv parietal. 


Nivelul suprasegmentar (anatomie şi fiziologie) 

Funcţiile vegetative superioare sunt determinate de centrii vegetativi superiori 
(formaţia reticulară, hipotalamus, cortexul cerebral, circuitele sistemului limbic ş.a.), 
care îşi subordonează funcţiile vegetative elementare prin mecanisme reflexe de tip 
suprasegmentar. Aceste funcţii se compun nu din efectele separate ale sistemelor 
simpatic şi parasimpatic (funcţii vegetative elementare), ci din activități de integrare 
simpatico-parasimpatică şi somatică uneori, cum sunt: respiraţia, termoreglarea, 
circulația etc. 

Dacă la periferie căile, locul şi modul de acțiune ale structurilor nervoase 
vegetative sunt relativ distincte, la nivelul intranevraxial au loc fenomene somato- 
vegetative foarte complexe. 

În prezent există o informaţie amplă referitoare la reprezentarea vegetativă 
nevraxială, la distribuirea mediaţiei chimice adrenergice şi colinergice centrale. 
Mediaţiei colinergice în talamus şi în nucleul caudat îi revine aproximativ 80%, 
(Laget, 1970), în cerebel — 75%, în trunchiul cerebral — 35%, în neurocortex — 
30%. La nivelul FR mezencefalo-diencefalice predomină mediaţia adrenergică, 
în hipotalamus şi rinencefal — cea serotoninergică. Structurile cerebro-spinale au 
talamo-corticale şi prin intermediul aferenţelor nespecifice ale FR prin procese 
enzimo-chimice încă insuficient cunoscute. 

După Cier şi Hermann (1970), centrii nervoşi vegetativi sunt de 2 tipuri: de 
comandă şi de integrare. Centrii de comandă sunt localizaţi în măduva spinării, 
bulb şi mezencefal, iar ceilalţi — în FR, hipotalamus, talamus, cortexul cerebral. Ei 
realizează 3 moduri de integrare, ce au drept scop formarea armoniei funcţiilor 
vitale, asigurarea echilibrului funcţiilor vitale, asigurarea echilibrului fizic, chimic, 
necesare homeostaziei, şi anume: 

1) integrarea vegetativă propriu-zisă se realizează prin antagonismul simpatico- 
parasimpatic interstimulant (descris de Danilopolu, 1954). Tipic aici este cazul 
autoreglării presiunii sanguine; 

2) altmodel de integrare este cel somato-vegetativ realizat prin interdigitația funcțiilor 
vegetative cu manifestări ale vieţii de relaţie; fiind o funcţie cu atât mai complexă cu 
cât este realizată de structuri nervoase mai diferenţiate, atingând chiar cel mai înalt 
grad la nivelul cortexului cerebral, loc al celor mai înalte procese de integrare și 
diferenţiere. 

Prezenţa centrilor vegetativi în vecinătatea ariilor somatice şi asociative 
corticale asigură apariţia reacţiilor reflexe vegetative, necesare pregătirii şi 
desfăşurării în normă a diferitelor forme de activitate cerebrală. Prin acest mecanism 
contracția musculaturii striate, ca exemplu de fenomen somatic, este însoțită de 
vasodilataţie locală, aport sanguin crescut chiar de la începutul contracției 
mușchiului. 

După cum s-a menţionat, SNV se supune reglării multiplelor formaţiuni 
centrale: trunchiului cerebral, sistemului limbic şi hipotalamusului cortexului 
cerebral etc. 

Sistemul limbic (SL) (fig. 64). Este reprezentat de structuri telencefalice 
filogenetic antice, distribuite în jurul trunchiului cerebral, descrise de către savantul 
P. Broca (1878) sub denumirea de „lobul limbic major”, ulterior numit „creier 
olfactiv”, iar în 1949 P.MeLean îi spune „creier visceral”. Totusi, luând în 
considerare particularitățile anatomo-funcţionale ale acestor structuri, rolul lor 
fiziologic, s-a conchis că cea mai reuşită definiție este cea de „sistem limbic”. 

SL include următoarele structuri anatomice cu relaţii funcţionale strânse: 
hipocampul, circumvoluţiunea piriformă, cortexul piriform, periamigdaliana, 
regiunea entorinală, bulbul olfactiv, tractul olfactiv, tuberculul olfactiv formând 
paleocortexul (cea mai antică fomaţiune cerebrală); circumvoluțiunea cingulură 
sau limbică, presubiculul, cortexul fronto-temporal, alcătuind paraalocortexul 
(ocupând un loc intermediar între cortexul vechi şi cel nou); formațiunile 
subcorticale: complexul amigdalian, septul, nucleii talamici anteriori, 
hipotalamusul, formațiunea reticulară a mezencetalului. În centrul verigii 
sistemului limbic sunt complexul amigdalian şi hipocampul. 

Se deosebesc două circuite funcţionale neuronale ale sistemului limbic: cercul 
sau circuitul mare Papez şi circuitul mic, ce include complexul amigdalian — stria 
terminalis — hipotalamusul, 

Structurile limbice se clasifică: 

a) după principiul anatomic în: bazală şi limbică; 

b) după principiul anatomo-funcţional în: regiunea oromediobazală, ce reglează 
funcţiile vegeto- -viscerale, acte comportamentale de alimentație, sexuale, ale sferei 
emoționale, şi regiunea posterioară, constituită din şantul cingular şi hipocamp, 
ce participă în organizarea comportamentală complexă, în procesele mnestice. 


Hipotalamusul. Aspecte anatomice. Hipotalamusul este situat la baza creie- 
rului, în rombul optopeduncular, sub ventriculul II; el formează partea ventrală a 
mezencefalului, singur aparținând diencefalului. 

Fig. 64. Sistemul limbic constă din lobul limbic şi structurile subiacente profunde: 


/Adaptată din Nieuwenhyus et al. 1988/. 
A. Aspectul medial al creierului relevă cortexul limbic prefrontal şi lobul limbic. Lobul limbic 
e format din țesut cortical primitiv (albastru) ce cuprinde trunchiul cerebral superior, cât 
şi structurile subiacente (hipocampul şi amigdala). 

B. Interconexiunile dintre structurile profunde subiacente incluse în sistemul limbic. Direcția 
predominantă a activităţii neurale în fiecare tract este indicată printr-o săgeată, deşi de 
regulă aceste structuri conduc bidirecțional. 

Se propune divizarea hipotalamusului în 4 arii (fig. 65, vezi planşa colorată): 

|. Aria anterioară sau rostrală conţine: regiunea preoptică medială şi laterală, nucleul 
suprachiasmatic, nucleul supraoptic, nucleul paraventricular, câmpul hipotalamic anterior. 

2. Aria medio-medială include: nucleul ventromedial, nucleul dorsomedial, 
infundibulul şi câmpul hipotalamic posterior. 

3, Aria medio-laterală este constituită din: nucleul lateral hipotalamic, nucleul 
tubero-lateral, nucleul tubero-mamilar, nucleul perifornical şi câmpul hipotalamic 
lateral. 

4. Aria posterioară sau mamilară este formată din: nucleii mamilar medial şi 
lateral. 

Hipotalamusul are 2 căi de comunicaţie: 

- aferente: fasciculul medial al creierului anterior, partea laterală a căruia uneşte 
bulbul şi tuberculul olfactiv, regiunea periamigdaliană, hipocampul cu hipotalamusul; 
partea medială a fasciculului uneşte seprul, regiunea diagonală şi nucleul caudal cu 
hipotalamusul; stria terminalis uneşte amigdala cu secțiunea anterioară a 
hipotalamusului; fibrele ce pornesc de la corpii mamilari prin trigonul cerebral la 
hipotalamus; căile talamo- şi strio-palidare; de la trunchiul cerebral tractul tegmental 
cerebral (talamo-olivar); căi de la cortexul orbital, temporal, parietal. Deci, sursa de 
aferentare este sistemul limbic al creierului anterior şi formațiunea reticulară. 

- eferente: fasciculul longitudinal posterior — căi descendente la formațiunea 
reticulară şi la măduva spinării — sistem de fibre periventriculare ce se termină în 
mezencefal la nivelul centrilor vegetativi ai trunchiului caudal și ai măduvei spinării, 
şi fasciculul tectomamilar (Gudden), care porneşte de la corpii mamilari la 
formațiunea reticulară a mezencefalului; fasciculul mamilotalamic — căi de la corpii 
mamilari, la talamus — parte componentă a sistemului limbic; calea hipotalamo- 
hipofizară: 10-20% din fibrele nucleului paraventricular şi 80-90% din fibrele 
nucleului supraoptic merg la partea posterioară și parţial la cea medială a hipofizei; 
calea tubero-hipofizară de la nucleii ventromedial și infundibular la adenohipofiză 
(fig. 66, vezi planşa colorată). 

Nueleii hipotalamici se mai împart în specifici şi nespecifici. Dintre nucleii 
hipotalamici specifici proiectaţi pe hipofiză cu capacităţi neurocronice fac parte 
nucleii: supraoptic, paraventricular, microcelular al tuberculului cenuşiu; ceilalți 
nuclei sunt consideraţi nespecifici. Deci, hipotalamusul este o parte importantă a 
sistemului limbico-reticular, însă, deşi este inclus în acest sistem, el îşi păstrează 
aferența şi eferenţa specifică sub formă de sensibilitate particulară la devierile 
mediului intern, eferentaţie specifică prin sistemul hipotalamo-hipofizar, prin căile 
paraventriculare spre structurile vegetative inferioare, prin talamus şi prin 
formațiunea reticulară a trunchiului cerebral la cortex şi măduva spinării. 

Aspecte fiziologice. Hipotalamusul, numit şi creierul vieții vegetative, a 
fost considerat mult timp ca cea mai diferențiată unitate a SNV. Aici sunt localizați 
centrii reglatori ai principalelor funcţii vitale şi endocrino-metabolice. 
Hipotalamusul primeşte prin fibrele aferente reticulo-spinale, talamice, corticale 

informaţii din întregul organism, fiind centrul superior de integrare vegetativă (fig. 65, 
vezi planşa colorată). El este sediul unui mare număr de centri prevăzuţi cu receptori 
specifici de tipul osmo-, termo-, glucoreceptorilor etc. În hipotalamusul anterior, de 
exemplu, sunt localizați centrii trofotropi parasimpatici (vasodilatatori, termolitici, 
glucostatici); în hipotalamusul posterior — centrii ergotropi simpatici (termogenetici şi 
vasoconstrictori), în cel lateral — centrul foamei, stimulator al ingestiei de alimente, în 
partea mediană a hipotalamusului — centrul salivaţiei (cuplat cu centrul foamei). 

La nivelul structurilor neuro-vasculare hipotalamice în pereţii ventriculului 
III sunt situaţi centrii dipsogeni ai ingestiei de apă (lamina terminală, organul 
subfornical). Aici au loc reacții neuro-endocrino-metabolice de reglare, adaptare 
şi control al circulaţiei, temperaturii, echilibrului glicemic, balanței 
hidroelectrolitice, aportului alimentar etc., inclusiv şi în decursul efortului fizic, 
Reacţiile somato-vegetative de natură hipotalamică, de exemplu, cele vasomotorii, 
hidroelecrolitice din procesele de termoreglare, se realizează pe cale vepetativă 
simpatico-parasimpatică, pe când frisonul termic este o manifestare pur somatică. 
Centrul hipotalamic al foamei controlează comportamentul alimentar, implicând 
ambele sectoare ale sistemului vegetativ. 

Un alt exemplu de integrare a activităţii somato-vegetative şi endocrine 
conjunctă, cu participarea obligatorie a hipotalamusului este actul comportamental 
adecvat procurării şi ingestiei de apă, reglat prin intermediul presiunii osmotice a 
plasmei sanguine, a cărei creştere excită osmoreceptorii Verney de lângă nucleul 
supraoptic, care provoacă hipersecreţia hormonului antidiuretic (ADN) în 
hipotalamusul anterior. ADH stă depozitat în retrohipofiză şi poate fi eliminat 
doar la necesitate pentru a restabili echilibrul osmotic prin antidiureză. 

În hipotalamusul posterior se găsesc centrii ergotropi vasoconstrictori, 
cardioacceleratori și termogenetici. lritarea lor provoacă o gamă de fenomene 
predominant simpatice (tahicardie, hipertensiune, midriază, hiperglicemie), însoțite 
de reacţii de agresivitate, motorii şi afective. Fenomene similare produc descărcările 
brutale de adrenalină. Adrenalina trece uşor bariera hemato-encefalică numai la 
nivelul hipotalamusului posterior, stimulează FR diencefalică, activând asttel 
cortexul cerebral. 

Deci, hipotalamusul este o răspântie veritabilă anatomo-fiziologică cu rol 
coordonator, începând cu autoreglarea funcțiilor vitale de bază ale organismului 
(circulaţie, termoreglare, digestie, excreţie, neproducere etc.) şi sfârşind cu 
manifestările comportamentale din timpul reacţiilor de adaptare la mediu. O.Sager 
(1962) observă, că la diatermia hipotalamusului au loc inhibarea gama-sistemelor 
şi EEG-sincronizare, la hiperdiatermie — efecte inverse. Astfel, se formează 
concepţia că hipotalamusul este acea structură cerebrală, care realizează interacțiuni 
între mecanismele regulatoare, integrarea activităţilor somatice şi vegetative. 
Anume această concepţie pune baza în decelarea celor două zone dinamogene: 
ergo- şi trofotropă. Clasificarea dată are caracter funcțional, biologic şi reflectă 
participarea hipotalamusului în realizarea actelor comportamentale complexe. 

Zonele ergo- şi trofotrope sunt localizate difuz în toate ariile hipotalamice şi în 
unele sectoare se suprapun reciproc. Cu toate acestea, se determină teritorii de densitate 
majoră a uneia din zonele nominalizate, De exemplu, în hipotalamusul anterior (aria 
preoptică) mai evidente sunt aparatele trofotrope, in cel posterior (corpii mamilari) — 
cele ergotrope. 

Analizând comunicațiile aferente şi eferente hipotalamice cu sistemele limbic 
şi reticular, se poate releva rolul hipotalamusului în organizarea integrativă a 
formelor comportamentale primitive: stări de panică, furie sau aversiune. 
Răspunsurile comportamentale sunt considerate primitive, întrucât pot fi obținute 
la animalul decorticat prin stimulare hipotalamică, 

Aşadar, hipotalamusul este considerat ca cea mai importantă parte a sistemului 
limbico-reticular, însă, cu toate acestea, el păstrează specificitatea sa aferentă sub 
formă de sensibilitate deosebită faţă de deviaţiile mediului intern şi, de asemenea, 
specificitatea sa eferentă prin sistemul hipotalamo-hipofizar, comunicațiile 
paraventriculare prin talamus spre cortexul cerebral, şi prin FR a trunchiului cerebral 
spre structurile vegetative inferioare, spre măduva spinării. 


Trunchiul cerebral 

Trunchiul cerebral conține numeroase structuri vegetative cu rol esenţial în 
menţinerea funcţiilor vitale ale organismului. 

O parte din structurile trunchiului cerebral şi anume nucleii nervilor cranieni 
sunt omologii coarnelor anterioare şi posterioare ale măduvei spinării, asigurând 
inervaţia segmentară respectivă, descrisă anterior. 

Altă parte specific trunculară sunt sistemele clasice ascendente aferente, ce 
duc informaţiile de la extero-, proprio- şi interoreceptori spre cortex, şi sistemele 
descendente, ce duc informaţiile de la cortex spre măduva spinării (calea piramidală 
ş.a.). În componenţa acestora intră şi căile vegetative eferente ale cortexului, şi 
fibrele eferente din structurile cortico-subcorticale. Afară de cele enumerate, în 
trunchiul cerebral se află olivele, nucleul roşu, substanța neagră cu semnificaţie în 
replările cortico-subcortico-trunculo-cerebeloase, importante in organizarea 
motorie şi posturală (Actualmente s-a stabilit, că nucleul roşu există doar la animale, 
omul fiind privat de el.). 

În componența trunchiului cerebral intră şi FR. 


Formaţțiunea reticulară 

În structurile trunchiului cerebral (nucleii nervilor cranieni, căile aferente şi 
eferente, grupările nucleare strict diferențiate) intră şi formațiunea reticulară 
(FR), rețeaua plurineuronală, multisinaptică reprezentată, deci, prin colonii de celule 
difuze diferite ca mărime şi formă, separate prin numeroase căi cu diverse direcţii. 

Aspecte anatomice. J.Olscewski (1957) a relevat 40 de nuclei şi subnuclei ai 
FR, dintre care cei mai voluminoşi sunt: nucleul reticular lateral, nucleul reticular 
al tegumentului protuberanţial, nucleul reticular paramedian, nucleul reticular 
gigantocelular ş. a., nucleul reticular microcelular al bulbului rahidian. 

Fibrele neuronilor reticulari mezencefalici duc impulsurile preponderent la 
hipotalamus, cele de la regiunile caudale — la talamus şi subtalamus. 

FR este unul din cele mai esenţiale releuri de integrare a activităţii cerebrale. 

Aspecte fiziologice. Formaţiunea reticulară este o structură integrativă, având 
semnificație atât de sine stătător cât şi ca parte componentă a unui sistem mai 
voluminos de integrare. Funcţiile particulare integrative ale FR au fost subdivizate 
în modul următor de către K.Lissak (1960): 

a) controlul stărilor de somn-veghe; 

b) controlul muscular fazic şi tonic; 

c) descifrarea semnalelor informaţionale ale mediului ambiant prin metoda 
modificării şi conducerii impulsurilor, venite pe diverse căi. 

În trunchiul cerebral mai există structuri cu loc intermediar, numite sisteme 
specifice şi nespecifice. La acestea se referă centrii respirator şi vasomotor — formaţiuni 
cerebrale de importanţă vitală cu o organizaţie complexă. Centrul respirator, spre 
exemplu, are arii ce reglează separat inspirația şi expiraţia, iar centrul vasomotor 
posedă în interior populaţii de neuroni, ce determină ritmul cardiac, devieri de ridicare 
sau coborâre a tensiunii arteriale. În ultimii ani s-au făcut cercetări detaliate asupra 
homeostaziei tensiunii arteriale, Impulsurile din baroreceptorii cardiaci, sinusul 
carotidian, arcul aortei şi din alte vase mari se transmit spre formațiunile trunculare, 
în nucleul tractului solitar şi în nucleii paramediani ai FR. De la aceste structuri 
pleacă fibre eferente spre nucleul nervului X şi măduvă. Unii autori (Vein,1991) 
consideră aceste structuri semispecifice, Acelaşi nucleu al tractului solitar participă 
în reglarea somnului şi veghii, iar excitarea lui provoacă efecte respiratorii şi 
circulatorii, precum şi modificări ale EEG şi tonusului muscular, adică formează 
anumite paterne ale formelor întregite de activitate. 

Calea reticulospinală a FR are influențe inhibitoare asupra aparatului seg- 
mentar spinal. Câmpul inhibitor corespunde nucleului reticular gigantocelular, cu 
excepția părții lui rostrale şi a nucleului reticular al medulei oblongata. Calea 
reticulo-spinală reglează de asemenea şi activitatea sistemelor cardiovascular şi 
respirator. 

Funcţia FR a trunchiului cerebral este strâns legată de cea a hipotalamusului. 
Aici se asigură condiţii optime de integrare a informației sosite pe cale nervoasă sau 
umorală prin intermediul centrilor organo-vegetativi în feutrajul polineuronal al căilor 
nespecifice aferente şi eferente reticulare. Cu cât coborâm spre bulb şi măduvă, cu 
atât este mai limitat rolul de integrare şi control al funcţiilor somato-vegetative, Dacă 
la nivelul mezencefalic componenta somatică este pronunțată în reflexele 
oculocefalice, de exemplu, reglarea circulaţiei cu ajutorul centrilor vasomotori bulbari 
se realizează prin mecanisme neuro-reflexe exclusiv vegetative. 

Homeostazia circulatorie este reglată prin reacții reflexe neuro-umorale com- 
pensatoare, realizate prin zonele reflexogene sino-carotidiană şi endo-cardio-aortică, 
determinate de presiunea vasculară şi gazele sanguine. Când presiunea sângelui 
circulant scade. se produc fenomene predominant simpatice, reprezentate de 

A. SISTEMUL MOTOR SOMATIC 

Fig. 62. Organizarea anatomică a căilor motorii de conducere somatică şi vegetativă: 
A - în sistemul motor somatic, motoneuronii efectori din SNC sunt proiectați direct pe muschiul 
scheletic, 
B - în sistemul motor vegetativ, motoneuronii efectori sunt localizați in ganglioni in afara SNC şi sunt 
controlați de neuronii centrali preganglionari. 

Fig. 63. Divizarea simpatică şi parasimpatică 
a sistemului nervos vegetativ: 


Neuronii preganglionari simpatici sunt aglomerați in ganglionii lanțului simpatic 
cu traseu paralel măduvei spinării, extinzându-se de la primul segment spinal toracic 
până la segmentele lombare superioare. 

Neuronii preganglionari parasimpatici sunt localizaţi în cadrul trunchiului cerebral 
şi in segmentele S„-S, ale măduvei spinării. În imagine sunt reflectate principalele 
organe-ţintă ale controlului vegetativ. 


Fig. 65. Structura hipotalamusului: 

A — aspectul frontal al hipotalamusului (secţiune în 
planul indicat în partea B). 

B — aspectul medial elucidează majoritatea nucleilor 
principali. Hipotalamusul deseori este divizat 
analitic în trei regiuni în direcţie rosto-caudală: aria 
preoptică, nivelul tuberal şi nivelul posterior. 

Fig. 66. Hipotalamusul controlează 
direct şi indirect glanda pituitară prin 
intermediul neuronilor secretori de 
hormoni: 

Neuronii peptidergici secretă ocitocină sau vasopre- 
sină în circulaţia generală prin partea posterioară a 
pituitarei. În reglarea porțiunii anterioare a pituita- 
rei sunt implicate două tipuri generale de neuroni. 
Neuronii peptidergici sintetizează şi secretă hormoni 
în circulaţia hipofizar-portală. Al doilea tip de neuro- 
ni reprezintă legătura dintre neuronii peptidergici şi 
restul encefalului. Se presupune că aceşti neuroni, 
unii din care sunt monoaminergici, formează sinapse 
cu neuronii peptidergici fie pe corpul celulei, fie pe 

terminația axonală. 


Fig. 71. Circulaţia lichidului cefalorahidian. Cisternele cerebrale. 


tahicardie, vasoconstricție, care cresc debitul cardiac, rezistența periferică, corectează 
prompt tulburarea circulatorie prin mecanismul neuro-reflex. Prin acelaşi mecanism se 
evită scăderea presiunii sanguine în timpul trecerii de la clino- la ortostatism, precum şi se 
previne scăderea bruscă a tensiunii în cazul hemoragiilor mici şi mijlocii. 

Astfel, precum spunea Morat, presiunea reglează presiunea prin mecanismul 
conexiunii inverse a reacțiilor de feedback. 

Evident, pentru realizarea unei activităţi integre este necesară integrarea 
impulsaţiei ascendente şi descendente, unitatea componentelor actelor întregite, 
somatice şi vegetative. 

Sunt deja o mulțime de fapte, ce denotă prezenţa corelaţiilor influențelor 
ascendente şi descendente, Deşi FR este un centru de integrare important, ea 
continuă să reprezinte doar o parte componentă a unui sistem global integrativ, 
care include și structurile limbice neocorticale, în corelaţie cu care se realizează 
organizaţia comportamentală orientată, menită să adapteze organismul la condiţiile 
variabile ale mediilor extern şi intern. 

Structurile rinencefalice, septul, talamusul, hipotalamusul, FR, pot fi considerate 
ca ansambluri (formaţiuni) separate ale sistemului funcțional cerebral, ce asigură 
integritatea funcţională a organismului, Aici este necesar de subliniat, că aparatul 
cerebral în integritatea sa funcțională nu se limitează la structurile menţionate. 
Cercetând una din formațiunile menţionate, constituită pe principiul verticalităţii, 
celelalte nu-şi pierd trăsăturile specifice, 

Un rol semnificativ în asigurarea unei activități de corelaţie dintre aceste 
structuri-ansambluri se atribuie fasciculului medial al creierului anterior, ce 
comunică cu creierul anterior, intermediar, asigurând şi circuitul impulsurilor în 
interiorul sistemului limbico-reticular. 


Cortexul vegetativ 

Cortexul frontal şi rinencefalul în condiţii experimentale de stimulare (nu de 
distrucție) şi-au confirmat rolul în reglarea vegetativă. Nu există o specificitate 
strictă a efectelor stimulatorii din diferite zone corticale vegetative. 

Influența vegetativă eferentă se realizează prin numeroase fibre ce intră în 
componenţa căilor piramidale şi extrapiramidale. 

Cortexul vegetativ produce răspunsuri vegetative şi comportamentale foarte 
variate, implicând conexiuni în dublu sens cu hipotalamusul. 

Ca şi anatomia, fiziologia SNV posedă o serie de particularități, care determină 
nu numai „Viața organică şi animală” a individului, ci chiar existența lui în anumite 
condiţii patologice. 

SNV are capacitatea de a se autoregla prin mecanisme proprii de gestiune, 
adică tratează informaţii senzoriale pe care le primeşte, produce comenzi adaptate 
diverselor situaţii extrinsece sau intrinsece. Distribuirea etajată a SNV permite o 
sistematizare nu numai morfologică, ci şi fiziologică. Astfel, fiecare nivel fiind un 
filtru de integrare a informaţiei recepționate. 

Actualmente s-a precizat că SNA (sistemul nervos autonom), iniţial numit „sistem 
nervos autonom”, pentru a-i sublinia autonomia este considerat componenta eferentă 
a SNC, care asigură atât inervaţia musculaturii netede a organelor interne şi a vaselor 
sanguine, cât şi a glandelor exocrine şi endocrine, ce mențin homeostazia 
organismului. Aparatele autonome periferice, prin intermediul unor reflexe scurte, 
în condiții de dezaferentare extrinsecă, asigură o oarecare activitate a organelor 
efectorii. 

Fiziologic, termenul „vegetativ” remarcă teritoriul de relație a viscerelor, 
teritoriu diferit de cel somatic, care întreţine sensibilitatea şi motricitatea voluntară. 
Deci, SNV asigură relaţiile reciproce dintre organism şi mediu, pe când sistemul 
somatie stabileşte relaţiile neuroumorale dintre organele aceluiaşi organism. 

Sistemul vegetativ eferent se deosebeşte evident de cel aferent. Organizarea 
segmentară a căilor aferente vegetative şi somatice este paralelă, comenzile, ieşite 
din centrii superiori, antrenează ambele căi eferente, astfel punând în funcțiune 
simultan musculatura scheletică şi viscerală, sau, altfel spus, componenţa vegetativă 
asigură suportul visceral al răspunsului somatic. 

Este remarcabil şi rolul cortexului nou în reglajul vegetativ al organismului: 
spre exemplu, așa activități ca vorbirea, cântatul ş. a. se realizează doar cu participarea 
cortexului superior. S-a demonstrat, că la om, numai la decizia de a demonstra o 
anumită mişcare, se dezvoltă iniţial o intensificare a circulației sanguine în musculatura 
ce va realiza acest act motor. 

Deci, unitatea centrală a reglajului vegetativ suprasegmentar este complexul 
limbic reticulat, ale cărui particularităţi îl diferențiază de aparatul segmentar prin 
următoarele: 

= excitarea acestor structuri nu provoacă reacții vegetative specifice, ci devieri 
combinate psiho-somato-vegetative; 

= extirparea lor nu provoacă dereglări ordonate, cu excepția când se afectează 
centrii specializaţi; 

= lipsesc particularitățile anatomo-fiziologice specifice, caracteristice pentru 
aparatul segmentar vegetativ. 

Cele menţionate permit relevarea unei concluzii importante, că acest nivel 
este privat (lipsit) de inervaţie delimitată simpatică sau parasimpatică. Susţinem 
punctul de vedere al vegetologilor contemporani (M.Monnier,1963, R.Jung, 1963, 
W.Hess,1968), care consideră pasabilă divizarea sistemului suprasegmentar în 
sisteme ergotrop şi trofotrop, utilizând aspectul biologic şi rolul divers al acestor 
sisteme în organizarea comportamentală. 

Sistemul ergotrop contribuie la ajustarea proceselor de adaptare la variațiile 
mediului ambiant, asigurând activitatea psihică, fizică şi catabolismul. Aşadar, 
sistemul ergotrop determină activarea psihică, preparativul motor, mobilizarea 
vegetativă; gradul valoric al acestor reacţii complexe depinde de importanța lor, 
de menire şi de vechimea situaţiei cu care se confruntă organismul. Aici se implică 
pe larg aparatul simpatic segmentar. Sistemul ergotrop asigură o hemocirculație 

optimă în musculatura activă, crește tensiunea arterială, mărind minut-volumul; paralel 
se dilată arterele coronare şi pulmonare, se contractă splina şi alte depozite 
hematopoietice; la nivel renal are loc o vasoconstricție considerabilă; bronhiile se 
dilată, simultan crescând ventilaţia pulmonară şi metabolismul gazos alveolar; se 
inhibă peristaltica tractului gastrointestinal şi secreția sucurilor digestive; în ficat 
se mobilizează resursele glicogenice; se inhibă defecaţia și micțiunile urinare; 
sistemele termoreglatorii apără organismul de supratermie; creşte deecapacitatea 
musculaturii striate, pupila se dilată, mărindu-se excitabilitatea receptorilor, acuitatea 
atenţiei. Modificarea ergotropă are o fază primă neurogenă, care se intensifică de 
către faza secundă umorală, dependentă de nivelul circulant al adrenalinei. 

Sistemul trofotrop condiționează procesele anabolice şi reacțiile endofilactice, 
asigurând funcţiile de nutriţie, contribuie la menţinerea echilibrului homeostatic. 
Acest sistem determină perioadele de odihnă ale organismului, anumite stadii ale 
somnului (somnul „lent”), starea organelor digestive și mobilizează în procesele 
ei de activare aparatul vagoinsular; el provoacă diminuarea ritmului cardiac, scade 
puterea contractibilităţii sistolice, creşte durata diastolică, scade tensiunea arterială; 
respirația devine moderată, calmantă, bronhiile — uşor spasmate; crește peristaltica 
intestinală și secreția sucurilor digestive; îşi intensifică funcțiile organele excretoare; 
se observă o inhibare motorie a sistemelor somatice. 

În interiorul complexului limbico-reticular se relevă zone, excitarea cărora 
produce efecte ergotrope sau trofotrope. 

Deseori este dificilă percepţia clară a diferenţei principiale dintre efectele 
simpatice şi parasimpatice, pe de o parte, şi ergotrope şi trofotrope — pe de altă 
parte: prima noţiune (simpatico-parasimpatică) este o considerație anatomo- 
funcţională, cea de-a doua (ergotrop-trofotropă) — funcțional-biologică. Primele 
aparate (simpatico-parasimpatice) sunt exclusiv legate de sistemul vegetativ 
segmentar şi afecțiunile lor au manifestări certe; celelalte (ergotrop-trofotrope) 
sunt lipsite de o bază structurală definită, afecțiunile lor nefiind strict determinate, 
iar manifestările — din mai multe sfere: psihică, motrică, vegetativă. Sistemele 
suprasegmentare folosesc pentru organizarea corectă comportamentală anumite 
sisteme vegetative — prioritare lor, dar nu exclusiv una. Activitatea sistemelor 
ergotropă şi trolotropă este organizată sinergic, sesizându-se doar predominanța 
uneia din ele, care în condiţii fiziologice ar corespunde exact unei situații concrete. 


Concluzii 


s Mecanismele fenomenelor de integrare şi reglare la niveluri centrale și în sistemele 
periferice sunt deosebit de complexe, Ele pot să prefacă numeroase registre 
prin intermediul neurotransmițătorilor, a căror listă creşte treptat pe măsură ce 
se descoperă noi neuropeptide. Studiul neuropeptidelor relevă cum ele pot 
privilegia un circuit de reglare sau cum pot exercita fenomene de modulare 
subtile şi uneori foarte lente (de ordinul câtorva minute). 

Neurotrasmiţătorii, numiţi actualmente şi mesageri primari, sunt mediatori 

chimici prin intermediul cărora se realizează mecanismul reflex. Dintre acestea 

pot fi numite catecolaminele (adrenalina, noradrenalina, dopamina), acetilco- 

lina ş, a. 

= Există şi alți factori reglatori: hormoni tisulari locali, numiţi şi factori autocoizi, alte 
polipeptide cu rol de mediator sau modulator (histamina, serotonina, acidul glutamic, 

GABA, glicina, substanța P, peptidele opioide), substanţe aminice, biologic active, 

cu semnificație de factori umorali, secretaţi de sistemul endocrin APUD. 

= Nu pot fi trecuţi cu vederea nici receptorii, agregate macrocelulare, predo- 
minant proteice, aflate în membranele citoplasmatice sau în cea a nucleului 

celulelor efectoare, cu proprietăți de captare, amplificare şi modulare a 

informaţiei, aduse de mesagerul primar, cu care se cuplează stereospecific. 

Amintim de receptorii adrenergici (œ, a. B, B.), colinergici (M, N), 

dopaminergici (D,,D,). 

Burnstock (1979) a evidenţiat anumite fibre, ulterior numite purinergice 
(P, P, cu subclase) la nivelul plexurilor enterice, căilor respiratorii, 
coronarelor, căilor urinare, care folosesc ca mediatori chimici ATP şi mai 
ales produsul de degradare al acestuia — adenozina, astfel, introducându-se 
noțiunea de neurotransmisie non-adrenergică şi non-colinergică. 

= Antagonismul simpatico-parasimpatic este relativ, poate deveni interstimulant 
sau chiar sinergic, deci nu există o regulă absolută. 

= Prin urmare, organizarea funcțională vegetativă este gestionată de sistemul 
vegetativ segmentar şi suprasegmentar. Unitatea centrală a comenzilor 
vegetative suprasegmentare este complexul limbico-reticular, ale cărui 
particularități îl diferențiază de cel segmentar prin următoarele: 

— excitarea acestor structuri nu provoacă reacții vegetative specifice, ci devieri 
combinate psiho-somato-vegetative; 

- extirparea lor nu produce dereglări ordonate, cu excepţia când se afectează 
centrii specializaţi; 

— lipsesc particularităţile anatomo-fiziologice specifice, caracteristice pentru 
aparatul segmentar vegetativ; acest nivel este lipsit de inervaţie delimitată 
simpatică sau parasimpatică. 

= Se consideră pasabilă divizarea sistemului suprasegmentar în sistem ergotrop 
(catabolizant) şi zrofotrop (anabolizant). 


Neurotransmițătorii sunt mediatori chimici hormonali, prin intermediul cărora 
se realizează mecanismul reflex, numiţi actual şi mesageri primari. 

Fibrele vegetative fac contacte cu celulele efectoare ale organismului sau 
uneori se distribuie în țesutul conjunctiv din jurul acestor celule. În zonele de 
contact sau de joncțiune fibrele posedă varicozităţi, numite şi butoni terminali, 
pline cu vezicule în care se găsesc neurotransmițătorii (noradrenalina, 
acetilcolina, etc.). Varicozităţile mai conţin şi mitocondrii cu ATP-ul necesar 
sintezei acestor hormoni. 

Recent se subliniază o nouă capacitate a neuronului — cea de a-şi schimba 
specificitatea sintezei şi secreției peptidice, conform cerințelor ambiante. 

Secreția are loc atunci când potenţialul de acțiune atinge terminaţiile nervoase. 
Se produce depolarizarea membranei, ceea ce duce la creşterea permeabilității 
membranare pentru ionii de calciu (Ca) care intră în terminaţiile nervoase. 
lonii de Ca“ interacționează cu veziculele, determinând eliberarea neurotrans- 
miţătorului. 


Catecolaminele 
Sinteza catecolaminelor (noradrenalina şi adrenalina) începe în plasma axonului 
fibrelor adrenergice, dar se termină în veziculele varicozităților nervoase. 
După secreția din axoplasma terminaţiilor nervoase noradrenalina se reparti- 
zează în 3 moduri: 
e 50-80% din cantitatea totală este îndepărtată în ţesuturi, restul — recaptată de 
terminaţiile adrenergice; 
è noradrenalina îndepărtată difuzează în țesutul ambiant, apoi de aici în sânge; 
ə o cantitate foarte mică de noradrenalină se distribuie de enzimele MAO 
(monoaminotransferaza), prezentă în terminaţiile nervoase, şi COMT (catecol-0- 
metiltransferaza), prezentă în țesuturi. În condiţii obişnuite noradrenalina secretată 
în ţesuturi se distruge în câteva secunde de COMT, noradrenalina şi adrenalina 
secretate în sânge de medulosuprarenală rămân active până ajung într-un ţesut (în 
special în ficat), unde se distrug de aceeaşi enzimă (COMT). 
În sânge adrenalina şi noradrenalina sunt extrem de active 10-30 secunde, 
apoi activitatea lor scade timp de 1-3 minute (vezi tabelul 4). 
Tabelul 4 
Efectele biologice ale catecolaminelor 


Modul de acţiune 


Cordul 


local sau la 
distanță 
creşte forța de 
contracție fără 
tahicardie 


la distanță local 


puternic creşte 
activitatea 
cardiacă 


creşte 
activitatea 
cardiacă 


Vasele 


vasoconstrictie 
slabă la nivelul 
muşchilor, slab 
crește presiunea 
arterială 


creşte moderat 
presiunea 
arterială 


vasoconstricție 
cu creşterea 
puternică, 

a presiunii 
arteriale 


miorelaxare 
slabă 


Fluxul sanguin muscular, 


E creşte fluxul 
muşchii 


nu 
influențează 


Fluxul sanguin renal nu influențează restabilește 
fluxul sanguin 
renal, filtrare 
glomerulară şi. 
excreţia de Na 
(în insuficiența 
renală 


nu 
influenţează 

Rolul  medulosuprarenalei 

Componenţa ectodermică internă a glandei suprarenale, medulosuprarenala, 
aparţine atât sistemului endocrin, cât şi sistemului nervos simpatico-adrenergic. 
participând în reglarea neuro-endocrină. Deci, medulosuprarenala este de fapt 
un ganglion simpatic mai dezvoltat, în care neuronii postganglionari şi-au pierdut 
terminaţiile axonale, transformându-se în celule cromafine secretoare. Celulele 
cromafine, prin stimularea fibrelor preganglionare simpatice ale nervilor 
splanhnici, posedă capacitatea de a sintetiza şi a elibera în sânge trei 
neurohormoni: adrenalina (80%), noradrenalina şi dopamina. Afară de aceştia, 
medulosuprarenala mai conține ATP, peptide opioide (met-encefalină, leu- 
encefalină), serotonină etc. 

Adrenalina, ca hormon principal al medulosuprarenalei, noradrenalina şi dopa- 
mina sunt captate de granulele cromafine, unde rămân stocate până la eliberare. 
Captarea şi eliberarea lor este un proces activ, ce necesită ATP, ioni de magneziu şi 
cromogranină (proteină specifică). 

Procesele de sinteză şi stocare a acestor hormoni sunt reglate de mai mulți 
factori: stimularea inervaţiei simpatice, acţiunea cortizolului, acţiunea ACTH 
(adrenocorticotrofina). 

Eliberarea hormonilor catecolaminici se realizează prin acţiunea impulsului nervos 
simpatic cu participarea acetilcolinei (ca mediator chimic) şi a ionilor de calciu sau 
stronţiu, bariu. 


Acetilcolina (Ach) 

Ach în calitate de neuromediator este prezentă atât în sistemul nervos central, 
cât şi în cel periferic. Ea se eliberează din butonii terminali ai fibrelor motorii 
somatice, din fibrele preganglionare simpatice şi parasimpatice, din neuronii 
colinergici ai nucleilor bazali, ai sistemului limbic şi neocortex, 

În repaus se eliberează spontan cantități mici de Ach în fanta sinaptică, 
depolarizarea este slabă la nivelul postsinaptic. Această eliberare spontană, 
numită „cuantică”, determină „zgomotul sinaptic” format la rândul său de 
potenţialele miniaturale. Eliberarea cuantică (de repaus) este aproximativ de 
1044. În timpul unui impuls nervos poate fi de 100 ori mai mare, se degajă concomitent 
cantităţi mari de ATP (= 0,1 mp) cu rol de modulator colinergic, intervin ionii de Ca" 
ca factor de cuplare a excitaţiei nervoase presinaptice cu răspunsul postsinaptic. 

În regiunea postsinaptică Ach acţionează asupra membranelor receptorilor 
colinergici, determinând efecte electrochimice, generatoare de potenţial postsinaptic 
e» citator. Receptorii sunt înzestrați cu un situs anionic şi unul esterazic. Ach se 
fixează pe situsul anionic sau esterazic, inactivând acetilcolinesteraza. Atât sinteza 
câ! și eliberarea acetilcolinei pot fi blocate de hemicolină ori de toxina botulinică 
sai, activate de ezerină sau prostigmină, 

Dopamina 

În cea mai mare parte dopamina se găseşte la nivel central: în nucleii bazali, căile 
nigro-bazale şi mezencefalo-limbice. Aici dopamina influențează transmisia în căile 
extrapiramidale, determinând în condiţii patologice boala Parkinson. 

Sinteza şi eliberarea cerebrală a dopaminei implică sistemul tubero-infundibular. 

Dopamina poate fi analizată prin mai multe calități ale ei: 

- precursor al noradrenalinei; 

- mediator chimic central şi al unor fibre simpatice periferice. 

Mari cantităţi de dopamină au fost găsite şi în plămâni, intestin, rinichi, 
corpusculii carotidieni, splină. Ca mediator chimic dopamina se eliberează în timpul 
stimulării fibrelor simpatice printr-un mecanism calciu-dependent (ca şi la 
adrenalină şi noradrenalină). Periferic dopamina acționează asupra receptorilor 
specifici ei: D, sau delta,, ori musculotrapi, şi D, sau delta, ori neurotropi. 

La nivelul aparatului cardiovascular dopamina se comportă ca un agonist de tip 
B,- adrenergic: creşte contractibilitatea, fără a produce tahicardie, creşte moderat 
presiunea sistolică şi diastolică, scade rezistența periferică în teritoriul splanhnic, 
restabileşte fluxul sanguin renal, filtrarea glomerulară, excreția sodiului (în caz de 
insuficienţă a lor). Deci, este utilă în şocul cardiogen, traumatic sau hipovolemic. Prin 
receptorii D, presinaptici, dopamina inhibă eliberarea în ganglioni a noradrenalinei de 
către terminaţiile simpatice postganglionare. Inhibiţia ganglionară este de 2 tipuri: 

cAMP-dependentă de lungă durată; 

cAMP-independentă de scurtă durată (nucleotide ciclice, mesageri intracelulari 
secunzi, rezultați din degradarea ATP). 


Alţi factori reglatori 


Există hormoni tisulari locali, amine biologic active, cu semnificație de factori 
umorali reglatori. Din rândul acestora fac parte: histamina, serotonina, acidul glutamic, 
GABA (acidul gama-aminobutiric), glicina, substanța P, peptidele opioide etc. 

Unul din ultimii candidaţi la rolul de mediator chimic al influxului nervos este 
monoxidul de azot (NO). El a fost descoperit în timpul cercetărilor asupra 
mecanismului de acţiune al glutamatului. 


Sistemul aferent 

Sistemul aferent funcţionează perpetuu în condiţiile fiziologice, transmițând 
stimulii de adaptare periferici spre centru. Funcția sistemului vegetativ aferent se 
realizează inconştient. Numai în condiţii patologice sensibilitatea interoceptivă 
sau visceroceptivă (viscerală şi vasculară) devine relativ conştientă, fiind percepută 
doar sub formă de durere difuză, numită şi simpatalgie. Simpatalgiile au câteva 
particularități specifice doar lor; 

a) viscerele nu sunt sensibile la înțepături, atingeri extrinceci, ele răspund prin 
durere numai la spasm, distensie, iritaţie mucoasă, ischemie, deci au stimulii lor 
algogeni; 

b) durerile, deşi au sediu, iradiază. 

Se deosebesc simpatalgii vasculare şi simpatalgii viscerale. 

Iradierea. Din sediul său iniţial durerea iradiază într-o zonă Head: teritoriul cutanat 
corespunzător rădăcinilor rahidiene posterioare de care depinde inervaţia senzitivă a 
viscerului afectat (tabelul 5). 

Durerea de origine viscerală, iradiată într-o zonă Head, se mai numeşte „durere 
reflectată sau referită”. 

Receptorii asigură accesul informațiilor către SNC, reacționând la stimulii 
senzoriali (de contact, lumină, temperatură, sunet). 

Receptorii recunosc, selecționează şi traduc în influx nervos variațiile energetice 
exterioare. La anumite niveluri nervoase receptorii codifică în spaţiu şi timp 
informaţia până în aria corticală specifică. La nivelul cortexului mesajul este 
decodificat, realizându-se imaginea primară, senzația respectivă. 

Zonele Head 
(după Morin G., 1969) 
Tabelul 5 


Inervatia senzitivă radiculară 


Viscerul a zonei Head 


Lı 


În cadrul său receptorii pot detecta, spre exemplu, valorile presiunii arteriale, pe 
care SNC le poate interpreta în vederea realizării modificărilor adecvate menţinerii 
organismului la un status funcțional de confort, dacă este necesar. 

În funcţie de natura excitantului şi de localizare, receptorii se clasifică în: 
exteroreceptori; proprioreceptori; interoreceptori. 


METODE DE EXPLORARE 
A SISTEMULUI NERVOS VEGETATIV 


Examenul clinic 

Scopul explorărilor SNV constă în determinarea substratului afectat: sistemul 
suprasegmentar (complexul limbico-reticular, hipotalamusul, trunchiul cerebral ş. a.) 
sau segmentar-periteric (fibrele simpatice sau parasimpatice şi anume segmentul pre- 
sau postganglionar). 

Teste de explorare a sistemului vegetativ suprasegmentar 

Înregistrarea poligrafică simultană a unui şir de parametri vegetativi: 

frecvenţa ritmului cardiac, TA, ECG, pletismografia, ritmul respirator cu analiza 
ulterioară a paternului respirator, reflexele dermato-galvanice. 


Examinarea excitabilităţii neuro-musculare. Excitabilitatea neuromusculară (ce 
stă la baza fenomenelor de tetanie), fiind strâns conectată cu reacţiile vegetative, este 
un marker relevant al acestora. Estimarea excitabilităţii se efectuează prin următoarele 
teste obiective: 

— semnul Chvostek până şi după 3-5 minute de hiperventilaţie voluntară; 

— semnul Trousseau (prin aplicarea garoului pe antebraţ): garoul aplicat pe 
antebraţ timp de 5-10 minute, sub o presiune cu 5-10 mmHg mai mare decât 
presiunea sistolică a pacientului, provoacă spasm carpian. 

- manevra Trousseau-Bonsdorit: aceeaşi manevră de aplicare a garoului timp 
de 5-10 min, asociind în ultimul minut de ischemie proba de hiperventilație timp 
de 5 minute. 

Testul se consideră pozitiv în caz de apariţie a fasciculaţiilor musculare şi 
spasmelor carpiene, astfel mâna prezentându-se ca o „mână de mamoş”, 

— explorarea electromiografică: utilizându-se aceeaşi manevră (descrisă mai 
sus), se înregistrează potenţiale repetitive (dublete, triplete, multiplete) specifice 
tetaniei. 

Proba de hiperventilaţie. Hiperventilaţia voluntară cu durata de 3 min poate 
provoca anumite simptome ce se întâlnesc la pacienţi în timpul crizelor vegetative. 
Simptomele apărute (palpitaţii, dispnee, anxietate etc.) denotă prezenţa unui 
sindrom de hiperventilaţie la pacient. Fenomenele de hiperexcitabilitate neuro- 
musculară (parestezii, crampe musculare etc.) eventual asociate sunt relevante 
unei tetanii. 


Alte metode suplimentare de explorare a nivelului suprasegmentar: 
- testarea psihologică (testele MMPI, Spilberger, Aizenk, Kattel etc.); 
- EEG, ECG, EMG (în cadrul înregistrării poligrafice); 

- explorări ale funcţiilor hormonale şi neuro-umorale. 


Explorări ale sistemului vegetativ segmentar 

Explorarea sistemului vegetativ segmentar se va realiza în contextul caracterului 
şi localizării afecțiunilor. E necesar a diferenția, în măsura posibilităților, predo- 
minanța simpatică sau parasimpatică, eferentă sau aferentă. 

Metode de evaluare a stării căilor eferente simpatice: 

Proba ortostatică: determinarea TA a pacientului în poziţie orizontală, apoi 
verticală. 

Interpretarea rezultatelor; 


- scăderea TA sistolice cu 10 mmHg — normă; 
- scăderea TA sistolice cu 11-19 mmHg -reacție limitrofă; 
- scăderea TA peste 20 mmHg - insuficiență simpatică eferentă. 


Determinarea variațiilor TA la efort izometric (foloseşte dinamometrul). 

Interpretarea rezultatelor: 

- majorarea TA diastolice cu 16 mmHg  — normă; 

— majorarea TA diastolice cu 10-15 mmHg- reacție limitrofă; 

— majorarea TA diastolice sub 10 mmHg  — insuficienţă simpatică eferentă. 


Metode de evaluare a stării sistemului simpatic aferent: 

Prin manevra Valsalva: inspiraţia profundă inițial determină coborârea TA, 
reduce circulaţia venoasă, scade debitul cardiac; iar ulterior creşte TA prin 
vasoconstricție reflexă compensatorie. Un răspuns anormal la manevra Valsalva 
indică o leziune a structurilor responsabile de controlul presiunii arteriale, iar analiza 
acestui răspuns precizează sediul leziunii. 


Pielea (sudorația, termoreglarea) 

Metodele de estimare a stării căilor simpatice eferente: 

=" metoda reacțiilor dermato-galvanice: analiza potenţialelor simpatice 
tegumentare ca răspuns al stimulației electrice a nervului median sau prin testul 
cantitativ sudomotor de axon-reflex (OSART — quantitative sudomotoraxon reflex 
test: în condiţii speciale se stimulează local sudorația prin metoda ionotorezei cu 
acetilcolină; sudorometrul înregistrează manifestările sudorale, transmițând 
informaţia computerului). Se pot folosi și alte metode: proba cu aspirină, cu 
pilocarpină, încălziri speciale etc. 

= determinarea temperaturii superficiale cu lermovizori. 

La pacienţii cu tulburări vegetative cerebrale temperatura tegumentelor, 
conform indicilor termografici, se poate prezenta sub următoarele tipuri: 

|. „termoamputare” bilaterală la nivelul treimii inferioare a antebraţului, cu 
hipotermia mâinii / palmelor şi piciorului / tălpilor, cu scăderi spontane de 
temperatură la 2-4*C; 

2. hipertermia palmelor şi tălpilor frecvent întâlnită la pacienţii cu sindromul 
hipotalamic; 

3. alte tipuri diverse de asimetrii: 

„termoamputare” unilaterală a mânii; 
„termoamputări” asimetrice ale mâinilor şi picioarelor. 

În afecțiunile districtelor segmentare ale SNV, de obicei, se întâlnesc diverse 

tipuri de asimetrii. 


Pupila 

Sistemele simpatică şi parasimpatică inervează muşchii pupilodilatatori şi 
pupiloconstrictori. Explorările neurofarmacologice permit delimitarea afecţiunilor 
pre- şi posteanglionare vegetative ale muşchilor menţionaţi, astfel facilitând depistarea 
fibrelor musculare afectate. Ptoza şi mioza prezintă semne de afecțiune simpatică a 
fibrelor musculare (sindromul Horner) sau de afecţiune posteanglionară parasimpatică 
(sindromul Adie); midriaza provine din afecțiunea fibrelor preganglionare. 


122 


7. CORTEXUL CEREBRAL 


Cortexul cerebral. Anatomia creierului 

Studierea cortexului cerebral (cortex cerebri) — cel mai nou etaj al sistemului 
nervos (neencephalon), are o importanţă teoretică deosebită, deoarece ea ne oferă o 
imagine clară despre reglarea nervoasă a tuturor proceselor organismului uman și 
adaptarea lui la mediul înconjurător. Însemnătatea lui practică constă în determinarea 
diagnosticului topic din emisferele cerebrale, precum şi în studierea particularităţilor 
funcţiilor cerebrale superioare (gnozia, praxia, limbajul, memoria, gândirea, 
conştiinţa etc.), a comportamentului şi psihicului bolnavului. 

Capacităţile omului de a vorbi şi gândi au apărut o dată cu dezvoltarea cortexului 
cerebral şi a celui de-al doilea sistem de semnalizare — a gândirii abstracte (/imbajului), 
datorită căreia la om a apărut perceperea (gnosis) şi graiul (praxis). 

Cercetările neurofiziologice din ultimii ani au dovedit cu lux de amănunte, că 
activitatea cortexului cerebral depinde integral de funcţionarea structurilor 
subcorticale. Cortexul cerebral poate funcționa normal numai în strânsă combinaţie 
cu formațiunile subcorticale. 

De curând a apărut aşa-numita „concepţie despre organizarea ierarhică verticală 
a funcţiilor sistemului nervos”, despre legăturile cortico-subcorticale. Referitor la 
aceasta, A. A. Scoromeţ (1989) şi alţi savanţi propun, ca termenul „corticale” (funcţii 
corticale superioare) să fie înlocuit cu termenul „cerebrale” (funcțiile cerebrale 
superioare). 

Creierul mare (telencephalon) este format din două emisfere simetrice, acoperite 
cu membranele meningiene şi situate în cutia craniană. Emisferele cerebrale acoperă 
toate structurile profunde ale creierului. Ele sunt unite prin corpul calos, spațiul 
perforat anterior, chiasma optică şi corpii mamilari. 

Din punct de vedere anatomic emisferele cerebrale conţin atât substanță cenuşie 
(cortex), cât şi substanţă albă. 

Substanţa cenușie a cortexului, ce acoperă suprafața ambelor emisfere, se prezintă 
sub formă de mantie, de unde a şi primit denumirea de „pallium”. Înainte de a 
descrie suprafaţa mantiei, vom face o scurtă revistă de ansamblu asupra emisferelor. 
Fiecare emisferă are 3 suprafețe: dorso-laterală, medială şi inferioară sau bazală. 
Suprafaţa dorso-laterală este bombată, corespunzând configurației bolții craniului. 
Suprafaţa medială, îndreptată spre faţa celeilalte emisfere, este plată, iar cea bazală 
are o formă destul de compactă, corespunzând reliefului bazei craniului. Pe ea se 
află o excavaţie transversală — fosa Sylvius (fossa Sylvius), care dispersează fața bazală 
în două părți: anterioară şi posterioară. În afară de suprafețele menţionate pe întinderea 
emisferelor deosebim extremitatea anterioară (polus frontalis), extremitatea posterioară 
(polus occipitalis) şi cea temporală (polus temporalis). 

Suprafața mantiei este formată dintr-un strat uniform de substanță cenuşie de 
1,3-4,5 mm grosime, conţinând celule nervoase. Acest strat se mai numeşte şi 
cortex cerebral (cortex cerebri), şi are un aspect pliat cu numeroase cute, Datorită 

acestui fapt, suprafața mantiei oferă un desen extrem de complicat, compus din 
scizuri, sulcusuri (sulci), fisuri (fissurae), care se succed între ele în diferite direcţii, 
determinând nişte cute — circumvoluţiuni (gyri). Mărimea şi forma scizurilor sunt 
supuse unor variații individuale considerabile. În urma acestui fapt la diferiți oameni 
nu numai creierul, ci chiar şi emisferele (uneori la unul şi acelaşi individ) nu sunt 
tocmai identice. Cu toate acestea, însă, printre fluctuațiile individuale ale scizurilor 
mari cerebrale prezente există, totuşi, câteva, ce poartă un caracter absolut constant 
şi conturat, 

Scizurile adânci constante împart fiecare emisferă în câteva sectoare mari — lobi, 
care, la rândul lor, se divizează în lobuli şi circumvoluţiuni. Fiecare emisferă are 7 
lobi: frontal (lobus frontalis), parietal (lobus parietalis), temporal (lobus temporalis), 
occipital (Jobus occipitalis), insulei, al limbii şi hipocampului. 

Cortexul cerebral are 3 suprafețe: dorso-laterală, sau convexitală, medială, sau 
internă, şi bazală, sau inferioară. 

Pe suprafaţa dorso-laterală a cortexului cerebral sunt situate două mari scizuri: 
scizura Rolando (sulcus centralis) şi scizura Sylvius (sulcus lateralis). Scizura Sylvius 
desparte lobul frontal şi partea anterioară a lobului parietal de lobul temporal, situat mai 
jos. Între lobii frontal şi parietal este plasată scizura centrală- Rolando (sulcus 
centralis). Lobul parietal se detaşează de lobul occipital, de scizura parietooccipitală şi 
de scizura occipitală transversală. 

Lobii frontali sunt situaţi înaintea scizurii centrale (Rolando) şi deasupra scizurii 
Sylvius. Ei sunt constituiți din mai multe zone care diferă în plan funcțional şi în 
literatura neurologică convenţional sunt reprezentate prin cifre (după schema 
Brodmann) (fig. 67). Zonele posterioare, ariile 4 şi 6 Brodmann au un rol specific în 
funcțiile motorii. Există o arie motorie suplimentară cu sediul în partea posterioară a 
circumvoluţiunii frontale superioare în strânsă relație cu partea anterioară a 
circumvoluţiunii corpului calos. Mişcarea voluntară la om depinde de integritatea 
acestor teritorii. Alte arii ale lobului frontal (ariile 9-12 Brodmann), uneori denumite 
arii prefrontale, au funcţii mai puţin specifice, manifestându-se prin diferite dereglări 
de comportament şi personalitate, cât şi prin tulburări ale funcţiilor de planificare şi 
atingere a scopului. O leziune a ariei 44 (aria Broca) în emisfera cerebrală dominantă 
şi a unei părţi din ariile motorii situate deasupra şi înapoi este responsabilă de pierderea 
temporară a limbajului (afazia Broca). După Luria, lobii frontali au un rol reglator al 
activităţilor din organism. 

În lobul frontal înaintea sulcului central şi a celui parietal este situat girusul 
central, în fața căruia se află sulcul precentral. De la sulcul precentral pornesc 
sulcii frontali (superior şi inferior), care împart suprafața convexitală a regiunii 
anterioare a lobului frontal în 3 circumvoluţiuni frontale: superioară, medială şi 
inferioară. 

Regunea parietală a creierului se întinde între scizura Rolando şi encosa 
parietooccipitală. Cuprinde ariile 1, 3, 5, 7, 31, 39 şi 40 Brodmann (fig. 67. Căile 
somatice senzitive, provenind din jumătatea contralaterală a corpului, ajung la 


124 


nivelul circumvoluţiunilor postcentrale. Lobii parietali joacă, în plus, un rol în sensul 
poziţiei în spaţiu, al percepţiei raporturilor dintre obiecte ca şi al relaţiei dintre diversele 
părți ale corpului. Leziunile parietale, dacă sunt întinse, se pot asocia cu o anumită 
indiferență generală față de maladie sau față de deficitul neurologic, cu o diminuare a 
capacităţii de a gândi coerent, o inatenţie şi tulburări de memorie. 

În partea anterioară a suprafeței convexitale a lobului parietal este situată 
circumvoluţiunea centrală posterioară (gyrus centralis superiores), alături de care se 
află şanţul intraparietal (sulcus intraparieralis) şi care desparte lobul parietal superior 
de lobul parietal interior. În lobul parietal inferior sunt situate circumvoluţiunea 
supramarginală (gyrus supramarginalis) şi circumvoluţiunea angulară (gyrus 
angularis). 

Fig. 67. Câmpurile corticale (citoarhitectonice) ale cortexului cerebral 
(câmpurile Brodmann): a - aspect lateral; b - aspect medial. 


Scizura Sylvius separă fața superioară a fiecărui lob temporal de lobul frontal 
şi de partea anterioară a lobului parietal. În partea posterioară nu există limită 
anatomică bine definită între lobii temporali, parietali şi occipitali. Lobul temporal 
cuprinde circumvoluţiunile temporale superioare, medii şi inferioare, 
circumvoluțiunile fuziforme şi hipocampul ca şi circumvoluţiunile transversale 
Heschle, ce corespund ariei auditive pe fața lor superioară în sânul scizurii Sylvius. 
Părţile medii şi anterioare ale lobilor temporali (regiunile uncusului) joacă un rol 
important în olfacție. În părţile medio-bazale se găsesc structurile limbice (nucleul 
amigdalian şi hipocampul) conţinând structurile neuronale care controlează emoția 
şi memoria, cât şi funcţiile vegetative („creierul visceral”), O leziune a 
circumvoluţiunii superioare din lobul temporal stâng şi a circumvoluţiunii parietale 
inferioare vecine, la dreptaci, stă la originea unei afazii Wernicke. 

Pe partea convexitală a lobului temporal deosebim 3 circumvoluţiuni: 
superioară, medială şi inferioară. În partea laterală a circumvoluţiunii temporale 
superioare este aranjată circumvoluţiunea insulei cu operculum, 


125 


Lobii occipitali, cuprinzând ariile 17, 18 şi 19 Brodmann (fig. 67), sunt partea 
terminală a fasciculelor geniculo-calcarine şi joacă un rol important în percepția şi 
senzaţia vizuală. 

Pe partea convexitală a lobului occipital sunt imprimate două circumvoluțiuni: occipitală 
superioară (gyri occipitalis superiores) şi laterală (gyri occipitales lateralis). 

Pe suprafața medială (internă) sunt situate scizurile caloso-marginală, perpendiculară 
internă, calcarină, preovalară şi subparietală. Ele împart suprafața internă a creierului 
în trei părți: circumvoluțiunea frontală internă, lobul paracentral şi lobul patrulater. 
Scizura perpendiculară internă şi calcarină limitează cuneusul, sub care se găseşte 
girusul cinguli, marea circumvoluțiune a corpului calos. Împreună cu o parte a lobului 
temporal acesta formează marea circumvoluţiune limbică. Tot pe partea internă a 
emisferelor sunt aranjați hipocampul şi lobul lingual. 

Părţile componente ale lobilor frontal, temporal şi occipital sunt situate pe suprafața 
inferioară sau bazală. În partea medială a lobului frontal descoperim aşa-numita 
„circumvoluţiune dreaptă” (gyrus rectus), în a cărei vecinătate se află bulbul olfactor 
(bulbus olfactorius) şi tractul olfactor (tractus olfactorius): Mai lateral de ei sunt aşezate 
circumvoluţiunile orbitale (gyri orbitales). În părţile laterale ale suprafeţei inferioare a 
emisferelor se află circumvoluţiunile temporale inferioare (gyri temporales inferiores). În 
lobul occipital al acestei suprafeţe remarcăm sulcus calcarinus. 

Corpul calos, adesea denumit „marea comisură cerebrală”, reprezintă cea mai 
importantă cale de comunicare interemisferică şi formează acoperişul celui de-al treilea 
ventricul cerebral. Această formațiune“poate fi împărțită în 3 regiuni: partea anterioa- 
ră — rostrum-ul, o structură în formă de cioc, zona centrală - istmul, şi cea posterioa- 
ră — splenium-ul. Organizarea în interiorul corpului calos şi distribuţia diverselor zone 
neocorticale constituie, în general, o axă de repartiție antero-posterioară. 


Structura cortexului cerebral 

După cum am menţionat, cortexul cerebral este format din substanță cenuşie, ce 
acoperă suprafaţa emisferelor cerebrale sub formă de mantie. Acest strat de substanță 
cenuşie are o grosime de 1,3—4,5 mm. La omul de vârsta prematură (14-16 ani) el 
conţine 14-16 milrd. de celule nervoase, alcătuind 78% din toată suprafața creierului. 
Atinge o dezvoltare maximală la vârsta de 16-18 ani, este foarte productiv din punct 
de vedere funcţional până la vârsta de 40 ani şi îşi micşorează capacităţile după vârsta 
de 50-60 de ani în legătură cu degenerescenţa celulelor Betz (după vârsta de 40 de ani 
din cortexul cerebral dispar anual câte un milion de celule nervoase). 

Mai simplu, din punct de vedere structural, este cortexul vechi (a/locortex), 
care conţine 3 straturi de celule nervoase şi formează aşa-zisul „complex limbico- 
reticular”, 

Cea mai mare parte a cortexului emisferelor (95,6%) o alcătuieşte cortexul 
nou (neocortex). Din punct de vedere morfologic neocortexul este mult mai 
complex: el dispune de 6 straturi de celule nervoase neomogene pe toată suprafața 
emisferelor. 

În legătură cu faptul că structura cortexului are anumite corelaţii cu funcțiile 
lui, mulți savanţi au acordat o atenție deosebită studierii particularităților câmpurilor 
corticale (citoarhitectonice). Astfel, în anul 1874 savantul ucrainean V. A. Betz a 
descris pentru prima dată aşa-numitele „celule giganto-piramidale” (celulele Betz), 
situate în stratul V al câmpului 4 din circumvoluţiunea motorie, din care ia naştere 
fasciculul (tractul) piramidal — calea motilităţii voluntare. Tot V. A. Betz a descris 
12 câmpuri corticale citoarhitectonice cu particularităţile lor structurale din punct 
de vedere histologic. Mai târziu, această problemă a fost studiată de K. Brodmann 
(1909), O. Vogt, C. Vogt (1922), E. Economo, G. Koskinas (1925). Merite mari în 
studierea citoarhitectonicii au cercetările întreprinse de colaboratorii Institutului 
Ştiinţific de Studiere a Creierului al A.$.M. din Rusia (S. A. Sarkisov, |. N. Filimonov, 
E. P. Kononova). Graţie cercetărilor savanților enumeraţi mai sus, s-a stabilit 
existenţa a peste 50 de regiuni diverse ale cortexului — arii citoarhitectonice ale 
cortexului, ce se deosebesc între ele prin structura şi poziția elementelor nervoase. 
Din aceste arii, notate prin cifre, a fost elaborată o „hartă” specială a cortexului 
cerebral. 

După K. Brodmann, neocortexul este format din 6 straturi (fig. 68): 

Suprafața pială Colorație Golgi  Coloraţie Nissl Coloraţie Weigert 
| | 


| Li 
$ 

|. Stratul molecular 


II, Stratul granular extern 


HI. Stratul piramidal 
extern 


IV. Stratul granular 
intern 


V. Stratul piramidal 
intern (ganglionar) 


VI. Stratul polimorf 


| ` \ t i pN 
"Substanţa albă 
Fig. 68. Neuronii cortexului cerebral sunt aranjați în straturi distincte. 
Exteriorul cortexului depinde de coloraţia utilizată. Coloraţia Golgi relevă pericorionii neuronali 
şi arborii dendritici, Metoda Nissl indică corpii celulari şi dendritele proximale. Coloraţia 
Weigert pentru fibrele mielinice evidențiază paternul distribuţiei axonale, Heimer, 1994, 


127 


stratul | — molecular — este situat imediat sub pia mater şi conţine, în special, 
ramificații terminale ale numeroaselor dendrite ale celulelor nervoase şi ale cilindrilor 
axonali, împletiţi reticular; 

stratul 2 — granular extern — conţine o mulţime de celule mici rotunde poligonale 
sau triunghiulare, asemănătoare cu nişte grăunțe; 

stratul 3 — celule piramidale mici şi mijlocii bine dezvoltate, însă dispuse destul de 
rar; 

stratul 4 — granular intern — conține celule granulare mici; 

stratul 5 — ganglionar sau din celule giganto-piramidale (celulele Betz) — este 
situat în circumvoluţiunea centrală anterioară și conţine și celule mici piramidale; 

stratul 6 — celule polimorfe — conţine şi celule fuziforme, situate perpendicular 
pe suprafaţa cortexului, ale căror axoni pătrund în substanța albă a emisferelor. 

Trebuie de menționat că acest tip structural al cortexului cerebral nu este 
constant, ci dependent de grosimea straturilor şi a substraturilor (zonele heterotipice, 
după K. Brodmann, au o mulţime de variaţii). 

Straturile inferioare (5 şi 6) reprezintă, în primul rând, începutul căilor eferente. 
În special, stratul al 5-lea este format din celule giganto-piramidale Betz, ale căror 
axoni alcătuiesc sistemul piramidal, Straturile mijlocii (3 şi 4) sunt legate, mai 
ales, cu căile aferente, iar straturile superioare (| şi 2) fac parte din căile asociative 
ale cortexului. 

Cortexul cerebral al fiecărei emisfere se împarte în câteva regiuni (frontală, 
centrală, precentrală, postcentrală, temporală, parietală superioară şi inferioară, 
limbică, insulară). Fiecare din ele include un anumit număr de câmpuri corticale 
(citoarhitectonice), care au numărul lor în nomenclatură. 

Pentru explorarea cortexului cerebral au fost utilizate diferite metode: anatomo- 
clinică, metoda de excitare, extirpare, electroencefalograma, scintigrafia etc. 

Conform nomenclaturii câmpurilor corticale elaborată de K. Brodmann ce 
constituie 52 de câmpuri, deosebim mai multe regiuni principale: regiunea frontală, 
ce ocupă 23,5% din suprafaţa cortexului, are câmpurile 8-12, 44-47 şi 32; regiunea 
precentrală (9,3% din suprafaţa cortexului) cuprinde câmpurile 4 şi 6; regiunea 
postcentrală (5,4% din suprafaţa cortexului) — câmpurile 1, 2, 3 şi 43; regiunea 
parietală superioară (8,4% din suprafața cortexului) — câmpurile 5 şi 7; regiunea 
parietală inferioară (7,7% din suprafaţa cortexului) — câmpurile 39 şi 40; regiunea 
temporală (23,5% din suprafața cortexului) — câmpurile 20, 21, 36, 37, 38, 41, 42, 
52; regiunea occipitală (12% din suprafața cortexului) — câmpurile 17, 18 şi 19; 
regiunea cingulară (4,0% din suprafața cortexului) — câmpurile 23, 23/24, 24, 25 
şi câmpurile peritectale; regiunea insulară (1,8% din suprafaţa cortexului) — 
câmpurile 13, 14 şi câmpurile peripaleocorticale; regiunea retrosplenială cuprinde 
câmpurile 26, 29 şi 32; regiunea hipocampică — câmpurile 27, 28, 25, 34, precum 
şi regiunea olfactorie cu ariile sale. 

Substanța albă a emisferelor 

Tot spaţiul dintre substanța cenușie a cortexului cerebral şi nucleii bazali este acoperit 
cu substanţă albă, care în secțiune orizontală la nivelul corpului calos poartă denumirea 
de centru semioval (centrum semiovalae). Această substanţă este alcătuită dintr-un 
număr considerabil de fibre nervoase, pornite în direcţii diferite, pentru a forma căile 
de conducere ale telencefalului. Aceste fibre nervoase se împart în 3 sisteme: de 
asociere, comisurale şi de proiecție. 

Fibrele de asociere realizează conexiunea dintre diferite zone ale cortexului în 
cadrul aceleiaşi emisfere. Ele se împart în fibre scurte şi lungi. Fibrele scurte 
(fibrae arcuatae) servesc ca mijloc de legătură între circumvoluțiunile vecine, 
prezentate sub formă de fascicule arcuate. Fibrele de asociere lungi leagă între ele 
zonele mai îndepărtate ale cortexului. Există câteva fascicule de acest gen. 
Cingulum reprezintă un fascicul de fibre, ce pătrunde în gyrus fornicatus şi uneşte 
între ele diferite zone ale cortexului gyrus cinguli, precum şi cu circumvoluțiunile 
vecine ale suprafeţei mediale a emisferei. Lobul frontal se leagă cu lobul temporal 
inferior, cu lobul occipital şi cu partea posterioară a lobului temporal prin 
intermediul fasciculus longitudinalis superiores sau arcuatus. Lobii temporali şi 
occipitali contactează între ei prin fasciculus longitudinalis inferiores. În fine, 
suprafața orbitală a lobului frontal se leagā cu polul temporal prin intermediul 
fasciculului reprezentat sub formă de cârlig (fasciculus uncinatus), 

Fibrele comisurale, ce întră în componenţa aşa-numitelor „comisuri cerebrale”, 
unesc părţile simetrice ale celor două emisfere. O parte din aceste fibre aparţine 
celei mai mari comisuri a creierului — corpul calos (corpus callosum), care asamblează 
între ele părţile celor două emisfere, cuprinse în neencefalon. Cele două comisuri 
cerebrale (comisura anterioară şi fornicis) de dimensiuni mai mici fac parte din 
rhinencefalon şi îmbină comisura anterioară cu lobii olfactivi şi ambele circumvoluţiuni 
parahipocampice, comisura fornicis cu coarnele Amon. 

Fibrele de proiecţie leagă talamusul şi corpii geniculați, parțial, cu regiunile 
inferioare ale sistemului central nervos, inclusiv cu măduva spinării. Unele din 
aceste fibre conduc excitaţiile, centripet în direcția cortexului, iar altele — invers, 
centrifug. 

În substanța albă a emisferei, în apropierea cortexului, fibrele de proiecție 
formează coroana radiată (corona radiata), apoi cea mai mare parte din ele intră în 
legătură una cu alta în capsula internă. Capsula internă reprezintă un strat de 
substanță albă, aşezat între nucleus lentiformis, pe de o parte, şi nucleus caudatus 
cu thalamus opticus, pe de altă parte. 

După lungimea lor fibrele de proiecţie se împart în următoarele sisteme: tractus 
cortico-spinalis, care conduce impulsurile voluntare motorii spre muşchii trunchiului 
şi ai extremităților; ractus cortico-bulbaris sunt căile de conducere spre nucleii nervilor 
cerebrali motorii; tractus cortico-pontinus — căile ce încep din cortexul cerebral şi 
merg spre nucleii punţii Varolio; tractus thalamo-corticalis (şi cortico-talamici) — nişte 

fibre, ce pornesc din tuberculul talamusului spre cortex şi înapoi, din cortex spre tuberculul 
talamusului. Dintre fibrele, care merg spre tuberculul talamusului, trebuie să menţionăm 
aşa-numita „cale tegmentală”. Ea este partea terminală a căii senzitive, prin care trec 
fibrele, ce leagă talamusul cu lobul occipital (analizatorul optic) şi cu lobul temporal 
(analizatorul auditiv). Toate căile enumerate mai sus conțin nu numai fibre centripete, 
ci şi centrifuge. 

Creierul olfactiv (rhinencephalon). În sens filogenetic creierul olfactiv este 
cel mai vechi segment al prozencefalului şi a apărut datorită receptorului olfactiv. 
Creierul olfactiv al omului cuprinde o serie de formaţiuni de diferite proveniențe, 
care se pot împărți în două sectoare. Sectorul periferic (lobus olfactorius) cuprinde o 
serie de formaţiuni situate la baza creierului: bulbus olfactorius, tractus oflactorius, 
trigonum olfactorius şi substanța perforată anterioară. Sectorul central sau 
circumvoluţiunile creierului includ: piciorul hipocampului (fipocampus), circumvoluțiunea 
dentată (gyrus dentatus), circumvoluţiunea fornicată (gyrus fornicatus) cu partea ei 
anterioară (uncus), situată în vecinătatea polului temporal. 

Complexul limbico-reticular. Regiunea limbică (creierul olfactiv sau visceral) 
împreună cu un şir de structuri subcorticale (formațiunea reticulată a trunchiului 
cerebral, nucleii talamici nespecifici, hipotalamusul, globul palid, amigdala, 
putamenul, nucleul caudat), cu toate că au anumite deosebiri filogenetice, 
morfologice şi citoarhitectonice, poartă una şi aceeaşi denumire — aşa-zisul 
„complex limbico-reticular”. 

Complexul limbico-reticular participă la efectuarea multiplelor funcții compuse 
ale organismului. Căile aferente şi eferente ale acestui sistem formează legături 
inelare, ce corelează acțiuni reciproce nu numai între structurile sale proprii, dar şi 
cu toate etajele sistemului nervos, inclusiv cu cortexul cerebral. În acest complex 
are loc convergența impulsaţiei senzoriale depline, care vine încoace din 
exteroreceptori, intrareceptori şi din câmpurile organelor senzitive. 

Tot aici are loc sinteza primară a informaţiei despre situaţia stării organelor 
interne şi a factorilor externi, care acționează asupra organismului. 

Complexul limbico-reticular apreciază intensitatea sferei emoţionale şi modul 
în care se reglează corelaţiile vegetative-viscerale-hormonale, predestinate pentru 
menţinerea constantă a homeostaziei şi substratului energetic al organismului şi 
corelarea motilităţii. De el depinde conştiinţa, mecanismul mişcărilor, posibilitatea 
de a le automatiza, activitatea psihicului, limbajul, starea de veghe şi somn etc. 

În cadrul leziunilor complexului limbico-reticular la bolnavi apar o mulțime 
de simptome şi sindroame clinice: dereglări sexuale, tulburări de memorie, care 
se manifestă prin sindromul Korsakov (bolnavul uită evenimentele prezente 
înlocuindu-le prin aşa-numitele confabulaţii (invenţii)), dereglări vegetative- 
endocrine, tulburări de somn, dereglări psiho-senzoriale sub formă de iluzii şi 
halucinaţii, tulburări de conştiinţă, mutism akinetic, furie patologică, agresiune, 
tulburări paroxistice vegetative polimorfe, tulburări gastrointestinale, 
cardiovasculare, respiratorii, crize de epilepsie insulară, adinamie, astenie, asimetrii 

şi ondulaţii ale tonusului muscular şi ale reflexelor, asimetrii şi ondulaţii ale tensiunii 
arteriale şi venoase, asimetrii de temperatură, asimetrii ale eritrocitelor, leucocitelor, 
ale glucozei, protrombinei etc. 


Asimetria funcțională a creierului 

Achiziţiile de ultimă oră în neuropsihologie au făcut posibilă stabilirea unui catalog 
detaliat al capacităților proprii fiecărei emisfere în controlul comportamentului uman. 
Noţiunea de asimetrie funcțională a creierului decurge din evoluția înțelegerii privind 
contribuția emisferelor cerebrale la funcţiile mentale, Descoperirea perturbării funcţiei 
limbajului determinată exclusiv de o leziune a emisferei stângi a dat naştere conceptului 
de „emisferă dominantă” sau „majoră”, care a persistat aproape un secol. Această 
asimetrie de specializare a fost considerată iniţial absolută, reflectând convingerea că 
doar emisfera stângă participă la funcțiile calificate în mod tipic ca fiind „umane”, Mai 
târziu a devenit evident faptul că emisfera dreaptă nu numai contribuie la unele aspecte 
ale înțelegerii verbale, dar poate să joace un rol mai important decât emisfera stângă în 
ceea ce priveşte unele funcții de percepție şi spaţiale. Atunci noțiunea de dominanță 
„absolută” a fost înlocuită cu cea de dominanţă „relativă”, apoi de concepte echivalente 
de asimetrie funcțională, specializare emisferică şi lateralizare a funcţiilor. Studiile 
efectuate asupra cazurilor de absenţă (agenezie) a corpului calos sau de secționare 
chirurgicală (epilepsie), cât şi de lezare a corpului calos printr-un infarct sau tumoare 
au permis depistarea faptului că emisfera stângă la dreptaci este dominantă pentru 
toate funcțiile care se referă la limbaj, percepțiile auditive şi controlul activităţii gestuale, 
iar emisfera dreaptă este mai importantă pentru percepțiile spaţiale şi vizuale, activitățile 
muzicale, personalizarea fetelor. 

Există mai multe exemple, ce ar caracteriza diversitatea de asimetrie funcțională 
a creierului. Astfel, două arii simetrice ale creierului: 

e pot fi echivalente din punct de vedere funcţional, dar controlează părți opuse ale 
corpului sau spaţiului; 

e pot să participe în mod egal la anumite funcţii, astfel încât distrugerea uneia 
sau alteia produc acelaşi deficit; 

e pot avea aceeaşi funcţie, dar să nu o execute în acelaşi mod; 

ə pot să contribuie la aceleași funcţii, dar în mod inegal, astfel că o leziune la 
nivelul uneia din emisfere produce un deficit cantitativ şi calitativ diferit de un 
deficit produs la nivelul celeilalte emisfere (doar o leziune bilaterală va antrena 
pierderea completă a funcţiei); 

ə participă la realizarea unei funcții în mod ierarhic; 

s pot avea aceeaşi funcție de bază, aplicată la conţinuturi diferite (de exemplu, 
retroanterograde ce afectează materialul verbal şi non-verbal în funcţie de 
distrugerea lobului temporal anterior stâng sau drept). 

Obiectul de studiu al neuropsihologiei 

Neuropsihologia clinică are ca obiect măsurarea şi analiza modificărilor 
capacităților intelectuale, de percepţie, de memorie şi de personalitate apărute în urma 
unei leziuni cerebrale (accident vascular, intoxicație, propagare intracerebrală a unei 
tumori, maladie degenerativă a SNC ş. a.). Neuropsihologul stabileşte diagnosticul 
leziunii cerebrale, utilizând teste standardizate, care permit evaluarea şi situarea 
performanţelor psihologice ale unui pacient în interiorul scalei cantitative a testului. 

În general, în neuropsihologie se diferențiază: neuropsihologia clinică, 
neuropsihologia experimentală, neurologia comportamentului şi neuropsihologia 
cognitivă. Neurologia comportamentului este o disciplină particulară, care se 
concentrează asupra analizei aprofundate a cazurilor individuale, ca sursă de date 
generalizabile. În loc să evalueze un comportament raportându-l la o scală cantitativă 
prealabilă, ea studiază cazurile individuale organizând situaţii-test, care permit 
diferenţierea deviaţiilor anormale de funcționarea normală. 

Noţiunea de neurologie funcțională, un concept modern, desemnează o analiză 
integrală a funcțiilor concrete în condiţii fiziologice sau patologice adresată către 
sistemul funcțional, către raportul dintre voluntar şi involuntar şi către mecanismele 
de reglare semantică a funcţiei concrete. Dacă în conformitate cu schema clasică 
„„Dejeriană” a analizei neurologice (simptom, sindrom— focar topic—nozologie) 
rezultatul gândirii clinice conduce la diagnosticarea topică şi nozografică, atunci 
algoritmul neurologiei funcționale pune nu numai un diagnostic topic, dar şi unul 
funcţional, adică relevă particularităţile afectării sistemului funcțional, responsabil de 
controlul unei funcții concrete. În cazul unor dereglări motorii e vorba despre 
diagnosticul afectării programului motor, legat pe de o parte de un focar concret de 
afectare, iar pe de altă parte — de contextul comportamentului general şi de structurile 
reglării semantice a funcției. 

Neuropsihologia ca ştiinţă a luat naştere şi s-a dezvoltat sub influenţa 
concepţiilor şi doctrinelor lui Gall, Flourens, Broca, Wernicke, Dejerine, Jackson. 
Head, von Monakov şi Mourgue, Luria, Goldstein ş.a. Este incontestabil aportul 
ştiinţific al lucrărilor savantului cu renume mondial de origine rusă Alexandru 
Luria. Neurologia comportamentului a fost puternic influențată de Mihai loan 
Botez, neurolog de origine română, profesor al facultăţii de medicină a Universităţii 
din Montreal, care este cunoscut pe plan internațional pentru lucrările de pionerat 
privind rolul cerebelului în comportamentul cognitiv, agnozia vizuală, semiologia 
amneziei, relaţiile dintre vitamine şi neurotransmiţători etc. 

Metodele de imagistică metabolică (tomografia prin emisie de pozitroni - TEP), 
care permit studierea fluxului sanguin şi metabolismului celular cerebral, au produs 
o adevărată revoluţie în neuropsihologie, în particular în problema unei mai bune 
înțelegeri a localizării funcţiilor cerebrale la om in vivo. De exemplu, s-a demonstrat, 
că stimulările tactile la individul normal antrenează o creştere a fluxului sanguin 
cerebral nu numai în cortexul senzorial parietal, dar, de asemenea, în aria 
somatosenzorială secundară (SII), care pare a avea un rol în percepția durerii. 


132 


Mecanismele atenţiei dirijate, în timpul când subiectul efectuează testul de evaluare a 
atenţiei Stroop, au cauzat activarea cortexului frontal şi inhibarea concomitentă a 
regiunilor parietale posterioare, modificări relevate prin TEP. În cazul demenței de tip 
Alzheimer se remarcă la majoritatea pacienților, încă din stadiul inițial, un hipometabolism 
adesea asimetric şi predominant parietal superior, fapt care constituie un argument 
pozitiv pentru stabilirea diagnosticului în acest stadiu; acest hipometabolism se extinde 
la cortexul temporo-occipital lateral şi premotor în stadiul demenţei moderate şi la 
cortexul prefrontal într-un stadiu mai avansat. A fost sugerată ideea, că DTA ar putea 
fi utilizată ca model al disociaţiilor neuropsihologice pentru a studia cu ajutorul TEP 
neuroanatomia funcțională corespunzătoare operaţiilor cognitive, 

Progresele recente ale tehnicilor neuroradiologice au redus într-o anumită măsură 
numărul de cazuri, în care examenul neuropsihologic (NP) este util în diagnosticul de 
localizare. Cu toate acestea, testarea NP continuă şi azi să fumizeze importante contribuţii 
în diagnosticul diferenţial al demenţelor şi depresiilor la bolnavi vârstnici, ca şi în 
identificarea tulburărilor de comportament asociate bolilor cerebrale la debut. La mai 
mulți ani după un traumatism craniocerebral sau o intoxicație, deficiențele NP pot fi 
singurele fenomene reziduale susceptibile de a indica prezenţa unei leziuni cerebrale. 

Examenele NP repetate sunt utile în estimarea gradului şi calității ameliorării sau 
agravării, eficacităţii tratamentului aplicat ș.a. 

Examenul NP e axat pe cercetarea; 

e funcțiilor activităţilor cognitive, adică intelectuale (numite încă activități 
cerebrale superioare sau corticale); 

e categoriilor activităților non-intelectuale ca emotivitatea, motivaţia şi funcțiile 
executive, ce presupun capacităţi de a iniţia efectiv şi de a transforma în realitate 
sau de a efectua un comportament dirijat spre un scop precis. 

Activităţile cognitive se divizează în: 

e activități mnezice (memoria), care permit de a însuşi, a păstra şi utiliza 
informaţiile; 

e activităţi perceptivo-motrice (gnozii şi praxii), care permit de a recunoaşte şi 
de a identifica forme şi obiecte, cât şi de a constitui un repertoriu de gesturi pentru 
utilizare şi comunicare; 

e activităţi verbale (limbaj), care permit de a însuşi, de a produce şi de a înțelege 
semnele unei limbi; 

e activități organizatorice (rațiune şi gândire), ce permit de a manipula cu 
informaţiile de natură variată, prezente sau memorate, pentru a rezolva o situaţie 
sau o problemă, pentru a exprima un gând. 

Activităţile perceptivo-motrice şi cele verbale permit individului să fie în relație 
cu lumea externă, pe când activităţile mnezice şi organizatorice aparţin activităților 
„interne” ale subiectului. Toate activitățile cognitive sunt interdependente şi 
interinfluențate. 

TULBURĂRILE DE LIMBAJ: AFAZIILE 


Sunt 2 poli, care organizează dispozitivele corticale ale limbajului: aria Broca (aria 
44 şi 45, a 3-a circumvoluţiune frontală şi aria Wernicke (jumătatea posterioară a 
primelor două circumvoluţiuni temporale stângi). Aria Broca este zona motrice, care 
asigură controlul fonetic al expresiei. Zona Wernicke este o zonă receptivă, unde mesajul 
e decodat în funcție de constituantele lui fonemice. 

Definiţia afaziei exclude perturbările funcţiei limbajului, care rezultă dintr-o 
dezorganizare globală a funcționării cerebrale (confuzie mentală, demenţă), cât şi 
dificultățile de comunicare (cecitate-surditate, dizartrie-disfonie). 


Examenul unui afazic 

I. Limbajui oral 

1. Expresia: 

- limbajul spontan: numele, profesia, istoria maladiei 

- repetarea cuvintelor, propoziţiilor cu o lungime crescândă 

- formularea seriilor — zilele săptămânii, lunile anului etc. 

- denumirea obiectelor sau imaginilor 

- descrierea unei imagini complexe 

- povestirea unei istorii (de exemplu, Scufița Roşie) 

2. Înțelegerea: 

- denumirea obiectelor, imaginilor 

- executarea ordinelor simple: închideţi ochii, deschideţi gura 

- executarea ordinelor complexe: puneţi mâna dreaptă pe urechea stângă 
- proba cu 3 folii (ordin exact ataşat fiecăreia din cele 3 folii) 

II. Limbajul scris 

|. Lectura: 

- identificarea literelor, silabelor, cuvintelor 

- lectura în glas 

- înţelegerea limbajului scris: executarea ordinelor scrise 

- corespunderea cuvintelor scrise imaginilor, propoziţiilor scrise — acţiunilor 
2. Scrisul: 

- spontan, dictat, copiat 

II]. Probele mai elaborate 

- definirea cuvintelor, proverbelor 

- construcţia unei propoziţii cu 2 sau 3 cuvinte furnizate subiectului 
- critica istoriilor absurde 

- interpretarea unui text auzit sau citit 

Principalele varietăţi de afazie 

Afazia Broca se defineşte prin dezintegrarea fonetică asociată cu reducerea 
spontaneității verbale. Discursul este încetinit, monoton, silabisit, laconic, emis cu efort 
(disprozodie). Comprehensiunea orală (înțelegerea limbajului adresat pacientului) este 
relativ păstrată. Denumirea la ordin a obiectelor şi imaginilor este corectă și în absenţa 
apraxiei când pacienţii execută comenzile simple. În majoritatea cazurilor afazia Broca 
e consecința unei leziuni ischemice, interesând emisfera stângă, şi se asociază cu o 
hemiplegie dreaptă cu sau fără hemianestezie, apraxie bucco-facială, eventual cu 
apraxie ideo-motrice, 

Afazia Broca este o varietate a afaziilor non-fluente, care se caracterizează prin 
reducerea discursului. Vorbirea e rară, constând esenţial din nume, verbe tranzitive şi 
adjective esenţiale; cea mai mare parte a cuvintelor scurte sunt omise, dând limbajului 
un stil telegrafic, agramat. Eforturile bolnavului pentru a vorbi şi mimica sa denotă 
prezența conştiinţei erorilor cu reacţii de enervare sau angoasă frecvente. O leziune a 
convexităţii lobului frontal produce o afazie non-fluentă fără nici o tulburare 
articulatorie. Această varietate este descrisă sub formă de afazie dinamică. Anumite 
leziuni, mai anterioare, sau cu afectarea feței interne a lobului frontal, perturbă doar 
aspectele cele mai elaborate ale expresiei (conduita discursului, definiția cuvintelor), 
pe când repetarea şi chiar denumirea sunt normale (afazie transcorticală motorie). 

Afazia Wernicke este o afazie fluentă, adică cu producţie verbală abundentă şi 
incoerabilă. Limbajul exprimat este normal articulat, dar logoreic, cu prezența 
multiplelor parafazii, neologisme asemantice. Conţinutul discursului este, ca regulă, 
lipsit de sens şi neînțeles pentru persoanele inconjurătoare. Comprehensiunea 
pacientului este perturbată. Afazia Wernicke se manifestă în absenţa hemiplegiei. 
O hemianopsie laterală omonimă pe dreapta se asociază frecvent. 

Leziunile responsabile interesează cortexul auditiv asociativ (partea posterioară 
a primei circumvoluţiuni temporale) şi lobul parietal interior (gyrus supramarginal 
şi angular). 

Surditatea verbală corespunde pierderii înțelegerii limbajului oral și 
imposibilității repetării, contrastând cu o înțelegere normală a limbajului scris, E 
considerată echivalent auditiv al afaziei Wernicke. O afectare bilaterală a zonei 
Heschle e responsabilă. 

Afazia de conducţie se caracterizează prin limbaj spontan bogat în parafazii 
fonemice sau verbale, dezorganizare severă a repetiţiei cuvintelor sau frazelor cu 
păstrarea remarcabilă a înţelegerii cuvintelor auzite sau văzute. Nu se asociază cu 
nici o dizartrie. Bolnavul este total conştient de deficit. Erorile au forma unei 
parafazii literale, adică erori de pronunțare, care s-ar putea explica prin malpoziții 
orofaringiene. Etiologia obişnuită este o embolie în ramura ascendentă parietală 
sau temporală posterioară a arterei cerebrale medii. 

Cecitatea verbală pură se manifestă prin pierderea capacităţii bolnavului de 
a citi şi de a denumi culorile. Totuşi, înțelegerea limbajului vorbit, repetarea a ceea 
ce aude, scrisul dictat, conversaţia şi scrisul sunt respectate. Această stare este 

uneori numită şi dislexie fără agrafie. Examenul anatomic pune în general în evidenţă 
o leziune a cortexului striat vizual stâng (aria 17) şi a ariilor de asociere vizuală (18 şi 
19), ca şi a conexiunilor cortexului vizual drept şi a ariilor de asociaţie cu regiunea 
temporoparietală. 


FUNCŢII COGNITIVE: AGNOZIILE 


1. Functii cognitive auditive 

Structura căilor auditive este de aşa natură, încât o stimulare cohleară unilaterală 
dă naştere unei proiecţii corticale bilaterale (ariile Heschle). Dispozitivele trunchiului 
cerebral (corpii trapezoizi) intervin în asigurarea localizării sunetului (direcția, 
distanța); corpii geniculaţi interni asigură discriminarea intensităţilor şi frecvențelor 
sunetelor. Emisfera temporală stângă interpretează de preferință materialul verbal, 
emisfera dreaptă — materialul non-verbal (zgomote, muzică etc.). 

Surditatea corticală sau agnozia auditivă e rară. Pacientul este incapabil de a 
identifica sunetele, fie că e vorba de zgomote familiale, muzică sau mesaj verbal. 
Leziunile responsabile sunt bilaterale cu afectarea zonei Heschle sau a relaţiilor ei 
cu corpul geniculat intern. 

Surditatea verbală constituie un deficit selectiv de identificare a conţinutului 
mesajului verbal. Ea este, ca regulă, asociată cu afazia Wernicke. 

Amuzia desemnează incapacitatea de a identifica melodiile, determinată de 
afectarea lobului temporal drept. 


2. Funcţii cognitive vizuale 

Agnozia vizuală pentru obiecte şi imagini este incapacitatea de a identifica 
vizual un obiect sau reprezentarea lui grafică în absenţa tulburărilor funcţiilor 
vizuale elementare sau a capacităţilor intelectuale. Obiectul nu este recunoscut 
vizual, dar e identificat palpator, 

Afazia optică - tulburare limitată la denumirea obiectului, a cărui utilizare 
pacientul e capabil s-o indice, 

Agnozia culorilor - imposibilitatea de a numi culorile atunci, când ele sunt 
corect aplicate obiectelor. 

Agnozia facială (prozopagnozia) - imposibilitatea recunoaşterii feţelor 
persoanelor chiar apropiate. Identificarea poate deveni posibilă la auzirea vocii. 

Afectarea lobului occipital este cauza manifestării diferitelor forme de agnozii 
vizuale. 


Examenul funcțiilor cognitive vizuale 
Forme- obiecte 
imagini complexe - desene suprapuse 
figuri geometrice 
clasificarea obiectelor după categorii 

Simboluri grafice  — litere, cifre, cuvinte 


Feţe — feţe cunoscute, 
— fotografii ale unor personalităţi 
Spațiu — percepere (tăierea unei linii la mijlocul ei), 
— acțiune (desenul unui cub, unei case) 
Culorile — denumire, împerechere 


3. Cunoaşterea tactilă a obiectelor (stereognozia) 

Astereognozia este incapacitatea de a identifica un obiect pe cale tactilă în 
absenţa oricărei informaţii vizuale sau auditive. Astereognozia rezultă frecvent 
din anomalii ale percepţiei consecutiv unei funcționări perturbate a căilor de 
sensibilitate: fie că e vorba de afectarea nervilor periferici, măduvei spinării, 
trunchiului cerebral sau talamusului, Astereognozia este frecventă în leziunile 
cortexului parietal, fiind, ca regulă, asociată cu tulburări importante ale sensibilităţii 
de localizare, de poziţie şi discriminare a stimulilor tactili. 


4. Cunoaşterea spațiului extra- şi intracorporal 

Neglijența spațială unilaterală (NSU) reprezintă un deficit lateralizat al 
cunoaşterii spaţiale, care se caracterizează prin imposibilitatea de a descrie verbal, 
de a răspunde și de a se orienta în raport cu stimulările de partea contralaterală 
leziunii. Bolnavul nu poate fi considerat neglijent spaţial unilateral, dacă există un 
deficit motor sau senzorial primar. Bolnavii ianorează de obicei hemispațiul stâng: 
un dirijor ignorează muzicanţii din orchestră plasați în stânga sa, pacienţii îşi rad 
doar hemifaţa dreaptă etc. Pacienţii cu NSU prezintă, de asemenea, tulburări de 
citire, căci nu cercetează jumătatea stângă a paginii. Pentru a cerceta NSU, se 
utilizează copierea unui desen. Pacientul cu NSU va „uita” jumătatea stângă a figurii. 

Anozognoziile hemiplegiei din cadrul sindromului Anton-Babinski reprezintă 
dispariția mai mult sau mai puţin totală a hemicorpului stâng din câmpul conştiinţei, 
E o formă majoră de hemiasomatognozie. Pacientul refuză existenţa deficitului 
său motor. Aparține preponderent leziunilor vasculare ale lobului parietal în 
perioada lor inițială. 

Autotopagnozia este pierderea capacităţii de a indica la comandă orală părţile 
propriului corp. 

Sindromul Gerstmann se caracterizează printr-o tetradă simptomatică: agnozie 
digitală, agrafie pură, dezorientare dreapta-stânga şi acalculie. În agnozia digitală 
bolnavul este incapabil să recunoască, să identifice, să numească, să selecționeze 
şi să precizeze degetele mâinilor sale dintre cele ale examinatorului. 

ACTIVITĂŢI GESTUALE: APRAXIILE 


Tabelul 6 
Conduita în examenul pacientului pentru cercetarea unei apraxii 


1. Manipularea concretă cu obiecte | -într-o activitate simplă: utilizarea unui 
(gesturi tranzitive): pieptene, unei periuţe de dinţi, brichete, 
unui ac; 

- într-o activitate complexă: a aprinde o 
lumânare cu ajutorul unei cutii cu 
chibrituri, a face un plic ş.a. 

- gesturi simbolice; semnul crucii, salut 
militar, semnul „adio”, gest de dojeneală 
(cu degetul) ş.a.; 

- gesturi mimate: a bate o țintă, a călca, a 
schia, a se spăla pe dinţi; 

- gesturi arbitrare imitate; degetele în inele 
încrucişate. 


2. Executarea gesturilor, care nu 
cer utilizarea obiectelor (gesturi 
intranzitive) la ordin sau imitație: 


3. Executarea secvenţelor arbitrare 
(efectuarea consecutivă a gesturilor: 
salut militar, a trimite un sărut, pumn- 
palmă-muchie) şi gesturilor contrariate 
(pumn slab, pumn puternic); 

4. Activităţi grafice şi constructive: 


- scris spontan, apoi dictat; 
- desen spontan şi copiat al unui triunghi, 
unei flori, biciclete, case, cub; 

- reproducerea figurilor geometrice prin 
intermediul chibriturilor, utilizarea unui joc 
de construcție. 

- vestă, pantaloni de pijama, cravată etc, 


5. Examen al imbrăcării: 


Termenul de apraxie se utilizează pentru a specifica leziuni limitate, care pot perturba 
grav utilizarea gestului ca mijloc de acţiune sau de reprezentare în lipsa oricărei tulburări 
elementare a mişcării. 


Principalele aspecte ale apraxiei 

Apraxia melo-cinetică este o dezorganizare a mişcării apropiată tulburărilor 
motorii elementare. Ea se manifestă prin reducerea spontaneității motorii (neglijenţă 
motorie) şi prin prevalența formulelor tonice, amintind reacţiile de prehensiune și 
de evitare. Este o tulburare unilaterală observată în hemicorp de a repeta în ordin 
definit trei gesturi elementare, de exemplu: salutul militar, a trimite un sărut 
contralateral leziunii frontale sau parietale. 

Apraxia dinamică — incapacitatea de a supune acţiunea unui plan, evidențiată 
prin testele la apraxie: imposibilitatea de a repeta în ordin definit 3 gesturi 

elementare, de exemplu, salutul militar, a trimite un sărut, semnul crucii sau a lovi pe 
masă cu pumnul, palma, apoi cu muchia mâinii; imposibilitatea de a executa o instrucție 
(un ordin) contrariantă, de exemplu, a ridica mâna la o lovitură puternică a pumnului 
pe masă şi invers. În domeniul grafic apraxia dinamică antrenează incapacitatea de 
a reproduce un grafism regulat alterifant. 

Ansamblul acestor tulburări indică o perturbare a controlului exercitat de lobul 
frontal asupra gestului. Apraxia dinamică e severă în cadrul leziunilor frontale 
bilaterale. 

Apraxia ideo-motrice se manifestă în gesturile, care nu cer utilizarea unui 
obiect. Pacientul e incapabil de a executa la ordin salutul militar sau de a mima 
gestul utilizării unui ciocan. Formularea gestului e imperfectă, aproximativă, 
orientarea lui faţă de corp sau spaţiu e deficitară, Executarea e perfectă atunci, 
când pacientului i se propune să utilizeze real un obiect (de exemplu, ciocanul) în 
loc să-i mimeze întrebuinţarea. 

Ca regulă, apraxia ideo-motrice e bilaterală şi rezultă din leziunea lobului 
parietal stâng. 

Apraxia ideatorie se manifestă în cadrul utilizării obiectelor în acțiuni simple: 
utilizarea unui creion, aprinderea unui chibrit sau în acțiuni mai complexe: a face 
un plic, a aprinde o lumânare. Atunci când afectarea e severă, ea perturbă chiar 
gesturile simple; obiectul care e recunoscut şi denumit îşi pierde valoarea sa de 
utilizare (agnozia utilizării). Tulburarea poate să nu apară decât doar în acțiuni 
mai complexe şi să se manifeste prin dezorganizarea totală a consecutivității 
gesturilor elementare. 

Apraxia ideatorie e bilaterală, ca regulă asociată cu o importantă apraxie ideo- 
motrice drept consecinţă a unei leziuni vaste a lobului parietal stâng. 

Apraxia constructivă apare în activităţile grafice şi în anumite teste cu exigență 
de utilizare a relaţiilor spaţiale. Scrisul este perturbat din cauza utilizării defectuoase 
a paginii, spaţiilor inegale dintre litere şi cuvinte. Realizarea unui desen se face pe 
rate, fără structură. Apraxia constructivă rezultă dintr-o leziune parietală stângă 
sau dreaptă ori a corpului calos. Ea e facilitată prin asocierea unei leziuni frontale. 


MEMORIA 


Memoria (M) este capacitatea organismelor vii de a obţine, de a reține şi de a 
utiliza un ansamblu de cunoştinţe sau de informaţii. 

Memoria de scurtă durată (efemeră sau operativă) (memoria imediată sau 
primară) se referă la un sistem, ce menţine informaţii temporare (de ordinul unui 
minut), înainte ca aceasta să fie transformată în memorie pe termen lung (memoria 
secundară). Memoria imediată are o capacitate limitată la 7 cifre sau fenomene 
prezentate auditiv sau vizual. Fiind efemeră, memoria imediată nu poate fi suportul 
memoriei de lucru (a reţine temporar numărul unui telefon), decât cu prețul unui 
efort de atenţie. 

Memoria de lungă durată se referă la achiziţii durabile, accesibile la o reamintire 

conştientă (memoria declarativă sau explicită) sau ce ţin de însuşirea procedurilor 
tehnice şi cognitive (memoria procedurală sau implicită). Memoria explicită poate 
fi explorată prin intermediul întrebărilor relativ la cunoştinţe didactice şi evenimente 
ale trecutului. Printre aceste achiziţii unele se referă la o circumstanțţă definită a 
vieţii subiectului şi evocarea lor se produce în context specific (memoria episodică). 
Altele aparţin fondului cultural şi condiţiile însușşirii lor au fost uitate (memoria 
semantică), 


Examenul memoriei 

Există numeroase scări pentru examenul M, printre care scara memoriei 
Wechsler, care stabileşte un coeficient mnezic (MQ) ce poate fi comparat cu 
coeficientul intelectual (QI). 

Alte teste de memorie — testele Mattis, Grober şi Bouschke ş.a. 


Tabelul 7 
Îndrumar pentru examenul memoriei 


Istoria maladiei. 
Coordonare temporo-spațială. 


Amintiri recente. 
Amintiri relative instalării 


tulburărilor mnezice. 
Amintiri personale. 


Povestirea vieţii subiectului. 
Amintiri sociule. 


Achiziţii didactice. 


Capacităţi de reținere imediată. 


Capacitate de reţinere de lungă durată. 


De ce sunteţi aici? De când sunteți bolnav? 
Data? Locul? Adresa? Data naşterii? 
Numele Preşedintelui Republicii? De când? 
Ultimul examen? Ce aţi făcut ieri? 
Evenimentele sociale actuale. 

Lacună amnezică? Amnezie retrogradă? 
Anterogradă? 

Părinţi? Şcoală? Serviciul militar? 
Căsătorie? Domicilii succesive? 

Viața profesională? 


Date importante? Evenimente trăite? 
Oameni celebri contemporani? Cronologia 
lor relativă? 

Petru 1? Ştefan Cel Mare? Tabele 
aritmetice? Noţiuni geografice? Literatură? 
Serie de cifre? Propoziţie (lungime 
crescândă)? Povestire? 
3 informaţii (o culoare, o floare, un oraș...). 
3 obiecte ale căror nume trebuie găsit şi 
care trebuie recunoscute dintre altele. 

SEMIOLOGIA AMNEZIILOR 


Amnezia anterogradă - imposibilitatea sau diminuarea capacităţii de a reține 
informaţii actuale, noi pentru pacient, apărute după instalarea tulburărilor mnezice, 
ceea ce determină o incapacitate mai mult sau mai puţin totală de a învăţa. Se manifestă 
prin deficitul de reţinere după un răgaz de 3 min a 3 informații verbale sau vizuale. 

Amnezia retrogradă - corespunde imposibilității evocării amintirilor dobândite 
înainte de instalarea acută sau progresivă a tulburărilor de memorie. Se evidenţiază 
prin interogarea pacientului referitor la biografia sa, prin evenimente politice, 
achiziţii şcolare sau didactice. 

Amnezia lacunară - desemnează o perioadă de viaţă a subiectului, care n-a 
lăsat nici o urmă în memoria sa. 

Confabulaţiile sunt constituite din răspunsuri verbale eronate referitoare la 
rememorarea amintirilor recente sau din trecut. 

Varietăţi de amnezii: 

Sindromul Korsakoff şi amneziile axiale. Sindromul Korsakoff constă din 
tulburarea severă a memoriei cu confabulații şi recunoaşteri false asociate cu 
polineuropatia consecutivă unei carențe de tiamină la alcoolici denutriți. Dereglările 
de memorie se caracterizează prin amnezie anterogradă absolută şi amnezie 
retrogradă relativă, afectarea în special a memoriei de scurtă durată. Asemenea 
tulburări mnezice se mai constată la subiecți cu afecțiuni bilaterale ale structurilor 
limbice sau ale regiunii diencefalice. 

Amneziile axiale înglobează ansamblul amneziilor legate cu afectarea bilaterală 
a circuitului hipocampo-mamilo-talamic. Alterarea ambelor hipocampuri prin infarct 
dublu în bazinul arterei cerebrale posterioare prin leziuni anoxice, în special după o 
Stare de „mal epileptique”, prin encefalită herpetică poate iniţia o amnezie cu 
componentă anterogradă predominantă. Anumite neoformațiuni mediane pot 
întrerupe bilateral circuitul Papez. Ca regulă, leziunile unilaterale ale acestui circuit 
nu induc o amnezie severă sau durabilă, dar testele pot evidenția un deficit 
predominant al memoriei verbale (leziuni stângi) şi memoriei spaţiale (leziuni drepte). 

Amneziile lacunare, ca regulă, sunt consecinţa unei pierderi a conştiinţei sau a 
unei perioade de confuzie mentală: pe parcursul acestei perioade nici o trasă mnezică 
n-a fost înregistrată. Există o întrerupere în biografia bolnavului. Amnezia 
consecutivă unei crize comiţiale, unui electroşoc, majoritatea amneziilor traumatice 
sunt exemple de amnezie lacunară. În special, în cazul amneziilor traumatice 
amnezia lacunară se asociază frecvent cu amnezia retrogradă pentru perioada, 
care a precedat imediat accidentul. 

Ictusul amnezic - se instalează brusc la subiecții de 50-70 de ani fără cauză 
declanşatoare precisă, durează 6-8 ore şi nu lasă alte sechele decât o amnezie 
lacunară. Recidivează rar. Pe parcursul episodului pacientul se află într-un „sindrom 
Korsakoff acut”: este dezorientat în timp şi în propria persoană, dar nu în spaţiu, 
vigilenţa fiind păstrată. Examenul clinic nu denotă nici un semn neurologic asociat. 

EEG e normală. Este emisă ipoteza unei ischemii tranzitorii a formațiunilor 
hipocampale. 

Amneziile globale se înregistrează în cadrul diferitelor forme de demenţă, atunci 
când tulburările mnezice nu sunt decât un aspect al unei deteriorări mai vaste a 
funcţiilor intelectuale. 


SINDROAME NEUROLOGICE DE LOCALIZARE 


1. SINDROMUL FRONTAL 

Din punct de vedere anatomo-funcţional fiecare lob frontal poate fi divizat în 3 
zone distincte: 

- aria 4 (aria motorie sau circumvoluţiunea rolandică, aria precentrală sau 
cortexul motor primar); 

- ariile premotorii considerate arii secundare ale motricităţii, privind mai ales 
organizarea şi controlul mişcărilor de finețe; 

- cortexul prefrontal, care reprezintă o zonă terţiară de integrare superioară, 
atât a comportamentului motor, cât şi a altor forme de comportament. 

Ariile prefrontale au conexiuni deosebit de importante cu celelalte structuri 
corticale, precum şi subcorticale. 

Atectarea ariei motorii primare determină o simptomatologie paroxistică sau 
motrică deficitară. Prima se manifestă prin epilepsie motorie parțială (jacksoniană), 
adică prin crize de mişcări tonico-clonice, care în forma cea mai tipică debutează 
la nivelul degetului mare, cuprind celelalte degete, se întind spre braţ, la față şi în 
sfârşit la membrul inferior până la talon. Această formă a crizelor se poate generaliza 
sau poate fi urmată de un deficit motor tranzitor sau permanent. Criza este 
contralaterală leziunii. Hemiplegia sau hemipareza corticală clasică cu 
predominanţă facio-brahială se caracterizează prin mişcări deficitare în hemicorpul 
afectat, postură hemiplegică, pareză facială centrală, hipertonie şi mers spastic, 
reflex cutanat plantar patologic (semnul Babinski). 

Sindroamele ariilor premotorii se manifestă prin: 

e tulburări paroxistice de inițiere a limbajului (starting) — oprirea vorbirii sau 
chiar mutism, gol de cuvinte sau anomie, scăderea inițiativei de a vorbi şi a fluidităţii 
verbale; 

e tulburări ale motricității complexe, mai precis incapacitatea de a executa 
acţiuni secvențiale, ca, de exemplu, lovirea succesivă cu palma, apoi cu pumnul, 
apoi cu muchia mâinii (după 2-3 încercări bine efectuate, bolnavul va continua să 
lovească doar cu pumnul); 

eè pierderea abilității de a trece rapid de la o mişcare la alta (shifting); 

e reflexul de prehensiune contralateral leziunii, care constă într-o flexie reflexă 
patologică, invincibilă a degetelor declanşată de un stimul tactil mobil pe fața 
palmară a mâinii; 

e apraxia mersului (pierderea obişnuinţei de a utiliza membrele inferioare pentru 

a merge), incapacitate, care nu poate fi atribuită nici deficitului motor, nici celui senzorial. 
Sindromul de apraxie a mersului are 4 componente: 

a) lipsa de inițiativă pentru mers; 

b) componenta apraxică: bolnavii sunt incapabili să-şi plaseze picioarele în 
poziția normală a mersului şi încearcă să meargă „în foarfece”. 

c) reacția de magnet (magnet-apraxia lui Denny-Brown): bolnavul rămâne 
timp îndelungat cu picioarele ţintite de sol; 

d) prezenţa reflexelor de prehensiune şi tatonare (grasping şi groping) a mâinilor 
şi picioarelor; 

e apraxia privirii contralaterală: leziunile distructive ale ariei 8 determină o 
deviere a privirii spre leziune. 

Sindromul prefrontal sau sindromul frontal propriu-zis. Prin termenul de 
sindrom frontal se definesc tulburările neurologice, de comportament şi neuro- 
psihologice observate în cadrul leziunilor cortexului prefrontal. Ele se manifestă 
prin: 

e Pierderea unilaterală a mirosului prin leziunea feţei orbito-bazale a lobului 
frontal — anosmie de aceeaşi parte a leziunii, 

e Apatie şi inerție motorie, dispoziţie tristă, indiferență afectivă, scăderea 
spontaneităţii verbale, nepăsare şi imposibilitatea programării unei activităţi 
(afectarea feţei laterale a lobului frontal) — tulburare tipul I a personalităţii sau tip 
apatico-abulic. 

e Comportament impulsiv, dezinhibat, cu schimbări de dispoziţie, tendință pentru 
calambururi, puerilitate, egocentrism, uneori comportament maniacal, hipersexual, 
bulimie, incapacitate de a efectua o activitate productivă (afectarea feţei orbito-bazale 
a lobului frontal) — al [l-lea tip de tulburare a personalității sau tip moriatic. 

 Perseverarea motorie — repetiție anormală a unui comportament determinat, 
deficiența mecanismului de autocontrol al mişcării motorii, dificultăţi de trecere 
de la un ordin la altul. 

e Comportament de imitare şi de utilizare (comportament Lhermitte): pacienţii 
frontali imită gesturile examinatorului şi au tendința de a apuca şi de a folosi 
obiectele prezentate lor fără a fi enunțat vreun ordin. 

è Tulburări ale comportamentului vizual — pierderea capacităţii bolnavului 
trontal de a menţine mişcările voluntare ale privirii în urma unei comenzi verbale 
(apraxia privirii după Botez), reducerea mişcării de explorare a privirii. 

è Tulburări de atenţie. 

è Tulburări de memorie şi învăţare, confabulaţii spontane. 

e Tulburări vegetative (tahicardie, modificări specifice ale ECG, contracții 
intestinale sau urgențe micţionale). 

e Deficit al gândirii abstracte şi funcţiilor executive (funcții de alegere a 
soluţiilor pentru a ajunge la un efect, de planificare, control şi evaluare a rezultatelor 
efectului), care pot fi examinate prin intermediul testelor: labirintele, testele tururilor 
Toronto. Hanoi. Londra, testul de clasificare Wisconsin. trail making test ș.a. 

e A fazie motorie Broca în urma leziunii ariei Broca. 


2. SINDROMUL PARIETAL 

Lobul parietal e divizat în 3 regiuni funcționale: 

1) aria primară de proiecţie a sensibilităţii elementare, a cărei leziune determină 
tulburări senzitive mai mult sau mai puţin elementare de tip hemianestezic; 

2) ariile de asociaţie mai degrabă unimodale, ale căror lezare determină deficite 
unimodale de integrare a percepțiilor senzitivo-senzoriale (de ex., anomie tactilă); 

3) ariile terțiare de integrare plurimodală (somatosenzitive, vestibulare, vizuale şi 
simbolice). 


Simptomatologia parietală: 

+ Epilepsie somatosenzitivă parțială — apariţia spontană a furnicăturilor 
(parestezii), mai rar a durerilor într-o regiune a corpului sau în tot hemicorpul 
contralateral leziunii. 

e Hemianestezii sau hemihipoestezii parietale contralaterale leziunii distructive ale 
circumvoluțiunii parietale ascendente. 

e Astereognozie (apraxie sau cecitate tactilă) — incapacitatea de a identifica tactil 
un obiect fără ajutorul vederii în absenţa unui deficit senzitiv sau motor elementar. 

Tulburări gustative (regiunea insulară și cortexul senzorial inferior). 

e Tulburarea schemei corporale: tulburări unilaterale afectând partea de corp 
contralaterală leziunii (hemisomatognozia şi anozognozia în hemiplegie), tulburări 
bilaterale (de exemplu, dezorientare dreapta-stânga, agnozie digitală, autotopognozie şi 
asimbolie la durere). 

e Deficit sau pierderea memoriei topografice (incapacitatea de a descrie verbal 
caracteristicile spaţiale ale mediului familiar, între camere şi obiectele din casa 
bolnavului, incapacitatea de a descrie cum şi unde s-ar putea călători dintr-un oraş în 
altul. 

e Neglijența spaţială unilaterală, deficite de percepţie a spațiului. 

ə Apraxie ideatorie şi ideomotorie, apraxia constructivă, apraxia de îmbrăcare, 

è Deficit mnestic de scurtă durată şi a memoriei de lucru. 

e Alexie cu agrafie, disgrafie şi dislexie spațială. 

e Sindromul Anton-Babinski. 

s Sindromul Gerstmann. 

e Ataxie parietală (incoordonare pseudo-cerebeloasă), 


3. SINDROMUL TEMPORAL 

Din punct de vedere anatomo-funcțional lobul temporal se poate împărți în: 

|) arii acustice primare şi aria acustică secundară pe fața externă a lobului; 

2) proiecții vizuale pe faţa externă a lobului; 

3) în porţiunea medio-bazală a lobului temporal, complexul amigdalian şi 

hipocampul constituie un sistem esenţial pentru elaborarea experienţelor afective, 
motivaţiei şi memoriei. 

Leziunile distructive hipocampice bilaterale antrenează amnezii severe și chiar 
demente. 

Simptomatologia temporală: 

* tulburări de audiție prin leziuni bilaterale a gyrusurilor Heschle 

* tulburări olfactive, halucinaţii olfactive (afectarea gyrusului hipocampic) 

s tulburări gustative, halucinaţii gustative (în cadrul crizelor uncinate) 

e hemianopsie în cadranul superior (omonimă) 

e epilepsie temporală: 

- crize cu simptomatologie elementară (sau somatosenzorială), crize olfactive, 
gustative, auditive, vertiginoase şi vegetative 

- crize parțiale cu simptomatologie complexă; crize cu alterări ale stării de 
conştiență; crize cu simptomatologie cognitivă (fie cu tulburări dismnezice, 
sentimente „deja vu” „deja entendu”, tulburări ideatorii, stări de visare), crize cu 
simptomatologie psihosenzorială (iluzii, halucinaţii), crize cu simptomatologie 
psihomotorie (automatisme) 

eè tulburări de percepție şi de integrare vizuală (cortexul temporal inferior — 
regiunea de convergenţă între percepția vizuală, imagistica vizuală și memorie) 

e deficit al percepţiei timpului (leziunea lobului temporal stâng) 

e tulburări ale memoriei verbale (leziune temporală stângă) și non-verbale 
(leziune temporală dreaptă). Amnezia globală tranzitorie e considerată în prezent 
efectul unei ischemii cerebrale tranzitorii de tip hemodinamic în teritoriul vertebro- 
bazilar 

eè tulburări cognitive - de învățare, tulburări intelectuale 

è tulburări de conştiențţă (cornul lui Ammon), mutism akinetic (leziunea 
structurilor limbice) 


4. SINDROMUL OCCIPITAL 
Lobul occipital cuprinde 3 circumvoluţiuni mediane: cuneus, lobul lingual şi 
lobul fisifiorm; precum şi 3 circumvoluţiuni infero-laterale, numite O, O, şi O,- 


Simptomatologia occipitală: 

e Cecitatea occipitală sau cecitatea psihică, care este consecința ramolismentului 
striat bilateral, în absența unei tulburări de vedere periferice. 

Cel mai frecvent pacientul nu conştientizează existența deficitului sau este 
indiferent faţă de acesta, realizând aşa-numitul sindrom Anton sau anozognozia 
cecităţii corticale, uneori însoţit de confabulații. 

e Agnozia vizuală a obiectelor și imaginilor — tulburare de identificare și de 
recunoaştere pe cale vizuală a obiectelor şi imaginilor. 

e Scotomul — arie izolată a câmpului vizual în sânul căreia vederea apare mai 
săracă (scotom negativ) sau mai bogată (scotom pozitiv). 

e [luzia optică, desemnată de asemenea sub termenul de metamorfopsie, se referă 
la transformarea unei imagini, care afectează forma acesteia (dismorfopsie), 
dimensiunea ei (macro- şi micropsie), culoarea (discromatopsie), poziţia în raport cu 
subiectul (teleopsie). 

e Perseverenţa vizuală în timp sub formă de persistență a unei imagini (palinopsie), 
de exemplu, bolnavul are impresia , că vede trecând din nou prin fața sa o persoană, pe 
care a văzut-o cu 5 min înainte. 

e Halucinaţiile vizuale, care se datorează unei leziuni structurale sau unei perturbări 
fiziopatologice a intersecţiei temporo-parieto-occipitale. Se disting 2 tipuri de halucinații 
vizuale: 

a) elementare: culori, fulgere, lumini, forme geometrice, adesea animate, 
provocate de stimularea ariilor vizuale; 

b) complexe onirice (dreamy state), care îşi au originea în structurile temporale, 
în special din dreapta. 

Halucinaţiile vizuale ocupă întregul câmp vizual sau o parte a lui ('/,, '/,), pot 
fi liliputane sau guliveriene. Apar în encefalopatiile metabolice, toxice sau 
infecțioase, în demenţele degenerative în epilepsie. tumori, accidente vasculare 
cerebrale ş.a. 

e Hemianopsia omonimă contralaterală focarului cu păstrarea maculei, 

e Akinetopsia — incapacitatea de a percepe vizual obiectele în mişcare (leziuni 
bilaterale occipitale). 

e Prozopagnozia — tulburarea recunoaşterii fetelor persoanelor sau reprezentărilor 
acestora (fotografii, desene etc.), pe care pacientul le poate identifica totuşi după voce. 
Prozopagnoziu se poate manifesta în cadrul agnoziei vizuale a obiectelor şi imaginilor 
sau izolat, fiind atunci însoțită de hemianopsie laterală omonimă sau cuadranopsie 
superioară stângă, acromatopsie (deficit de percepție a culorilor) şi pierderea memoriei 
topografice (subiectul nu se poate orienta în spaţiul locomotor, nu recunoaşte locurile 
familiare). 

» Anomia culorilor — tulburare izolată a denumirii şi desemnării culorilor, care mai 
este numită afazie optică pentru culori. 

e Sindromul Balint se manifestă ca o consecinţă a leziunilor parieto-occipitale cu 
afectarea cortexului şi substanţei albe subiacente şi constă din triada: 

a) paralizia psihică a privirii — incapacitatea de a orienta privirea spre o țintă, care 
se află în câmpul vizual periferic; 

b) ataxia optică — deficit de coordonare ochi-mână sau imposibilitatea pacien- 
tului de a efectua cu precizie prinderea cu mâna a obiectelor sub control vizual; 

c) simultagnozia — reducerea concentrică a câmpului vizual funcţional: bolnavul 
este incapabil să vadă 2 obiecte în același timp ca o consecință a unui fenomen de 
disociere între vederea centrală şi cea periferică. 

Fiecare din simptomele triadei poate surveni izolat. 

5. SINDROMUL DE AFECTARE A CORPULUI CALOS 

În secțiunea chirurgicală a corpului calos sau în lezarea acestuia prin ocluzia arterei 
cerebrale anterioare în cele */. anterioare, zonele limbajului și ale percepţiei emisferice 
stângi sunt izolate de teritoriile senzoriale şi motorii ale emisferei drepte. Aceşti bolnavi, 
având ochii acoperiți, sunt incapabili să compare un obiect ținut într-o mână cu un obiect 
identic ținut în cealaltă mână. Ei sunt chiar incapabili să apuce un obiect văzut în partea 
dreaptă a câmpului vizual în raport cu un altul situat în jumătatea stângă. La pacienţii, 
care au suportat calozotomie, ruptura comunicației între zonele motorii din fiecare emisferă 
cauzează afectarea aptitudinii de coordonare motorie bimanuală. Una din manifestările 
cele mai spectaculoase ale acestei deconexiuni intraemisferice este apraxia diagnostică 
(de exemplu, pacienta se străduieşte să-şi încheie bluza cu mâna dreaptă, în timp ce 
mâna stângă execută acțiunea opusă). Obiectele plasate în mâna dreaptă sunt numite 
corect fără ajutorul vederii, spre deosebire de cele ținute în mâna stângă. Această anomie 
tactilă unilaterală a mâinii stângi nu poate fi atribuită unor dificultăţi de recunoaştere a 
obiectelor sau de astereognozie. În leziunile ce interesează doar cincimea posterioară a 
corpului calos (splenium) nu există decât componenta vizuală a sindromului de 
disconexiune. 

Cele mai importante sindroame de disconexiune intraemisferică sunt: 

1. Afazia de conducție (denumită şi afazie centrală). Pacientul vorbeşte şi 
scrie în mod curent, dar parafazic cu prezervarea înţelegerii limbajului scris sau 
vorbit. Repetiţia a ceea ce este auzit sau citit este, totuşi, foarte alterată, Sediul 
presupus al leziunii este fasciculul arcuat, care uneşte aria Wernicke cu aria Broca. 

2. Surditatea verbală pură. Cu toate că bolnavul este capabil să audă şi să 
recunoască sunetele, există o pierdere a limbajului vorbit, Discursul bolnavului 
rămâne normal. Deficitul este raportat la o leziune subcorticală traversând aria 
Wernicke. 

Numeroase observații clinice lasă să se creadă, că corpul calos participă în 
mod semnificativ la reorganizarea funcțională după o agresiune cerebrală. Emisfera 
intactă ar putea exercita o acţiune facilitatoare prin corpul calos asupra emisferei 
lezate pentru a asigura o mai bună funcţionare a acesteia. 

Concepţia corpului calos ca modulator al activităţii cerebrale deschide calea 
elaborării unui model integrat de funcţionare a creierului. 

8. MENINGELE ȘI LICHIDUL CEFALORAHIDIAN 


SNC este susţinut şi protejat de meninge, 3 membrane conjunctive situate între 
creier şi oasele craniene, şi între măduva spinării şi coloana vertebrală. Meningele 
include, de la exterior către interior: dura mater, arahnoida şi pia mater. Meningele 
din jurul creierului şi măduvei spinării continuă la nivelul foramen magnum — deschiderea 
majoră situată la nivelul bazei craniului, unde creierul continuă cu măduva spinării. 


Dura mater 

Dura mater se defineşte ca fiind o membrană fibroasă puternică, compusă din 
2 straturi. La nivelul durei craniene, ce înconjoară creierul, cele 2 straturi fuzionează 
şi aderă de suprafaţa internă a oaselor craniene, cu excepţia regiunilor unde straturile 
se dedublează (fig. 69) pentru a forma sinusurile venoase, ce poartă sângele de la 
creier către venele gâtului. Stratul intern al durei formează patru pliuri ce se întind 
spre interior pentru a diviza parţial diferite regiuni ale creierului. 

Dura spinală este formată din 2 straturi: stratul extern formează tapetul periostal 
al foramenelor vertebrale, ce dau naştere canalului vertebral sau spinal; stratul 
intern trimite prelungiri către măduva spinării pe măsură ce acestea ies din canalul 
vertebral. 


Dura mater Sinus venos (sagital superior) 
Arahnoidă 

Fig. 69. Secţiune coronariană prin meningele craniene, evidențiind 
un sinus venos şi un pliu dural. 

Arahnoida 

Arahnoida reprezintă o membrană subțire, fină, ce înconjoară creierul şi măduva 
spinării. Partea externă a arahnoidei aderă la dura. Dinspre partea externă către interior 
se dispun numeroase prelungiri filamentoase sau trabecule ce se atașează de pia mater. 


Pia mater 

Pia mater este membrana subțire ce înveleşte intim creierul şi măduva spinării. 
Pia este bogat vascularizată şi conține vase sanguine mici ce irigă creierul şi măduva 
spinării. 


Spatiile meningeale 

Mai multe spații importante clinic sunt asociate meningelor (fig. 70). Spațiul epidural 
este situat între os şi dura mater, iar spațiul subdural este situat între dura şi arahnoidă. 
În mod normal, atât spațiul epidural, cât şi cel subdural, sunt spaţii potenţiale ale cavității 
craniene. Ambele pot deveni spaţii reale prin acumularea sângelui ca urmare a 
hemoragiilor epidurale sau subdurale cauzate de traumatismul vaselor sanguine ce 
străbat aceste spaţii. La nivelul măduvei spinării, spaţiul subdural este de asemenea 
potenţial, dar spaţiul epidural este real şi conţine semifluid bogat în triacilglicerol şi 
vene cu pereţii subțiri. 

Fig. 70. Relaţia spaţiilor meningeale cu vasele sanguine şi hemoragiile. 

Spaţiul subarahnoidian este situat în aria dintre arahnoidă şi pia mater şi 
conţine fluid cerebrospinal. Spaţiul subarahnoidian comunică cu cavitățile 
ventriculelor cerebrale (locul de formare a fluidului cerebrospinal). De asemenea, 
în spațiul subarahnoidian se află părțile iniţiale ale nervilor spinali şi cranieni, şi 
numeroase vase sanguine situate pe suprafețele creierului şi măduvei spinării. 
Accidentele vasculare ce implică aceste vase conduc la hemoragii subarah- 
noidiene. 


Examinarea lichidului cefalorahidian 

Examinarea lichidului cefalorahidian este importantă pentru diagnosticul 
diferenţial al unei game de infecţii ale SNC, meningite, encefalite, precum şi al 
hemoragiei subarahnoidiene, stărilor confuzionale, accidentului vascular cerebral 
acut, statusului epileptic, neoplaziilor, bolilor demielinizante. 

LCR se formează în vilozitățile plexurilor coroide din ventriculele creierului 
(fig. 71, vezi planşa colorată). Din ventriculele laterale prin orificiile Monroe 
LCR curge în ventriculul III, apoi prin apeductul Sylvius — în ventriculul IV, de 
unde prin orificiile Luskha şi Majendie se varsă în cisterna mare, în spaţiile 
subarahnoidian şi perineurale. LCR scaldă creierul şi măduva spinării, se reînnoieşte 
mereu de câteva ori pe zi, fiind în continuă circulaţie, şi îndeplineşte funcţia de 
protecție şi de nutriție. El pătrunde transversal prin arahnoidă în cavitatea subdurală 
şi se absoarbe de sistemul venos al pahimeningelui. Lichidul cefalorahidian este un 
mediu de transfer al unor substanţe din sânge şi invers. Între sânge şi spaţiul 
subarahnoidian, pe de o parte, spaţiul perivascular şi parenchimul nervos, pe de 
altă parte, se găsesc: endoteliul vascular, sistemul reticulo-endotelial şi neuroglia, 
Aceste formațiuni constituie aşa-zisa „barieră hematoencefalică”, care este 
permeabilă numai pentru unele substanțe. O serie de compuşi ai sângelui, substanțe 
toxice sau medicamentoase, agenţi microbieni posedă praguri diferite de 
permeabilitate faţă de bariera hematoencefalică. 

Adultul sănătos dispune de 120 - 160 ml de lichid cefalorahidian cu următoarele 
caracteristici: incolor, transparent, presiunea în regiunea lombară de 100 - 150 
mm în poziție culcată şi 150 - 250 mm ai col. de apă — în poziţie verticală (șezând), 
greutatea specifică fiind de 1005 - 1008. Conţine proteine 0,15 - 0, 33 g/l, celule — 
0-5 limfocite/mm?, glucoză 2,4 - 4.5 mmol/l, cloruri 7,0 - 7,5 g/l. Lichidul se 
poate extrage prin puncţie lombară. 

Puncţia lombară se practică între a 4-a şi a 5-a vertebră lombară, bolnavul 
aflându-se în decubit lateral sau şezând. După prelucrarea locului puncției cu iod 
se infiltrează novocaină, apoi cu un ac cu mandren se străbate pielea, ligamentele 
interspinos şi galben, dura mater şi când ajunge la sacul arahnoidian, apar primele 
picături de lichid. După extragerea a 6 - 10 ml de lichid locul puncţiei se prelucrează 
cu iod, pacientul rămânând în poziţie de decubit ventral timp de 2-3 ore. 

Presiunea LCR lombară normală variază între 100 şi 200 mm ai col. de apă (rabelu/ 
8). Măsurătorile se efectuează cu manometrul clinic. Presiuni crescute ale 

Tabelul 8 
Modificările LCR în diferite entități nozologice 


N -= 

TATEA | PRESIU | ceLuemL | PROTEINE, 
NOZO- MM H-O GIL 
LOGICĂ z 

sănătos 

Meningită | Normală sau | Sute, predomi- | Normal sau | Normală 

virală moderat nant limfocite uşor crescute 

crescută 

Veningită rescută Mii, predomi- -5 0 N 

acută nant polimor- 

bacteriană fonucleare 
M ă 5 -100; $ 


di 5 
0 


rareori mai 
mult de 500, 

redominant 
imfocite (2/3 
'reştere a 
mononucleare- 
lor şi polimor- 
fonuclearelor 
cu 2 - 7% 


> 
A 


eozinotilie 
umoră rescută orma >l, 


lichidului apar în edemul cerebral, în tumorile cerebrale, în infecții, în accidente vasculare 
cerebrale acute, în ocluziile venoase cerebrale. Presiuni scăzute apar în deshidratare, 
blocaj subarahnoidian spinal, după puncția lombară sau alte scurgeri, sau în anumite 
conditii tehnice defectuoase. 

LCR normal nu conţine mai mult de cinci limfocite sau mononucleare/ul. Un număr 
mai mare de celule albe (p/eocitoza) este patognomonic pentru o afecțiune a SNC 
sau pentru meningite. Un frotiu de sediment colorat este necesar pentru o numărătoare 
celulară corectă. Infectiile parazitare, de exemplu cisticercoza, se însoțesc adesea de 
eozinofilie. Studiile citologice pentru celulele maligne pot descoperi uneori o neoplazie 
a SNC. 

Traumatismul provocat de puncție poate contamina cu sânge LCR, Pentru 
a diferenţia un accident de puncţie de o hemoragie preexistentă, lichidul trebuie 
colectat în cel puțin trei tuburi (testul celor trei tuburi). În puncţiile trau- 
matizante, lichidul se clarifică de obicei între prima şi a treia prelevare. 
Fenomenul este detectabil vizual, dar trebuie confirmat prin numărătoarea 
celulelor. În hemoragia subarahnoidiană sângele este egal amestecat în cele 
trei tuburi. 

Nivelul proteinelor variază între 0,15 - 0,33 g/l. Nivelul ridicat al proteinelor 
indică o creştere patologică a permeabilităţii celulelor endoteliale. Nivelurile de 
proteinorahie foarte crescute, de peste 3 g/l, se întâlnesc în meningite sau în tumorile 
măduvei, însoţite de blocaj spinal. Poliradiculonevrita Guillain-Barre poate creşte 

nivelul proteinelor la 1 - 3 g/l. Nivelurile scăzute sub 0,15 g/l apar cel mai frecvent în 
scurgerile de lichid datorate unor fistule durale traumatice sau după punctie, în 
hidrocefalie. 

Majorarea izolată a numărului celulelor LCR, pe fondal de cifre normale ale 
concentrației proteinelor, se evidenţiază prin termenul disociaţie celulară-proteică 
şi este caracteristică pentru encefalite, mielite, arahnoidite cerebrale şi medulare, 
formele timpurii ale sifilisului. Fenomenul invers — creşterea cantității proteinelor 
fără de modificarea esenţială a celulelor se numeşte disociație proteino-celulară 
şi este caracteristică pentru neoplaziile cerebrale şi medulare, blocajul căilor lichidiene. 
În meningite în majoritatea absolută a cazurilor are loc creşterea concentrației atât 
a celulelor, cât şi a proteinelor (tabelul 8). Pentru descrierea modificărilor LCR în 
meningite se utilizează termenul /ichid meningitic. 

Deşi multe proteine pot fi regăsite în LCR, numai creşterea imunoglobulinelor are 
importanță diagnostică. Asemenea creştere semnalează un răspuns inflamator în SNC 
şi apare în boli imunologice, bacteriene, virale, spirochetozice şi fungice. Determinarea 
imunoglobulinelor este foarte folositoare în diagnosticul sclerozei multiple, altor boli 
demielinizante şi vasculitelor SNC. 

Concentrarea glucozei în LCR depinde de nivelul glucozei în sânge. Ea constituie 
2,5 -4,5 mmol/l la pacienții cu glucoză sanguină între 4 şi 6 mmol/l, adică între 60-70% 
din nivelul sanguin. Valorile glicemiei în LCR mai mici de 2,2 - 2,5 mmol/l sunt considerate 
anormale. Creșterea glucozei în LCR nu are semnificaţie diagnostică în afara faptului 
de a reflecta hiperglicemia sistemică. Hipoglucorahia este caracteristică pentru meningita 
purulentă acută şi uzuală în meningita tuberculoasă şi fungică. Este de obicei normală 
în meningita virală. Cauza scăderii nivelului glucozei rezidă în glicoliza anaerobă în 
țesutul nervos adiacent şi în activitatea leucocitelor polimorfonucleare. 

Diminuarea concentrației clorurilor şi glucozei în LCR este specifică pentru 
meningita tuberculoasă (tabelul 8). 

Testarea la antigenii bacterieni şi fungici specifici este utilă pentru stabilirea 
etiologiei. Tehnicile de amplificare a ADN, folosind reacția în lanţ a polimerazei 
(polymerase chain reaction, PCR), promit o îmbunătăţire a sensibilităţii diagnostice. 
Testele serologice în LCR pentru sifilis includ: (1) testarea anticorpilor la reagină 
şi (2) testarea anticorpilor specifici pentru treponemă, Prima este foarte utilă, 
deoarece poate da rezultate pozitive chiar şi în prezența unei serologii sanguine 
negative. Testarea anticorpilor specifici pentru treponemă este mai indicată în 
plasmă, unde ei prezintă o concentraţie mai mare. 

Puncția lombară este contraindicată în prezenţa infecțiilor din regiune. O 
complicaţie serioasă este posibila agravare a unui sindrom preexistent de herniere 
cerebrală asociat cu hipertensiunea intracraniană. Acest risc stă la baza considerației 
edemului papilar ca o contraindicaţie pentru puncţie. Existenţa TC a simplificat 
diagnosticul pacienţilor cu edem papilar. 

Complicaţiile puncţiei lombare includ agravarea hernierilor cerebrale şi a 
compresiunilor medulare, cefaleea, sângerarea subarahnoidiană, diplopia, durerile în 
rahis şi simptome radiculare. Cefaleea care apare după puncție este cea mai obișnuită 
complicaţie; ea apare la 25% dintre pacienţi şi durează 2 - 8 zile. Ea este urmarea 
scăderii presiunii LCR datorată scurgerii de lichid prin orificiul de puncție dural rămas 
deschis după retragerea acului. Durerea este prezentă în ortostatism şi cedează prompt 
în poziţie culcată. Durerile în ceafă şi în coloana lombară sunt, de asemenea, frecvente. 
Cefaleea este agravată de tuse şi efort. Ocazional ea se agravează cu greață, vărsătură 
sau acufene. Poate fi evitată dacă se folosesc ace foarte subțiri şi dacă nu se fac 
orificii multiple. Tratamentul constă în repaus strict la pat, în poziție orizontală, hidratare 
adecvată şi analgezice. 


9. EXAMENELE PARACLINICE 


În practica neurologică metodele de investigații paraclinice ale sistemului nervos 
se divizează în 2 categorii: neuroradiologice şi neurofiziologice. 


Investigații neuroradiologice 

Pe parcursul ultimilor 10-20 de ani s-a înregistrat un progres rapid în neuro- 
radiologie, grație implementării noilor metode de imagistică; tomografia compu- 
terizată (TC) şi rezonanţa magnetică nucleară (RMN), care au avut un impact 
adânc asupra practicii clinice. Au trecut în umbră metodele radiologice tradiționale: 
craniografia, pneumoencefalografia, mielografia etc. 


Radiografia craniului (craniografia) 

Actualmente radiografia de rutină a craniului este indicată în traumatismul 
craniocerebral pentru depistarea fracturii oaselor cutiei craniene. De asemenea, ea 
poate depista hematoamele subdurale, dar cedează TC cerebrale după sensibilitate, 
Craniografia relevă defectele osoase craniene. Metoda este utilă în depistarea 
leziunilor craniene: hiperostoze, osteite, osteoame, tumori osoase craniene, leziuni 
vasculare ale scalpului. Hiperostozele craniene se întâlnesc adesea în meningioa- 
me — cu localizări parasagitale, sfenoide, în zona olfactivă sau bazal. Dilatarea vaselor 
meningeale sau diploice exprimă uneori existența unui proces angiomatos sau a unui 
meningiom. 

Se evidenţiază calcificările cerebrale, care pot fi sugestive pentru toxoplasmoză, 
unele tumori cerebrale (meningioame, glioame, craniofaringioame), În arterios- 
cleroza cerebrală pot apărea calcificări vasculare, adesea în sifonul arterei carotide. 
Anevrismele dau calcificări circulare sau arcuite. 

În neurinoamele de acustic meatul auditiv intern apare lărgit, iar în glioame 
ale nervului optic — foramenul optic se vede la fel lărgit. În formațiuni retroorbita- 
re — fisura orbitară superioară se vede lărgită. Balonizarea şeii turceşti este frecventă 
în adenoamele hipofizare, 

Valoarea radiografiei craniene convenţionale în investigarea traumatismelor 
craniofaciale şi evidenţierea leziunilor pituitare a rămas neschimbată. 


Pneumoencefalogratia 

Se face puncție lombară, extrăpându-se circa 20-40 ml de lichid cefalorahidian 
şi introducându-se încet 40-60 ml de aer. Roentgenograma craniană făcută după 
introducerea de aer permite vizualizarea spaţiilor subarahnoidiene, cisternelor şi 
ventriculelor, Este utilizată în studiul atrofiilor cerebrale, epilepsiei, tumorilor 
cerebrale, leziunilor congenitale cerebrale şi tulburărilor posttraumatice. 

Ventriculograma constă în introducerea de aer prin puncţie ventriculară cu 
drenaj a sistemului ventricular. 

După pneumoencefalografie şi ventriculografie pacientul poate avea cefalee (în 
circa 80% din cazuri), o treime din pacienţi vor avea grețuri. Frecvent (în circa 20% 

din cazuri) la pacienţi se înregistrează tulburări de conştienţă. O dată cu introducerea TC şi 
scanerului, RMN, pneumoencefalografia şi-a pierdut valoarea practică de altă dată. 
Mielografia constă în introducerea în spaţiul subarahnoidian prin puncție lombară a 
unei substanțe de contrast (Omnipaque, Magnevist) după extragerea de lichid 
cefalorahidian. Ulterior se efectuează radiografii ale coloanei vertebrale. Metoda 


evidenţiază cu precizie procesele tumorale medulare, compresiunile sau procesele 
arahnoidiene. 


Angiografia cerebrală 

Angiografia cerebrală convenţională combină craniografia standard cu 
introducerea directă sau indirectă a substanțelor de contrast în lumenul vaselor 
cerebrale. Este metoda de elecție în diagnosticul anomaliilor vasculare cerebrale, 
stenozelor, obstrucţiilor vasculare. 

Vizualizarea vascularizării cerebrale poate fi atinsă prin injectarea directă a 
substanţei de contrast în arterele carotidă sau vertebrală, de asemenea cu un cateter 
introdus în artera femorală (metoda Selidinger). Substracția digitală computerizată 
majorează rezoluţia metodei. 

Complicaţii se determină mai frecvent la pacienții cu maladii cerebrovasculare. 
Complicaţiile locale includ hematoame în locul efectuării puncţiei vasculare, 
afectarea locală a intimei vasculare, pseudoanevrisme, fistule arteriovenoase. O 
complicaţie sistemică include manifestările anafilaxiei. Majoritatea complicaţiilor 
neurologice, variind de la o ischemie focală la o encefalopatie difuză, sunt 
tranzitorii. Deficit neurologic permanent se instalează în aproximativ 0,5% din 
cazuri. 


Scaner radioizotopic 

În anii 60-70 ai sec. al XX-lea scanerul radioizotopic se utiliza pentru 
diagnosticul tumorilor, abceselor şi hematoamelor cerebrale. Actualmente metoda 
dată cedează TC şi RMN. În ultimii ani acest sistem modificat se utilizează pentru 
vizualizarea trispațială a vascularizării cerebrale. Aparatele moderne produc imagini 
ce arată distribuţia radioizotopilor într-o secţiune de țesut. Single Photon Emission 
Computed Tomography (SPECT) utilizează tehnici de reconstrucție pe calculator 
similare cu cele folosite în TC. Utilizând emiţători fotonici de radiaţii gama este 
posibilă obţinerea imaginilor privind metabolismului cerebral regional. Este 
posibilă identificarea activităţii neuronale crescute, responsabile de epilepsia focală, 
diferenţierea varietăţii tulburărilor atrofice din demenţe (fig. 72). 

Tomografia prin emisie de pozitroni (PET - Positron Emission Tomography) 
poate vizualiza metabolismul glucozei, captarea regională a oxigenului în funcţie 
de activitatea cerebrală. Însă investigația este costisitoare, deoarece necesită 
prezența unui ciclotron în apropiere, care ar genera izotopi radioactivi de carbon, 
azot, oxigen de scurtă durată, 

Fig. 72. Imaginea SPECT în demența vasculară (prin săgeți este indicată 
reducerea difuză a perfuziei cerebrale). 


Tomografia computerizată (TC) 

Tomografia computerizată combină radiografia de rutină cu reconstruirea 
computerizată digitalizată, ce oferă imagini multiple bidimensionale ale corpului. 
Metoda a fost preconizată de către Ambrois şi Hounsfield în 1972. Ţesuturile 
corpului se deosebesc prin coeficientul de absorbţie (unităţi Hounsfield). În tabe- 
lul 9 sunt prezentate unităţile densitometrice ale diferitelor structuri. 


Tabelul 9 


Densitometria CT 


ȚESUTUL SAU STRUCTURA 


Osos 

Calcificare 
Sângerare proaspătă 
Tumoră 

Substanţă cenuşie 
Substanţă albă 

LCR 

Țesut adipos 

Aer 


UNITĂȚI HOUNSFIELD 
1000 
100 
85 
30-60 
35-40 
25-30 
0 
-100 
-1000 

Prin TC e posibilă discriminarea substanţei 
albe de substanța cenușie, sistemul ventricular, 
sunt uşor vizualizate calcificatele, în orbită se 
pot distinge nervul optic şi muşchii globului 
ocular. 

TC este principala investigaţie neurologică 
în multe cazuri datorită uşurinței sale şi 
caracterului non-invaziv. În accidentele 
vasculocerebrale TC cert determină hemo- 
ragiile intracerebrale, fiind metoda de elecție de 
diferenţiere a ictusului ischemic de cel 
hemoragic (fig. 73). Ariile de ramolisment 
cerebral pot fi izodense cu creierul normal până 
la 24 de ore după ictus, apoi apare o imagine Fig. 73. TC cerebrală, Zonă 


3 i bi & ivă hi Să i 
hipodensă corespunzător zonei ischemice. masivă hiperdeasă (hemoragie) on 


dizlocarea structurilor cerebrale. 


Rezonanța magnetică nucleară (RMN) 

RMN este o formă de tomografie computerizată, care creează imagini bazate 

pe modificările survenite în diferite țesuturi, expuse la acțiunea câmpurilor 
magnetice puternice (fig. 74). Metoda se bazează pe principiul că în țesuturile 
organismului există particule încărcate, direcția mişcării cărora poate fi influenţată 
de un câmp magnetic. Particula principală încărcată este protonul atomului de 
hidrogen. Nimerind într-un câmp magnetic, protonii se grupează într-un anumit 
mod şi majoritatea din ei se îndreaptă spre polul nord al magnetului, din care cauză 
în localul acumulării lor apare un vector magnetic, a cărui amplitudine depinde de 
densitatea protonilor şi de puterea câmpului magnetic. După ce particulele încărcate 
din țesuturile organismului se repartizează de-a lungul axei nord-sud a câmpului 
magnetic utilizat, se trece curent electric prin bobinele, plasate astfel ca undele 
radio generate şi câmpul magnetic produs să fie perpendiculare față de câmpul 
produs de magnet. Câmpul generat nu este static, el se roteşte cu viteză egală cu 
frecvenţa undelor radioelectrice. În relaţie cu puterea şi durata impulsului 
radioelectric, direcția mişcării particulelor încărcate poate fi schimbată la 90 sau 
180”. După finalizarea impulsaţiei de 90° nucleii excitaţi se rotesc în jurul axului 
principal al magnetului. Viteza de stingere a acestui semnal se evidenţiază prin 
termenul „timpul de relaxare T,”. Timpul, necesar pentru restabilirea vectorului 
sumar de magnetizare în proiecția nord-sud a magnetului de bază, se evidențiază 
ca „timpul de relaxare T,”. 

RMN oferă avantaje considerabile față de TC şi este cea mai sensibilă modalitate 

imagistică, evidențiind majoritatea proceselor patologice din creier. Această metodă 
este cea mai sensibilă în vizualizarea tumorilor cerebrale şi medulare. RMN este 
superioară comparativ cu TC în depistarea modificărilor de tip infecțios şi inflamator 
ale țesutului cerebral. 

A fost elaborată metoda ce vizualizează fluxul sanguin cerebral — angiografia în 
rezonanță magnetică. 

Fig. 74. Imagine RMN (variantă a normei cerebrale). 

INVESTIGAȚII NEUROFIZIOLOGICE 


Electroencefalografia (EEG) 

Pe parcursul deceniilor examenul electroencefalografic reprezenta o procedură 
standard de examinare, care se aplica în studierea tuturor maladiilor neurologice. 
Actualmente, valoarea ei s-a diminuat graţie introducerii metodelor sofisticate de 
vizualizare neurologică: tomografia computerizată (TC) şi rezonanța magnetică 
nucleară (RMN). În pofida acestui fapt, ea rămâne partea esenţială în examinarea 
pacienților cu convulsii sau a celor cu suspecție la crize convulsive. De asemenea, 
electroencefalografia (EEG) este utilizată pentru determinarea efectelor cerebrale 
ale diferitelor maladii sistemice metabolice şi în studiul somnului. Pentru o serie 
de maladii, de exemplu în encefalopatia spongiformă, este testul de laborator 
definitiv. 

EEG înregistrează activitatea electrică spontană, generată de cortexul cerebral, 
Această activitate reflectă curenţii electrici ce trec prin spațiul extracelular, iar 
aceştia, la rândul lor, reflectă efectul sumar al potenţialilor excitatori şi inhibitori 
ai neuronilor corticali. Activitatea spontană a neuronilor corticali este influențată 
de structurile subcorticale, în special de talamus şi de formațiunea reticulară a 
mezencefalului. Impulsurile aferente din structurile profunde sunt probabil 
responsabile de antrenarea neuronilor corticali în producerea ritmurilor caracte- 
ristice cerebrale, ca ritmul alfa, şi a fusurilor de somn. 

Sensibilitatea metodei creşte după aplicarea procedurilor activatoare ca 
hiperventilaţia, excitarea cu un flux intermitent de lumină, în timpul şi după 
deprivarea somnului, 


Electroencefalograma normală 

Înregistrarea normală la adulţi conţine unde sinusoidale alfa (tabelul 10), cu 
frecvenţa de la 8 până la 12 cicluri pe secundă şi amplitudinea 50 uV în regiunile 
parietale şi occipitale (fig. 75). Aceste unde se amplifică şi diminuează spontan, se 
atenuează sau suprimă complet la deschiderea ochilor sau la activitate mintală. 


Tabelul 10 
Caracteristica undelor electroencefalografice 


DI | UNDA | FRECVENȚA,HZ| CARACTERISTICILE PRINCIPALE 


Alfa (œ) 3-12 Preponderent se depistează în regiunea 
occipitală, Dispare la deschiderea 

ochilor şi în timpul activităţii mintale 

Se înregistrează în regiunea frontală şi la 

pacienţii care utilizează barbiturate şi 

benzodiazepine 


3, Delta (9) 1-3 Pot fi determinate în regiunea temporală 
la persoanele ce au depăşit vârsta de 60 
de ani 
E le el La adulți se determină numai în timpul 

2. Beta (B) 12-30 


somnului, dar este o înregistrare 
caracteristică la copii 


SAW e ANANN UA A pene APA e Apa ete if ani fe a NA ve 


A h UA a s, A fan Aa 
AN ae net fa MA a i rare pie pre MUN e ma Vezi aia 


Mirea flirt apte sa peer AA aaa AAN 
papat e Vero itemele MM CT T Mae N WMA 
pion fa ars Nava era 
Wean dl, VA Mirea m seo [ÎN Mape Vesti w 


Mae nr) |] Man mwn NM parai nna A sas] M A Et WMA Mee 
IS0uV-1s 


Fig. 75. Traseul EEG normal cu ritm alfa fusiform. 


Pot fi înregistrate şi unde mai rapide de 12 Hz, cu o amplitudine mai mică (de 
la 10 la 20 uV), numite unde beta. Ele sunt înregistrate în regiunile frontale simetric. 
O cantitate mică de activitate teta (de la 4 la 7 Hz) poate fi prezentă în regiunile 
temporale, preponderent la persoanele care au depăşit vârsta de 60 de ani. 
Activitatea delta (1-3 Hz) nu este la adultul în stare de vipilență. 

Copiii şi adolescenţii sunt mai sensibili, comparativ cu adulţii, la procedurile 
menționate de activare. Pentru copii este obişnuit faptul apariţiei activităţii lente 
(3-4 Hz) în perioada mijlocie sau finală a testului de hiperventilare. Această 
activitate, considerată „de fond”, dispare precoce după sfârşitul hiperventilaţiei. 


Tipurile înregistrărilor patologice 

Cea mai evidentă modificare patologică este înlocuirea EEG normale prin 
paternul numit „silențium electrocerebral”, ceea ce înseamnă că activitatea electrică 
a mantiei corticale este absentă. Intoxicaţiile acute cu droguri la nivel anestezic, 
de exemplu prin barbiturate, pot produce această EEG isoelectrică. În lipsa 
administrării antidepresantelor sau gradului excesiv de hipotermie o înregistrare 
sub formă de „platou” (mai mică de 2 uV) deasupra tuturor regiunilor craniului în 
majoritatea cazurilor rezultă datorită hipoxiei cerebrale, ischemiei sau trauma- 
tismului şi hipertensiunii intracraniene sporite. La un asemenea pacient fără de 
activitate EEG, reflexe abolite, fără de respiraţie spontană sau activitate musculară 
într-o perioadă de 6 ore şi mai mult se constată „moartea creierului”. Creierul 

¿cestui pacient conține mase mari necrotice şi nu are şanse de recuperare neuro- 
Ogică. 

Regiunile localizate de absența undelor cerebrale rareori pot fi înregistrate în 
zazurile prezenţei unei arii masive de infarct cerebral, necroză traumatică, tumoră 
2tc. În asemenea cazuri localizarea procesului patologic poate fi apreciată destul 
de precis, însă natura leziunii rămâne incertă. 

Două tipuri de unde patologice, deja menţionate anterior, sunt cele cu 
frecvența mai mică şi cele cu amplitudinea majorată comparativ cu undele 
normale. Undele cu frecvența mai mică de 4 Hz și amplitudinea de la 50 până la 
350 uV sunt numite unde delta. Undele cu frecvenţa de la 4 până la 7 Hz se 
evidenţiază ca undele zeta. Vârfurile (spikes) sau undele ascuţite reprezintă 
unde tranzitorii de voltaj majorat cu vârf bine conturat şi durată de la 20 la 70 ms 
(fig. 76). Spikeurile sau undele-vârf, care apar în perioada interictală la 
persoanele epileptice sau la indivizii cu o predispoziţie genetică la convulsii, se 
evidenţiază ca descărcări epileptiforme, 

Fig. 76. Descărcări undă-vârf şi unde lente în picnolepsie. 
Aceste unde rapide şi lente se pot combina şi atunci, când ele în serie întrerup 
paternul normal EEG într-o formă paroxistică, sunt extrem de sugestive pentru 
epilepsie. Cele asociate de stările de absenţe reprezintă complexe compuse din unde- 


vârfuri cu frecvența 3 pe secundă în toate înrepistrările EEG. Ele apar şi dispar simultan 
cu începutul şi sfârşitul paroxismelor. 

Electromiografia (EMG) 


Examenul de stimulodetecţie 

Este metoda de bază de laborator pentru studiul funcţiei nervilor periferici. 
După stimularea percutanată a fibrelor motorii şi senzitive ale nervilor periferici se 
înregistrează răspunsul evocat muscular şi potenţialul de acțiune senzorial. 
Rezultatele acestor studii ale conductibilității în fibrele motorii şi senzitive, exprimate 
prin amplitudine, viteză de conducere, latente distale, oferă informaţie cantitativă 
despre starea funcţională a nervilor periferici (fig. 77). La indivizii sănătoşi vitezele 
de transmisiune a impulsului variază între 40-45 m/s şi 65-70 m/s. Ele depind de 
nervul examinat (impulsurile se conduc mai lent în fibrele nervilor membrelor 
inferioare). 

Fig. 77. Examenul de stimulodetecţie în fibrele motorii ale n. ulnar. 
Viteza de transmisiune a impulsului în fibrele motorii este de 47,8 m/s. 

Compresiunea focală a nervului poate produce o lentoare localizată sau blocaj 
de conducere, probabil din cauza demielinizării segmentare în locul compresiunii. 
Demonstrarea schimbărilor localizate de acest gen confirmă prinderea nervului în 
capcană. 


Stimularea nervoasă repetitivă 

Testarea joncțiunii neuromusculare este bazată pe observaţia lui Jooly, efectuată 
încă în anul 1895, că la persoanele cu miastenie forța contracțiilor se micşorează 
progresiv la şocuri repetitive. După ce se atinge amplitudinea maximală a 
răspunsului, se efectuează o serie de stimulări repetitive la un prag supramaximal 
de excitație. În unele tulburări, preponderent în miastenia gravis, potențialul de 
activitate musculară compus, produs prin stimulare electrică, este normal sau doar 
puțin redus. După o serie de la 4 până la 10 stimulări cu frecvenţa optimală de 2 — 
3 pe secundă amplitudinea potenţialului descrește cu 25% şi mai mult. 

Examenul mușchilor cu ac-electrozi 

Metoda de electromiografie necesită utilizarea ac-electrozilor monopolari sau 
concentrici bipolari, care se inseră în muşchi. Vârful acului culege potențialul de la mai 
multe fibre musculare. 

Activitatea electrică a mușchilor se înregistrează şi în repaus, şi la contractarea 
activă, efectuată de către pacient. Muşchiul normal în stare de repaus este electric 
silențios. Când muşchiul se contractează voluntar, apar potenţialele de acțiune ale 
unităţilor motorii. La începutul contractării mușchiului apar potenţiale de unități 
motorii (PUM), care reprezintă activitatea celor mai mici unități motorii. Se 
înregistrează descărcări cu frecvenţa de la 5 la 10 pe secundă. O dată cu majorarea 
forței contracţiei musculare se descarcă unitățile mai mari, anterior inactive la o 
frecvență mai mare (40-50 pe secundă). Apoi se atinge contractarea voluntară 
maximală şi această activitate se evidenţiază ca patern de interferență complel. 

Pentru examenul EMG de rutină se preconizează planul de examinare, bazat 
pe studiul minuţios al inervaţiei musculare. Examenul se concentrează spre regiunile 
afectate de slăbiciune şi alte manifestări majore ale maladiei. În unele cazuri este 
necesar examenul unui grup mai mare de muşchi pentru a determina modificările 
în muşchii clinic intacţi, ca de exemplu în maladia neuronului motor şi în 
poliomiozită. 


Electromiograma patologică 

Modificările clinice importante de la EMG normală cuprind: 

1) activitatea „spontană” patologică la relaxare (potenţiale de fibrilaţie, unde 
pozitive ascuţite, crampe, descărcări miotonice, potenţiale miochimice); 

2) modificarea amplitudinii, duratei şi formei PUM; 

3) diminuarea numărului PUM şi modificarea paternului de descărcare; 

4) variaţia amplitudinii şi numărului de faze a PUM pe parcursul contractării 


voluntare a muşchiului. 


Activitatea „spontană” patologică 

Activitatea musculară a fibrelor motorii şi unităților motorii, cunoscută respectiv 
prin termenii potenţiale de fibrilaţie şi fasciculație, se consideră patologică. 
Fibrilaţia (fig. 78) reprezintă o contractare spontană a unei singure fibre musculare. 
Ea poate fi determinată atunci, când fibra musculară îşi pierde inervaţia şi, de 
obicei, nu este vizibilă prin piele. Fasciculația reprezintă descărcarea spontană a 
unei unități motorii, determinând contractarea unui grup de fibre musculare şi 
poate fi vizibilă prin piele. 

Potenţialele de fibrilație, deşi sunt foarte caracteristice, nu sunt specifice pentru 
denervarea neurogenă. Ele pot fi întâlnite în aşa maladii musculare, ca polimiozita 
şi miozita cu incluziuni, în care se afectează inervaţia unor regiuni mici ale 
mușchilor sau segmentelor musculare ale unei fibre musculare, izolate de lamina 
terminală. 

Fig. 78. Activitate spontană abundentă — potenţiale de fibrilaţie. 


Potenţiale de fasciculaţie 

Fasciculaţia reprezintă o contracție involuntară sau spontană a unei unități 
motorii. Asemenea contracții pot produce o tremurătură vizibilă sub piele, deşi 
forţa ei este insuficientă pentru a efectua o mişcare în articulaţii. Forma potenţialului 
de fasciculaţie este similară celei a PUM, observat la contracție voluntară, şi este 
relativ constantă. Dacă unitatea motorie din care îşi are originea fasciculaţia este 
relativ normală, atunci potenţialul va avea de la 3 până la 5 faze, durata de la 5 
până la 15 ms (ceva mai mică pentru muşchii mimici) şi amplitudinea de câțiva 
milivolţi. Potenţialele de fasciculaţie relevă iritabilitatea fibrelor nervoase şi nu 
denotă distrugerea fibrelor nervoase sau denervarea unităților motorii, 

Originea precisă a fasciculaţiilor până în prezent este contestată. De cele mai 
dese ori fasciculaţiile apar la afectarea coarnelor anterioare sau a radiculelor motorii, 
dar trebuie considerate şi localizări distale în cazul neuropatiilor de tunel şi 
polineuropatiei. 

Potenţiale de unităţi motorii în denervaţie. PUM devin majorate în 
amplitudine (fig. 79), depăşind de două-trei ori durata lor, şi sunt polifazice (conţin mai 
mult de patru faze). 

Se consideră, că asemenea potenţiale mari, uneori gigantice, sunt declanşate 
de unitățile motorii, ce conțin un număr mai mare decât cel obișnuit de fibre 
musculare şi care se răspândesc pe un teritoriu muscular vast. Terminaţiile nervoase 
ale axonului neafectat reinervează fibrele musculare, care preventiv erau denervate, 
şi le asociază la propria unitate. PUM generate vor fi diminuate în amplitudine, 


164 


extrem de prelungite şi polifazice, modificări, care constituie o configurare de tranziție 
în perioada denervaţiei precoce. Majorarea amplitudinii este asociată de un proces 
cronic, afectare axonală proximală ca în sechelele poliomielitei, radiculopatie cronică 
cervicală. Aceste potenţiale trebuie diferenţiate de potenţialele polifazice cu durată 
normală, care constituie până la 10% din numărul total de PUM în muşchii normali şi în 
potențialele cu durată scurtă şi amplitudine joasă, caracteristice pentru miopatie, 
miastenia gravis şi alte dereglări ale transmisiunii neuromusculare, 

Fig. 79. Potențiale de unități motorii la un pacient cu sindrom post-poliomielită. 
Potenţialele sunt majorate în amplitudine, durată. Majoritatea potențialelor sunt 
polifazice. 


Potenţialul unităţii motorii în miopatie. Aşa maladii ca poliomiozita, distrofiile 
musculare şi alte miopatii, ce distrug fibrele musculare sau reduc populaţia de fibre musculare 
într-o unitate motorie, se manifestă prin modificări specifice ale PUM. La activarea unei 
asemenea unități potenţialul este de voltaj diminuat şi are o durată mai mică comparativ cu 
cea normală. El, de asemenea, poate fi polifazic, deoarece fiind un compus al unității motorii 
constituente de fibre individuale devine fragmentat în potențial. Diminuarea vitezei de 
propagare a potenţialului de acţiune în fibra musculară contribuie la modificarea PUM 
miopatic. Atunci când are loc afectarea majorității fibrelor musculare, PUM devin foarte 
mici în amplitudine şi scurte în durată. Ele se reîncarcă proporțional cu tensiunea generată 
— aşa-numita recrutare majorată. Ambele tipuri de modificări produc un sunet caracteristic 
similar celui care apare când plouă pe un acoperiş de tablă. Aceste modificări se depistează 
în toate formele de distrofie musculară şi nu pot fi diferenţiate de schimbările determinate în 
poliomiozită, dermatomiozită şi în alte forme de miopatii cronice. Modificări identice pot fi 
determinate şi în alte maladii, însoţite de degenerescența unităţii motorii, ca în sindromul 

Guillain-Barré primar şi, rareori, în tulburările transmisiunii neuromusculare (miastenia gravis 
şi alte sindroame miastenice). Potenţiale de fibrilaţie pot fi uneori înregistrate în poliomiozită 
şi în distrofiile musculare rapid progresive, posibil din cauza necrozei segmentare a fibrelor 
musculare, care pot izola un segment al fibrei de la formațiunea nervoasă care o inervează. 
Înregistrările electromiografice ale fibrelor musculare, care corespund aceleiași unităţi motorii, 
pot varia după intervalul dintre potenţiale la descărcări succesive. Acest fenomen este 
evidențiat prin termenul, jitter” şi creşte spre sediul blocajului. 


Potenţiale evocate 

Stimularea organelor de simţ sau a nervilor periferici evocă un răspuns în 
ariile corticale receptive şi în conexiunile subcorticale respective. Însă trebuie 
de luat în considerare faptul că electrozii nu pot fi plasați în apropierea structurilor 
de legătură şi, de asemenea, nu poate fi detectat potenţialul minor cu doar câţiva 
microvolţi pe fundalul activităţii mai impunătoare EEG sau EMG. Utilizarea 
metodei de sumare, introdusă de Dawson în 1954, şi dezvoltarea ulterioară a 
metodelor computerizate au facilitat rezolvarea acestor probleme. Una din cele 
mai remarcabile proprietăţi ale potenţialelor evocate, comparativ cu EEG, este 
rezistența lor faţă de anestezie, remedii sedative şi chiar față de lezarea emisferei 
cerebrale. Cele expuse permit utilizarea lor în monitorizarea integrităţii 
conexiunilor cerebrale, stări în care EEG este practic inutilă. Interpretarea 
potenţialelor evocate aferente (vizuale, auditive, somestezice) şi eferente (motorii) 
este bazată pe latenţa apariţiei undelor după stimulare, intervalul de timpi între 
unde şi asimetria lor. 

Potenţiale evocate vizuale. Timp de mulți ani se ştie, că un stimul luminos, excitând 
retina, inițiază apariţia unei unde, înregistrate de pe structurile lobilor occipitali. Pe 
traseul EEG asemenea modificări, obţinute la stimulări repetitive, se evidențiază prin 
termenul „răspunsul occipital de conducere”. În 1969, Regan şi Heron au notat faptul 
că un răspuns evocat vizual poate fi produs de o modificare bruscă a paternului vizual 
revers al tablei de şah. Răspunsurile produse în acest mod mai uşor pot fi detectate şi 
apreciate cantitativ, comparativ cu răspunsurile produse de fluxurile de lumină. Aceşti 
în căile vizuale la pacienţii care au suferit de o afectare organică a analizatorului optic, 
chiar şi în cazurile lipsei semnelor reziduale de reducere a acuităţii vizuale, modificării 
câmpului de vedere sau schimbării reflexului pupilar. 

Acest test se consideră unul din cele mai delicate în aprecierea funcției sistemului 
vizual. Latenta aşteptată a polarității pozitive a potenţialelor evocate vizuale (PEV) 
este de circa 100 ms (fig. 80), datorită cărui fapt se utilizează termenul „P 100”. 

Latenţa absolută mai mare de 118 ms sau o diferenţă de latenţe de peste 9 ms 
dintre ambii ochi indică implicarea unui nerv optic. Majorarea bilaterală a latenţelor, 
demonstrată la stimularea separată a fiecărui nerv, poate fi determinată de lezarea 
ambilor nervi optici, de afectarea chiasmei optice sau a tractului optic. 

Depistarea PEV, modificate la un pacient cu afectare clinică aparentă, sugerează 
posibilitatea sclerozei multiple. 

Fig. 80. Potenţiale evocate vizuale la un pacient cu seleroză multiplă. 
Majorarea latenţei undei P100 — 143 ms. 
Notă: Traseul superior — latenţa undei P 100 în limitele normei — 107 msec; traseul interior — 
majorarea latenţei undei P 100 în scleroza multiplă — 134 msec. 


Afectarea compresivă a nervului optic se va manifesta în acelaşi mod ca şi 
demielinizarea lui. 

Potenţiale evocate somestezice. Potenţialele evocate somestezice (PES) 
actualmente sunt utilizate în majoritatea laboratoarelor neurofiziologice pentru 
confirmarea leziunilor sistemului senzitiv. Metoda constă în aplicarea stimulilor electrici 
puţin dureroși cu frecvența de 5 excitaţii pe secundă pentru nervii median, tibial şi 
peronier în investigaţiile de rutină. Electrozii de înregistrare se aplică deasupra claviculei 
(punctul Erb), procesului spinos C,, cortexului parietal contralateral pentru membrul 
superior şi deasupra măduvei lombare și cervicale, cortexului parietal contralateral 
pentru membrele inferioare. Impulsurile sunt generate de 500 sau mai multe stimulări 
şi trec prin fibrele nervilor periferici, radiculele spinale, cordoanele posterioare, nucleii 
Burdach şi Goll, bulbul rahidian, lemniscul median, talamus şi, în cele din urmă, prin 
cortexul senzitiv parietal. Lentoarea de la punctul de stimulare şi punctul Erb sau măduva 
lombară indică afectarea nervilor periferici. 

Încetinirea transmisiunii impulsurilor de la punctul Erb (sau măduva lombară) 
până la C, este în favoarea afectării radiculelor corespunzătoare sau a cordoanelor 
posterioare. Prezența leziunii în porţiunea lemniscului medial şi căii talamo-parietale 
poate fi presupusă datorită întârzierii apariţiei răspunsurilor de pe cortexul parietal, 
Undele normale se evidenţiază prin simbolurile P (pozitiv) sau N (negativ), urmate 
de o cifră, care reprezintă intervalul de timp, exprimat în milisecunde, de la stimulare 
până la înregistrare (de exemplu N11, N13, P22, P37 etc.). Pornind de la polaritate 

şi latență, potenţialul sumar obținut la nivelul cervical este evidenţiat prin N13 (fig. 82), 
iar potenţialul cortical, obținut la stimularea nervului median — N20. Unda corticală 
corespunzătoare după stimularea nervului tibial sau peronier este evidenţiată ca P37. 

Fig. 81. Potenţiale evocate auditive de trunchi cerebral. 

Fig. 82. Potențialele evocate somestezice, înregistrate la stimularea n. median. Pe 
traseul superior se conturează potențialul spinal N13. Răspunsul determinat de 
activitatea plexului brahial (potențialul N9 sau Erb) se vizualizează pe traseul inferior. 

Examenul PES este util în evoluarea afectării radiculelor spinale, cordoanelor 
posterioare, trunchiului cerebral în aşa entităţi nozologice ca sindromul Guillain- 
Barre, hernii de disc lombare şi cervicale, scleroza multiplă şi spondiloza cervicală, 
datele obţinute fiind demonstrative şi atunci când manifestările clinice sunt incerte. 


Stimularea transcranială a cortexului motor 

Actualmente, prin intermediul stimulării magnetice poate fi obținută activarea directă 
a cortexului motor şi a segmentelor medulare, datorită trecerii prin bobină a unui curent 
de voltaj foarte înalt. Această metodă permite determinarea întârzierii transmisiunii 
impulsului prin căile motorii descendente. Prin metoda dată, introdusă de Marsden, are 
loc stimularea puţin dureroasă a celor mai mari neuroni motorii (probabil a celulelor 
Betz) şi axonilor cu cea mai rapidă conducere. Se consideră, că în cazurile stimulării 
măduvei cervicale are loc activarea radiculelor anterioare. Diferenţa de timpi dintre 
activarea corticală şi cervicală a muşchilor mâinii reprezintă viteza de conducere a 
neuronilor motorii corticali-cervicali (fig. 83). Acest indice se evidenţiază prin termenul 
timpul central motor de conducere. 

Fig. 83. Potenţiale evocate motorii, înregistrate de pe muşchii eminenţei tenare, 
obținute după stimularea radiculară (traseul superior) şi corticală (traseul inferior). 
Timpul central motor de conducere, care reprezintă diferenţa dintre potenţialele 
corticale şi radiculare, este egal cu 11,9 ms (valoarea normală < 9,0 ms). 

Potenţiale evocate cognitive. Printre potenţialele cerebrale tardive (laten- 
ţa > 100 ms), care pot fi extrase din activitatea fondală prin metode computerizate, 
se evidenţiază un grup de potenţiale, ce nu pot fi clasificate la răspunsurile senzitive 
sau motorii, dar care reprezintă mai mult un răspuns psihofiziologic la stimulii 
înconjurători. Aceste potenţiale, „legate de eveniment” sau „endogene”, sunt în 
raport cu aspectele cognitive. Răspunsurile tardive sunt de un voltaj foarte mic, 
deseori fluctuante. Majoritatea tipurilor studiate apar aproximativ la 300 ms (P300), 
după ce o persoană atentă determină un stimul neaşteptat sau un stimul nou, care 
acţionează în paralel cu precedentul. Pentru obţinerea potențialului P300 poate fi 
utilizată orice metodă de evocare a potenţialelor. Amplitudinea răspunsului depinde 
de dificultatea sarcinii şi este invers proporțională cu frecvența acestui eveniment. 
Prelungirea latenţei acestui potențial a fost determinată la pacienţii vârstnici, la cei 
cu demenţă şi cu maladii degenerative ca maladia Parkinson, paralizia supranucleară 
progresivă, coreea Huntington. Amplitudinea răspunsului este diminuată în 
schizofrenie şi depresie. Acest potenţial este interpretat drept reflectarea 
comportamentului de orientare a pacientului sau atenţiei lui. Donchin, care a 
descoperit acest fenomen, consideră că el este relatat de reprezentarea cerebrală 
a mediului ambiant. 

Ultrasonografia Doppler. Este o metodă de studiere neinvazivă a fluxului 
sanguin, bazată pe efectul Doppler. Prin intermediul sunetului cu frecvența mai 
înaltă de 20 000 Hz pot fi evaluate arterele carotide, vertebrale şi ramurile lor. 
Modalitatea prin lucire (modul B) este bazată pe transmisiunea ultrasunetului 
prin țesuturi şi reflectarea lui de la hotarele dintre țesuturi. Această metodă 
imagistică produce un tablou bidimensional al vaselor extracraniene examinate 
în plan longitudinal sau transversal. Este posibilă determinarea diametrului 
vaselor şi pot fi relevate stenozarea sau ocluzia lor. Scanerele cu o capacitate 
mare de rezoluţie pot determina particularităţile morfologice ale plăcilor, aşa ca 
ulceraţia, calcificarea sau hemoragiile în plăci. În ultrasonografia Doppler 
ultrasunetul este reflectat de către ținta migratoare (eritrocite). Viteza majorată 
a fluxului sanguin se corelează cu îngustarea lumenului arterial (gradul de 
stenoză). Cele mai bune rezultate pot fi obţinute prin combinarea acestor două 
metode — ultrasonografia duplex. Ea combină avantajele modului B cu evaluarea 
exactă locală cu vitezele sistolice, diastolice şi medii, determinate prin modul 
Doppler. Comparativ cu angiografia, ultrasonografia carotidă duplex posedă o 
acurateţă excelentă în determinarea procesului stenotic. Pentru procese stenotice 
mai evidente de 50%, sensibilitatea metodei este de 94-100%; pentru ocluzii, 
sensibilitatea este de 80-96% şi specificitatea este de 95%. Dar, până în prezent, 
aceste rezultate variază considerabil, depinzând de experiența examinatorului. 
Examinarea arterelor vertebrale oferă posibilitatea determinării direcției fluxului 
sanguin (de exemplu în sindromul „de furt” subclavian), dar nu întotdeauna 
este posibilă evaluarea morfologică. 

Viteza fluxului sanguin în arterele majore intracraniene poate fi determinată prin 
metoda Doppler transcranian. Este imposibilă vizualizarea vaselor intracraniene, iar 
stările anatomice atipice sau variațiile individuale pot fi dificile în diferențierea de patologia 
vasculară. Prin Doppler transcranian poate fi determinată stenozarea vaselor majore 
bazale intracraniene, când valoarea acesteia depăşeşte 65%. În vasele majore 
intracraniene bazale poate fi apreciat fluxul colateral, poate fi evaluat vasospasmul 
după hemoragia subarahnoidiană. De asemenea, Doppler-ul transcranian poate fi utilizat 
în detectarea malformaţiunilor arteriovenoase, în depistarea morţii creierului. Precizia 
metodei foarte mult depinde de capacitățile şi experiența examinatorului. 


10. SINDROAMELE MAJORE ALE SISTEMULUI NERVOS 


CEFALEEA 

Durerea de cap (cefaleea sau cefalalgia) este una din cele mai frecvente plângeri 
prezentate medicului de către pacienţi. Circa 85% din numărul populaţiei Europei 
şi 90% din cel al SUA suferă periodic de cefalee. În marea majoritate a cazurilor 
cefaleele sunt primare, adică fără modificări organice şi doar în 8-10% cauza 
durerilor de cap este o maladie severă a creierului (tumoare, traumatism cranio- 
cerebral, ictus cerebral, neuroinfecţii etc.). 

Doar un număr restrâns de pacienţi cu simptome ce sugerează o patologie 
organică (semne neurologice de focar, edem papilar, ineficacitatea tratamentului 
anterior) sunt supuşi investigațiilor speciale, 


Examenul pacientului 

Anamneza detaliată constituie pilonul fundamental într-un diagnostic corect 
al cefaleei. Cea mai frecventă greşeală este utilizarea metodelor instrumentale de 
diagnostic în detrimentul unei anamneze complete. 


Ancheta structurată pentru anamneza pacienţilor cu cefalee: 

e Frecvența lunară (câte zile) a acceselor 

e Durata maladiei 

ə Vârsta de debut a cefaleei 

e Permanentă sau paroxistică 

e Localizare 

e lradiere 

e Caracter 

e Durata acceselor (episoadelor) 

e Cum debutează şi cum se termină accesul 

e Factorii provocanţi 

e Timpul apariţiei cefaleei 

e Ce amplifică, ce reduce durerea 

Simptomele asociate 

e Antecedente eredo-colaterale 

Este foarte important ca în afară de analiza minuțioasă a cefaleei să se țină 
cont de următoarele momente: 

|. Prezenţa altor maladii neurologice şi somatice concomitente. 

2. Prezenţa tulburărilor afective (anxietate, stres, panică, depresie etc.) şi 
vegetative (distonie neurovegetativă, sindrom de hiperventilație, tetanie etc.) 
asociate. 


Examenul obiectiv 

Se apreciază starea de conştiență, dispoziţia, intelectul. Se măsoară tensiunea 
arterială (TA), se precizează dacă momentul creşterii valorilor tensionale coincid 
cu apariţia cefaleei. Importantă este constatarea edemelor în regiunea feței, cianoza 
mucoaselor ce ar putea eventual sugera o insuficienţă venoasă. Un examen 

neurologic va scoate în evidență prezența sau absența semnelor meningiene, semnelor 
de focar (tulburări de motilitate, coordonare, sensibilitate). 

Palparea muşchilor pericranieni, cervicali şi a centurii scapulare pot constata 
zone dureroase şi hipertonia unor grupe de muşchi. 

Examenul oftalmologic (perimetria, acuitatea vizuală, fundul ochiului) este 
adesea necesar pentru a exclude o maladie cerebrală ce condiționează cefalea. 


Investigații suplimentare 

Tomografia computerizată şi rezonanța magnetică nucleară a creierului permit 
de a exclude diverse maladii organice dar în primul rând tumorile, hematoamele, 
hemoragiile subarahnoidiene care au ca simptom central cefaleea. Roentgenografia 
craniului şi a sinusurilor, vertebrelor cervicale, precum şi analiza generală şi 
biochimică a sângelui adesea se utilizează în caz de necesitate. 


Clasificarea cefaleelor 
In 1988, Societatea internaţională de cefalee a publicat clasificarea cefaleelor 
și algiilor faciale, precum şi criteriile precise de diagnostic, 


Cefuleea primară 

e Migrena 

e Cefaleea de tensiune 

ə Cefaleea cluster (în ciorchine) 

ə Cefaleele diverse fără leziuni structurale 
Cefaleea secundară 

e Traumatism 

è Tulburări vasculare 

è Tulburări intracraniene non-vasculare 

s Utilizarea substanțelor şi sistarea lor 

s Infecţii non-cefalice 

s Tulburări metabolice 

e Tulburări ale structurilor faciale şi craniene 
e Nevralgii craniene, dureri ale trunchiurilor nervoase 


Cefaleea primară 

Cefaleea primară (esențială) constituie marea majoritate a durerilor de cap. 
Absența semnelor obiective la examenul clinic şi paraclinic în asociere cu specificul 
clinic al acestor cefalalgii sunt cheia lor de diagnostic. Anamneza, tabloul clinic la 
acest grup de cefalei joacă un rol primordial. 

Mai frecvent în experienţa clinică se întâlnesc migrena şi cefaleea tensională. 


MIGRENA 

Migrena e cunoscută mai bine de 3000 de ani. În papirusurile egiptene din 
antichitate au fost descoperite descrierea acestei maladii şi recomandările 
terapeutice. Însă multe aspecte în patogeneza acestei maladii rămân neelucidate. 

Criteriile de diagnostic (1988) sunt incluse în definiția ce urmează: 

Migrena este o maladie cu manifestări paroxistice de cefalee cu durată de la 
4 la 72 de ore*, deseori unilaterală la debut, cu caracter pulsatil, de intensitate 
moderată sau severă, care alterează frecvent activitatea cotidiană şi se amplifică 
la efort fizic. Cefaleea este asociată cu greţuri, vome, Jonofobie şi fotofobie. 

Mai frecvent se întâlnesc două forme de migrenă: 

|. Migrena fără aură (comună). 

2. Migrena cu aură (mai rar — 20%) — clasică sau asociată. 

Migrena cu aură este denumită şi neurologică, deoarece înainte de acces sau 
în timpul lui apar semne neurologice de focar de durată scurtă. Cel mai frecvent se 
întâlneşte aura oftalmică sau vizuală, constând din sclipiri scurte, zigzaguri, sfere 
(„scotom scintilant”) sau filamente luminoase, care apar mai des la periferia 
câmpului vizual. Tipic, aura durează 20-30 minute, după care apare atacul de durere. 
Pot fi şi hemipareze (migrena hemiplegică), tulburări de sensibilitate, tulburări 
oculomotorii (migrena oftalmoplegică) etc. Toate aceste semne dispar în câteva 
minute (maximum peste 60 min), deci sunt tranzitorii. 

Durerea de cap în timpul unui atac migrenos este de obicei, dar nu exclusiv, 
unilaterală. Descrisă tipic ca o durere pulsatilă, ea poate fi uneori surdă, nespecifică, 
apăsătoare. Totodată, nu trebuie confundată cu cefaleea tensională, care nu are caracter 
paroxismal migrenos şi care nu este asociată cu manifestări ca fotofobia 
(hipersensibilitatea la lumină) şi fonofobia (hipersensibilitate la sunete). 

În perioada de maximă durere apar greţuri şi vărsături, după care urmează 
somnolenţă cu instalarea somnului, ce indică sfârșitul accesului unei versiuni tipice. 
Se mai pot întâlni diaree, frisoane, paloarea feței, sincope, reţinere de lichide, 
tahicardie, hiperventilaţie, spasme musculare. Mai frecvent cele din urmă indică 
asocierea unor tulburări vegetative de caracter paroxistic. 

Migrena este o maladie frecventă, prevalența ei în populaţie este de circa 15%. 
Femeile suferă în medie de 2 ori mai des decât bărbaţii, De regulă, jumătate din 
pacienți nu recurg niciodată la ajutorul medicului. 


Patogeneza migrenei 

Factorii genetici sunt implicaţi în 50-60% din cazuri, dar ei nu se manifestă în 
conformitate cu legile lui Mendel. 

Cercetările clinice şi experimentale sugerează ideea unei tulburări cerebrale şi 
nu vasculare primare. O disfuncție a trunchiului şi a sistemului limbic poate deregla 
echilibrul sistemelor nociceptive şi antinociceptive, cu o hipofuncţie a celei din 
urmă. Are loc o activare a sistemului trigemino-vascular dintr-o parte sau alta (ce 
determină caracterul hemicranic al durerii) cu eliberarea aminelor vasogene din 


* A doua ediţie (2004) a clasificării propune o nouă entitate clinică: „migrena cronică”. 
Migrena se consideră cronică, dacă durerile migrenoase au loc 15 (sau mai multe) zile pe lună, în 
ultimele 3 luni, în absenţa abuzului medicamentos. 

pereţii vaselor durei mater şi a celor ale scalpului, care produc distensia şi durerea. 
Rolul serotoninei este foarte important, manifestându-se preponderent în perioada 
aurei; s-au comunicat şi alte anomalii biochimice ale opioidelor, prostaglandinelor 
şi ale diverselor peptide. 

Deci, durerea migrenoasă este rezultatul unui lanţ de factori neurogeni, vasculari 
şi biochimici. Acest proces este ciclic şi în geneza lui rolul determinant îl au 
mecanismele cerebrale. 


Comorbiditatea în migrenă 

O serie de stări patologice pot fi asociate migrenei şi o pot influenţa (tulburările 
vegetative, epilepsia, anxietatea, depresia). În alte cazuri (accidente vasculare 
cerebrale) migrena poate juca un rol important. De exemplu, în unele cazuri migrena 
conduce la ictus cerebral, la aşa-numitul „ictus migrenos”. Asocierea la femei 
tinere cu tabagismul și cu utilizarea contraceptivelor hormonale prezintă un factor 
de risc pentru AVC. 

Tratamentul migrenei constă în stoparea aceeselor (tratament simptomatic) 
şi în tratamentul de prevenire a acceselor (tratament profilactic). 

În tratamentul simptomatic se utilizează 3 grupe de preparate: 

|. Acid acetilsalicilic, paracetamol sau preparate mixte (sedalghin, pentalghin, 
spasmoveralgin), precum şi alte preparate din grupul antiinflamatoarelor 
nesteroidiene ca naproxenul ş.a. Acţiunea preparatelor e îndreptată spre reducerea 
inflamaţiei neurogene, inhibiţia sintezei modulatorilor durerii (prostaglandina, 
chinina), activarea mecanismelor antinociceptive ale trunchiului cerebral. Este 
necesar de ținut cont de contraindicaţiile aspirinei: maladiile tractului 
gastrointestinal, predispunerea la hemoragii, hipersensibilitatea la salicilaţi, alergii, 

2. Preparatele ergotaminei (redergin, dihidroergotamină,digidergot) având o 
acţiune vasoconstrictoare majoră, datorită acțiunii lor asupra receptorilor seroto- 
ninergici situaţi în peretele vascular, blochează inflamaţia neurogenă stopând astfel 
atacul migrenos. Ergotamina este eficientă în 50% din cazuri, dar fiind greu 
absorbită oral, ar trebui administrată în supozitoare sau prin inhalații. 

3. Triptanele (imigran, zomig, naramig) sunt agonişti selectivi ai SHT, (simi- 
lare ergotaminei), determină vasoconstricţia, preîntâmpină eliminarea substanţei P din 
terminaţiile trigeminiene şi inflamaţia neurogenă. O doză de 6 mg de imigran subcutanat 
sau 100 mg oral asigură controlul rapid al durerii la 60-70% dintre pacienţi. Zomig- 
pastile de 2,5 mg. Efectele adverse ale triptanelor: parestezii, senzație de greutate în 
diverse părţi ale corpului, hiperemia feței, fatigabilitate. 

Preparatele grupei 2 şi 3 sunt considerate actualmente cele de bază pentru 
jugularea atacurilor migrenoase. 

Tratamentul profilactic se iniţiază în cazul atacurilor mai frecvente de 2 pe 
lună. Dieta prevede limitarea produselor cu tiramină (vin roşu, caşcaval, nuci, 
citrice, ciocolată etc.), care are efect vasoconstrictor şi poate provoca accesul 
migrenos. Acupunctura, psihoterapia, tehnicile de biofeedback pot fi utile. 

Profilaxia tinde să reducă frecvența crizelor (şi să nu le vindece), intensitatea lor 
îmbunătățind astfel calitatea vieţii pacienților. Sunt utilizate mai des următoarele 
grupe de medicamente: 

1. B-adrenoblocantele (propranolol, atenolol, metaprolol) sunt eficiente în 
aproximativ 60% din cazuri şi mai eficiente la persoanele cu hipertensiune arterială, 
tahicardie, tensiune psihică. Ele reduc vasoconstricția reflexă, descărcările 
simpatice, stabilizează membranele, reduc eliberarea serotoninei din plachete. 

2. Blocatorii canalelor de calciu (nimotop, verapamil, flunarizin) micşorează 
vasoconstricția şi deci hipoxia cerebrală. Preparatul de elecție este nimotopul, care 
trece uşor bariera hemato-encefalică,. 

3. Inhibitorii serotoninei (sandomigran, piritol) şi în special metisergidul (cel 
mai eficace) necesită supraveghere medicală mai ales la durata de tratament de 
peste 3-4 luni, când pot apărea fibroze pleurale, pericardice, retroperitoneale, care 
se reduc la încetarea administrării, 

4. Antidepresivele, în special amitriptilina, ocupă un loc tot mai important în 
tratamentul migrenei din cauză că migrena este deseori asociată cu anxietatea 
exacerbată, cu crize vegetative, stări depresive, dar şi din cauză că influențează 
mecanismul durerii însăşi. 


CEFALEEA TENSIONALĂ 


Cefaleea tensională /a nu se confunda termenul „tensional” (din engleză: „tension- 
type headache”) cu noțiunea de hipertensiune intracraniană sau cu hipertensiunea 
arterială/ (durerea de cap prin contracția muşchilor epicranieni, cefaleea psihomiogenă, 
cefaleea de stres, cefaleea originară, cefaleea esenţială) este una din cele mai frecvente 
suferințe umane, ocupând primul loc după frecvenţa cefaleelor (locul doi îl ocupă 
migrena). Prevalenţa ei în populaţie este de 30-50%, iar din totalul solicitărilor în clinicile 
specializate în cefalee constituie 70%. 

Definiţia ce urmează este constituită în baza criteriilor de diagnostic în cadrul 
clasificaţiei cefaleelor (1988) elaborate de Societatea internaţională de cefalee. 

Cefaleea tensională este o entitate clinică care se manifestă prin episoade 
sau Stări de dureri de cap de intensitate uşoară sau moderată ce nu afectează 
activitatea zilnică şi nu se amplifică la efort fizic. Durerea este bilaterală cu 
senzaţie de presiune, de constrângere sau de greutate şi nu e pulsatilă, nu se 
asociază cu fono- şi fotofobie sau cu greață şi vomă. Cefaleea tensională 
episodică poate dura de la 30 de minute până la 7 zile, iar cea cronică are loc 
mai des de 15 zile pe lună sau 180 de zile pe an. 

E uşor de observat că criteriile cefaleei tensionale în mare măsură sunt 
constituite într-o anumită opoziţie cu criteriile migrenei. Într-adevăr, cefaleea 
tensională nu este asociată cu fotofobie, greață, vomă. În schimb, ea de regulă este 
acompaniată de tulburări anxioase (mai ales cefaleea episodică) şi depresive 
(varianta cronică). 

Calitatea durerii la pacienţii cu cefalee tensională este, după cum s-a menţionat, 

caracteristică. Pacienţii metaforic afirmă că „un cerc de metal îmi strânge capul”, 
„capul e strâns într-o menghină”, au senzaţii neplăcute în interiorul craniului sau 
furnicături sub piele etc. 

În afară de factorii psihogeni, conflictele intrapsihice, stările de anxietate, 
panică, depresie — cazurile cele mai des întâlnite — cefaleele tensionale pot fi 
condiționate de încordarea mușchilor în poziţii antifiziologice. Cel mai frecvent e 
vorba de lucrul la computer, de conducerea maşinii, încordarea vizuală în diferite 
profesii (dispecerat, observări microscopice etc.). Durata lungă a încordărilor mușchilor 
orbicu-laris oculi, muşchilor capului și ai gâtului joacă un rol uneori decisiv, la fel ca şi 
poziţia încordată a capului în timpul somnului. 

Patogeneza cefaleei tensionale este condiționată în primul rând de factori 
psihogeni, de stările de anxietate, depresie, ipohondrie, isterie, conversie. Depresia 
este cea mai frecventă cauză. Mecanismele psihogene conduc la un dezechilibru 
al sistemelor nociceptive şi antinociceptive, ce scade pragul dureros. Încordarea 
mușchilor pericranieni, creşterea excitabilității neuromusculare constituie surse 
de excitanţi aferenţi suplimentari în mecanismele patogenetice. 

Tratamentul cefaleei tensionale episodice uneori este suficient doar prin metodele 
nemedicamentoase: psihoterapie, trening autosugestiv, respirator, tehnici de legătură 
biologică retroactivă (biofeedback), relaxare postizometrică, acupunctură, gimnastică 
specială, masaj, fizioterapie. Toate aceste metode au ca scop reducerea atât a tensiunii 
musculare (hipertonia), cât şi a celei psihice. Pot fi utilizate şi medicamente 
administrate în cure de scurtă durată. Analgezicele (aspirina, paracetamolul, 
citramona, sedalgina) pot fi luate separat sau în combinaţie cu tranchilizantele 
(clonazepam, alprazolam). Uneori miorelaxantele pot fi destul de eficace (sirdalud). 

În tratarea cefaleelor tensionale cronice un rol important îi revine tratamentului 
tulburărilor afective, în special celui antidepresiv în mod psihoterapeutic şi 
medicamentos. Uneori o analiză psihologică profundă poate scoate in evidenţă 
anumite probleme, conflicte intrapsihice, adesea reprimate (refulate), care au jucat 
şi continuă să joace un rol important în mecanismele psihopatologice şi în cele ale 
durerii. 

„Drogurile sedative şi tranchilizante vor avea o valoare limitată atâta timp cât 
aberaţiile psihologice nu sunt adecvat cunoscute” (Pearce J.M.S.,1996) /din: „The 
Oxford Textbook of Medicine”, Third Edition. Edd: D.J. Weatherall et all. Oxford 
University, Press, 1996. Vezi traducerea în română „Tratat de Medicină. Neuro- 
logie” București, 2000/. 

Depresia latentă marcată, care se prezintă frecvent ca o cefalee tensională, 
trebuie scoasă în evidenţă. De regulă, ea este asociată cu insomnii matinale, 
fluctuații afective diurne, dereglări vegetative. Dozele suficiente de antidepresive 
triciclice (amitriptilină) sau de fluoxetină (framex, prozac) pot da rezultate bune, 

Asocierea cu tratamentul psihoterapeutic şi cu alte forme de terapie 
nemedicamentoasă poate de rezultate bune în cazul cefaleei tensionale. 

CEFALEEA CRONICĂ COTIDIANĂ 


Cefaleea tensională cronică se poate asocia cu migrena şi atunci între episoadele 
migrenoase continuă durerile de caracter tensional. Pacientul acuză cetalee în 
fiecare zi. S-a mai constatat că la unii pacienţi migrena se transformă din episodică 
(4-72 ore) în aşa-numita „migrenă cronică” sau „migrenă transformată”. Astfel 
s-a născut noul concept de cefalee cronică cotidiană. Cefaleea cronică cotidiană 
este o cefalee eterogenă (cefaleea tensională cronică, migrena cronică, asocierea 
lor), care are loc zilnic sau aproape zilnic mai mult de 4 zile pe săptămână sau 
mai mult de 15 zile pe lună cu durata cotidiană de 4 sau mai multe ore pe zi. 

Această entitate clinică nouă (care este deocamdată absentă în clasificarea 
internaţională) necesită un tratament complex ce va ține cont de structura clinică a 
cefaleei. 

Cefaleea „în ciorchine” (cluster) şi hemicrania paroxismală cronică sunt 
forme mai rare (0,05% - 0,1% populaţie) de cefalee primară (grupul HI al 
clasificaţiei). Denumirea de cefalalgie în ciorchine a fost sugerată de paroxismele 
dureroase ce survin zilnic în salve de durate variabile (30 — 120 min) timp de mai 
multe săptămâni urmate ulterior de un calm total. Durerea este brutală, sfredelitoare 
şi penetrantă, centrată pe o orbită, apărând des noaptea la aceeaşi oră (cefalee tip 
„deşteptător”). De regulă, se asociază semne vegetative locale din partea durerii: 
ochiul devine roşu şi lăcrimează, nara este obstrucționată sau apare rinoree apoasă. 
Poate apărea de asemenea ipsilateral semnul Horner-Claud Bernar, edemul pleoapei 
şi hipersudoraţie. Se întâlneşte mai frecvent la bărbaţi decât la femei. 

Etiologia rămîne deocamdată necunoscută. Implicarea vegetativă este vizibilă, 
iar edemul peretelui sifonului carotidian a fost evidenţiat prin angiografie şi RMN. 

Tratamentul atacului dureros se face cu ajutorul dihidroergotaminei (spray 
nazal), triptanelor, inhalaţiei oxigenului pur timp de 10 minute. În tratamentul 
profilactic litiul carbonat ocupă un rol important. Mai sunt indicaţi de asemenea 
antagoniştii ionilor de calciu (nimotop, verapamil, izoptin). 

Hemicrania paroxismală cronică în mare măsură este identică după aspectele 
ei clinice cu cefaleea cluster. Totodată se întâlneşte de 8 ori mai frecvent la fe- 
mei decât la bărbaţi, are durată mai scurtă şi nu evoluează în “ciorchine”. Efect 
dramatic are administrarea indometacinei, care, de regulă, înlătură completamente 
durerea. 


CEFALEELE SECUNDARE 


(Durerea de cap ca simptom al maladiilor intracraniene sau somatice) 

Cefaleele secundare sau simptomatice apar în cazul diferitelor traumatisme 
cerebrale, maladii cerebrale, somatice, tulburări metabolice şi intoxicații diverse. 
Consultând un bolnav cu cefalee, medicul este responsabil de excluderea cauzelor 
structurale. O serie de criterii pot ajuta în acest sens, 

Criteriile cefaleei simptomatice: 

e Prezenţa simptomelor şi semnelor clinice ale maladiei de bază. 

+ Rezultatele investigaţiilor suplimentare (de laborator şi instrumentale) 
confirmă maladia de bază. 

e Prezenţa legăturii cauzale între boala de bază şi cefalee. Deci, cefaleea este 
un simptom nou sau are alt caracter (în raport cu cea anterioară) și coincide în 
timp cu debutul sau acutizarea maladiei de bază. 

ə Cefaleea dispare la tratamentul eficace al maladiei de bază, 


Cefaleea condiționată de hipertensiunea intracraniană (HIC) 

HIC este un factor important în patogeneza cefaleei. Cel mai frecvent HIC 
apare în urma unor maladii grave: tumori cerebrale, neuroinfecții (meningite, 
encefalite, abces cerebral). 

Tabloul clinic este caracteristic: 

e Localizarea nespecifică a durerii. 

e Mai accentuată dimineaţa în ortostatism. 

e Agravată în poziţie verticală (ortostatism) şi ameliorată în poziţie orizontală 
(clinostatism). 

e Agravată de tuse, strănut, efort fizic, activitate sexuală, 

e Instalarea durerii într-un termen relativ scurt şi evoluţie progresivă. 

e Asociată cu vărsături, edem papilar şi ulterior cu semne de focar. 

«e Apariţia acceselor migreniforme după vârsta de 50 de ani. 

Simptomele cefaleei într-un context evocat mai sus necesită un examen 
neurologic minuţios, utilizarea CT, RMN pentru a exclude o maladie neurologică 
în evoluţie. De regulă, în aceste cazuri se scot în evidenţă şi alte simptome şi 
semne neurologice asociate durerilor de cap. De menţionat că, cu părere de rău, 
diagnosticul de HIC este utilizat abuziv şi eronat în cazurile cefaleelor primare, 
mai ales la copii. (Popularitatea diagnosticului de hipertensiune intracraniană 
este de regulă explicată prin faptul cunoaşterii insuficiente atât a cefaleelor 
primare, HIC, cât şi prin supraestimarea metodei de ecografie cerebrală, care în 
realitate nu poate da un răspuns sigur în cazul HIC). 

Ne vom opri pe scurt la unele cefalei secundare, deoarece durerea de cap este 
doar unul din simptomele maladiilor neurologice și somatice, 


Cefaleea posttraumatică 

Cefaleea posttraumatică apare în primele 14 zile după traumatism. Această 
entitate prezintă de fapt o problemă complexă, deoarece însuşi aspectul patogenetic 
de geneză a cefaleei nu este elucidat de către mecanismul lezional. De regulă, 
cefaleea posttraumatică adesea este generată mai degrabă de factorii psihici (stresul 
psihic suportat, interesele medico-legale ale victimei etc.) decât de cei organici. 
Se ştie că persoanele cu traumatisme cranio-cerebrale severe nu acuză dureri de 
cap, iar sportivii traumatizați, reluând competiția imediat după traumatism sau în 

ziua următoare, nu au cefalee. Uneori traumatismul poate decompensa o depresie 
latentă anterioară, nefiind conştientizată de subiect. În majoritatea cazurilor se utilizează 
preparate psihotrope, se realizează recuperarea psihică şi socială. 


Durerea de cap la pacienţii hipertensivi 

Elucidarea cauzei cefaleei la pacienţii cu hipertensiune arterială nu este un lucru 
simplu. Cercetări multiple au constatat că hipertensiunea arterială cronică cu valori 
tensionale medii sau chiar înalte nu este cauza cefaleei. Cefaleea condiționată de TA 
apare la creşterea bruscă a TA diastolice (mai mult de 25%) şi dispare peste 24 de ore 
după normalizarea ei. Fluctuaţii tensionale se constată la evoluţia cu crize hipertensive 
a maladiei, în timpul crizelor hipertensive, feocromocitomului, eclampsiei. În 
majoritatea cazurilor cefaleea la acești pacienți este de origine mixtă: condiționată de 
creşterea bruscă a TA, legată cu insuficiență venoasă și asociată cu cefaleea tensională. 
În funcţie de aceste componente ale durerii de cap se indică terapia adecvată. 


Cefaleea în cadrul maladiilor cerebrovasculare 

Accidentele vasculare cerebrale se asociază cu cefalee mai ales în cazul 
ictusurilor hemoragice. 96% din pacienţii cu hemoragie subarahnoidiană acuză 
cefalee. Durerea este violentă, bilaterală, resimţită ca o „lovitură de pumnal”. 
Obiectiv se constată redoarea cefei şi alte simptome meningiene, se efectuează 
puncția lombară, TC, RMN, angiografia (vezi capitolul respectiv). Debutul unui ictus 
cerebral hemoragic de asemenea se manifestă într-o treime din cazuri prin cefalee. 
Adesea, asociată cu vertij, cefaleea poate preceda ictusului. Obiectiv, în cadrul 
examenului neurologic se constată prezența unui focar ischemic cerebral. 

Ictusul hemoragic cerebral este asociat cu o cefalee violentă chiar în debut. 
Se constată adesea valori tensionale importante, apare vertij, greață, vărsături. 
Examenul neurologic şi investigaţiile suplimentare confirmă diagnosticul de ictus. 


Durerea de cap condiționată de consumul substanțelor chimice 
sau de sistarea lor 

O serie de medicamente şi substanțe pot provoca cefalee şi anume: alcaloizii 
rauvolfiei, alcoolul, analgezicele (aspirina, analgina, cofeina), preparatele anti- 
microbiene (blocatorii H,, ranitidina, cimetidina), vasodilatatoarele (antagoniştii 
de calciu, nitrații), preparatele hipotensive (antagoniştii de calciu, metildopha, 
rezerpina), nitrazepamul, contraceptivele orale ş. a. 

Putem fi siguri ca cefaleea este condiționată de medicamente doar atunci când 
ea coincide în timp cu utilizarea lor şi dispare la sistarea medicamentelor, iar la 
utilizarea repetată a acestora durerea reapare. 

O serie de condimente utilizate în pregătirea alimentelor , de exemplu nitratul 
şi clorura de sodiu, provoacă cefalee („cefalee de hot-dog”), care de regulă se 
asociază cu hiperemia feței şi cu senzaţie de pulsaţie dureroasă bilaterală în zona 
fronto-temporală. 

Cefaleea de abuz sau cefaleea medicamentoasă ocupă în SUA locul al II-lea 
după cefaleea tensională şi după migrenă. În 75% din cazuri poate fi întâlnită la migrenoşi 
şi în 25% la pacienţii cu cefalee tensională, la utilizatori cronici (cotidian sau o dată la 
două zile), care au dureri atunci când incearcă să întrerupă consumul frecvent de 
antalgice. 

Tratamentul acestor pacienţi e anevoios: o discuție explicativă, sistarea 
antalgicelor şi înlocuirea lor cu alte medicamente eficace, dezintoxicarea pacienţilor 
în condiţii de staționar. Antidepresivele sunt de regulă preparatele de elecție care 
pot fi combinate cu alte medicamente în funcție de indicaţii. Accesele de migrenă 
cronică se vor stopa cu ergotamină şi triptane. 


Cefaleea cervicogenă este frecvent diagnosticată eronat în cazul semnelor 
radiologice de osteocondroză cervicală. Realmente cefaleea cervicogenă este 
condiționată doar de modificări vertebrale la nivelul C -C,. Durerea este 
condiționată de modificările degenerative ale articulaţiilor interapofizare şi ale 
ligamentelor adiacente, inelului fibros, mușchilor, tendoanelor, osteofitelor, iritației 
rădăcinilor nervului spinal C, sau a marelui nerv occipital. Durerea este mai des 
unilaterală cu iradieri occipitale, temporale sau frontale şi orbitale, ceea ce sugerează 
dureri migrenoase. Durerea apare dimineaţa, după ridicarea din pat, când capul a 
avut o poziţie incomodă pe pernă. Obiectiv se constată o micșorare a mișcărilor cu 
capul (de lateralitate, flexie, rotație). Injecțiile locale (novocaină, lidocaină, 
hidrocortizon) în punctele de proiecţie a nervului occipital reduc durerea având în 
acelaşi timp şi o importanţă diagnostică. Manipulările osteopaţilor pun în pericol 
circulaţia prin arterele vertebrale și deci sunt contraindicate. 


VERTIJUL 


Vertijul este un simptom foarte frecvent întâlnit, dar insuficient cunoscut de 
marea majoritate a medicilor din cauza maladiilor multiple care îl provoacă 
(neurologice, psihice, cardiovasculare, oftalmologice, ale urechii) şi patogenezei 
complexe. 

Vertijul veritabil (vertigo) este condiţionat de o leziune centrală sau periferică 
a sistemului vestibular. Apare o iluzie a mişcării corpului sau a obiectelor din jur, 
asociată cu senzaţii de rotire, cădere, înclinare sau balansare. Simptomele vegetative 
(greață, vomă, transpiraţie, tahicardie) şi afective (anxietate, panică), precum şi 
nistagmusul acompaniază vertijul vestibular. Pacientul e instabil, se clatină. 

Vertijul nevestibular („fals”) este evocat de pacienţi în cazul stărilor pre- 
sincopale, sincopelor la pacienţi cu hipotonie, tulburări vegetative. Instabilitatea 
posturală la afecțiunile cerebeloase, extrapiramidale ş. a. este înțeleasă de pacienţi 
ca „vertij. Aceeași situaţie se poate întâlni în cazul dereglărilor emoţionale (anxietate, 
isterie) asociate de regulă cu hiperventilaţie, tahicardie, bradicardie etc. 

Vertijul fiziologic apare la disocierea a trei sisteme senzitive, responsabile de 
orientarea şi stabilitatea spaţială: vestibular, vizual şi somato-senzitiv. Exemplu: 

vertijul de înălțime, vertijul vizual la mişcarea rapidă a obiectelor, în imponderabilitatea 
cosmică etc. Vertijul fiziologic fiind foarte exprimat poate deveni un sindrom clinic 
(vezi vertijul funcţional). 

Vertijul patologic (vestibular), după cum a fost menţionat, poate fi periferic 
sau central. 

Sindromul vestibular periferic este condiţionat de leziunea receptorilor 
labirintici, nervului vestibular, de asemenea de leziunea căilor vestibulare ascen- 
dente şi descendente (fasciculul vestibulo-spinal). De regulă, e brutal la debut, 
fiind asociat cu următoarele semne: 

e  Vertij giratoriu sistemic cu semne vegetative. 

e Nistagmus orizontal-rotator în acelaşi sens. 

e  Devierea brațului întins şi proba Romberg pozitivă ipsilateral, adică de 

aceeaşi parte cu componenta lentă a nistagmusului. 

Semnele vestibulare obiective sunt proporționale cu cele funcționale. Cercetările 
speciale otoneurologice constată o hipo- sau areflexie labirintică unilaterală. Pot 
fi o surditate şi acufene unilaterale, Vertijul periferic se întâlneşte mai frecvent în 
următoarele stări patologice: 

1. Neuronita vestibulară este un sindrom de vertij paroxistic asociat cu greață, 
vomă, instabilitate posturală. Simptomele se amplifică la mişcarea capului 
sau corpului. Apare nistagmus spontan, acuitatea auditivă nu e scăzută. 
Vertijul dispare spontan în câteva ore, dar poate recidiva în zilele ce urmează 
sau peste câteva luni sau ani. Cauza nu este elucidată. Se presupune etiologia 
virotică. 

2. Vertijul poziţional benign considerat ca cea mai frecventă formă de vertij 
vestibular apare doar la mişcările capului, mai ales antero-posterioare. 
Episodul vertijinos are o durată foarte scurtă de câteva secunde şi apare la 
anumite mişcări, în rest el este absent. Acest fapt îl deosebeşte substanțial 
de neuronita vestibulară. Proba Nylen-Barani permite de a diferenţia vertijul 
poziţional benign de un vertij condiţionat de afectarea trunchiului cerebral 
(tumoră, ischemie, scleroză multiplă). Etiologiile cele mai frecvente ale 
vertijului poziţional benign sunt: traumatismul craniocerebral, otita medie, 
intoxicaţiile, virozele. O importanţă mare în tratamentul vertijului poziţional 
benign (paralel cu medicamentele) are gimnastica vestibulară: menţinerea 
capului în direcția ce provoacă vertij timp de 30 secunde, 5 exerciţii pe oră. 

3. Sindromul Meniere (vestibulopatia recurentă benignă) se manifestă prin 
accese de vertij vestibular cu durata de la câteva minute până la câteva ore. 
Accesul este precedat de o diminuare tranzitorie a auzului, iar după acces 
urmează o tulburare de echilibru la mers ce poate persista. Cel mai frecvent 
sindromul Meniere este cauzat de tulburări vegetative, insuficiență vertebro- 
bazilară, stază venoasă. Doar 10% din cazuri evoluează spre maladia 
Meniere. E necesar de exclus o tumoră ponto-cerebeloasă și sifilisul 
congenital. Spre deosebire de sindromul descris mai sus, destul de frecvent 

boala Meniere reprezintă doar 6% din cauzele vertijului. Este condiţionată 
de hidropsul endolimfatic al capsulei otice, etiologia maladiei rămânând 
necunoscută. Triada clasică a maladiei Meniere este reprezentată prin vertij 
episodic rotatoriu, acufene unilaterale şi pierderea fluctuantă a auzului. 
Hipoacuzia unilaterală amplificată de acufene accentuându-se anunţă de obicei 
o mare criză vertijinoasă, care va dura câteva ore sau câteva zile. Aceste 
episoade pot surveni de mai multe ori pe an, lăsând de fiece dată un deficit 
audiometric pronunţat. 

4. Vertijul fiziologic funcţional apare la stimularea excesivă a sistemelor senzonale 
(vezi vertijul fiziologic). Disocierea dintre stimularea puternică a sistemului 
vestibular (plutirea pe corabie) şi lipsa stimulării vizuale (aflarea în cabina 
percepută ca fără mişcare) provoacă răul de mare. 

Sindromul vestibular central prin leziunea căii vestibulo-oculogire se 
caracterizează prin: 

e  Vertij nesistemic, de intensitate mică sau moderată. 

e  Unnistagmus adesea în mai multe direcţii: orizontal, vertical sau rotatoriu. 

e Q instabilitate nesistemică în proba Romberg, frecvent retropulsie. 

Semnele fizice nu sunt proporționale cu datele examenului clinic şi nici nu 
evoluează paralel cu ele. Pot fi găsite semne neurologice asociate (în cadrul 
altor sisteme). Nu este o hiporeflexie labirintică lateralizată şi nici surditate 
unilaterală. Cel mai frecvent vertijul vestibular central se întâlneşte în maladiile 
ce pot afecta direct sau indirect mai ales trunchiul cerebral şi cerebelul: ischemia 
trunculară, ictusul cerebelos, scleroza multiplă, tumorile de fosă posterioară, 
migrena bazilară ş. a. 

Atacul ischemic de trunchi cerebral se manifestă prin vertij vestibular şi 
tulburări de echilibru. Apare la afectarea vaselor sistemului vertebro-bazilar şi de 
regulă se mai asociază cu alte manifestări trunculare: diplopie, dizartrie, tulburări 
de sensibilitate, hemipareză, sindromul Claude Bernard-Horner şi alte semne ce 
constituie sindromul Wallenberg. Vertijul în acest caz poate fi rotatoriu (asociat cu 
cefalee, vomismente, sughiţ ş. a.) şi e cauzat de atingerea unilaterală a nucleilor 
vestibulari. Surditatea acută este foarte rar întâlnită în aceste cazuri. Semnele 
indicate mai sus, prezenţa nistapmusului poziţional şi rotatoriu, rezultatul probei 
Nylsen-Barani pot diferenţia atacul ischemic truncular de vertijele benigne, în special 
de neuronita vestibulară. 

Ictusul cerebelos la afectarea a. cerebeli inferior-posterior se poate manifesta 
printr-un vertij pronunțat şi tulburări de echilibru, care de asemenea necesită un 
diagnostic diferenţial de neuronită vestibulară. Semnele asociate trunculare (vezi 
atacul ischemic truncular), rezultatele tomografiei computerizate (în caz de 
hemoragie) şi ale rezonanţei magnetice nucleare (ischemie) permit direcționarea 
diagnosticului. 

Oscilopsia — senzaţie neplăcută de mişcări ritmice, vibraţie a obiectelor 
nemişcate — se asociază de regulă cu vertijul vestibular şi se întâlneşte în cazul 


183 


anomaliilor Arnold-Chiari, în atrofia multisistemică şi în scleroza multiplă. Eficacitatea 
baclofenului în aceste cazuri uneori e vădită. 

Tumorile fosei cerebrale posterioare. Cele mai frecvente sunt cele de unghi 
pontocerebelos (neurinoamele). Pierderea auzului, acufenele, ataxia, cefaleea, afectarea 
nervilor VII şi V, creşterea tensiunii intracraniene — toate aceste semne neurologice 
confirmate și de metodele neuroimagistice argumentează diagnosticul de tumoră. 

Migrena bazilară poate fi sursa unui vertij asociat cefaleei violente în timpul 
atacului migrenos. În acest moment mai pot fi şi tulburări de sensibilitate, dereglări 
vizuale, tulburări de conştiență. 

Epilepsia vestibulară se poate manifesta prin vertij în accesele simple şi 
complexe când focarul epileptic e situat în zona vestibulară a cortexului lobului 
temporal. Mai pot fi acufene, nistagmus, parestezii în hemicorpul contralateral. 
Durata scurtă a acceselor, alte simptome prezente epileptice şi EEG pot favoriza 
diferenţierea lor de alte maladii asociate cu vertij. 


Alte forme de vertij 

Vertijul de origine medicamentoasă poate fi periferic şi central. Cel periferic 
se manifestă prin tulburări pronunțate de echilibru condiţionate de o labirintită 
toxică bilaterală şi ireversibilă (aminoglicozidele, gentamicina). 

Atingerea centrală are ca manifestare tulburări de echilibru uşoare şi moderate 
asociate cu tulburări oculomotorii, nistagmus care sunt reversibile la stoparea 
medicamentelor (anticonvulsivantele, neurolepticele, anxioliticele, analgezicele, 
alcoolul). 


Tratamentul pacientului cu vertij 

Tratamentul simptomatic. Episodul de vertij, mai ales prima dată, este 
perceput de pacienţi cu groază condiționată de excitarea afectivă (anxietate, panică, 
frică de moarte) şi vegetativă (greață, vomă, palpitaţii cardiace, senzaţie de 
sufocare). De aceea explicarea faptului că starea de vertij a pacientului e trecătoare, 
că poziția orizontală nemişcată e necesară şi că nu există nici un pericol pentru 
viață poate juca un rol esenţial. 

Sedativele vestibulare de tipul proclorperazinei (ciclizinei, meclozinei etc.) 
vor fi prescrise pacienților care au vomismente şi vor fi indicate, desigur, după 
încetarea vomei. În experiența clinică mai frecvent se indică cinarizină sau 
proclorperazină cu o durată de 2-4 săptămâni. În cazul anxietăţii persistente se 
indică anxiolitice. 

Tratamentul etiologic în funcție de maladia respectivă poate fi conservator 
(preparate vasculare, antimigrenoase, anticonvulsivante etc.) sau chirurgical (la 
urechea internă sau medie, nervul vestibular). 

Tratamentul recuperator este esențial mai ales în cazul persistenţei vertijului 
vestibular uneori invalidizant. Se utilizează gimnastica vestibulară: 

1, Exerciţiile pentru adaptarea vestibulară: repetarea mișcărilor care de regulă 

provoacă vertij şi tulburări de echilibru. Se va favoriza o adaptare a structurilor vestibulare 


cerebrale şi o inhibiţie a reacţiilor vestibulare, 


2, Exerciţiile pentru antrenamentul echilibrului se bazează în mare măsură pe 


formarea unui feedback proprioceptiv. 


HIDROCEFALIA* 


Se manifestă prin dilatarea ventriculelor cerebrale, ca rezultat al tulburărilor de 
absorbție a lichidului cefalorahidian sau al obstrucției drenajului, rar poate fi rezultatul 


producției excesive a lichidului (fig. 84). 
Incidenţa hidrocefaliei congenitale este 
aproximativ 0,4 la 1000 de naşteri vii. Cantitatea 
lichidului cefalorahidian creşte de la 50 ml la 
naştere până la 120-150 ml la adulţi; rata 
secreției active de către plexurile coroide este 
de 0,3-0,4 ml/min, iar granulaţiile arahnoide 
sunt capabile să absoarbe în sinusurile venoase 
de 4 ori această rată de producere. 
Presiunea normală a lichidului cefalo- 
rahidian variază între 20 şi 80 mm H,O la 
copil şi 150-200 mm H,O la adult, 
Aproximativ o treime din toate hidro- 
cetaliile din copilărie rezultă din stenozarea 
apeductului Sylvius. Cauza stenozei poate 
fi rezultatul unei hemoragii intraventriculare 
sau ependimitei în meningitele bacteriene 
sau virotice, toxoplasmozei prenatale sau 
encefalitei fetale sau postnatale, 
Hidrocefalia poate fi comunicantă — 
comunicarea ventriculelor cu spațiul suba- 
rahnoidian, şi necomunicantă obstructivă — 
la nivelul sistemului ventricular sau al orifi- 
ciilor de drenaj. 
Hidrocefalia comunicantă reprezintă 
consecința hipersecreţiei sau tulburări de 
absorbţie LCR ori compensatorii, ca rezultat 


Fig. 84. RMN a unei hidrocetalii 
de tensiune la un adult, condiţio- 
nată de o stenoză congenitală a 
apeductului cerebral. Există o 
circulație transependimală a 
lichidului care se manifestă sub 
formă de semnal T-2, ce delimi- 
tează ventriculele laterale. 
Ventriculul trei, dar nu şi patru, 
este lărgit. 


al atrofiei cerebrale. Poate avea, drept cauză, diferite cicatrice, ca urmare a unei 
meningite, a hemoragiei subarahnoidiene, traumatismului sau leziunii cerebrale în 
perioada perinatală, acompaniată cu un sindrom hipertensiv intracerebral şi cu 


semne de căi lungi. 


* Autor M. Gavriliuc. 

Hidrocefalia necomunicantă include obstrucția tforamenului Monroe sau 
ventriculului IV, stenoza de apeduct, cauzată de malformaţia Dandy-Walker sau 
malformaţiile Chiari, în care LCR din ventriculul IV nu poate fi evacuat. Neoplasmele 
sau chisturile, în special cele localizate în sistemul ventricular sau care comprimă 
structurile fosei posterioare, trebuie să fie eliminate. 

Hidrocefalia normotensivă se caracterizează prin demenţă, apraxia mersului 
şi incontinență de urină. Investigațiile imagistice (tomografia computerizată) arată 
dilatarea ventriculelor cerebrale, o lărgire a unghiului calos, iar în spaţiul 
subarahnoidian absența LCR în partea superioară a emisferelor cerebrale. Mersul 
se aseamănă cu apraxia lobului frontal cu paşi mici precipitaţi, făcând impresia că 
tălpile sunt lipite de podea şi bolnavul alunecă pe sol. Se presupune, că aceste 
tulburări de mers sunt în raport cu atingerea funcțională a lobilor frontali. Se notează 
o clară ameliorare la majoritatea pacienţilor cu hidrocefalie normotensivă prin 
intervenţii chirurgicale (stabilizarea drenajului LCR din ventriculul cerebral către 
sistemul venos sau a anastomozei ventriculo-abdominale). 

În diagnosticarea hidrocefaliei o importanță deosebită are tomografia 
computerizată, care evidenţiază lărgirea ventriculelor (ce nu implică ventriculul 
IV în stenoza apeductală), existența unui chist sau unui cisticerc în fosa posterioară 
sau sindromul Dandy-Walker. Rezonanța magnetică nucleară demonstrează 
existența malformaţiilor asociate de trunchi; cu ajutorul ultrasonoprafiei se poate 
depista diagnosticul prenatal al malformaţiilor şi un tratament precoce. 

Dacă hidrocefalia nu duce la hipertensiune cerebrală şi la tulburări ale funcțiilor 
motorii sau intelectuale, ea trebuie lăsată netratată. În caz contrar necesită aplicarea 
şuntului. Şuntul Torkildsen (de la nivelul ventriculului lateral la fosa posterioară) 
poate fi folosit în stenoza apeductală. Acum preferențial sunt folosite şunturile 
ventriculo-peritoneale. Însă ambele şunturi sunt supuse numeroaselor complicații. 
Pe măsură ce copilul creşte, necesită revizuiri repetate. Infecția şuntului uneori duce 
la forme ușoare de septicemie, meningită sau ventriculită, ce complică hidrocefalia 
cu şunt. 


DEMENȚA 


Dementa poate fi definită ca o deteriorare a memoriei și a altor funcţii cognitive, 
cauzate de o afectare a sistemului nervos central, de o severitate suficientă pentru 
a compromite autonomia pacientului în viața socială sau profesională. În demenţe 
alterarea facultăților intelectuale constituie punctul central al tabloului clinic. 

Cercetarea demenţelor a luat o amploare crescândă în cursul ultimilor 20 de 
ani. Inițial limitată aproape exclusiv la maladia Alzheimer, interesul neurologilor şi al 
neuropsihologilor s-a orientat recent spre studiul demenţelor degenerative „non- 
Alzheimer”. Diversele forme clinice de demenţă se disting prin profilul neurop- 
sihologic specific. 

Demența nu este o maladie. Ea este simptomul unui proces patologic, a cărui 

origine primară nu se situează numaidecât în creier. În particular, la persoanele avansate 
în vârstă, maladiile afectând practic orice organ sau sistem pot fi însoțite de o demenţă. 
Prin urmare, aceste maladii se pot prezenta sub formă de demenţă, simulând totodată 
o maladie Alzheimer (MA). 

Maladiile ce pot provoca demenţă se clasifică în 3 categorii principale: 

1) Maladii, care afectează alte organe (ficatul, rinichii etc.) fără a afecta direct 
creierul. În această categorie sunt incluse intoxicaţiile medicamentoase şi alcoolice, 
care pot cauza, mai frecvent decât putem presupune de obicei, o demență potenţial 
reversibilă. 

2) Maladii însoțite de afectarea creierului, asociate de simptome neurologice: 
tumori cerebrale, traumatisme cerebrale, maladia Huntington, maladia Creutzfeldt- 
Jakob, maladia Parkinson etc. 

Prin tabloul clinic specific aceste maladii nu provoacă, de obicei, probleme de 
diagnostic diferențiat cu MA, cu excepţia probabil a fazei iniţiale de debut. În 
această grupă se includ şi demențele vasculare. 

3) Demente primare pentru a caracteriza formele, prezentând o simptomatologie 
esențial limitată la demenţă: însăşi MA, cât şi alte maladii degenerative non- 
Alzheimer (MDNA), aşa ca maladia Pick şi maladia cu corpi Lewy difuzi. 

Criteriile utilizate în mod curent pentru stabilirea diagnosticului de demență 
(criteriile DSM-IIIR) sunt următoarele: 

A. Punerea în evidenţă a unei alterări a memoriei pe termen scurt şi de lungă 

durată. 

B. Prezenţa a cel puţin uneia din manitestări: 

1) alterarea gândirii abstracte 

2) alterarea raționamentului 

3) atazie (tulburarea limbajului), apraxie (tulburarea gestului) sau agnozie 
(tulburarea recunoaşterii obiectelor) 

4) alterarea personalităţii 

C. Perturbările A şi B tulbură în mod semnificativ activitățile profesionale 

sau sociale ori relaţiile cu semenii. 

D. Nu apare în mod exclusiv în evoluția unui „dellirium” (stare de confuzie) 

E. Una din următoarele 2 condiţii: 

1) punerea în evidenţă a factorilor organici specifici consideraţi etiologic 
legaţi de perturbare 

2) factorul organic este presupus, dacă nici o tulburare mentală sau organică 
nu poate explica simptomele. 

În 1975 Folstein şi colaboratorii au propus un test de evaluare rapidă a capaci- 
tăților cognitive ale subiectului. Acest examen, Mini-Mental Status Examination 
(MMS) cuprinde 30 de itemi (cotați fiecare cu „„0” în caz de eroare sau eșec, cu 
1” în caz de răspuns bun sau de succes). MMS constituie un instrument clinic 
simplu, clar şi uşor realizabil de testare a pacienților cu suspiciune la sindrom 
demenţial, 

DEMENŢELE VASCULARE (DV) 


Conceptul clasic de DV cuprinde orice demenţă, ce se stabileşte în consecința 
accidentelor vasculare cerebrale hemoragice sau ischemice. 

Abordarea diagnostică a DV necesită prezența a 3 elemente principale: un 
sindrom demențial, o afectare cerebrovasculară şi stabilirea unei legături cauzale 
între ele. Identificarea unei afecțiuni cerebrovasculare presupune atât observarea 
semnelor focale la examenul neurologic, cât şi obiectivizarea leziunii vasculare 
prin metode neuroimagistice. 

În 1975, Hachinski şi alții au propus un scor al ischemiei pentru a diferenția DV de 
demenţele degenerative (DG). Acest scor atribuie 1 sau 2 puncte celor 12 articole, 
prezumptiv evocatorii de demență multi-infarct. 


SCORUL HACHINSKI (SCORUL ISCHEMIC): 


1. Instalare brutală 2 
2.  Agravare pe trepte ] 
3. Evoluție fluctuantă 2 
4, Hipertensiune arterială | 
5, Antecedente de AVC 2 
6. Semne de ateroscleroză 1 
7. Semne neurologice de focar 2 
8. Confuzie nocturnă l 
9. Păstrarea relativă a personalității l 
10. Depresie | 
11. Tulburări somatice l 


12. Labilitate emoțională l 

Interpretare. Un scor mai mare sau egal cu 7 puncte este în favoarea diagnosticului 
de demență vasculară. Un scor mai mic decât 4 puncte este în favoarea diagnosticului 
de demență degenerativă. 


FORME ANATOMO-CLINICE DE DEMENȚE VASCULARE 


Distingerea diferitelor varietăţi anatomo-clinice în cadrul DV este puţin schematică 
şi pleacă de la faptul că unul şi acelaşi pacient poate să asocieze numeroase leziuni: 
infarct de talie mare, lacune, anomalii ale substanței albe ş.a. 


1. Demenţă prin infarcte multiple (DIM) 

Criteriile DSM-IIIR pentru DIM sunt: 

l. Diagnosticul de demenţă. 

2, Deteriorarea prin pusee cu deficite sectoriale (adică afectând anumite funcţii 
şi nu altele) cu apariția precoce în cursul evoluţiei. 

3. Semne şi simptome neurologice de localizare (de ex., exagerarea ROT, 

reflexul cutanat plantar în extensie, sindromul pseudobulbar, tulburările mersului, 
senzația de slăbiciune a unei extremităţi etc.). 

4. Punerea în evidență după istoria maladiei, examenul fizic şi examenele 
complementare ale unei maladii cardiovasculare, indiscutabil legată etiologic 
cu perturbarea. 

Se disting 2 tipuri de demenţă prin infarcte multiple: 

1. Demenţe rezultând din infarcte multiple cortico-subcorticale, ca regulă de 

talie mare. 

2, Demente legate cu infarcte subcorticale, ca regulă de talie mică, 

Infarctele multiple cortico-subcorticale antrenează deficite neuropsihologice 
ale activităţilor lingvistice, praxice sau gnozice, memoriei sau funcţiei de 
programare. În anamneză se evidenţiază survenirea antecedentelor de hemipareză 
sau hemianopsie laterală omonimă cu instalarea bruscă, iar examenul clinic 
depistează sechelele acestor manifestări. Teritoriul şi cauzele sunt afectarea arterelor 
de calibru mare prin ateroscleroză sau embolii de origine cardiacă. 

DIM cu sediul subcortical se traduce în mod tipic prin demenţă de tip 
subcortical, caracterizată prin semne evocatorii de disfuncție a lobului frontal. 
Acest tip aparţine stării lacunare, descrise de Pierre Marie încă în 1901. Pentru ea 
sunt caracteristice, în primul rând, un sindrom pseudobulbar, tulburările de mers, 
incontinenţa sfincteriană, depresia, labilitatea emoțională şi semnele neuroima- 
gistice — infarcte lacunare, leucoaraioză. 


2. Formele focale de DV se manifestă atunci, când demenţa rezultă dintr-un 
accident ischemic unic cu un infarct situat într-un singur teritoriu arterial, Cel mai 
frecvent infarctul e bilateral cu sediul în teritoriul profund al arterelor cerebrale 
posterioare. El interesează atât ambele hipocampuri, asociindu-se cu tulburările 
de câmp vizual prin afectare occipitală, cât şi nucleii talamici mediani cu afectarea 
pedunculară mediană înaltă, responsabilă de oftalmoplegie. Semiologia demenţei 
este, de obicei, dominată de dereglări mnezice severe cu o sărăcie afectivă, tulburări 
ale atenției. 


3. Maladia Binswanger sau encefalopatia subcorticală cronică progresivă 
este o entitate nozologică, ce se caracterizează prin tulburări motorii, o demenţă 
progresivă şi treptată, ce apare la subiecții suferinzi de hipertensiune arterială. 
Starea de demenţă se instalează în mod subacut, cu apariție precoce, având ca 
semne caracteristice o încetinire a proceselor mentale şi tulburări ale memoriei, o 
alterare a personalității, care devine apatică şi abulică, modificări timice şi ale 
comportamentului, ajungând la un sindrom depresiv. Examenul neuropsihologic 
evidențiază aşa-numita demenţă „subcorticală”. 

Semnele neurologice asociate cuprind o tulburare a mersului, care contrastează 
cu o utilizare bună a membrelor inferioare, o incontinenţă urinară, semne piramidale 
şi extrapiramidale, în sindrom pseudobulbar. 

Din punct de vedere neuropatologic, pentru maladia Binswanger este caracteristică 

afectarea substanței albe, descrisă sub termenul de /eucoaraioză, care se prezintă la 
examenul scanografic printr-o hipodensitate difuză, eterogenă, cu hotare conturate 
neclar în centrul substanței albe emisferice şi în regiunile periventriculare sau 
subcorticale. Leucoaraioza poate fi marcată şi în afecțiunile neurologice de origine 
non-vasculară, cât şi la persoanele sănătoase, dar totuşi mult mai frecvent la persoanele cu 
demenţă decât la cele non-demente. În acelaşi timp, leucoaraioza nu este considerată 
specifică unui anumit tip de demență, deoarece a fost depistată şi la pacienții, cu maladia 
Alzheimer. 


DEMENȚELE CORTICALE ŞI SUBCORTICALE 


Ideea, că leziunile nucleilor cenușii centrali şi ale altor structuri subcorticale ar 
putea fi responsabile de un sindrom demențial, nu este nouă. În 1990 s-a postulat deja, 
că leziunile trunchiului cerebral afectând sistemul cerebelos pot induce o demenţă. 
Termenul de demenţă subcorticală (DSC) a fost formal introdus puţin mai târziu pentru 
cazurile cu leziuni vasculare. 

Cummings a propus o serie de criterii clinice pentru diferențierea dintre aceste 
2 tipuri de demenţă: corticală şi subcorticală. E de menționat faptul că în DSC e 
absentă afazia (prezentă în cea corticală), se manifestă tulburări afective, ale 
posturii, hiperkinezii şi dizartrie (absente în demența corticală). 

Un număr considerabil de studii anatomice sau prin imapistică funcțională 
(TEP - tomografia prin emisie de pozitroni) au demonstrat o afectare frontală în 
maladia Parkinson, coreea Huntington, paralizia supranucleară progresivă etc. 
Aceşti cercetători consideră, că ar fi mai rezonabil de a utiliza termenul de demenţă 
fronto-subcorticală. Dubois conchide, că conceptul DSC are o valoare euristică în 
sensul, că subliniază importanţa relaţiilor anatomice şi funcţionale strânse între 
cortex şi structurile subcorticale, în particular ganglionii bazali. 

Maladiile, care pot genera o DSC, sunt multiple: 

1) maladii degenerative: maladia Parkinson, coreea Huntington, paralizia 
supranucleară progresivă, calcificarea idiopatică a ganglionilor bazali (boala Fahr), 
degenerescenţa spino-cerebeloasă, degenerescența talamică, glioza subcorticală 
progresivă etc. 

2) maladii vasculare — stare lacunară, leziuni vasculare ale talamusului, maladia 
Binswanger etc. 

3) tulburări metabolice, maladia Konovalov-Wilson, hipoparatireoidism 

4) scleroza multiplă şi alte maladii cu afectarea mielinei 

5) encefalopatia în infecția cu virusul imunodeficienței umane (HIV) 

6) sarcoidoza 

7) hidrocefalia cu presiune normală 

8) demenţa depresivă („pseudodemenţa”) 

DEMENŢELE DEGENERATIVE. 
MALADIA ALZHEIMER (MA) 


MA e cauza cea mai frecventă a demențelor (aproximativ 60%) la adulţi. Studii 
epidemiologice estimează o afectare a 2-5,8% din subiecții mai în vârstă de 65 de 
ani (fig. 854). 

Leziunile neuropatologice în MA 

MA e însoţită de o atrofie şi moarte neuronală progresivă cu sediul în 
neocortexul asociativ, preponderent al lobilor parietali şi temporali, sistemul 
hipocampo-amigdalian. Leziunile cele mai caracteristice ale MA sunt: 

- degenerescenţele neurofibrilare (DNF), care reprezintă nişte acumulări de 
proteine variate ale citoscheletului neuronal, prezenţa cărora influențează puternic 
degradarea funcțiilor intelectuale. Argumentele neuropatologice sugerează că aceste 
mase fibrilare sunt de o mare importanţă în moartea neuronală; 

- plăcile senile (PS), care sunt consecinţa unei depuneri exagerate de proteină 
amiloidă A, în țesutul nervos, cauza căreia rămâne misterioasă. PS apar de obicei 
în medie cu 10 ani mai înainte de DNF; 

- amiloidoza vasculară cerebrală — depuneri de proteină amiloidă, identică cu 
cea din PS, în arterele de calibru mic (arterele perforante). Gena codantă pentru 
peptida amiloidă (peptide B sau A,) este localizată pe cromozomul 21, tot aici 
fiind localizată şi gena formei familiale de MA. 


Fig. 85. (A) Maladia Alzheimer. Secţiune axială TC ce demonstrează o atrofie 
cerebrală generalizată severă cu o dilatare moderată a complexului ventricular. 
(B) Boala Pick. Atrofie selectivă pronunțată a lobilor frontal şi temporal (SH Lee, 
KCVG Rao şi RA Zimmerman, RMN şi TC cerebrală, 

New York, McGraw-Hill, 1992). 

Studiile biochimice au demonstrat, de asemenea, că enzima-cheie în lanţul biosintezei 
de acetilcolină, colinacetiltransferaza, este diminuată în cortexul cerebral al subiecților 
atinşi de MA. Aceste cercetări sugerează că atingerea transmisiei colinergice poate 
juca un rol în expresia clinică a bolii. 

Tabloul clinic. Schematic în evoluţia MA se deosebesc 3 stadii: 

1. În primul stadiu, zis amnezic, predomină dereglările de memorie. 

2. În cursul celui de al II-lea stadiu, zis demenţial, apar clar consecinţele declinului 
intelectual asupra vieții cotidiene a pacientului, el devenind din ce în ce mai incapabil 
de a duce o viață independentă. 

Fiecare din aceste 2 stadii se întinde în medie pe o perioadă de 1-2 ani. 

3. Al Ill-lea stadiu, numit vegetativ, se manifestă prin instalarea completă a 
dependenței bolnavului, devenit incapabil de a se îngriji, de a se hrăni, de a 
vorbi. 

Printre formele atipice se află acelea, în care o tulburare (de exemplu, a 
limbajului) progresează rapid, rămânând mult timp relativ izolată, fără asocierea 
altor simptome majore. 

Diagnosticul de MA se bazează pe excluderea altor cauze de demenţă, prezenţa 
a 2 sau mai multe dereglări cognitive, debut insidios, evoluţie progresivă. EEG 
evidenţiază încetinirea ritmului de fond, activitate lentă. Tomografia computerizată 
cerebrală şi examenul prin rezonanță magnetică nucleară depistează modificări atrofice 
cerebrale (biparietale, bitemporale), lărgirea sistemului ventricular şi a spațiilor 
subarahnoidiene datorită atrofiei cerebrale. Examenele de laborator în sânge şi LCR 
nu aduc elemente de diagnostic. 


DEMENȚE DEGENERATIVE TIP NON-ALZHEIMER 
MALADIA PICK (fig. 85B) 


Debutează între 50 şi 60 de ani, se caracterizează clinic prin reducerea 
activităților şi afectarea predominantă a funcţiilor operatorii, din punct de vedere 
anatomic — prin leziuni ale regiunilor frontale şi temporale. A fectarea cortexului 
frontal e masivă, dar respectă ariile centrale şi precentrale, leziunile temporale 
interesează polul temporal cu păstrarea celor “/. posterioare ale primei 
circumvoluțiuni temporale (zona limbajului). Se constată uneori o atrofie parietală. 
Lobul occipital e întotdeauna păstrat. Leziunile histologice constau din rarefierea 
neuronală marcată în straturile superficiale ale cortexului, o glioză astrocitară 
considerabilă, o spongioză însemnată. 

Tabloul clinic. Demenţa e mai puţin masivă decât cea din MA. Semiologia frontală 
e predominantă cu păstrarea relativă a limbajului, orientării spaţiale, memoriei. Demenţa 
progresează insidios, afectând funcțiile intelectuale: abstracţia, judecata, sensul moral, 
autocritica, atenția. Reducerea limbajului se traduce prin uitarea substantivelor, repetiţia 
unor cuvinte, aceloraşi propoziții. Aceste stereotipii se manifestă şi în domeniul gestului, 
comportamentului. Pacientul se comportă ca un dement frontal, uneori — excitat, 
moriatic, erotic până la acte medico-legale, alteori — apatico-abulic, apragmatic. 

Bulimia e frecventă chiar de la debutul maladiei. În afara fenomenelor de 
prehensiune patologică, examenul neurologic, cât şi EEG sunt normale. TC cerebrală 
evidenţiază o dilatare ventriculară simetrică a ambelor cornuri frontale. 

Evoluţia maladiei e progresivă, determinând o caşexie în 3-5 ani. 


DEMENŢE FRONTALE 


Demenţele frontale (DF) se întâlnesc cel mai frecvent la bărbații cu vârsta sub 
65 de ani, 50% din pacienţi prezentând un istoric de demenţă în familia lor. Criteriile de 
diagnostic ale DF sunt: 

l. Tulburări de comportament: 

- debut insidios şi evoluţie progresivă lentă 

- pierderea precoce a conştienţei propriei persoane şi deficitelor sale 
- semne precoce de dezinhibiţie 

- rigiditate mentală 

- hiperoralitate 

- comportament stereotip şi perseverativ, comportament de utilizare 
- distractibilitate, impulsivitate 

2. Simptome afective: depresie, anxietate, ideație suicidară şi idei fixe, 
ipohondrie, indiferenţă, amimie. 

3. Tulburări de limbaj: reducerea progresivă a alocuţiunii, expresii stereotipe, 
ecolalie şi perseverări, mutism general în faza tardivă. 

4. Orientarea spaţială şi praxiile sunt in general prezervate. 

5. Examenul neurologic demonstrează: prezenţa din fazele precoce a reflexelor 
arhaice, incontinenţă sfincteriană, akinezie, rigiditate şi tremur, tensiune arterială 
joasă şi labilă. 

6. Examenele neuroimagistice evidenţiază atrofie frontală sau antero-temporală. 

7. Deficit grav la testele neuropsihologice „ de lob frontal”. 


BOALA CU CORPI LEWY DIFUZI (BCLD) 


Această maladie se caracterizează prin demenţă instalată progresiv, frecvent 
însoțită de manifestări psihiatrice şi extrapiramidale. Din punct de vedere histologic, 
la autopsie se găsesc incluziuni în citoplasma neuronilor cortexului, corpi Lewy. 
De asemenea, foarte frecvent sunt întâlnite leziuni identice celor din MA. Bărbaţii 
sunt mai des afectați decât femeile, contrar celor observate în MA. Durata medie 
a bolii constituie 6 ani, o perioadă semnificativ mai scurtă decât pentru MA. Demenţa 
are unele caracteristici similare cu MA cu deficite importante ale memoriei, 
limbajului, funcţiilor vizuo-spaţiale şi gestuale. Semnele „frontale” sunt mai puţine 
decât în MA. Dementa este adesea precedată de simptome psihiatrice, precum 
confuziile şi halucinaţia vizuale. Fluctuaţia puternică a deficitelor cognitive este 
un simptom caracteristic BCLD, fiind observată la 80% din pacienți. Printre semnele 
neurologice sunt notate: manifestări extrapiramidale, în special un deficit al mersului, 

rigiditate, tremurături, bradikinezie, postură încovoiată. Testele paraclinice nu sunt 
de mare utilitate în diagnosticul acestei forme de demenţă. 

Caracterizarea nozologică a BCLD nu este încă clar elucidată. Unii cercetători 
consideră, că ea este o formă particulară a MA, alții susțin că BCLD comportă 
trăsături clinice şi neuropatologice particulare ale maladiei Parkinson. 


PSEUDODEMENŢA DEPRESIVĂ 


Este o afecţiune a oamenilor vârstnici, reprezentând cea mai importantă cauză 
tratabilă a tulburărilor de memorie. Pacienţii prezintă tulburări de memorie şi 
concentrare, dar, de obicei, neagă simptomele clare de depresie. Se remarcă: somn 
dereglat, absența dispoziţiei pentru orice activitate, energie redusă, gânduri 
pesimiste, meditative şi scăderea interesului pentru muncă şi hobby-uri. 

Debutul pseudodemenţei depresive este acut sau subacut în săptămâni sau luni. 

Antecedentele personale sau eredocolaterale de boală afectivă pot fi un element 
diagnostic important. În ceea ce privește testările cognitive, atenţia este afectată, iar 
performanţele la testele pentru memorie şi pentru funcţiile executive frontale sunt reduse. 


COMA 


Coma se defineşte ca o pierdere prelungită a conştienței şi vigilenței (stării de 
veghe) ce se manifestă prin absenţa răspunsului adaptativ la stimulenţi externi sau 
interni. În formele grave coma se asociază cu tulburări vegetative. Respirația şi 
circulaţia de regulă sunt păstrate.Ca aspect exterior pacientul în stare comatoasă 
pare să doarmă, dar nu poate fi trezit. 

Conştienţa este orientarea în timp, spaţiu și propria persoană. Ea necesită o 
vigilență normală şi o bună integrare corticală a aferenţelor senzoriale. 

Conştienţa din punct de vedere fiziologic include două componente: procesul 
de activare şi conţinutul conştienței (perceperea conştientă a lumii externe și 
interne). Conţinutul conştienţei este determinat de ansamblurile şi contururile 
neuronale extrem de complexe ale cortexului cerebral. Activarea este un proces 
mai simplu. Ea este asigurată de o reţea difuză de nuclei şi căi conductoare, 
localizate în trunchi şi mezencefal. 

Activarea cortexului de către formațiunea reticulară include mecanismele 
corticale ale conştienţei. Există trei mecanisme de tulburare a conştienţei: 

1) Leziunea difuză şi bilaterală a cortexului cerebral ce conduce la tulburări 
de conştiență în pofida păstrării mecanismelor de activare (de exemplu în 
cazul statusului vegetativ). Mai frecvent aceasta se observă la hipoxia 
cerebrală, de exemplu în cazul unui stop cardiac. 

2) Leziunea trunchiului cerebral, ce condiționează afectarea formaţiunii 
reticulare, conduce la reducerea nivelului de veghe și la apariţia unui somn 
patologic. 

Mai frecvente sunt cazurile de: 

e leziune primară (de exemplu, ictus în zona mezencefalică) 

e leziuni secundare la deplasarea structurilor intracerebrale în cazul angajării 
temporo-tentoriale sau cerebeloase (fig. 86). 


Nervul oculomotor 
— comun 


Angajarea sub coasa Artera, cerebrală 
creierului (gyrus posterioară 
A cingularis) Artera cerebeloasă 
| - Angajarea centrală superioara : 
(diencefal) - Pedunculii cerebrali 


Angajarea temporală 
(uncus şi hipocamp) 
Angajarea occipitală 
(amigdala 
cerebeloasă) 


£ Hernia temporală 
|; — Foramen Pachioni 
Tentorul cerebelului 


Fig. 86. Angajarea cerebrală. După M. Goulon et al., Masson, 1986. 


Compresiunea trunchiului comprimă vasele — cauză frecventă a leziunilor grave 
trunculare (ischemie sau hemoragii). 

3) Combinarea leziunilor trunculare şi corticale bilaterale se întâlneşte de 
regulă la otrăviri şi encefalopatii metabolice. 

Suferința căilor nervoase ce provoacă tulburările de conştienţă cel mai frecvent 
este legată de un proces multifactorial ce rezultă din: 

e Un proces difuz sau multifocare ce influențează metabolismul neuronal 
(anoxie, tulburări metabolice, intoxicații). 

e Leziuni structurale ce afectează selectiv partea ascendentă a formaţiunii 
reticulare sau difuz emisferele cerebrale. 

e Repercusiunea la distanță a unui focar lezional asupra structurilor axiale 
prin intermediul unei hipertensiuni intracraniene (HIC). 

HIC care poate fi determinat de diverse cauze, precum şi edemul cerebral 
joacă un rol extrem de important în apariţia stării comatoase. 

e Angajarea, adică deplasarea țesutului cerebral în conformitate cu gradientul 
de presiune, poate fi o complicaţie a HIC, ce condiționează frecvent o co- 
mă prin compresiunea mecanică a creierului, cel mai frecvent a trunchiului 
cerebral. 

e Factorul circulator (ischemii, hemoragii cerebrale) joacă un rol important 
în dezvoltarea tulburărilor de conştienţă. 


Diagnosticul profunzimii stărilor comatoase 
Având un bolnav comatos, medicul are de rezolvat o ecuaţie clinico-diagnostică 
cu mai multe necunoscute. Răspunsul la următoarele întrebări are importanţă 
decisivă în majoritatea cazurilor pentru soarta pacientului: 
1) Este aceasta, oare, o comă organică sau pseudocomă (funcțională, psihogenă, 
are activitate psihogenă)? 

2) În cazul unei come organice este vorba de un proces difuz (coma metabolică) 
sau de un proces local, de focar (coma neurogenă)? 
3) Etiologia stării comatoase, 


Examenul clinic al pacientului comatos 

Anamneza uneori poate fi incompletă sau absentă. Informaţia despre 
traumatismele şi maladiile somatice şi psihice ale pacientului, consumul de 
medicamente, droguri, alcool este utilă. 

Examenul clinic somatic. Primele gesturi medicale vor fi orientate spre 
estimarea funcţiilor vitale (respiraţia, sistemul cardiovascular, temperatura) ale 
pacientului şi reglarea lor imediată în caz de necesitate până a termina examenul 
detaliat ulterior, Inspecţia pielii (semne de traumatisme, de maladii cronice hepatice 
sau renale, manifestări cutanate ale maladiilor infecțioase, semne de infecții etc.), 
a capului, redoarea cefei, examenul cutiei toracice, al abdomenului, membrelor 
etc. pot furniza date importante pentru diagnostic. Mirosul din gură poate sugera 
o maladie hepatică, renală sau o intoxicație alcoolică ori o cetoacidoză. 

Examenul neurologic va fi efectuat în concordanță cu următorul algoritm: 

Poziția şi aspectul exterior al pacientului. Poziţia orizontală identică cu cea a 
unui om ce doarme ne poate indica o comă superficială, mai ales dacă unele reflexe 
(strănutatul, căscatul) sunt păstrate. Ochii deschişi şi gura căscată din contra 
sugerează o comă profundă. 


Diagnosticul profunzimii stărilor comatoase 

Mollaret şi Gonlon, Bogolepov au descris 4 grade de profunzime a comei. 
Criteriile de apreciere a profunzimii comei în mod descriptiv au fost constituite 
în concordanţă cu funcţiile de relație, starea funcţiilor vegetative şi a sferei 
reflectorii. 

Coma I (coma vigilă). Bolnavul este inert, absent, areactiv, dar stimulenţii 
dureroşi şi uneori verbali îl pot trezi. De regulă, tulburări de reflexe nu se constată. 

Coma II (coma tipică). Pacientul nu mai poate fi trezit, dar funcțiile vegetative 
vitale (respiraţia, circulaţia, termoreglarea) sunt păstrate. 

Coma III (coma carus). La imposibilitatea de contact cu pacientul se mai 
adaogă şi tulburări vegetative importante de nivel trunchiular: dereglări respiratorii 
şi circulatorii, dereglări ale temperaturii corporale. 

Coma IV (coma depășită, terminală, atonică). Suprimarea funcţiilor vegetative 
(cardiovasculare, respiratorii, de termoreglare) şi motorii (atonie şi areflexie totală) 
este exprimată maximal. Se constată midriază bilaterală, EEG — linişte electrică. 
Menţinerea vieţii acestei stări ireversibile poate fi doar prin mijloace artificiale. 

Un concept mai recent de estimare cantitativă a profunzimii comei, care a 
devenit un instrument practic cotidian clinic, este scala Glasgow (Jennett şi Teasdali) 
(tabelul 11). El este construit pe aprecierea cantitativă a 3 răspunsuri esenţiale 
(deschiderea ochilor, cel verbal şi al motilităţii membrelor) la comenzi verbale, zgomote 
şi stimuli dureroşi. 

Tabelul 11 
Scala Glasgow 


Deschiderea ochilor (O) Spontană 
După o comandă cu voce 
inaltă 
Indusă printr-o stimulare 
dureroasă 
Răspuns absent 
Răspuns verbal (V) Onentat 
Contuz, dezorientat 
Propoziţii incoerente 
Sunete neinteligibile 
Răspuns absent 
Răspuns motor (M) Adaptat ordinului 
Localizat 
Prin retragere 
Prin flexie la durere 
(rigiditate de decorticare) 
Prin extensie la durere 
(rigiditate de decerebrare) 
Absența răspunsului 


Scor total O+V+M. 


Stare de conştienţă: 15 
Somnolenţă: 13-14 
Obnubilare (sopor, stupoare): 9-12 
Comă: 4-8 
Moarte cerebrală: 3 


Respirația uneori poate indica atât localizarea procesului, cât şi cauza lui. 

e  Încazulrespirației Chein-Stokes (perioadele de hiperventilaţie se alternează 
cu apnee) leziunile sunt bilaterale în profunzimea emisferelor şi nucleilor 
bazali sau în zona rostrală a trunchiului. Mai frecvent respiraţia Chein- 
Stokes o întâlnim în cadrul maladiilor somatice (insuficiență cardiacă 
gravă), 

e Hiperventilația centrală neurogenă reprezintă respiraţia ritmică şi profundă 
(frecvenţa de circa 25 pe minut), care este un indicator nefavorabil al 
comei. De exclus acidoza metabolică, alcaloza respiratorie şi hipoxemia. 

e Respirația apneică se manifestă printr-o inspiraţie profundă cu reținerea 
ulterioară a respirației („spasm de inspirație”). Ea poate fi urmată de 
respirație Biot-respiraţie ritmică frecventă alternată de perioade de apnee. 
Aceste două tipuri de respiraţie sunt cauzate de leziunile protuberanţei. 

e Respirația haotică denotă leziunea bulbului rahidian. 

Poziţia capului şi ochilor 

În fiecare emisferă a creierului sunt situați centrii responsabili de mişcările 
concomitente ale capului şi ochilor în partea opusă emisferei date. La afectarea unei 
emisfere predomină influența emisferei opuse, care provoacă devierea capului şi globilor 
oculari spre emisfera suferindă. Leziunile punţii lui Varolio din contra duc la devierea 
ochilor de la focar, adică în direcţia hemiparezei. 


Pupilele 
Se examinează dimensiunile, forma pupilelor, reacţiile fotopupilare directe şi 
indirecte, simetria pupilelor. 

e  Dacăpupilele sunt de dimensiuni medii (3-5mm) şi nu reacționează la lumină, 
este vorba de leziunea mezencefalului. 

ə Prezența reacției fotopupilare (indicator al integrităţii mezencefalului) la 
pacientul în comă profundă cu absenţa reacțiilor corneene şi a mişcărilor 
globilor oculari sugerează o comă metabolică (de exemplu hipoglicemia) 
sau o eventuală otrăvire (în special barbiturică), 

e Midriaza unilaterală cu absenţa reacției fotopupilare la pacientul comatos 
denotă despre compresiunea nervului oculomotor condiționata de angajarea 
temporo-tentorială. 

ə  Mioza bilaterală asociată cu lipsa reacțiilor pupilare la lumină indică 
afectarea punţii Varolio (ictus ischemic sau hemoragic). Mioza bilaterală 
pronunțată (punctiformă) asociată cu păstrarea reacțiilor fotopupilare poate 
fi un marker al supradozării narcoticelor sau pilocarpinei. În aceste cazuri se 
insistă asupra estimării reacțiilor pupilare. 


Motilitatea oculară 

Fenomenul ochilor de păpuşă se realizează prin rotația pasivă rapidă a capului 
pacientului în comă în plan orizontal şi vertical (este contraindicată la suspiciu de 
fracturi ale vertebrelor cervicale). Daca ochii se mişcă în partea opusă în raport cu 
mişcarea capului (proba pozitivă), atunci reflexul vestibulo-ocular este păstrat. Dacă 
ochii rămân nemişcați (proba negativă) la efectuarea probei, aceasta ne sugerează o 
leziune a protuberanţei sau mezencefalului. Proba mai poate fi negativă și la intoxicații 
cu barbiturice. 


Motilitatea 
În cazul unui acces epileptic pot fi mişcări localizate sau generalizate. 
Mioclonia şi asterixisul sunt semne elocvente ale unei come metabolice 
(hipoxie, uremie, insuficiență hepatică). 

e  Rigiditatea prin decerebrare (extensia membrelor superioare și interioare) 
indică afectarea rostrală a trunchiului, iar rigiditatea prin decorticare (flexia 
mâinilor şi extensia picioarelor) sugerează o leziune în profunzimea 
emisferelor. 


198 


Toate fenomenele neurologice scoase în evidenţă la un pacient comatos adesea 
pot răspunde la două întrebări esenţiale: este oare starea comatoasă condiţionată de o 
leziune primară a creierului (coma neurogenă) sau secundară (metabolică) şi care sunt 
structurile cerebrale afectate. 


Stările pseudocomatoase 
Un diagnostic diferențial presupune excluderea tulburărilor de conștiență care 
eventual pot fi confundate cu stările comatoase. 

|. Starea confuzională se caracterizează prin reducerea nivelului de vigilență 
a atenţiei, incoerenţă în gândire, tulburări de orientare în timp şi spațiu şi 
propria persoană. Mai frecvent pacientul este inhibat, pasiv, uneori 
somnolent, somnul este perturbat. Cauzele cele mai frecvente sunt; 
intoxicația, hipoxia, traumatismul creierului, demenţa, excitare emoţională 
excesivă. Supradozarea medicamentelor anticolinergice, antidepresive 
triciclice, preparatele levodopei ş. a. sunt situațiile clinice din cele mai 
frecvente. 


2. Are activitatea de origine psihogenă şi simularea 

Diagnosticul de „comă psihogenă” printr-un mecanism de conversie isterică 
sau simulare conștientă necesită fondare prudentă pe argumente convin- 
gătoare: circumstanțele de debut, rezistenţa la deschiderea ochilor, clipirea 
la manevre de ameninţare, evitarea lovirii feţei la proba cu ridicarea mâinilor 
şi lăsarea lor bruscă să cadă la nivelul feței, absenţa tulburărilor clinice 
obiective, semnelor neurologice, modificărilor EEG, Stări similare mai pol 
fi întâlnite în stările de depresie, catatonie. 


3. Mutismul akinetic rezultă dintr-o leziune frontală bilaterală, hidrocefalie 
acută sau o leziune a formaţiunii reticulare mezencefalice. Pacientul este 
vigil, mut şi imobil. Mişcările oculare sunt păstrate. 


4. Deaferentarea motorie (locked-in syndrome) este o leziune protuberanțială 
de regulă prin tromboza a. bazilare sau în cazul mielinozei centrale, Pacientul 
este în conştiență în pofida unei tetraplegii, diplegii faciale, unei paralizii 
labio-gloso-faringo-laringeene și a paraliziei lateralității privirii. Comunicarea se 
realizează prin clipire şi mişcări ale globilor oculari pe verticală. 


n 


Starea vegetativă. Moartea neocorticală. Este o stare, care poate apărea la 
ieşirea din comă, când toate funcțiile psihice sunt pierdute, iar cele vegetative 
sunt păstrate. Ciclul veghe-somn, respiraţia, activitatea cardiacă, deglutiţia, 
masticaţia, reacţiile pupilare sunt păstrate. Dacă starea vegetativă durează mai 
mult de 2-4 săptămâni, ea se consideră ireversibilă, 

Starea vegetativă („moarte vie”) ridică probleme importante de bioetică, ținând 
cont de faptul că criteriile morții cerebrale când poate fi aplicată dispoziţia „nu 
resuscitaţi” sunt discutabile până în prezent. 

Cauzele comei 


Etiologia stărilor comatoase este diversă, dar cauzele concrete sunt multiple. Este 


util de memorizat 7 cauze mai frecvente, ce condiţionează stările comatoase (tabelul 
12). 


Tabelul 12 
Şapte cauze ale comei (după M. Donaghy, 1977) 


FACTORII ETIOLOGICI 


ÎNCA PR AN «ECU 2 UE N 
Ictus ( hemoragie subarahnoidiană. ictus întins ischemic sau hemoragic) 
|__6. | infecţii (meningite, encefalite) O] 


Anoxii (pneumonie, encefalopatie hipoxico-hipotensivă) 


Investigaţii pentru elucidarea etiologiei stării comatoase 

E necesar de menţionat ca orice comă este cauzată fie de o leziune neurologică 
(comă primară) asociată cu semne neurologice de focar, fie de o atingere metabolică 
sau toxică (comă secundară), care mai frecvent prezintă semne neurologice simetrice. 

Cauzele comelor fiind numeroase, este important de a le scoate în evidenţă în 
primul rând pe cele care necesită o terapie de urgență specifică, ce poate în 
majoritatea cazurilor salva pacientul, 

Come reversibile: 

e  Hipoglicemia 

e Meningita şi meningoencefalita 

e  Hematomul extra- şi subdural (mai frecvent într-un context traumatic) 


Anamneza — element capital în cercetarea etiologică 
Interogatoriul anturajului pacientului, serviciului de urgență, medicului de familie va 
scoate în evidență următoarele; 
|. Antecedente personale neurologice (comiţialitatea), psihiatrice, cardio- 
vasculare (hipertensiune arterială), prezenţa diabetului zaharat, maladiei hepatice, 
etilismului, toxicomaniei. 
2. Contextul preexistent comei: infecția, expoziţia la factori toxici, suspiciul 
la traumatism după modul de instalare a comei; 
e Brutal (des o maladieneurologică) sau insidios (tulburare metabolică sau toxică) 
e Adesea la un interval de timp după un episod traumatic (hematom intracranian) 
e  Precedatăsaunu de manifestări clinice în special neurologice: deficit motor 


ori senzitiv, cefalee, convulsii, tulburări de comportament, limbaj, tulburări 
vizuale, de echilibru etc. 


e  Traumatismul realizat de pacient până la comă. 

Examenul neurologic scoate în evidență semne ce denotă 
existenta unei leziuni focale 

„Semne de lateralizare neurologică; 
Răspunsul motor al mimicii faciale sau al membrelor la stimulenţi algici 
poate releva o asimetrie a reacției motorii. 
Tonusul muscular este vizibil la ridicarea simetrică a membrelor cu lăsarea 
lor şi căderea mai rapidă a membrului hipotonic. 
Examenul reflexelor osteotendinoase (asimetrie reflectorie). 
Examenul reflexelor cutanate (semnul Babinski). 
Examenul globilor oculari, pupilelor, reflexelor corneene. 

. Semne meningiene (redoarea cefei, semnele Kernig, Brudzinski etc.). 

„Semne ce ar indica o comiţialitate: 
Crize convulsive generalizate, spasme tonice, secuse oculo-palpebrale. 
Muşcături ale limbii şi mucoaselor cavității bucale. 

. Examenul somatic detaliat. 


Etiologiile principale ale stărilor comatoase 


1. 


2, 


Coma febrilă. După eliminarea hipoglicemiei şi a unui hematom intracranian 
(cu o eventuală sancțiune a neurochirurgului) coma febrilă este prima 
problemă discutată în legătură cu urgenţa pe care o impune. 

Meningita bacteriană comatoasă se poate manifesta uneori fără semne 
meningiene evidente: noţiunea de sindrom infecțios acut la un pacient 
comatos asociat cu sau fără alte semne infecțioase necesită efectuarea unei 
puncții lombare asociată cu o hemocultură. În caz de lichid purulent, prezența 
semnelor cutanate (purpură), a porţilor de intrare a infecţiei (otită, pneumonie 
etc.) la adult se iniţiază urgent o antibioterapie orientată spre germenii etiologici 
(meningococ, pneumococ sau Listeria). Meningita tuberculoasă este de regulă 
precedată de o perioadă simptomatică de mai multe zile înainte de a se complica 
cu o stare comatoasă. 


Existenţa semnelor de focar la un pacient în comă febrilă este o indicație 
impetuoasă pentru un scaner cerebral. 


3. 


4. 


5, 


Meningoencefalita herpetică necesită evocare dacă coma a fost precedată de 
manifestări clinice temporare (halucinaţii), crize convulsive. LCR 
demonstrează modificări nespecifice fără hipoglicorahie. Aciclovirul este 
indicat fără întârziere. EEG şi RMN pot indica chiar în perioada precoce semne 
de atingere temporală, spre deosebire de TC care poate releva modificări 
patologice doar peste câteva zile. 

Coma la pacienţii cu virusul imunodeficienței umane (HIV) seropozitiy 
poate fi condiționată cel mai frecvent de toxoplasmoză și criptococcoză, 
neuitând de alte etiologii, în special a tuberculozei. 

Abcesul cerebral care evoluează spre o stare comatoasă este adesea precedat 


=» 


de o „istorie tumorală” cu semne de focar în prim-plan și cu manifestări 


201 


infecțioase în plan secund. Scanerul cerebral confirmă diagnosticul şi ulterior 
poate fi tratat printr-o puncție neurochirurgicală a abcesului. 


Coma cu sindrom meningeal 

În absența unui context infecțios se evocă evident o hemoragie subarahnoidiană, 
mai ales atunci, când a fost precedată de o cefalee brutală. Dacă scanerul cerebral 
nu evidenţiază o hemoragie, atunci puncția lombară încheie procesul diagnostic. 


Coma asociată cu semne de focar sau de lateralizare 

e Cauzele vasculare sunt cele mai frecvente. Debutul poate fi brutal sau 
progresiv. Un scaner cerebral diferențiază AVC hemoragic de cel ischemic 
care ar putea cere un tratament cu anticoagulante. 

e Cauzele tumorale de regulă sunt asociate cu o evoluţie clinică lentă 
condiționată de o HIC sau de semne de focar, Coma se instalează brutal în 
cazurile de complicaţii: angajare, hemoragie sau convulsii. 

e Cauzele infecțioase sunt reprezentate de accesele cerebrale. 


Coma asociată de crize convulsive 

O comă după un acces epileptic (coma posteritică) regresează de regulă în 30 
min. Oricum este necesar de a exclude o complicaţie traumatică ori alte cauze 
neurologice, toxice sau metabolice care ar putea explica atât coma cât şi convulsiile, 
Uneori în cadrul unui status epileptic pacientul nu îşi revine între accese care de 
altfel pot fi asimptomatice (status de absențe). EEG elucidează aceste situaţii, 


Comele neasociate cu semne de focar sau semne meningiene 

O leziune metabolică sau toxică — cauza cea mai frecventă în aceste situaţii — 
necesită o anamneză riguroasă (a anturajului), precum şi un bilanţ biologic. 
Indicarea în aceste cazuri a unui scaner cerebral poate fi o cauză de întârziere în 
procesul diagnostic şi terapeutic. 


Comele metabolice 

e La pacientul diabetic 

|.  Cetoacidoza se manifestă foarte rar sub formă de comă, cu excepţia 
cazurilor foarte avansate şi tardive. 

2.  Hiperosmolaritatea este adesea asociată de comă, uneori cu semne de focar 
sau crize mioclonice în cadrul unei dehidratări pronunţate, confirmată şi 
de parametrii biochimici. 

e  Dezechilibrul ionic poate fi depistat prin ionogramă serică. Cel mai 
frecvent este vorba de hiponatriemia (valori sub 125 mmol/l) instalată 
rapid. Hipercalciemia pronunțată poate duce la tulburări de conștiință, iar 
în cazuri excepționale — la comă. 

e Encefalopatia hepatică se manifestă prin semne multiple: asterixis, 
hipertonie extrapiramidală, hiperventilaţie, miros dulceag din gură. 

Encefalopatia respiratorie se manifestă printr-o comă precedată de cefalee 
şi asterixis la un pacient cu insuficienţă respiratorie cronică. Hipercapnia 
necesită a fi analizată ținând cont de o eventuală inhibiţie respiratorie în cadrul 
unei come de altă origine. 

Comele survenite în cursul unei endocrinopatii netratate devin tot mai 
rare. Coma mixidematoasă se recunoaște şi după faptul că este asociată cu o 
hipotermie, 


Comele toxice 


Intoxicația medicamentoasă voluntară este evocată în cazul contextului 
apariției comei. Utilizarea masivă de preparate psihotrope duce la o comă 
calmă fără de semne de focar. Excepţie fac antidepresivele triciclice care 
pot condiționa o hipertonie şi crize convulsive. Diagnosticul se confirmă 
prin prezenţa substanţelor toxice în lichidul lavajului gastric, în sânge, în 
urină. În cazul utilizării izolate a benzodiazepinelor (cauza cea mai 
frecventă) o injecție a unui antagonist (flumazenil) este nu numai un test 
diagnostic, ci poate duce la o reversibilitate rapidă a comei. 

Coma alcoolică de regulă se diagnostichează uşor, ținând seama de context 
(alcoolism). Totodată, e imperativ de a căuta o patologie asociată 
(traumatism cranian) sau alte părţi ale corpului, infecţie, alte toxine. 
Supradozarea opiaceelor antrenează în primul rând controlul respirației, 
manifestându-se prin pauze respiratorii şi apnee. Prezența miozei, urmelor 
de injecții pot completa diagnosticul, iar utilizarea naloxonei (antagonistul 
receptorilor morfinici) poate face coma reversibilă. 

Intoxicaţiile accidentale sunt dominate după incidenţa lor de intoxicaţiile 
cu oxid de carbon şi trebuie evocate în perioada rece a anului. Coma este 
precedată de cefalee sau de diverse tulburări neurologice. Constatarea unei 
nerespectări a securităţii (adesea intoxicații colective), nivelul carboxihe- 
moglobinei argumentează diagnosticul. Oxigenoterapia (normo- 
hiperbarică) este o urgenţă pentru limitarea sechelelor neurologice. 


11. BOLILE SISTEMULUI NERVOS PERIFERIC 


Atecţiunile sistemului nervos periferic sunt cele mai frecvente. Conform datelor 
statistice, în diferite țări ele constituie 8-10% din numărul bolilor generale şi circa 
50% din bolile sistemului nervos. 

Cea mai frecventă formă clinică — radiculopatia (lombară, cervicală, toraci- 
că) — în ţările şi în regiunile cu climă umedă constituie până la 90% din bolile 
sistemului nervos periferic. 


ANATOMIA ȘI FIZIOLOGIA RĂDĂCINILOR SPINALE 
ŞI A NERVILOR PERIFERICI 


Rădăcinile constituie partea intrarahidiană a nervilor spinali şi numără 31 de 
perechi: 8 cervicale, 12 dorsale (toracice), 5 lombare, 5 sacrate şi | coccigiană 
(fig. 87). Rădăcinile sunt de 2 feluri: rădăcina anterioară, ce se compune din 
fibrele axonale ale neuronului motor periferic, situat în coarnele anterioare ale 
măduvei spinării, ce poartă o funcţie motorie; şi rădăcina posterioară, cu un rol 
senzitiv, care este alcătuită din fibrele axonale ale neuronului senzitiv, situat în 
ganglionul spinal, ce intră în măduva spinării la nivelul şanțului colateral posterior 
(fig. 88). Cele două rădăcini se unesc la ieşirea din gaura de conjugare, pentru a 
forma nervul rahidian. Rădăcinile au traiect orizontal în regiunea cervicală, 
oblic — în regiunea dorsală, ca apoi să devină verticale în regiunile lombară şi 
sacrală, unde sunt aglomerate, pentru a forma coada de cal (cauda equina) (fig. 
88). La ieşirea din gaura de conjugare rădăcinile se despart în două ramuri terminale: 
ramuri mai voluminoase, ce se anastomozează, formând plexurile cervico-dorsal (C.- 
D,) şi lombo-sacral (L.-S,). În regiunea dorsală ele formează direct nervii intercostali. 
Ramurile posterioare sunt mai scurte şi inervează muşchii paravertebrali. 

Plexurile nervoase dau naştere la nervii periferici, care conțin fibre senzitive, motorii 
Şi vegetative, cu provenienţă din mai multe rădăcini. Fiecare rădăcină motorie furnizează 
ramuri nervoase mai multor mușchi, iar fiecare mușchi primeşte inervaţia de la mai 
multe rădăcini spinale. 

Rădăcinile senzitive au o distribuţie cutanată sub formă de benzi (dermatomi) cu o 
dispoziţie transversală în centură la nivelul trunchiului şi cu una longitudinală de-a lungul 
membrelor superioare şi inferioare. 

În secţiune orizontală se deosebesc învelişuri și axoni: perinerv, endonerv şi 
epinerv. 

Clasificarea afecțiunilor sistemului nervos periferic. Din punct de vedere 
clinic, afecțiunile sistemului nervos periferic se diferenţiază în: nevralgii, care 
traduc procese de iritare a nervilor, păstrând intactă funcţia lor (simptomul de 
bază este durerea), şi nevrite (neuropatii), ce se manifestă prin tulburări motorii 
sau senzitivo-motorii şi vegetative, funcţia nervului fiind dereglată; ele pot fi 
interstiţiale şi parenchimatoase. 

În funcţie de sediul topografic, se deosebesc radiculopatii, fumculopatii, 

gangliopatii, plexopatii, nevrite (neuropatii), care la rândul lor se împart în: 
mononevrite, multinevrite şi polinevrite. 

Sub aspect etiologic, nevritele pot avea caracter exogen şi endogen, pot fi primare 
şi secundare. 

Afecţiunile sistemului nervos periferic exogene sunt provocate de infecții (care 
de cele mai dese ori sunt primare), viroze, difterie, dizenterie, botulism, traumatisme, 
preparate toxice (plumb, arsen, mercur, pesticide, erbicide, alcool, ciuperci); şi 
endogene — endocrinopatii, hepatite, nefrite, boli intestinale, cancer, patologia coloanei 
vertebrale, toate acestea constituind grupul afecţiunilor secundare. 


= Radicule 
= —3 cervicale (C) 


SAD RI => 


2 
4 
Radicule 
6 toracice 
(Th) 
7 10 
5 12 
Fig. 88. Secţiune transversală prin măduva Radicule 
spinării şi coloana vertebrală: lombare (L) 
I — apofiza spinală a vertebrei; 2 - sinapsă 
nervoasă; 3 — receptor cutanat; 4 — fibre aferente 
(senzitive); 5 — muşchi striat; 6 — fibre eferente 
(motorii); 7 — corpul vertebrei; 5 — ganglion al Radicule 
trunchiului simpatic; 9 — ganglionul spinal sacrale (S) | 
(senzitiv); 70 — substanţa cenuşie a măduvei r 
spinării, 77 — substanța albă a măduvei spinării. Radicula 
coccigiană 
(Co) 


Fig. 87. Corelația vertebrelor, 
radiculelor spinale şi a segmentelor 
măduvei spinării 
(după R. Bing, 1907). 

AFECŢIUNILE NERVILOR MEMBRULUI SUPERIOR. 
PARALIZIILE DE NERVI 


Plexita brahială. Plexul brahial este format din fuziunea rădăcinilor spinale C,- 
Th, (fig. 89). 

Fig. 89. Anatomia plexului brahial: 
I — trunchiul superior; // — trunchiul mediu; 
III — trunchiul inferior; ZV — fasciculul lateral; 
V- fasciculul posterior; V7 — fasciculul medial. 
Porțiunea supraclaviculară: 1 — ramură spre muşchiul diafragmei; 2 — n. dorsal al 
scapulei (C,); 3 - n. subelavicular (CC); 4 - n. suprascapular (CC); 5-0. 


toracic lung (C, - Cu): 
Porțiunea subclaviculară: 6 — n. musculocutanat ( Civ- Cup; 7 — n. median (C y“ Cu Th); 
8 -n. toracic lateral (C - Cu 9- n. axilar (C, Cai 10- n. radial (C, - Cin Th,); 


lI — n. toracic medial (Cu Th,); 12-— n. toracospinal (Cs Cup): 13 — n. subscapular (C, 
Cu); 24-n. ulnar (cubital) (Cym Th); 75- n. cutanat medial antebraţului (C, Th,): 
16 — n. cutanat medial al brațului (Th,); Z7- nn. intercostali-brahiali; 78 — n. intercostal (11); 
19 n. intercostal (1); 20— ramurile motorii posterioare ale nervilor spinali spre mm. scaleni 
anterior, mediu şi posterior şi muşchii lungi ai gâtului. 

Simptomatologia plexului brahial se caracterizează clinic printr-un sindrom de 
neuron motor periferic, asociat cu tulburări de sensibilitate şi fenomene vegetative. Se 
disting trei tipuri principale: tipul superior Duchenne-Erb, tipul inferior Dejerine-Clumpke 
şi tipul total Sherer (fig. 90). 

1. Tipul superior (C,-C,) Duchenne-Erb se traduce clinic printr-un braţ inert, 
cu abolirea mișcărilor în articulația umărului (flexia antebraţului este imposibilă), 
cu atrofii ale muşchilor umărului și în loja anterioară a brațului, abolirea reflexelor 
tricipital şi bicipital şi o hipoestezie în regiunea externă a brațului şi antebraţului. 
Mişcările mâinii şi degetelor sunt păstrate. 

2. Tipul interior (C,-D,) Dejerine-Clumpke se traduce clinic prin imobilitatea 
mâinii şi a degetelor, atrofia eminenţei tenare, hipotenare și a mușchilor interosoși 
cu aspect de „mână simiană” şi hipoestezie internă a mâinii şi antebraţului, Reflexul 
cubitopronator este diminuat sau abolit. 

3. Tipul total Sherer al plexului brahial se prezintă cu deficit motor complet al 
intregului membru superior, cu flascitate şi atrofii musculare globale, cu reacție 
de degenerare electrică şi tulburări de sensibilitate, ce cuprind întregul membru 
superior, cu excepţia regiunii superio-interne a brațului, inervată de rădăcina spinală 
D,. Sindromul Claude Bernard-Horner (enoftalmie, mioză, ptoză palpebrală) are 
o răspândire constantă. 

Etiologie. Una din cauzele cele mai frecvente este traumatismul direct sau 
indirect. 

Traumatismele directe, consecutive unor plăgi supraclaviculare, cauzate de 
glonte sau instrumente tăioase, interesează mai des trunchiul superior sau mijlociu 
al plexului brahial şi, mai rar, cel inferior. Plexul brahial poate fi lezat, de asemenea, 
în cursul unor intervenţii chirurgicale de înlăturare a flegmoanelor, tumorilor şi 
altor patologii locale. 

Un tip special de traumatism este compresiunea prelungită în regiunea axială 
prin cârjă (paralizia de cârjă), care afectează, în special, trunchiul secundar posterior 
al plexului. Traumatismele directe pot apărea, de asemenea, şi după o compresiune 
prelungită de masa de operaţie. 

Traumatismele indirecte, consecutive unei fracturi de claviculă (contuzie), 
luxaţiile umărului determină o paralizie de plex brahial, tip Duchenne-Erb, 
Afecţiunile de plex pot fi produse prin elongaţia sau smulgerea rădăcinilor. În 
incidentele grave se produce o paralizie totală de plex brahial. 

Alte cauze etiologice pot fi determinate de diverse infecții şi intoxicații, procese 
maligne sau canceroase, anevrisme, cancer al apexului de plămân (sindromul 
Pancosta- Tobias), coasta cervicală, procese vertebrale, spondiloză, discopatii 
cervicale, pahimeningită cervicală hipertrofică, arahnoidită şi altele. 

Paraliziile obstetricale de plex brahial se întâlnesc la nou-născut, fiind 
provocate de traumatismele din timpul naşterii, când, datorită bazinului strâmt 
sau prezentării defectuoase, naşterea se prelungeşte. 

Paralizia este provocată de presiunea exercitată de degete sau instrumentele 
folosite de mamoş sau obstetrician ori de pensarea plexului brahial între claviculă şi 
prima coastă. O tracțiune puternică poate să cauzeze ruperea rădăcinilor şi chiar 
smulgerea lor din inserția pe măduva spinării. 

Tabloul clinic se poate prezenta sub trei forme: cea mai frecventă este forma 
superioară a lui Duchenne-Erb, forma inferioară — Dejerine-Clumpke şi forma 
totală — Sherer (tabloul clinic e descris mai sus) (fig. 90). 


Fig. 90. Distribuţia dermatomilor în plexopatia brahială: 
I- forma superioară Duchenne-Erb; 
II- forma interioară Dejerine-Clumpke; 
HII — forma totală Sherer. 


Prognosticul unei paralizii de plex brahial depinde de forma clinică, gravitatea 
afectării nervilor şi vechimea leziunii. 

Tratament. În afecțiunile plexului brahial tratamentul presupune administrarea 
vitaminelor B, B, B „ ATP (fosfobion), stricninei, prozerinei, aloei, retabolilului, 
nerabolilului, indicații balneofizioterapeutice, băi, galvanizări, masaj, gimnastică 
curativă. Importantă este recuperarea motorie prin mecanoterapie şi terapie cinetică 
activă şi pasivă. 

În paraliziile obstetricale acute de plex brahial se recomandă purtarea unei 
proteze, pentru a fixa mâna timp de o lună. 


Paralizia de nerv radial (PNR) 


Etiologie. PNR este determinată de cauze locale: compresiunea nervului în 
timpul somnului după oboseală sau stare de ebrietate, „paralizia beţivilor”, fracturi 
de humerus şi de radius, procese inflamatoare şi tumorale, şi din cauze generale: 
intoxicații (plumb, arsen, alcool), infecții, mai rar factori iatrogeni (injecții). 

Simptomatologie clinică. Apar tulburări motorii, senzitive şi mai puțin trofice 
şi vegetative. Survin tulburări de motilitate voluntară, interesând antebraţul, mâna 

şi degetele. Antebraţul se găseşte în flexie, iar mâna atârnă în hiperflexie, „mână 
căzândă” sau „mână în gât de lebădă” (fig. 91a). Atunci când lipseşte capacitatea 
întinderii primei falange a degetelor şi posibilitatea de întindere a acesteia pe a 
Il-a, iar a Il-a falangă pe prima, situată în poziţie flexată, această mişcare este 
executată de către interosoşi şi lombricali, inervaţi de nervii ulnar şi median. Dacă 
aplicăm palmele una pe alta, ulterior încercând îndepărtarea suprafeţelor de contact 
ale palmelor, atunci observăm că din partea nervului radial afectat degetele nu pot 
realiza mişcări de extensie, ci din contra — se flexează, lunecând pe palma mânii 
sănătoase (fig. 92). 


Fig. 91. Mâna „în gât de lebădă” Fig. 92. Testul îndepărtării palmelor şi 
la afectarea n. radial (a) şi „grifa degetelor la afectarea n. radial drept. 
cubitală” la afectarea nervului Pe partea afectată degetele flexate 
ulnar (5). „lunecă” pe suprafața palmei mâinii 

sănătoase. 


Reflexele stiloradial şi tricipital sunt abolite sau diminuate. Muşchii inervaţi de nervul 
radial se atrofiază, 

Tulburările de sensibilitate evidenţiază hipo- sau anestezie în teritoriul senzitiv 
al nervului, jumătatea externă a feţei dorsale a mâinii (fig. 93). 

Prognosticul este determinat în funcţie de cauza, intensitatea şi vechimea 
leziunii. Examenul electrofiziologic este în raport cu gradul leziunii (degenerescența 
parțială sau totală), 


Paralizia de nerv ulnar (cubital) (PNU) 


Etiologie. PNU cuprinde cauze locale şi generale. Cele mai frecvente cauze 
locale sunt compresiunile de origine externă. Traumatismele neînsemnate pot fi 
depistate în anumite domenii de activitate specifice (tâmplar, cizmar, miner etc.): 
fracturi de humerus (la nivelul cotului), fracturi de cubitus şi oase carpiene, luxaţii 
ale cotului, procese inflamatoare şi tumorale de vecinătate, factori iatrogeni 

(comprimarea nervului pe masa de operaţie). Cauzele generale sunt reprezentate prin: 
infecţii, intoxicații, diabet zaharat. 

Fig. 93. Distribuția senzitivă cutanată a nervilor Fig. 94. Semnele atectării 
mâinii: 7 — n. radial; 2 — n. median; nervului ulnar. La flexia în 
3 — n, ulnar; 4 - n. cutanat lateral al antebraţului; 5 — pumn a degetelor, falangele IV 
n. cutanat medial al antebraţului. şi V nu realizează flexia. 


Simptomatologie clinică, Se prezintă printr-o atitudine a mâinii în formă de 
gheară sau grifă cubitală, datorită paraliziei lombricalilor și interosoșilor (fig. 97b). 
Flexia ultimelor două degete este diminuată (fig. 94) şi bolnavul nu poate efectua 
mişcări în proba de zgăriere. Paralizia de nerv ulnar afectează geneza mişcărilor 
delicate cum sunt: scrisul, încheierea unui nasture, numărarea banilor, cântatul la 
instrumente muzicale. Atrofia muşchiului adductor al degetului mare este 
accentuată. Retracţia interosoşilor se pune în evidenţă prin adâncirea spaţiilor 
intermetacarpiene. Eminenţa hipotenară devine pală. Mâna capătă aspect scheletic. 
Reflexul cubito-pronator este diminuat sau abolit. 

Tulburările senzitive, obiectiv, se manifestă prin hipo- sau anestezie în teritoriul 
inervat de nervul ulnar — nivelul marginii interne a mâinii (fig. 93). 

Tulburările vegetative sunt accentuate. Pielea devine uscată, decolorată, subțire 
şi lucioasă, uneori cu o hipercheratoză. Examenul electrofiziologic, în raport cu 
intensitatea leziunii, pune în evidență modificări de degenerare parțială sau totală. 


Paralizia de nerv medial (PNM) 


Etiologie. Atectarea nervului median poate fi cauzată de traumatisme directe 
(răniri), fracturi ale humerusului sau ale oaselor antebraţului şi mâinii, procese 
inflamatoare şi tumorale de vecinătate, compresiune în canalul carpian, factori 
iatrogeni şi profesionali, rareori, infecţii virale şi intoxicații. 

Simptomatologia clinică este prezentată prin tulburări motorii, senzitive, 
trofice şi vegetative. Tulburările motorii pot avea loc la nivelul antebraţului (nu 

poate realiza pronația) şi mâinii; mişcarea de flexie a 
mâinii este parțial redusă. Flexia falangelor distale 
ale indexului şi mediusului nu poate fi efectuată (fig. 
95). Falanga distală a degetului mare nu poate fi 
flexată, de altfel nu se poate face nici mişcarea de 
opoziție — testul policelui (fig. 96). 

Reflexul cubitopronator este diminuat sau abolit. 
Muşchii tenarului şi regiunii anterioare a antebraţului 
se atrofiază, mâna are înfățișarea unei labe de 
maimuţă (mână simiană) (fig. 97). Pielea devine 
subţire sau se îngroaşă (hipercheratoză); apar 
ulceratii ale unghiilor. Tulburările senzitive pot avea 
un caracter cauzalgic. Obiectiv, se constată o 
anestezie sau hiperestezie în teritoriul cutanat al ner- 
vului median (fig. 93). În raport cu intensitatea 
leziunii reacțiile electro-fiziologice constau în reacții 
de degenerescenţă. 

Se va aplica tratament etiologic, medicamentos şi balneofizioterapeutic ca şi la 
orice afecțiune de nerv periferic. 


Fig. 95. Atectarea n. median. 
Imposibilitatea flexiei în 
pumn a degetelor I şi II. 

Fig. 96. Testul policelui. Mâna dreaptă poate realiza un efort de presiune asupra 
foiței de hârtie numai prin policele îndreptat (din contul m. abductor pollicis, inervat 
de n. radial) — semn de afectare a n. median. Din stânga presiunea asupra foiței de 
hârtie este realizată de m. flexor pollicis longus, menit să flexeze policele (inervat de 

n. median) — semn de afectare a n. cubital. 


AFECŢIUNILE NERVILOR MEMBRULUI INFERIOR 
Paralizia de nerv crural 


Cruralul este un nerv mixt, constituit din unirea rădăcinilor L., L, şi L, La nivelul 
bazinului, între marginea externă a mușchiului psoas şi a mușchiului iliac, trece arcada 
crurală în afara vaselor şi se dispersează în cele patru ramuri terminale (musculo- 
cutanată externă, musculo-cutanată internă, cvadricepsul femural şi safenă internă). 

Etiologie. Paralizia de nerv crural poate fi condiționată de traumatisme locale 
(răniri, intervenţii chirurgicale, bandaj, hernie), afecțiuni tumorale, abcese şi 

hematoame ale tecii psoasului, diabet zaharat, 
hemofilie, procese vertebrale ce interesează 
rădăcinile L,-L,. 

Simptomatologie clinică. Atât în 
paralizia totală, cât şi în cea parţială mersul 
se caracterizează prin târâirea membrului 
inferior. Bolnavul păşeşte ducând piciorul 
afectat la nivelul celui sănătos fără să-l 
depăşească. Urcarea unei scări și ridica- 
rea de pe un scaun sunt foarte anevoioase. 
Este marcată atrofia lojii anteroexterne a 
coapsei. Reflexul rotulian este abolit, 
tulburările de sensibilitate se limitează în 
regiunea teritoriului senzitiv, anatomic inervat Fig. 97. Afectarea n. median. 
de nervul crural. „Mâna simiană”. 


Paralizia de nerv ischiatic 


Etiologie. De cele mai multe ori nervul ischiatic este afectat de diferite traumatisme 
(răniri, accidente cu fracturi ale pelvisului, femurului, injecțiile medicamentoase 
intrafesiere greșit aplicate), de inflamaţia rădăcinilor sau de compresiunile radiculare 
de geneză vertebrală, de fracturi ale coloanei lombo-sacrale. Cauze generale cuprind 
agenţii toxici (alcool, plumb, arsen) şi infecțioși (viroze). 

Simptomatologia clinică se realizează într-un cadru semiologic integral, care 
exprimă suferința concomitentă a trunchiului nervului ischiatic și a ramurilor lui 
terminale — nervii peroneu comun şi tibial. Toate mişcările piciorului şi ale degetelor 
sunt abolite, deoarece muşchii, ce acţionează piciorul, sunt paralizaţi. 

Dispar reflexele achilian şi medioplantar. 

În urma tulburărilor de sensibilitate hipoestezie în teritoriul cutanat inervat de ramurile 
terminale ale nervului — pot să apară dureri spontane, deseori cu caracter cauzalgic. În 
regiunea gambei şi a piciorului apar atrofii musculare cât şi tulburări trofice. 


Paralizia de nerv peroneu comun 


Etiologia atectării nervului peroneu poate avea la bază diverse traumatisme: fractura 
capului peroneului, cauze profesionale, procese compresive de vecinătate. 

Simptomatologie clinică. Se produce atitudinea de „picior în valgus ecvin”. 
Paralizia de nerv peroneu duce la imposibilitatea extensiei piciorului şi a degetelor 
acestuia (fig. 98b). Mersul devine stepat, bolnavul trebuie să flexeze gamba în mod 
exagerat pentru ca atunci când păşeşte să nu se împiedice de propriul său picior bolnav. 
Diminuă sau dispar reflexele achilian şi medioplantar. În regiunea gambei și a piciorului 
apar tulburări amiotrofice. 

În zona de distribuție cutanată a 
nervului apare o hipoanestezie. Cauzalgia 
este frecventă, 


Paralizia de nerv tibial 


Având o situaţie profundă, nervul tibial 
este mai rar afectat decât nervul peroneu 
comun. Cea mai frecventă cauză este 
traumatismul: diverse plăgi în regiunea 
poplitee, gambei posterioare şi în regiunea 
plantară, procese compresive de vecinătate, 
inclusiv acele din canalul tarsian (sindromul 
canalului tarsian). Mişcările active sunt 
deficitare la nivelul piciorului şi degetelor. 
Bolnavul nu se poate ridica în vârful 
piciorului, nu poate bate tactul cu călcâiul, 
în mers se sprijină pe călcâi. Atrofiile 
musculare interesează baza posterioară a 
gambei cu apariţia atitudinii în gheară — 
„degete în ciocan” (fig. 98a). Retlexul 
achilian este abolit. În zona de distribuţie 
cutanată a nervului, apare o hipoanestezie, deseori dureri de natură cauzalgică. 


AFECȚIUNILE NERVILOR PERIFERICI 
ÎN OSTEOCONDROZA VERTEBRALĂ 


Fig. 98. „Planta calcanee” în 
afectarea n. tibial (a) şi „planta 
atârnând” în afectarea n. peroneu (4). 


Majoritatea nevralgiilor brahiale şi lombare sunt de origine vertebrală, discul 
intervertebral fiind cel mai evident implicat. Această concepție cu greu a fost acceptată 
la început. 

Patologia cunoaşte diverse sinonime: hernie de disc, enacondroză, spondiloză, 
discopatie vertebrală, noduli cartilaginoși şi altele. Osteocondroza vertebrală, termen 
destul de răspândit în literatura țărilor din est, provine de la „osteon” —os, şi „chondra” 
— cartilagiu. 

Discul intervertebral leagă corpurile a două vertebre adiacente şi este alcătuit din 
câte o placă cartilaginoasă, aplicată pe fețele de contact ale corpurilor vertebrale, şi 
dintr-un nucleu central moale, gelatinos, numit nucleul pulpos (fig. 99), ce se află în 
inelul fibros. Astfel, discul împreună cu vertebrele adiacente şi cu ligamentele galbene 
alcătuiesc un tampon elastic, care amortizează şocurile primite, asigurând elasticitatea 
şi amplitudinea mişcărilor. 

Astăzi se presupune că 80% din cazurile de nevralgie lombosciatică alcătuiesc 
conflictul disco-vertebral. Discul intervertebral reprezintă cauza principală a unor stări 
dureroase nu numai din regiunea lombară, dar şi din cea cervico-dorsală. Discul 
intervertebral poate căpăta câteva aspecte patologice (fig. 100). 

Etiopatogenie. Vârsta de 
predilecție este între 30 şi 45 de ani. 
La copii herniile de disc se produc 
destul de rar. Bătrânii, nerealizând 
eforturi mari, nu prezintă hernii de 
disc atât de frecvente ca adulții. 
Aproximativ 70% din herniile de disc 
apar la cei care depun eforturi fizice 
(muncitori şi meseriaşi — 35%, femei 
de serviciu şi gospodine — 25%, 
funcţionari şi intelectuali — 30%, 
țărani — 10%). Cel mai frecvent 
hernia de disc apare în regiunea 
lombară, apoi în regiunea cervicală 
şi, rareori, în cea toracică. La bărbaţii 


Fig. 100. Diterite aspecte ale 
discului intervertebral: 

u — disc normal; b — hernie de disc; 
e — protruzie de disc prin inhibiţie 
apoasă; d — protruzie de disc prin 

deshidratarea lui; e — hernie 
intraspongioasă (Schmorl). 


Fig, 99. Discul intervertebral: 
l — placa cartilaginoasă; 2 — inelul fibros; 
3 — nucleul pulpos; 4 — ligamentul galben 
anterior; 5 — ligamentul galben posterior; 
6 — corpul vertebral; a — aspect orizontal; 
b — aspect sagital, 


după 40 de ani (aproximativ 70%) apare o 
hernie de disc cervicală şi una lombară. Însă 
ele nu întotdeauna generează simptomatologie 
clinică. 

Factorii predispozanți: anomalii conge- 
nitale (sacralizări, lombalizări, spina bifida, 
spate drept); constituția individului — oamenii 
cu sistemul muscular nedezvoltat (25% din 
greutatea ponderală cade pe sistemul 
muscular, mai ales în poziţie de aşezare pe 
scaun), obezii (cei obişnuiţi cu viața sedentară 
şi nedeprinşi a face eforturi), insuficiența 
țesutului conjunctiv de susţinere (oamenii cu 
spinarea slabă). 

Factorii favorizanţi: herniile imature, 
puncția lombară, sarcina şi naşterea, anumite 
poziţii ocupaţionale ale individului (frizeri, 
dactilograte, şoferi etc.). 

Factorii determinanti. Traumatismul 
joacă un rol important în producerea herniilor 
de disc; în 70% de cazuri există un 
traumatism în antecedente (cădere, săritură, 
ridicarea unei greutăți mari, eforturi în timpul 
naşterii etc.). Punctele slabe ale inelului fibros 
sunt porțiunile postero-mediane şi postero- 
laterale. 

Cel mai frecvent hernia de disc este localizată lateral (65%), mai rar — medial 
(33%) şi excepţional — bilateral (2%) (fig. 101). 


Fig. 101. Hernie de disc: 
lombară (a). laterală (b), paramediană (c) şi bilaterală (d). 


Protruzia de disc este simplă: o proeminenţă în canalul vertebral al întregului 
inel fibros al discului, când acesta pierde din înălțime, şi atunci, inelul fibros începe să 
proemine pasiv în canalul ver- 
tebral (fig. 102). Hernia de disc 
constituie deplasarea adevărată a 
unei porțiuni de disc în canalul 
vertebral, alcătuită întotdeauna 
dintr-o porţiune a inelului fibros şi 
nucleului pulpos (fig. 18). Hernia 
de disc intraspongioasă este 
formată din deplasarea unei 
porțiuni a discului intervertebral în 
corpul vertebrei (fig. 100). Hernia 
de disc poate fi simplă, când 
ligamentul vertebral dorsal nu este 
rupt, şi intraspinală, când 


ligamentul vertebral dorsal este Fig. 102. Măduva spinării şi vertebra 
rupt, iar o porțiune a discului şi în regiunea toracică inferioară: 
nucleului pulpos proemină în 1 — ramus ventralis; 2 — ramus dorsalis; 3 — pro- 
canalul rahidian. Ele pot fi libere labarea herniei; 4, 7— rădăcina posterioară; 
şi migratoare. 5, 6 — meningele și ligamentele măduvei spinării; 


8 — rădăcina anterioară; 9 — ganglion spinal. 

Osteocondroza cervicală 
(fig. 104) 

Tabloul neurologic este variabil în 
funcție de nivelul compresiunii, care 
se poate manifesta prin sindroa- 
mele radicular, vascular, cerebral sau 
medular, sindromul simpatic cervical 
posterior, musculotonic şi neuro- 
distrofic. 

Sindromul radicular. Cele mai 
frecvent comprimate sunt rădăcinile 
spinale CCC. 

Tabloul clinic se manifestă prin 
dureri localizate în regiunea unuia 
din membrele superioare. În cali- 
tate de manevre pentru producerea 


Fig. 104. Schema imaginilor 
radiologice ale regiunii cervicale a 
coloanei vertebrale cu procese 
proliferative în articulațiile unco- 
vertebrale la nivelul C-C -C, 
(2 şi 3) şi orificiul de conjugare 
normal (7). 


Fig. 103. Imaginea din stânga — localizarea 
normală a nucleului pulpos în discul 
intervertebral; imaginea din dreapta — 
compresiunea şi hernierea nucleului pulpos. 
Į — discul intervertebral; 2 — inelul fibros; 

3 — nucleul pulpos. 


durerilor sau accentuarea lor pot servi 
unele poziţii ale capului, gâtului, brațelor, 
hiperextensiunea coloanei vertebrale 
(durerea sau paresteziile sunt percepute 
în aria dermatomului respectiv sau pe 
întreaga arie) (fig. 105). Din acest motiv 
bolnavul îşi limitează aceste mişcări, fapt 
ce conduce la dezvoltarea unei contracturi 
a muşchilor scapulo-humerali, Mişcările 
umărului nu au nici o influență asupra 
poziţiei rădăcinilor. 

Tulburările de sensibilitate se manitestă sub 
formă de parestezii cu sau fără tulburări 
obiective de sensibilitate. Paresteziile 
hipoestezice sau hiperestezice din degetele 2 
şi 3 indică o leziune a rădăcinii C,, iar din 
degetele 4 şi 5 — o interesare a rădăcinii C,. 
Tulburările motorii de tip radicular sunt 
localizate în membrul superior respectiv. Se 
poate constata o slăbire a forței musculare, 
atrofii, flascitate, fibrilaţii. Aceste schimbări au 
o valoare topografică mai mică decât tulburarea 
de sensibilitate, deoarece fiecare muşchi este 
inervat de mai multe rădăcini spinale. Hernia 
de disc C, (interesând rădăcina C,) produce 
abolirea sau diminuarea reflexului bicipital, 

iar hernia discului C, (complicând rădăcina C,) produce diminuarea sau abolirea 
reflexului tricipital. 


Fig. 105, Schema dermatomilor după F. Keegan şi a sclerotomilor 
după V. Inman şi C. Saunders. 


Sindromul simpatic cervical posterior se mai poate întâlni sub denumirea 
de „„migrenă cervicală”, sindromul Barre-Lieou. Nervul simpatic cervical posterior 
poate fi excitat în regiunea cervicală inferioară de către exostoze laterale. Tabloul 
clinic se caracterizează prin următoarele simptome: durere de cap localizată în 
spatele gâtului, vârful capului, în frunte sau tâmplă, vertij rotatoriu, vâjâituri 
sincronizate cu pulsul, tulburări de vedere cu scotom scintilant, durere orbitală și 
facială, tulburări vasomotorii la faţă. Toate aceste simptome au caracter paroxistic. 

Sindroamele vertebrogene cervicale reflexe. Cele mai frecvente sunt: 
sindromul scapulo-humeral, sindromul umăr-mână şi sindromul mușchiului scalen 
anterior. 

Sindromul scapulo-humeral prezintă limitarea mişcărilor umărului şi se 
manifestă prin durere locală în jurul articulației, care, de regulă, poate cuprinde cel 
mult jumătatea superioară a brațului. Periartroza scapulo-humerală poate fi întâlnită 
la bolnavii care au suportat 2-3 luni mai târziu un infarct miocardic. Însă cel mai 
frecvent fluxul de impulsuri se reflectă din segmentul vertebral cu osteofitoză 
generală. Impulsaţia patologică din acest segment cervical produce o contractură a 
mușchiului adductor al umărului, ce duce la limitarea mişcărilor umărului. Sunt 
păstrate mișcările sagitale în pendul, muşchii — indurați şi dureroși la palpare. 

Sindromul umăr-mână se caracterizează prin tabloul clinic al periartrozei scapulo- 
humerale în combinaţie cu edem și alte schimbări vegetative din regiunea mâinii şi 
articulației radiocarpiene. Articulația cotului rămâne intactă. Mâna devine tumefiată, 
pielea își schimbă culoarea, devenind lucioasă, lipsită de caracter plicatural. Pentru 
acest proces sunt caracteristice nu numai schimbările neuro-distrofice şi tonico- 
musculare, dar şi cele neuro-vasculare. 

Sindromul muşchiului scalen anterior. Muşchiul scalen, începând de la apofiza 
transversală a vertebrelor cervicale inferioare în formă de scară, coboară în jos şi 
interior se fixează de prima coastă. Atunci când coasta e fixată, mușchiul se contractă 
şi înclină capul advers şi în jos: fixarea tonică prelungită (în contractură) conduce la o 
formă de torticolis miogen. 

Încordarea în contractură a mușchilor este de tip defans ca o reacție la focarele 
de iritaţie din partea osteocondrozei cervicale. Palparea acestui muşchi constată o 
încordare sub formă de cordon mai consistent şi mărit, Între muşchi şi prima coastă 
se află artera subclaviculară şi trunchiul inferior al plexului brahial, care e predispus 
la o comprimare din partea mușchiului incordat. Acest fapt se manifestă la început 
printr-o tumefiere şi durere în mână, iar mai târziu prin hipoalgezie şi tulburări 
motorii în partea ulnară a mâinii, ce se ramifică din plexul brahial. 


Osteocondroza lombară 

Atecţiunile osteocondrozei lombare sunt frecvente (până la 92%) şi se pot 
manifesta prin sindrom vertebrogen compresiv şi sindrom vertebrogen reflex. 

Sindromul vertebrogen compresiv lombar. Hernia de disc lombară poate 
comprima diferite rădăcini spinale, însă mai frecvent sunt afectate rădăcinile S, (disc 
L.-S), L, (discul L,-L,) şi, mai rar, L, (discul L.-L,). Rădăcina se află în stare de 
întindere (extensie) cu edem și stază venoasă, iar mai târziu, în stadiu terminal de 
inflamație aseptică — cu epidurită aseptică. Debutul este adesea lent, progresiv, fără 
cauză, evident ori brusc după un traumatism uşor (o ridicare, o mişcare incomodă), 
mai rar este provocat de cauze generale (gripă, expunere la frig). 

Tabloul clinic se manifestă prin semne clinice statice şi radiculare. 

Dereglările statice. La bolnavi se dezvoltă variate atitudini antalgice: lordoza 
lombară este ştearsă şi înlocuită cu un spate drept sau uneori cu o cifoză lombară; 
poziția antalgică forțată cu corpul înclinat anterior şi lateral, anteflexia şi retrotlexia 
sunt limitate; scolioza directă sau homolaterală cu convexitatea spre partea bolnavă 
şi, mai frecvent, scolioză încrucişată — heterolaterală cu convexitatea spre partea 
sănătoasă (fig. 106). Scolioza se explică prin faptul că se înlătură rădăcina spinală de 
pe vârful herniei de disc, reducând întinderea, diminuă durerea (fig. 107); contractarea 
muşchilor paravertebrali poate fi uni- sau bilaterală. Se evidenţiază cel mai bine atunci 
când bolnavul îşi flexează ventral coloana. 

Dereglări radiculare. Un caracter al herniei de dise lombare îl constituie 
sindromul dureros exprimat în două etape: lombalgie şi, ulterior, sciatică. 

Un alt caracter al durerii în hernia de disc lombară este modificarea ei în anumite 

poziţii ale corpului în faza incipientă. 
Mersul, stațiunea prelungită, poziția 
şezând, decubitul dorsal sau ventral, 
schimbarea poziţiei accentuează 
durerea din motivul accentuării 
protruziei discului. 

Trecerea de la lombalgie la lom- 
bosciatică poate avea loc de la câte- 
va zile până la câţiva ani. 

Durerea creşte, răspândindu-se în 
jos spre regiunea fesieră, apoi pe toată 
suprafața posterioară a membrului 
inferior până la extremitatea lui dis- 
tală. După această fază extensivă 
urmează faza regresivă, în care 
durerea se retrage, stabilindu-se în 
teritoriul superior sau inferior al 
sciaticului, 

Durerea. La presiunea apofi- 
zelor spinoase ale vertebrelor L, sau 
L, se poate determina o durere locală 
sau o durere iradiată în membrul 
inferior. 


a b 


Fig. 106. Scolioză lombară discogenă: 
a — heterolaterală; b — omolaterală. 


Punctele dureroase prin presiune pe traiectul nervului au fost descrise de Valleix 
în 1845. Localizarea punctelor Valleix este următoarea: punctul lombar (unghiul sacro- 
vertebral), punctul sacro-iliac (la nivelul incizurii sciatice), punctele femorale (pe fața 


posterioară a coapsei), punctul 
peroneotibial (la nivelul capului peroneu), 
punctul maleolar extern, punctul plantar 
etc. 

Durerea produsă prin elongaţia 
nervului 

Semnul Lasegue. Elongaţia ner- 
vului se poate obţine prin flexiunea pe 
trunchi a membrului inferior extins de- 
asupra planului orizontal. 

Fiind culcat în decubit dorsal, 
bolnavul acuză o durere vie în regiunea 
fesieră, muşchii se contractă, opunân- 
du-se continuării mişcării (fig. 108a). 

Faza secundă a acestei manevre este 
flexiunea continuă în articulația rotuliană 


“Lao 

Fig. 107. Formarea scoliozei discogene: 
a — scolioza omolaterală; 
b — scolioza heterolaterală. 


219 


şi coxo-femurală, în care durerile dispar. 
Această manevră dovedeşte că durerile 
nu sunt legate de o patologie a articulației, 
ci sunt nevralgice (fig. 108b). 

Semnul Bechterew — durere pe 
partea sănătoasă prin executarea 
manevrei Lasegue. 

Semnul Neri — durere în regiunea 
lombară şi în membrul inferior la 
anteflexia capului. 

Semnul Wassermann — limitarea 
extensiunii, bolnavul fiind în decubit 
ventral. 

Semnul ridicării membrului inferior 
Shanrley este pozitiv, dacă unghiul 
atinge 30-40”, 

Semnul Sequard — durere în 
partea dorsală a gambei la o extensie a 
labei piciorului. 

Semnul Turin — dureri în partea 


posterioară a gambei la flexia dorsală Fig. 108. Semnul elongaţiei nervului 
a halucelui. sciatic — manevra Lasegue: 
Sindromul de compresiune a faza I (a) şi faza L (b). 


rădăcinii spinale $, (discul L.-S). Se 

întâlneşte mai des şi se manifestă prin tulburări de sensibilitate, interesând dermatomul 
respectiv (fig. 109a). Hipoestezia poate cuprinde partea externă a plantei, alteori 
interesează partea dorsală a membrului intreg până la plica inghinală. Se observă paralizia 
mușchilor lojei posterioare a gambei, flexiunea limitată a degetelor, reflexele achilian şi 
medioplantar — abolite. 

Sindromul de compresiune a rădăcinii spinale L, (discul L,-L,). Se manifestă 
prin tulburări de sensibilitate, interesând dermatomul respectiv. Hipoestezia poate 
cuprinde fața medie şi internă a plantei, precum şi partea laterală a piciorului (fig. 
109b). Din cauza paraliziei muşchilor antero-externi ai gambei se constată limitarea 
sau absența flexiunii dorsale a gambei (bolnavul nu poate ține planta ridicată). Reflexele 
rotulian şi achilian nu întotdeauna sunt diminuate. 

Sindromul de compresiune a rădăcinii spinale L,-L, (discul L,-L,). Se 
manifestă prin tulburări de sensibilitate pe partea anterioară a coapsei. Reflexul rotulian 
este abolit (fig. 109c). 

Sindromul lombar vertebrogen reflex. Excitarea receptorilor inelului fibros 
al discului afectat, al ligamentelor, care îl înconjoară, provoacă durere şi reacții 
reflexe. 

Lumbago. Apare acut în momentul 
unei încordări musculare fizice sau 
mişcări stângace. Subit, în câteva 
minute, apare o durere puternică 
în regiunea lombară. Bolnavul 
încremeneşte în poziție stângace şi nu 
poate realiza nici o mişcare. Încercările 
de a se mişca în pat, tusea, strănutul, 
flexia piciorului — toate duc la dureri 
intense în partea lombară. Regiunea 
lombară este fixată (imobilizare 
naturală). 

Lumbalgia. Durerea apare de 
asemenea în momentul mişcării 
Stângace, încordării musculare 
îndelungate, la răcire, însă nu acut, ci 
pe parcursul câtorva zile. Începe cu o 
durere surdă. Durerea se întețeşte la 
mişcări şi la schimbarea poziţiei, 
Palparea apofizei spinale depistează o 
durere pronunțată în regiunea afectată. 
Mişcările în segmentul vertebral 
afectat sunt limitate. 

Lumboischalgia. Durerile şi 
manifestările reflexe vertebrogene Fig. 109. Hipoestezia dermatomilor 
(hernie de disc) se extind în regiunea L, (a), L, (b) şi S, (c). 
lombară şi fesieră şi în partea dorsală 
externă a piciorului. Durerea se înteţeşte la mişcări şi la schimbarea poziției sau 
după aflarea pe o durată considerabilă într-o anumită poziție. Palparea mușchilor în 
regiunea lombară poate evidenția noduli duri de mărimea mazării cu marginea limitată 
(nodulul Corneliuss) sau mai elastici, fără margini limitate (hipertonus Muller). 
Aceşti noduli pot evoca dureri reflexe. Elongaţia prin semnul Lasegue poate evoca 
dureri nu numai în partea lombară, dar şi în repiunea de osteofibroză şi în muşchii 
piciorului. 

Sindromul mușchiului piramidal al bazinului, Muşchiul piramidal al bazinului 
este localizat sub mușchiul gluteu mare. El este fixat de partea anterioară superioară a 
osului sacru, cealaltă extremitate se fixează de marginea trohanteriană a femurului. 
Prin contracția sa, acest muşchi realizează mişcări de abducție. O abducţie a piciorului 
este însoţită de o elongatie şi în caz de o neuroosteofibroză a mușchiului produce dureri 
pronunțate. 

Între acest muşchi şi ligamentul sacro-spinos trece nervul ischiatic şi artera 
sacrată inferioară (fig. 110). În condiţiile unei contractări tonice prelungite a 

mușchiului, nervul şi artera sunt comprimate. 
Acest fenomen se manifestă prin dureri în 
gambă şi în laba piciorului, apar schimbări 
vegetative. În unele cazuri compresiunea 
arterei sacrate posterioare şi a vaselor 
nervului poate condiționa o claudicaţie 
intermitentă: ca să dispară durerile, bolnavul 
în timpul mersului este nevoit să se oprească 
pentru a se odihni. După odihnă, poate 
continua mersul, însă peste un anumit interval 
de timp durerile se repetă. Deci, pe lângă 
claudicaţia intermitentă mielogenă şi 
caudogenă, mai există şi o claudicaţie a 
mușchiului piramidal. 


Fig. 110. Topografia mușchiului 
piriform şi nervului sciatic 
(după A. A. Scoromeţ, 1989): 


Formele vasculare ale radiculo- 
patiei discogene lombare 


Sindromul vascular medular. Radicu- I — nervul sciatic; 2 — artera fesieră 
lele L,-L. sau S, sunt uneori acompaniate inferioară; 3 — ligamentul sacrospinat; 
de o arteră radiculo-medulară, care 4 — muşchiul piriform. Punctele de 


arientare: a — punctul confluenței spinei 
iliace posterioare superioare cu sacrul; 
b — tuberculul ischiatic; e — trohanterul 
mare al femurului. 


vascularizează partea inferioară a măduvei 
spinării. Artera Adamkiewicz vascularizează 
măduva de la nivelul Th,-Th,, toate 
segmentele inferioare şi artera Deproges- 
Gotteron (artera radiculo-medulară 
suplimentară inferioară) vascularizează conul sau epiconul medular. 

În cazul unei hernii discale la acest nivel inițial se instalează o radiculopatie violentă 
L, sau S, la care peste o anumită perioadă de timp, mai devreme sau mai târziu, apare 
un infarct medular ischemic, care se manifestă în funcţie de tipul vascularizării — 
printr-o paraplegie flască inferioară cu dereglări de sensibilitate totală caracteristice 
paraplepiei şi dereglări sfincteriene. În caz de compresiunea a arterei Deproges-Gotteron 
apare o parapareză distală a tălpilor, dispar reflexele achiliene, depistăm dereglarea 
sensibilităţii tip „jockey” („pantalonii călărețului”) şi retenţie urinară. 

Sciatica paralizantă este un sindrom vascular radicular, ce se declanşează mai 
frecvent în cazul unei radiculopatii lombare L, cu sindrom algic violent, care peste o 
perioadă de timp dispare, apoi apare o pareză distală a piciorului, cu mers stepat şi 
absenţa reflexului achilian. 

Radiculopatia lombo-sacrală discogenă tardivă poate fi însoţită de o epidurită 
discogenă aseptică fibrozantă, ce se manifestă clinic prin dureri lombare nocturne, 
cu iradiere în partea dorsală a picioarelor şi simptomul Kernig pozitiv, Aceste dureri 
nocturne sunt provocate de o stază venoasă provocată de epidurita fibrozantă. 

Examenele paraclinice 


Examenul radiologic evidenţiază la radiografia simplă a coloanei vertebrale o 
pensare a spaţiului intervertebral cu o disc-artroză secundară şi ciocuri osteofitice, 
scolioză şi dispariţia lordozei lombare (fig. 110, fig. 111). Mai rar se pot observa o 
subluxaţie a vertebrelor L.-S, L,-L,, care poartă caracter de retro-, ante- sau 
lateroflexie. Importantă este mielografia de contrast: pneumomielografia pune în evidență 
o ancoră corespunzătoare discului herniat. Epidurografia cu verografină pune în evidență 
diverse schimbări în spaţiul epidural, epidurita discală, blocajul, etc. Epidurografia se 
efectuează după premedicaţie. Soluția de novocaină 0,5% 20 ml împreună cu 20 ml 
verografină se introduce epidural prin hiatul sacral. Schimbările mai sus menţionate 


sunt evidențiate prin radiografia simplă. 

Fig. 110. Scolioză lateralizatā în stânga. 
Reducerea pronunțată şi neuniformă a 
înălțimii discurilor intervertebrale L,—L. L,- 

GER, i 
Deplasarea laterală a discului L, în stânga. 
Calcificarea masivă a ligamentului 
longitudinal anterior. Simptomul 
„dehiscenţei” vertebrelor 
L,- L, (după V. Miheev, 1981), 


Fig. 111. Osteocondroză pronunțată 
L,- L, cu reducerea înălțimii discului 
intervertebral, densificarea plăcilor de 

contact ale corpurilor vertebrale. 


Ultimul deceniu a fost marcat prin dezvoltarea vertiginoasă a neuroimagisticii prin 
tomografie computerizată (TC) şi rezonanță magnetică nucleară (RMN), care 
pun în evidență modificările patologice la nivelul structurilor nervoase examinate cu lux 
de amănunte (fig. 112, fig. 113, fig. 114), constituind actualmente unul din punctele- 
cheie în stabilirea corectă a diagnosticului clinic definitiv. 


peene 
+ AMA | 


Fig. 112. RMN medulară. Fig. 113. RMN cervicală. Imaginea 

Hernierea nucleului pulpos la nivelul RMN FLASH sagitală etalând discul 

L,-L, la un pacient de 28 de ani cu herniat (indicat prin săgeată) la nivelul 
sindrom algic radicular în extremi- CC, 


tatea inferioară dreaptă. 


Fig. 114. RMN cervicală efectuată la un 
pacient cu spondiloză cervicală simp- 
tomatică. Măduva spinării este comprimată 
la nivelele C,, şi C, pe suprafaţa sa 
ventrală de către procese spondilotice şi 
pe suprafața sa posterioară de către 
hipertrofia ligamentelor. 

Examenul LCR rareori poate fi modificat, prezentând hiperalbuminorahie în 
compresiuni sau o pleocitoză moderată în procesele inflamatoare — radiculite, arahnoidite, 

Electromiografia evidenţiază o hipoexcitabilitate şi, mai rar, o reacţie de degenerare 
electrică, puse în evidenţă prin metoda stimulodetecţiei. Potenţialele evocate motorii 
(PEM) depistează radicula afectată. 

Diagnosticul pozitiv se bazează pe datele din anamneză, debutul după un efort 
fizic, dureri în două etape, lombalgia trecând în ischalgie, dereglări statice: lordoză 
lombară ștearsă, postură antalgică, mişcări limitate în anteflexie şi retroflexie în 
regiunea lombară, distribuţia tulburărilor de sensibilitate de tip radicular în 
corespundere cu segmentele S, L., mai rar L,, cu compresiunea punctelor Valleix şi 
manevrele de elongaţie dureroase, cu diminuarea sau abolirea reflexelor rotulian 
şi/sau achilian homolateral, cu datele obținute prin examenele paraclinice, mai cu 
seamă cele radiologice. 


Tratamentul radiculopatiilor vertebrogene 

Tratamentul medicamentos poate fi etiologic, patogenetic, simptomatic, 
ortopedic şi chirurgical. Tratamentul etiologic se administrează în corespundere 
cu factorul etiologic. În cazuri infecțioase se recomandă antibiotice, preparate 
corticosteroide, derivați ai pirozilidinei (butadionă, aspirina, analgină, diclofenac, 
mesulid şi derivați ai lor). 

În afecțiunile degenerative rahidiene (osteocondroză, spondilopatie, 
spondilartroză) se recomandă tratament igieno-dietetic cu calciu şi fosfor, hormoni 
sexuali, vitamina D, preparate anabolice (retabolil, nerabolil şi metiluracil). 

Combaterea durerii se va efectua cu analgezice şi infiltraţii cu anestezice: 
intracutanat, paravertebral, intramuscular sau epidural. Blocada epidurală se 
efectuează cu lidocaină 2% 4-8 ml, glucocorticosteroid (hidrocortizon. 
dexametazon sau kenolog) 1-2 ml și soluţie fiziologică izotonică până la 10-20 
ml. Se introduce prin hiatul sacral şi poate fi efectuată peste o zi (kenalogul — o 
dată la 7-10 zile). Rahianestezia face să cedeze contractura lombară. 

Tratamentul ortopedic se aplică în neuralgiile discogene, provocate de 
osteocondroză. Mai întâi se indică un repaus la pat, un regim auxotonic cu 
poziționare în suprarepaus (cu genunchii flexaţi) — o postură de lordoză minimă 
sau chiar cifoză lombară, patul fiind tare. Se preferă şi o poziţie care asigură cel 
mai mare confort. La fel, se recomandă tracțiuni lente intermitente (în axul corpului 
pe o masă specială Fintrax, pentru a extinde numai un segment vertebral), Tracțiunea 
este progresivă, aşa încât în 10 minute să se ajungă la 20-40 kg, menţinându-se 
această greutate timp de 10 minute, apoi se va relaxa lent în decurs de 10 minute. 
Tracţiunea subacvatică este mai eficientă, deoarece căldura apei (30-32*C) produce 
o relaxare musculară. În bazin special bolnavul se fixează în poziţie verticală cu 
centuri speciale, de care sunt suspendate greutăţi în regiunea lombară. După 
extensiune se îmbracă un corset sau o centură ortopedică, cu scopul de a limita 

mişcările segmentului lombo-sacral. În cazuri acute, acest corset poate fi purtat şi 
după extensie timp de 3 luni, dacă bolnavul prezintă sindrom algic. 

Terapia manuală este cunoscută din perioada antică. În ultimii ani este foarte 
răspândită. Ea necesită a fi efectuată de un specialist cu perfecţionare în centrele 
de terapie manuală. 

După slăbirea durerilor pacientul poate părăsi patul, i se permite să meargă, dar se 
va afla în repaus încă 4-6 săptămâni (depinde de profesie), evitând mişcările bruşte ale 
coloanei vertebrale, frigul, umezeala. Efortul fizic mare trebuie evitat timp de 6 luni. 
Activitatea profesionistă va fi reluată lent şi progresiv. 

Tratamentul fizioterapeutic constă în aplicarea căldurii (băi calde, pernă electrică, 
băi de lumină), ionizări cu novocaină, ultrasonoterapie, curenţii Bernard, amplipuls, 
diatermie cu nămol. În perioada remisiunii se recomandă tratamentul balneo-sanatorial. 

Tratamentul chirurgical. Intervenţia chirurgicală este indicată când 
tratamentul conservator nu-şi atinge scopul şi apar schimbări statice şi nevralgice 
pronunțate, Intervenţia chirurgicală se realizează după examinarea imagistică la 
RMN în caz de hernii discale evidente. Intervenţia chirurgicală urgentă este absolut 
indicată atunci, când apare un sindrom vascular medular ischemic (compresiunea 
arterei Adamkiewicz sau Desproges-Gotteron) cu o parapareză inferioară, cu 
dereglări sfincteriene sau în cazul comprimării de cauda equina şi în caz de sciatică 
paralizantă. 

Contraindicaţiile sunt de ordin general (ca la orice alte operaţii) şi de ordin special, 
Nu se operează herniile de disc cu leziuni anatomice vechi, ireversibile, cu deficit 
motor, atrofie musculară, tulburări sfincteriene de lungă durată. 


POLINEUROPATIILE ŞI POLIRADICULONEVRITELE 

Polineuropatiile se caracterizează prin fenomene senzitivo-motorii şi trofice, 
predominând în extremitățile distale bilateral simetric. Polineuropatiile pot fi 
determinate de diferite cauze: roxico-infecțioase, în cursul unei boli infecțioase 
(difteria, botulismul, dizenteria, gripa etc.); toxice exogene, profesionale 
(intoxicaţiile cu plumb, arsen, sulfură de carbon, insecticide și pesticide utilizate 
în agricultură, unele medicamente folosite în tratamentul unor afecțiuni); toxice 
endogene (diabetul zaharat, uremia; stările caşectice în cadrul sindromului 
paraneoplazic, insuficienţei hepatice, renale, suprarenale, carenţei de vitamine din grupul 
B, PP, C, în cadrul colagenozelor, amiloidozei, porfiriei). 

Tabloul clinic. Debutul bolii se manifestă în câteva zile sau săptămâni prin 
amorțeli, furnicături, înțepături în extremitățile membrelor, asociate ulterior de 
dureri şi deficit motor, mai întâi în picioare, iar mai târziu — şi în mâini, evoluând 
într-o tetrapareză senzitivo-motorie. 

Tulburările motrice constau din paralizii simetrice de tip flasc, interesând 
extremităţile membrelor. În formele grave bolnavul este imobilizat, iar când se 
mişcă, mersul este stepat. 

Tulburările de sensibilitate se manifestă prin dureri de tip polineuritic, bolnavii acuză 
parestezii cu aspect divers, asociate uneori cauzalgiilor. 

Obiectiv, se constată o hipoestezie sau anestezie bilaterală, simetrică, în extremitățile 
distale: la mâini şi picioare, care descresc ca intensitate spre partea proximală a 
extremităților, unde sensibilitatea este normală. În cazurile dereglării sensibilităţii 
profunde apare o ataxie senzitivă (polinevrită pseudotabetică). 

Reflexele osteotendinoase, une- 
ori exagerate la început, scad treptat 
şi apoi dispar. 

Tulburările trofice se manifestă 
bilateral prin atrofii musculare către 
extremităţile membrelor şi sime- 
tric — mai pronunţat la picioare (fig. 
115). Se pot asocia eriteme, 
hiperhidroză, ulcer perforant plantar. 
Pielea devine subțire, lucioasă, 
unghiile — fărâmicioase, uneori cu 
prezenţa unor dungi albicioase (dunga 
lui Mees din polineurita arsenică). Fig. 115. Polinevrită cu atrofii musculare şi 
tulburări trofice. 


Examenul electrofiziologic arată 
o reacție de degenerare electrică cu 
diverse intensități în funcţie de gravitatea leziunii. Electromiografia evidențiază potențiale 
de fibrilaţie şi lungire a latenţelor distale. 

Lichidul cefalorahidian, în general normal, poate înregistra uneori o disociație 
albumino-citologică (neuropatia difterică). 

În corespundere cu simptomatologia clinică şi etiologia afecțiunii se descriu diverse 
forme clinice: forma senzitivo-motorie, forma motorie cu predominarea dereglărilor 
de motilitate, forma pseudotabetică, în care predomină tulburările de sensibilitate 
profundă cu ataxie, forma cu tulburări psihice, mai frecvent, în intoxicația alcoolică şi 
saturnină. 

Particularităţile polineuropatiilor în corespundere cu factorul etiologic. 
Polineuropatia infecțioasă primitivă, probabil virotică, de origine toxică, îmbracă 
aspectul unui sindrom senzitivo-motor acut, precedat de o stare febrilă. 
Polineuropatia difierică, tot de origine toxică, interesează mai frecvent nervii 
bulbari, provocând paralizia velo-palatină cu voce stinsă, nazonată, greutate în 
deglutiţie și paralizia frenicului. Mai rar în difterie putem întâlni forma pseudotabetică. 

Polineuropatia botulinică se manifestă prin paralizia muşchilor oculomotori şi 
dilatarea pupilei, prin tulburări de deglutiţie şi fonație, paralizia vălului, mai rar — prin 
paralizia membrelor. În cazul toxiinfecției alimentare, cu simptome digestive şi tulburări 
generale grave de intoxicație, semnele clinice apar după 12 ore— până la o săptămână. 

Un rol important în polineuropatia alcoolică îl joacă carenţa tiaminică şi a altor 
vitamine din grupul B şi dezechilibrul dintre aportul glucidic şi cel protidic. Sub aspect 

clinic se constată un sindrom senzitivo-motor cu amiotrofie şi dureri. Uneori predomină 
tulburările de sensibilitate profundă cu aspect pseudotabetic şi de „anestezie dureroasă”. 
Tulburările trofice şi vasomotorii sunt precoce. Uneori apare sindromul Korsakov 
(scăderea memoriei, confabulaţii, intelect scăzut). Se asociază şi alte tulburări 
caracteristice etilismului (nevrită optică, insuficiență hepatică, miocardită alcoolică etc.). 

În polineuropatia saturnină predomină tulburările motorii, care se evidențiază în 
extremitățile mâinilor — paralizie tip antebrahial, radial bilateral. Se asociază uneori cu 
o encefalopatie saturnină (agitaţii, halucinaţii, dereglări vizuale). Semne caracteristice: 
dunga gingivală satumină Burton, hematii cu granulații eozinofile, creşterea porfirinelor 
şi a plumbului în sânge. 

Polineuropatia arsenică, ca şi cea saturnină, poate fi consecinţa unor intoxicații 
profesioniste sau a unor încercări de suicid. Tabloul clinic are aspectul mixt senzitivo- 
motor cu dureri pronunțate, având debut la membrele inferioare cu trecere treptată la 
mâini. 

Polineuropatia diabetică se dezvoltă în legătură cu un proces dismetabolic 
glucido-vitaminic, care duce la o angiopatie diabetică. Schimbările metabolice 
stimulează o ateroscleroză precoce, mai ales în sistemul vascular cu un calibru 
mediu şi mic. Mai frecvent se dezvoltă polineuropatia în formele subelinice, aşa- 
zisele „cazuri uşoare”, când terapia cauzală nu este administrată. Semnele precoce 
ale polineuropatiei: parestezii în partea distală a membrelor inferioare şi abolirea 
reflexelor achiliene. Predomină tulburările motorii şi trofice. Deseori, se asociază 
şi fenomenele encefalopatiei cu semne de afectare piramidală şi pseudobulbară. 
Printre nervii cranieni se întâlneşte paralizia facială şi cea oculomotorie. 

Poliradiculonevrita acută. A fost descrisă în 1916 de autorii francezi Guillain 
şi Barre sub denumirea de “radiculonevrită spontan curabilă cu disociaţie albumino- 
citologică”. 

Poliradiculonevritele sunt sindroame clinice cu aspect de tetraplegie senzitivo- 
motorie, rezultat al inflamaţiei situate în rădăcinile rahidiene, nervii periferici şi, 
uneori, în cei cranieni. Poliradiculonevrita a fost mult timp considerată de origine 
virală, însă nu s-a confirmat virusologic, întrucât nu a fost posibilă decelarea unui 
anumit virus. 

Boala poate apărea după agresiuni infecțioase virale cunoscute (hepatită, 
mononucleoză infecțioasă, oreion, rujeolă etc.) sau microbiene (septicemii, infecţii 
focalizate amigdaliene, procese supurative, difterice, bruceloză, borrelioză și altele), 
vaccinoterapie şi seroterapie (transfuzii de sânge, intervenţii chirurgicale banale, 
intoxicații în cazuri neoplazice). Apariţia poliradiculonevritei a dus la ipoteza, 
cum că în declanşarea bolii neurologice este implicată intervenţia unui mecanism 
de ordin imunologic. În favoarea acestei teorii pledează şi caracterul leziunii 
anatomo-patologice Guillain-Barré, şi poliradiculonevrita alergică experimentală. 
Tehnicile de imunofluorescență au evidențiat nervul în stadiile iniţiale, depozite de IgG 
şi creşterea limfocitelor în sânge. Leziunea inflamatoare constă dintr-un infiltrat 
inflamator interstițial predominant limfocitar, cu dispoziţie perivasculară, în mangon, în 

jurul vaselor mici. Leziunile mielino-axiale sunt însoțite de demielinizare segmentară, 
precum şi de apariția unor neregularități şi umflături ale axonului în sectoarele, în care 
acesta şi-a pierdut teaca de mielină. 

Tabloul clinic. Boala începe cu un episod infecțios febril, stare gripală, amigdalită 
şi altele. Se instalează apoi parestezii şi dureri puternice, în special în membrele inferioare, 
urmate de apariţia unui deficit motor, alteori episodul infecțios lipseşte. În câteva zile 
tulburările motorii şi senzitive apar şi la membrele superioare, uneori și la nervii cranieni, 
realizând o tetraplegie flască. Reflexele osteotendinoase sunt abolite. Tulburările de 
sensibilitate sunt prezentate prin parestezii şi dureri spontane în membre, care poartă 
un caracter fulgurant şi se accentuează la compresiunea maselor musculare şi în 
manevrele de elongaţie. Sensibilitatea este dereglată, tip distal ce tinde spre ascendență 
la nivel toracic sau chiar la un nivel mai înalt. Rareori apar tulburări sfincteriene de 
tipul retenţiei de urină. 

Afectarea nervilor cranieni constituie circa 50% din cazurile atestate, Cel mai 
frecvent este afectat nervul facial etalat printr-o diplegie facială. Nervul oculomotor 
şi nervii bulbari sunt mai rar afectaţi. Rareori apar dereglări respiratorii şi 
cardiocirculatoare, care pun în pericol viaţa pacientului. 

Evoluţia bolii poate fi de scurtă durată, căpătând forme abortive cu evoluţie 
rapidă spre vindecare, formă cu evoluţie prelungită (1-2 ani) şi forme cu evoluție 
rapidă cu paralizii ascendente tip Landry, în care simptomatologia predominantă 
este de tip bulbar şi conduce la sfârşit letal. 

În LCR există o disociaţie albumino-citologică cu mărirea albuminei până la 
2-3 g. Se întâlnesc forme fără modificări în lichidul cefalorahidian. 

Tratament. Este indicată o terapie antiinflamatoare nespecifică: se admi- 
nistrează corticosteroizi (chiar dacă după datele unor autori preparatele 
corticosteroide nu sunt eficiente) în doză de 1-3 mg la un kg masă (prednisolon, 
dexametazon, synacten) în perfuzie intravenoasă lentă, diureză forțată, terapie de 
hidratare (glucoza 5%, sol. Ringer, poliglucină, reopoliglucină), hemodeză până la 2-3 
litri şi dehidratante (Lazix, uree, manitol), vitamine gr. B, stricnină, prozerină, fosfobion 
immuno-globuline. O metodă eficienţă este plasmafereza, când sângele bolnavului este 
filtrat prin anumite suprafeţe absorbante şi plasma sanguină este înlocuită. În cazurile 
cu paralizii ale mușchilor respiratori sunt necesare măsuri imediate pentru prevenirea 
complicaţiilor respiratorii, folosindu-se un aparat cu presiune pozitivă. Bolnavul este 
transferat în secția de reanimare. 

Se va efectua alimentaţia orală prin sondă (aport caloric nutritiv), aspirația faringiană 
a secreţiilor. 

Masajul şi mobilizarea pasivă vor preveni complicațiile tromboembolice, pe 
care le favorizează imobilizarea prelungită. Se indică, de asemenea, galvanizări, 
băi galvanice, ionizări. 

NEVRALGIILE ȘI NEVRITELE NERVILOR CRANIENI 


Motilitatea nervilor cranieni este asigurată de cei trei nervi oculomotori: nervul 
oculomotor comun, nervul patetic (trohlear) şi nervul oculomotor extern (abducens). 


Nevrita nervului oculomotor comun 

Etiologie. Nevrita nervului oculomotor comun poate fi provocată de diferite 
infecții: difterie, gripă, reumatism, lues, anevrism carotidian, tromboflebită de sinus 
cavernos. 

Simptomatologie. Paralizia completă a muşchiului inervat de NOC se manifestă 
prin următoarele simptome; ptoză palpebrală, strabism extern, diplopie heteronimă, 
midriază paralitică. Fotoreacţia și convergența pupilară lipsesc, apare paralizia 
acomodației. 


Nevrita nervului patetic (trohlear) 

Etiologia nevritei nervului patetic este similară celei a nervului oculomotor comun. 

Simptomatologie. Paralizia musculaturii inervate de NT este mai rar întâlnită şi se 
caracterizează prin diplopie când bolnavul priveşte în jos, coboară scările şi îşi limitează 
mișcările la privirea în jos şi extern. 


Nevrita nervului oculomotor extern (abducens) 

Etiologie. Nevrita NA poate fi provocată de diabetul zaharat, traumatisme 
craniocerebrale, osteite ale vârfului de stâncă, anevrisme carotidiene, tromboflebită de 
sinus cavernos. 

Simptomatologie. Nevrita nervului oculomotor extern este cea mai frecventă, 
deoarece acest nerv are cel mai lung traiect subarahnoidian şi este cel mai subţire nerv 
cranian. Aceste particularități anatomice îl fac cel mai vulnerabil. 

Nevrita nervului abducens se manifestă clinic prin strabism convergent, diplopie 
omonimă şi limitarea mişcărilor globilor oculari în afară. 


Nevrita nervului facial 

Nevrita nervului facial constituie 38% din toate cazurile de mononevrite şi nevralgii. 
În comparație cu maladiile sistemului nervos periferic, nevrita nervului facial alcătuieşte 
de la 2% până la 5% din cazurile înregistrate. Trebuie de menţionat faptul că termenul 
de „„nevrită” este întrebuințat de unii autori nu prea reuşit, atât din punct de vedere 
etiologic, cât şi din punctul de vedere al diagnosticării clinice. În locul lui se foloseşte 
„paralizia nervului facial sau paralizia Bell”. 

Etiologie. Cauzele ce duc la o paralizie facială periferică sunt multiple şi depind 
de topografia leziunii: la nivelul punţii acestea sunt infecțiile, tumorile şi dereglările 
vasculare; pe traiectul său dintre protuberanţă şi conductul auditiv intern — meningita 
bazală, tumori la baza craniului, tumori ale unghiului ponto-cerebelos (nevrinom 
acustic). 

În conductul auditiv intern paralizia facială poate apărea în cadrul unei fracturi 

de bază, în lues sau nevrinom acustic. Infecţiile de vecinătate, de asemenea otita, 
otomastoidita, intervențiile chirurgicale pe mastoidă, conduc la o paralizie facială. 

Cele mai frecvente, însă, sunt paraliziile faciale, denumite „a frigore”, infecție de 
origine nedeterminată (probabil — virotică), a cărei apariţie este favorizată de frig şi 
umezeală, infecția burella. 

Simptomatologie. Debutul paraliziei faciale este, de regulă, brusc şi se acompaniază 
de obicei cu dereglări de sensibilitate şi dereglări vegetative. Dereglările de sensibilitate 
se manifestă prin apariția unor dureri ușoare în regiunea urechii şi mastoidei — hipoestezie 
uşoară şi parestezii, iar uneori şi o hipoestezie de față din partea nervului afectat, după 
care se instalează asimetria facială, caracterizată prin ştergerea pliurilor şi şanțurilor 
fetei şi frunții de partea bolnavă. / 

Gura este deviată de partea sănătoasă; comisura bucală de partea leziunii este 
coborâtă. Fanta palpebrală este lărgită (lagoftalmie) din cauza paraliziei 
orbicularului pleoapelor. Pleoapa inferioară este căzută, ceea ce permite scurgerea 
lacrimilor pe obraz (epiforă). Clipitul de partea leziunii lipseşte. Atunci când 
bolnavul vrea să execute o mişcare de arătare a dinţilor sau să deschidă gura, 
devierea gurii se accentuează. 

O deviere a limbii de partea paralizată apare în momentul, în care bolnavul 
scoate limba. El nu poate sufla, nu poate fluiera. Masticaţia este îngreuiată de 
acumularea alimentelor între arcada dentară şi obraz de partea paralizată. Bolnavul 
nu poate încreţi gura, nu se poate încrunta de partea paralizată. 

În momentul în care vrea să închidă pleoapele, ochiul de partea sănătoasă 
rămâne deschis, globul ocular se duce în sus şi în afară (semnul Bell). 

Tabloul clinic al paraliziei faciale depinde de nivelul afectării acesteia, În cursul 
poliomielitei anterioare acute, în poliradiculonevrite, meningite bazale şi în tumorile bazei 
craniului la bolnavi apare o diplegie facială. În acest caz buzele sunt îndepărtate, ochii 
sunt larg deschişi, pleoapele desfăcute (bolnavul doarme cu ochii deschişi). La 
arahnoidită sau nevrinomul acustic apare o paralizie facială, ce se asociază cu un 
sindrom acustico-vestibular, o neuropatie a nervilor V, VI şi un sindrom cerebelos 
homolateral. 

Evoluție, complicaţii, prognostic. Evoluţia paraliziei faciale depinde de 
intensitatea leziunii şi de cauza ce a provocat-o. Paralizia facială „a frigore” în 
formă uşoară durează 12-30 de zile, iar în forme grave — 30-60 de zile. 

Pe fundalul unei paralizii faciale periferice se poate dezvolta, uneori, în virtutea 
complicaţiei, o contractură musculară permanentă — paralizia facială cu contracturi. 

La bolnav se micşorează fanta palpebrală şi deviază comisura bucală de partea 
bolnavă. 

De multe ori la această contractură musculară a feţei se asociază mişcări 
involuntare, ce constituie hemispasmul facial postparalitic. 

Tratament. În caz de paralizie facială „a frigore” se recomandă: 
hexametilentetramină (10 ml 40%, la 5 ml — 40% glucoză ori NaCl), vitamina B,., 
C, prednisolon 30-60 mg/zi, meprotan 1,2 mg/zi. 

Pe lângă tratamentul medicamentos este necesară o terapie fizioterapeutică şi 
acupunctură. 


Nevralgia şi nevrita nervului glosofaringian 

Etiologie. Neuropatia nervului glosofaringian poate fi condiţionată de diferite 
procese expansive la baza craniului. 

Simptomatologie. Leziunea glosofaringianului conduce la: tulburări de sensibilitate, 
hipoestezie sau anestezie pe faringe şi pe treimea posterioară a limbii, însoțite de tulburări 
ale gustului posterior vălului lingual, mai ales pentru gustul amar. Reflexul faringian 
este diminuat sau abolit de partea paralizată. 

Paralizia bilaterală a glosofaringianului antrenează tulburări grave de deglutiţie cu 
refularea lichidelor pe nas. 


Nevrita nervului pneumogastric (vag) 

Etiologie. Nevrita nervului pneumogastric apare în prezența diferitelor procese la 
baza craniului: tumori bulbare, hemoragii bulbare şi scleroză laterală amiotrofică, 
siringobulbie, poliomielită, poliradiculonevrită. 

Simptomatologie. Neuropatia pneumogastrică se traduce clinic prin tulburări 
motorii, senzitive şi vegetative, 

În cazul unei leziuni unilaterale apare o hemiparalizie velopalatină (vălul palatin 
este căzut) şi lueta trasă de partea sănătoasă. Vocea devine nazală; lichidele refulează 
pe nas. 

Vocea bitonală apare în paralizia corzii vocale. În cazul leziunilor bilaterale apar 
tulburări vegetative, care se manifestă prin accelerarea pulsului, alteori bradicardie, 
tulburări respiratorii grave. 


Nevrita nervului hipoglos 

Etiologie. Nevrita nervului hipoglos se diversifică etiologic în raport cu sediul leziunii: 
tumori bulbare, leziuni vasculare — hemoragii, tromboze, ce duc la apariția sindromului 
bulbar la nivelul bazei craniului, fracturi, diferite procese supurative. 

Simptomatologie. Neuropatia unilaterală a nervului hipoglos provoacă o hemiatrofie 
linguală: limba este atrofiată, prezentând fibrilaţii musculare, Atunci când bolnavul scoate 
limba, vârful ei este deviat de partea bolnavă. Paralizia bilaterală a nervului hipoglos 
conduce la atrofia globală a limbii cu tulburări de motilitate, jenă în masticație, deglutiție 
ŞI dizartrie. 

Nevralgia de trigemen 

Etiopatogenie. În funcţie de caracterul factorilor provocatori, distingem două tipuri 
de nevralgie de trigemen: esenţială şi secundară sau simptomatică. 

În nevralgia de trigemen esenţială — forma cea mai des întâlnită — etiologia bolii 
nu este încă bine cunoscută. 

Nevralgia de trigemen secundară poate fi determinată de sifilis, gripă, paludism, 
tuberculoză, procese tumorale, leziuni inflamatoare, 

Cauze ale nevralgiei secundare de trigemen pot fi diferite procese locale sau de 
vecinătate: parodontopatiile acute şi cronice, dinții artificiali, tumorile de ungi 
pontocerebelos (colesteatoame, meningioame, neurinoame de acustică), fracturile 
oaselor de bază sau ale maxilarului, meningitele cu diverse etiologii, siringobulbia, 
ateroscleroza cerebrală. 

Simptomatologie. Nevralgia trigeminală esenţială se manifestă prin dureri violente în 
formă de junghiuri pe traiectul nervului trigemen. La debutul bolii durerile sunt proiectate 
numai pe o ramură a nervului trigemen, mai târziu se răspândesc pe o jumătate de faţă şi de 
fiecare dată încep din una şi aceeaşi regiune (trigger zone). Pe parcursul crizelor paroxistice 
de dureri partea afectată a feței devine roză. În timpul crizelor în hemifaţa respectivă apar 
hiperhidroză, hipersecreție lacrimală nazală şi salivară. 

Crizele paroxistice sunt de scurtă durată (de la câteva secunde până la 1-2 
minute) şi se poate instala o contractură musculară, 

Durerile apar spontan sau sunt declanşate cu uşurinţă de diverşi factori, cum ar fi; 
atingerea mecanică a feței sau a cavităţii bucale, curentul de aer, actul masticaţiei etc. 

În timpul crizei apar fenomene vegetative, vasodilataţie, hipersecreție lacrimală, 
transpiraţii. Reflexul cornean şi sensibilitatea sunt păstrate. 

Bolnavul este obsedat de apariţia crizei, refuză să mănânce, se eschivează de 
la spălat. Din cauza crizelor bolnavii nu dorm nopți întregi, nu se pot alimenta, iar 
unii recurg chiar la folosirea morfinei, devenind morfinomani. 

În nevral gia secundară durerile sunt continue şi mai uşoare decât la cea esenţială, 
dar uneori pot trece în crize paroxistice. Crizele paroxistice pot fi de scurtă durată 
ori mai lungi şi difuze. Durerile se delimitează în regiunea trigemenului sau ocupă 
numai topografia ramului lezat. În regiunea nevralgiei pot apărea tulburări de 
sensibilitate în formă de hipo- sau anestezie. Deseori găsim leziuni asociative la 
alți nervi cranieni (facial, oculomotor extern etc.). Ulterior, se instalează atrofia 
muşchilor masticatori. Reflexul cornean este abolit. 

Tratament. La depistarea nevralgiei esenţiale se poate administra: amidopirină, 
diclofenac, paracetamol, neuroleptice, vitaminele B „ B, nozinan, tegretol, 
urotropină, fizioterapie, acupunctură. În formele grave se aplică blocade cu 
novocaină sau alcoolizarea nervului ori neuroliza ganglionului Gasser prin alcool 
sau electrocoagulare. În cazul nevralgiilor secundare de trigemen se face un 
tratament simptomatic şi patologic ca şi în nevralgia de trigemen esenţială. 

Nevralgia glosofaringiană cuprinde două forme clinice: esenţială şi secundară. 

Nevralgia glosofaringiană esenţială se întâlneşte rar şi se manifestă clinic prin 
dureri violente la baza limbii, pilierilor şi amigdalelor cu iradiere în conductul auditiv 
extern şi unghiul inferior al mandibulei. Durerile apar sub formă de crize de scurtă 
durată. Crizele sunt declanşate de actul deglutiției, tusei şi căscatului. Obiectiv, nu se 

găsesc modificări ale sensibilităţii, motilității sau schimbări gustative. Ca şi în nevralgia 
de trigemen, există şi aici zone trigger care pot fi declanşate prin atingerea faringelui. 

Nevralgia glosofaringiană secundară se manifestă clinic prin dureri surde 
continue, care se asociază cu modificări obiective de sensibilitate tip hipo- sau anestezie 
amigdaliană şi faringiană, pareza constrictorului superior al faringelui. 

Etiologie. Nevralgia secundară poate fi provocată cel mai des de neoplasmele 
rinofaringiene (osteofite, anevrisme, diverse infecții, intoxicații, ischemii de nerv). 

În caz de nevralgie esenţială de glosofaringian tratamentul este asemănător celui 
aplicat în nevralgia de trigemen cu antinevralgice, cu vitamine din gr. B, infiltrație cu 
novocaină. Se poate face alcoolizarea zonei reflexogene, ce suprimă temporar nevralgia. 
Tratamentul chirurgical constă în secționarea nervului între bulb şi locul de intrare în 
gaura ruptă posterioară sau după emergența lui din acest orificiu. 


Nevralgia ganglionului sfenopalatin (sindromul Sluder) 

Etiologie. Cauzele ce determină cel mai des nevralgia ganglionului sfenopalatin 
sunt procesele inflamatoare cronice ale sinusurilor sfenoidal şi etmoidal, tonsilitele. 

Simptomatologie. Sindromul Sluder se caracterizează prin crize dureroase în 
partea posterioară a globului ocular (în regiunea profundă a orbitei şi în cea nazală), 
la rădăcina nasului sau între orbite cu iradiere în regiunea limbii, în regiunea 
temporală, articulară, occipitală, dentară, iar uneori trec spre umăr și braț. Durerile se 
asociază cu modificări vegetative în formă de tulburări de coriză, spasticitate, strănut, 
rinoree, hiperemie a conjunctivelor şi hiperlacrimaţie. Crizele apar spontan, mai frecvent 
noaptea şi durează de la câteva ore până la câteva zile. 

Tratamentul constă în anestezierea mucoasei nazale posterior cu sol. cocaină 
5%, infiltrarea cu novocaină (0,5 — 0,8 ml sol.) a ganglionului sfenopalatin, 


Nevralgia nervului nazal (sindromul Charlin) 

În etiologia acestui nerv sunt incriminate procese inflamatoare ale sinusurilor 
frontale şi sfenoidale. 

Se caracterizează prin dureri pulsatile violente în aripa nasului şi unghiul orbitei 
interne, iradiind spre regiunile învecinate. Presiunea unghiului intern al orbitei 
produce dureri. Crizele dureroase apar spontan şi pot fi asociate cu ulceraţii 
corneene. Se aplică acelaşi tratament ca şi în cazul nevralgiilor de trigemen şi 
anestezierea mucoasei nazale posterioare. 

12. PATOLOGIA VASCULARĂ CEREBRALĂ 


Prin gravitatea, frecvenţa şi urmările lor, afecțiunile cerebrovasculare reprezintă 
cel mai important capitol din patologia creierului, conducând la un nivel înalt de 
permanentă invaliditate, şi este o cauză importantă a spitalizării şi a handicapului 
cert că numărul cazurilor de boli cerebrovasculare este în continuă creştere, pe de 
o parte datorită frecvenţei tot mai mari a ateroselerozei şi a hipertensiunii arteriale 
(principalele cauze generatoare ale suferinței vasculare cerebrale), iar pe de altă 
parte datorită prelungirii duratei medii de viaţă a omului în societatea modernă, favorizând 
astfel posibilitatea apariției accidentelor vasculare cerebrale pe fundalul sclerozei 
vasculare accentuată de vârstă. 


ANATOMIA ȘI FIZIOLOGIA CIRCULAȚIEI CEREBRALE 
Circulaţia sanguină cerebrală este asigurată de două sisteme arteriale: carotidian 
şi vertebrobazilar (fig. 116). 


Fig. 116. Circulaţia sanguină cerebrală 
carotidiană şi vertebrobazilară: 
l — aorta; 2 — artera brahiocefalică; 

3, 4- arterele subclavia; $ — a. carotidă 
comună; 6 — a. carotidă externă; 7 — a. ca- 
rotidă internă ( se Fă internă); 

8, 9-a. vertebrală; 10-12 — a. carotidă 
internă (porţiunea întracraniană); 

13 — a. comunicantă anterioară, 74- a. ce- 
rebrală; 715 —a. cerebrală medie; /6 — a. co- 
municantă posterioară; 77 — a. coroidiană 
anterioară; 78 — a. cerebrală posterioară; 
19- a. cerebelară superioară; 20 — ramuri 
pontine; 2/ — a. cerebelară anterioară 
inferioară; 22 — a. cerebelară posterioară 
inferioară; 23 — a. spinală anterioară. 


Sistemul carotidian este format din carotida internă cu ramurile sale: cerebrală 
anterioară, cerebrală mijlocie, artera coroidiană şi artera comunicantă posterioară, 
fiecare având teritoriul său de vascularizaţie (fig. 117 a, b, c). 

Artera cerebrală anterioară vascularizează un teritoriu superficial, reprezentat pe 
fața internă a creierului prin circumvoluțiunea frontală internă, lobul paracentral şi 
lobul patrulateral (fig. 117 a), pe fața externă — prin extremitatea superioară a lobului 
frontal şi parietal, pe fața interioară a creierului — prin porţiunea internă a lobului 
orbital. Teritoriul profund de irigație a arterei cerebrale anterioare cuprinde /, anterioare 
ale corpului calos, porțiunea anterioară a capului nucleului caudat, jumătatea anterioară 
a brațului anterior al capsulei interne, septul pellucidum și hipotalamusul anterior. 

Cerebrala mijlocie sau sylviană irigă, de obicei, un teritoriu superficial cortico-subcortical 
(fig. 117 b), cuprinzând cea mai mare parte a cortexului din jumătatea scizurii Sylvius şi un 
teritoriu profund ce irigă '/ laterală a globului palid, corpul nucleului caudat, capsula internă, 
nucleii talamici anteriori şi laterali, claustrul. 

Artera coroidiană anterioară irigă plexul coroid al ventriculului lateral, corpul 
geniculat lateral şi parţial, tactul optic, nucleul amigdalian şi cornul lui Ammon, 
*/, posterioară a braţului posterior al capsulei interne, pulvinarul şi porțiunea 
medială a globului palid. 

Artera comunicantă posterioară, o ramificaţie a carotidei interne, face 
comunicarea acesteia cu artera cerebrală posterioară şi irigă pereții infundibulului 
tuberian şi partea antero-inferioară a talamusului prin pedunculul premamelar 

Sistemul vertebrobazilar este alcătuit din arterele vertebrale şi cerebrale 
posterioare — ramuri de bifurcaţie ale trunchiului bazilar (fig. 117 d). Sistemul 
vertebrobazilar irigă trunchiul cerebral, cerebelul, regiunile din jurul ventriculului 
al treilea, lobul occipital şi o parte din lobul temporal. La baza creierului cele două 
sisteme arteriale — carotidian şi vertebrobazilar — sunt anastomozate printr-un cerc 
arterial. Poligonul Willis este constituit din 7 laturi: anterioară (unica care este 
formată din artera comunicantă anterioară), anterolaterale alcătuite din porțiunea 
proximală a arterelor cerebrale anterioare, posteriolateral din artera comunicantă 
posterioară, iar posterior — din arterele cerebrale posterioare. 


a. cerebri 
posterior , 
ZI a. cerebri 
superior 


f a, cerebri 
a. cerebri interior 
media anterior 
| RE a. spinalis 
a pi a Vesbralis 
š ant, R d Veren 
a. cerebri ca Aj / > a. spinalis 
post. corona 
radiata 


Fig. 117. Teritoriul de irigare al arterelor cerebrale anterioară (7) şi posterioară 
(2) (a); cerebrale medii (b); cerebrale profunde (c); sistemul vertebrobazilar (d). 

Sistemul venos cerebral se împarte într-un sistem al bazei, profund şi altul al 
circumvoluţiunilor. 

Sistemul venos al bazei este reprezentat prin două vene (bazilare şi mijlocii) şi se 
termină fie în ampula Gallien, fie în sinusul drept. La bază se anastomozează cu marea 
venă anastomotică Trolard, cu venele plexurilor coroide, precum și între ele prin două 
vene transversale (comunicante anterioară şi posterioară), formând un poligon venos 
asemănător cu cel arterial. 

Sinusul venos profund adună sângele la nivelul nucleilor centrali (centrul oval, 
plexurile coroide, septum pellucidum), formând marea venă Gallien, care, unindu-se cu 
cea de partea opusă, alcătuieşte ampula Gallien, definitivată în sinusul drept. 

Sistemul venos al circumvoluţiunilor cuprinde venele de pe fețele emisferelor 
cerebrale (internă, externă, inferioară), colectate de sinusurile venoase: cea mai 
mare parte din ele confluează prin golful jugular — sinusurile occipitale — şi se 
anastomozează cu plexul venos paramedular. 

Fiziologia circulaţiei cerebrale are unele particularități față de circulaţia 
sanguină a altor organe. Spre deosebire de circulația sanguină a viscerelor, care 
posedă un singur peduncul vascular, circulația cerebrală este asigurată de ramuri 
multiple, ceea ce, într-o anumită măsură, protejează creierul de perturbările 
circulatoare, 

Parenchimul nervos prin metabolismul său foarte activ este mult mai sensibil 
la anoxemie decât alte țesuturi. Poligonul Willis constituie, de asemenea, un important 
sistem de protecţie pentru circulaţia cerebrală. Asigurând în unele cazuri circulația 
de supleanţă, el amortizează unda sanguină şi atenuează efectele hipertensiunii arteriale. 
Trebuie de menţionat, că în 50% din cazuri poligonul Willis nu este conectat şi aceasta 
joacă un rol important în dereglările vasculare. 

Supleanța de irigare în circulaţia cerebrală se realizează prin sistemul dublu 
anastomotic al arterelor cerebrale; sistemul anastomotic bazal şi rețeaua arterială 
corticală. Reţeaua arterială corticală reprezintă un sistem anastomotic situat în pia 
mater şi este compusă dintr-o rețea dublă: prima comunicare survine între teritoriile 
corticale, ce irigă primele straturi ale cortexului cerebral şi asigură funcționarea 
lor. A doua este constituită din ramuri lungi, care ajung până la substanţa albă 
subcorticală, unde anastomozează prin arborizaţii foarte fine, insuficiente însă 
pentru a asigura o supleanţă circulatoare, 

Diferenţa de circulaţie dintre cele două zone apare din cauza că substanța corticală 
are un consum de oxigen de 5 ori mai mare decât substanța albă şi, deci, respectiv, are 
nevoie de un aport sanguin mult mai considerabil, 

Aprecierea debitului sanguin cerebral se face în raport cu viteza circulației 
cerebrale, cu volumul sanguin cerebral și cu consumul de oxigen. 

Circulaţia cerebrală este reglată prin mecanismele de reglare: miogen, metabolic 
şi neurogen. 

|. Mecanismul miogen constă în capacitatea musculaturii netede a pereţilor 
vasculari de a răspunde printr-o contracție promptă la acțiunea de provocare a 

distensiunii, fenomenul Ostroumov-Beyllis-— hipertensiune în sistemul carotidian — 
provoacă o contractare a vaselor cerebrale şi invers — scăderea tensiunii în sistemul 
carotidian provoacă o dilatare a vaselor cerebrale. 

2. Mecanismul metabolic sau umoral: bioxidul de carbon joacă rolul cel mai 
activ de agent vasomotor, acţionând direct asupra vaselor cerebrale şi conducând 
la vasodilatarea cerebrală. Oxigenul are un efect contrar. 

3. Mecanismul neurogen: se consideră că sistemul simpatic şi alta- 
adrenoreceptorii ar avea un efect cerebral vasoconstrictiv, iar sistemul parasimpatic 
şi beta-adrenoreceptorii au un efect de vasodilatare cerebrală. Un rol important în 
reglarea hemodinamică îl au zonele vasosensibile ale aortei şi ale sinusului 
carotidian. 


Clasificarea şi orientarea generală de diagnostic 

Definiţia AVC-urilor (tabelul 13) admisă în plan internaţional e aparent simplă 
- deficit neurologic de origine vasculară. Această definiţie foarte largă implică că 
toate AVC-urile comportă pe de o parte o leziune (sau minimum o disfuncție) a 
parenchimului cerebral responsabilă de deficitul neurologic, iar pe de altă parte o 
leziune vasculară adiacentă, care este cauza imediată a AVC. 


Tabelul 13 
Clasificarea AVC-urilor 


TIP HEMORAGIC TIP ISCHEMIC 


Hemoragie parenchimatoasă Trombotic 
Hemoragie subarahnoidiană Embolic 
Hemoragie subarahnoidiană parenchimatoasă Non-trombotic 
Hemoragie parenchimatoasă cu erupție în 
ventricule 


Leziunea parenchimatoasă poate fi de natură ischemică sau hemoragică. 
Hemoragia este prezența sângelui în parenchim şi/sau în spaţiul subarahnoidian 
şi/sau în sistemul ventricular. Şi una, şi alta pot fi asociate între ele. Hemoragia 
rezultă din ruptura unui vas şi provoacă o creştere a tensiunii intracraniene cu 
prezența de semne focale în caz de extravazare intracerebrală şi a semnelor 
meningiene în caz de extravazare în spațiul subarahnoidian. Reprezintă 10-20% 
din ansamblul AVC. 

Ischemia este o reducere a aportului sanguin difuză sau focală. Ea poate fi pur 
funcţională, adică antrenând o perturbaţie a metabolismului neuronal fără a ajunge 
la distrucție, ca de exemplu în accidentul ischemic tranzitoriu, dar foarte frecvent 
ajungând până la distrucția tisulară ce realizează un infarct (sau ramolisment), 
pentru care expresia clinică este un AVC numit constituit. 

Leziunea vasculară poate fi la nivelul venelor, dar mult mai frecvent la nivelul 
arterelor. Leziunile venoase — aproape totdeauna o tromboză, sunt rare şi antrenează 
un infarct (cu particularitatea de a fi hemoragice) sau o hipertensiune intracraniană 

în cazurile când sunt ocluzionate sinusurile cerebrale. Leziunile arteriale sunt incomparabil 
mai frecvente, 

Leziunile responsabile de hemoragie includ trei tipuri principale: 

e malformațiile (anevrismele, angioamele cavernoase şi fistulele 
arteriovenoase, numite astfel malformații arteriovenoase); 

è alteraţiile pereţilor arteriali, din care fac parte anevrismele Charcot şi 
Bouchard; 

e angiopatia amiloidă. 

Anevrismele sunt preferenţial plasate la baza craniului în arterele cercului 
Willis, fiind responsabile de hemoragiile meningiene pure, pe când malformaţiile 
arteriovenoase antrenează hemoragii cerebrale şi/sau meningiene. Angioamele 
cavernoase sunt mici malformații încapsulate intraparenchimatos ce pot provoca 
mici hemoragii cerebrale şi frecvent crize de epilepsie. Microanevrismele Charcot 
şi Bouchard interesează arterele perforante situate în profunzimea creierului și 
sunt responsabile de hemoragii în adâncimea parenchimului, ceea ce explică sediul 
preferenţial în nucleii bazali, protuberanţă şi cerebel. Angiopatia amiloidă 
antrenează hemoragii corticale şi/sau subcorticale recidivante. 

Leziunile arteriale responsabile de accidentele ischemice sunt foarte diverse, 
cauze fiind ocluzia arterială dominată de embolism, ce poate proveni din cord, sau 
stenoza arterială și trombozele, ce pot rezulta din anomalii sanguine sau hemopatii 
(trombocitopenii) ori mult mai frecvent dintr-o placă ateromatoasă. În alte cazuri 
ocluzia rezultă dintr-o afecțiune a peretelui vascular ca hialinoză în caz de HTA, 
în arterite inflamatorii sau infecțioase, disecții. Această multiplicitate nu trebuie 
să piardă din vedere cele trei tipuri de anomalii ce cauzează mai mult de 90% din 
AVC: 

- ateroscleroza arterelor cerebrale responsabile de AVC reprezintă 60-70%; 

- emboliile de origine cardiacă sunt responsabile în 10-20% din ansamblul de 
AVC. 

În aceste două varietăţi leziunile interesează arterele de calibru mare: 
carotidiene, vertebrale, trunchiul bazilar (sediul preferențial al aterosclerozei) și 
ramurile lor (sediul preferenţial al emboliilor). 

O altă cauză reprezintă ocluziile arterelor perforante cu 200-400 p (acelea 
care poartă microanevrisme) secundare unei lipohialinoze provocate de HTA. 
Ocluzia acestor arteriole provoacă un mic infarct — numit lacună — cu mai puţin de 
15 mm în diametru. Principalele sedii ale lacunelor ar fi aceleaşi ca şi în hemoragiile 
cerebrale: nucleii bazali, capsula internă, protuberanța. 

În prezent este dificil nu numai de a recunoaşte un AVC şi a preciza natura ischemică 
şi hemoragică a lui, dar şi de a determina cauza exactă, pentru o decizie terapeutică 
corectă, 

Fiziopatologia ischemiei cerebrale 

Penumbra ischemică. Noţiunea de penumbră are o importanţă clinică deosebită. 
Un atac ischemic tranzitor posibil este echivalentul clinic al unei stări de penumbră 
survenită temporar într-o regiune a creierului (fig. 118). Noţiunea de penumbră se aplică 
la un țesut care poate încă să reacționeze la tratament. Tomografia prin emisie de pozitroni 
(TEP) oferă un mijloc de confirmare a existenţei ei. Studiile din ultimii ani au deschis o 
nouă etapă în conştientizarea proceselor de alterare a țesutului nervos în ischemia cerebrală 
acută. S-a constatat că ictusul constituie o stare calitativă, deosebită preexistentă, rezultatul 
integral al unui complex de modificări patobiofizice, patobiochimice ce permit țesutului 
cerebral să răspundă la dereglarea acută a circulației cerebrale prin formarea unei zone 
de infarct. 


0...3...6...24 ore 3-5 zile 21 zile 6 luni 2 ani 


——— 


fereastra 
terapeutică 


Reacţiile metabolice ale 
ischemiei. În condiții normale 
irigaţia sanguină a creierului 
este constantă, alimentând 
creierul cu oxigen şi glucoză. La 
diminuarea acestei perfuzii până 
la 55 m!/100g/min - primul ni- 
vel critic — apare primul tip de 
reacție de inhibiţie al sintezei 
proteice. 

Diminuarea până la 35ml/ 
100g/min — al II-lea nivel cri- 
tic — este acompaniată de 
activarea glicolizei anaerobe. 

Ischemia crescândă până la Fig. 118. Evoluţia în timp a penumbrei în cadrul 
20 m!/100g/min —al III-lea nivel unui AVC ischemic. Prelucrare computerizată a 

imaginii RMN. 


critic — conduce la insuficiență 
energetică şi drept rezultat la 
disfuncția canalelor transportului activ ionic, la destabilizarea membranelor celulare și 
la sinteză excesivă de neuromediatori. 

Diminuarea perfuziei până la 10m//100g/min conduce la depolarizarea anoxică 
a membranelor şi la moartea celulelor. 

Deficitul energetic şi acidoza metabolică induc reacții biochimice care au loc 
în toate grupurile de celule ale SNC şi provoacă disfuncţii neuronale, astrocitoză, 

activarea microgliei, precum şi disfuncţia factorilor trofici. Rezultatul acestor 
schimbări este formarea infarctului cerebral, care se poate produce prin două 
mecanisme principale: moarte necrotică neuronală şi apoptoză sau moarte 
programată. 

S-a demonstrat că schimbul de oxigen suferă în special în zona centrală a 
ischemiei şi mai puţin în zona de demarcare. Zona creierului cu cea mai mică 
perfuzie sanguină (sub 10ml/100g/min) devine foarte repede alterată ireversibil — 
timp de 6-8 minute din momentul instalării AVC -ului („nucleul infarctului”). Timp 
de câteva ore infarctul central „„punctiform” este înconjurat de o zonă de ţesut 
ischemic, dar viabil (diminuarea perfuziei până la 20m!/100g/min) — zonă de 
penumbră ischemică. În zona penumbrei în linii generale este păstrat metabolismul 
energetic şi au loc dereglări doar funcționale dar nu şi structurale. Din contul zonei 
de penumbră are loc creşterea treptată a dimensiunilor infarctului. Durata de 
existență a penumbrei este individuală pentru fiecare pacient şi determină graniţele 
perioadei de timp (aşa-numita „fereastră terapeutică”) în limitele căreia măsurile 
terapeutice au eficacitate maximă. 

Formarea celei mai mari părți a infarctului este finisată peste 3-6 ore din momentul 
apariţiei primelor semne clinice ale AVC-ului. Astfel, terapia ictusului cerebral trebuie 
să debuteze cât mai devreme — de preferinţă în primele 3 ore de la debut, ea fiind de 
intensitate maximă şi etiopatogenică, în special primele 3-5 zile, 


Recunoaşterea unui AVC 

Este o etapă capitală în strategia terapeutică. 

Interogatoriul subiectului sau anturajului (rudelor) permite de a clasa accidentul 
în una din trei varietăţi evolutive tradiţional individualizate: 

e accidente tranzitorii; 

e în evoluţie; 

ə constituite. 

Accidentul ischemic tranzitor (AIT) este o pierdere focală a funcției cerebrale 
sau oculare, a căror simptome durează mai puțin de 24 de ore şi regresează fără 
sechele. 

Accidentul în evoluție — atunci când deficitul neurologic se agravează şi 
durează mai mult de 24 de ore. Constituie o urgență diagnostică. 

Accidentul constituit „completed stroke” este acela în care deficitul atinge 
nivelul maximum în mai puţin de o oră şi durează mai mult de 24 de ore. Termenul 
de accident constituit se referă deci la stabilitatea deficitului şi nicidecum la 
severitate sau la evoluţie. Anumite accidente evoluează spre moarte sau spre sechele 
majore, pe când altele regresează rapid, fiind denumite calificativ ca accidente 
rapid regresive. Accidentele constituite au fost timp îndelungat considerate ca o 
bătălie pierdută, rolul medicului limitându-se la menţinerea funcțiilor vitale şi la 
prevenirea complicaţiilor. 

Această clasificație după profilul evolutiv condiţionează tradiţional o atitudine 

practică. AIT se echivalează cu linişte etiologică şi prevenire secundară, accidentul în 
evoluţie — cu urgență diagnostică, accidentul constituit — cu aprecierea diagnosticului 
funcțional şi vital. Întrucât clinic este imposibil de a şti dacă accidentul va fi tranzitor 
sau constituit, apare necesitatea de a considera toate accidentele ca accidente în evoluție. 


ATACUL ISCHEMIC TRANZITOR (AIT) 

Frecvența AIT-ului creşte o dată cu vârsta (75% dintre ele survin după 65 de ani). 
Prezenţa hipertensiunii arteriale sau a insuficienței coronariene multiplică riscul de 4 ori. 

Durata. Termenul limită de 24 de ore este arbitrar, stabilit la începutul anilor '70 
din secolul trecut. În general AIT-ul durează cu mult mai puţin, în majoritatea cazurilor 
nu mai mult de o oră. În studiul cooperativ durata medie a AIT-urilor distribuite în 
bazinul carotidian a fost de 14 minute, iar a celor vertebro-bazilare — de 8 minute. 
Dacă simptomele sunt prezente mai mult de o oră, numai 14% din aceste AIT-uri se 
vor rezolva timp de 24 de ore. 

Durata accidentului este şi unul din criteriile diagnostice. Se estimează că 
dacă simptomele durează mai puţin de 24 de ore, țesutul cerebral în majoritatea 
cazurilor nu este afectat. Această limită arbitrară este pe larg discutată. Unele 
accidente care durează una sau mai multe ore pot conduce la infarct cerebral în 
circa 20% din cazuri (contra 10% în cazurile când AIT durează mai puţin de o 
oră), de unde apare necesitatea de a face sistematic scintigrafia cerebrală după 
un AIT. Rezultatele mai multor studii denotă că durata AIT-ului este mai mare 
în cazul pacienţilor cu procese non-stenotice ale arterelor carotidiene, probabil 
de origine emboligenă. 

AIT-ul poate fi unic sau în */, cazuri repetat, de cele mai dese ori în luna 
următoare. AIT-urile care se repetă unul după altul cu frecvenţă în „crescendo” 
(mai mult de 2 în 24 de ore sau 3 în 72 de ore) necesită o tactică urgentă. 

Patogenie. În cele mai dese cazuri apariţia AIT-ului este legată de un mecanism 
embolic. Mecanismul tromboembolic include trombembolia fibrino-plachetară sau 
colesterolică, având ca punct de pornire leziunile ateromatoase ale sistemului 
arterial proximal cervical şi embolia cardiacă. Mecanismul hemodinamic al 
AIT-ului poate fi explicat prin scăderea temporară a presiunii de perfuzie la 
compresiunea unei artere cerebrale magistrale, cum ar fi compresiunea arterei 
vertebrale în cazul schimbărilor de poziţie ale capului în osteocondroza cervicală. 
Astfel se explică mecanismul „furtului sanguin” (steal syndrome); în caz de ocluzie 
a arterei subclaviculare, vascularizarea mâinii se alimentează retrograd din sistemul 
vertebro-bazilar, provocând o insuficiență circulatoare vasculară a creierului. Referitor 
la spasmul cerebral, în prezent nu este recunoscută altă cauză de afectare decât lezările 
mecanice ale arterei în cursul angiografiilor cerebrale. 

Simptomele AIT-ului sunt variabile şi depind de teritoriul vascular implicat în 
proces. 

Când teritoriul arterei carotidiene este implicat în proces, simptomele reflectă 
ischemia ipsilaterală a ochiului sau emisferei. 

Dereglările vizuale constau în: încețoşare în fața ochilor, împăiengenirea ochilor, 
neclaritatea imaginii, uneori cu apariția unei umbre, lumini în fața ochilor. Ischemia 
emisferică cauzează slăbiciuni sau amorțeli în membrele contralaterale. De asemenea, 
se pot întâlni dereglări de vorbire şi cognitive sau comportamentale. 

Simptomatologia AIT-urilor în bazinul vertebro-bazilar adesea include 
simptome vestibulo-cerebeloase (ataxie, vertijuri, dizartrie), precum şi dereglări 
ale motilităţii oculare, inclusiv diplopia, simptome unilaterale sau bilaterale ale 
afectării tractelor piramidal şi/sau senzitiv. Hemianopsia şi scăderea bilaterală a 
acuităţii vizuale de asemenea se întâlnesc frecvent. Vertijurile izolate, amețelile 
sau voma sunt rareori cauzate de AIT-uri. Pacienţii cu ischemie vertebro-bazilară pot 
avea episoade de vertijuri tranzitorii, dar de obicei asociate cu alte simptome în acest 
timp. Simptome izolate provocate de AIT sunt: sincopele, cefaleea moderată, confuzia, 
amnezia, convulsiile. 

Confuzia mintală, dizartria izolată şi pierderile de cunoştinţă de scurtă durată 
apriori nu trebuie reținute ca AIT, deoarece ele corespund de cele mai dese ori 
unei pierderi globale sau bilaterale, dar nu de focar, a funcţiei cerebrale. Pierderile 
de cunoştinţă de scurtă durată în particular necesită depistarea unei cauze cardiace. 
Tulburarea de vigilență (somnolenţa sau coma), tulburarea cunoștinței (lipsa 
contactului), convulsiile sau mișcările anormale trebuie să pună sub semnul 
întrebării existența AIT-ului şi să necesite căutarea altei cauze. 


ICTUSUL HEMORAGIC 

Accidentele cerebrale hemoragice se împart în: hemoragii cerebrale paren- 
chimatoase difuze, hematom cerebral, hemoragie subarahnoidiană, hematom 
subdural. Hemoragiile cerebrale pot fi mixte: parenchimatos-subarahnoidiene, 
parenchimatos-ventriculare. 

Etiopatogenie. Cel mai des, hemoragia cerebrală este cauzată de hipertensiune 
arterială, hipertensiune apărută în urma bolilor de rinichi, endocrine (feocro- 
mocitom), bolilor infecțioase, alergice, colagenoase cu arterite de natură diversă, a 
anevrismelor şi angioamelor (vezi planşa colorată: fig. 3,4). 

Printre bolile sanguine se evidenţiază sindroamele hemoragice din cadrul 
hemopatiilor, leucozelor, hemofiliei. Unele medicamente anticoagulante pot 
produce accidente vasculare cerebrale. 

Hemoragii cerebrale se descriu, de asemenea, în cursul unor stări septicemice, 
în traumatisme, insolaţie, intoxicații etc. 

Referindu-ne la mecanismul patogenic, relevăm că hemoragia cerebrală difuză se 
produce printr-un proces de diapedeză, extravazarea hematiilor fiind favorizată de 
modificări în structura pereţilor vasculari sub formă de arteroscleroză, însoțită de 
hialinoza şi angionecroza vaselor mici, fenomen frecvent întâlnit la hipertensivi. Se 
formează microanevrisme, a căror ruptură produce hemoragii. 


243 


Hemoragia cerebrală se dezvoltă mai frecvent în urma unor rupturi ale vasului și 
mai rar prin diapedeză. 

Anatomie patologică. Microscopic, focare hemoragice unice sau multiple se 
observă în teritoriul ramurilor profunde ale arterelor sylviene (a. lenticulo-striată). 

Focarul hemoragic interesează nucleii centrali, putamenul, capsula internă şi 
nucleul caudat (fig. 119). Atunci când hemoragia este masivă, ea invadează ventriculul 
lateral, apoi ventriculul III şi se difuzează în ventriculul IV, producând inundație 
ventriculară (85-90% din cazuri). Hemoragiile situate mai lateral pot invada spațiul 
subarahnoidian (hemoragii parenchimatoase subarahnoidiene). Perifocal se constată 
un edem cerebral cu stază venoasă şi o netezire a circumvoluţiunilor; acest edem 
poate conduce la deplasarea şi angajarea trunchiului. 


Fig. 119. Schema localizării Fig. 120. Hemoragie în nucleii bazali. 
focarelor de hemoragie: 
l — laterale; 2 — mediale; 3 — în 
substanţa albă; 4 — profunde, în nucleii 
bazali, 


În evoluție procesul hemoragic conduce la aparitia focarelor mici hemoragice 
secundare în jurul focarului hemoragic masiv; apare o reacție marginală de macro- 
şi microglie, histocite cu resorbția hemoragiei, cu formarea de corpi granulo-grăsoși, 
cicatricei prin proliferarea elementelor nevralgice şi mezodermice şi cu formarea 
unei cavități chistice. 

Tabloul clinic. Debutul bolii este brusc. Deseori, în debut se semnalează pentru 
un scurt timp cefalee, vertij, greţuri şi vărsături, după care se instalează fenomene 
neurologice (hemiplegie, afazie), urmate de comă. În starea de comă bolnavul are 
o respiraţie profundă, stertoroasă, uneori cu un aspect tip Cheyne-Stockes, febră 
cu caracter central, puls dur, uneori bradicardie, aritmie, tensiune arterială crescută. 

Examenul neurologic evidenţiază semne de localizare cerebrală, cel mai 
frecvent, emisferice cu prezența unei hemiplegii opuse, Faciesul asimetric se 

manifestă prin paralizia facială tip „central”, însoțită de semnul pipei (obrazul în 
partea paralizată vibrează la fiecare respiraţie). Gura este deviată în partea 
sănătoasă; ovalul gurii este ascuțit; comisura bucală — căzută. Apăsarea pe plobii 
oculari evidenţiază asimetria facială, determinând o contracție musculară numai 
pe partea sănătoasă. Globii oculari pot fi deviaţi spre partea emisferei lezate. La 
membre se observă o hipotonie musculară de partea paraliziei; membrele sunt 
ridicate și apoi lăsate să cadă, cad mai repede şi mai greoi de partea paralizată 
(„mână căzând”). Modificările de reflexe sunt foarte importante; reflexele 
osteotendinoase sunt abolite; se constată prezența semnului Babinski, Prezenţa 
fenomenelor meningiene constituie un semn important pentru diagnostic, în special 
- semnul Brudzinski de sus, care evidenţiază piciorul paralizat (redoarea cefei 
forțate conduce la flexia numai a piciorului sănătos). În caz de inundație ventriculară 
semnele hemoragiei se manifestă bilateral, fiind asociate cu o stare de contractură, 
paroxismală în extensie numită „hormeotonie”, semnul Babinski bilateral, fenomenele 
vegetative (respiraţia stertoroasă tip Cheyne-Stockes cu perioade de apnee din ce 
în ce mai lungi), tensiunea arterială începe să cadă; pulsul tahicardic devine filiform; 
temperatura este în creştere (40-41); apare cianoză, transpiraţii profuze, reflexele 
cornean și de deglutiție dispar. 

Fenomene asemănătoare se pot produce şi în cazul unor hemoragii masive 
emisferice fără inundație ventriculară, dar cu suferința trunchiului cerebral prin 
angajare temporală. 

Hemoragiile de trunchi cerebral se caracterizează, în general, prin apariția în 
mod brusc a unor sindroame alterne însoţite de interesarea nervilor cranieni în raport 
cu sediul leziunii în înălțime şi al parezelor de membre pe partea opusă; cel mai frecvent, 
leziunea este bilaterală, având un prognostic extrem de grav; apare coma ce se instalează 
rapid şi care în multe cazuri conduce la deces. 

Hemoragia cerebeloasă debutează cu cefalee intensă, vărsături, vertij, redoare 
a cefei, comă, apariția rapidă a semnelor de compresiune a trunchiului cerebral şi 
moarte, uneori fulgerătoare, prin compresiunea brutală a bulbului. 

Examenele paraclinice arată un fund de ochi cu angiopatie hipertensivă, 
tensiunea arterei centrale a retinei fiind crescută, LCR are un aspect hemoragic în 
83% din cazuri. Tomografia computerizată arată o zonă cu hiperdensitate 
corespunzătoare hemoragiei. 

Evoluție şi prognostic. Hemoragia cerebrală este un accident foarte grav cu 
un grad de letalitate de 75-95% din cazuri: 42—45% —în primele 24 de ore, restul 
peste 5-8 zile. Gravitatea prognosticului este determinată de vârsta, profunzimea 
comei, fenomenele de suferință a trunchiului cerebral. 

În hemoragiile mai limitate prognosticul este mai puțin grav, deoarece după 
2-3 zile bolnavul revine treptat la starea normală, alegându-se doar cu o hemiplegie 
flască de partea opusă leziunii asociată cu afazie în cazul când hematomul este în 
emisfera dominantă. Deseori se constată prezenţa unei hemianopsii omonime 
laterale, opuse leziunii. Stadiul flasc al hemiplegiei durează 3-8 săptămâni, când 

starea de „diaschis” se risipeşte, neuronul motor periferic revenind la funcționalitatea 
normală. În acest caz îşi revin, mai întâi, reflexele osteotendinoase, care se exaperează, 
apoi tonusul muscular, care, fiind încă scăzut, începe să crească; hemiplegia devine 
spastică. În acest stadiu apar toate semnele unei paralizii spastice: hipertonie piramidală 
cu hiperreflexivitate osteotendinoasă, clonus rotulian. prezența semnelor patologice 
piramidale (Babinski, Hofman, Oppenheim, Gordon, Rossolimo, Bechterew, Jukovski). 
Stabilizarea mişcărilor active se face, începând de la mişcările din articulațiile mari şi 
terminând cu mişcările fine ale degetelor. 


HEMORAGIA SUBARAHNOIDIANĂ (HSA) 


Se caracterizează printr-un revărsat sanguin în spațiul subarahnoidian, produs de o 
ruptură vasculară clinic reprezentată de un sindrom de iritație meningiană. Constituie 
7-8% din totalul accidentelor vasculare cerebrale. 


Fiziopatologie. Anevrismele saculare au sediul la nivelul bifurcaţiilor arterelor 
mari de la baza craniului şi se rup în spaţiile subarahnoidiene ale cisternelor bazale. 
Localizările obișnuite ale anevrismelor saculare sunt joncțiunea dintre: 

ə artera comunicantă anterioară şi artera cerebrală anterioară; 

ə artera comunicantă posterioară şi artera carotidă internă; 

ə bifurcația arterei sylviene şi porțiunea terminală a trunchiului bazilar; 

e trunchiul bazilar şi artera cerebeloasă superioară sau artera cerebeloasă 
antero-inferioară; 

e artera vertebrală şi artera cerebeloasă postero-inferioară. 

Circa 85% din aceste anevrisme au sediul în partea anterioară a poligonului 
Willis, în 10-30% din cazuri fiind multiple. Dezvoltându-se, un anevrism formează 
adesea un colet cu un sac. Lungimea coletului şi talia sacului variază mult. Limitanta 
elastică internă dispare la baza coletului — media se subțiază şi țesutul conjunctiv 
înlocuiește celulele musculare netede. Hemoragia se produce prin fisurarea sau ruptura 
fundului de sac anevrismal, după care se produce un spasm vascular local şi un 
cheag, ce favorizează hemostaza. Angioamele cerebrale sunt malformații vasculare 
embrionare, ce apar sub formă de ghemuri vasculare, încolăcite şi dilatate la mărimi 
variabile. Vasele prezintă defecte mari de structură, aceasta prevestind apariţia 
hemoragiei. 

Hemoragiile subarahnoidiene pot fi produse şi de surse infecțioase, toxice 
(insuficienţă hepatică, alcool, oxid de carbon), diateze hemoragice (purpură 
hemoragică, leucemii, hemofilii etc.). 

Hemoragiile subarahnoidiene, cauzate de alți factori, neprecizaţi, se întâlnesc 
în 15% din cazuri. 

Tabloul clinic. Debut acut cu cefalee severă (clasic descrisă ca „cea mai severă 
cefalee din viață”), de obicei însoțită de vome, sincope, dureri cervicale şi fotofobie. 
Pot surveni dereglări ale nervilor cranieni (în special perechea III, care cauzează 
diplopie şi/sau ptoză). Pot apărea dureri lombare din cauza iritaţiei radiculelor 

nervoase de către sângele descendent. Vărsăturile sunt simptome primordiale 
acompaniate cu o cefalee brutală şi trebuie totdeauna să suspecteze o posibilă hemoragie 
subarahnoidiană. Se constată redoarea cefei, semnul Kernig, semnul Brudzinski de 
sus şi jos, vărsături, constipaţie, hiperpatie cutanată cu accentuarea dermografismului. 
Reflexele osteotendinoase, exagerate la debut, diminuă şi se abolesc prin acumularea 
sângelui în fundurile de sac radiculare, ce provoacă prin reacția pseudoinflamatoare o 
întrerupere a arcului reflex. 

În raport cu leziunea pot apărea semne cerebrale însoţite de crize epileptice 
localizate sau generalizate, hemipareze, tulburări de vorbire, deviaţie conjugată a 
capului şi a globilor oculari, inegalitate pupilară, atingeri izolate de nervii cranieni 
în special, nn. oculomotori, datorate, adesea, compresiunii de anevrisme situate la 
baza craniului. Febra atinge 38-39*C în primele zile (uneori depăşeşte 39°C); 
febra centrală apare prin dilatarea ventriculului III şi compresiunea de centru 
diencefalic. Se pot asocia transpiraţii profunde, tulburări ale ritmului respirator şi 
cardiac, leucocitoză. 

TC cerebrală tiind efectuată calitativ, în regim de rezoluţie sporită, fără contrast, 
este capabilă să depisteze HSA în peste 95% din cazuri, dacă procedura se 
efectuează în primele 48 de ore după debut. 

Sângele are o densitate sporită (alb) în spaţiile subarahnoidiene. 

TC scoate în evidenţă: 

ə dimensiunile ventriculare: hidrocefalia care apare acut în ~ 14-21% din cazuri; 

e hematoamele intracerebrale sau colecţiile mari de sânge în spațiul subdural, 
manifestând efect de masă, pot necesita o evacuare de urgenţă; : 

e infarctele cerebrale; N 

e colecţii de sânge în cisterne şi fisuri, care sunt un important semn de prognostic 
pentru vasospasmul ulterior. 

RMN (Rezonanţa magnetică nucleară) nu este o procedură sensibilă în primele 
24-48 de ore din motivul nivelului redus de methemoglobină. Este binevenită la a 
4-a —a 7-a zi şi constituie o alegere perfectă în HSA subacută (peste 10-20 de zile). 
Poate fi utilă în determinarea sursei de hemoragie în anevrisme multiple şi pentru 
evidențierea unei hemoragii distanțate. 

Rahicenteza - puncţia lombară este cel mai sensibil test al HSA. Se recomandă 
de a extrage doar o mică cantitate de LCR şi de a utiliza ace de un diametru mic. 
Rezultate: 

e presiune LCR sporită; 

e 2 aparențe: 

A. Lichid hemoragic care nu se coagulează şi nu se limpezeşte în tuburile 
secvențiale. 

B. Xantocromie. De obicei, apare la 1-2 zile după HSA. Dacă lichidul este 

parțial hemoragic, este nevoie de centrifugare, iar xantocromia apare în 
supernatant. Se rezolvă în câteva zile. 

Componenţa celulară: eritrocite peste 100000/mm. Cantitatea eritrocitelor în primul 
şi în ultimul tub nu scade semnificativ. 
După o săptămână LCR devine xantocromic, apoi se limpezeşte treptat. 


Angiografia cerebrală — „standardul de aur” în evaluarea anevrismelor cerebrale 
poate vizualiza sursa hemoragiei în 80-85% din cazuri. Este recomandată în primele 3 
zile după debut. 

Prognostic. Hemoragia subarahnoidiană este o afecțiune gravă; 10-15% din 
numărul pacienţilor decedează înainte de a primi îngrijiri medicale; 

e rata generală a mortalității este de 55-60% în primele 30 de zile; 

e 50% de supraviețuitori au un grad sporit de incapacitate. 

Recidivele sunt frecvente, uneori pot apărea complicaţii, cum ar fi spasmul 
arterial (ca rezultat al creşterii cantităţii de catecolamine, ce se elimină din 
trombocitele din sângele revărsat). Una din complicațiile tardive poate fi lepto- 
meningita (arahnoidita) bazală. 

Pentru evaluarea pacienţilor cu HSA se foloseşte scara Hunt-Hess. 

Anevrismul de gradele I şi II trebuie operat o dată ce acesta a fost depistat. 
Anevrismul de gradele III şi mai mult va fi tratat conservator până ce starea generală 
se va ameliora până la gradul II sau I. Excepţie face hematomul periculos pentru 
viaţă, hemoragiile multiple, care vor fi operate indiferent de grad. 


SCARA HUNT - HESS 


SIMPTOME 
Asimptomalic, sau cefalee moderată şi rigiditate nucală uşoară 


Pareză a nervilor cranieni (ex.: III, IV), cefalee moderată sau severă, rigiditate 
occipitală marcată 


Deficit focal mediu, letargie sau confuzie, semne meningiene marcate 
Stupor, hemipareză moderată sau severă, rigiditate prin decerebrare precoce 
Comă adâncă (atonică), rigiditate prin decerebrare, aspect muribund 


Se va adăuga un punct în cazul prezenţei unei boli sistemice serioase (ex. HTA, diabet 
zaharat, ateroscleroză severă) sau în prezența unui vasospasm sever la arteriografie. 


ISCHEMIA  CEREBRALĂ 

Ischemia cerebrală apare în urma perturbării funcţionale sau anatomice a 
parenchimului cerebral din cauza diminuării sau întreruperii circulaţiei cerebrale 
într-un anumit teritoriu. Acest tip de accident vascular cerebral cu o frecvență de 
peste 70% din numărul total al accidentelor vasculare cerebrale se poate prezenta în 
raport cu gravitatea şi durata procesului patologic sub diferite aspecte. 

Etiologie. În producerea ischemiei cerebrale trombotice pe prim-plan se situează 
ateroscleroza şi hipertensiunea arterială; apariția accidentelor ocluzive în cursul nopții 
ar fi determinată de scăderea fibrinoliticii nocturne şi de hipotensiune (predomină vagus). 
Ateroscleroza poate fi asociată cu diabetul zaharat şi cu alte endocrinopatii, care o 
agravează, cu arterite infecțioase şi alergice luetice, tifice, reumatice (bolile colagenoase), 
cu trombapgeita obliterantă, periarterita nodoasă, boala Takayasi, boli de sânge 
(policitemia, leucoze, coagulopatii). 

În etiologia emboliilor cerebrale există afecţiuni emboligene de origine cardiacă 
şi extracardiacă. 

Embolii de origine cardiacă sunt: stenoza mitrală, fibrilaţiile atriale, infarctul 
miocardic, endocarditele bacteriene, complicațiile chirurgiei cardiace. 

Emboliile de origine extracardiacă provin din: ateroscleroza aortei şi a arterelor 
carotide (trombi parietali, material ateromatos), trombi din venele pulmonare, 
embolii grăsoase după fracturi, embolii gazoase, embolii parazitare (cisticercoze, 
trichinoză) şi embolii tumorale. 

Patogenie. În raport cu locul ocluziei sau al stenozei arteriale, când procesul 
cuprinde întreaga arie a arterei interesate, se produc ramolismente totale. În 
producerea ramolismentului cerebral un rol important pot juca insuficiențele 
circulatoare cerebrale, care duc la scăderea debitului circulator, focarul ischemic 
fiind localizat în zona terminală în ultimele „câmpuri” ale arterei interesate. Aşa dar, 
ramolismentul apare în zona de frontieră între două sau mai multe teritorii arteriale. 

În evoluţia desfăşurării procesului ischemic cerebral s-au diferențiat trei forme: 
o fază de instabilitate cu menţinerea mecanismului de reglare a debitului sanguin 
cerebral, ce corespunde atacurilor ischemice tranzitorii; a doua fază de compensare 
cu dereglarea mecanismelor de menţinere a debitului sanguin cerebral este similară 
instalării ramolismentului şi a treia fază, cea de recuperare, ce apare în cazurile de 
circulaţie bilaterală bună, în care mecanismele de dereglare pierd din eficacitate, 
zona respectivă rămânând vulnerabilă. Se creează, astfel, o stare dismetabolică 
cu acumularea unor metaboliți şi cu producerea unei acidoze (creşterea CO,, 
scăderea pH-ului, creşterea acidului lactic), cu apariția unei paralizii vasomotorii 
în jurul procesului ischemic. O dată cu diminuarea în zonele ischemice a debitului 
sanguin cerebral, sub acţiunea CO, şi/sau a altor vasodilatatoare, apare un sindrom 
de furt (steal syndrome) cu deplasarea sângelui din regiunile ischemice înspre 
cele sănătoase, cu agravarea simptomatologiei. Se poate produce şi reversul acestui 
fenomen (sindrom invers de furt -Roobin Hood), în care, în condiţii de hiperventilație 
cu hipocapnie, sub acţiunea unor vasoconstrictoare s-a putut demonstra creşterea 
debitului sanguin cerebral în zonele ischemice prin deplasarea sângelui din teritoriile 
adiacente. 

În sistemul vertebro-bazilar există o serie de particularităţi, cum ar fi dispoziția 
anatomică cu posibilitatea instalării sindromului de furt (subelavicular) prin 
inversarea curentului sanguin către artera subclaviculară la stânga şi artera nenumită 
la dreapta pentru a compensa insuficienţa circulatoare a membrului superior. 

Anatomie patologică. Ramolismentul cerebral ocupă teritoriul respectiv al arterei 
obturate şi poate fi unic sau multiplu. În faza precoce aspectul are o zonă bine limitată, 
de culoare albă şi/sau roz-gălbuie, cu o consistență mai moale decât cea a parenchimului 
cerebral normal, fiind delimitat de un edem în jur. După 2-3 săptămâni conţinutul se 
lichefiază; limitele zonei ramolite devin mai clare şi într-o ultimă fază se formează o 
cicatrice deprimată cu limite nete, care se poate transforma într-o cavitate chistică cu 
pereţi fibroscleroşi şi cu un conţinut lichid gălbui şi limpede. 

Microscopic, cele trei faze se caracterizează prin necroză celulară cu dilatarea 
vaselor şi diapedeză într-o fază primară, prin apariția de macrofagi şi curățarea 
resturilor celulare în a doua fază şi prin proliferarea nevralgică cu transsudat în 
cavitatea rămasă prin curăţarea resturilor celulare de către macrofagi în faza a 
treia. 

Ramolismentul nu este întotdeauna de tip ischemic pur (ramolisment alb). 
Uneori, prin eritrodiapedeză din vasele mici focarul este îmbibat de sânge, având 
o culoare roşie (ramolisment roşu), alteori, zonele ramolite şi cele hemoragice se 
întâlnesc în acelaşi focar (Hornet). 

Simptomatologie generală. 

În tromboza cerebrală debutul se 
face mai lent decât în hemoragia 
cerebrală. La persoanele în vârstă 
de peste 60 de ani, cu fenomene 
aterosclerotice debutul este 
precedat de semne tranzitorii ca: 
amețeli, cefalee uşoară, pareze, 
parestezii, afazie, toate denotând 
trombozarea progresiva a unei 
artere, urmată de instalarea unui 
sindrom de focar, cel mai frec- 
vent — o hemiplegie flască la 
această fază. Coma lipseşte în 
general. În unele cazuri însă cu 
leziunile întinse se asociază o stare 
de comă cu instalare mai lentă 
decât în hemoragia cerebrală. Deseori în antecedentele acestor bolnavi se menţionează 
accidente ischemice tranzitorii. 

În embolia cerebrală debutul este brusc, uneori dramatic, în funcție de mărimea 
embolului, într-o treime din cazuri sunt determinate tulburări de cunoştinţă de scurtă 
durată. De cele mai multe ori emboliile cerebrale se produc în cursul zilei, când bolnavul 
este în activitate. Uneori, fenomenele neurologice la debut, apărute sub forma unei 
hemiplegii masive, pot retroceda rapid o dată cu migrarea într-o ramură mai mică a 
embolului. 

Emboliile grăsoase apar după un interval de 24-48 de ore de la producerea 


250 


Fig. 121. Ramolisment cerebral în teritoriul de 
irigare a arterei cerebrale medii. 


fracturilor cu tulburări, ce traduc o suferință difuză cerebrală, obnubilarea progresivă, 
mutism akinetic, crize tonice de tipul rigidității prin decerebrare, însoțite de instalarea 
rapidă a unei come şi semne de focar. Examenul fundului de ochi arată embolii grăsoase 
retiniene, iar în urină se găsesc, de multe ori, corpusculi grăsoşi. 

Formele clinice. În funcţie de localizarea ischemiei cerebrale: sistemului carotidian 
sau vertebro-bazilar se descriu o serie de sindroame topografice arteriale. 

Sindromul arterei cerebrale anterioare determină sindroame diferite în raport 
cu localizarea procesului ocluziv proximal sau distal şi cu poziţia arterei comunicante 
anterioare. În sindromul ocluziv proximal apare o hemipareză contralaterală, predominant 
facio-brahială, disartrie şi tulburări psihice. Sindromul ocluziv distal reprezintă o 
hemiplegie contralaterală crural predominantă, cu tulburări de sensibilitate, tulburări 
psihice tip frontal, tulburări afazice tip expresiv. Se pot asocia şi fenomene apraxice, 
reflex de prehensiune şi incontinenţa urinară tip cortical. 

Sindroamele arterei cerebrale mijlocii (Sylviene). Ramolismentul sylvian 
total duce la un tablou clinic grav cu hemiplegie totală contralaterală, cu 
hemianestezie, hemianopsie omonimă, afazie globală (emisferă dominantă), deviație 
conjugată a capului şi a globilor oculari. Se instalează o stare de comă evolutivă şi 
sfârşit letal. În ramolismentul superficial se produce o hemiplegie predominant 
faciobrahială cu tulburări de sensibilitate, în special, pentru stereognozie şi 
sensibilitatea discriminativă. În leziunile emisferei nedominante se asociază 
fenomene apraxo-agnozive (anozognozie, apraxie constructivă sau de îmbră- 
care etc.). 

Ramolismentul sylvian profund, mai frecvent întâlnit, determină o hemiplegie sau o 
hemipareză, interesând în egală măsură membrele. Atunci când leziunea este în emisfera 
dominantă hemipareza este însoţită de o afazie totală. 

Sindromul arterei carotidiene anterioare constă dintr-o hemiplegie tip capsular, 
hemianopsie şi tulburări de sensibilitate. 

Sindromul arterei cerebrale posterioare se caracterizează printr-un sindrom 
talamic, hemianopsie omonimă, tulburări afazice cu alexie şi, uneori, cu agnozie vizuală. 
Sindroamele profunde ale arterei cerebrale posterioare apar în urma obstrucţiei ramurilor 
arterei cerebrale posterioare, în teritoriile arterelor talamo-perforate (tulburări de 
sensibilitate la nivelul feței, fiind absente la membrul inferior) şi talamogeniculate 
(tulburările de sensibilitate sunt exprimate la membrul inferior şi absente în faţă, 
hemianopsie omonimă). 


Sindroamele ocluzive în ramurile sistemului vertebro-bazilar. Infarctul 
cerebral vertebro-bazilar se datorează unor modificări structurale, localizate în teritoriile 
de distribuire a arterelor ce aparțin acestui sistem. 

Există o gamă largă de variante evolutive clinice. Cele mai caracteristice sunt 
următoarele: sindromul Wallenberg-Zaharcenko de partea leziunii, paralizia 
velofaringolaringelui, hemianestezia feţei, sindromul Claude Bernard-Horner, semnele 
vestibulare şi cerebeloase. De partea opusă leziunii apare hemianestezia. Acest sindrom 

se manifestă printr-o tromboză înaltă a arterei vertebrale, fiind cointeresată artera 
cerebeloasă posteroinferioară. 

Sindromul Babinski-Nageotte. De partea leziunii depistăm: mioză, semne 
vestibulare şi cerebeloase, de partea opusă — hemipareză şi hemianestezie. 

Sindromul arterei bazilare — o hemiplegie dublă, instalată frecvent în doi timpi la 
intervalul de câteva zile, paralizii ale nervilor cranieni şi, în mod deosebit, ale celor 
bulbari şi oculomotori. Sindromul peduncular se caracterizează prin tetrapareză, semne 
cerebeloase, somnolență şi mutism akinetic. El se explică prin obstrucţia arterelor ce 
pleacă din partea anterioară a trunchiului bazilar. 

Tratamentul este iniţiat imediat după debutul simptomelor. Profesioniştii din sistemul 
de sănătate trebuie să recunoască că ictusul cerebral este o urgență şi necesită intervenţie 
imediată. 


Evaluarea inițială şi managementul pacienţilor cu ictus 

Managementul inițial. După sosirea pacientului în spital, dacă este posibil, 
trebuie culeasă anamneza bolii, chiar dacă informaţia este fragmentară şi incorectă. 

În procesul de colectare a anamnezei o atenţie deosebită se acordă următoarele 
aspecte: 

s istoricul apariției convulsiilor; 

s traumatisme craniocerebrale; 

s infecții; 

ə utilizarea drogurilor sau altor medicamente concomitent. 

Stabilirea timpului şi modului de debut al simptomatologiei neurologice are 
valoare crucială. Managementul trebuie să includă obligatoriu măsurări repetate ale 
funcţiilor vitale, examenul cutiei craniene şi al regiunii gâtului pentru a exclude un 
eventual traumatism sau o infecție. 


INIŢIAL SE EFECTUEAZĂ URMĂTOARELE INVESTIGAȚII 
INSTRUMENTALE: 

* Electrocardiograma (ECG). 

e Radiografia cutiei toracice. 

+ Hemoleucograma, numărul de trombocite, timpul protrombinic, 
timpul parţial tromboplastinic, ionograma şi nivelul glucozei serice. 

e TC cerebrală. 

e În cazul pacienţilor suspectați de a avea hemoragie subarahnoidiană, 
neconfirmatà la examenul neuroimagistic, puncția lombară se 
efectuează doar după TC cerebrală. 


Monitorizarea şi tratamentul hipertensiunii arteriale este un factor important 
în profilaxia şi tratamentul ictusului. 

Hipertensiunea arterială nu necesită tratament de urgență în cazurile când: 

|. TA sistolică nu depăşeşte 220 mmHg, iar cea diastolică 115 mmHg, la măsurări 
repetate timp de o oră. 

2. A fost identificată ischemia, insuficiența cardiacă sau disecția arterială. 

3, În cazul utilizării tratamentului trombolitic. 

Hipertensiunea arterială deseori descrește spontan după 24 de ore de la debut, 
astfel dozele prea mari ale antagoniştilor de calciu sau ale altor preparate hipotensive 
reducând perfuzia cerebrală pot agrava starea pacientului. 

Dacă este necesar de a reduce hipertensiunea arterială, aceasta se face treptat şi 
numai cu 10-15%, monitorizând modificările clinice. 


Testarea diagnostică 

Tomografie computerizată cerebrală (TCC). Imediat după internarea 
pacientului este necesară efectuarea TCC fără contrast pentru a determina dacă 
ictusul este ischemic sau hemoragic. Efectuarea TCC este absolut necesară pentru 
pacienții suspectaţi a avea ictus cerebral, deoarece următoarele decizii terapeutice 
totalmente depind de rezultatul obținut. Este o procedură bine tolerată chiar şi în 
cazul pacienţilor de gravitate medie. TCC depistează toate hematoamele 
intracerebrale cu diametrul > 1cm şi 95% din hemoragiile subarahnoidiene. 

Deseori TCC nu vizualizează modificările în zona de infarct cerebral în primele 
24-48 de ore după debut, dar semne subtile pot apărea chiar în primele 3 ore după 
debut. Aceste semne sunt: 

Fig. 122. Imagine prin TC cerebrală a ictusului ischemic de emisferă 
stângă cu o zonă hipodensă, 


e hipodensitatea în regiunea suspectării ischemiei; 

e neclaritatea limitei dintre substanţa albă şi cea cenușie în special în ganglionii 
bazali. 

Modificările provocate de edemul cerebral includ efectul de masă local, 
deformarea, compresiunea ventriculelor, deplasarea structurilor mediane, descreșterea 

dimensiunilor şanţurilor corticale şi a cisternelor subarahnoidiene. Infarctele de 
dimensiune mare produc edem masiv, care se dezvoltă repede producând efect de 


masă localizat. 


Utilizarea preparatelor de contrast nu facilitează stabilirea diagnosticului de ictus 


cerebral. 


Rezonanța magnetică nucleară (RMN). RMN accesibilă are unele avantaje 


comparativ cu TCC. Acestea sunt: 

ə gradul mai înalt de rezoluţie pentru 
toate structurile parenchimatoase; 

e gradul de sensibilitate semnificativ 
mai mare în detectarea ţesuturilor 
anormale; 

e posibilitatea de reconstrucţie şi 
nivelul mai scăzut al radiaţiei ionizante. 

Aparatele spin-echo şi gradient-echo 
clasice nu pot vizualiza semnale 
patologice timp de 6 ore de la debut. 
Modificările semnalelor obţinute de la 
vasele obstrucționate pot fi obținute din 
primele ore de la debutul ictusului. 

Dezavantajele RMN: 

e inaccesibilitate; 

e monitoringul dificil în timpul inves- 
tigaţiei pacienţilor a căror stare este 
gravă; 

e timpul necesar pentru realizarea 

Fig. 123. Imagine prin TC cerebrală a 
unui hematom intracerebral de emisferă 
dreaptă. 


procedurii este cu mult mai mare decât pentru efectuarea TCC. 
În cazul hemoragiilor subarahnoidiene pot exista erori. 


Fig. 124. Imagine prin TCC, RMN în incidență T,-ponderată (din mijloc) şi imagi- 
ne RMN D „ (din dreapta), AVC ischemic fiind vizualizat chiar din primele 4 ore. 

Angiografia prin RMN efectuată în timpul examenului este folosită pentru a 
demonstra locul ocluziei vaselor cerebrale în regiunea gâtului sau la bază, deşi ocluziile 
vaselor de calibru mic nu totdeauna se pot observa. 

Cu toate că TCC poate determina caracterul ictusului ischemic sau hemoragic, pot 
fi utilizate şi alte tehnici pentru a decide dacă este nevoie de tratament chirurgical sau 
medicamentos. 

Angiografia. Angiografia demonstrează cu certitudine stenoza sau ocluzia atât a 
vaselor de calibru mare, cât şi celor de calibru mic. Este în stare să detecteze anomalii 
arteriovenoase, precum şi disecţii arteriale. Constituie metoda certă pentru confirmarea 
hemoragiei subarahnoidiene: ruptură de anevrism sau anomalie arteriovenoasă, precum 
şi definitivarea diagnosticului topic. 

Nu constituie metoda care poate demonstra extinderea infarctului sau prezența 
altor afecțiuni parenchimatoase. 

Angiografia este o tehnică invazivă, ce necesită suficient timp şi experiență. 
Complicaţiile în general sunt minore şi tranzitorii, dar uneori sunt prezente şi complicaţii 
mai serioase, ce se întâlnesc la 0,5% - 1,0% din pacienții cu maladii cerebrovasculare. 

Ultrasonografia. Examenul ultrasonografic Doppler al vaselor cerebrale şi scanerul 
duplex color sau alb-negru trebuie să fie accesibil în secții specializate ce funcționează 
nonstop, pentru determinarea gradului stenozei arterelor carotide. Calitatea rezultatului 
depinde de tehnica specifică utilizată, de 
calitatea echipamentului şi de particularitățile 
anatomice ale pacientului. Ultrasonografia 
carotidiană duplex oferă o precizie de 
90% - 95% în depistarea acestor patologii, 
dar uneori aria ei de utilizare este restrânsă. 

Exactitatea în confirmarea ultraso- 
noprafică a stenozei de grad uşor — moderat 
este minimă, precum şi ocluzia totală nu 
totdeauna poate fi confirmată utilizând 
această tehnică. 

Diferenţierea dintre stenoza de 95% şi 
ocluzia completă este extrem de dificilă. 

Deoarece emboliile de origine cardio- 
genă sunt cauza frecventă a ictusului, 
ecocardiografia transtoracică trebuie folo- 
sită în primele ore, pentru a confirma sursa 
de emboli. Ecocardiografia transesofa- 
giană de asemenea poate fi folosită când 
este suspectată sursa cardiogenă de Fig. 125. Angiografie carotidiană cu 
emboli. stenoză de grad înalt. 

Managementul hemoragiei subarahnoidiene 

Tratamentul chirurgical. Când este suspectat diagnosticul de hemoragie 
subarahnoidiană, deşi la TCC tabloul e normal, este necesară rahicenteza. Întrucât nu 
sunt date care ar confirma că transportarea acestor pacienți poate înrăutăți starea lor, 
ei sunt internaţi în secţiile de terapie intensivă. 

Managementul cuprinde şi efectuarea examenului angiografic, ce permite 
precizarea localizării anevrismului. Tratamentul chirurgical este indicat în primele 24 
de ore pacienţilor ce corespund conform scalei Hunt şi Hess, gradelor 1, 2 şi 3, dacă 
anevrismul este chirurgical accesibil şi nu sunt contraindicaţii pentru tratamentul 
chirurgical. 

În prezent nu este cu certitudine clar în ce perioadă a maladiei este recomandată 
intervenţia chirurgicală în cazul pacienţilor cu gradul 4 şi 5 după Hunt şi Hess. Acestor 
pacienţi, în cazul dezvoltării hidrocefaliei acute, le este recomandată ventriculostomia. 
La pacienţii cu gradele 4 şi 5 evacuarea hematomului intracerebral şi cliparea 
anevrismului poate salva viața. 

Tratamentul chirurgical trebuie amânat la pacienţii cu vasospasm sever şi 
formarea zonei de infarct. 

La pacienţii cu hemoragie subarahnoidiană nivelul tensiunii arteriale trebuie 
menţinut la nivelul adecvat ce corespunde perioadei prehemoragice. Se pot prescrie 
unele preparate analgezice ce reduc cefaleea severă. Nimodipina, preparat ce 
preîntâmpină vasospasmul, reduce incidența şi severitatea deficitului neurologic 
în cazul hemoragiilor subarahnoidiene. Este recomandată pacienţilor ce corespund scalei 
Hunt şi Hess gradele 1,2 şi 3, folosind schema 60 „la fiecare 4 ore timp de 21 de zile. 
Se administrează din primele ore de la debut. In studiile recente a fost demonstrat că 
nimodipina reduce mortalitatea şi morbiditatea la pacienţii ce corespund gradelor 4 şi 
5. Unii autori recomandă rahicenteza repetată cu scopul eliminării conținutului hemoragic, 
care provoacă spasm vascular. 


Managementul hemoragiei intracerebrale 

Tratamentul chirurgical. Hemoragiile intracerebrale conduc la o rată extrem 
de înaltă a morbidităţii şi mortalităţii, în special când sunt localizate în ganglionii 
bazali şi în talamus sau în masive în lobii frontali. Discuţiile asupra tratamentului 
chirurgical continuă de mai mulţi ani. Dacă studiile inițiale nu au demonstrat 
avantajele tratamentului conservator față de cel chirurgical, apoi cele recente au 
demonstrat că decompresiunile chirurgicale efectuate în faza iniţială a maladiei 
oferă unele avantaje. 

Dimensiunile hematomului şi nivelul conştiinţei reprezintă valorile critice. Pacienţii 
cu conştiinţa păstrată şi hematoame mici (sub 6 cm în diametru, sau mai puţin de 50 
ml) nu necesită operație. 

Candidaţi siguri pentru tratamentul chirurgical sunt cei cu hematoame laterale 
medii şi mari, a căror conştiinţă este încă păstrată. 

Până în prezent nu este definită eficacitatea tratamentului prin evacuarea 

hematoamelor intracraniene localizate medial în substanța cerebrală. În aşa cazuri 
se recomandă puncţia cornului anterior pentru a preveni compresiunea trunchiului 
cerebral. 

Pacienţii cu hematoame intracerebrale necesită supravegherea promptă a tensiunii 
arteriale pentru a preveni hemoragiile repetate. Hipertensiunea arterială trebuie tratată 
urgent în cazul când: 

1. Tensiunea sistolică depăşeşte 200 mmHg, iar cea diastolică depăşeşte 110 mmHg 
la măsurări repetate timp de o oră. 

2. Sunt prezente semne certe de insuficiență cardiacă acută sau disecție arterială. 

În cazul pacienţilor hipertensivi tensiunea arterială se reduce treptat, până la 
nivelul prehemoragic. La pacienţii soporoşi sau comatoși este important de a menţine 
perfuzia cerebrală la nivel adecvat, ce poate fi compromisă la scăderea agresivă a 
tensiunii arteriale. Monitorizarea tensiunii intracraniene este importantă pentru 
menţinerea perfuziei cerebrale constante. Manitolul și alte substanțe osmotice permit 
reducerea presiunii intracraniene care a fost crescută de volumul hematomului şi de 
edem, Se vor indica hemostatice: vitamina K, clorură de calciu 10% 10,0 i/v, vitamina 
C 5% 2,0-5,0 ml i/v sau i/m. 


Managementul accidentului vascular cerebral ischemic în 
evoluție 

Tratamentul chirurgical. În cazul pacienţilor cu deficit neurologic cauzat de 
ischemie cerebrală indicaţiile către utilizarea metodelor chirurgicale sunt controversate 
şi neclare. În literatură sunt relatate mai multe cazuri de tratament chirurgical de urgență. 
În ultimii ani au fost realizate cu succes endarterectomii la un număr considerabil de 
pacienți cu scopul înlăturării ocluziei, dar aceste studii nu au fost controlate şi randomizate. 

Endarterectomia de urgenţă în cazul ictusului recent este în general limitată în 
caz de: 

|. Ictus în evoluţie cu deficit neurologic minim. 

2. Când examenul TCC evidenţiază transformări hemoragice în zona de infarct 
sau edem. 

Pacienţii de vârstă tânără cu ictus emisferic sever, în special în emisfera 
nedominantă, a căror stare se înrăutățește progresiv pe fundalul medicaţiei 
terapeutice maxime, sunt candidați pentru intervenţii decompresive. Beneficiul 
acestei proceduri este nesigur. 

Se vor lua măsuri igieno-dietetice pentru a evita complicațiile probabile. Cele 
mai frecvente sunt: complicațiile pulmonare, infecția urinară şi escarele. 

Pentru a evita complicațiile pulmonare, bolnavul este repartizat intr-o cameră 
bine ventilată şi aşezat culcat cu partea superioară a capului mai ridicată; se scot 
protezele dentare şi i se curăţă cavitatea bucală de mucozităţi, practicându-se în 
același timp aspirarea secreţiilor traheo-bronşice cu o sondă moale la întoarcerea 
lui pe o parte. Se administrează oxigen trecut printr-un debitometru, ce conține 
apă pentru a nu irita rinofaringele. Este bine ca bolnavul să fie întors pe o parte și 

pe alta cu scopul de a evita apariţia focarelor congestive pulmonare şi a preveni 
escarele. 

Infecția urinară, determinată de necesitatea cateterizării bolnavului comatos, se 
evită, dacă se aplică o sondă uretrală (permanentă) în loc de sondaje repetate şi se 
spală vezica cu soluţii slab dezinfectate. 

Pentru prevenirea acestor complicaţii se vor administra, de asemenea, antibiotice 
cu spectru larg. Nu orice febră ridicată a bolnavului comatos indică un proces infecțios; 
temperatura ridicată poate traduce o suferință centrală diencefalică. 

O atenţie deosebită trebuie acordată fenomenelor de insuficiență cardiocir- 
culatoare sau aritmiilor cardiace pentru care se recomandă terapia corespunzătoare. 
De asemenea, se vor restabili modificările hidroelectrolitice, echilibrul acido-bazic, se 
va completa starea de uremie sau hiperglicemie, dacă există. Coborârea valorilor 
tensionale de hipertensivi şi redresarea tensiunii arteriale la hipotensivi necesită tratarea 
adecvată a crizelor convulsive. 


Tratamentul medicamentos 

Nu sunt studii care să demonstreze că anticoagulantele reduc gradul de afectare a 
țesutului cerebral. Utilizarea heparinei iniţial continuată apoi cu warfarină este bazată 
doar pe observări istorice. 

Sunt studii unde utilizarea heparinelor de densitate joasă administrate timp de 
48 de ore de la debut reduc mortalitatea și deficitul neurologic la 6 luni după ictus. 
Dar studiile preliminare din cadrul International Stroke Trial sugerează date, precum 
că excesul complicațiilor hemoragice este superior efectelor benefice. 

Când este stabilit un focar ischemic de dimensiuni mici, provocat de mecanisme 
arteriale sau cardiace asociat cu un risc înalt de reembolizare sau extindere a 
trombilor, pot fi utilizate fraxiparina şi warfarina. 

Anticoagulantele sunt contraindicate în cazul când este un risc de hemoragie în 
zona de ischemie, în prezența hemoragiei sau hipertensiunii arteriale necontrolate. 
Intarctele cerebrale sunt predispuse la hemoragie când apar în urma emboliei, embolii 
sunt de dimensiuni mari şi la examenul TCC se vizualizează hipodensitate sau 
transformări hemoragice. Cele mai serioase complicaţii ale tratamentului anticoagulant 
sunt hemoragiile, care se dezvoltă la 1%-4% din numărul pacienţilor cu AVC. 

Dacă nu sunt contraindicaţii pentru utilizarea anticoagulantelor, acestea se 
administrează în primele ore de la debut, iniţial cu fraxiparină urmată apoi de 
warfarină. 

Se recomandă ca doza inițială de fraxiparină să fie raportată la schema: 0,1 ml/ 
la 10 kg corp, injectată subcutanat de 2 ori/zi, timp de 7-10 zile. 

Timpul tromboplastinic parţial (TTP) nu trebuie să depăşească de 1,5-2 ori 
datele iniţiale. În situaţiile când este crescut riscul transformărilor hemoragice, în 
special în ictusurile cardioembolice, nu este recomandată folosirea dozei iniţiale 
în bolus, 

Tratamentul trombolitic este justificat pentru pacienţii selectați. Dacă 

tratamentul poate fi administrat în intervalul de 3 ore de la debut cu injectarea i/v a 
rTPA (tissue plasminogen activator) el este indicat pentru majoritatea categoriilor cu 
ictus ischemic: aterotrombotic/ateroembolic, cardioembolic, ictus lacunar. Tratamentul 
este benefic pentru pacienţii cu simptomatologie severă, moderată sau frustă, indiferent 
de vârstă, sex şi rasă. 

Nu se recomandă administrarea anticoagulantelor sau aspirinei în primele 24 de 
ore după administrarea rTPA. La repetarea TCC după 24 de ore antiplachetarele şi 
anticoagulantele pot fi administrate. Studiile efectuate în SUA (National Institute of 
Neurological Diseases and Stroke) recomandă administrarea 0,9 mg/kg de rTPA, doza 
maximă fiind 90 mg. 10% din aceasta doză se administrează în bolus intravenos, restul 
se administrează în perfuzie timp de 60 min. 

Tratamentul trombolitic cu rTPA nu este lipsit de risc. Hemoragiile intracerebrale 
se întâlnesc la 5-7% din pacienţii trataţi cu rTPA. Se recomandă ca după iniţierea 
tratamentului trombolitic pacienţii să se găsească în secțiile de terapie intensivă cu 
supravegherea promptă a tensiunii arteriale la limitele 185 mmHg / 110 mmHg, 
Monitorizarea poate detecta apariţia cefaleei, vomei sau creşterea nivelului 
deficitului neurologic focal (semne ce pot indica începutul hemoragiei 
intracerebrale). Dacă în timpul perfuziei cu rTPA este suspectată hemoragia 
intracerebrală, perfuzia trebuie oprită şi efectuată TCC pentru a confirma sau 
infirma prezenţa hemoragiei. 

Alţi agenţi trombolitici aşa ca: streptokinaza şi urokinaza au indicaţii restrânse în 
tratamentul ictusurilor cerebrale. 

Streptokinaza nu este indicată, deoarece provoacă serioase reacții adverse, 
iar eficacitatea ei este dubioasă. 

Urokinaza este utilizată doar în cazurile când agentul trombolitic este adus 
prin cateter în regiunea ocluziei. 

Pacienţii cu ictus acut, care nu pot beneficia de tratament cu trombolitice din 
motivul intervalului mare de la debut şi până la diagnosticare, necesită a fi reevaluați 
pentru a fi în siguranţă că ictusul nu progresează. Necesită a fi investigate şi tratate 
hipo- / hiperglicemia, hipovolemia, hipoxia, insuficiența cardiacă, hipertermia. 

Pentru tratament se propun agenţii care previn agregarea plachetelor: aspirina, 
ticlopidina, plavix. Nu este încă clar care din ele este mai efectiv în primele 6 ore după 
debut, dar este cert beneficiul lor în cazul utilizării regulate în profilaxia ictusului. 

Acidul acetilsalicilic (aspirina) face parte din terapia medicală standard, folosită 
în tratamentul profilactic al pacienţilor care posedă riscul de a face un ictus. Aspirina 
inhibă funcţia trombocitelor, probabil blocând ciclooxigenaza. A fost aprobată în 
USA pentru managementul bolilor cerebrovasculare în baza a două mari studii — 
Canadian Cooperative Study Group precum şi Fields et al. 

Analiza statistică a demonstrat că aspirina a fost superioară comparativ cu 
placebo în reducerea cu mai mult de 50% a riscului deceselor, infarctelor cerebrale 
şi infarctelor retiniene, în special la pacienții cu multiple AIT-uri pe fundal de 
stenoză carotidiană, 

Hidroclorura de ticlopidină, un agent antiplachetar relativ nou, aprobat pe scară 
largă în tratamentul bolilor cerebrovasculare. Mecanismul de acțiune este axat pe 
acțiunea de inhibiţie a agregării trombocitare induse de către ADF. Comparativ cu 
aspirina care inhibă doar faza a doua de agregare, ticlopidina inhibă procesul de 
adeziune şi ambele faze de agregare, îmbunătățind caracteristicile reologice ale 
sângelui. 

Plavix (Clopidogrel) este un nou antiagregant plachetar, derivat thieno-piridinic, 
care blochează ireversibil receptorii plachetari pentru ADP, ca şi agregarea 
plachetară, tolerabilitatea generală şi gastrointestinală fiind superioară față de 
aspirină si ticlopidină. 

Corijarea metabolismului cerebral se efectuează utilizând antihipoxantele şi 
preparatele ce îmbunătăţesc metabolismul energetic. Antihipoxantele frânează 
dezorganizarea metabolismului şi acomodează neuronii cerebrali la deficitul 
energetic. Se utilizează oxibutirat de sodiu 25-30 mg/kg corp i/v, piriditol (encefabol) 
per os 1-2 pastile de 3-4 ori/zi. Preparatele nootrope stimulează metabolismul 
energetic şi normalizează procesele de oxidare: piracetam 20% (nootropil) se 
introduce i/v, încet câte 60 ml de 2 ori prima zi, a doua zi doza se reduce la jumătate, 
tot în două prize, apoi doza treptat se reduce și se trece la forma de administrare 
cu pastile. Se utilizează glicină 1-2 g, actovegină prin perfuzie, primele 3-5 zile 
câte 10-30 ml diluată în 200 ml de ser fiziologic cu reducerea ulterioară a dozei 
preparatului, 

Creşterea nivelului pertuziei cerebrale şi oxigenării creierului poate fi realizată 
folosind preparatele vasoactive: cavinton (vinpoţetin), primele 3-5 zile, câte 10 mg 
(2 ml) i/v perfuzie diluată în 200-400 ml de ser fiziologic, sermion (nicergolină) 4 mg i/v 
perfuzie timp de 3-5 zile. Normalizarea funcţiilor reologice se efectuează utilizând 
hemodiluţia cu menţinerea hematocritului la nivelul 30-50%, cu acest scop se foloseşte 
reopoliglucină, reomacrodex, trental (pentoxifilină) 0,1 g în perfuzie, timp de 5-7 zile, 
urmat de administrare per os. 


Managementul hemoragiilor şi infarctelor cerebeloase 

Hemoragiile şi infarctele cerebeloase reprezintă afecțiuni serioase nu numai 
din cauza disfunctiei cerebeloase, dar fiindcă cauzează compresiunea trunchiului cerebral 
unde sunt plasați centrii vitali. Aceste situații reprezintă urgente chirurgicale. Simptomele 
compresiunii trunchiului sunt: 

e declinul nivelului de conştiinţă; 

e dereglări de respiraţie; 

e excitabilitate; 

s paralizia nervului facial. 

Dacă apar aceste simptome, este solicitat de urgenţă consultul neurochirurgului. 
Tratamentul decompresiv chirurgical poate salva viaţa pacientului, iar deficitul 
neurologic rezidual poate fi neglijat. 

Dimensiunile hemoragiei şi infarctului sunt extrem de importante. fiindcă 

dimensiunile mari reprezintă o stare de urgenţă neamânată, chiar şi în cazul pacienților 
intrați recent în stare comatoasă. 

Pacienţii cu hemoragie sau infarct de dimensiuni mici (3 cm în diametru) fără 
semne de compresiune a trunchiului pot fi tratați fără intervenție chirurgicală. 

Metode diagnostice promițătoare. O dată cu dezvoltarea tehnicilor computerizate 
şi cu creşterea accesibilităţii RMN se va putea aprecia din primele ore: 

1. Acumularea apei în țesutul cerebral. 

2. Perfuzia şi metabolismul din țesutul cerebral. 

3. Măsurarea intra-/extracelulară a nivelului apei şi electroliţilor în regiunea 
infarctului şi în zona de penumbră. 

Ultrasonografia transcraniană Doppler va identifica cu siguranță localizarea şi gradul 
obstrucţiei arterelor cerebrale medii, precum şi detectarea embolilor arteriali. Aceste 
realizări vor permite selectarea pacienților pentru tratament trombolitic, 

În timpul angiografiei cerebrale va fi posibilă introducerea prin cateter la locul 
obstrucţiei a preparatelor trombolitice pentru restabilirea fluxului sanguin. Stenozele 
arterelor carotide şi celor vertebrale uşor pot fi dilatate cu ajutorul sondelor cu balon 
(angioplastia), precum şi instalând stenturi. Astfel de metode tehnice necesită un înalt 
grad de profesionalism şi la moment sunt posibile doar în unele centre. 

În mai multe studii experimentale s-a folosit tehnică stereotactică pentru evacuarea 
hematoamelor lobare. 


Encefalopatia discirculatorie (insuficiența circulatorie cerebrală 
cronică) 

Encefalopatia discirculatorie este o hipoxie cerebrală durabilă, de intensitate 
moderată în special în vasele mici. Cea mai frecventă cauză a acestei boli sunt 
ateroscleroza cerebrală, ce interesează arteriolele de mic calibru, hipertensiunea 
arterială, diabetul şi alte endocrinopatii, care favorizează endarterita sclerozantă la 
persoanele în vârstă de peste 60 de ani. 

Anatomopatologic se descriu procese hiperplazice cu sclerozare şi procese 
degenerative de ateromatoză. Vasele prezintă o proliferare conjunctivă şi plăci de 
aterome lipidice, acoperite de o pătură deasă fibrohialină, ce prezintă mai târziu 
calcificări. Plăcile ateromatoase predomină în lumenul vascular, pe care îl 
îngustează. Encefalopatia discirculatorie sclerozantă are trei stadii. 

Sindromul pseudoneurastenic reprezintă stadiul incipient de insuficiență 
circulatoare cerebrală prin ateroscleroză şi apare după 45-55 de ani. Clinic se 
manifestă prin cefalee, insomnie, astenie fizică şi intelectuală, labilitate afectivă. 

Cefaleea are un caracter „de cască” sau occipital continuu, fiind agravată de 
efortul intelectual, tabagism, alcool. Uneori este însoţită de amețeli scurte, ce apar 
la schimbări de poziţie, supraefort, tuse sau obezitate; insomnia este relativă, mai 
ales, la readormire: bolnavul se trezeşte în timpul nopţii, nu mai poate adormi, iar 
dimineaţa, la trezire, se simte obosit, somnolent. s 

Astenia este predominant intelectuală; bolnavul nu se poate concentra, acuză 

tulburări de memorie cu diminuarea capacităţii de muncă. Examenul neurologic poate 
evidenția uneori o hiperreflectivitate osteotendinoasă, tensiune arterială variabil 
crescută la examenul fundului de ochi, deseori modificări de scleroză a vaselor 
retiniene. 

Lacunarismul cerebral reprezintă un stadiu mai avansat de insuficiență circulatorie 
cronică în ateroscleroza cerebrală. 


Fig. 126. Imagini RMN. Lacunarism cerebral. 


Clinic se manifestă în repetate ori prin accidente ischemice tranzitorii, producând 
mici ictusuri (lacune). Infarctele profunde cu dimensiuni mai mici de 15 mm în diametru 
situate în ganglionii bazali, talamus, capsula internă, pedunculii cerebrali şi punte se 
numesc lacune. Cele mai multe infarcte lacunare sunt cauzate de suferința arterelor 
mici, perforante, care ajung în structurile cerebrale profunde. Această suferință constă 
în lipohialinoză şi dezorganizarea peretelui arterial, modificări ce pot determina apariţia 
microanevrismelor tip Charcot-Buchard a căror ruptură produce mici hemoragii 
localizate. Infarctele lacunare repetate — lacunarismul cerebral — produc tablouri clinice, 
cele mai obișnuite fiind: hemipareza pur motorie, hemisindroamele pur senzitive, 
hemipareza ataxică, sindromul pseudobulbar. Examenul neurologic prezintă monopareze, 
hemipareze sau tetrapareze cerebrale, mers lent cu pași mici şi târâiți (mers lacunar). 
Evoluţia este progresivă, în trepte cu remisiunii, cu accentuarea parezelor şi instalarea 
unei paralizii. Pe acest fundal poate apărea un accident vascular acut, sever. 

Demenţa multiinfarct este definită ca o deteriorare a funcțiilor mintale prealabil 
normale, datorate ischemiei sau infarctelor cerebrale. Evoluţia bolii nu are un caracter 
liniar ca în boala Alzheimer, ci în trepte, depinzând de episoadele ischemice. La bolnavii 
hipertensivi, la cei cu semne /simptome neurologice de focar cu reduceri de flux sanguin 
cerebral demenţa este mai probabil vasculară decât de tip Alzheimer. 

Sindromul pseudobulbar este un stadiu mai avansat al encefalopatie discirculatorii 
sclerozante cu leziuni bilaterale ale fibrelor corticonucleare. Simptomatologia este 
asemănătoare cu cea a sindromului bulbar, asociat cu tulburări de deglutiţie şi fonație 

în care lipsesc, însă, atrofia şi fibrilaţiile musculare. Faciesul este inexpresiv, iar vorbi- 
rea — dificilă, ştearsă, nazală. Masticaţia este dificilă. Tulburarea de deglutiție interesează 
atât deglutiţia lichidelor cu refularea lor pe nas, cât şi a solidelor. Reflexele velopalatin, 
faringian, bucal și palmomentonier Marinescu-Radovici sunt exagerate. Saliva se scurge 
din gura întredeschisă. 

La membre se pun în evidență fenomene piramidale cu hiperexcitabilitatea 
osteotendinoasă, s. Babinski, Rossolimo bilateral, mersul cu pași mici, târâiţi. De altfel, 
se întâlnesc tulburări sfincteriene. 

Caracteristic pentru sindromul pseudobulbar este labilitatea afectivă cu râs și plâns 
spasmodic ca urmare a unei decenzurări corticale, datorate leziunilor bilaterale ale 
căilor corticonucleare cu exprimare anarhică a mimicii emoționale. 

În raport cu predominarea simptomatologiei se descrie o formă extrapiramidală, în 
care se evidenţiază simptome caracteristice maladiei Parkinson, forma demențială, 
unde predomină tulburările psihice, ce duc la demenţă. Evoluţia sindromului pseudobulbar 
este progresivă. 

Tratamentul se desfăşoară în trei direcţii: combaterea insuficienţei circulatorii 
cronice, combaterea aterosclerozei cerebrale şi îmbunătățirea metabolismului cerebral. 
Pentru a asigura restabilirea circulaţiei cerebrale se administrează vasodilatatoare: 
acid nicotinic 1% (în creştere de la 2 ml până la 10 ml), stugeron, cavinton, redergin, 
sermion, 

Pentru prevenirea aterosclerozei cerebrale se administrează preparate, care 
influențează asupra peretelui afectat al vasului: vitaminele A şi E (aevit, erevit), solcoseril, 
actovegină, miscleron, prodectin, lipostabil. 

Dintre antiagregante se administrează: aspirină (în doze mici, 0,25 ml, de 2 ori 
pe zi) ticlopidină, plavix, trental. 

Metabolismul cerebral poate fi îmbunătățit cu polivitamine (decamevit, undevit, 
complevit), anabolizante generale (retabolil, nerobolil) şi cerebrale: encephabol, 
nootropil, pyracetam, cerebrolizină. Se vor lua în vedere şi măsurile profilactice 
pentru combaterea tensiunii arteriale hipertensive, aplicând un regim igienodietetic, 
sedative, repaus intelectual. 

Tratamentul este de lungă durată, în serii lunare. 


Tromboflebitele cerebrale 

Termenul „tromboflebite” cerebrale se include în cel al trombozelor venoase, 
dat fiind faptul că nu în toate cazurile este prezentă etiologia infecțioasă, procesul 
primitiv constând din modificări biochimice şi coagulabilitate sanguină. 

Frecvența apariţiei tromboflebitelor cerebrale predomină la sugari; mai frecvente 
sunt, de asemenea, la sexul feminin în perioada postpartum și la bătrâni. 

Etiologie. Cauzele apariţiei tromboflebitelor cerebrale pot fi locale şi generale. 
Cauzele locale pot fi infecţii craniofaciale, supurații epicraniene, diverse procese 
infecțioase otomastoidiene, etmoidale sau sfenoidale, de unde infecțiile se transferă 
direct la sinusul cavernos, longitudinal sau lateral. Supuraţiile orbitale, maxilare și 

amigdaliene diseminează embolusuri septice prin intermediul circulației plexului venos 
pterigomaxilar, traumatisme prin deschiderea unui sinus al feţei sau fractura bazei 
craniului. 

Cauze generale pot fi unele boli infecțioase, cum sunt scarlatina, rujeola, febra 
tifoidă, malaria, accidentul venos cerebral în cadrul unor tromboflebite migratoare, 
traumatismele la distanță sau infecțiile chirurgicale, infecțiile uterine, în special cele 
postpartum şi postavortum. 

În patogenie se analizează trei factori: 

factorul circulator, ce explică o circulaţie venoasă încetinită în raport cu unele 
tulburări cardiocirculatorii, o imobilizare prelungită în decubit sau unele 
malformații; 

factorul sanguin — deshidratarea cu hemoconcentrație după diaree prelungită 
(sau administrarea hidratantelor), coagulabilitatea crescută; 

factorul infecțios propagat în cadrul unei septicemii cu flebită ce precedă sau 
urmează o tromboză venoasă cerebrală. În cazul tromboflebitei postpartum sau 
postabortum există tromboze latente ale venelor pelviene sau femurale, tromboza 
cerebrală fiind metastatică. 


Falx cerebri 

Fig. 127. Sinusurile cerebrale. 


Tabloul clinic. Tromboflebitele cerebrale prezintă o simptomatologie generală, 
comună şi o simptomatologie de localizare specifică sinusului venos sau sistemului 
venos interesat. 

Simptomatologia generală constă dintr-un sindrom infecțios cu frisoane, febră, 
asociat cu un sindrom de iritație meningiană, cu cefalee, somnolență şi delir, cu 
redoarea cefei. Tabloul este completat cu apariţia unor crize convulsive localizate 
sau generalizate, VSH este crescută, LCR conţine o pleocitoză cu predominarea 
neutrofilelor. Fundul de ochi: edem papilar de intensitate variabilă. 

Sindroamele de localizare sunt în raport cu localizarea procesului tromboflebitic la 
nivelul sinusurilor durei mater sau al sistemului venos central, 

Tromboza sinusului cavernos apare ca o complicație a infecțiilor de vecinătate, 
având un aspect destul de grav: debut brusc sau subacut cu dureri oculare și 
supraorbitale, edem palpebral, pleoape cu o uşoară colorație cianotică, urmate de 
exoftalmie cu chemozis serosanguinolent. Apar apoi paralizia oculomotorilor şi 
interesarea ramurii oftalmice a trigemenului (dureri profunde retrobulbare, semne 
de nevralgie supraorbitală şi anestezie corneană cu reflex abolit), sindromul septicemic 
cu febră mare oscilantă, cefalee, greţuri şi vărsături, VSH crescută, hemicultura 
pozitivă (streptococ, stafilococ, bacil piocianic, pneumococ). Fundul de ochi se prezintă 
cu o dilatare venoasă şi stază papilară. Starea generală este progresivă şi se agravează 
prin meningită purulentă. Există şi forme subacute fără semne de septicemie cu 
stază venoasă, paralizii de nervi cranieni şi prognostic favorabil. 

Tromboza sinusului sagital superior. Simptomele generale sunt însoţite de 
hipertensiune intracraniană cu sau fără edem papilar. Pentru aspectul „cap de meduză” 
consecutiv stării venoase şi edemului pleoapelor şi frunţii sunt caracteristice: crizele 
jacksoniene, alteori monoplegia crurală opusă sau hemiplegia tip cortical. Tulburările 
psihice sunt neconstante şi variază de la stare de obnubilare până la confuzie mintală, 
cataplexie, delir şi halucinaţii. 

Tromboza sistemului venos central este dominată de tulburările de conştiinţă, 
mai puţin — de sindromul infecțios. Ca semne generale apare sindromul de hipertensiune 
intracraniană cu cefalee, vărsături, edem papilar. 

Tromboza sistemului venos profund determină accidente grave cu sindrom 
de HIC, cefalee, vărsături şi edem papilar, confuzie mintală, crize de epilepsie 
tonică, fenomene de rigiditate cerebrală şi comă profundă. 

Diagnostic. Tomografia computerizată cu sau fără contrast, examenul prin RMN 
relevă semne directe (fig. 128). 

Diagnosticul diferenţial se face cu meningitele şi meningoencefalitele 
microbiene şi virale, abcesul sau tumoarea cerebrală şi hemoragia subarahnoidiană. 

Tratamentul curativ implică două obiective: combaterea infecției şi a trombozei. 

Tratamentul antibacterian se efectuează utilizând preparate antibacteriene cu 
spectru larg de acţiune şi raportate la rezultatele antibiogramei. Tratamentul anticoa- 
gulant se face cu mare prudenţă, fiind sub control timpul de coagulare. Se foloseşte 
fraxiparină 0,1 ml la 10 kg corp, subcutanat timp de 7-10 zile. 

Tratamentul sindromului hipertensiunii intracraniene include corticosteroizi, 
osmodiuretice (manitol, glicerol), restricţia ingestiei lichidelor, dextranilor, diureticelor, 
puncția lombară, drenajul ventricular al LCR, şuntări lumbo-peritoneale, decompresiunea 
chirurgicală cu sau fără înlăturarea hematomului, 

Fig. 128. Imagini RMN ale trombozei de sinus venos: 


A — semnul coardei; 
B — semnul triunghiului dens; 
C — semnul delta liber sau semnul triunghiului liber. 


Pentru combaterea crizelor convulsive se utilizează fenitoină i/v (fenobarbital, 
seduxen); în tratament se folosesc preparate sedative, antiagregante, antialergice 
etc. 


13. PATOLOGIA VASCULARĂ MEDULARĂ 


Patologia vaselor medulare este mai rar întâlnită decât cea cerebrală, Jellinger a 
cercetat circa 1037 de necropsii şi numai în 22 de cazuri a depistat ateroame cu leziuni 
ischemice. Diagnosticarea patologiei vasculare spinale este destul de dificilă. Dintre 
bolnavii internaţi cu această patologie în secțiile neurologice diagnosticul este confirmat 


numai în 35% din cazuri. 


Vascularizarea măduvei 


Arterele care asigură vascularizarea măduvei spinării provin din arterele vertebrale 
şi aortă. Din arterele vertebrale înainte de constituirea trunchiului bazilar se coboară 
în canalul rahidian două artere, ce confluează, formând artera spinală anterioară şi 
asigurând debitul sanguin al măduvei cervicale superioare până la nivelul C Ge: 


Mai jos de acest nivel pe plan vertical măduva 
spinării este asigurată de arterele, care însoțesc 
rădăcinile anterioare şi posterioare. Unele dintre 
acestea asigură vascularizarea rădăcinilor, altele 
vascularizează rădăcinile și meningele şi doar 
arterele 6-8 anterioare şi 11-22 posteriore (sunt 
dublate) asigură vascularizarea măduvei spinării. 
Ele se numesc artere radiculo-medulare şi 
formează două teritorii vasculare: superior — până 
la nivelul D, şi inferior — teritoriul mai jos de acest 
nivel. Teritoriul superior se vascularizează din 
3-4 artere radiculo-medulare de la artera vertebrală 
(fig. 129). 

Teritoriul inferior se vascularizează de arterele 
segimentare ale aortei abdominale, îndreptându-se 
spre găurile de conjugare şi formând arterele 
radiculo-medulare. Principala arteră în partea 
inferioară este marea arteră radiculară a lui 
Adamkiewicz, care ajunge la găurile de conjugare 
D Li uneori este unica arteră ce vascularizează 
măduva mai jos de D, în întregime. Se evidenţiază 
şi prezenţa arterelor suplimentare. După cum afirmă 
D. Bogorodinski şi A. Skoromeţ, pot fi evidenţiate 
4 tipuri de vascularizare a măduvei spinării infe- 
rioare mai jos de D, Tipul 1: artera Adamkiewicz 
este unica arteră ce vascularizează teritoriul mai jos 
de D,. Tipul 2: se evidenţiază o arteră suplimentară 
mai sus de a. Adamkiewicz. Tipul 3: artera supli- 
mentară este localizată mai jos. Tipul 4: toate arte- 

Fig. 129. Vascularizarea 
măduvei spinării: 


A — teritoriul vascular superior; 


B — teritoriul vascular inferior; 
Í — art. vertebrală; 
2 — aorta; 3 — art. intercostală; 
4 — art. radiculomedulară 
Adamkiewicz. 

Fig. 130. Vascularizarea teritoriului interior al măduvei spinării: 
a —a. Adamkiewicz vascularizează toate segmentele mai jos de segmentul D,; 


b-a. suplimentară este mai jos de a. Adamkiewicz; c—a. suplimentară 


este mai sus de a. Adamkiewicz; 4— toate arterele au un calibru egal, 


rele (3-5) mai jos de D, au un calibru 
egal (fig. 130). 

Artera spinală anterioară este 
impară, situată de-a lungul măduvei 
spinării la nivelul şanţului median 
anterior, fiind formată din ramurile 


ascendente şi descendente ale arterelor £ 

radiculomedulare. E 
Arterele spinale posterioare 

urmează vertical celor două şanţuri 

colaterale posterioare şi provin din 

bifurcarea radiculelor posterioare. Fig. 131. Vascularizarea măduvei 
„Pe plan orizontal se disting trei spinării în plan orizontal: 

teritorii vasculare medulare: teritoriul a. — teritoriul a. spinale anterioare; 

arterei spinale anterioare, teritoriul h. — teritoriul a. spinale posterioare; 

arterelor spinale posterioare şi teritoriul c. — teritoriul arterial coronar perimedular. 


arterial coronar perimedular (fig. 131). 

De la nivelul arterei spinale anterioare, vertical din partea spinală, se desprind arterele 
sulcocomisurale, care se distribuie între cele două treimi anterioare ale măduvei spinării; 
cordoanele anterolaterale. Coarnele anterioare şi cele laterale şi baza coarnelor 
posterioare formează bazinul central. Teritoriul arterelor spinale posterioare 
vascularizează bilateral coarnele şi cordoanele posterioare — bazinul dorsal. Sistemul 
arterial coronar perimedular este compus dintr-o rețea anastomotică bogată, ce provine 
din artera spinală anterioară şi arterele spinale posterioare. Din sistemul arterial 
perimedular se desprind vasele penetrante, care, după lungimea lor, se împart în artere 
penetrante scurte, mijlocii şi lungi, formând bazinul periferic. 

Vascularizarea venoasă a măduvei spinării este organizată după modelul 
sistemului arterial. Din cele două treimi anterioare ale măduvei sângele venos 
coboară şi este dirijat spre vena spinală anterioară de către venele mediane centrale. 
Din partea posterioară a măduvei sângele venos este colectat de trunchiul venos 
posterior, reprezentat de o reţea anastomotică plexiformă. Între vena spinală 
anterioară şi trunchiul venos posterior suprafața medulară este întreţesută cu o 
rețea venoasă pială. Prin venele radiculare anterioare şi posterioare sângele venos 
este dirijat din sistemele de mai sus spre sistemul venos epidural şi spre venele 
segmentare, prin care ajunge în vena cavă inferioară. 

În partea inferioară a măduvei spinării, deseori (90%) putem întâlni marea 
venă radiculară Adamkiewicz, însoţită de o radiculă la nivelul Th,—S,, mai frec- 
vent — L.. 

Particularitățile patofiziologice. Spre deosebire de creier, măduva are surse 
mai numeroase de aport sanguin, ceea ce explică parţial raritatea proceselor 
ischemice medulare. 

Prin metode microangiografice a fost demonstrată superioritatea bogăției 

vasculare la nivelul măduvei cervicale şi a celei lombo-sacrale în raport cu măduva 
dorsală, unde arborele vascular este mai deficitar. Zulch a descris aşa-numitele „zone 
critice” ale irigaţiei medulare sau „zone periculoase”, care se află la frontiera dintre 
două teritorii vasculare pe plan vertical: teritoriul vascular al arterei vertebrale şi cel al 
aortei abdominale, ce corespunde cu segmentele din jurul D,. S-au mai descris şi alte 
„Zone critice”, care se evidenţiază la o insuficiență vasculară: zona bulbară şi zona 
terminală — ultimele segmente ale conului medular (D. Gherman) (fig. 132). În plan 
orizontal, zona critică se evidenţiază la graniţa dintre teritoriul vascular central şi cel 
periferic, ce constau din benzi ischemice. „Zona critică”, pe plan orizontal, este localizată 
la nivelul măduvei cervicale şi al celei lombo-sacrale mai bogat vascularizate. 


Pn / C, 
XE. 


Fig. 132. Schema zonelor critice în insuficiența vasculară medulară: 
bulbară (/a), intramedulară (25), centromedulară (3c) şi terminală (44) 
(după D.Gherman). 


Etiologie. Deşi procesele ischemice medulare sunt rare, numărul factorilor 
determinanţi este mare. 

Ateroscleroza, frecvent întâlnită în patologia vaselor cerebrale, la nivelul 
măduvei este o raritate. Accidentele vasculare medulare ischemice determinate de 
ateroscleroză se explică prin dezvoltarea plăcilor areromatoase la nivelul aortei. în 


270 


zonele de emergenţă ale arterelor segmentare. Aceeaşi patologie poate fi evocată şi 
de alte procese patologice ale aortei: anevrism disecant, stenoză, tromboză, operații pe 
aortă. Alte cauze pot fi arteritele, printre care se evidenţiază arterita diabetică, 
periarterita nodoasă, endarterita obliterantă, vasculita sifilitică. Emboliile medulare îşi 
au, în general, drept punct de plecare cordul: infarctul miocardic, endocardita mitrală 
ulceroasă, aortică sau infecțioasă. 

Numeroase publicaţii au obiect de referință infarctele medulare de origine 
vertebrală. Discopatia la nivelul cervical şi lombar poate constitui o cauză pentru 
dereglările vasculare spinale acute şi cronice. Leziunile degenerative ale discurilor 
vertebrale, însoţite de o proliferare fibroasă şi de osteofite, comprimă elementele din 
jur şi arterele radiculo-medulare. Alte cauze pot fi evocate de procesele meningiene 
cronice, pahimeningite, epidunte, arahnoidite. Sporadic, în literatură sunt descrise 
manifestări medulare ischemice după intervenţii chirurgicale şi investigații, blocaj 
epidural, anestezie lombară, intervenţii pe cord sau aortă etc. 

Compresiunile medulare de origine tumorală, traumatismele vertebro-medulare, 
pe lângă acţiunea lor mecanică, generează tulburări vasculare ischemice sau hemoragice, 
care influențează negativ asupra evoluției şi recuperării postoperatorii, deşi factorul 
compresiv a fost complet înlăturat. 


FORMELE CLINICE 


Patologia vasculară spinală poate fi de tip ischemic şi hemoragic (hematomielia ). 

Patologia vasculară spinală ischemică se poate dezvolta acut sub formă de 
atac ischemic tranzitoriu, ictus spinal şi sub forme ischemice medulare cronice 
(mielopatia discirculatorie). 

Tulburările ischemice medulare de tip tranzitoriu se caracterizează prin 
constituirea lor acută localizată în regiunea dorsală mijlocie sau la nivelul altei „zone 
critice”. Se instalează brutal o paraplegie, însă sunt păstrate reflexele osteotendinoase, 
o hipoestezie uşoară de tip paraplegic, tulburări sfincteriene. Toate aceste manifestări 
dispar în timp de 24-48 de ore. 

Tulburările ischemice tranzitorii pot preceda o dată sau de mai multe ori până la 
apariția unui ictus. 

Ictusul medular acut transversal se localizează, îndeosebi, la nivelul măduvei 
dorsale D (zona critică) sau în zona vasculară Adamkiewicz. 

După dureri rahidiene intense sau tulburări ischemice tranzitorii repetate se instalează 
brutal o paraplegie, însoțită de o stare de şoc spinal şi grave manifestări vegetative. În 
tabloul neurologic se poate reține o paraplegie flască cu abolirea reflexelor 
osteotendinoase, anestezie totală de tip paraplegic, tulburări sfincteriene importante, În 
lichidul cefalorahidian nu se atestă schimbări în primele zile, la a 5-a zi şi mai târziu 
găsim o pleocitoză uşoară şi o hiperalbuminoză pronunțată, care cu timpul (25-30 zile) 
dispare (fig. 133). 

Evoluţia infarctului medular transversal este deosebit de gravă, mai ales când 
localizarea este cervicală (foarte rar) sau dorsală. Prognosticul este influențat defavorabil 
datorită infecțiilor frecvente urinare şi escarelor. 

Sindromul arterei spinale anterioare a fost descris în anul 1904 de Preobrajenski. 
În acest sindrom leziunile medulare sunt localizate îndeosebi în coarnele anterioare, în 
baza coarnelor posterioare, precum şi în cordoanele anterolaterale. Acest sindrom se 
caracterizează prin paralizii tip piramidal sub formă de paraplegie, tulburări de sensibilitate 
termică, dureroasă şi parțial tactilă cu localizarea sublezională. Sensibilitatea profundă 
nu este afectată. Tulburările sfincteriene tip central dau retenţie. Atrofii musculare 
sunt observate, în special, în formele subacute sau cronice. 


Fig. 133. Infarct medular acut în teritoriul a. Adamkiewicz: 
a — cavitate ischemică la nivelul D,; 
b — bandă ischemică între teritoriul vascular central şi periferic; 
e — cavitate ischemică în zona terminală. 


Sindromul arterei spinale posterioare. Infarctul medular anatomic cuprinde atât 
coarnele şi cordoanele posterioare, cât şi partea posterioară a cordoanelor laterale 
(secţiunea piciorului, a căilor piramidale). Sindromul se manifestă clinic printr-o 
simptomatologie caracteristică: abolirea sublezională a sensibilităţii profunde conştiente, 
anestezia corespunzătoare segmentelor medulare infarctate, abolirea reflexelor 


osteotendinoase şi semnele piramidale. 

Tulburările vasculare medulare ischemice cronice (mielopatia discirculatorie). 

După intensitatea procesului ischemic se deosebesc câteva forme clinice. Prima 
formă este mielopatia discirculatorie intermitentă sau claudicaţia intermitentă mielogenă; 
a doua formă — mielopatia discirculatorie în stadiul de compensație şi a treia — mielopatia 
discirculatorie decompensată. 

Mielopatia discirculatorie intermitentă se manifestă printr-o slăbiciune în 
picioare după un mers de 200-300 paşi, când bolnavul este nevoit să se odihnească, 
apoi din nou poate repeta mersul. La apogeul slăbiciunii neurologice se pot constata 
simptome piramidale, reflexe osteotendinoase exagerate — claudicatie mielogenă 

Mielopatia discirculatorie compensată adesea are o etiologie discovertebrală. 
În corespundere cu localizarea procesului ischemic se evidenţiază mai multe forme 
clinice. 

Mielopatia discirculatorie cervicală poate fi reprezentată prin trei forme clinice: 
mielopatia cu un sindrom piramidal cu tetrapareză spastică, un sindrom cu o 
tetrapareză spastico-atrofică; atrofii musculare în mâini (deficit circulator neuronal 
al cornului anterior) şi o parapareză spastică în picioare. Mai rar este întâlnit 
sindromul cu o parapareză atrofică însoțită de atrofii şi fasciculații musculare în 
mâini fără tulburări de sensibilitate. Tabloul acesta este asemănător cu scleroza 
laterală amiotrofică, mai ales că se întâlnesc forme clinice cu sindromul bulbar, ce 
pune probleme de diagnostic diferenţial. 

Mielopatia discirculatorie toracică este prezentată de o parapareză inferioară 
spastică cu schimbări de sensibilitate şi sfincteriene minimale. Mielopatia lombo- 
sacrală are un debut lent cu atrofii şi fibrilaţii musculare, Reflexele osteotendinoase 
sunt exagerate, mai târziu abolite; tulburările de sensibilitate pot fi minimale la 
început şi pronunţate mai târziu; tulburările sfincteriene apar de tip periferic 
(ischuria vera). Se întâlnesc forme spastico-atrofice: atrofie şi fibrilaţii musculare 
în membrele inferioare, însoțite de reflexe osteotendinoase exagerate şi semne 
piramidale (Babinski, Rossolimo, Oppengheim, Jucovski). 

Toate formele clinice, descrise mai sus, sunt frecvente în sistemul de vascularizare 
al arterei spinale anterioare, mai rar, însă, descoperim mielopatii cu sindromul arterei 
spinale posterioare, localizat mai frecvent în segmentele cervicale. Mielopatiile 
discirculatorii decompensate se deosebesc de cele compensate prin gravitatea 
sindromului neurologic în legătură cu creşterea ischemiei. Se întâlnesc aproape 
aceleaşi forme clinice, cu toate ucestea bolnavii se află într-o stare mai gravă, parezele 
trec în plegii şi mişcările sunt limitate. Apar tulburări de sensibilitate şi sfincteriene. 

Substratul morfologic în mielopatiile discirculatorii decompensate, ce se 
manifestă prin schimbări difuze cu rarefieri şi microcavități (fig. 134), urmate de 
creşterea procesului ischemic, pot fi transformate într-un infarct cronic cu schimbări 
morfologice grave — cavităţi ischemice (fig. 135). 

În mielopatia discirculatorie se pot observa forme clinice de tulburări ischemice 
în sistemul de vascularizare al a. Adamkiewicz, a. spinale anterioare, a. spinale 
posterioare, care se deosebesc de cele acute prin debutul lor lent. 

Diagnosticul diferenţial se face cu diferite boli ale măduvei spinării. Ischemia 

spinală acută se deosebeşte de 
mielită prin lipsa de febră, care 
precedă, prin simptomatica de leziune 
transversală, schimbări LCR cu o 
pleocitoză limfocitară moderată în caz 
de mielită. Poliomielita are debut acut 
cu febră, leziuni de corn anterior, cu 
paralizii tip periferic asimetric. 
Tumoarea măduvei spinale are un 
debut lent progresiv cu sindrom 
radicular, cu un aspect clinic asimetric, 
paralizii tip periferic sau spastic, 
tulburări de sensibilitate cu nivel, 
tulburări sfincteriene. Examenul LCR 
arată proba Queskenstedt-Stookey 
pozitivă, hiperalbuminurie şi blocaj rahidian. În diagnosticul diferenţial o importanță 
deosebită are RMN, care evidențiază focare ischemice hipodense în T, iar potențialele 
evocate stabilesc nivelul de afectare a măduvei spinării. 

Tratamentul se efectuează în diferite direcții. Mai întâi se iau măsuri pentru 
îmbunătățirea circulaţiei sanguine. Se administrează vasodilatatoare (eufillină, acid 
nicotinic şi derivații lui: sermion, 
redergin, cavinton). 

A doua direcție înlătură procesul de 
ocluzie; în caz de tromboembolie se indică 
anticoagulante (heparină, fibrolizină, 
sincumar, fenilină). În caz de 
compresiune vasculară de etiologie 
discală sau patologie a aortei (anevrisme, 
stenoză, tromboembolie) se recurge la 
operaţii chirurgicale. Se efectuează o 
diureză forțata asociată cu rehidratare 
(hemodeză, poliglucină, reopoliglucină 
Ringer-Lokka) şi deshidratare (lazix, 
furosemid, manitol, corticosteroizi). 

În faza de reconvalescenţă se 
administrează vitamine, preparate 
resorbtive, biostimulatori (pirogenal, 
aloe, lidază, teriltină, cerebrolizină). 

Paraplegia flască, alături de 
tratamentul adecvat, necesită măsuri 
Fig. 135. Infarct medular cronic în formă de prevenire a escarelor şi infecțiilor 

de con la nivelul segmentului D.. urinare. 


Fig. 134. Măduva spinării la nivelul 
segmentului C,. Mielopatie discirculatorie, 
rarefieri şi microcavități în substanţa cenușie. 

Fizioterapia şi electroforeza cu diferite medicamente au un rol important în 
tratamentul tulburărilor vasculare ischemice în perioada de recuperare. 


HEMATOMIELIA 

Cauza cea mai frecventă, ce provoacă o hemoragie în măduva spinării, sunt 
traumatismul coloanei vertebrale şi malformaţiile vasculare medulare (anevrisme), mai 
rar — diateza hemoragică, hemofilia, vasculitele infecțioase. Focarul de hemoragie, 
deseori, este asimetric şi localizat în substanţa cenuşie la nivelul unuia sau mai multor 
segmente (fig. 136). 

În corespundere cu localizarea şi 
extinderea hemoragiei tabloul clinic 
debutează cu rahialgii, dureri ra- 
diculare sau în centură, urmate de 
paraplegie flască cu reflexe 
osteotendinoase abolite şi tulburări 
sfincteriene. Tulburările de 
sensibilitate, sublezionale, se 
manifestă sub formă de anestezie sau 
disociaţie siringomielinică. Uneori 
sunt asociate semne meningiene: 
redoarea cefei, semnul Kernig, 
semnul Brudzinski. Se descriu, de 
asemenea, tulburări neurovegetative, 
de asemenea: hipertermia, simptomul 
Claud Bernar-Horner, paralizia 
respiratoric, dereglări de ritm cardiac 
şi altele. 

Lichidul cefalorahidian este xantocrom şi poate constitui o hiperalbuminoză sau 
hemoragie. Paraplegia flască evoluează treptat spre paraplegie spastică, sindromul 
sechelar fiind determinat, în mare măsură, de substratul lezional. 

Stabilirea diagnosticului diferenţial în cazul ictusului hemoragic spinal este dificilă. 
Depistarea lichidului cefalorahidian hemoragic, în mare măsură, confirmă diagnosticul 
pozitiv. 

Tratament. Regim la pat timp de 5-6 săptămâni. Se indică hemostatice (acid 
aminocapronic, calciu, vicasol). După 3-4 zile se administrează prozerină, galantamină, 
dibazol; mai târziu — resorbtive, biostimulatori, masaj, gimnastică, galvanizare, tratament 
recuperator pentru paraplegie. 

Pe lângă terapia medicamentoasă s-au făcut laminectomii exploratoare, asociate, 
uneori, cu aspirații ale hematomului. 


Fig. 136. Hematomielie asimetrică la 
nivelul segmentului D, al măduvei spinării. 

14. BOLILE INFECȚIOASE ALE SISTEMULUI NERVOS 


Civilizaţia umană a obținut în ultimii ani progrese spectaculoase în cunoaşterea, 
tratamentul şi profilaxia bolilor infecțioase. Cu toate acestea, ponderea actuală a 
patologiei infecțioase în structura afecţiunilor sistemului nervos stabilită pe bază de 
studii statistice rămâne a fi importantă pentru toate țările, cu unele deosebiri de repartiție 
geografică, pe profil etiologic şi gravitate. Dintre factorii care au influențat în ultimele 
decenii evoluţia bolilor infecțioase ale sistemului nervos se înscriu, în primul rând, 
condiţiile social-economice de igienă şi de nutriție mult schimbate în sensul înrăutățirii 
lor într-un număr mare de țări. 

În bolile neurologice infecțiile se prezintă astăzi cu multe aspecte noi, mai dificile de 
diagnosticat, de tratat şi de combătut. În acelaşi timp este necesar ca noile generaţii de 
medici să fie vigilente în posibilitatea reapariției unor boli infecțioase ale sistemului nervos 
considerate dispărute, care pot să reapară ca „vechi molime în timpuri moderne ". 

Procesul patologic infecțios se poate desfăşura în toate compartimentele sistemului 
nervos central şi periferic, implicând la fel şi structuri ale sistemului vegetativ, meningele, 
vasele cerebrale şi medulare. În conformitate cu acest criteriu anatomic neuroinfecțiile 
pot fi clasificate după cum urmează (tabelul 13). 


Tabelul 13 
Clasificarea neuroinfecțiilor în funcţie de substratul anatomic 


preponderent afectat 


Mononevrită 
Multinevrită 
Polinevrită 
Plexită 
Funiculită 
Ganglionită 
Radiculită 
Poliradiculonevrită 
Leptomeningită 


Nevrită 
Sistem nervos periferic vegetativ Ganglionită 
Truncită 
Arahnoidită 


res] Pahimeningită 
Leptopahimeningită 
Polioencefalită 
Parenchim cerebral Encefalită | Leucoencefalită 
Panencefalită 
Transversă 
Parenchim medular Diseminată 
Poliomielită 


Meningoencetalită 
Meninge şi parenchim cerebral şi/sau medular Meningomielită 


Meningoencefalomielită 
Arterită 
Patul vascular cerebral şi/sau medular Vasculită Flebită 
Sinuzită (cerebrală 

Sistem nervos periferic somatic 


Meninge spinal şi/sau cerebral 


În funcţie de evoluţie, neuroinfecţiile se clasifică în: acute, subacute şi cronice 
(infecţii persistente). Perioadele succesive ale neuroinfecției sunt: invazia, cu debutul 
bolii (brusc, gradat sau lent); perioada de stare, cu manifestările esenţiale ale bolii 
(simptome, semne, sindroame, complicaţii); perioada de declin şi de convalescenţă. 
Boala infecțioasă se poate termina în diferite moduri: cu vindecare, trecere în 
cronicizare sau deces. 

Sistemul nervos central posedă o anumită autonomie imună graţie existenţei 
barierei hematoencefalice. Anume din acest motiv în evoluţia neuroinfecțiilor intervin 
particularităţi specifice. Rolul principal în realizarea funcţiei de barieră imună îi revine 
macrogliei astrocitare perivasculare, care de obicei suferă prima în cadrul 
neuroinfecției. 

Afectarea selectivă a sistemului nervos se explică prin aşa-numitul tropism al 
agentului patologic sau al toxinei eliberate de el. Faza acută a procesului neuroinfecțios 
este determinată atât de suferința neuronilor, cât şi de acțiunea toxică exercitată asupra 
întregului organism de agentul patogen cu dezvoltare de tulburări hemo- şi 
licvorodinamice, cu modificarea pereţilor vaselor cerebrale şi medulare, cu creşterea 
permeabilităţii lor, cu dezvoltarea edemului şi tumefierii substanței parenchimatoase, 
hipoxiei țesutului cerebral, cu apariția focarelor de necroză, hemoragii per diapedezum 
ete, Modificările nespecifice de regulă determină manifestările clinice din faza acută a 
neuroinfecţiilor. Evoluţia negativă a procesului patologic poate fi condiționată de 
instalarea unor procese autoimune care declanşează mecanisme de autoagresie, crescând 
astfel considerabil durata maladiei. 

Bolile infecțioase ale sistemului nervos periferic somatic şi vegetativ sunt prezentate 
în capitolele manualului dedicate bolilor sistemului nervos periferic şi afecțiunilor 
sistemului nervos vegetativ. 

Bolile infecțioase ale vaselor cerebrale şi medulare nu pot fi considerate 
neuroinfecţii în sensul strict al acestui termen, deoarece de regulă sunt asociate 
encefalitelor, mielitelor şi meningitelor. La rândul lor, vasculitele pot fi sursa de 
apariţie şi diseminare a procesului infecțios în parenchimul sistemului nervos şi în 
tunicile lui. Sinuzitele cerebrale şi flebitele (tromboflebitele) cerebrale şi medulare 
sunt prezentate în capitolul manualului consacrat patologiei vasculare cerebrale și 
medulare. 


MENINGITELE 

Meningita este o afecţiune de origine infecțioasă, care se desfăşoară pe tunicile 
cerebrale (convexital şi/sau bazal) şi medulare. În funcţie de învelişurile preponderent 
afectate se disting; leptomeningita — inflamație a învelişului moale aplicat direct pe 
creier şi măduvă, pahimeningita — inflamaţia durei mater şi arahnoidita — inflamație 
a învelişului arahnoidian aşezat pe partea internă a durei mater. În calitate de germeni 
ai maladiei pot fi bacteriile, virusurile, uneori fungii şi protozoarele. Se disting trei 
modalități de infecţie a meningelor: sanguină (poarta de intrare de cele mai dese ori 
fiind nazofaringele sau intestinele), prin continuitate (focar purulent juxtameningian 

şi anume: otomastoidită, sinuzită, osteomielită, tromboflebită, abces cerebral) şi iatrogenă 
(puncţii lombare, rahianestezii, intervenţii operatorii pe nevrax în condiţii septice). 

După evoluţie, meningitele se divizează în: acute, subacute şi cronice. În 
conformitate cu proprietăţile procesului infecțios, ce se desfăşoară pe tunicile 
cerebrale, şi cu modificările componenţei lichidului cefalorahidian, meningitele se 
clasifică în: purulente (septice) şi seroase (cu lichid clar sau limfocitar). În 
conformitate cu criteriul patogenic, meningitele se clasifică în: primare (bacteriene: 
meningococică, pneumococică; virale: meningita cu virus Armstrong, meningita 
cu virusuri Coxackie, meningita cu virusuri ECHO etc.) şi secundare (în cursul 
unei septicemii pe motiv de otită purulentă, abces pulmonar, empiem pleural, 
traumatism craniocerebral deschis, precum şi în cursul unor infecţii aşa ca 
tuberculoza, sifilisul, oreionul etc.). 

Algoritmul de diagnostic al oricărei meningite se bazează pe triada meningitică, 
care cuprinde: 

1. Semne şi simptome generale de infecţie (hipertermie, cefalee, grețuri, vomă, 
frisoane etc.). 

2. Sindromul meningian pozitiv (redoarea cefei, semnele Brudzinski superior, mediu, 
inferior, Kernig, Weiss-Edelmann, Bechterew, Mendel, Lessaj şi altele). 

3. Sindromul licvorean meningitic pozitiv (creşterea atât a numărului de celule, cât 
şi a conținutului de proteine comparativ cu indicii normali). 

În funcţie de agentul patogen fiecare meningită are specificul său în cadrul fiecărei 
componente a triadei meningitice, care permite realizarea diagnosticului diferenţial cu 
starea patologică numită meningism, unde pot fi pozitive primele două compartimente, 
lichidul cefalorahidian rămânând normal sau modificându-se în alt mod, nu meningitic 
(de exemplu în hemoragia subarahnoidiană). 


MENINGITELE BACTERIENE ACUTE PURULENTE (SEPTICE) 


Meningita septică acută poate fi provocată de oricare germene bacterian patologic, 
dar în majoritatea cazurilor este cauzată de meningococ (Neisseria meningitidis), 
pneumococ (Streptococus pneumoniae) şi Haemophilus influenzae. 


Meningita meningococică 

Etiologie. Meningococul (Neisseria meningitidis) este un diplococ gram-negativ 
descoperit în 1887 de Weichselbaum, cu aşezare caracteristică în „boabe de cafea” cu 
localizare extracelulară, dar frecvent şi intracelulară. 

Epidemiologie. Infecția meningococică ține de infecțiile transmise pe cale aeriană. 
Atecțiunea are un caracter sporadic, mai rar se constată epidemii de proporții mici. 
Pot fi infectate persoane de toate vârstele. 

Patogenie. Germenul patologic pătrunde în căile respiratorii superioare, 
provocând o nazofaringită. Apoi meningococul pătrunde în sânge, provocând faza 
de meningococemie, şi invadează tunicile cerebrale. Faza de meningococemie 

este însoţită de erupții specifice pe suprafața tegumentelor (purpură necrotică 
sau chiar o gangrenă a tegumentului; erupții peteşiale, echimoze; erupții 
herpetice), 

Morfopatologie. Arahnoida şi pia mater sunt hiperemiate şi edemaţiate. În spaţiul 
subarahnoidian au loc acumulări de puroi. În parenchimul cerebral pot avea loc hemoragii 
punctiforme. 

Manifestările clinice. Perioada de incubație durează 5-10 zile. Maladia debutează 
brutal prin cefalee sever exprimată, însoțită de vomă, fotofobie, hipertermie cu valori 
de 38-40*C. 

În formele grave, conştienţa este păstrată, însă se observă obnubilarea, care mai 
târziu evoluează în excitație psihomotorie şi sopor. Sunt maximal exprimate semnele 
meningiene Kernig, Brudzinski, redoarea cefei. Semnele neurologice de focar în cele 
mai multe cazuri lipsesc, dar pot fi observate manifestările de suferință a nervilor 
oculomotori sau a altor nervi cranieni. În meningococemia fulgerătoare se instalează 
rapid o stare de şoc bacterian descrisă sub denumirea de sindrom Waterhouse- 
Friderichsen cu paloare, cianoză, tahicardie, hipotensiune, urmate rapid de obnubilare, 
agitaţie şi intrare în comă. Coagularea intravasculară diseminată este prezentă şi se 
exprimă clinic prin hemoragii cutanate, suprarenale, gastrointestinale. 

Sunt specifice modificările din sângele periferic (leucocitoză neutrofilică şi VSH 
sporită) şi din lichidul cefalorahidian: lichidul este tulbure, citoza atinge valorile de 10000 
în 1 mm: şi mai mult, cu predominarea netă a neutrofilelor. Pot fi descoperiți meningococi 
intra- şi extracelulari. Conţinutul de proteine în lichid creşte până la 10-15 g/l, scade 
glicorahia. 

Durata maladiei variază de la 2 până la 6 săptămâni. În formele grave ale meningitei 
meningococice se pot instala complicaţii sub formă de pneumonie sau pericardită, În 
cazul evoluţiei fulminante cu component toxic se dezvoltă şocul endotoxic cu comă şi 
deces. Administrarea unui tratament adecvat şi precoce contribuie la însănătoşirea 
majorităţii bolnavilor. 

Tratament. Pentru tratamentul meningitelor bacteriene acute purulente se utilizează 
penicilină în doză de 200 000 — 300 000 UA/kilocorp (18 000 000 - 24 000 000 UA/24 
de ore, uneori şi mai mult). Poate fi folosită şi ampicilină în doză de 12— 15 g/24 de ore. 
Antibioticele sunt administrate parenteral intravenos sau intramuscular, Durata 
antibioterapiei depinde de starea pacientului şi de viteza de sanare a lichidului 
cefalorahidian. La normalizarea temperaturii corpului şi la reducerea cantităţii de celule 
în licvor până la 50-100 cu predominanţă limfocitară antibioterapia poate fi sistată. În 
tratamentul formelor severe se administrează cloramfenicol (/evomicetin succinat 
natriu) 50-100 mg/kilocorp/zi. 

Concomitent cu antibioterapia se efectuează măsuri suplimentare şi tratament 
sindromal, direcționat spre susținerea echilibrului hidro-electrolitic, prevenirea edemului 
cerebral (diureză forțată) şi a altor complicaţii posibile ale meningitei. 

MENINGITA LIMFOCITARĂ (SEROASĂ) ACUTĂ 


Meningitele limfocitare acute sunt provocate preponderent de enterovirusurile 
Coxackie şi ECHO, poliovirus, virusul filtrabil Armstrong, virusul herpes, virusul Epstein- 
Barre etc. Deoarece infecția enterovirală este foarte contagioasă, meningitele 
enterovirale de regulă se manifestă sub formă de epidemii, mai frecvent la copii. 

Perioada de incubație a unei meningite limfocitare durează aproximativ 7 zile. 

Manifestările clinice. Meningita enterovirală acută debutează prin hipertermie, 
durere de cap pronunţată, vomă. Pe mucoasa buzelor şi cavităţii nazale de obicei se 
observă erupții herpetice sau se dezvoltă amigdalită herpetică. Examenul neurologic 
pune în evidență sindromul meningieal uşor, moderat, sever exprimat. Analiza generală 
a sângelui este normală sau poate arăta o leucopenie şi limfocitoză relativă. Lichidul 
cefalorahidian este clar, se elimină sub presiune înaltă, în componenţa lui se depistează 
o pleocitoză limfocitară, conţinutul de proteine creşte uşor, conţinutul de glucoză 
rămâne normal. Frecvent se poate observa o discrepanţă între severitatea semnelor 
clinice şi modificările lichidului cefalorahidian. 

Meningitele enterovirale au o evoluţie benignă, perioada de stare manifestându-se 
doar câteva zile. Perioada de declin şi convalescenţă durează nu mai mult de o 
săptămână. În 30% din cazuri se observă tendinţa spre recidivare. 

Diagnosticul se bazează pe manifestările clinice specifice şi rezultatele analizei 
lichidului cefalorahidian. 

Tratamentul meningitelor enterovirale în majoritatea cazurilor este simptomatic, 
având ca scop reducerea intensității cefaleei şi prevenirea edemului cerebral, 


MENINGITELE LIMFOCITARE CRONICE 


Meningitele limfocitare cronice se dezvoltă în infecțiile cronice: tuberculoză, 
bruceloză, sifilis, leptospiroză, HIV, parazitoze (cisticercoză) etc. Manifestările 
clinice se instalează lent progresiv. Pacienţii se plâng de cefalee, dereglări de 
concentrare şi slăbiciune generală. Sindromul meningeal este foarte uşor exprimat 
sau chiar lipseşte. Temperatura corpului este de obicei normală sau uşor ridicată. 
În cadrul acestor infecţii meningita poate fi însoțită de tulburări ale funcţiilor nervilor 
cranieni, manifestări mielitice şi/sau encefalitice. Lichidul cefalorahidian conţine o 
pleocitoză limfocitară de la 100 până la 400 celule şi proteine până la valori de 0,7- 
1,0 g/l. În multe meningite limfocitare cronice se observă hipoglicorahia. 
Administrarea tratamentului specific poate provoca exacerbarea maladiei. 
Diagnosticul diferenţial se face cu carcinomatoza, sarcomatoza şi leucemia 
meningelor. 

Meningita tuberculoasă. Meningita tuberculoasă este o meningită secundară şi 
se dezvoltă la bolnavii cu forme hematogen diseminate de tuberculoză. Infecția pătrunde 
în tunicile cerebrale pe cale hematogenă, prin plexurile vasculare ale ventriculelor 
cerebrale. 

Morfopatologie. Inflamaţia specifică sub formă de tuberculi este localizată de 
regulă pe meningele bazal. Tunicile cerebrale devin opace, în spațiul subarahnoidian se 
acumulează exsudat fibrinos. Tuberculii se pot descompune sub formă de mase 
cazeoase, ventriculele cerebrale cresc în dimensiuni. 

Manifestările clinice şi diagnostic. Maladia de obicei evoluează lent cu toate că 
sunt descrise şi forme fulminante. Apare astenia, inapetenţa, somnolenţa în timpul zilei, 
subfebrilitatea. Expresia simptomelor sus-numite creşte, la ele se asociază cefaleea şi 
vomele, Pot interveni şi tulburări psihice. Peste 2-3 săptămâni se dezvoltă sindromul 
meningeal: semnele Kernig şi Brudzinski, redoarea cefei, hiperestezia generalizată. 
Mai târziu se instalează manifestări de suferință a nervilor cranieni: oculomotori, facial 
etc. În funcţie de sindromul clinic dominant se disting următoarele forme ale meningitei 
tuberculoase: meningobazală (suferă meningele bazal cu implicare de nervi cranieni), 
meningovasculară (cu grave tulburări vasculare în sistemul arterei cerebrale medii 
şi/sau bazale) şi meningospinală (se implică în proces măduva spinării). La stabilirea 
diagnosticului contribuie mult detectarea altor focare de tuberculoză la nivelul 
organismului, 

Lichidul cefalorahidian este clar, se descoperă o pleiocitoză de 100-300 celule în 1 
mm’, predominant limfocite, creşte semnificativ conținutul de proteine până la 1-5 g/l, 
scade glicorahia (la valori de până la 0,1 g/l) şi clorurorahia (până la 100-90 mmol/l), 
Diagnosticul rapid al meningitei tuberculoase astăzi se bazează pe detectarea genomului 
Mycobacterium tuberculosis în lichidul cefalorahidian prin reacția de polimerizare în 
lanţ. 

Diagnosticul diferenţial al meningitei tuberculoase trebuie să includă meningita 
cu criptococ, meningitele acute sau cronice virale și cele bacteriene parțial tratate, 
infiltraţia neoplazică şi granulomatoasă (carcinoamele, leucemiile, limfoamele, 
sarcoidoza) şi tumorile cerebrale, Se iau în considerare meningitele fungice, sifilisul 
meningovascular, meningita cu toxoplasmă, SIDA, cisticercoza, meningoencefalita 
amiobică. 

Tratament. În primele două luni chimioterapia de atac trebuie să cuprindă trei 
sau patru medicamente antituberculoase, deoarece modificarea barierei 
hematoencefalice în stadiul activ al meningitei tuberculoase permite intrarea în 
cantitate suficientă a lor şi distrugerea microorganismelor. Tratamentul se efectuează 
cu substanţe specifice: izoniazid, rifampicină şi pirazinamidă în decurs de 3 luni, apoi 
cu izoniazid şi rifampicină încă 7 luni. Izoniazidul se indică în doză de 15 mg/kilocorp/ 
24 de ore, pirazinamida în doză de 30 mg/kilocorp, rifampicina câte 600 mg/24 de 
ore. Izoniazidul inițiază insuficiența de piridoxină în organism, fapt pentru care este 
necesar a indica piridoxină câte 30 mg/24 de ore. În cazul ineficienţei medicaţiei 
antituberculoase, ea se combină cu streptomicină. În țările în care drogurile 
antituberculoase enumerate nu există se pot utiliza tubazid, saluzid. Chimioterapia 
de probă este justificată atunci când există o suspiciune clinică de meningită 


Mortalitatea bolnavilor cu meningită tuberculoasă atinge 10%, deosebit de greu 

decurge maladia la copii şi la persoanele de vârstă înaintată. Meningita tuberculoasă 
condiționează frecvent manifestări reziduale sub formă de accese epileptice, dereglări 
psihice şi comportamentale, tulburări oculomotorii. 


ENCEFALITELE 


Encefalita este o leziune a encefalului cu semnificaţie infecțioasă, infecțioasă- 
alergică, alergică, toxică. 

Clasificare. În conformitate cu criteriul histologic se deosebesc poiloencefalite 
(suferinţă predominantă a substanţei cerebrale cenușii), /eucoencefalite (suferință 
predominantă a substanţei cerebrale albe) şi panencefălite (suferință atât a substanţei 
cerebrale albe, cât şi a celei cenuşii). Anatomo-patologic leziunile sunt infiltrative- 
proliferative şi hemoragice. Criteriul patogenic divizează encefalitele în: primare, 
secundare (embolice, metastatice, microabcese, cerebrite), para- şi postinfecţioase. 
Encefalitele pot evolua acut, subacut şi cronic. Procesul infecțios poate fi cauzat de 
infecţii virale (enterovirusuri: Echo, Coxackie, Polio, togavirusuri: alfavirusuri, 
Plavivirusuri, Bunyavirusuri; virusuri herpetice: herpes simplex, varicelă-zoster, 
herpes zoster, Epstein-Barre, virusul bolii cu incluziuni citomegalice, infecții virale 
ale copilăriei: virusul rujeolos, virusul rubeolos, virusul urlian; infecţii virale 
respiratorii: virusul gripal tip A, virusul gripal tip B, virusul paragripal, 
adenovirusuri, rhabdovirusuri (turbarea), infecţii suspecte a fi virale (encefalita 
letargică); bacterii (stajilococ, streptococ, toxoplasmă, spirochet, plasmodium 
malariae, ricketsii); prioni (boala Creutzfeldt-Jakob, boala Kuru, insomnia fatală 

familială). În raport cu criteriul sezonier şi epidemiologic encefalitele se clasifică în 
sezoniere, Jără caracter sezonier strict definit, endemice, epidemice, sporadice. 


Encefalita herpetică 

Etiopatogenie. Boala este provocată la maturi de către virusul herpesului simplu 
tip 1, iar la copii — de către virusul herpesului simplu tip 2. Agentul patogen penetrează 
în organismul-gazdă şi conviețuieşte cu el în stare latentă, reactivându-se în anumite 
condiţii de slăbire a sistemului imun (infecții intercurente, stres psihoemoţional, malnutriție 
etc.), Apoi urmează fazele de: 1) manifestări clinice generale de infecţie virală, inclusiv 
cu erupții pe piele şi mucoase; 2) infectarea sistemului nervos central pe cale hematogenă 
sau prin migrare axonoplasmatică. 

Anatomie patologică. Macroscopic în faza acută a encefalitei herpetice se constată 
zone de necroză (necrotic-hemoragice, rarefacție necrotică) în special în lobii temporal, 
frontal, hipocamp şi mai rar în lobul occipital; în faza sechelară se observă atrofii ale 
zonelor encetalice afectate. Microscopic se descriu destrucții vasculare cu infiltraţii 
de neutrofile şi limfocite, la examenul ultrastructural se constată incluziuni intranucleare 
cu particule de virus — “ochi de taur”. 

Tabloul clinic şi evoluţie. Boala debutează prin manifestări clinice de infecţie 
respiratorie, urmată de o stare febrilă care durează 2-3 zile, deosebit de periculoasă 

fiind această fază la copilul mic, deoarece poate provoca reacția encefalică manifestată 
prin convulsii şi dereglări de conştiență. Mai târziu se instalează faza manifestărilor 
generale (cefalee sever exprimată, mialgii, diaree, erupții herpetice pe mucoasele buzelor 
sau organelor genitale externe la circa 17-20% din bolnavi, astenie etc.), urmată de 
faza manifestărilor de focar care durează 2-3 săptămâni şi care se manifestă prin 
strabism, pareză facială tip central, pareză a limbii, hemipareze centrale, afazii, accese 
convulsive, tulburări de memorie şi comportament, dereglări de intelect. Evoluţia spre 
agravare progresivă este mai departe urmată de dereglări de respirație, sindrom 
meningeal, apoi stare comatoasă cu atonie sau rigiditate prin decerebrare. În formele 
grave exitusul survine la 50% din bolnavi, 70-80% din supraviețuitori rămân cu grave 
manifestări sechelare sub formă de sindrom convulsiv, tulburări intelectuale mnezice şi 
de comportament. 


Investigaţii complementare 

Examenul general al sângelui poate constata o leucocitoză până la 20x 10” | cu 
devierea formulei spre stânga, creştere ușoară-moderată a VSH-lui. 

Analiza lichidului cefalorahidian poate fi normală în decursul primelor 3-5 zile 
de la debutul maladiei sau scoate în evidenţă o pleocitoză limfocitară moderată (30- 
400x 10 în | ul) însoțită şi de o creştere a conținutului de proteine până la 1,32 g/l, uneori 
pot fi prezente eritrocite solitare. De performanţă sunt investigaţiile virusologice care 
identifică virusul în lichidul cefalorahidian şi/sau stabilesc titrul de anticorpi specifici 
care fac parte din clasa IgM. 

Electroencefalografia documentează eventualul sindrom convulsiv, chiar dacă el 
se manifestă subelinic, sub formă de descărcări periodice şi paroxistice de unde- vârfuri 
uni- sau bitemporale. 

Tomografia computerizată cerebrală din ziua a 3-a de la debut poate vizualiza 
focare de hipodensitate, apoi de necroză în lobul frontal, temporal sau occipital al 
encefalului. 

Rezonanţa magnetică nucleară cerebrală este metoda neuroimagistică de elecție 
în detectarea focarelor de encefalită, deoarece le depistează încă în faza de inflamație 
şi de edemaţiere când la administrarea tratamentului adecvat şi la timp e posibilă regresia 
completă (fără sechele) a procesului patologic. 

În cazurile dificile pentru diagnostic se recurge la biopsie cerebrală explorativă, 
care constată leziuni necrotice în substanţa cerebrală cenușie, incluziuni intranucleare 
în celulele nervoase și gliale. 

Diagnosticul diferenţial se tace în primul rând cu meningita tuberculoasă atipică 
şi encefalita cauzată de zona zoster. 

Tratament. Combaterea edemului cerebral în faza acută se face prin administrare 
de diuretice osmotice (de ex. manitol în doză de 1-1,5 g/kilocorp/24 de ore) şi corticosteroizi 
(de ex. dexametazon 10 mg i/v, apoi 4-6 mg i/m peste fiecare 6 ore). 

Jugularea şi prevenirea acceselor convulsive se obţine prin administrare de 
anticonvulsante (fenitoin, carbamazepin. fenobarbital, acid valproic etc.) în funcție de 

manifestările clinice şi electroencefalografice ale lor (vezi capitolul Epilepsia şi 
sindromul epileptic). 

Tratamentul etiologic este foarte important şi se începe cât mai timpuriu, chiar şi 
atunci când diagnosticul este stabilit doar pe bază de date clinice. Se administrează 
aciclovir în doză de 10-12,5 mg/kilocorp i/v lent în soluție fiziologică după fiecare 8 ore 
în decurs de 10-14 zile. 


Encefalita gripală 

Etiologie şi detalii epidemiologice. Boala este mai frecvent provocată de virusurile 
gripei A, B şi asiatic. Are caracter sezonier (în perioada epidemiilor de gripă), atacă mai 
frecvent copilul mic între 6 luni şi 5 ani, dar poate afecta şi adultul. 

Morfopatologic e prezent componentul hemoragic, se găsesc leziuni acute ale 
celulelor nervoase din cortexul cerebral şi nucleii bazali, hiperemii şi extravazate cu 
infiltraţii limfocitare perivasculare și edem în substanța albă. 

Simptomatologia neurologică apare brusc după o aparentă ameliorare a stării 
pacientului care cu 3-4 zile înainte de aceasta a avut o stare febrilă însoțită de manifestări 
proprii unei infecții respiratorii virale acute. Se instalează o cefalee difuză sever 
exprimată, însoțită de greţuri şi vome, febră mare, uneori convulsii, comă şi deces. 
Există forme clinice cu simptomatică neurologică dispersă şi forme de focar: 
mezodiencefalică, cohleovestibulară şi bulbară. În formele cu evoluţie mai lentă apare 
o stare de agitație cu delir, somnolenţă sau insomnie, fenomene ce pot persista multă 
vreme după ce semnele bolii acute au dispărut. 

Investigaţii complementare. Lichidul cefalorahidian poate prezenta uneori o 
pleocitoză până la 200-300 elemente în | ul. Examenul serologic şi virusologic 
(identificarea virusului în lichidul cefalorahidian, creşterea titrului de anticorpi specifici 
în serul sanguin) au importanţă decisivă în cazurile atipice. Examenul neuroimagistic 
de elecţie este rezonanța magnetică nucleară, deoarece are o rezoluție mare pentru 
leziunile parenchimatoase. 

Tratament. Protecţia celulară nespecifică se va realiza prin administrare de interferon. 
În cazul edemului cerebral difuz se va administra manitol, iar în edemul regional — glicerol, 
furosemid, diacarb. La tratament se adaugă gama-globulină, remantadin, desensibilizante, 
dicenon, acid ascorbinic. Tratamentul manifestărilor sechelare se realizează în conformitate 
cu principiile de bază ale terapiei de recuperare. 


Encefalita reumatică (coreea Sydenham) 

Etiologie. Reprezintă o neuroinfecție cauzată de streptococul B-hemolitic din 
grupul A. 

Epidemiologie. Survine sporadic, îndeosebi în martie-aprilie şi noiembrie- 
decembrie. Afectează mai ales vârsta de 6-15 ani. Proporția femei / bărbaţi este de 
aproximativ 2:1. 

Anatomie patologică. Se evidenţiază leziuni inflamatoare vasculare ce se 
distribuie pe venele postcapilare şi constau în congestie, edem, mici hemoragii 

diapedetice. Alteraţiile degenerative neuronale sunt localizate pericarional, de preferință 
în neostriat. 

Manifestări clinice. Debutul bolii poate fi brusc, dar de cele mai dese ori este 
insidios în decurs de 2-3 săptămâni cu stare de nelinişte motorie, cu neîndemânare, 
irascibilitate, inatenţie, randament intelectual scăzut; din acest motiv copiii frecvent 
suportă sancțiuni disciplinare atât din partea părinţilor, cât şi a învăţătorilor. 
Sindroamele clinice cardinale sunt: |. Mişcările coreice. 2. Hipotonia musculară. 
3. Labilitatea emoțională. La aceste sindroame cardinale se pot adăuga tulburările 
vegetative (hippus pupilar, tahicardie, tahipnee) şi febra (inconstantă, de regulă are 
valori moderate). Examenul somatic în '/, cazuri poate scoate în evidenţă leziuni 
cardiace (miocardită, endocardită, pericardită) şi /sau modificări articulare de etiologie 
reumatică, 

Mişcările coreice sunt mişcări involuntare spontane, ilogice, dezordonate și 
scurte, de amplitudine mare; se produc în repaus, dar parazitează şi mişcările active; 
niciodată sincrone, contradictorii, fără scop, neprevăzute, se exagerează de eforturi 
mintale. Mimica dobândeşte o maximă instabilitate, realizând grimase bizare şi 
groteşti: de uimire, de plâns, de surâs, de sărut etc. Mişcări involuntare variate 
animează limba şi vălul palatin din care motiv vorbirea este dizartrică, explozivă, 
uneori afonă şi neințeleasă. Capul şi trunchiul deviază neregulat, în diferite direcții. 
La nivelul membrelor hiperkineziile interesează mai ales segmentele proximale, în 
formele de mare gravitate bolnavul nu se poate îmbrăca şi alimenta, nu poate 
scrie; mersul devine „săltător” sau „dansant”, expunând la cădere; uneori mersul 
este imposibil. În cazuri deosebite poate fi observată o adevărată „furtună motorie”, 
care se manifestă prin mişcări coreice generalizate şi excesiv de ample. În formele 
fruste sau uşoare la copil este important a diferenţia mișcările coreice de 
hiperkineziile funcționale care pot să apară ca o contagiune mintală în aglomeraţiile 
de copii (şcoli, grădinițe, internate) sau la persoanele cu caracter pitiatic. Cu acest 
scop au fost elaborate un şir de tehnici clinice: semnul indicelui Kreindler (copilul 
este rugat să țină în sus indicele ambelor mâini, fiind atras de examinator într-o 
discuţie departe de tema suferinţei); semnul pronator Willson (bolnavul se aşază 
cu mâinile flexate în articulațiile cubitale cu palmele la nivelul feței; în mod normal 
în timpul discuţiei de sustragere mâinile nu realizează mișcări în surplus); 
examinatorul discută cu copilul sprijinindu-se pe mâinile lui; probe de forță 
continuă egală (de ex, bolnavul este rugat să exercite cu mâinile o presiune asupra 
manşetei tonometrului în prealabil umflată cu aer în așa mod ca acul lui să indice 
valoarea 100; în hiperkineziile organice acest lucru este imposibil); strângerea 
pumnului (favorizează mişcările coreice în picior); poziții imobile (de ex. bolnavul 
este rugat să stea culcat in decubit dorsal cu mâinile întinse de-a lungul trunchiului 
corpului, să închidă ochii şi maximal să se relaxeze; în mod normal diskineziile vor 
dispărea). 

Hipotonia musculară însoţeşte constant mișcările coreice, dar severitatea ei 
variază, în unele cazuri fiind atât de exprimată încât simulează paralizia. Această 

formă a căpătat denumirea clinică de „coree moale” (chorea mollis). Datorită hipotoniei 
musculare sunt de obicei diminuate şi reflexele osteotendinoase. Reflexul rotulian are 
deseori o componentă „tonică”, prezentând fenomenul Gordon: la percuţia tendonului 
patelar, gamba menține poziţia de extensie şi revine lent la poziţia inițială. 

Labilitatea emoțională se manifestă prin instabilitate afectivă şi deficit de atenţie, 
iritabilitate fără motiv. Mai rar apare stare de depresie sau, dimpotrivă, stare de confuzie 
cu halucinaţii, tulburări de somn. 

După intensitatea fenomenelor se descriu forme ușoare, medii şi grave. Uneori 
poate apare o stare de rău coreic (Charcot) cu febră de 40*C, puls filiform, limbă 
prăjită, cianoză, incontinenţă de urină. Clinic se descrie: forma obișnuită, generalizată; 
hemicoreea; forma cu predominantă mintală; coreea gravidică considerată ca o 
recidivă a unei corei din copilărie (apare la femeile tinere, la gravide de obicei în cursul 
celei de a treia luni de gestație; se vindecă după naştere, dar poate reapare la sarcinile 
următoare). 

Investigații suplimentare. Analiza generală a sângelui poate prezenta o 
leucocitoză uşoară, limfocitoză şi eozinofilie relativă, VSH crescută. Examenul 
biochimic poate constata creşterea conţinutului de antistreptolizine. Lichidul 
cefalorahidian de regulă rămâne normal. Electroencefalografia va pune în evidență 
modificări de traseu sub formă de disritmii. Examenul electromiografic cu electrozi 
de suprafaţă va înregistra o activitate spontană neregulată. 

Diagnosticul diferenţial se face cu alte afecțiuni însoţite de mişcări involuntare: 
encefalopatii infantile, coreea Huntington (forme infantile şi juvenile), coreea 
hemiplegicilor, coreea isterică, nevroza mişcărilor obsesive, coreea encefalitică 
luetică, tireotoxicoză, sindroame coreice de origine toxică (oxid de carbon, 
L-dopa, neuroleptice, sindroame coreice tumorale). 

Tratament. Regim la pat, izolarea şi luarea de măsuri pentru protejarea contra 
loviturilor. Nutriție variată şi bogată în proteine şi vitamine; se limitează cantitatea 
de plucide (se consideră că favorizează înmulţirea streptococului). Tratamentul 
etiologic antireumatismal după schema clasică cu penicilină | min.u/zi timp de 10- 
15 zile sau 3 săptămâni; salicilate, amidopirină, butadion, acid acetilsalicilic ete.; 
antihistaminice (dimedrol, suprastin, diazolin); vasoprotectori (rutin, acid ascorbinic); 
corticosteroizi (efect discutat): prednisolon 30 mg/zi timp de 10 zile, după care 
doza se reduce cu câte 5 mg/zi; la copil ACTH în loc de prednisolon 1-2 w/zi, doza 
maximă 50 u/zi (la adult 100 w/zi). Tratamentul simptomatic al manifestărilor 
neurologice include administrarea de tranchilizante (diazepam, valium etc.), alte 
substanţe cu acțiune sedativă şi neuroleptică (clorpromazină, tioridazin, fenobarbital, 
aminazin, haloperidol). După vindecare pacientului i se administrează tratament 
profilactic antireumatismal după schema clasică, dacă este nevoie se efectuează 
amigdalectomie. 


ENCEFALITE ASOCIATE UNEI INFECŢII VIRALE 
A COPILĂRIEI 


Encefalita rujeolică 

Etiopatogenie şi detalii epidemiologice. Este o encefalită secundară cu reacție 
infecțioasă-alergică vasculo-parenchimatoasă a țesutului cerebral. Boala apare cu o 
frecvenţă variată în epidemii — 0,4-12% din cazurile de rujeolă, la vârsta sub 10 ani. 

Morfopatologie. Au loc edemaţierea pereţilor vaselor cerebrale, demielinizare 
diseminată, hemoragii, flebotromboze ale venelor şi sinusurilor cerebrale. 

Tabloul clinic. Debut acut la a 3-a — a S-a zi după ameliorarea aparentă a 
stării generale la al doilea val de hipertermie. Simptomatologia se caracterizează 
prin excitație psihomotorie, halucinaţii, comă, convulsii generalizate cu sindrom 
meningeal. Alteori simptomatologia neurologică ia aspect de pareze, plegii, 
hiperkineze, afectare a perechilor de nervi cranieni I, III, VII, tulburări conductive 
25% din cazuri. 

Tratamentul se face prin dezintoxicare, administrare de desensibilizante, antipiretice, 
antiedemice. Cu scop profilactic persoanelor de contact li se administrează gama- 
globulină. 


Encefalita rubeolică 

Etiopatogenie şi detalii epidemiologice. Encefalita secundară rubeolică are o 
incidență mai rară de 1:5000 cazuri de rubeolă; virusul este identificat în faringe şi 
plămâni; în ser — anticorpi antirubeolici. 

Anatomie patologică. Se găsesc infiltrații plasmocitare, perivasculare, vacuolizarea 
şi omogenizarea celulelor nervoase cu prezența celulelor atipice localizate difuz în 
cortexul cerebral, talamus și subcortical. 

Simptomatologia clinică se compune din debut acut la 2-6 zile de la apariţia 
erupției cu manifestări generale de alteraţie cerebrală: indolenţă, inapetenţă, apatie, 
convulsii tonico-clonice, delir, somnolenţă, tulburări de conştiență. Formele grave sunt 
însoțite de comă şi deces. Alteori apar forme de focar: hiperkinerică, paralitică, 
ataxică. Sunt posibile şi atingeri medulare cu paraplegie şi tulburări sfincteriene. De 
regulă are evoluție favorabilă. 

Tratamentul se face prin luarea măsurilor de dezintoxicare, administrare de 
antipiretice, desensibilizante şi antiedemice. 


Encefalita variceloasă 

Etiopatogenie şi detalii epidemiologice. Este o encefalită secundară. Survine 
cu o incidenţă de 0,5-1%. Incubaţia este de 3-8 zile de la constituirea erupției cutanate. 
Reprezintă o reacţie infecțioasă-alergică vasculo-parenchimatoasă a țesutului cerebral. 

Histopatologic se descriu infiltraţii perivenoase, hemoragii parenchimatoase - 
meningiene, 

Manifestările clinice debutează acut la a 3-a — a 7-a zi după constituirea erupţiilor 
cutanate prin hipertermie, crize comițiale, sindrom meningeal. Mai târziu se pot asocia 
sindromul piramidal şi/sau extrapiramidal, starea comatoasă. 

Analiza lichidului cefalorahidian constată prezenţa sindromului licvorean 
meningitic (creşterea atât a conținutului de proteine, cât şi a numărului de elemente 
celulare cu predominanţă limfocitară). 

Evoluţia bolii este de obicei benignă. 

Tratamentul se compune din medicaţie de dezintoxicare, desensibilizante, 
antiedemice, prevenire a suprainfecției bacteriene prin administrarea antibioticelor cu 
spectru larg. 


ENCEFALITE ASOCIATE IMUNIZĂRII 


E.ncefalita cauzată de vaccinarea antipertusică-antidifterică-antitetanică 

Patogenie. Apare ca o modalitate de reacție alergică. 

Morfopatologie. Se constată modificări vasculo-parenchimatoase sever exprimate: 
stază, hemoragii, deces neuronal. 

Manifestări clinice. Debut acut la 3-5 zile după vaccinare. Apare hipertermia 
pronunțată, voma, agitația psihomotorie, anxietatea. Alteori se instalează adinamia, 
somnolența, sindromul epileptic. Simptomatologia de focar poartă un caracter polimorf: 
mono- sau hemipareze, hiperkineze, suferințe de nervi cranieni, ataxie. 

Analiza generală a sângelui şi a lichidului cefalorahidian de cele mai dese ori 
nu constată anumite devieri de la indicii normali. 

Evoluţia maladiei este gravă, cu letalitate crescută şi sechele sub formă de retard 
psihic, sindrom convulsiv, pareze. 

Tratamentul constă în special în administrare de corticosteroizi (prednisolon 2 
mg/kilocorp/zi timp de 4-6 săptămâni) în asociere cu tratamentul simptomatic în funcție 
de fiecare caz concret. 

Profilaxia suferinței constă în determinarea strictă a indicațiilor spre vaccinare, 


Encefalita cauzată de vaccinul antirabic 

Patogenie. Reprezintă o reacţie alergică a țesutului cerebral. Perioada de incubație 
durează 10-40 de zile din momentul vaceinării. 

Morfopatologie. Se dezvoltă un proces demielinizant multifocal în asociere cu 
infiltrații perivasculare şi hemoragii punctiforme. 

Manifestările clinice. Debutul bolii este acut sau subacut. De obicei pe fundal de 
normotermie se instalează un sindrom radiculonevralgic. Ulterior, în decurs de câteva 
ore se dezvoltă o mielită sau encefalomielită cu manifestări clinice determinate de 
nivelul predominant al lezării. 

Analiza lichidului cefalorahidian constată o pleocitoză limfocitară moderat 
exprimată. 

Evoluţia maladiei este de lungă durată cu sechele piramidale. 

Tratamentul constă din administrare de corticosteroizi, antihistaminice, vitamine, 
nootropi, precum şi din măsuri simptomatice, 

Profilaxia prevede administrarea de gama-globulină antirabică. 


REACȚIA ENCEFALICĂ 


Definiţie. Reacţia encefalică cuprinde manifestările encefalice generale sub 
formă de sindrom convulsiv (convulsii febrile) sau delirant la copilul atacat de 
infecţie sau toxine. O proprietate distinctivă a acestei reacții este lipsa unei 
specificităţi etiologice şi evoluţia benignă, fără defect cerebral de lungă durată. 
Forma convulsivă (convulsiile febrile) a reacției encefalice prezintă de fapt 
manifestarea iniţială a edemului cerebral, care poate evolua în stare de rău epileptic 
şi comă. Reacţia encefalică se poate instala mai uşor la copilul de vârstă fragedă 
cu premorbid neurologic defectuos, alergizare sau expunere frecventă la acţiunea 
infecțiilor intercurente. Este necesar de menţionat, că forma febrilă a reacției 
encefalice este proprie de obicei vârstei fragede a copilului, iar cea delirioasă — 
vârstei mature. 

Patogenie. La baza mecanismului patogenic al reacției encefalice stau 
tulburările hemolicvorodinamice şi hipoxia. În accesele comițiale repetate ele 
condiţionează instalarea edemului cerebral ca rezultat al acidozei metabolice. 
Acidoza metabolică provoacă denaturarea structurilor proteice, creşterea 
permeabilității membranelor celulare, ionii de sodiu pătrunzând fără piedică în 
celulă favorizează edemaţierea şi respectiv diminuarea pragului convulsiv. În 
aşa mod se instituie un cerc vicios, al cărui mecanism de pornire este tulburarea 
circulației hemodinamice şi hipoxia. În acelaşi timp, are loc creşterea permeabilității 
peretelui vascular, fapt care este însoțit de hemoragii per diapedezum şi contribuie 
la creşterea hidrofilității țesutului cerebral. În paroxismul convulsiv se tulbură 
considerabil respiraţia externă. Acidoza respiratorie sporeşte dereglările metabolice, 
alcaloza diminuează pragul de excitare neuronală. Creşterea producerii de căldură 
în accesele convulsive condiţionează hipertermia, care la rândul său intensitică 
hipoxia, iar tulburarea procesului de acumulare a energiei creează pericolul de 
apariţie a deficitului energetic, la care este foarte sensibil encefalul şi miocardul. 
În edemul cerebral se tulbură metabolismul hidro-electrolitic. În vârsta fragedă 
metabolismul hidro-electrolitic este deosebit de vulnerabil, mecanismele de reglare 
a lui fiind imperfecte. Tulburările electrolitice sunt agravate de către disfuncţia 
sistemului hipotalamo-hipofizar-suprarenal, în ultimă instanță instalându-se distrofia 
verigii caudale. 

Anatomie patologică, Modificările morfopatologice în edemul cerebral poartă 
un caracter nespecific. Se dezvoltă o pletoră a encefalului, se tumefiază 
circumvoluţiunile cerebrale, se atenuează expresia țesutului cerebral cenușiu şi alb, au 
loc staze însoţite de plasmoragii şi hemoragii per diapedezum (îndeosebi în 
regiunea formațiunii reticulate a trunchiului cerebral şi a pereţilor ventriculelor 

cerebrale III şi TV). Are loc degenerarea neuronală distrofică, preponderent a lobului 
frontal până la decesul pacientului, fapt care stă la baza sindroamelor clinice de 
decorticare şi decerebrare. 

Manifestări clinice. De cele mai dese ori reacția encefalică se manifestă prin 
sindrom convulsiv. Paroxismele comiţiale se instalează de regulă în primele 24 de 
ore de la debutul maladiei, în apogeul hipertermiei. Accesele convulsive sunt precedate 
de o nelinişte generală, cutremurări, tremor, secuze musculare, creşterea expresiei 
reflexelor osteotendinoase. Aceste semne indică posibilităţi majore de apariţie a 
acceselor convulsive şi se menţin şi după ele. La debut de obicei se descriu accesele 
generalizate clonice sau tonico-clonice. La copilul primului an de viață ele comportă 
un caracter de suferinţă în focar, fără o localizare strictă, manifestându-se alternant 
pe dreapta şi pe stânga. Aproximativ la 50% din bolnavi convulsiile durează doar 
câteva minute şi mai mult nu se repetă. La 40% din bolnavi accesele se repetă de 
câteva ori la diferite intervale de timp, iar la 10% din ei se instalează starea de rău 
epileptic cauzată de edem cerebral. 

Forma delirioasă a reacției encefalice, la fel ca şi cea convulsivă, se dezvoltă de 
regulă în primele zile de suferință, pe fundal de hipertermie, manifestându-se la debut 
prin locvacitate excesivă, dezinhibiţie motorie; mai târziu se asociază iluziile, delirul, 
halucinaţiile. Sindromul delirios poate să se repete, mai frecvent noaptea, durează de la 
câteva minute până la 2-3 ore. 

Convulsiile repetate cu component tonic în intensificare, precum şi creşterea 
profunzimii stării de comă indică dezvoltarea edemului cerebral. Examenul clinic 
al bolnavului în stare de rău epileptic urmăreşte scopul de a stabili caracterul 
convulsiilor, gradul de tulburare a conştienţei şi existența unei eventuale 
simptomatologii trunculare. Prognosticul este rezervat atunci când starea de comă 
creşte în profunzime, convulsiile au o durată mare şi capătă un component tonic de 
decerebrare cu extensia extremităților. În coma de gradul 1 diminuează tonusul 
muscular, scade parţial expresia reflexelor cutanate şi în măsură mai mică a celor 
tendinoase, răspunsul la excitația dureroasă apare doar la o excitație puternică şi 
de durată. În coma de gradul TI se îngustează pupilele, fotoreacția devine leneşă, 
se instalează hipotonia musculară difuză, excitaţiile dureroase nu provoacă nici un 
răspuns, reflexele cutanate şi osteotendinoase se abolesc, scade expresia reflexului 
de tuse şi de deglutiţie. În coma de gradul III pupilele devin midriatice, fotoreacţia 
lipseşte, se instalează hipotonia şi areflexia. 

Este necesar de menționat că în faza iniţială a edemului cerebral conştiența se 
tulbură până la nivelul de sopor, contactul cu bolnavul se pierde, reacţia la durere şi 
reflexele osteotendinoase sunt conservate. 

Răspândirea edemului spre etajele superioare ale trunchiului cerebral se 
manifestă prin convulsii de decerebrare, strabism divergent, nistagmus vertical 
spontan, gradul de dilatare pupilară nu corespunde gradului de deteriorare a 
conştienţei. În cazul suferinţei etajelor trunculare inferioare se instalează 
nistagmusul orizontal cu componentă rotatorie, strabismul convergent, aritmia 

respiratorie, se tulbură deglutiţia, cade tensiunea arterială. Crește presiunea lichidului 
cefalorahidian, aproximativ la 50% din numărul de bolnavi se dezvoltă un sindrom 
lichidian meningitic moderat exprimat. 

Evoluție şi prognostic. Reacţia encetalică, de regulă, este de scurtă durată 
şi aproape întotdeauna se termină cu bine. Evoluţia edemului cerebral depinde 
de măsurile terapeutice aplicate. În cazul tratamentului adecvat convulsiile 
cedează, iar conştiența se restabilește în primele 24 de ore de la debutul maladiei. 
Aproximativ la 85% din bolnavi se normalizează temperatura corpului, se 
îmbunătăţesc indicii hemodinamici, se normalizează echilibrul acido-bazic. Starea 
de rău epileptic se va considera jugulată atunci când convulsiile vor lipsi cu 
desăvârşire, conştiența va fi impecabilă, nu vor fi manifestări de reducere a 
pragului convulsiv. 

În cazurile cu evoluţie negativă edemul şi tumefierea cerebrală se complică prin 
sindromul de decorticare sau de decerebrare. 

Sindromul de decerebrare la copilul de vârstă fragedă se manifestă prin reacție 
minimală la excitaţii externe, dispariţia abilităţilor preexistente de vorbire, motilitate 
voluntară: se instalează reflexele automatismului oral şi reflexele labirintice tonice, 

Mai târziu la aceşti copii se manifestă un retard în dezvoltarea psihomotorie, ei 
însușesc foarte anevoios deprinderile de a şedea, de a sta şi de a merge. La copiii de 
vârstă mai mare se observă diminuarea interesului faţă de lumea înconjurătoare, dispare 
vorbirea frazeologică, se instalează o dezinhibiţie motorie cu stereotipuri motorii 
nemotivate. În afară de aceasta se dezvoltă hiperkinezie, reflexe ale automatismului 
oral şi reflexe patologice. Aceste manifestări după o perioadă oarecare de timp pot să 
diminueze sau chiar să dispară, pe când manifestarea principală — retardul psihic — 
persistă în mod constant. 

Sindromul de decerebrare decurge mult mai grav, aproape niciodată nu se termină 
prin însănătoşire. Defectul mintal este sever exprimat, persistă o rigiditate prin 
decerebrare, strabismul, reflexele patologice, reflexele automatismului oral. 

Diagnostic. În cazul sindromului convulsiv din cadrul unei boli infecțioase reacția 
encefalică necesită diferenţiere de o neuroinfecţie acută, cum ar fi encefalita. După 
faza acută a maladiei ce trece în encefalită rămâne un deficit de focar clar manifestat. 

Deosebit de dificilă este diferenţierea reacției encefalice de epilepsie, al cărei 
debut poate fi provocat de o boală infecțioasă. Colectarea atentă a anamnezei la 
bolnavii cu epilepsie va scoate în evidenţă accesele precedente sub formă de accese 
generalizate şi absenţe. Accesele epileptice din primele ore ale stării de rău epileptic 
se desfăşoară după un scenariu unic, spre deosebire de convulsiile din reacția 
encefalică care nu respectă un stereotip oarecare, şi se manifestă, de regulă, la 
copiii de vârstă fragedă în apogeul hipertermiei. Reacţia encefalică este însoțită 
de o acidoză metabolică, pe când în epilepsie la început se instalează o alcaloză 
metabolică. 

Traseul EEG al copilului care a suportat o reacţie encefalică în primele zile 

poartă un caracter nespecific: modificări de ordin general cu predominarea activității 
de tip lent; dezorganizarea ritmurilor normale; activitate paroxistică fără focalizare. În 
zilele care urmează pe fundalul restabilirii ritmurilor normale are loc creşterea activităţii 
paroxistice. În perioada de recuperare completă traseul EEG capătă aspect normal, 
activitatea paroxistică diminuează considerabil sau dispare completamente. În epilepsie 
traseul EEG denotă activitate paroxistică de focar (vezi capitolul 21). 

Examenele neuroimagistice (TC, RMN, PET, SPECT) în reacţia encefalică nu 
denotă modificări de focar aşa cum are loc în encefalite, ci doar modificări de tipul 
tumefierii substanței cerebrale. 

Tratament. Sindromul convulsiv din cadrul reacției encefalice se tratează prin 
administrare de anticonvulsivante. Se indică fenobarbital cu sau fără difenin în două prize 
în doză sumară de 1 mg/kilocorp pentru copilul de până la 1 an şi 10 mg/kilo-corp la 
fiecare an de viață timp de 2-3 luni. Mai târziu doza se reduce treptat până la sistare 
completă. Este rațional a efectua monitorizarea EEG. În cazul bolilor infecțioase 
intercurente medicaţia anticonvulsivantă poate fi indicată cu scop profilactic, 

Forma delirioasă a reacției encefalice se tratează prin administrare de soluţie de 
aminazin şi pipolfen (2,5%) în raport de 1:1, Acest amestec litic se introduce 
intramuscular sau intravenos, preventiv diluându-se cu soluție de novocaină. 

Bolnavii cu manifestări de edem cerebral şi stare de rău epileptic se internează în 
secția de terapie intensivă. Tratamentul complex include medicaţia etiologică, precum 
şi administrarea cu scop profilactic a antibioticelor de spectru larg. Din deshidratante 
de cele mai dese ori se folosesc diuretice osmotice (manit, sorbit, glicerol). Efect 
antiedemic are şi administrarea de plasmă sau albumină. 

Acidoza metabolică se corijează prin administrare de soluţie de hidrocarbonat de 
sodiu 4%. 

Combaterea hipoxiei cerebrale se realizează în câteva direcţii. Este nevoie de a 
asigura ventilarea pulmonară adecvată, mai ales în status epileptic sau în stare de 
comă. 


ENCEFALITA LETARGICĂ (BOALA VON ECONOMO) 


Maladia şi-a făcut apariția sub formă de epidemii în jumătatea a doua a primului 
război mondial şi în următorii 5-10 ani care au urmat după el. Descrierea cea mai 
detaliată a encefalitei letargice a fost făcută în timpul epidemiei din Viena în 1917 de 
către Constantin Baron Economo von San Serff, născut în 1876 la Brăila, România 
într-o familie de aristocrați macedonieni greci. În zilele noastre se descriu doar forme 
sporadice excepţionale ale encefalitei letargice. 

Etiologia encefalitei letargice n-a fost precizată. În calitate de factor etiologic se 
presupune un virus filtrant, despre care mulți cercetători consideră că este de fapt 
virusul gripei. 

Morfopatologic encefalita epidemică se referă la polioencefalite, deoarece suferă 
predominant substanța cenușie a creierului. S-au găsit leziuni degenerative şi inflamatorii 
perivasculare în substanța cenuşie a diencefalului şi trunchiului cerebral. Deosebit de 


292 


semnificativ este afectată substanța neagră şi regiunea nucleilor oculomotorii din calota 
creierului mijlociu. 

Manifestări clinice. În evoluţia encefalitei epidemice se disting faza acută şi cea 
cronică. Faza acută se instalează brusc după un scurt stadiu prodromal de 1-14 zile. 
Debutul este în context infecțios cu cefalee puternică, febră (39-40*C), frisoane, amețeli, 
adinamie, vărsături. Manifestările de focar țin în primul rând de paraliziile oculare cu 
ptoză palpebrală superioară bilaterală, mioză, dereglări de convergență şi acomodaţie, 
şi semnul Argyll Robertson inversat (paralizia convergenței cu conservarea fotoreacţiei 
directe şi asociate). 

Se consideră tipică pentru faza acută a encefalitei epidemice triada Economo: 
febra, tulburările funcției hipnice (hipersomnia, inversiunea somnului sau insomnia) şi 
paraliziile oculare. Somnolența patologică în unele cazuri este atât de sever exprimată, 
încât i-a servit ca motiv lui von Economo să descrie maladia sub denumirea de encefalită 
letargică. 

În varianta clasică maladia evoluează în una din cele trei forme clinice: 

|. Forma somnolentă-ofialmoplegică. Se manifestă prin somnolenţă, tulburare 
de motilitate de lateralitate, verticalitate şi convergenţă a globilor oculari, precum şi 
prin hiperkinezie de tip coreic sau atetozic uşor exprimate, 

2. Forma hiperkinetică. Tabloul clinic este dominat de diverse hiperkinezii 
extrapiramidale. Bolnavii manifestă o agitaţie psihomotorie, se plâng de insomnie sau 
de inversarea ritmului de veghe-somn. 

3. Forma akinetică se manifestă iniţial prin sindrom parkinsonian akinetic la care 
mai târziu se asociază somnolența şi inversiunea ritmului de veghe-somn. 

Au fost descrise şi câteva forme atipice: forma algomioclonică (dureri radiculare 
şi mioclonii), forma pseudotumorală (cu asocierea unui sindrom de hipertensiune 
intracraniană), forma monosimptomalică cu sughi (este determinată de miocloniile 
diatragmului), forma frustă (faza iniţială trece neobservată), forma atipică 
meningiană, forma vestibulară. 

Diagnosticul este dificil, deoarece nu uu fost descrise metode specifice de laborator 
sau neuroimagistice. Analiza sângelui periferic denotă modificări uşor exprimate: 
eritropenie, reducerea conţinutului de hemoglobină, neutrofilie uşoară, creşterea VSH- 
ului. Urina nu suferă modificări. Lichidul cefalorahidian la puncţie lombară se scurge 
sub o presiune uşor crescută, conținutul lui nu este modificat sau prezintă o uşoară 
pleocitoză limfocitară şi hiperglicorahie. 

Evoluţia fazei acute (durează de la câteva zile până la câteva luni, în medie 2- 
3 săptămâni) a encefalitei epidemice este severă, cu deces în 20-30% din cazuri. 
Vindecări complete survin doar în 30% din cazuri. Un alt mod evolutiv al fazei 
acute este cu sechele imediate: paralizii oculare, distonii de atitudine, tulburări 
psihice, sindrom adipozo-genital, pubertate precoce, exagerarea libidoului. Deşi 
este greu de închipuit, nu este exclus ca epidemiile de encefalită letargică să mai 
survină în viitor. 

Faza cronică a encefalitei epidemice a fost descrisă ca o continuare imediată a 

fazei acute, dar în majoritatea cazurilor după o pauză de diferită durată, când 
starea bolnavului se îmbunătăţeşte, simptomatologia neurologică este minimal 
exprimată. Tabloul clinic al fazei cronice a encefalitei epidemice este identic cu 
cel al parkinsonismului (hipertonie musculară plastică seroasă; bradikinezie; tremor 
ritmic, de repaus în special la degetele mâinilor; tulburări psihice până la demenţă 
etc.).Există o concepție care susține că aproximativ 60% din cazurile de 
parkinsonism sunt consecința formei acute fruste a encefalitei letargice von 
Economo. 

Tratament. N-a fost descris un tratament specific al encefalitei letargice von 
Economo în faza acută. Se administrează tratament simptomatic de combatere 
medicamentoasă şi fizică a hipertermiei. Edemul cerebral și hipertensiunea 
intracraniană se combat prin perfuzii intravenoase cu soluţii hipertonice (40%) de 
glucoză sau de manitol (10 sau 20%). În acelaşi scop s-au propus medicamente 
diuretice (furosemid) şi corticosteroizi (hidrocortizon hemisuccinat, prednisolon). Se 
poate adăuga medicaţie antivirală nespecifică (interferon, gama-globulină), vitaminele 
grupei B, acid ascorbinic, desensibilizante. 

Schema de tratament al parkinsonismului postencefalitic respectă aceleaşi principii 
ca şi în maladia Parkinson (vezi capitolul Afectiunile extrapiramidale). 


ENCEFALITA DE CĂPUŞE DIN EUROPA CENTRALĂ 


Această encefalită a fost diagnosticată în Cehia, Slovacia, Austria, Ungaria, 
România, Bulgaria, Polonia, Germania, țările scandinave şi zonele vestice ale fostei 
U.R.S.S. 

Agentul cauzal este un arbovirus din grupul B, transmis de căpușa /xodes 
ricinus. 

Rezervorul de virus îl constituie diverse rozătoare, mamifere sau păsări (rezervorul 
de virus natural), la care viremia poate dura multe zile. Infecția se mai poate realiza şi 
prin consum de lapte crud, şi prin inhalarea de material contaminat. Boala nu se transmite 
de la om la om. 

Manifestări clinice. Această encetalită evoluează în două faze: faza de viremie 
(aspect “gripal”), urmată de faza de localizare pe sistemul nervos central cu tabloul 
de encefalită acută sau de encefalomielită. Boala durează 3-6 săptămâni, cu o 
convalescenţă prelungită. Mortalitatea este mică (1-4%), iar sechelele postencefalitice 
sunt rare. Există numeroase forme atipice şi inaparente. 

Diagnosticul pozitiv de encefalită de căpuşe din Europa Centrală se 
suspectează în baza datelor clinice şi datelor epidemiologice şi se precizează prin 
examene virusologice şi serologice şi prin eliminarea altor factori etiologici (bacterii 
etc.). Prezenţa unor date epidemiologice (zone cu epidemii de encefalită, călătorii 
în aceste zone, înțepături de căpuşe) sunt elemente ajutătoare prețioase pentru 
diagnostic. 

Lichidul cefalorahidian este clar sau uşor opalescent, cu câteva zeci/sute de 
limfocite/mm”. Proteinorahia este moderat crescută, ca şi glicorahia. Examenul 

negativ pentru bacterii şi eliminarea altor factori etiologici posibili pledează, de asemenea, 
pentru o encefalită virală. 

Rezonanța magnetică nucleară şi tomografia computerizată cerebrală pot fi utile 
pentru diagnostic. 

Se poate obţine izolarea virusului din lichidul cefalorahidian sau din substanța 
cerebrală (post-mortem). Numai izolarea de virus, fără răspuns serologic, nu este 
totdeauna suficientă pentru diagnostic. 

Criterii de infecţie virală: creşterea titrului de anticorpi specifici, de 4 ori, la 
interval de 10-14 zile; niveluri inalte de IgM şi IgG specifice; apariţia de interferon 
în licvor. Reacţiile serologice (fixarea complementului, testul de inhibiţie a 
hemaglutinării, testul de neutralizare), efectuate în faza acută şi în convalescenţă, 
cu antigene sau cu arbovirusuri, pot elucida diagnosticul etiologic, dacă titrul acestor 
reacții creşte de 4 ori. 

Tratament. Pe prim-plan în terapie se situează reducerea edemului cerebral la 
minimum (manitol, furosemid, corticosetroizi). Se recurge la calea intravenoasă, cu 
hidrocortizon hemisuccinat, în doză de 3-4 mg/kilocorp, sau la calea orală, administrând 
prednisolon în doză de | mg/kilocorp, sau mai bine (pentru efectul antiinflamator sau 
diuretic), dexametazonă în doză de 0,08 me/kilocorp/zi, în primele 3 zile, reducând apoi 
treptat doza în următoarele 10-14 zile. Corticosteroizi nu se administrează în perioada 
de viremie (preencefalitică), ci imediat după instalarea encefalitei. Rezultate bune s-au 
obţinut recent în encefalitele virale cu arbovirusuri cu interferon beta. Tratamentul 
simptomatic este compus din medicaţie de combatere a hipertermiei, anticomiţiale, 
reechilibrare hidroelectrolitică. La necesitate, în caz de obstruare a căilor respiratorii, 
se recurge la aspirarea secrețiilor, la traheostomie şi chiar la respiraţie asistată. 
Administrarea de vitamine B (B,, B, şi B,), în doze mari poate fi utilă în recuperarea 
ulterioară. 

Recuperarea completă a bolnavilor necesită repaus şi tratament îndelungat, în unități 
speciale. 


POLIOMIELITA ACUTĂ ANTERIOARĂ 
(paralizia medulară infantilă, boala Heine - Medin) 


Epidemiologie. Poliomielita este cunoscută din timpuri străvechi, fiind 
răspândită pe întregul glob (infecții inaparente, forme abortive şi paralitice). Primele 
epidemii în Europa au apărut în anii 1800, în America de Nord - în 1890. Pentru 
prima dată poliomielita a fost descrisă în anul 1840 de către ortopedul german 
Heine, ceva mai târziu — de către medicul suedez Medin. Incidenţa poliomielitei în 
SUA în anul 1952 a atins 20000 de cazuri, grație introducerii vaccinării ea s-a 
redus dramatic la cel mult 10 cazuri/an. Maladia rămâne actuală pentru țările cu 
decădere economică, pentru țările Africii şi Asiei. Suferă de obicei copiii mai mici 
de 5 ani. 

Etiologie. Virusul poliomielitic face parte din familia Picornaviridae, genul 
Enterovirus. Este un virus foarte mic (28 nm), cu 3 tipuri antigenic distincte: tipul / 

(diverse tulpini: Brunhilde, Mahoney etc.), tipul 2 (Lansing) şi tipul 3 (Leon, 
Saukett). Tipul 1, predominant epidemic, era întâlnit, înainte de perioada de 
generalizare a vaccinării antipoliomielitice, în 80-90% din poliomielitele paralitice. 
Tipul 2, foarte răspândit, determină mai frecvent infecţii subelinice, Tipul 3 apare 
mai rar (3%). 

Mod de transmitere. Virusul poliomielitic se transmite atât pe cale fecal-orală, 
cât şi aerogenă. Transmiterea se realizează în ambele cazuri, prin contact direct 
interuman, între sursele de infecție şi persoanele receptive. În condiții de igienă deficitară, 
se poate realiza o contaminare intensă a mediului înconjurător, astfel încât devine posibilă 
şi transmiterea indirectă a virusului (obiecte contaminate). Eliminând virusul prin fecale, 
bolnavul rămâne contagios circa 8 săptămâni, 

Patogenie. Poarta de intrare a virusului poliomielitic în organism este 
orofaringele şi tractul gastrointestinal. Virusul poliomielitic se multiplică în celulele 
epiteliale ale faringelui, intestinului şi în țesutul limfatic al acestora, parcurgând 
următoarele stadii: 

- stadiul intestinal; 

- stadiul de viremie (apare atunci când apărarea locală şi limtatică intestinală 
este depăşită); 

- stadiul de invazie a sistemului nervos central (virusul traversează bariera 
hematoencefalică sau trece prin sinapsa neuromusculară şi migrând axono- 
plasmatic ajunge în măduva spinării sau în creier). 

Virusul poliomielitic se multiplică în celulele nervoase, dar mai ales în neuronii 
motorii, a căror vulnerabilitate față de virusul poliomielitic este deosebit de mare. 

Anatomie patologică. Leziunile din sistemul nervos central predomină în coarnele 
anterioare ale măduvei spinării, extinzându-se şi în alte segmente din nevrax (trunchi 
cerebral, talamus, hipotalamus şi o parte din cortexul cerebral). Macroscopic măduva 
spinării şi emisferele cerebrale sunt intens hiperemiate, mai ales la nivelul 
intumescenței cervicale şi lombare. Microscopic celula nervoasă apare tumefiată, 
cu modificări structurale. În locul celulelor nervoase distruse se formează un nodul 
cicatriceal glial, după care urmează degenerescenţa cilindraxonilor şi atrofia 
fasciculelor musculare. Leziunile sunt prezente nu numai în nevrax, dar şi în alte 
organe (inimă, plămâni, ficat etc.), 

Tabloul clinic. În evoluţia poliomielitei se disting următoarele perioade; 

- perioada de incubație: 

- perioada prodromală (boala minoră); 

- perioada de latenţă; 

- perioada bolii majore cu două stadii: preparalitic şi paralitic; 

- perioada de retrocedare a paraliziilor.; 

- perioada de sechele (reziduală). 

Perioada de incubație. Durata incubaţiei variază de la 5 până la 35 de zile, în 
medie 7-14 zile. Incubaţia sub 7 zile apare, uneori, în poliomielita după 
amigdalectomie. 

Perioada prodromală (boala minoră) durează 2-4 zile şi se manifestă prin semne 
infecțioase generale nespecifice: febră (37-39*C), cefalee, slăbiciune generală, 
indispoziţie, iritabilitate, insomnie, somnolenţă, dureri în membre, dureri musculare şi 
articulare. La un număr anumit de bolnavi se observă semne catarale respiratorii (coriză, 
faringită). La copiii de vârstă fragedă frecvent sunt prezente dereglările gastrointestinale. 
Boala minoră poate să se termine prin însănătoşire deplină, constituind forma abortivă 
a poliomielitei. 

Perioada de latentă se manifestă după 2-4 zile de sănătate aparentă după perioada 
prodromală cu normalizarea temperaturii (intervalul liber). 

Perioada de boală majoră. Boala reîncepe brusc, cu febră ridicată şi cu 
manifestări ce decurg în două stadii: 

|. Stadiul preparalitic. Durează câteva ore — 5 zile, excepțional — 10-14 zile. 
Domină febra şi semnele clinice de „coloratură nervoasă”; cefaleea, indispoziţia, 
iritabilitatea, durerile musculare şi nevralgiile, paresteziile şi hiperestezia 
cutanată. Copiii nu se lasă examinaţi, plâng, se constată o adinamie a 
musculaturii. Dacă bolnavul este ridicat brusc, capul poate să cadă pe spate 
din cauza flaccidităţii musculaturii cefei („inerția cefei”), Uneori, din cauza 
unor discrete pareze abdominale, ombilicul poate fi deplasat spre partea 
sănătoasă (semnul de migraţie a ombilicului). Reflexele cutanate pot să dispară, 
iar cele osteotendinoase sunt exagerate sau diminuate. Conştienţa este perfect 
păstrată (cu excepția cazurilor de encefalită poliomielitică). Obiectiv se constată 
un sindrom meningean discret sau mai bine exprimat (ceafă tare, semnul Kernig 
şi Brudzinski). Când sindromul meningean este discret se pot pune în evidenţă 
următoarele semne: semnul sărutului (bolnavul este inapt de a-şi apropia 
gura de genunchi în poziţia şezând în pat); semnul trepiedului (bolnavul în 
poziţie şezând în pat se sprijină cu mâinile reunite la spate ca un pilon şi cu 
membrele inferioare în abducţie). 

2, Stadiul paralitic începe cu apariţia paraliziilor (la 2-5 zile de la inceputul bolii 
majore). În funcţie de localizarea parezelor şi paraliziilor, în stadiul paralitic se 
disting următoarele forme clinice: 

- spinală (cervicală, toracică, lombară sau difuză); este cea mai frecventă (60%) 
dintre formele paralitice. Paraliziile membrelor sunt întâlnite cel mai frecvent; predomină 
paraliziile membrelor inferioare. Paraliziile sunt flasce, hipotone, cu abolirea reflexelor 
osteotendinoase. Paraliziile sunt asimetrice, inegale, predomină la grupurile proximale de 
muşchi ale extremităților. Sindromul meningeal se menţine. 

- bulbară (se manifestă prin tulburări de deglutiţie şi de respiraţie); 

- pontină (paralizii ale musculaturii oculare, paralizie facială unilaterală şi de 
masticaţie); 

- mixtă (bulbospinală, bulbopontină, bulbopontinospinală). 

Tulburările neurovegetative prezente se exprimă prin transpiraţii abundente, 
tulburări vasomotorii, răcirea extremităților. Frecvent apare retenţia de urină. 
Bolnavul are dureri sever exprimate prin iritatie meningeană şi ganglioradiculită, 

Muşchii paralizaţi prezintă aşa-zisele spasme musculare (contractură reflexă şi 
exagerată). Apare şi o incoordonare psihomotorie, uneori survin execuţii paradoxale 
de mişcări (executări în sens invers celor comandate), precum şi sinkinezii (bolnavul 
foloseşte în mod irațional şi involuntar mai multe grupe musculare decât este nevoie). 
Bolnavii recurg, uneori, la substituţii musculare (folosesc, pentru anumite mişcări, alți 
muşchi decât cei paralizați sau aflaţi în stare de inhibitie funcțională). Starea de conştiență 
este păstrată. 

Perioada de retrocedare a paraliziilor şi de recuperare. Această perioadă începe 
după 10-14 zile de la debutul bolii majore şi poate dura câteva săptămâni, mai multe 
luni şi chiar peste 1 an, încheindu-se cu vindecarea sau cu instalarea definitivă a 
sechelelor. Retrocedarea paraliziilor se face în ordine inversă față de apariţia lor: 
primele care recuperează sunt segmentele musculare paralizate mai târziu. Muşchii 
distali îşi revin mai repede decât cei proximali. Bilanţul deficitului muscular şi al 
recuperării se apreciază începând după | lună de la începutul bolii. 

Perioada de sechele. 10-15% dintre bolnavii cu poliomielită paralitică rămân 
cu deficite motorii nerecuperabile. Deformaţiile şi atitudinile vicioase rezultă din 
lipsa mişcărilor, sclerozarea şi retracţiile tendoanelor şi ale capsulelor articulare. 
Dintre tulburările trofice cele mai de temut sunt acelea care survin la copii în 
perioada de creştere şi care opresc dezvoltarea scheletului, cu scurtări ale membrului 
paralizat. 

Diagnostic. Poliomielita trebuie diagnosticată cât mai precoce, pe cât este posibil, 
în stadiul preparalitic. În acest scop, datele epidemiologice (contacte infectante în 
familie sau în colectivităţi închise, circumstanţe epidemice sau de sezon) corelate cu 
datele clinice au multă valoare onentativă. Hemograma nu prezintă nimic caracteristic, 
iar VSH-ul este normal sau uşor accelerat. Lichidul cefalorahidian în stadiul 
preparalitic este uşor hipertensiv, clar sau uşor opalescent, cu citologie moderat 
crescută: de la 5-6 la 100 de celule/mm;. Albuminorahia este uşor crescută (disociere 
cito-albuminoasă); în stadiul paralitic creşte albuminorahia şi scade citologia (disociere 
albumino-citologică). Glicorahia este normală. Examenul lichidului cefalorahidian 
este important, dar modificările constatate nu sunt caracteristice, deoarece pot să 
apară şi în alte meningite şi encefalite virale. 

Diagnosticul de siguranță se bazează pe izolarea virusului poliomielitic şi pe tiparea 
lui, la care se adaugă şi reacţiile serologice, indispensabile pentru a evita confuzia cu 
starea de purtător de virus. Ca teste serologice se folosesc reacția de fixare a 
complementului şi testul de neutralizare, efectuate cu seruri-pereche (recoltate la 
începutul bolii, apoi după 2-3 săptămâni); pentru diagnostic pledează o creştere de 4 
ori a titrului anticorpilor). Izolarea virusului poliomielitic se face din spălături 
nazofaringiene şi mai ales din fecale, uneori şi din lichidul cefalorahidian sau din 
țesutul nervos (la necropsie). În primele 2 săptămâni de boală virusul poate fi izolat 
în 80% din cazuri. 

În investigația RMN poliomielita se caracterizează prin leziuni hiperintense în regimul 
T,-ponderat de cercetare în coarnele medulare anterioare. În faza acută acestea sunt 

lărgite; în stadiul sechelar sunt atrofiate. Aspectul este nespecific, putând fi vizualizat 
şi în mielitele cu virusul Coxackie, enterovirusuri sau echo-virusuri. 

Tratament. Poliomielita face parte din bolile transmisibile cu declararea nominală 
obligatorie. Izolarea se face obligatoriu în spital timp de 6 săptămâni, Nu există o 
medicaţie etiologică specifică sau antivirală. Tratamentul se bazează pe măsuri, care 
să prevină apariţia leziunilor nervoase în formele neparalitice sau să prevină extinderea 
lor în formele paralitice prin impunerea unui repaus absolut fizic şi psihic şi prin evitarea 
oricăror traumatisme agravante (injecții intramusculare, puncţii, transporturi şi examinări 
obositoare, insolații). Medicația se compune din analgezice, vitamina C per os, comprese 
umede şi calde pe regiunile dureroase, anxiolitice, tranchilizante, somnifere. Repausul 
absolut la pat este necesar pentru a se evita orice solicitare neuronală şi durează până 
ce încetează pericolul acţiunii virusului (10-14 zile). Cazurile cu insuficiență respiratorie 
se tratează în secţii de terapie intensivă, dotate cu aparate de respiraţie asistată, 
laboratoare de control al indicilor biochimici şi personal specializat. În caz de necesitate 
se recurge la traheostomie cu respirație asistată. 

Dezinfecţia continuă se aplică pentru excreţii şi secreții nazofaringiene şi pentru 
toate obiectele contaminate de bolnav. 

În perioada de regresare, după trecerea perioadei acute a bolii se iniţiază un program 
complex de recuperare şi de reeducare musculară, care urmăreşte două obiective 
principale: 

- păstrarea atitudinii normale musculoscheletice, cu prevenirea şi corectarea 
deformaţiilor şi atitudinilor vicioase; 

- refacerea grupelor musculare parțial afectate sau aflate în stare de nefuncționare 
prin inhibiţie funcţională temporară. 

Profilaxie. Vaccinarea este soluţia majoră de prevenire şi eradicare a 
poliomielitei. Există două tipuri de vaccinuri poliomielitice: vaccinul injectabil inactivat 
(Salk), folosit numai de unele ţări (Suedia, Finlanda), şi vaccinul cu virus viu atenuat 
(Sabin). Ultimul este un vaccin trivalent de administrare orală (drajeuri). Vaccinarea 
primară se efectuează tuturor copiilor, începând cu vârsta de 6 săptămâni, în 2 doze, 
la interval de 6-9 săptămâni (optim: 8 săptămâni). Revaccinarea I se face după 10- 
16 luni de la prima vaccinare, cu o singură doză de vaccin trivalent, revaccinarea a 
[l-a se face la vârsta de 9 ani tot cu o singură doză de vaccin cu virus viu atenuat. 
Pentru prevenirea apariţiei de noi cazuri ori a unei epidemii, este necesar ca 
vaccinarea antipoliomielitică să cuprindă 90% din populaţie. Orice scădere sub acest 
nivel constituie un risc epidemic. 

AFECŢIUNI INFECŢIOASE ALE DUREI MATER 


Patogenie. În majoritatea cazurilor afectarea învelişului dur cerebral are loc din 
cauza ascensionării infecției din sinusurile paranazale, oasele craniului, sistemul 
mandibulodentar. 

În cazul când infecția pătrunde între dura mater şi periost are loc dezvoltarea 
abcesului epidural, de regulă de dimensiuni mici. În cazul când infecția pătrunde 
în spaţiul subdural, diseminarea procesului purulent poate fi mult mai vastă, 
răspândindu-se pe toată suprafața convexului cerebral, ceea ce se numeşte empiem 
subdural. 

Manifestările clinice. Maladia se dezvoltă treptat. Pe fundalul îmbunătățirii stării 
pacientului, care a suportat o infecție recentă a sinusurilor paranazale, urechii sau o 
operaţie în sistemul mandibulodentar, sau după traumatism craniocerebral, are loc un 
nou puseu de hipertermie, se instalează cefaleea, voma, manifestările de iritare 
meningeană (meningismul), pot să intervină tulburări de conştienţă. În cazul diseminării 
în continuare a procesului în spațiul subdural în procesul patologic pot fi implicate tunicile 
cerebrale moi, corespondenţa clinică fiind tulburările de focar sub formă de pareze, 
atazii, accese epileptice. 

Diagnostic. În afara examenului clinic pentru stabilirea diagnosticului de 
suferință infecțioasă a durei mater la etapa contemporană este nevoie de efectuat 
examenul de TC sau RMN cerebrală, care vizualizează localizarea şi dimensiunile 
focarului patologic. În componența lichidului cefalorahidian poate fi depistată o 
citoză moderat exprimată (câteva sute de leucocite segmentate), o creştere uşoară 
a conținutului de proteine. Încercarea de a identifica agentul patogen în licvor de 
regulă suferă eşec. 

Tratamentul afecțiunilor purulente a durei mater este chirurgical (drenare) în 
asociere cu terapie antibacteriană. Alegerea remediului antibacterian se face 
luându-se în considerare rezultatul însămânțării puroiului evacuat din spaţiul subdural. 
Se indică penicilină G i/v în doză de 24 000 000 UA/24 de ore. În cazul infecțiilor 
mixte preparatul se alege luându-se în considerare specificul fiecărui germene 
patologic. 

Mortalitatea în empiemul subdural atinge 40% din cauza dificultăților de diagnostic 
şi respectiv a tratamentului întârziat. 


ARAHNOIDITELE 


Arahnoidita reprezintă o inflamație a învelişurilor cerebrale şi medulare moi (în 
special a celui păianjenos) cu modificări de caracter proliferativ şi de tip hiperplazie. 
Majoritatea autorilor pledează pentru natura fibrozantă a modificărilor ce se desfăşoară 
la nivel de leptomeninge atunci când se invocă termenul de arahnoidită, care de fapt a 
fost introdus de către A.T. Tarasenkov în anul 1845. Arahnoiditele pot fi cerebrale 
şi/sau spinale. 

Arahnoidita cerebrală. Suferă tunica arahnoidee şi tunicile moi ale encefalului. 

Etiologie. Maladia se desfăşoară în urma acţiunii nocive asupra organismului a 
factorilor de origine infecțioasă şi infecțioasă-toxică; de cele mai dese ori după 
suportarea unei gripe, angine, reumatism, sepsis, infecții virale a copilăriei (rubeolă, 
parotidită, rujeolă) şi în special după afecţiuni acute sau cronice ale sferei 
otorinolaringologice (otite, sinuzite, rinite, mastoidite, tonsilite). Într-un număr anumit 
de cazuri arahnoiditele se dezvoltă ca o consecință a traumatismelor cranio-cerebrale 
într-un termen de la câteva luni până la câțiva ani de la traumatismul suportat. Unii 
autori consideră că arahnoidita este provocată de un virus neidentificat. 

Patogenie. Arahnoiditele au diverse mecanisme de instalare. În unele cazuri 
arahnoiditele sunt procese patologice primitive cauzate de acțiunea directă a 
agentului patogen şi/sau a toxinei eliberate de el; în alte cazuri ele sunt complicații 
ale unei alte suferinţe, cum ar fi neoplasmele, abcesul cerebral, parazitozele 
sistemului nervos central, craniostenoza etc. Afecțiunile urechii medii de cele mai 
dese ori cauzează apariția arahnoiditelor fosei cerebrale medii, unghiului 
pontocerebelos şi a cisternei cerebrale mari. Procesele patologice ale cavităţii 
nazale şi ale sinusurilor paranazale contribuie la apariția arahnoiditelor bazale şi de 
fosă cerebrală anterioară. Arahnoiditele posttraumatice se localizează, de regulă, 
pe suprafața convexitală a regiunii fronto-parietale, în vecinătatea circumvoluțiunilor 
centrale (regiunea de preferinţă în traumatismele craniocerebrale). În patogenia 
arahnoiditelor cerebrale joacă un rol important tulburările locale de circulație 
sanguină şi lichidiană la nivel de tunice cerebrale şi spaţiu subarahnoidian, precum 
şi procesele alergice şi de hipersensibilitate imună. 

Anatomie patologică. În arahnoidite învelişul păianjenos se face dens și capătă o 
colorați albicioasă-surie. Între arahnoidă şi învelişul moale, pe de o parte, şi cel dur, pe 
de altă parte, se formează adeziuni. Procesul proliferativ conduce la formarea chisturilor 
arahnoidiene cu conținut de lichid cefalorahidian. Cu timpul, pereţii acestor chisturi se 
fac duri şi pot suferi o transformare canceroasă. Adeziunile şi chisturile exercită acțiune 
compresivă asupra sectoarelor cerebrale din vecinătate, provocând tulburări de circulație 
sanguină şi lichidiană. 

Arahnoiditele cerebrale comportă faze de evoluție acută şi cronică. În faza acută 
modificările inflamatorii se manifestă prin infiltraţie limfoidală de focar şi hiperplazie a 
endoteliului arahnoidian. În faza cronică are loc extinderea patului vascular din învelișul 
dur spre cel arahnoidian. Fazele de exacerbare în aspect morfologic coincid cu 
activizarea procesului de inflamaţie-hiperplazie cronică. În faza cronică de evoluţie a 
arahnoiditelor au loc procese de infiltraţie celulară şi proliferare de țesut conjunctiv cu 
reducere de lumen vascular, obliterare şi transformare a țesutului metabolic activ în 
țesut conjunctiv. 

Clasificare. Arahnoiditele cerebrale pot fi convexitale (procesul patologic se 
desfăşoară pe suprafaţa convexului cerebral) şi bazale (procesul patologic evoluează 
pe suprafaţa cerebrobazală). Se disting arahnoidite adezive (hiperplastice), chistoase 
şi adezive-chistoase; locale, difuze şi multifocale. În funcţie de evoluţie 

arahnoiditele se clasifică în: acute, subacute şi cronice; în conformitate cu criteriul 
patogenic arahnoiditele pot fi primitive şi secundare. 

Tabloul clinic. Manifestările clinice ale arahnoiditelor se compun din simptome 
şi semne generale şi de focar. Dintre simptomele generale predomină cefaleea. 
La debut cefaleea este uşor exprimată, mai târziu, o dată cu evoluţia negativă a 
bolii, ea se intensifică, căpătând caracterul unor accese. Cefaleea creşte la tuse, 
strănut, efort fizic, emoţii etc. şi diminuează în stare de repaus sau într-o anumită 
poziţie a capului. În apogeul cefaleei unii pacienți au grețuri, vome, vertij sistemic, 
La majoritatea pacienţilor cu sindrom de hipertensiune intracraniană condiţionată 
de arahnoidită au loc modificări ale papilei nervului optic depistate la examenul 
fundului de ochi: de la faza de edem până la atrofie. Lichidul cefalorahidian la 
puncţie lombară se scurge sub presiune crescută, componenţa lui este de obicei 
normală sau cu o uşoară creştere a conținutului de proteine și/sau a numărului de 
celule. 

Manifestările clinice de focar în arahnoiditele cerebrale depind de localizarea 
procesului patologic. 

În arahnoiditele convexitale se scot în evidenţă tulburări de hemi- sau monotip 
cortical al sensibilităţii; destul de frecvent pacienții acuză accese jacksoniene senzitive 
şi/sau motorii; semnele meningeale sunt uşor pozitive. 

Arahnoiditele bazale (optico-chiasmale, de fosă craniană posterioară, de unghi ponto- 
cerebelos) au manifestări clinice speciale. 

În arahnoidita optico-chiasmală are loc diminuarea progresivă a acuităţii vizuale 
pentru unul sau ambii ochi până la cecitate optică, modificarea câmpului vizual (îngustare 
concentrică, scotom central, hemianopsie heteronimă bitemporală). Examenul fundului 
de ochi denotă modificări papilare de tip nevritic, precum şi stază papilară sever 
exprimată. Procesul patologic poate să se manifeste şi prin atingerea funcţiilor nervilor 
oculomotor comun, olfactiv şi al căilor piramidale. Expansiunea procesului patologic 
până la nivel hipofizar este însoțită de paroxisme vegetative, sindrom adipozo-genital, 
acromegalie. În unele cazuri se instalează manifestări infecțioase de ordin general 
cum ar fi hipertermia, frisoanele, cefaleea, senzații neplăcute în globii oculari. 

Arahnoidita de fosă craniană posterioară este una din cele mai grave forme 
ale arahnoiditelor bazale. Manifestările cerebrale generale predomină asupra celor 
de focar; timpuriu se dezvoltă staza papilară, suferă funcţia perechilor de nervi 
cranieni VI-VIII, se instalează tulburările cerebeloase şi cele piramidale 
(hiperreflexie, semne patologice). Procesul infecțios poate provoca concreşterea 
aperturilor laterale şi medială a ventriculului IV, provocând hidrocefalie ocluzantă. 
Sindromul algic se proiectează în regiunea occipitală cu iradiere spre regiunea 
cervicală a coloanei vertebrale. Cefaleea se intensifică brusc, fiind însoţită de 
vome. Manifestările clinice au foarte mult comun cu manifestările de tumoare de 
cerebel. 

Arahnoidita de unghi ponto-cerebelos se manifestă iniţial prin tulburarea funcției 
nervului vestibulocohlear, fiind cauzată de cele mai dese ori de un proces infecțios 

otogen. Mai târziu în procesul patologic sunt implicați nervii facial şi trigemen omolaterali, 
se asociază manifestări piramidale uşor exprimate. 

Diagnosticul arahnoiditelor cerebrale se bazează pe manifestări clinice şi de evoluție 
a procesului patologic, precum şi pe date obținute prin investigaţii neuroimagistice: TC 
şi RMN cerebrală. Până la implementarea uzuală a acestor metode de diagnostic 
neuroimagistic prioritatea în diagnosticul arahnoiditelor îi aparţinea 
pneumoencefalografiei. Chisturile arahnoidiene pot fi descoperite la noi-născuți şi prin 
examen cerebral ultrasonor. Diagnosticul diferențial al arahnoiditelor se face cu tumori 
cerebrale, scleroză multiplă, meningită limfocitară, boala Meniăre. 

Tratamentul arahnoiditelor cerebrale trebuie să fie complex, cu aprecierea corectă 
a factorului etiologic, a sindroamelor clinice, localizării procesului patologic, fazei de 
evoluţie a maladiei. În cazul descoperirii afecțiunilor otorinolaringologice primordial se 
face sanarea focarelor de infecție. 

Toate formele de arahnoidite cerebrale beneficiază de administrare de antibiotice, 
sulfanilamide, salicilaţi. În faza acută de arahnoidite virale poate fi administrat 
interferonul. Schema de tratament a formelor grave include administrarea de 
corticosteroizi. Deshidratantele se administrează atunci când sunt prezente semnele 
clinice şi imagistice de hipertensiune intracraniană. În faza de recuperare se folosesc 
substanţele cu efect anticolinesterazic (dibazol, prozerină, galantamină, oxazil), 
aminoacizii şi nootropii (piracetam, cerebrolizină, encefabol), precum şi resorbtiv 
(lidazum, aloe, FIBS). În caz de atrofie optică se administrează preparate hormonale 
(anabolice şi catabolice). Se utilizează şi metodele fizioterapice de tratament așa ca 
electroforeza supraorbitală sau intranazală de hidrocortizon cu dimexid, iodură de 
potasiu, lidază. În cazul acceselor epileptice se administrează anticonvulsivante. 
Tratamentul chirurgical al chisturilor arahnoidiene cu efect de masă se face în cazul 
sindromului epileptic rebel la terapie anticomiţială, hidrocefalie ocluzantă, manifestări 
de focar în evoluţie progresivă. 

Arahnoiditele spinale. În arahnoiditele spinale în procesul patologic sunt antrenate 
învelişul păianjenos şi cel moale ale măduvei spinale. Arahnoiditele spinale pot fi adezive, 
chistoase, adezive-chistoase, monofocale sau disperse, difuze sau limitate. 

Etiologie. Arahnoiditele spinale se pot dezvolta drept consecinţe ale 
traumatismelor suportate, după infecţii (de cele mai dese ori după gripă), precum şi 
după alte suferințe vertebro-medulare organice aşa ca hematomielia, tumorile, 
spondilitele, spondiloartritele etc. 

Anatomie patologică. Arahnoida şi leptomeningele în arahnoiditele spinale se 
modifică patologic: are loc dezvoltarea proceselor proliferative-hiperplastice. Învelişul 
păianjenos se îngroaşă pe motiv de inflamație cronică, provocând compresiunea măduvei 
spinării şi a rădăcinilor ei. În arahnoiditele chistoase are loc formarea de spații cu 
conţinut de lichid cefalorahidian în interiorul canalului spinal. Localizarea de elecție a 
arahnoiditelor spinale este regiunea toracică şi coada de cal, unde de cele mai dese ori 
se dezvoltă chisturi lichidiene. 

Manifestările clinice ale arahnoiditelor spinale depind de natura şi răspândirea 
procesului patologic. 

Arahnoidita spinală adezivă limitată într-o zonă unică decurge latent în decurs de 
mai mulţi ani, având aspectul radiculitei vertebrogene rebele la tratament medicamentos 
şi fizioterapeutic. 

Arahnoiditele spinale cu localizare radiculară-medulară se caracterizează clinic 
prin semne radiculare şi medulare cu evoluţie lent progresivă. 

În arahnoidita spinală difuză are loc afectarea măduvei spinării, învelişurilor şi 
rădăcinilor ei la mai multe niveluri. Maladia are evoluţie progresivă. Manifestările clinice 
sunt polimorfe, cu semne radiculare şi conductive. Analiza lichidului cefalorahidian 
poate pune în evidenţă sindromul licvorean de disociație proteică-celulară uşor 
exprimată. Administrarea tratamentului adecvat contribuie esențial la încetinirea evoluției 
maladiei şi chiar la vindecarea completă. 

Arahnoidita spinală chistoasă în evoluţia sa clinică aminteşte foarte mult evoluția 
unui neurinom intrarahidian, intradural, dorsal: faza manifestărilor de tip radicular, faza 
sindromului Brown-Sequard, faza lezării medulare transverse totale. 

Diagnosticul arahnoiditelor spinale se face pe bază de anamneză, manifestări 
clinice, examen electrofiziologic (electromiografie, potenţiale evocate somato-senzoriale 
şi motorii). Examenele neuroimagistice care contribuie în mod decisiv la stabilirea 
diagnosticului sunt tomografia computeruzată şi rezonanța magnetică nucleară, 

Diagnosticul diferențial al arahnoiditelor spinale se face cu tumorile medulare, 
forma spinală a sclerozei multiple, siringomielia, mielopatia vasculară cronică, 
hematomielia. 

Tratamentul arahnoiditelor spinale ca şi al celor cerebrale se face în mod 
medicamentos şi chirurgical. De tratament medicamentos beneficiază în special 
arahnoiditele spinale adezive, pe când cele chistoase se supun exclusiv intervențiilor 
neurochirurgicale. 


MIELITA 


Mielita este o boală infecțioasă acută de focar a măduvei spinării, deseori cu lezarea 
transversă atât a substanţei albe, cât şi a celei cenușii, uneori cu implicarea rădăcinilor 
şi învelişurilor medulare. În funcţie de criteriul patogenic, mielitele sunt primare şi 
secundare. 

Etiologie. Cauza mielitelor primare nu este elucidată, presupunându-se originea 
virală a lor. Mielita secundară se instalează de obicei în urma suferințelor infecțioase, 
stărilor infecțioase generale (anghine, pneumonii, gripă, rubeolă), precum şi după 
vaccinare antirabică. Uneori mielita este o parte componentă a diverselor neuroinfecții 
cu suferință difuză a sistemului nervos (meningopoli-radiculonevritei, panencefalitei 
sclerozante subacute etc.). 

Patogenie. În mod clasic mielita acută este condiționată de invadarea măduvei 
spinale de către un virus neurotrop sau de toxina acestuia. Virusul sau toxinele produse 
de el pătrund în măduva spinării pe cale hematogenă sau limfogenă ori prin spațiile 

perineurale. În faza următoare de evoluţie a procesului patologic are importanță 
răspunsul imun al organismului, inclusiv şi starea de alergizare a lui. În calitate de 
factori favorizanţi pot servi suprarăcirea, intoxicaţiile, supraeforturile fizice şi 
psihoemoționale. 

Anatomie patologică. Procesul patologic se poate localiza la nivel medular 
cervical, toracic, lombo-sacral. Uneori el debutează în segmentele medulare inferioare, 
ascensionând în direcţie craniană, alteori acelaşi proces patologic se desfăşoară şi la 
nivelul nervilor optici (opticomielită). Măduva spinării se edemaţiază, devine 
hiperemiată, în cazurile grave are loc infiltrația parenchimului medular şi a învelişului 
moale al lui cu celule limfoidale, se modifică celulele nervoase. În fazele tardive se 
formează cicatrice din țesut glial şi conjunctiv. În unele cazuri în măduva spinării se 
formează focare mari de necroză, are loc trombozarea venelor superficiale şi profunde 
ale măduvei spinării. 

Tabloul clinic. Mielita se instalează, de regulă, pe un fundal infecțios preexistent: 
cefalee, astenie generală, dureri în extremităţi şi în spate; copilul bolnav devine capricios; 
creşte temperatura corpului. Perioada prodromală durează de la câteva ore până la 
câteva zile. Mai târziu se asociază tabloul clinic compus din tetrada de simptome: 
tetra- sau paraplegia/pareza, tulburarea conductivă (paraplegică) a tuturor 

felurilor de sensibilitate, tulburări ale funcţiilor sfincteriene, dereglările 

vegerative-trofice. Un pericol deosebit îl prezintă mielita cervicală cu desfăşurarea 
procesului infecțios la nivel de intumescenţă cervicală: ascensionarea în direcție craniană 
cu implicarea trunchiului cerebral provoacă grave tulburări de respirație. Decurgerea 
procesului patologic la nivel de măduvă lombară este însoţită de escare, tulburări 
sfincteriene (la debut — retenţie, mai târziu — incontinenţă) şi complicaţii infecțioase 
secundare (cistită, uretrită, pielită, nefrită). 

Cazurile grave sunt condiţionate de ascensionarea procesului patologic în direcție 
caudal-craniană, alterându-se în 2-3 zile întreaga măduvă spinală, ceea ce frecvent 
conduce la deces. 

Evoluție, prognostic. În funcţie de evoluţie mielitele se divizează în: fulminante 
(paraliziile se instalează în câteva ore), subacute (câteva zile) şi cronice (manifestările 
clinice se stabilesc în decurs de 1-1,5 săptămâni). În cazurile uşoare mielita acută se 
finalizează prin vindecare completă, în cazurile de gravitate medie rămân pareze sechelare, 
iar în cazurile grave pacienţii decedează. Există pericolul asocierii sepsisului, poartă de 
intrare a infecţiei fiind căile urinare şi decubitele. 

Diagnostic. Diagnosticul de mielită acută se stabileşte în faza de instalare a 
paraliziilor simetrice cu tulburări conductive ale sensibilităţii, dereglări ale funcțiilor 
sfincteriene şi vegetative-trofice pe fundalul unui proces infecțios şi/sau toxic. La 
stabilirea diagnosticului contribuie puncția lombară cu analiza lichidului cefalorahidian, 
Are loc creşterea moderată a presiunii licvorului, în componenţa lui se observă 
creşterea moderată a conținutului de proteine şi a numărului de elemente celulare 
(sindrom lichidian meningitic), Glicorahia rămâne la nivelul indicilor normali sau creşte 
nesemnificativ, 

Investigația neuroimagistică de elecție în diagnosticarea mielitei transverse este 
rezonanța magnetică nucleară. În stadiile foarte precoce examenul RMN poate fi 
normal sau fals negativ. Ulterior apar modificări demielinizante hiperintense în 
regimul T.-ponderat de examinare. Leziunile sunt localizate atât în substanţa albă, 
cât şi în cea cenuşie, nesistematizate, frecvent se extind craniocaudal pe lungime 
mare, depăşind înălţimea a două vertebre în 80% din cazuri. Pe secţiuni transverse 
focarul infecțios poate ocupa toată măduva spinală. Captarea substanţei de contrast 
poate fi de tip nodular, difuz sau periferic, meningeal sau radicular. În regimul T- 
ponderat de studiu mici peteşii hemoragice pot apare hiperintense. Mielitele cu 
piogeni (stafilococ, streptococ) în faza presupurativă apar în imaginea RMN destul 
de nespecific: hipersemnal în regimul T.-ponderat, hipo- sau izosemnal în regimul 
T -ponderat cu captarea difuză a substanței de contrast. Dimensiunile măduvei 
spinale pot fi normale sau lărgite. Afectarea vasculară secundară poate da 
complicaţii de tip tromboză şi infarct medular. Opticomielita (boala Devic) se 
caracterizează prin imagine de demielinizare acută severă a nervilor optici şi 
medulară la un interval de zile sau săptămâni. Vindecarea clinică parțială în mielită 
are corespondență RMN manifestată prin atrofie medulară. 

În stabilirea diagnosticului de suferință medulară, precum şi a prognosticului 
evoluției mielitei acute poate fi foarte util examenul electrofiziologic (examenul EMG 
cu electrod coaxial, electroneurografia, potenţialele evocate motorii şi 
somatosenzoriale). 

Diagnosticul diferenţial al mielitei acute se face cu epidurita supurativă, 
poliomielita, tumorile medulare, scleroza multiplă, spondilita tuberculoasă, arahnoidita 
spinală, meningomielita, paraplegia spastică Strumpell. 

Tratament, profilaxie. În perioada acută a mielitei acute se indică antibiotice, 
sulfanilamide, desensibilizante, deshidratante. 

În mielita supurativă antibioterapia se începe imediat după stabilirea diagnosticului 
prezumtiv. Important este ca hemocultura şi însămânțarea lichidului cefalorahidian să 
fie efectuate până la introducerea antibioticelor. În antibioterapia empirică se va lua în 
considerare patogenia procesului patologic, fapt ce permite presupunerea 
microorganismului vinovat şi respectiv antibioticul necesar. În cazurile cu evoluție 
fulminantă se vor indica antibiotice care vor combate tot spectrul de microorganisme 
posibile (de exemplu vancomycin + cefotaxim + metronidazol). 

În mielitele virale şi cu component alergic se indică steroizi în doze mari. 

Se vor lua măsuri de control al funcțiilor organelor sfincteriene (cateterizarea vezicii 
urinare şi spălarea ei cu substanțe dezinfectante — rivanol, furacilină etc.) şi de prevenire 
a escarelor. 

În perioada de restabilire se indică tratament recuperator în combinaţie cu 
medicaţia de acțiune vasoactivă, anticolinesterazică, miorelaxantă (dacă este 
necesar). 

Profilaxia mielitei acute presupune combaterea şi sanarea focarelor de infecții, 
precum şi măsurile de călire şi fortificare generală a organismului uman. 


Neurosifilisul 

Etiopatogenie. Sifilisul este o maladie sexual-transmisibilă cauzată de Treponema 
palidă. Treponema invadează sistemul nervos central în decurs de 3 până la 18 luni 
de la inocularea primară în organism în sifilisul netratat pe cale hematogenă şi/sau 
limfogenă. Iniţial are loc o reacţie inflamatorie hiperergică a meningelor, care mai 
târziu se transformă în proces proliferativ de cicatricizare. În afară de meninge, 
procesele inflamatorii se răspândesc pe patul vascular şi pe parenchimul sistemului 
nervos central. 

Clasificare. Sifilisul în raport cu axa timpului se clasifică în primar, secundar, 
terțiar şi cuaternar. Neurosifilisul, la rândul său, se clasifică în precoce (până la 5 ani 
de la infectare) şi tardiv (după 5 ani de la infectare). Neurosifilisul precoce se 
manifestă prin meningită asimptomatică, meningită cu manifestări clinice, 
meningoencefalită, meningomielită, mono- şi polinevrită, afectare gumoasă a 
encefalului şi măduvei spinale. Neurosifilisul tardiv se manifestă prin meningită 
asimptomatică tardivă, neurosifilis meningovascular, tabes dorsalis, paralizie generală 
progresivă (demenţa paralitică). 

Manifestări clinice. Meningita asimptomatică. Se descoperă la bolnavul cu sifilis 
la o eventuală puncţie lombară. Necesită tratament adecvat, deoarece la un număr 
anumit de bolnavi meningita asimptomatică netratată poate evolua în sifilis 
meningovascular, tabes dorsalis, paralizie generală progresivă. 

Meningita sifilitică debutează acut cu febră până la 38*C, cefalee, vertij, 
acufene, fotofobie, grețuri şi vome. Semnele meningiene sunt uşor — moderat 
exprimate. Examenul fundului de ochi pune în evidenţă uneori hiperemia sau edemul 
papilei nervului optic. În cazul suferinței selective a meningelui bazei encefalului 
se instalează manifestări de suferinţă a funcției nervilor cranieni, de cele mai dese 
ori a nervului oculomotor (diplopie, ptoză palpebrală superioară, midriază, strabism 
divergent, dereglări de motilitate a globilor oculari). Poate fi prezent semnul Argyll 
Robertson: fotoreacţia directă şi consensuală este abolită, în timp ce acomodația 
pupilară şi convergenţa globilor oculari sunt perfecte. 

Meningoencefalita sifilitică are manifestări clinice descrise pentru meningita 
sifilitică, la care se asociază manifestări de suferință cerebrală în focar: mono- şi 
hemipareze, tulburări de sensibilitate, dereglări de vorbire, sindroame alterne, dereglări 
de coordonare a mişcărilor etc. 

Meningomielita sifilitică debutează prin parestezii şi dureri radiculare, localizate 
corespunzător nivelului de lezare a măduvei spinării şi învelişurilor ei. Mai târziu intervine 


diminuarea reflexelor osteotendinoase şi a sensibilităţii profunde. Boala evoluează în 

sensibilităţii şi tulburări sfincteriene. 
Mono- şi polinevrita sifilitică nu are anumite manifestări specifice distinctive 

comparativ cu mono- sau polinevritele de altă etiologie. Este caracteristică nevralgia 
trigemenală, sciatică şi intercostală. Existenţa polinevritei sifilitice este discutabilă. 

Afectarea gomoasă a encefalului şi măduvei spinării se manifestă prin sindrom 
de hipertensiune intracraniană cu sau fără semne de focar şi prin sindrom de 
compresiune medulară transversă. 

Neurosifilisul meningovascular se manifestă ca o meningită bacteriană cu 
hipertermie, sindrom meningeal, convulsii, manifestări de suferință a nervului oculomotor 
comun. Meningita gomoasă bazală produce simptome de diabet insipid, tulburări psihice, 
paralizii oculare, prinderea pneumogastricului cu interesarea laringeană, a spinalului şi 
hipoglosului. Adițional se descriu hidrocefalia, infantilismul şi fenomenele diencefalo- 
hipofizare. 

Tabesul dorsal se referă la neurosifilisul tardiv şi în varianta clasică parcurge trei 
faze de evoluţie: nevralgică, atactică şi paralitică, 

Faza nevralgică debutează prin dureri radiculare intense de caracter lancinant 
care durează 1-2 secunde. Accesele dureroase au tendinţa de a se repeta timp de 
ore şi chiar zile întregi. Teritoriul sindromului algic este limitat de un dermatomer, 
mai frecvent fiind implicate membrele inferioare mono- sau bilateral. La început 
crizele dureroase sunt provocate de modificări climaterice, expunere la frig şi de alte 
cauze externe, în fazele avansate ale maladiei apariţia lor neavând cauză concretă. 
La fel de relevante în faza de debut a tabesului dorsal sunt şi paresteziile. Bolnavii 
acuză senzație de amorţire, frigere, comprimare a extremităților şi a trunchiului 
corpului. Deosebit de caracteristică este localizarea acestor manifestări la nivel de 
mameloane şi mai jos de ele. Hipoestezia se localizează în dermatomerele Th.-Th,, 
pe suprafața medială a antebraţului şi cea laterală a gambei şi talonului piciorului. In 
aceleaşi zone poate fi prezentă hiperestezia. La instalarea hipoesteziei are loc dispariția 
simțului de durere la compresia puternică a nervului ulnar în vecinătatea apofizei 
cubitale (semnul Bernadski) şi a tendonului achilian (semnul Abadi). 

O manifestare frecventă în tabesul dorsal sunt crizele tabetice viscerale. Durerile 
sunt însoţite de tulburarea funcţiei organului respectiv. Tipice sunt crizele gastrice cu 
dureri chinuitoare în regiunea epigastrală, vome repetate. Durerea se intensifică la 
mişcări, la schimbarea poziţiei corpului. 

Un semn patognomonic precoce al tabesului dorsal este diminuarea şi abolirea 
reflexelor osteotendinoase, Întâietatea o deţin reflexele achiliene şi rotuliene, apoi cele 
de pe extremităţile superioare. Reflexele abdominale şi cremasterian rămân intacte 
timp îndelungat. Tulburarea integrităţii arcurilor reflexe provoacă instalarea hipotoniei 
musculare. 

Deja în prima fază de evoluţie a maladiei se pot observa modificările pupilare 
(semnul Argyll Robertson, mioză paralitică, pupilă crenelată, anizocorie). La 10-15% 
din bolnavii cu tabes dorsalis are loc degenerarea retrobulbară a nervului optic cu 
dezvoltarea atrofiei papilare sure. Bolnavii acuză în legătură cu aceasta diminuarea 
acuităţii vizuale, dereglări ale vederii cromatice, iar perimetria detectă scotoame şi 
îngustarea concentrică a câmpului vizual. 

Nervii cranieni afectaţi în faza nevralgică a tabesului dorsal pot fi oculomotor comun, 
auditiv, hipoglos. 

La sfârşitul fazei nevralgice a tabesului dorsal deseori se instalează tulburările 
sfincteriene exprimate prin excitare sexuală exagerată, care apoi se transformă în 
impotenţă. Dereglările de micţiune se manifestă prin retenție care evoluează în 
incontinență. Se observă tendinţa spre constipaţii. 

Faza atactică a tabesului dorsal se caracterizează prin ataxie spinală progresivă. 
La debutul acestei faze bolnavul pierde capacitatea deplasării sigure prin întuneric, 
apoi se asociază nesiguranța şi clătinatul la mers. Bolnavul începe să se folosească de 
baston. Instabilitatea în poziţia Romberg este însoțită şi de o evidentă tulburare a probelor 
de coordonare (indice-nas şi călcâi-genunchi). Se instalează o dereglare severă a simțului 
mioartrocinetic, la început la picioare, iar mai târziu şi la mâini. Are loc creşterea 
expresiei semnelor clinice din prima fază de evoluție a maladiei, în special a tulburărilor 
pupilare şi sfincteriene. 

Faza paralitică a tabesului dorsal se caracterizează prin intensificarea ataxiei, din 
care cauză bolnavii pierd capacitatea de deplasare şi autodeservire. Hipotonia musculară 
îi imobilizează completamente. În această fază de evoluţie a maladiei se instalează 
tulburările trofice exprimate prin osteo- şi artropatii. Maladia progresează lent în decurs 
de 15-25 ani. 

Paralizia generală progresivă (demenţa paralitică) constă în tulburări psihice 
cu debut neurasteniform, deficit de memorie, cefalee, absenţe, vertijuri, crize de 
migrenă oftalmică cu semnul Argyll Robertson pozitiv. Atrofia optică survine în 
aproximativ 5% din cazuri. În perioada de acutizare tulburările psihice se agravează, 
fiind însoţite de o descompunere progresivă psihointelectuală. Apar tulburări în 
coordonare, tremor, iar reflexele osteotendinoase inițial exagerate ulterior scad. 
Bolnavii, dacă nu au urmat tratamentul antiluetic, se demenţiază şi mor în marasm 
sau caşexie paralitică, 

Diagnosticul de laborator. Testele serologice pentru sifilis se împart în cele care 
decelează anticorpii împotriva antigenelor lipidice secundare interacțiunii dintre 
treponemă şi gazdă (reagine) şi testele ce decelează antigenele derivate din Treponema 
pallidum. 

VDRL (Veneral Disease Research Laboratory) este cel mai frecvent utilizat test 
reaginic şi se bazează pe flocularea unei suspensii de cardiolipină, lecitină şi colesterol 
antigenici cu serul pacientului. 

Testele antitreponemice specifice cel mai des utilizate sunt TPHA (Treponema 
pallidum hemaglutinare) şi FTA-ABS (anticorpi treponemici fluorescenţi în serul din 
care anticorpii antitreponemici au fost anterior absorbiți, utilizându-se treponeme 
nepatogene). 

Rămân actuale în stabilirea diagnosticului de sifilis reacția Wasserman, reacțiile 
coloidale Lange, reacția de imobilizare a treponemei palide, reacţia de imunofluorescență, 
reacţiile de precipitare Kan. 

Actualmente sunt pe cale de implementare markeri specifici mult mai sensibili ai 

neurosifilisului: benzi oligoclonale cu evaluarea anticorpilor antitreponemici produși 
intratecal ce țin de clasa imunoglobulinelor M şi G, reacţia de polimerizare în lanţ cu 
detectarea acizilor nucleici treponemici în lichidul cefalorahidian. 

Mai multe informaţii sunt obținute la analiza obişnuită a lichidului 
cefalorahidian. În cazul când clinic sunt prezente manifestări neurologice de focar 
produse de un eventual proces intracranian înlocuitor de spaţiu (goma) puncția 
lombară se va efectua cu o deosebită precauţie, deoarece există pericolul hernierii 
cerebrale. Neurosifilisul activ produce o creştere a numărului de celule de peste 
200 elemente /mm:, predominant limfocite şi creşterea conţinutului de proteine 
până la 2 g/l. 

Tratamentul în stadiile iniţiale ale oricărei forme de neurosifilis opreşte evoluţia 
bolii şi permite vindecarea totală. Se administrează penicilină G 12-24 mln i/v/zi timp de 
10-15 zile. În caz de alergie la peniciline se recomandă: tetraciclină 500 mg x 4 ori/zi în 
decurs de 30 zile sau eritromicină 500 mg x 4 ori/zi în decurs de 30 zile ori cloramfenicol 
1 g i/y fiecare 6 ore timp de 6 săptămâni sub controlul eritropoezei sau ceftriaxon 
2 gi/vorii/m timp de 14 zile. 

La iniţierea tratamentului se va ţine cont de posibilitatea dezvoltării reacției 
Jarisch-Herxheimer: reacţie febrilă tranzitorie ce se manifestă de obicei în cazurile 
neavansate, atingând apogeul la 6-8 ore de la administrarea antibioticului. Bolnavul 
se plânge de dureri musculare, cefalee, frisoane, tahicardie, tahipnoe, slăbiciune 
generală. Temperatura se normalizează în decurs de 12-24 de ore. Pentru prevenirea 
acestei reacţii adverse se vor administra corticosteroizi (prednison 20 mg) în decurs 
de 3 zile, începând cu | zi înainte de iniţierea tratamentului antitreponemic. Se pot 
adăuga salicilați. 

Numărul de celule din lichidul cefalorahidian ar trebui să revină la normal în 3 
luni, iar al proteinelor în 6 luni. Acest răspuns trebuie verificat, mai ales după 
tratamente care nu includ penicilină, prin puncții lombare repetate la 6 săptămâni 
şi la 3 luni după terminarea terapiei, apoi la interval de 6 luni, până când celulele şi 
proteinele au ajuns la normal în 2 determinări succesive, Durerile lancinante se pot 
tratata cu carbamazepină sau fenitoină, crizele gastrice — cu adrenalină subcutanat. 


Manifestări neurologice în infecția cu virusul imunodeficienței umane 
(HIV/SIDA) 

Etiopatogenie. Virusul imunodeficienței umane este membru al grupului 
lentivirus din familia retrovirusurilor. El are tropism pentru două tipuri de celule: 
linia macrofag-monocit (în sistemul nervos central omologul lor este microglia) 
şi limfocitele T-helper; manifestările neurologice rezultă din infecția combinată 
a celor două tipuri celulare. Evoluţia bolii poate fi divizată în 3 etape: infecția 
primară (seropozitivitate), perioada asimptomatică (pre-SIDA), în care pot 
apărea unele modificări mediate imunologic; în final — stadiul SIDA cu infecţii 
oportuniste, 

Manifestări clinice. Infecția cu virusul imunodeficienței umane poate produce 

un spectru larg de tulburări, începând cu stări asimptomatice şi terminând cu 
limfoadenopatie difuză. Manifestări clinice de suferință a sistemului nervos prezintă 
circa '/, de bolnavi, cercetările morfopatologice demonstrând suferința sistemului nervos 
în toate cazurile de deces, 

Stadiul infecției primare (seropozitivi). La adult această fază de evoluţie a 
maladiei durează în medie 8 ani, toţi pacienţii mai devreme sau mai târziu dezvoltând 
SIDA. 

Meningită aseptică poate fi manifestarea neurologică de primoinfecţie HIV. 
Pacienţii prezintă cefalee, febră, sindrom meningeal. Analiza lichidului cefalorahidian 
pune în evidenţă o pleiocitoză cu limtocitoză, hiperproteinorahie şi glicorahie normală. 
Nu există nici un semn neurologic care să distingă acest tip de meningită de alte meningite 
virale, uneori la diagnostic contribuind mono- sau polineuropatia craniană, cea mai 
frecventă fiind atingerea perechii a VII-a. 

Encefalita din stadiul de seropozitivitate HIV de asemenea nu poate fi diferențiată 
de manifestările clinice ale altor encefalite virale cu o limfocitoză medie în lichidul 
cefalorahidian (20-30/mm») şi manifestări electroencefalografice şi neuroimagistice 
sugestive pentru encefalită. 

Însănătoşirea clinică survine şi de la encefalită, şi de la meningită în decurs de 2-3 
săptămâni. 

Manifestările rare la pacienţii seropozitivi includ sindromul Guillain-Barré, angeita 
cerebrală şi rabdomioliza acută, mielita transversă şi amiotrofia nevralgică. 

Stadiul asimptomatic (pre-SIDA). În acest stadiu al infecţiei se produc 
modificări imunologice cu scăderea numărului de limfocite CD, şi creşterea celor 
CD, cu creşterea policlonală a imunoglobulinelor în ser şi cu scăderea capacității de 
răspuns a limfocitelor T. 

Meningita aseptică are o evoluţie cronică, cu valori uşor majorate de proteine şi 
pleocitoză limfocitară ce nu depăşeşte 100 celule/mm: în lichidul cefalorahidian. 
Conţinutul de glucoză în LCR este în limită normală, 

Polimiozita nu are specificităţi proprii acestei infecții şi se manifestă ca o 
polimiozită proximală dureroasă cu creşterea conținutului de creatininkinază în ser 
şi cu modificări miogene detectate prin studiul EMG cu ac-electrod. Corticosteroizi 
utilizaţi în doze obişnuite pentru tratamentul polimiozitei ameliorează substanţial 
starea pacienţilor şi nu cresc riscul asocierii unei eventuale complicaţii infecțioase 
oportuniste. 

Polineuropatia demielinizantă inflamatorie cronică are un tablou identic 
cu cel care se întâlnește la subiecții seronegativi. Studiul electrofiziologic depistează 
creşterea latenței motorii distale, bloc de conducere, încetinirea vitezei de conducere. 
Analiza lichidului cefalorahidian denotă o hiperproteinorahie uşoară şi o pleocitoză 
moderată. Biopsia de nerv scoate în evidență manifestări de demielinizare cu 
infiltraţie inflamatorie cu limfocite CD, şi macrofagi. Bolnavii se pot ameliora 
spontan, efect curativ atribuindu-se plasmaferezei şi injectării intravenoase de gama- 
globulină. 

Stadiul SIDA se manifestă clinic prin boli determinate direct de infecția cu virusul 
HIV şi/sau prin asocierea infecțiilor oportuniste. 

Boli determinate direct cu virusul HIV. Complexul cognitiv-motor se 
manifestă la debut prin lentoarea gândirii, neadaptarea la condiţiile sociale şi o apatie 
generală. Manifestările descrise evoluează lent progresiv în decurs de mai multe 
luni, la ele asociindu-se tulburări de coordonare vizuală-motorie şi mnezice. Mai 
târziu se dezvoltă dereglări oculomotorii, spasticitate musculară, ataxie şi mişcări 
involuntare (tremurături). În faza terminală bolnavii prezintă mutism, stare vegetativă, 
parapareză, incontinenţă şi în final demenţă severă. La 20% din pacienţi analiza 
lichidului cefalorahidian detectă o leucocitoză limfocitară (mai puţin de 50 de celule/ 
mn), la 60% din ei este prezentă o hiperproteinorahie, concentraţia de B,- 
microglobuline corelează cu severitatea encefalopatiei. Examenul TC şi RMN arată 
o atrofie cerebrală tipică difuză cu lărgirea şanţurilor intergirale şi a sistemului 
ventricular. 

Mielopatia HIV se manifestă prin instalarea subacută progresivă a unei parapareze 
spastice-atactice. Diagnosticul este unul de excludere. 

Neuropatia HIV se manifestă prin disestezii distale lent progresive însoţite de deficit 
motor şi areflexie, 50% din bolnavi pot prezenta şi tulburări vegetative periferice. 

Miopatia cauzată de SIDA se prezintă cu mialgii proximale, slăbiciune, niveluri 
serice crescute ale creatininkinazei. Diagnosticul se bazează pe examenul EMG 
(afectare de tip miogen) şi biopsie musculară (degenerarea miofibrilelor, incluziuni 
citoplasmatice, depozite de nemalină). 

Pentru sindromul de imunodeficienţă achiziționată (SIDA) deocamdată nu există 
tratament etiologic. Se administrează substanţe cu efect temporar de inhibiţie a 
transcriptazei reversibile a HIV-1 cum sunt zidovudina, didanozina, zalcitabina. Toate 
aceste medicamente au efecte secundare sever exprimate, provocând inhibiţia 
hematopoezei, cefalee, tulburări psihice de grad uşor, miopatie, pancreatită, neuropatii 
periferice cu component algic. 


SIDA cu infecții oportuniste. Joxoplasmoza, datorată reactivării unei infecții 
latente, este cea mai obişnuită infecție oportunistă a sistemului nervos central la 
pacienții cu SIDA. Tabloul clinic are evoluţie lentă şi cuprinde cel mai frecvent 
hemipareza şi ataxia însoţite de febră, cefalee şi crize convulsive. Se întâlnesc 
cazuri cu evoluție fulminantă, fără manifestări de focar. Diagnosticul se stabileşte 
pe bază de date clinice şi neuroimagistice. Tratamentul de elecţie se compune din 
pirimetamină (50-100 mg/zi) şi sulfadiazină (4 g/zi) cu acid folic (20 mg/zi). În 
cazul edemului cerebral sever se administrează dexametazon (12 — 16 mg/zi). 

Infecția cu Cryptococcus neoformans se poate manifesta prin meningită cronică, 
hidrocefalie sau comă. Meningita se manifestă prin cefalee, febră şi redoarea cefei. 
Hidrocefalia poate să se manifeste prin tulburări de echilibru. Analiza lichidului 
cefalorahidian nu scoate în evidență anumite modificări patologice. Diagnosticul 

pozitiv se pune la detectarea criptococului în lichidul cefalorahidian şi/sau a antigenelor 
criptococice în sânge şi/sau în lichidul cefalorahidian. Tratamentul este dificil, 75% din 
pacienţi supraviețuiesc doar 3 luni de la infectare, 

Alte infecții bacteriene ale sistemului nervos central sunt mai puţin frecvente. 
Sunt actuale infecțiile cu micobacterii atipice. Diagnosticul se bazează pe semnele 
clinice de meningită şi pe examenul bacteriologic (biopsie şi cultură). Opțiunile terapeutice 
sunt foarte limitate. 

Sifilisul se caracterizează printr-o evoluţie neobişnuit de rapidă spre stadiul 
terțiar. Tabloul clinic se prezintă sub formă de demenţă sau meningită. Diagnosticul 
se bazează pe examenul serologic, penicilina rămânând în prima linie de tratament, 

Leucoencefalita multifocală progresivă este o afecțiune provocată de un 
papovirus ubicuitar (virusul JC) şi apare la 2-5% dintre pacienţi cu SIDA. Clinic 
apar semne de afectare în focar cu hemi- sau parapareză, ataxie, hemianopsie, 
demență. Examenul RMN vizualizează sectoare de demielinizare în substanța albă 
în regimul T, ponderat. Reacţia de polimerizare în lanț demonstrează prezenţa 
virusului în creier în probele luate prin biopsie cerebrală şi mai rar în lichidul 
cefalorahidian. Azidotimidina şi citarabina administrate intravenos sau intratecal 
pot încetini progresia maladiei. Prognosticul este rezervat. 

Alte infecții virale includ infecțiile din grupul herpes: virusul varicelozosterian, 
virusul herpesului simplu tip 1 şi 2 care produc leziuni cutanate, meningite sau encefalite. 
Se recomandă tratamentul cu aciclovir. 

Citomegalovirusul de asemenea este un agent patogen important în SIDA cu 
infecţii oportuniste, provocând multineuropatii şi radiculopatii lombosacrale rapid 
progresive şi necrozante cu scădere de forță musculară şi tulburări sfincteriene de 
tip retenţie. Membrele superioare de regulă rămân neafectate. Procesul patologic 
poate afecta şi măduva spinării. Concomitent infecția atacă alte organe (retina, 
plămânii). Tratamentul se compune din administrarea ganciclovirului în combinaţie 
cu azidotimidină. 

Există dovezi că virusul Epstein-Barre este implicat în etiologia limfomului primitiv 
cerebral din SIDA. 

Pacienţii cu SIDA pot dezvolta limfoame primitive ale sistemului nervos central, 
precum şi boli cerebrovasculare acute (infarcte sau hematoame) al căror diagnostic se 
bazează pe semne clinice şi examene TC şi RMN. 

Encefalita toxoplasmozică (fig. 137) 

Etiopatogenie. Maladia este cauzată de Toxoplasma gondi — protozoar mobil din 
subclasa Coccidia care parazitează intracelular. Gazdă definitivă este pisica. Se descriu 
forma dobândită şi congenitală de toxoplasmoză la om, Forma dobândită are loc prin 
ingerarea chisturilor de Toxoplasma gondi (biftec prost prăjit, carne de oaie crudă, 
contactul cu fecale de pisică), Forma congenitală are loc prin transmiterea parazitului 
de la mamă la făt pe cale sanguină, atunci când prima suferă de forma inițială 
(asimptomatică) de toxoplasmoză. Sistemul nervos este afectat în special în trei moduri: 
a) diseminarea toxoplasmei în cadrul infecţiei generalizate; b) ca o manifestare de 

hipersensibilizare la ruperea chisturilor; c) ca o recădere infecțioasă, în special la bolnavii 
cu limfoame, sub corticoterapie. 

Morfopatologie. În parenchimul cerebral se depistează noduli microgliali cu centrul 
necrozat, în jurul cărora este prezent un infiltrat cu polimorfonucleare și proliferare 
microglială intensă. Nodulii vechi sunt calcificaţi. În toxoplasmoza congenitală are loc 
o lezare severă a perenchimului cerebral neonatal. 

Fig. 137. Toxoplasmoză. Imagini RMN cerebrale în plan axial relevând leziuni 
hiperintense. In imaginea T -ponderată (din dreapta), leziunea evidențiază o 
conturare inelară pronunțată. Pacientul este un bărbat de 28 de ani cu SIDA. 


Manifestările clinice sunt variate şi se pot manifesta acut (fulminant), subacut 
şi cronic. Forma fulminantă are manifestările unei meningoencefalite sever exprimate 
cu sindrom convulsiv, confuzie mentală, comă şi deces. Mai rar în forma fulminantă 
pot fi delimitate manifestările de encefalită, miocardită şi polimiozită. Forma subacută 
se manifestă ca un proces intracranian înlocuitor de spațiu cu localizare unică sau 
multiplă. Evoluţia cronică a toxoplasmozei se exprimă prin semne cerebrale de focar 
şi/sau cu sindrom de hipertensiune intracraniană, în cadrul cărora au loc remisiuni 
spontane sau obţinute în urma tratamentului administrat. Pentru toxoplasmoza 
congenitală a fost descrisă tetrada diagnostică Sabin compusă din sindrom convulsiv, 
corioretinită, hidrocefalie şi calcificări cerebrale. Alte semne majore ale toxoplasmozei 
congenitale pot fi microcefalia, retardul psihomotor, febra, hepatosplenomegalia, 
erupțiile cutanate. Toate aceste semne se observă îndată la naştere sau peste câteva 
săptămâni (luni) mai târziu. Majoritatea nou-născuţilor cu toxoplasmoză congenitală 
decedează, supraviețuitorii rămân cu manifestările sus-menţionate de diferit grad de 
expresie. 

Diagnosticul de toxoplasmoză se bazează pe: 1) depistarea semnelor de 

toxoplasmoză generalizată (febră, limfadenopatii, hepatosplenomegalie); 2) teste 
serologice (testul Sabin-Feldman, reacția de fixare a complementului, reacția de 
aglutinare, metoda imunofluorescenţei indirecte); 3) izolarea parazitului prin inoculare 
la şoarece a lichidului cefalorahidian extras de la bolnav; 4) diagnosticul histologic, în 
special din biopsia musculară. 

Tratamentul toxoplasmozei se face cu pirimetamină (100-200 mg doză primară, 
apoi câte 25 mg în fiecare zi) şi sulfadiazină (4 g doză iniţială, apoi de la 2 până la 6 g 
în fiecare zi) minimum 4 săptămâni. Tratamentul toxoplasmozei congenitale se face 
cu pirimetamină (0,5 mg/kilocorp/zi) şi sulfadiazină (30-50 mg/kilocorp/zi) în 3-5 serii 
de 21 de zile, care alternează cu spiramicină (100 mg/kilocorp/zi) timp de 1-2 luni. Se 
pot adăuga corticosteroizi. La bolnavii cu toxoplasmoză pe fundal de SIDA tratamentul 
se efectuează neîntrerupt pentru a preveni eventualele ucutizări. 


Afecţiuni neurologice în maladia Lyme (neuroborelioza) 

Etiopatogenie. Maladia Lyme este o afecţiune infecțioasă multisistemică 
cauzată de un grup de spirochete iniţial denumite Borrelia burgdorferi, mai târziu 
adunate sub genericul de Borrelia burgdorferi sensu lato şi care astăzi are cel 
puţin trei genospecii: Borrelia burdorferi sensu stricto, Borrelia garini şi Borrelia 
afzelii. Dimensiunile boreliilor nu depăşesc 30 um în lungime şi 0,25 m în diametru, 
ele au 7-11 flageli la fiecare extremitate. Maladia este o zooantroponoză al cărei 
rezervor sunt rozătoarele, căprioarele, cerbii, precum şi animalele domestice, câinii, 
pisicile. Omul achiziţionează agentul patogen prin înțepătura căpuşelor infectate 
din clasa /xodes. Boala Lyme are caracter sezonier, apare primăvara-vara-toamna, 
fiind determinată de perioada de activitate biologică a căpușelor. Infecția se 
răspândeşte pe cale hematogenă, dar nu se exclude şi diseminarea axonoplasmatică 
a ei. Cele mai frecvent afectate organe şi sisteme sunt pielea, sistemul nervos, 
articulațiile, cordul. Conform clasificării acceptate de mai mulți clinicieni s-a convenit 
a evidenția stadiul precoce (localizat şi diseminat) şi tardiv al bolii. 

Manifestări clinice. În varianta „clasică” de evoluţie a neuroboreliozei poate 
fi observat următorul lanţ de evenimente: rhuşcătura de căpuşă —> eritem migrator 
—> semne de intoxicație generală —> manifestări neurologice. Intervalul de timp 
de la înțepătura căpuşei infectate până la instalarea manifestărilor neurologice 
variază de la 2 până la 6 săptămâni (în medie | lună, cu extreme de 1-16 săptămâni). 

Eritemul migrator este un semn clinic preţios în stabilirea diagnosticului bolii 
Lyme. Nemijlocit, în locul înțepăturii (mai frecvent pe coapse, în regiunea inghinală 
sau axilară) apare o leziune cutanată cu o maculă sau papulă în centru şi un eritem 
care se extinde periferic (de unde şi denumirea de eritem migrator) în formă inelară 
cu un diametru de cel puţin 5 cm, delimitându-se de pielea sănătoasă printr-un 
lizereu roşu-aprins strălucitor, Curând zona centrală capătă o nuanţă cianotică, 
apoi devine palidă. 

Semnele de intoxicație generală nu poartă un caracter specific şi se manifestă prin 
febră, astenie, dureri difuze, 

Sindromul Garin-Boujadoux-Bannwarth din borelioza precoce include: 

- meningita limfocitară; 

- radiculonevrita; 

- neuropatia craniană. 

Aceste manitestări se întâlnesc şi în mod solitar sau în combinaţii a câte două. 

Meningita borelică limfocitară are evoluţie subacută şi se manifestă după 
perioada de intoxicare apreciată iniţial ca o infecţie virală intercurentă. La bolnav 
se instalează o cefalee difuză de diferită intensitate. Uneori cefaleea este simptomul 
dominant al meningitei borelice. La ea se asociază greţurile şi voma. Bolnavul 
pierde progresiv în masă corporală, devine uşor epuizabil. Ascensiunile febrile pot 
atinge valori de 38-38,5*C. Obiectiv se constată semne meningeale lejere sau 
moderate. De obicei, rezultatele testelor de laborator de rutină sunt fără devieri 
patologice. Examinările repetate ale lichidului cefalorahidian pun în evidență 
pleocitoza limfocitară şi creşterea concentraţiei de proteine (sindromul licvorean 
meningitic). 

Radiculonevrita borelică se manifestă în special prin dureri, care pot fi şi unicul 
simptom al bolii. Sindromul algic radicular într-un număr anumit de cazuri este însoțit 
de deficit motor şi/sau senzitiv. 

Neuropalia craniană se manifestă clinic mai frecvent prin suferința nervului facial 
şi respectiv prin pareză mimică tip periferic, care la aproximativ '/, din bolnavi este 
bilaterală. Este patognomonică pentru neuroborelioză pareza mimică şi atingerea 
senzitivă trigeminală omolaterală. În ordine descrescândă pot suferi perechile de nervi 
cranieni VI, IV, I, VIII, H, IX-XII. 

Sindromul Guillain-Barré, precum şi plexitele borelice se întâlnesc mai rar, mai 
mulţi autori consideră că la baza lor stă reacţia inflamatorie autoimună secundară. 

Mielita transversă este cea mai severă manifestare neurologică a maladiei 
Lyme, constituind aproximativ 3% din toate cazurile de neuroborelioză. Deseori ea 
e asociată sindromului Garin-Boujadoux-Bannwarth sau altor manifestări descrise 
mai sus. 

Encefalita borelică reprezintă una din formele cronice progresive ale maladiei 
Lyme. Manifestările clinice poartă caracter de ordin general sau de focar, Semnele 
generale sunt somnolența, labilitatea emoţională, dereglările de memorie, 
concentraţie şi comportament. Afectareu în focar a parenchimului encefalului se 
manifestă prin ataxie, tulburări sfincteriene de tip central, para- sau tetrapareză 
spastică, diminuarea sau chiar pierderea de tip neurosenzorial a auzului. Au fost 
descrise crize comiţiale focale şi generalizate, afazie şi dizartrie, cazuri unice cu 
manifestări coreice, atetozice şi distonice, tulburări sfincteriene tranzitorii. 

Sindromul Parkinson, encefalomielita progresivă, polineuropatia tardivă, 
sindromul de scleroză laterală amiotrofică sunt forme cronice de neuroborelioză 
care se întâlnesc foarte rar, dar care trebuie luate în considerare mai ales atunci când 
se observă acrodermatita cronică atrofică — o formă dermatologică tardivă a maladiei 
Lyme. 

Diagnosticul neuroboreliozei suspectate clinic, clinic-imagistic şi 
electrofiziologic poate fi confirmat cu certitudine prin examenul lichidului 
cefalorahidian. Analiza acestuia denotă o pleiocitoză limfocitară cu numeroase celule 
plasmatice cu limfocite activate, precum şi dereglarea distinctă a barierei hema- 
toencefalice (rata crescută a albuminei sau creşterea proteinei totale în lichidul cefa- 
lorahidian), 

Diagnosticul de laborator. În stabilirea diagnosticului de neuroborelioză, în afara 
datelor clinice, anamnestice şi epidemiologice, o importanţă decisivă are diagnosticul 
de laborator. 

Metodele directe de detectare a spirochetelor 

Izolarea directă din piele, sânge, lichid cefalorahidian, lichid sinovial prin cultivare 
pe medii sterile este o metodă extrem de precisă, dar şi extrem de laborioasă, rezultatul 
fiind posibil peste 2-4 săptămâni. 

Reacţia de polimerizare în lanţ este metoda directă de detectare a secvenţelor 
de ADN spirochetal. Această tehnică este extrem de sensibilă şi poate descoperi invazia 
unui număr mic (1-10) de bacterii, 

Metodele indirecte de identificare a spirochetelor 

Reacţia de imunofluorescenţă indirectă constă în formarea complexului specific 
antigen-anticorp cu capacitatea de a fixa antiglobulina marcată cu fluorocrom şi 
observarea lui în microscopul luminescent. Metoda e sensibilă în 50-60% din cazuri, 
titrul de > 1:80 pledând în favoarea bolii Lyme. 

Testul imunoenzimatic (ELISA) este o reacție serologică de detectare a interacțiunii 
dintre antigen şi anticorpul asociat chimic cu o enzimă, complexul format declanşând o 
activitate de scindare a substratului unde se desfăşoară reacția. Efectul se exteriorizează 
prin intensitatea coloraţiei. Metoda detectează IgG totale, sau izolat clasele IgM şi IgG. 
Nivelul de sensibilitate a testului se estimează la 85%. 

Tehnica Western-blot permite studierea răspunsului anticorp la diferite antigene 
ale Borreliei burgdorferi separate în prealabil prin electroforeză în funcţie de 
greutatea lor moleculară pe un suport solid. Tehnica Western-blot se utilizează pentru 
confirmarea rezultatelor serologice pozitive sau echivoce, apreciate prin testele 
descrise mai sus. 

Tratamentul ncuroboreliozei se efectuează cu antibiotice cu spectru larg de acțiune, 
antibioticul fiind ales în funcţie de manifestările clinice şi de durata maladiei. Boreliile 
sunt susceptibile la macrolide, tetracicline, peniciline semisintetice şi cefalosporine de 
generația I şi II. 

În neuroborelioză se poate administra intravenos ceforaxim (6 g/zi) sau cefiriaxonă 
(2 g/zi) ori penicilină G (20 mln UA/zi) timp de 14-30 de zile. Meningita borelică 
cedează la administrarea intravenoasă a penicilinei G (10 mln UA/zi) în combinaţie cu 
doxiciclcină 200 mg/zi per os. 

Administrarea corticosteroizilor în tratamentul bolii Lyme este discutabilă, 

Profilaxia infectării cu Borrelia burgdorferi prevede luarea măsurilor de 
prevenire a muşcăturilor de căpuşă. În acest scop recomandările standard în cazul 
vizitării zonelor de viețuire naturală a ixodelor prevăd folosirea îmbrăcămintei de nuanță 
deschisă (pentru a detecta rapid căpuşele) ajustată în aşa mod ca tegumentele să nu 
fie expuse unui eventual atac. Poate fi folositor repelentul antiacarian, dar cu o deosebită 
precauție la copii, deoarece are efecte neurotoxice. La sfârşitul zilei după vizitarea 
zonelor de risc se recomandă inspectarea atentă a tegumentelor. Administrarea 
profilactică a antibioticelor în caz de muşcătură de căpuşă nu este recomandată. Recent 
a fost elaborat şi se utilizează vaccinul antiborelic, Eficienţa imunizării încă nu este 
cunoscută, 


BRUCELOZA SISTEMULUI NERVOS 


Etiopatogenie. Brucelele sunt microorganisme gram-negative, mici, imobile, 
aerobi obligaţi. Bruceloza face parte din zoonoze, omul infectându-se predominant 
pe cale alimentară prin lapte şi produse lactate, rolul principal în aspect epidemiologic 
revenind ovinelor (caprelor şi oilor). Bruceloza este o boală cu parazitism intracelular. 
Incubaţia este de 10-14 zile, boala având un caracter sezonier în perioada lunilor 
martie-mai. Afectarea directă a sistemului nervos în bruceloză are loc în 2-5% din 
cazuri. 

Manifestări clinice, Meningita acută sau cronică este una din cele mai frecvente 
manifestări neurologice ale brucelozei. Pacienţii, de obicei, prezintă febră, vome şi 
cefalee. Redoarea occipitală este observată în aproximativ 50% din cazuri. În aproximativ 
aceeaşi rată se observă şi o pleiocitoză limfocitară în componența lichidului 
cefalorahidian. 

Neuropatia craniană este o altă manifestare de suferință a sistemului nervos, 
deoarece ca şi în tuberculoză sau sarcoidoză suferă predominant baza encefalului, fapt 
confirmat in vivo prin examen RMN. Perechea a VIII-a de nervi cranieni este cea 
mai frecvent implicată în procesul patologic. În ordine descrescândă concomitent sau 
izolat de perechea a VIII-a procesul patologic poate implica perechile de nervi cranieni 
II, HI, VI şi VII. În asemenea cazuri diagnosticul poate fi confirmat sau infirmat prin 
metoda de potenţiale evocate auditive. 

Sindromul de hipertensiune intracraniană poate interveni izolat sau concomitent 
cu meningita bruceloasă. Examenul fundului de ochi va detecta edemaţierea bilaterală 
a papilei nervului optic. În asemenea cazuri este important a exclude un eventual abces 
cerebral de origine brucelică. 

Encefalita brucelică se întâlneşte de obicei în asociere cu meningita de aceeași 
etiologie şi se manifestă prin accese convulsive, ataxie cerebeloasă şi semne 
„psihiatrice” (depresie, amnezie, psihoză, agitaţie, euforie). Au fost raportate câteva 
cazuri de hemoragie subarahnoidiană cauzate de rupturi ale anevrismelor de arteră 
bazilară în meningoencefalita brucelică. 

Mielopatia brucelică a fost descrisă în 12% din cazurile de neurobruceloză. 
Mielopatia brucelică are o evoluţie cronică, urmând manifestările generale de 
infecție. 

Diagnostic. Analiza generală a sângelui poate arăta o leucopenie cu limfocitoză 
relativă. Pancitopenia este prezentă în aproximativ 20% din cazurile de bruceloză. 

Modificările lichidului cefalorahidian în meningita brucelică acută şi cronică 
sunt similare şi constau din pleocitoză limtocitară şi proteinorahie moderată. Agentul 
patogen poate fi cultivat din prelevatele bolnavilor, deşi acest lucru, însă, este de 
lungă durată şi laborios. În practică pentru confirmarea diagnosticului se foloseşte 
testul standard de aglutinare pentru depistarea anticorpilor în componenţa lichidului 
cefalorahidian. 

Tratament. Brucella este susceptibilă la administrare de streptomicină, trimetoprim, 
sulfamethoxazol, tetracicline (de cele mai dese ori se foloseşte doxiciclina) și rifampicină. 


Parazitozele sistemului nervos central 

Fiind răspândite mai rar decât afecțiunile inflamatorii, tumorale şi vasculare, 
parazitozele sistemului nervos central ocupă un loc deosebit de important în patologia 
neurochirurgicală. Aceste afecțiuni creează dificile probleme diagnostice şi de 
tratament. 

În Moldova cele mai frecvente parazitoze ale sistemului nervos sunt 
echinococoza şi cisticercoza. Toxoplasmoza şi trichinoza au o distribuție geografică 
dituză şi sunt extrem de rare, iar paragonimiaza şi schistostomiaza se întâlnesc în 
Orientul îndepărtat, 

Echinococoza sau hidatidoza sistemului nervos central reprezintă o boală 
parazitară determinată de dezvoltarea în organism a larvei de Taenia echinococcus, 
localizată la nivelul encefalului şi vertebromedular sub formă de chisturi solitare sau 
multiple de dimensiuni variabile. Echinococoza este o parazitoză răspândită atât la 
animale, cât şi la om. Din punctul de vedere al distribuţiei geografice hidatidoza 
prevalează în țările, unde creşterea oilor şi a vitelor se promovează în mod intensiv. 
Frecvența hidatidozei cerebrale este în funcţie de endemia echinococozei. Faţă de 
celelalte două mari localizări (hepatică şi pulmonară), incidența echinococozei 
cerebrale apare destul de rar şi constituie în medie l-2 % (Marinescu, 1971). Cu 
toate acestea, localizarea cerebrală a echinococozei sub aspectul frecvenţei ocupă 
locul trei în organism. 

În general, chistul hidatic intracerebral este unic. Localizările multiple sunt de origine 
cardiacă şi constituie hidatidoza metastatică, 

Concomitent cu cele encefalice, pot exista localizări hidatice şi în alte organe. 
Substanţa cerebrală oferă condiții favorabile pentru dezvoltarea chistului hidatic, întrucât 
este un țesut moale, care poate creşte cu uşurinţă în dimensiuni. 

Localizarea preferențială a chistului hidatic se produce la nivelul emisferei cerebrale, 
dezvoltându-se în substanța albă, de obicei, subcortical şi în regiunile mai vascularizate. 
Localizarea subcorticală este predominantă pentru că la acest nivel arteriolele corticale 
dau ramuri colaterale, curentul sanguin fiind mult mai lent. De obicei, chisturile hidatice 
sunt situate în teritoriul arterei sylviene, în special, în regiunea rolandică, deoarece 
această arteră constituie drumul cel mai uşor pentru embolul parazitar. Localizările 
hidatice în fosa posterioară sunt extrem de rare. 

Volumul chistului hidatic poate atinge dimensiuni considerabile, ocupând în întregime 
un lob sau chiar toată emisfera cerebrală. Forma chistului este ovală sau aproape 
sferică, 

Consecințele dezvoltării chistului hidatic asupra parenchimului cerebral sunt multiple. 
Țesutul cerebral este multiplu. Țesutul cerebral nu este invadat şi nici infiltrat în cazul 
echinococozei, ci suferă o deplasare continuă datorită creşterii chistului. Datorită 
dezvoltării expansive a chistului substanţa cerebrală suferă efectul compresiunii şi al 
ischemiei consecutive. Prin expansiunea sa chistul hidatic intră în conflict nu numai cu 
parenchimul cerebral, dar şi cu masele cerebrale şi cu ventriculele cerebrale pe care le 
deplasează în general. Meningele nu suferă modificări, rareori dura mater este erodată 
şi perforată. 

Tabloul clinic. În 70% din cazuri atestăm fenomene de hipertensiune intracraniană, 
rareori fenomene focale (20%) şi 10% din ele alcătuiesc o stare infecțioasă (febră, 
frisoane, care durează 2-3 zile), La copii debutul afecțiunii este, de obicei, insidios. La 
aceşti pacienţi se constată mărirea craniului cu o stare generală bună. Semnele 
neurologice depind de sediul chistului hidatic; ele sunt discrete. Epilepsia apare într-o 
proporție de 50% din toate cazurile şi este de tip focal, în două treimi din cazuri 
simptomele evoluează lent, iar o treime din ele evoluează intermitent şi chiar cu regresia 
semnelor clinice. 

Tulburările psihice se manifestă, în special, prin afectarea intelectului, tulburări 
de memorie, atenție spontană diminuată. Uneori au loc modificări de comportament 
şi afectivitate; bolnavii devin indiferenți, apatici sau cu tendință de depresiune. 

Sintetizând tabloul clinic al hidatidozei cerebrale, se poate descrie următoarea triadă 
clasică: cefalee cu dureri localizate la presiune, semne neurologice de localizare rare şi 
neprecise şi zgomot de „oală crăpată” la percuţia craniului. 

Examene paraclinice. În diagnosticul hidatidozei cerebrale o valoare deosebită 
au mijloacele paraclinice de examinare. 

Examenele biologice depistează o eozinofilie în sânge şi în lichidul cefalorahidian, 
reacţii pozitive de fixare a complementului (Weinberg-Pârvu) şi intradermoreacția 
Cassoni. 

Datorită hipertensiunii intracraniene puncţia lombară, uneori, este contrain- 
icată, 

Electroencefalograma arată anomalii electrice predominant specifice în emisfera, 
nde se află chistul echinococozei. 

Radiografia craniană simplă este un examen deosebit de valoros prin faptul că 
oate evidenția unele semne marcate de hipertensiunea intracraniană radiologică și 
nele modificări locale caracteristice (asimetrie craniană, subțierea oaselor craniului 
e partea leziunii, calcificări ale contururilor chistice), 

Pneumoencefalografia este deosebit de periculoasă. Ventriculografia a constituit 
nult timp metoda de elecție în diagnosticarea chisturilor hidatice. Ea poate prezenta o 
magine de deplasare a sistemului ventricular. 

Aerochistografia (injectarea aerului în chistul puncţionat) nu se recomandă, 
leoarece cu ajutorul puncţiei stimulează răspândirea conţinutului infectat al 
histului. 

Angiografia este o metodă de elecție actuală. După părerile majorităţii autorilor 
iceasta este o metodă ideală de investigare a chisturilor echinococozei cerebrale. 
Angiografic se constată deplasarea marcată a vaselor cerebrale cu conturarea unei 
"one complet avasculare. 

Tomografia axială computerizată constituie o metodă de investigaţie valoroasă în 
vidatidoza cerebrală. Imaginea spaţială computerizată a conţinutului cranian relevă 
sediul şi volumul lor real. 

Tratament conservator medical nu există; se foloseşte cel chirurgical, În chistul 
nidatic unic se obțin vindecări în 100% din cazuri. Nu sunt recidive. În chisturile hidatice 
nultiloculare se produc recidive, adesea chiar infectate, 

Cisticercoza sistemului nervos central reprezintă infectarea creierului şi a măduvei 
spinării cu forma larvară a cestodului Taenia solium (cysticercus cellulosae). 

Dintre formele de cisticercoză umană mai răspândită este cea cerebrală, 
Cisticercoza cerebrală apare după 20 de ani, când se observă alteraţii ale mucoasei 
ubului digestiv şi o aciditate gastrică scăzută. Aceştia sunt cei doi factori importanți, 
zare nu permit distrugerea embrionilor. 

În creier cisticercul trăieşte până la 30 de ani şi moare. Infestarea se poate face 
n etape după cum, de asemenea, decurge în diferite etape şi moartea; în momentul 
nfestării şi al mortificării parazitul elimină mai multe toxine şi apar semne clinice 
serioase. Cisticercul are mărimea unui bob de mazăre rotund, acoperit cu o membrană, 
ar în interior conţine conținut lichid. Uneori, cisticercul se poate clasifica târziu. În 
avitățile ventriculare el poate fi mai mare, cât o cireaşă, iar la baza creierului 
formează vezicule mari, multiloculare. Cisticercii pot fi unici, dar deseori sunt multipli 
sute sau chiar şi mii). 

Creierul prezintă un edem cerebral şi o leptomeningită difuză cu arahnoidită bazală 
„dezivă. 


Tabloul clinic. Semnele clinice depind de numărul paraziţilor din creier, de 
localizarea lor, de faza biologică a cisticercului (viu, mort) şi de complicațiile produse în 
creier (edem cerebral. arahnoidită, ependimită). Debutul este brusc în 50% din cazuri. 
Evoluţia este intermitentă în 60-70% din cazuri. Din punct de vedere clinic, cisticercoza 
cerebrală se manifestă prin următoarele sindroame: 

1) sindromul de hipertensiune intracraniană cu tablou complet sau disociat se 
întâlneşte în 85% din cazuri şi este mai important în formele difuze şi în cea bazală, 
fiind în marea majoritate reprezentat de triada clasică (cefalee, vomă, edem papilar). 
Datorită obstrucției trecătoare de către un cisticerc, ce pluteşte liber în calea de 
scurgere a lichidului cefalorahidian, mai ales când cisticercul este în ventriculul IV, 
în cisticercoza intraventriculară pot apărea fenomene paroxistice de hipertensiune 
intracraniană. Hipertensiunea intracraniană poate determina o formă clinică a 
cisticercozei cerebrale; 

2) crize de epilepsie localizată sau generalizată pot domina o altă formă clinică. 
Manifestările paroxistice îşi pun amprenta asupra întregului tablou clinic al evoluției. 
Autorii remarcă frecvenţa şi marele polimorfism clinic al manifestărilor epilepsiei 
cisticercazice. Uneori, epilepsia este simptomul de debut şi singurul simptom în evoluția 
bolii. Crizele comiţiale de tip focal sunt nai frecvente decât cele generalizate. Crizele 
de epilepsie pot fi întrerupte de perioade lungi de acalmie. Aceste perioade de acalmie 
sunt explicate astfel: în momentul infestării şi în cel al calcificării cisticercului se 
elaborează o cantitate de toxină, ce realizează producerea crizelor de epilepsie în 
salve. 

Între aceste perioade există acalmii lungi, iar o nouă invazie va actualiza tabloul de 
epilepsie în salve. Crizele jacksoniene (focalizate) sunt alternante (când în hemicorpul 
stâng, când în cel drept). Această particularitate a crizelor din cisticercoza cerebrală 
constituie un preţios punct de sprijin pentru diagnosticul afecțiunii; 

3) sindromul meningeal este prezent în toate formele anatomo-clinice ale 
afecțiunii cu o preponderență faţă de lociulizările cisticercozice de la nivelul fosei 
posterioare; 

4) sindromul psihic este deosebit de frecvent. Tulburările psihice predominante 
sunt cele de afectare a funcţiilor intelectuale şi de alterare a stării de conştienţă. 

Din punct de vedere clinic, majoritatea autorilor au remarcat polimorfismul 
simptomatic al manifestărilor psihice, fapt care u dus la concluzia despre nespecificitatea 
lor. Factorii patogenici, ce stau la originea tulburărilor psihice, sunt encefalita 
cisticercozică, vasopatia parazitară cerebrală şi sindromul de hipertensiune intracraniană. 
Tulburările psihice sunt grave din punctul de vedere al prognosticului în cisticercoza 
generalizată; 

5) sindromul neurologic de localizare este de intensitate diferită. După frecvenţă 
putem depista: sindrom piramidal, afectarea nervilor cranieni, tulburări senzitive, 
tulburări de echilibru. În general, aceste sindroame nu au o frecvenţă şi o intensitate 
deosebită. 

Forme clinice după localizare. Deci, formele clinice, în funcţie de localizarea 
cisticercozei, pot fi emisferice, ventriculare, bazale şi generalizate (difuze). 

Cisticercoza emisferică este cea mai frecvent întâlnită şi produce simptome în 
raport cu sediul şi numărul paraziţilor. Manifestarea clinică se produce pe prim- 
plan prin crize comiţiale de tip focal (jacksonian sau alternant) şi pe plan secundar 
prin fenomene de hipertensiune intracraniană, tulburări psihice şi deficite 
neurologice. 

Cisticercoza ventriculară este caracterizată prin existenţa a câtorva cisticerci 
într-un ventricul, care sunt liberi în lichidul ventricular şi dau simptomatologia 
tumorilor intraventriculare. Blocând căile de circulaţie ale lichidului cefalo- 
rahidian, cisticercozele ventriculare produc fenomene intense de hipertensiune 
intracraniană. 

Cisticercoza bazală se caracterizează prin prezența unor numeroşi cisticerci 
cu volum mare. Se descriu simptome focale, date de prezența însuşi a cisticercului 
şi simptome la distanță, condiţionate de hidrocefalie (produsă de blocarea 
cisticercului de la bază şi dificultatea absorbției lichidului cefalorahidian). Cisticercii 
pot predomina într-un etaj al bazei. Astfel, în fosa cerebrală posterioară ei vor da 
simptome mari de hipertensiune intracraniană şi semne cerebeloase discrete uni- 
sau bilaterale. Cisticercii pot fi localizaţi lângă trunchiul cerebral, când se va produce 
suferinţa din partea acestuia, sau pot fi localizaţi în unghiul ponto-cerebelos, uni- 
sau bilateral, cu semne corespunzătoare acestei regiuni. Cisticercii localizaţi la 
bază în etajul mijlociu sau anterior descriu simptomatologia acestor regiuni. 

După ce cisticercoza bazală interesează toate etajele bazei, vom observa o 
simptomatologie complexă supra- şi subtentorială, alături de simptome date de o 
leptomeningită accentuată. Se vor ivi crize de epilepsie tipice jacksoniene şi 
generalizate, la care se adaugă concomitent sau succesiv crize cerebeloase, 
bulbare, vertiginoase, generate de descărcări neuronale ale trunchiului cerebral. 
Adesea prinderea nervilor cranieni este observată în cisticercoza bazală, fiind 
interesaţi în mod inegal şi în raport cu procesul de leptomeningită şi numărul 
paraziților. 

Cisticercoza generală difuză are o evoluţie rapidă, asociată cu mare hipertensiune 
intracraniană, cu tulburări psihice, datorate edemului cerebral, produs de toxina 
parazitului, cu crize de epilepsie, fenomene meningiene, febră, somnolenţă, discrete 
fenomene neurologice difuze. 

Formele clinice atipice, rezultate din localizări variate în creier, pot îmbrăca aspecte 
asemănătoare cu cele ale maladiilor Pick, Alzheimer sau ale luesului nervos. De 
asemenea, se poate întâlni epilepsie jacksoniană asociată cu un sindrom bulbar (un 
parazit pe cortexul motor şi altul în trunchiul cerebral). 

Examene paraclinice. Mijloacele de investigaţie paraclinice au o valoare deosebită 
în diagnosticul cisticercozei cerebrale. 

Examene biologice. Eozinofilia este răspândită în formă crescută la peste 
jumătate din cazuri. Diferite reacții serologice, efectuate pentru fixarea sau devierea 
complementului, folosindu-se drept antigen cisticerci porcini, dau rezultate pozitive 
în perioadele de invazie a cisticercozei şi, când mor paraziții (eliberează toxine), în 
rest, aceste reacţii rămân negative. Intradermoreacția la antigen de cisticercus 
cellullosoe reprezintă un mijloc prețios şi urgent în diagnosticul cisticercozei 
nevraxiale. Dintre multiplele teste imunobiologice unica caracteristică a cisti- 
cercozei nevraxiale este reacția de fixare a complementului în lichidul cefalo- 
rahidian. 

Examenul coprologic al bolnavului arată frecvent prezenţa ouălor de tenie. 

Examenul lichidului cefalorahidian este strict contraindicat în cazurile cu 
hipertensiune intracraniană. În momentul examinării, lichidul cefalorahidian arată: 
limfocitoză, eozinofilie, hiperalbuminorahie, hipoglicorahie şi scăderea clorurilor. 

Examenul fundului de ochi poate fi normal sau cu fenomene de edem papilar de 
diferite grade. 

Radiografia craniană simplă este deosebit de valoroasă în evidențierea sindromului 
radiologic de hipertensiune intracraniană şi a cisticercilor calcificaţi. 

Radiografia părților mai trebuie efectuată, uneori, pentru a arăta prezenţa unor 
cisticerci subcutani sau intramusculari, calcificaţi. 

EEG nu furnizează date informaţionale deosebite. 

Pneumoencefalia (posibilă numai în cazurile fără fenomene de hipertensiune 
intracraniană), ventriculografia şi angiografia cerebrală sunt şi normale, cu aspect de 
hidrocefalie internă. Aceste metode 
nu dau imagini concludente în 
cisticercoza cerebrală. 

Tomografia axială compute- 
rizată este o metodă de investigație 
valoroasă în cisticercoza cerebrală, de 
rând cu alte investigații neuroima- 
gistice contemporane (RMN) (fig. 
138). 

Diagnosticul diferențial trebuie 
făcut cu toate procesele expansive 
intracraniene, ca şi în cazul ence- 
falitelor la efectuarea diagnosticului 
diferenţial. Datele examenelor para- 
clinice sunt de un folos real. 


Fig. 138. Cisticercoză cerebrală — imagine 

Evoluţia cisticercozei cerebrale RMN. Multiple chisturi mici conturate şi un 
poate fi acută, subacută sau cronică. chist mare cerebelos la un bărbat care s-a 
Prognosticul este grav în formele adresat cu consecințele unei hidrocefalii 
generalizată, bazală şi ventriculară. obstructive. 

Bolnavii decedează în urma fenomenelor de hipertensiune intracraniană sau de blocaj 
ventncular. 

Localizarea medulară. Forma primară este întâlnită numai în cazuri excepționale. 
Cisticercoza medulară secundară se poate ivi în cadrul unei cisticercoze cerebrale 
generalizate, bazale sau ventriculare. Diseminarea se face pe cale lichidiană, veziculele 
ajungând în spațiul subarahnoidian spinal. Debutează în acelaşi timp sau tardiv, după o 
manifestare a cisticercozei cerebrale. În cazurile primare medulare focarul, de obicei, 
este unic, iar în cazurile secundare focarele sunt multiple. 

Simptomatologia medulară se manifestă prin compresiuni medulare. Tabloul clinic 
s-ar datora atât focarului compresiv, cât şi leziunilor parazitului, care acționează direct 
asupra celulelor şi structurilor medulare, precum şi asupra vaselor medulare lezate de 
toxina aceluiaşi parazit. 

Semnele clinice sunt radiculomielinice, cele radiculare dominând tabloul sub formă 
de dureri unilaterale pe una sau mai multe rădăcini. Se asociază contractura mușchilor 
lombari, reflexe mai vii, prezența semnului Babinski şi a sindromului frust de coadă 
de cal. În cisticercoza medulară secundară, rareori, cu ocazia unei puncţii lombare, 
o dată cu scurgerea lichidului cefalorahidian, pe ac vin şi vezicule parazitare, astfel 
că diagnosticul pozitiv survine ca o surpriză. 

Tratamentul cisticercozei cerebrale constituie deocamdată o problemă nerezolvată. 
Până la ora actuală nu există un tratament etiologic de valoare certă, iar multiplele 
procedee terapeutice, conservatoare sau chirurgicale, nu reuşesc să oprească 
deocamdată evoluţia parazitozei şi să ducă la o vindecare totală. 

Tratamentul conservator cuprinde terapia etiologică şi terapia patogenică. 
Tratamentul etiologic antiparazitar, utilizat pentru formele mature intestinale, nu are 
nici o influenţă asupra cisticercozei tisulare. În cisticercoza cerebrală se utilizează: 
notezinul în doză de 6 mg/kg corp, 10 zile, cu repetare după trei luni, şi antimoniul. 
Aceste tratamente nu dau rezultate concludente. Tratamentul patogenic cuprinde: 
medicaţia anticonvulsivă, corticoterapia, roentgenoterapia profundă antiinflamatorie, 
piretoterapia antiinflamatorie. Dintre acestea corticoterapia prezintă indicații 
categorice atât în intervenţia chirurgicală, cât şi în tratamentul conservator al bolii, 
datorită efectelor antiinflamatoare, antialergice, precum şi influenţei sale asupra 
edemului cerebral. 

Tratamentul chirurgical este: 1) radical (extirparea cisticercilor), indicaţia 
majoră constituind-o paraziţii solitari sau grupaţi cu sediul corticomeningean, 
parenchimatos sau intraventricular; 2) paliativ (combaterea sindromului de 
hipertensiune intracraniană), prin intervenţii decompresive (volet subtemporal 
decompresiv, uni- sau bilateral) sau prin metode de drenaj ale lichidului 
cefalorahidian. Indicaţiile operatorii în aceste cazuri sunt în funcţie directă de 
forma anatomo-clinică a cisticercozei. Tratamentul chirurgical prezintă un risc 
deosebit în formele generalizate. Principala complicație postoperatorie este 
meningoencefalita, în etiologia căreia este posibilă reacția toxicoalergică, 

determinată de traumatizarea intraoperatorie a cisticercilor. Posibilitatea 
recidivelor este foarte frecventă. 

Tratamentul chirurgical al cisticercozei medulare constă în laminectomie cu 
deschiderea spațiului subarahnoidian, urmărind cura radicală a parazitozei 
subarahnoidiene. 

Paragonimiaza este o parazitoză frecventă în Extremul Orient. Parazitul este 
Paragonimus Westirmani, care se localizează în creier sub formă de chisturi ce conţin 
ouă. 

Tabloul clinic are trei stadii: iniţial de invazie, de hipertensiune intracraniană şi 
tardiv sechelar. 

Cel mai frecvent debutul se manifestă prin convulsii. Cefaleea, de asemenea, poate 
constitui debutul. Este lent sau brusc. Debutul brusc se manifestă ca meningoencefalită 
(cefalee, vome, redoare moderată a cefei, febră cu sau fără semne neurologice). Acest 
debut corespunde invaziei parazitului. 

În perioada de stare se întâlnesc fenomene de hipertensiune intracraniană şi epilepsie 
sub forme variate. Fenomenele neurologice de localizare se pot întâlni în raport cu 
topografia leziunilor (sindrom piramidal, parietal, tulburări de vorbire, fenomene de 
fosă posterioară, hemianopsie etc.), 

Tulburările psihice apar în stadiul tardiv. La copii se constată o debilitate mintală 
sau demență, iar la adulți fenomene pseudo-nevrotice. 

Se deosebesc următoarele forme clinice: forma pseudovasculară ictală cu tabloul 
unei embolii din stadiul iniţial, forma meningo-encefalitică, forma de hipertensiune 
intracraniană cu sau fără semne de focar, forma epileptică, forma pseudonevritică de 
tip psihoorganic, forme mixte. 

Evoluţia este progresivă, cronică, întreruptă de remisiuni cu durată variabilă, 
Prognosticul este grav. 

15. BOLILE DEMIELINIZANTE ALE SISTEMULUI 
NERVOS CENTRAL 


Encefalomielita acută diseminată 

Encefalomielita acută diseminată face parte din grupul bolilor demielinizante cu 
caracter infecțios alergic şi care apare la câteva zile după o boală infecțioasă. 

Printre agenții cauzali identificaţi ai encefalomielitei acute demielinizante se numără 
ecovirusurile, virusurile herpes, Coxsackie, Mycoplasma, Borrelia şi agenții asociaţi cu 
infecția HIV/SIDA. O mare parte din cazurile ce apar în prezent nu au un diagnostic 
cauzal al agentului care le-a provocat. În cazurile de encefalomielită acută diseminată 
la adulți agenţii infecțioşi cauzali sunt mai variaţi, dar atât la copii cât și la adulţi 
diagnosticul este adesea prezumtiv şi se face în absenţa unei infecții bine precizate 
care ar fi precedat instalarea bolii. 

Demielinizarea inflamatorie a sistemului nervos central depinde de pătrunderea 
limfocitelor activate prin bariera hematoencefalică. Aceasta favorizează contactul 
țesutului cerebral perivascular cu toți mediatorii imuni celulari, modificările microscopice 
fiind limitate iniţial la infiltrarea intensă perivenoasă cu celule mononucleate şi la 
hemoragie, fără să apară demielinizare. 

Tabloul clinic al bolii este variabil şi poate evalua sub formă de mielită, 
encefalomielită, opticoencefalită, opticoencefalopoliradiculonevrită. Debutează, de 
obicei, în formă acută cu hipertermie, fenomene catarale, indispoziţie generală, 
cefalee, reacţii vegetative şi emoționale. Pe acest fundal apar simptome de afectare 
a sistemului nervos: scăderea acuităţii vizuale, nistagmus, tulburări ale funcțiilor 
nervilor cranieni, pareze centrale sau periferice, parestezii, tulburări coordonatoare, 
tremor sau hiperkinezii, tulburări ale funcţiilor sfincteriene. Lichidul cefalorahidian 
conţine un amestec de polimorfonucleare şi limfocite, o cantitate crescută de 
proteine. 

Boala are caracter monofazic, dar o parte din pacienţii care se recuperează după 
atacul inițial fac recăderi ulterioare şi boala lor nu poate fi diferențiată de forma cerebrală 
a sclerozei multiple. 

Encefalomielita postvaccinală este mai rară. Apare la 21 de zile după vaccinare 
împotriva variolei şi se manifestă prin erupție cutanată şi simptome simetrice, urmate 
de semne cerebrale sau mielitice ce dispar, de obicei, în mod spontan. 

Majoritatea pacienţilor supraviețuiesc cu persistente deficite neurologice. 

Rezonanța magnetică nucleară arată modificări similare celor care apar în scleroza 
multiplă, dar leziunile sunt mai întinse şi mai simetrice, persistând o perioadă lungă de 
timp. 

Nevrita optică 

Nevrita optică se prezintă sub forma durerilor la mișcările globilor oculari, 


urmate de înceţoşarea vederii care evoluează pe o perioadă de câteva ore sau 
zile, putând ajunge uneori până la pierderea completă a vederii. Durerea dispare în 

câteva zile, iar vederea se ameliorează la 90% dintre pacienţi într-un interval de câteva 
luni, 

Statisticele arată că în circa 80% din cazuri nevrita optică evoluează spre scleroză 
multiplă. Pierderea tranzitorie a vederii mai poate apărea şi în neuropatia optică 
ischemică, sarcoidoză, în compresiunea căilor vizuale în porțiunea anterioară. 


Boala Devic 

Boala Devic este caracterizată prin demielinizare masivă şi confluență la nivelul 
căilor vizuale anterioare, asociată cu o demielinizare de egală severitate a măduvei. 
Demielinizările pot să apară simultan sau secvențial, indiferent de ordine, episoadele 
fiind separate de săptămâni sau luni. Boala Devic este întâlnită în special la japonezi, 
fiind interpretată de unii autori ca forma orientală de evoluţie a sclerozei multiple. 


Seleroza multiplă 

Scleroza multiplă este una din cauzele majore ale incapacității neurologice la persoane 
de vârstă tânără, 

Descrierea bolii a fost tăcută prima dată de Charcot, la 1868; tot el a numit-o 
scleroză în plăci, sintetizând astfel topografia şi stadiul final al leziunilor. Morfologic 
acestea apar inițial ca infiltraţii limfomonocitare perivenulare în substanţa albă a 
sistemului nervos central, caracteristică unui proces inflamator nespecific. În faza 
următoare se produce dezintegrarea mielinei pe arii diseminate, în substanța albă, de 
forme şi dimensiuni diferite (demielinizare). Procesul începe prin apariția macrofagilor, 
provocată de un mecanism încă neelucidat, care fagocitează mielina — axonul 
(prelungirea neuronală a fibrelor nervoase) rămânând integru la începutul demieliniză- 
rii — procesul de dezintegrare chimică al mielinei având loc în citoplasma macrofagilor. 
Urmează cicatrizarea acestor arii prin astrocitoză, adică o „sclerozare” a plăcilor, de 
unde provine denumirea bolii, 


Etiopatogenie. Repartiția geografică a bolii. În urma numeroaselor studii 
de prevalenţă a maladiei din multe țări s-a dezvoltat teoria gradientului latitudinal, din 
care rezultă cu certitudine o repartiție inegală a bolii şi anume o frecvenţă crescândă 
cu gradele de latitudine, acest gradient împărțindu-se în 3 categorii (după Kurtzke): 
frecvenţă mare (peste 30 de cazuri raportate la 100 000 de locuitori), medie (între 5- 
15) şi mică (sub 5). O confirmare a acestei „ciudate” corelaţii este existenţa aceluiaşi 
paralelism şi în emisfera sudică, unde creşterea gradului latitudinii este proporțională 
cu creşterea frecvenței bolii, ca o imagine în oglindă a acestei caracteristici 
epidemiologice din emisfera nordică. 

Deosebit de interesante sunt datele rezultate din studiul prevalenței în loturile de 
emigranți. Cercetările făcute în Africa de Sud, printre imigranții albi, proveniți din diferite 
regiuni ale globului, sunt considerate clasice. S-a constatat că cei veniţi din regiunile cu 
risc crescut de îmbolnăvire, după vârsta de 18-20 de ani, mențineau riscul de îmbolnăvire 
din ţara de origine, pe când cei sosiți în perioada adolescenţei „ascultau” de frecvența 

de îmbolnăvire din locul de destinaţie. S-ar putea aprecia că cei, care părăsesc o 
zonă de risc ridicat după vârsta de 15 ani, creează un risc asemănător locului de 
unde au emigrat, pe când, cei care migrează înainte de 15 ani, vor suporta riscul țării 
de stabilire. 

Conform datelor obținute, în Republica Moldova s-a înregistrat un indice de 
prevalență de 7,5 la 100000 de locuitori, o afectare predominantă a sexului feminin 
(8,6°/ oo contra 6,3% pop la bărbaţi) şi a persoanelor din mediul urban, ultimele având 
indicele de prevalență semnificativ mai înalt, comparativ cu cele din mediul rural 
(9,9% o Contra E A 

Indicele de prevalență de 7,5 la 100 000 de locuitori corespunde zonelor de rise 
mediu de pe glob, menționate în literatură, fiind totuşi inferior celui pentru locuitorii din 
tările situate la aceeaşi latitudine. 

De altfel, în regiunile sudice ale Ucrainei, apropiate de noi, au fost înregistrate 
cazuri de SM la o frecvență comparabilă cu a noastră: regiunea Odessa are 6,5 bolnavi 
de SM la 100 000 de locuitori. 


Scleroza multiplă şi sistemul imun. În cazul SM există o reactie 
neadecvată din partea sistemului imun, dar problema-cheie o constituie întrebarea: 
cum se activează celulele imunocompetente periferic sau local, care este antigenul 
ce determină inducerea activării lor? În cazul acţiunii patologice asupra SNC bariera 
hematoencefalică devine permeabilă pentru mai multe tipuri de celule, inclusiv şi a 
celor imunocompetente. 

Astăzi, după o serie de studii populaționale ale sistemului HLA, a devenit incontestabil 
faptul că complexul major de histocompatibilitate este baza, care realizează nu 
determinanta genetică, ci doar susceptibilitatea la boală. De mai multe decenii SM a 
fost supusă numeroaselor studii privind sistemul HLA, atenţia cercetătorilor fiind 
concentrată asupra mai multor haplotipuri şi anume HLA, A, B, DW, 


Factorul viral în scleroza multiplă. Ideea despre inițierea SM de 
către un agent viral, cu toate că nu a fost cert dovedită, nu poate fi pe deplin 
contestată. Studiile epidemiologice au constatat existența unei lungi perioade de 
latență între expunerea subiectului la un presupus agent etiologic infecțios şi debutul 
SM. Observările clinice indică evoluţia ondulantă a bolii, iar studiile anatomo- 
patologice demonstrează existenţa demielinizării cu conservarea iniţială a axonilor. 
Incriminarea viruşilor ca agenţi etiologici în SM este justificată de existența unor 
boli virale experimentale, în care o lungă perioadă latentă de incubație este însoţită 
de evoluţia clinică cu remisiuni, recăderi şi demielinizare, ca principal element 
anatomopatologic. 

Formula generală, acceptată astăzi, sună astfel: „Scleroza multiplă este o boală cu 
ereditate complexă, declanșată în prezența unui sau mai multor factori din mediul 
înconjurător şi al căror rezultat este o agresiune imună”, 

Clinica şi formele evolutive ale sclerozei multiple 

Diagnosticul clinic pozitiv 

Descrierea completă a simptomatologiei SM este extrem de dificilă datorită 
polimorfismului ei. Caracterul enigmatic al bolii, multitudinea formelor clinice şi evolutive 
au provocat situaţia, în care a fost contestată unicitatea nozologică a bolii proclamată 
anterior. 

Sindromul motor cel mai frecvent se prezintă ca un sindrom piramidal sub forma 
unei parapareze spastice, mai rar hemi- /monopareze, hiperreflexie osteotendinoasă 
cu abolirea reflexelor cutanate abdominale şi deseori reflexe patologice piramidale: 
Babinski, Rossolimo, Bechterew-Mendel. 

Sindromul senzitiv se prezintă prin parestezii diverse la membre, dureri în 
regiunea lombară, apariţia semnului „Lhermitte” (senzaţia de „descărcare electrică” 
la flectarea capului anterior). Tulburările de sensibilitate obiectivă constau în hipoestezii 
uneori tulburări de sensibilitate ce se încadrează într-un sindrom medular Brown- 
Sequard. 

Ataxia este o tulburare specifică a funcţiei motorii, care duce la deficitul de 
coordonare şi al mişcărilor voluntare. Este o tulburare care, indiferent de slăbiciunea 
motorie, modifică direcția şi gradul mişcării, deteriorează menţinerea posturii şi a 
echilibrului. Tulburările principale de mişcare ale pacientului ataxic sunt instabilitatea 
posturală şi deficitul de coordonare al mişcării. 

Dizartria este datorată slăbiciunii, spasticității, ataxiei musculaturii bucale, faringiene 
şi laringiene. Tulburările de vorbire includ: articularea nedeslușită, sacadată, volumul 
redus, rezonanța nazală sau stridentă. 

Disfagia se datorează paraliziilor din teritoriul nervilor cranieni şi se întâlneşte la 3- 
20% din bolnavii cu SM. Spasticitatea şi slăbiciunea flexorului gâtului şi a mușchilor 
respiratori şi laringieni contribuie de asemenea la disfagie. 

Tulburările neuropsihice includ: anxietatea accentuată, starea depresivă, 
labilitatea emotivă, euforia, dementa şi uneori psihoze. 

Disfuncţia sexuală tranzitorie sau permanentă poate surveni în orice moment al 
evoluţiei SM, asociate adesea cu disfuncţii vezicale şi/sau intestinale. 

Varietatea evolutivă a SM este foarte mare. Simptomele clinice debutează de regulă 
de la 16 până la 49 de ani. Primele simptome se manifestă prin tulburări vizuale, ce 
apar în urma nevritei retrobulbare, nistagmusului, tulburărilor de coordonare şi de statică, 
simptomelor piramidale (pareze, plegii, semne patologice piramidale). Sunt posibile 
tulburări de sensibilitate, în special a celei vibratorii. 

Se evidenţiază 3 forme tipice: 

e cerebrală; 

e spinală,; 

è cerebrospinală. 

În acelaşi timp divizarea bolii atât după localizarea procesului patologic, cât şi după 
modalitatea de evoluţie este relativă şi în majoritatea cazurilor reflectă doar o etapă în 
evoluţia maladiei. 


Tipurile de evoluţie a bolii: 

ù evoluţie în pusee (recurentă) 

* evoluție în pusee-progresivă (secundar progresivă) 

e evoluție progresivă (primar progresivă) 

Puseu (episod, atac, exacerbare) — apariţia simptomelor sau simptomului de 
disfuncție neurologică cu sau fără confirmare obiectivă cu durata de peste 24 de ore; 
remisiune — ameliorarea evidentă a simptomelor / simptomului pe parcursul a nu mai 
puţin de 24 de ore; remisiunea trebuie să dureze cel puţin o lună, pentru a fi considerată 
esenţială. 

După gradul de certitudine distingem: 

- SM verificată prin autopsie; 

- SM definită clinic; 

- SM clinic probabilă; 

- SM clinic posibilă. 


Examene paraclinice 

Oftalmofundoscopia arată o decolorare a papilei în sectorul temporal, edemul 
papilar printr-un proces inflamator este rar întâlnit. 

Examenul LCR în cursul puseelor arată o creştere moderată a albuminorahiei, 
electroforetic se găseşte o hipergamaglobulinorahie — benzi oligoclonale, caracteristice 
pentru SM. 

Potenţialele evocate arată în raport cu intensitatea leziunii o întârziere a latenţei 
răspunsurilor sau chiar absența răspunsului evocat. 

Rezonanţa magnetică nucleară arată prezența de arii de distrucție a barierei 
hematoencefalice și evidenţierea plăcilor de scleroză localizate periventricular, în corpul 
calos, nervul optic, trunchiul cerebral, măduva cervicală şi în zonele de confluență 
dintre substanţa albă şi cea cenușie (fig. 139). 


Tratamentul medicamentos al sclerozei multiple 

Tratamentul imunosupresiv. Tratamentul imunosupresiv este recomandat ca util 
doar în cazurile pusee lor severe, cu simptome motorii şi/sau cerebeloase recent apărute. 
Doar agravările de o anumită importanţă şi de o anumită durată justifică să instituim o 
corticoterapie. 

Corticosteroizi, în special merilprednisolonul, sunt medicamentele cele mai folosite 
pentru tratarea episoadelor acute ale bolii. Administrarea în doză de 500-1000 mg/zi, 
perfuzie — „Puls terapie” timp de 5 zile este acceptată la moment ca cel mai efectiv 
remediu de tratare a puseelor. Se poate continua cu prednison 60 mg/zi, timp de 3-5 
zile, apoi descrescându-se cu 5 mg la fiecare 3-5 zile, într-un mod relativ rapid. 
Prednisonul, utilizat în acest fel, previne apariția imediată a unui nou puseu, după 


331 


întreruperea administrării de metilprednisolon. Efectele secundare ale metilpredniso- 
lonului utilizat în aşa mod sunt minore: roşeața feţei, edem al gleznelor, gust metalic în 
timpul perfuziei şi în orele următoare. 


Fig. 139. Scleroză multiplă. Imagini RMN T,-ponderate ce demonstrează multiple 
plăci în substanţa albă periventriculară şi în măduva spinării cervicală. 


Azotioprina (imuran, imurel) este un antagonist purinic ce intervine asupra 
metabolismului acizilor nucleici. Poate fi folosit în doză de 2,5-3 mg/kg corp/zi divizată 
în 2-3 prize în tratamentul continuu pe termen lung, fără efect secundar major, timp de 
2-3 ani. 

Plasmufereza este un procedeu ce se bazează pe ipoteza că plasma sanguină a 
bolnavilor cu SM conţine anticorpi ce lezează mielina. Încetinind conducerea impulsului 
nervos, prin care hematiile şi leucocitele se separă de plasmă, aceasta din urmă este 
îndepărtată şi înlocuită cu una nouă sau cu albumină umană. O dată cu îndepărtarea 
plasmei se îndepărtează şi aceşti anticorpi, obținându-se efecte favorabile în procesul 
evoluţiei bolii. Procedeul se repetă de mai multe ori, la anumite intervale de timp (câteva 
zile sau săptămâni). 

Tratamentul de desensibilizare. Constituie o măsură de la care se aşteaptă 
rezultate spectaculoase. Pentru desensibilizare se folosesc extracte din creier de porc 
sau de vită, care conţin proteină bazică mielinică, cu proprietăți antigenice responsabile 
de producerea bolii experimentale. După multe încercări s-a reușit producerea unui 
preparat de proteină bazică mielinică din creierul de vacă, care poate fi administrat 
per os, pentru imunizarea bolnavilor. Copolimerul I (COP I, Copaxone) este un 
polipeptid sintetic asemănător proteinei bazice mielinice, format din 4 aminoacizi ce 
reacţionează încrucişat cu proteina bazică mielinică lor. În studiile pilot s-a obţinut o 
încetinire marcantă a frecvenţei şi severității puseurilor. 

Betaseronul este o proteină din clasa interferonilor beta, produsă prin inginerie 
genetică. Are funcţii de regulator imun, putând astfel combate mecanismele imune ce 
agravează SM. S-a observat că medicamentul reduce frecvența şi severitatea puseurilor 
şi acumularea leziunilor cerebrale, detectate prin RMN. Efectele secundare sunt uşoare: 
febră, senzaţie de oboseală, dureri musculare, reacții uşoare la locul injectării. 
Medicamentul se recomandă numai pentru formele de SM cu evoluţie în pusee. 

Tratament simptomatic. Reducerea tonusului muscular crescut se face până 
la un nivel în care hipertonia musculară reziduală poate fi folosită pentru o mobilitate 
mai bună. Baclofenul (lioresal) este medicamentul cel mai eficace pentru reducerea 
spasticității acționând central pe agoniştii GABA. Medicația se începe cu o doză 
mică de 10 mg luată la culcare, apoi se trece la 2x10 mg pe zi, putându-se creşte 
încet săptămânal cu câte 10 mg, după necesitate și toleranță, până la doza maximă 
de 80 mg/zi. Pentru unele cazuri de spasticitate severă, în care baclofenul este 
fără efect, adăugarea unor doze mici de diazepam (valium) are un efect favorabil 
acționând la nivel medular şi crescând inhibiţia presinaptică la GABA, inhibând 
activitatea formaţiunii reticulate. Dozele obişnuite sunt de 0,5-1 mg (2-3 ori/zi). 
Poate apărea dependenţă astfel încât medicamentul trebuie redus treptat până la 
suprimare, Dandrolene sodium (Dantrium) este utilizat când celelalte medicamente 
nu au efect. 

În afară de tratament medicamentos, tratamentul fizioterapic are locul său bine 
definit în combaterea spasticității. 

Antidepresivele triciclice (amitriptilina) pot fi indicate în cazul stărilor depresive, 
abilității emotive, euforiei, în caz de demență şi uneori psihoze. Se poate începe cu 25 
mg seara, crescându-se treptat doza timp de câteva săptămâni până la 75-100 mg/zi; 
dacă această doză nu dă rezultate după 4-6 săptămâni, se poate creşte doza la 150-200 
mg/zi în mai multe prize. 

Pentru a combate mersul ataxic, tremorul capului sau al trunchiului, tremorul 
intenționat al membrelor se folosesc: clonazepamul, izoniazida şi vitamina-B, sau 
propronalolul. Carbamazepina s-a dovedit a avea efecte bune asupra acestui sindrom 
cerebelos. 

Atârnarea unei greutăţi de 500 g de membrul afectat de tremor produce unele 
ameliorări. 

Pacienţii care au probleme urinare pot să-și golească mai ușor vezica prin 
compresiune abdominală, stimulare perineală. Senzaţia de micțiune incompletă răspunde 
bine la administrarea de preparate cu acțiune anticolinergică. Constipaţia va fi controlată 
prin modificarea dietei şi utilizarea unor laxative. 

16. PATOLOGIA SISTEMULUI NERVOS DE ORIGINE 
EXOGENĂ ŞI ENDOGENĂ 


Manifestările neurologice în patologia somatică 

În bolile somatice se dezvoltă o gamă variată de manifestări neurologice. 
Majoritatea afecţiunilor organelor interne în cursul evoluţiei lor prezintă manifestări 
neurologice semnificative. În multe cazuri diagnosticul depinde de identificarea corectă 
abolii somatice, dar de multe ori implicaţiile neurologice pot constitui motivul iniţial al 
prezentării la medic sau pot chiar rămâne manifestări clinice unice. Cunoaşterea acestor 
sindroame devine astfel importantă atât pentru medicul specialist, cât şi pentru practicianul 
de medicină generală, 

Leziunile sistemului nervos în patologia somatică sunt extrem de variate şi se 
datorează diverselor mecanisme patogenice: 

1. Insuficienţa circulatorie acută şi cronică (în cadrul afecțiunilor cardio-vasculare), 

2. Insuticiența oxigenării sângelui: hipoxia, hipoxemia (patologia aparatului 
respirator). 

3. Carenţa de vitamine, proteine, microelemente şi al. (în cadrul afecţiunilor 
pastrointestinale). 

4. Intoxicația sistemului nervos (în cadrul afecțiunilor hepatice, renale şi al.). 

5. Disfuncția enzimatică şi hormonală (în cadrul afecțiunilor pancreatice, glandei 
tiroide şi a altor glande endocrine). 

6. Extinderea procesului inflamator din organele interne afectate asupra structurilor 
adiacente ale sistemului nervos (procesele inflamatorii din bazinul mic cauzează 
inflamaţia rădăcinilor, plexurilor, nervilor şi al.). 

7. Modificarea componenţei şi structurii elementelor figurate ale sângelui (anemia 
pernicioasă, eritremia, leucemiile). 

8. Compresiunea mecanică a structurilor nervoase (prin procese tumorale, 
anevrisme, pericardită). 

9. Impulsaţia patologică de la organele interne afectate şi altele, 


În stadiile precoce ale patologiei somatice leziunile neurologice, în majoritatea 
cazurilor, sunt funcționale, apoi devin constante şi ireversibile. Dereglările sistemului 
nervos, de obicei, se instalează paralel cu apariţia afecţiunilor somatice. Uneori, ele 
pot preceda manifestările somatice, având, astfel, un rol diagnostic important în 
depistarea precoce a patologiei somatice, precum este depistarea polineuropatiei în 
diabetul zaharat. În multe afecțiuni somatice manifestările neurologice au un caracter 
specific. 

Manifestările neurologice precoce ale multor afecţiuni somatice şi endocrine 
au un caracter generalizat, nespecific şi se traduc prin sindromul asteno- 
vegetativ. Acest sindrom include următoarele simptome şi semne clinice: 
slăbiciune generală şi fatigabilitate sporită, tulburări de somn, indispoziţie, 
anxietate, cefalee, amețeli, transpiraţii, labilitatea tensiunii arteriale şi a pulsului, 
alte tulburări vegeto-distonice. 


334 


Manifestările neurologice în bolile cardiovasculare 

Infarctul miocardic. Semne de afectare cerebrală în infarctul miocardic apar în 
10-30% din cazuri. Patogenia lor se traduce prin tulburări de hemodinamică cerebrală 
şi embolii cerebrale. Căderea tensională, constituind semnul cel mai frecvent în infarctul 
miocardic, cauzează dezvoltarea sindromului cardiocerebral. Acest sindrom include 
tulburări de conștienţă (sincopă, stupoare, comă), crize comiţiale, agitaţie psihomotorie, 
cefalee, amețeli, grețuri, vomă, semne meningiene, cât şi deficite cerebrale de focar 
(hemipareze, afazie, dereglări senzitive, vizuale etc.). Semnele neurologice focale, ca 
regulă, sunt tranzitorii. Ele devin constante în caz de embolism cerebral din trombul 
mural ce se dezvoltă în cadrul infarctului miocardic. Uneori, simptomele de ischemie 
sau embolie cerebrală prevalează asupra manifestărilor infarctului miocardic. Mai rar 
în cadrul infarctului miocardic poate să se dezvolte sindromul cardiospinal, manifestat 
prin parapareze, tulburări de sensibilitate de tip conductiv sau segmentar, dereglări 
sfincteriene. 

În timpul convalescenţei în infarctul miocardic se poate dezvolta sindromul umăr 
mână, ce se caracterizează prin dureri în regiunea articulației humerale şi a mâinii la 
nivelul membrului superior stâng, însoțite de edem şi tulburări vasomotorii ce se finalizează 
cu tulburări trofice — atrofia musculară şi a pielii membrului superior, osteoporoză şi al. 
Datele etiologice, probabil, cuprind participarea mai multor factori: tulburări ale sistemului 
nervos vegetativ (cu punct de plecare de la cord, afectând segmentele cervicale ale 
măduvei, influențând apoi stimuli autonomi, care pornesc de aici, cu hipersensibilitate, 
vasoconstricție şi modificări trofice consecutive), discopatie cervicală, bursită 
subdeltoidiană şi al. 

În angina pectorală se întâlneşte sindromul neurastenic manifestat prin slăbiciune 
generală, fatigabilitate sporită, anxietate, cefalee, indispoziţie, insomnie, labilitatea 
funcţiilor vegetative. Afectarea cerebrală în cadrul acestei patologii o constituie atacul 
ischemic tranzitor sau ictusul cerebral. 

Cele mai frecvente manifestări neurologice ale viciilor cardiace congenitale 
sunt retardarea mintală, sindromul sincopal, sindromul neurasteni form, iar în stadiile 
mai târzii se dezvoltă simptomatologia neurologică focală. Sindromul neurastenic, 
depresia, atacurile ischemice tranzitorii, accidentele vasculare cerebrale, vasculita 
reumatică cerebrală, coreea reumatică asociază mai des viciile cardiace dobândite. 
De asemenea, sindromul sincopal, AIT şi AVC se întâlnesc în tulburări de ritm 
cardiac. 

Hipertensiunea arterială. Cele mai frecvente complicaţii neurologice ale 
hipertensiunii arteriale reprezintă accidente vasculare cerebrale şi encefalopatie 
hipertensivă acută. Encefalopatia hipertensivă reprezintă o disfuncție cerebrală 
difuză asociată creşterii bruşte şi/sau severe a tensiunii arteriale sistemice. Patogenia 
ei se datorează decompensării autoreglării circulaţiei sanguine cerebrale, ceea ce 
conduce la hiperperfuzia sanguină cerebrală şi cauzează edem cerebral, hemoragii 
peteşiale, necroza arteriolelor. Manifestările neurologice ale encefalopatiei 
hipertensive acute sunt prezentate prin cefalee severă, stare confuzională, prețuri 

şi vomismente, tulburări vizuale, edem papilar, deficit neurologic tranzitor, crize 
epileptice. Este de remarcat că encefalopatia hipertensivă răspunde prompt la 
terapia antihipertensivă. Acest fapt reprezintă un singur criteriu definitiv în 
diagnosticul sindromului dat. 

Endocardita bacteriană. Aproximativ la !/, din pacienţii cu endocardită 
bacteriană se dezvoltă semnele neurologice. Mortalitatea la pacienţii cu endocardită 
cu complicaţii neurologice atinge 80%. Incidența complicațiilor neurologice depinde 
în mod direct de microorganismul care cauzează endocardita și este mult mai frecventă 
în cazul infectării valvei mitrale. Extrem de periculoşi sunt cocii gram-pozitivi, 
complicațiile neurologice fiind foarte frecvente la pacienţii infectați cu Staphilococcus 
aureus, 

Complicaţiile neurologice ale endocarditei bacteriene constituie infarctul cerebral 
(cauza — embolism cerebral), encefalopatia dituză (cauza — multiple embolii mici), 
crizele epileptice, anevrismul micotic, abcesul cerebral, hemoragia subarahnoidiană 
(erupția anevrismului micotic), meningoencefalita. Aproximativ 50% din toate 
complicațiile neurologice constituie embolism cerebral cu dezvoltarea infarctului 
cerebral. 

Tulburările de ritm cardiac (tahicardia paroxismală, fibrilaţia atrială, 
bradicardia) deseori prezintă cauza dezvoltării sincopelor. Blocajul atrioventricular 
(sindromul Adams-Stokes) este una din cele mai frecvente cauze de dezvoltare a 
stărilor sincopale, în special, când frecvenţa pulsului devine 30-10 bătăi pe minut. 
Pierderea conştienţei poate fi brutală, fără semne prevestitoare (de exemplu în 
blocul de conducere sau oprirea ritmului sinusal) sau pot aparea amețeli, slăbiciune 
generală, tulburări ale vederii, zgomote în urechi, palpitaţii, greață care se finalizează 
cu pierderea de conştiență. La aceşti pacienţi se constată paloare facială, 
transpiraţii, pulsul imperceptibil, care poate deveni rar sau rapid, deseori aritmic. 
Dacă vezica este plină, poate apărea incontinenţă. În cursul atacului tonusul 
muscular este scăzut, În cazuri de hipoxie cerebrală mai prelungită se pot dezvolta 
convulsii tonice şi clonice. Simptomele pot mima crizele epileptice. Sincopele 
frecvente pot cauza dezvoltarea sindromului encefalopatic (lacunarism cerebral). 
De asemenea, tulburările de ritm cardiac pot fi cauza atacurilor ischemice tranzitorii 
sau a accidentelor vasculare cerebrale, 


Manifestările neurologice în patologia aparatului respirator 

Un rol important în patogenia acestor afecţiuni are hipoxia şi hipercapnia, care se 
dezvoltă în urma tulburărilor ventilatorii şi ale metabolismului de gaze în pulmoni. 
Diminuarea tensiunii arteriale în circuitul mare, spasmul vascular şi tulburările de 
meostază completează mecanismele patogenice responsabile pentru dezvoltarea 
ifestărilor neurologice în patologia aparatului respirator. 
tomatologia neurologică într-un anumit grad de expresie se întâlneşte practic 
olnav cu pneumonie necomplicată, manifestată prin cefalee moderată, 
erestezie generală, tulburări vegeto-distonice. În formele grave ale 

neumoniei franc-lobare pot fi întâlnite sindromul encefalopatic şi meningeal. 
indromul encefalopatic se manifestă prin cefalee severă, grețuri, excitare 
sihomotorie, semne neurologice focale discrete (nistagmus, agitarea reflexelor 
steotendinoase, anizoreflexie, hipertonie musculară), vegetodistonie (abilitatea 
A, pulsului, acrocianoză ş.a.). Deseori se depistează hiperestezia, hiperpatia sau 
ipoestezia în zonele Head-Zaharine. Sindromul meningeal se caracterizează prin 
efalee, greţuri, vomă, fotofobie, hiperestezie totală, mişcări dureroase ale globilor 
culari, uneori, excitare psihomotorie, rigiditate musculară, semnul Kernig. Ca regulă, 
ste majorată presiunea lichidului cefalorahidian cu valori normale de proteinorahie 
i citoză. În formele grave ale pneumoniei ca o complicaţie poate surveni meningita 
“urulentă, 

Cea mai frecventă afectare a sistemului nervos în afecțiunile pulmonare cronice, 
srecum este bronşita cronică, astmul bronşic, emfizemul pulmonar, pneumoscleroza şi 
L., se traduce prin encefalopatie hipoxică cronică. Simptomatologia neurologică a 
cestei afecțiuni se manifestă prin cefalee difuză, preponderent matinală, cu întețire la 
“fortul fizic şi tuse, sincope, sindrom neurasteniform, depresie. Uneori se instalează 
xetalepsia — crize epileptiforme provocate de tuse. Pe parcursul dezvoltării encefalopatei 
\ipoxice cronice, ca regulă, suferă funcțiile cognitive, exprimate prin dereglări de 
nemorie, atenţie, ale capacităţii de concentrare şi altele. Sunt posibile şi semne 
eurologice focale discrete —hiperreflexivitatea, anizo-reflexia, ataxia, tremorul degetelor 
nâinilor întinse şi altele. 


Manifestările neurologice în bolile gastrointestinale 

Afectarea sistemului nervos în bolile gastrointestinale (gastrită, duodenită, colită 
i al.) în majoritatea cazurilor se datorează perturbărilor de metabolism proteic, 
ipidic, glucidic, vitaminic, electrolitic. Patogenia acestor tulburări se datorează şi 
mpulsaţiei patologice de la organele interne afectate. Iniţial aceste perturbări 
sauzează tulburări funcţionale ale sistemului nervos care, ulterior, se transformă 
n tulburări organice. Cele mai frecvente sindroame întâlnite în afecțiunile 
xastrointestinale sunt sindromul algic în zonele Head-Zaharine, sindromul 
)eurasteniform, distonia vegetativă manifestată prin tulburări vegetative permanente 
și paroxismale. Se pot întâlni sindromul sincopal, sindromul polineuropatic, 
ncefalopatia dismetabolică, encefalomielopatia dismetabolică, Se distinge o 
ocalizare caracteristică a zonelor Head-Zaharine în diverse afecţiuni 
xastrointestinale. De exemplu, în ulcerul gastric ele sunt situate în regiunea 
»aravertebrală şi în porțiunea inferioară a omoplatului stâng; în ulcerul duodenal — 
n regiunea lombară, subscapulară, paraombilicală dreaptă; în colită — în regiunea 
nferioară a abdomenului, regiunea lombară şi sacrată. 

Malabsorbţia. Manifestările neurologice în malabsorbție sunt relatate 
predominant în context cu curența de vitamine, condiționată de maladiile 
zastrointestinale, în urma cărora se dezvoltă sindromul de malabsorbție. Astfel, carența 
n vitamina A cauzează cecitatea nocturnă, ulceraţii corneene şi cheratomalacia. 

Uneori se dezvoltă simptomatologia de pseudotumor cerebri (hipertensiune 
intracraniană benignă). Carenţa în vitamina D provoacă dureri osoase nocturne, 
slăbiciune musculară sau tetanie (rezultatul hipocalcemiei), tulburări auditive, 
sindromul miopatic. Deficitul de vitamina K conduce la micşorarea activității 
protrombinice a sângelui şi deseori cauzează hemoragii intracraniene (intracerebrală, 
intraventriculară, subarahnoidiană, subdurală, epidurală). Carenţa în vitamina B, 
(tiamina) poate fi manifestată prin polineuropatie axonală, ambliopie cu scotom 
bilateral, degenerescenţă cerebeloasă corticală. Uneori se dezvoltă o encefalopatie 
Wernicke caracterizată prin confuzie, delir, amnezie, ataxie, dereglări oculomoto- 
rii — nistagmus, oftalmoplegie, care mai frecvent se întâlneşte la alcoolici. Deficiența 
de vitamina B, (piridoxina) poate fi cauza unei polineuropatii, precum şi a dezvoltării 
crizelor epileptice. Pacienţii cu carenţă în vitamina B,,, de obicei, dezvoltă o 
degenerescenţă subacută spinală combinată — mieloză funiculară. Aceasta se 
manifestată prin parestezii şi slăbiciune distală cu creşterea proximală, perturbarea 
sensibilităţii profunde, parapareză spastică. Lezarea tracturilor spinotalamice se 
caracterizează prin ataxie senzitivă (sindromul pseudotabetic). Uneori tabloul clinic 
se completează prin alterarea statusului mintal (confuzie, tulburări de atenţie, 
somnolență, apatie, delir) şi neuropatie optică. Carenţa în acid folic poate cauza o 
polineuropatie manifestată prin parestezii, senzații de arsură şi slăbiciune în porțiunile 
distale ale membrelor. 


Complicaţiile neurologice în patologia hepatică 

Actualmente sunt recunoscute trei sindroame hapatocerebrale: 

* encefalopatia portosistemică acută, pe larg cunoscută ca encefalopatie hepatică 
acută; 

* encefalopatia portosistemică reversibilă recurentă; 

s encefalopatia portosistemică ireversibilă cronică progresivă. 

Tabloul neurologic al encefalopatiei hepatice acute cuprinde trei fenomene: 

|. Alterarea statusului mintal: incoerenţa gândirii şi a acţiunilor, tulburări 
cognitive, starea confuzională, delir, tulburări de conştiență (somnolenţă, obnu- 
bilare, stopor, comă). Nivelul de conştienţă şi disfuncția cognitivă poate fluctua 
în raport cu gradul perturbărilor metabolice ce stau la baza patogeniei encefalo- 
patiei hepatice. 

II. Tulburările motorii: 1) asterixis şi mioclonus; 2) tremor; 3) hiperreflexie. 

O dată cu progresarea encefalopatiei simptomatologia este completată prin posturi 
patologice (decorticare şi decerebrare), iar în stadiile finale apare paralizia flască şi 
areflexia. 

III. Indicii de laborator caracteristici sunt hiperamonemia, creşterea nivelului de 
glutamină în sânge, alcaloza respiratorie şi hipoxemia. 

Examenul electroencefalografic poate fi util prin depistarea undelor trifazice 
caracteristice. 

Encefalopatia hepatică cronică. Această afecţiune se datorează dezvoltării unor 

modificări intelectuale, cognitive şi de conştienţă, deseori asociate cu alte semne 
neurologice (tremor, coree, sindrom akinetico-rigid, ataxie, parapareză spastică) 
la bolnavi cu insuficienţă hepatică cronică şi, mai ales, la cei cu anastomoze 
portosistemice extensive. Tulburările sunt fluctuante, cu episoade confuzionale 
marcate, stări de agitaţie sau comă hepatică. Modificările intelectuale, 
parkinsonismul, ataxia sau spasticitatea devin mai exprimate cu progresia bolii. 
Tratamentul constă în dietă hipoproteică, administrare de antibiotice pentru 
sterilizarea intestinului şi delactuloză. 

Uneori în afecțiunile hepatice cronice se dezvoltă o polineuropatie, în care fibrele 
senzitive sunt afectate timpuriu şi mai exprimat. Tabloul clinic se manifestă prin 
senzații de furnicătură, amorțeli, înțepături, arsuri, la care mai târziu se asociază 
hipotrofii ale eminenţelor metatarsiene. Pacienţii întâmpină dificultatea de a merge 
pe călcâie sau degete în timpul examenului. Examenul obiectiv pune în evidenţă un 
deficit senzitiv pentru toate modurile sensibilităţii de tip polineuritic, abolirea reflexelor 
achiliene. Un rol important în dezvoltarea neuropatiei diabetice joacă carența în 
vitamină B 


Afectarea sistemului nervos în patologia renală 

Patogenia dereglărilor neurologice în afecțiunile renale, în cele mai multe cazuri, 
este condiţionată de intoxicația provocată de azotemie. Există şi alte mecanisme 
patogenice ale afectării sistemului nervos în patologia renală. Astfel, pierderea 
sodiului şi a clorurilor, hipo- sau hiperkaliemia, hipoalbuminemia conduce la 
micşorarea presiunii osmotice-coloidale a sângelui, ceea ce condiționează creşterea 
permeabilității vaselor. Aceasta poate cauza hemoragii şi plasmoragii prin diapedeză, 
edemul țesutului nervos, producând dereglări degenerative ale neuronilor. În 
nefrolitiază este importantă compresiunea mecanică de către calculii renali a 
ramurilor plexului vegetativ al rinichiului. Aceasta declanşează iritația patologică a 
impulsului dureros în ganglionii spinali şi în aparatul segmentar medular, cauzând 
apariţia durerii şi a hiperesteziilor în zonele renale Head-Zaharine. Proiectarea 
durerilor în regiunea cordului (sindrom renocardial) şi abdomenului (sindrom 
renovisceral) frecvent cauzează dificultăţi în diagnosticul diferenţial în practica 
generală. 

Cele mai frecvente manifestări neurologice întâlnite în afecțiunile renale sunt 
radiculalgiile, sindromul polineuropatic, sindromul neurasteniform, paraliziile 
diskaliemice (hipo- sau hiperkaliemice). În stadiile avansate ale patologiei renale se 
pot dezvolta encefalopatia uremică acută, encefalopatia uremică cronică, coma 
uremică, accidentele vasculare cerebrale, ultimele fiind rezultatul complicaţiilor 
hipertensiunii arteriale renale. 

Tabloul clinic al encefalopatiei uremice acute cuprinde cefalee, vertij, apatie 
sau excitare psihomotorie. Sunt caracteristice tulburările de conştiență manifestată 
prin somnolenţă, obnubilare, sopor sau comă. Deseori se asociază semne 
meningiene, crize epileptice şi semne neurologice focale (anizocorie, nistagmus 

orizontal, hipotonie musculară, agitarea reflexelor osteotendinoase ş.a.). Examenul 
oftalmoscopic pune în evidență edemul sau staza papilară, iar rahicenteza lombară — 
creșterea presiunii LCR până la 250-300 mmH,O. 


Afectarea sistemului nervos în bolile endocrine 

Cele mai frecvente complicaţii neurologice apar în diabetul zaharat, mai rar ele pot 
fi întâlnite în patologia glandei tiroide şi a suprarenalelor. 

Diabetul zaharat determină apariţia unor tulburări neurologice variate. Coma 
diabetică survine la diabeticii care au încălcat regimul ori au sistat tratamentul sau au 
fost expuşi unor infecţii, traumatisme, intervenţii chirurgicale. Ea este precedată de 
cefalee, sete, poliurie, astenii, dureri abdominale, greţuri, vărsături, somnolență. 
Intoxicația se produce prin acidoză sau cetoză datorită oxidărilor proaste ale grăsimilor 
în cazul dereglării metabolismului glicemic. Comatosul va avea o respiraţie profundă, 
zgomotoasă cu un miros de acetonă, hipotermie, hipotonie arterială, puls slab şi rapid, 
piele uscată. În sânge se determină hiperglicemie, hiperlipemie cu scăderea rezervelor 
alcaline. În urină - glicozurie, cetonurie şi amoniac crescut. Examenul neurologic 
pune în evidenţă reflexele osteotendinoase abolite, hipotonia musculară, reflexul cornean 
abolit. Examenul oftalmoscopic relevă o retinopatie diabetică, deseori asociată cu 
microhemoragii. 

Atacurile ischemice tranzitorii şi accidentele vasculare cerebrale datorate 
aterosclerozei cerebrale şi hipertensiunii sunt obişnuite la diabetici. Leziunile nervilor 
periferici sunt caracteristice pentru diabetici şi uneori pot fi simptomele de debut ale 
diabetului zaharat. 

Neuropatia diabetică, periferică, distală simetrică se manifestă prin dureri, 
parestezii, senzație de arsură şi modificări senzitive subiective la membrele inferioare, 
Obiectiv se pune în evidenţă pierderea sensibilităţii vibratorii, distal, la membrele 
inferioare, abolirea reflexelor achiliene, sensibilitate la palparea gambelor. A fectarea 
unui nerv (mononevrite) cum ar fi o paralizie izolată de nervul ocular, o paralizie de 
nerv facial, o paralizie de nerv sciatic popliteu extern sau o neuropatie de nerv 
intercostal sunt obişnuite şi se datorează unor leziuni vasculare ale nervului. Un 
sindrom de tunel carpian sau o paralizie de nerv ulnar pot apărea la diabetici datorită 
unei susceptibilităţi deosebite a nervilor periferici la compresiunile trunchiurilor 
nervoase de către structuri adiacente, În diabetul zaharat pot apărea mononevrite 
multiplex. Amiotrofia diabetică apare printr-o neuropatie motorie proximală care 
determină scăderea de forță şi amiotrofii, deseori dureroase, cu afectarea, de obicei 
asimetrică, a mușchilor cvadricepşi. Această neuropatie se datorează ischemiei sau 
hemoragiei nervului femural sau a plexului lombosacral. Neuropatia autonomă este 
obişnuită în diabet, provocând impotenţă, diaree, anhidroză şi anomalii pupilare. 
Acestea din urmă pot fi neregulate ca formă şi areactive la lumină, mimând pupila 
de tip Argyll-Robertson. Neuropatia autonomă a diabeticului poate determina, de 
asemenea, hipotensiune ortostatică, sincopă şi, uneori, stop cardiac. 

Tireotoxicoza. Tremorul, anxietatea, tahicardia, cefaleea, insomnia sunt simptomele 
principale întâlnite în hipertireoidism. La aceşti bolnavi se pot dezvolta coreea, miopatia 


340 


proximală, iar uneori miastenia gravis sau paralizii periodice hipokaliemice. Uneori 
bolnavii cu tireotoxicoză prezintă boala ochiului distiroidian. Diplopia datorată scăderii 
forței mușchiului drept superior este cel mai comun simptom inițial, dar cu timpul poate să 
apară o oftalmoplegie externă cu exoftalmie şi chemosis. Neuropatia optică şi retinopatia 
sunt complicaţii obișnuite întâlnite în hipertiroidism. Mai rar are loc lezarea tractului 
corticospinal. 

Hipotireoza. Patogenia acestei afecţiuni este explicată prin hiposecreţia parat- 
rândul său, cauzează perturbări în metabolismul fosfo-calcic cu inducerea 
hipocalcemiei. 

Mixedemul se poate prezenta neurologic prin disartrie, disfagie, tetanie, sindromul 
epileptic şi cerebelos. Uneori se dezvoltă hiperkinezii — coree, atetoză, disto- 
nie musculară, diskinezii paroxismale, Uneori mixedemul este însoțit de 
pseudomiotonie - tulburare particulară a decontractării musculare care determină 
prelungirea duratei reflexelor tendinoase şi crampe musculare, dureri şi ințepenirea 
mușchilor. Sindromul de tunel carpian apare datorită depunerii de țesut mixedematos 
în jurul nervului median la acest nivel. Hipertensiunea intracraniană şi sindromul 
miopatic, de asemenea, se pot întâlni la aceşti bolnavi. În stadiile avansate 
hipotiroidismul cauzează stare confuzională, cu psihoză sau cu demenţă. Uneori, 
ca urmare a hipotiroidismului, se dezvoltă boala Fahr, Ea se caracterizează prin 
depunerea calcificatelor in ganglionii bazali, ceea ce cauzează instalarea 
simptomatologiei extrapiramidale. 

Sindromul Cushing. Hiperadrenalismul spontan este, cel mai frecvent, datorat 
tumorilor suprarenale dar, uneori, poate să apară şi în adenoamele hipofizare bazofile, 
Hiperadrenalismul iatrogen, datorat administrării îndelungate şi excesive a steroizilor, 
determină apariția unor tulburări neurologice asemănătoare. Sindromul Cushing 
conduce frecvent la o encefalopatie manifestată prin modificări comportamentale 
cu stări de euforie sau, dimpotrivă, cu stări de depresie. Tulburările psihice prezente 
pot fi asociate uneori cu dureri de cap, edem papilar şi pot progresa spre stupor şi 
comă. Sindromul Cushing poate determina apariția unei miopatii proximale, uneori 
severă și dureroasă. 

Boala Addison. Hipoadrenalismul datorat insuficienţei adrenalinice determină 
hipotensiune, hiponatriemie, hiperkaliemie şi, deseori, hipoglicemie. Pacienţii cu 
boală Addison netratată acuză scăderi de forță musculară şi oboseală, iar stuporul 
şi coma pot fi precipitate de proceduri chirurgicale sau de alte boli intercurente 
acute. Pot să apară atacuri de paralizii periodice asociate cu hipokaliemia. O 
neuropatie periferică este rară. Crizele addisoniene pot fi acompaniate de convulsii 
generalizate atribuite hiponatriemiei şi intoxicației cu apă. De asemenea, pot să 
apară o hipertensiune intracraniană benignă cu edem papilar şi o miopatie proximală. 

Afectarea sistemului nervos în bolile hematologice 

Anemiile. Manifestările neurologice în anemii sunt extrem de variate. Cefaleea 
şi ameţelile se întâlnesc frecvent în anemiile severe, însă aceste simptome apar, 
când concentraţia hemoglobinei este redusă cel puţin de două ori. Un semn sugestiv 
al scăderii concentraţiei de hemoglobină este paloarea la examenul fundului de ochi. 
De asemenea examenul oftalmoscopic poate pune în evidență hemoragii retiniene 
mici şi fusiforme. Prezenţa hemoragiilor se corelează cu gradul de severitate al 
anemiei. 

Anemia feriprivă. Tulburările obsesive-compulsive sunt sugestive pacienților cu 
anemie feriprivă. Aceşti bolnavi deseori prezintă alimentaţie compulsivă manifestată 
prin picacism sau parorexie. Se pot întâlni şi mişcări compulsive ale extremităților, de 
obicei, la nivelul membrelor inferioare — „sindromul picioarelor neliniştite”. În anemia 
feriprivă este descris sindromul Ekbom, care include „sindromul picioarelor neliniştite”, 
mioclonii nocturne şi acatizie. 

Anemia megalocitară se manifestă prin carență de vitamină B., şi acid folic. În 
această formă de anemie se poate dezvolta mieloza funiculară (degenerescența subacută 
spinală combinată), manifestată prin parestezii şi slăbiciune distală cu creşterea 
proximală, perturbarea sensibilităţii vibratorii, ataxia senzitivă, paraplegia spastică, 
alterarea tracturilor spinotalamice. Deseori este întâlnită polineuropatia, neuropatia 
optică. În stadiile avansate ale bolii are loc alterarea funcţiilor mintale — confuzie, 
tulburări de atenţie, somnolenţă, apatie, delir. 

În policitemie pacienţii adesea prezintă cefalee şi vertij. Complicaţii frecvente ale 
policitemiei sunt accidentele vasculare cerebrale datorate trombembolismului cerebral 
arterial şi venos. Uneori la aceşti bolnavi se dezvoltă coreea uni- sau bilaterală de 
origine vasculară. 

Cele mai caracteristice complicaţii neurologice ale hemofiliei sunt hemoragiile 
intracraniene cu diferite localizări (epidurală, subdurală, subarahnoidiană, intracerebrală). 
Uneori apar neuropatii periferice condiţionate de compresiunea nervilor prin hemoragii 
intramusculare. 

Mielomul multiplu. Patogenia se datorează dezvoltării infiltratelor de configurație 
rotundă formate din celule plasmatice în stern, vertebre, coaste, oasele craniului şi 
unele organe interne. Are loc distrucția osoasă cu compresiunea rădăcinilor, nervilor, 
meningelor, encefalului şi a măduvei spinării. 

Manifestări le neurologice ale acestei maladii includ sindromul neuralgic datorat 
compresiunii nervilor, rădăcinilor şi plexurilor. Sindromul medular întâlnit la bolnavii cu 
mielom multiplu este cauzat de compresiunea măduvei prin fracturile vertebrelor. Se 
pot dezvolta sindromul comiţial şi semne cerebrale de focar (pareze, dereglări de 
sensibilitate şi al.). 

Leucemiile. Patogenia leziunilor nervoase se datorează dezvoltării infiltratelor 
leucemice în țesutul mezenchimal al sistemului nervos (vase, meninge). Procesul 
patologic mai frecvent interesează măduva spinării cu dezvoltarea tabloului clinic de 
mielită transversă, Adeseori pot fi lezate encefalul, meningele, rădăcinile, plexurile 

nervoase, cât şi unii nervi periferici. Anemia şi diateza hemoragică întâlnite în cadrul 
leucemiilor, de asemenea, joacă un rol important în patogenia tulburărilor neurologice. 
Se disting două tipuri de lezare a sistemului nervos în leucemii: vascular și 
pseudotumoral. Trombozele şi hemoragiile, deseori multiple, stau la baza tipului vascular 
cu debut acut al simptomatologiei neurologice. Infiltrația cu elemente celulare din seria 
mieloidă condiționează tipul pseudo-tumoral al evoluţiei cu debutul insidios al tabloului 
clinic, 


Manifestările neurologice în bolile sistemice 

Din acest grup fac parte lupusul eritematos sistemic, periarterita nodoasă, dermatomiozita, 
poliartrita reumatoidă, sclerodermia sistemică şi altele, Aceste boli pot afecta sistemul nervos 
central sau periferic prin intermediul unor microinfarcte datorate proceselor vasculitice 
care lezează vasele mici. 

Lupusul eritematos sistemic poate leza atât sistemul nervos central, cât şi cel 
periferic. Interesarea sistemul nervos central se manifestă prin semne de suferință 
cerebrală difuză sau de encefalopatie cu unele semne de focar. Uneori acești pacienţi 
semnalează hiperkinezii choreice sau mioclonii. La unii bolnavi cu lupus eritematos sistemic 
sunt descrise cazuri de infarct cerebral în emisferele cerebrale, cât şi în trunchiul cerebral. 
Mai frecvente sunt modificările mintale care afectează circa 50% din pacienţi. Acestea 
pot fi de tip depresie, manie, psihoză schizoidă, halucinaţii. Testele psihometrice arată 
existența unor tulburări cognitive la ?/, din pacienţi. În '/ din cazuri apar crizele comiţiale 
datorate, probabil, microinfarctelor cerebrale. h 

Microinfarctele medulare pot rareori produce în mod brusc paraplegii cu nivel de 
sensibilitate şi implicare sfincteriană. Tendința de microinfarctare la nivelul trunchiului 
cerebral, a măduvei spinării şi a nervului optic poate produce un aspect clinic asemănător 
sclerozei multiple. Trăsăturile sistemice ale bolii cu artrite, leziuni cutanate, alopecie, 
afectări pleurale, fenomen Raynaud şi nefrite contribuie la diagnosticul diferențial cu 
scleroza multiplă. 

Implicarea sistemului nervos periferic se manifestă printr-o polineuropatie, 
Microinfarctarea nervilor periferici poate produce o neuropatie difuză sau mononevrită 
multiplex cu o distribuţie distală, deficit motor, reflexe osteotendinoase abolite, tulburări de 
sensibilitate, rareori atingeri de nervi cranieni (V, VII, XIT). Mai rar, un debut acut poate 
aminti de un sindrom Guillain-Barré cu evoluţie ascendentă şi cu agravare ce poate pune 
în pericol viaţa bolnavului. Examenele de laborator care pun în evidenţă anemia, leucopenia, 
VSH crescută, inversarea raportului proteic al serului, celule lupice, anticorpii anti-ADN și 
cardiolipidici sunt probe valoroase pentru diagnosticul diferenţial. TC cerebrală poale 
ilustra infarcte, hemoragii sau, mai frecvent, atrofii cerebrale. RMN poate arăta mici 
leziuni pe imaginile T,-ponderate. Ele sunt situate predominant în substanţa albă și 
sunt similare cu leziunile din scleroza multiplă. Deseori aceste leziuni sunt subcorticale. 
Tratamentul include corticosteroizi, de obicei combinaţi cu agenți citotoxici, se poale 
încerca plasmafereză. 

Dermatomiozita. Mai des maladia are un debut subacut şi cronic şi se 

caracterizează prin dureri şi redoare musculară, instalarea unor paralizii, disfagii. Se 
observă modificări cutanate sub forma unor eriteme întinse cu descuamări, sindrom 
articular, sindrom Raynaud. Este tipică implicarea în procesul patologic a mușchilor 
proximali. Implicarea muşchilor distali ai membrelor este mai rară, dar scăderea de 
forță musculară este generalizată la aproape o treime din cazuri, iar când această 
slăbiciune are o evoluție subacută sau cronică apar contracturile musculare (miozită 
fibrozantă cronică), Se poate întâlni deficitul de motilitate facială şi afectarea 
muşchilor oculari extrinseci, Uneori apare o fatigabilitate musculară ca în miastenie, 
care răspunde parțial la prozerină. Reflexele tendinoase pot fi diminuate la nivelul 
muşchilor afectaţi, dar uneori pot fi surprinzător de vii în pofida forţei scăzute. 
Diagnosticul diferenţial poate fi necesar cu distrofia musculară sau cu diverse miopatii 
metabolice. 

Poliartrita reumatoidă mai frecvent cauzează o neuropatie periferică care este 
predominant motorie şi mai net exprimată la nivelul membrelor inferioare. Ea produce 
scădere de forță musculară, amiotrofii şi tulburări de sensibilitate la toate modalitățile 
acesteia. Pacienţii au de obicei artrite vechi, noduli cutanaţi, semne cutanate de leziuni 
vasculitice, scădere ponderală şi febră, precum şi un titru înalt de factor reumatoid. Mult 
mai mulți pacienți au semne de neuropatii compresive, de exemplu suferință de nerv 
median din cauza unui tunel carpian compromis de modificările reumatoide sau de nerv 
ulnar încarcerat la nivelul cotului. 

Examenul radiologic al coloanei cervicale arată că pacienții seropozitivi pentru 
factorul reumatoid IgM şi mai ales femeile sub tratament cortizonic tind să dezvolte 
subluxaţie atlanto-axială sau subaxială. Aceste modificări de coloană cervicală au 
implicaţii neurologice: reflexele tendinoase sunt exagerate la membrele superioare, 
iar în stadii tardive poate să apară o mielopatie compresivă. În asemenea situaţii, 
pacientul poate avea o paraplegie sau atrofii ale muşchilor mâinii cu pierderea 
sensibilităţii dureroase la acest nivel. Frecvent apar dureri radiculare occipitale. 

Foarte rar, sistemul nervos central este afectat de vasculită, care poate provoca 
crize convulsive, modificări cognitive sau semne focale, Aceleaşi manifestări pot fi cauzate 
de nodulii reumatoizi. 

Sclerodermia sistemică se manifestă ca o scleroză întinsă şi progresivă care 
afectează pielea, plămânii, rinichii, tubul digestiv superior şi miocardul. Sindromul 
Raynaud şi înțepenirile dureroase ale mâinilor sunt trăsăturile de debut ale bolii împreună 
cu oboseala şi durerea de cap. S-a estimat că 10-15% din pacienții cu selerodermie au 
şi o formă de miozită care se manifestă prin scăderea forței proximale la nivelul 
membrelor. Scăderea de forță musculară şi amiotrofiile musculaturii cefei pot fi foarte 
evidente. Pot să apară leziuni ale nervilor cranieni cu pierderea sensibilităţii cutanate 
pe teritoriul nervului trigemen şi senzația de durere la acest nivel. Această tulburare 
poate să se instaleze insidios şi să fie acompaniată de afectarea nervului facial care 
mimează o paralizie de tip Bell. Neuropatia trigemenală poate preceda orice alt semn 
al bolii. Aceste leziuni de nervi cranieni pot fi datorate sclerozelor perineurale sau 
microangiopatiilor. O neuropatie periferică asemănătoare cu cea văzută în artrita 

reumatoidă și un ictus ischemic datorat îngustării progresive a arterei carotide la nivel 
cervical sunt complicaţii rare. S-au mai descris demența şi un aspect pseudotabetic 
datorat degenerărilor cordoanelor medulare posterioare. 


TULBURĂRI NEUROLOGICE PROVOCATE 
DE AGENŢI FIZICI 


Șocul caloric. Apare la persoane care se expun la temperaturi înalte. Uneori el 
poate fi cauzat de activităţi fizice intense în condiții neobişnuit de calde sau apare la 
persoane care administrează tratamente anticolinergice (de exemplu, pentru boala 
Parkinson). Orice factor care împiedică transpirația poate provoca șocul caloric. De 
obicei, aceşti pacienţi devin agitați şi au stări confuzionale înainte de a deveni stuporoși 
sau comatoși, uneori dezvoltă convulsii generalizate. Pielea pacienţilor este fierbinte şi 
uscată; se constată tahicardie şi hipotensiune. Expunerea îndelungată temperaturilor 
înalte poate cauza dezvoltarea colapsului circulator ce conduce la deces. Pacienţii 
care supraviețuiesc şocului caloric pot rămâne cu complicaţii neurologice constante ce 
includ amnezia, dizartria, ataxia, demenţa şi hemipareze. Uneori hipotermia poate 
cauza dezvoltarea unei polineuropatii. 

Hipertermia malignă. Este o tulburare rară a metabolismului muscular 
caracterizată printr-o creştere bruscă şi neașteptată a metabolismului general şi a 
temperaturii pacienţilor expuşi anesteziei. Febra înaltă, acidoza metabolică şi respiratorie, 
rigiditatea musculară difuză apar la subiecţii susceptibili în timpul anesteziei generale 
cu agenți ca halotanul sau cu administrare de succinilcolină. Hipertermia malignă este 
urmarea unei anomalii metabolice musculare moştenită genetic și transmisă după un 
model autosomal - dominant. Unul din 20 000 de pacienţi expuși la anestezie fac 
această tulburare. 


Hipotermia 

Hipotermia poate fi cauzată de expunerea prelungită la frig sau condiționată de unele 
stări patologice, precum este mixedemul, hipotiroidismul şi al. Temperaturi scăzute ale 
corpului apar în come metabolice ca cea din hipoglicemie sau în come prin intoxicații 
exogene (barbiturice, fenotiazine, alcool). Pacientul în hipotermie este confuz, apoi stuporos 
şi în cele din urmă comatos. Respirația este lentă şi superficială, frisoanele în mod obişnuit 
sunt absente, pulsul este rar, iar tensiunea arterială poate deveni foarte mică. Astfel de 
pacienţi pot fi considerați morți la o examinare superficială. Temperatura corpului este, 
de obicei, mai mică de 32,2*C. 


Boala de decompresiune (cheson) 

Această suferință afectează scufundătorii (scafandrii) în ape la adâncimi mari, 
muncitorii la tunele care lucrează în condiţiile unei atmosfere presurizate şi scufundătorii 
autonomi neantrenaţi pentru diferite adâncimi ale scufundării. Boala se datorează 
eliberării unor bule de azot în sângele circulant în timpul decompresiunii prea rapide (la 
revenirea spre suprafaţă), ceea ce provoacă embolii gazoase şi microinfarcte în sistemul 

nervos. Procesul este asemănător decompresiunii conţinutului unei sticle de băutură 
carbogazoasă la scoaterea dopului acesteia, când apare abundența de bule la suprafața 
conţinutului. Fiind liposolubil, azotul este eliberat în cantități mai mari în țesutul nervos. 
Astfel, decompresiunea este mai gravă pentru persoanele cu țesut adipos bogat şi mai 
uşoară pentru persoanele slabe. Simptomele neurologice includ hemiplegia, paraplegia, 
tulburări de vedere şi vertijuri. Oricare suferință din cele de mai sus obligă o 
decompresiune urgentă în camere speciale, urmată de decompresiunea lentă, controlată. 
Recuperarea este lentă, dar poate fi completă. Se poate întâmpla să persiste o suferință 
mielopatică. 


Agpresiuni electrice 

Electrocutarea poate fi imediat fatală prin stop cardiac. Şocurile electrice mai puţin 
severe provoacă arsuri şi necroze tisulare locale. Tulburări ale sistemului nervos apar 
mai ales când curentul a fost aplicat pe craniu. Un şoc electric sever produce comă cu 
instalare imediată. Şocuri de intensitate mai mică produc dureri asociate cu hemiplepii, 
paraplegii sau tetraplegii flaşte sau tulburări ale nervilor periferici. Astfel de complicații 
neurologice acute pot să dispară în aproximativ 12 ore, dar unele pot rămâne permanente, 
ca sechele. S-au observat şi efecte întârziate ale şocurilor electrice, cum ar fi mielopatii, 
neuropatii sau boala neuronului motor. 


Agresiuni prin radiație 

Leziunile sistemului nervos pot fi produse prin proceduri radioterapice țintite asupra 
sa, folosite în afecţiuni tumorale cerebrale sau spinale. Mielopatia prin iradiere poate fi 
acută, apărând în cursul radioterapiei concentrată pe regiuni vertebro-spinale sau poate 
fi tardivă. Cea acută este, de obicei, tranzitorie şi cedează pe parcursul a câteva 
săptămâni. O parapareză sau o tetrapareză lent progresivă pot să apară la | - 4 ani 
după cure de iradiere aplicate pe regiuni vertebro-medulare. Astfel, apar paralizii cu 
spasticitate, tulburări ale sensibilităţii şi tulburări sfincteriene cu evoluţie progresivă. 
Doza de radiație depăşeşte aproape întotdeauna 40 Gy şi, de obicei, variază între 60-80 
Gy. Encefalopatia prin iradiere apare după iradieri cu doze similare ale extremității 
cefalice, ca în cazul tumorilor hipofizare. Necrozele prin iradiere pot produce edem, 
leziuni cu aparență tumorală sau degenerări multifocale în substanța albă. Efectul acestor 
modificări poate apărea la luni şi ani după iradiere. Iradierea regiunii nervului optic sau 
a plexului brahial pot produce, destul de rar însă, atrofii optice sau, respectiv, neuropatii 
brahiale tardive. Necroza tardivă prin iradiere pare să fie rezultatul afectărilor vasculare 
cu modificări ischemice. Tratamentul este încă necunoscut, 


Afecţiunile sistemului nervos cauzate de trepidaţii (vibrații) 

Boala de trepidaţii sau de vibrații poate fi cauzată de acțiunea trepidaţiilor asupra 
intregului organism sau predominant asupra sistemului mână-braţ. Această afecţiune 
se întâlneşte mai frecvent la persoane de anumite profesii: tractorişti, excavatoriști, 
conducători de tren şi şoferi, piloţi, muncitori la maşini fixe, care transmit trepidaţiile 
prin sol, la mecanisme speciale ş.a. 

Trepidaţiile ce se transmit întregului corp influenţează asupra sistemului nervos 
central, provocând inhibiţia proceselor corticale, dereglând interacțiunile cortico- 
subcorticale. Trepidaţiile de termen lung cauzează alterări histologice, histochimice, 
tulburări neurohormonale și metabolice care, la rândul lor, generează modificări distrofice 
în sistemul nervos la diferite niveluri. 

Tabloul clinic se manifestă prin scăderea acuităţii vizuale şi a câmpului vizual, prin 
tulburări ale funcţiei vestibulare, dereglări ale sensibilităţii vibratorii, tactile, termice, 
algice şi proprioceptive. Deseori este întâlnit sindromul vertebral, manifestat de dureri 
rahidiene în diferite regiuni ale coloanei vertebrale, frecvent fiind asociată şi 
lombosciatica. Examenul radiologic la aceste persoane evidențiază osteoporoză, 
osteocondroză și hernii discale. 

În cazul în care trepidațiile acționează predominant asupra sistemului „mână-braţ”, 
deseori sunt întâlnite sindromul Raynaud şi sindromul nervos periferic. Sindromul 
Raynaud se dezvoltă după 3-4 ani de muncă legată cu trepidaţii şi se manifestă prin 
dureri şi parestezii în degete şi mână. Crizele de angiospasm, care reprezintă o 
manifestare principală a acestui sindrom, se caracterizează prin paloare, urmată de 
cianoză sau roşeaţă a degetelor predominant I—II—IV—Y, concomitent bolnavul 
acuză senzaţii neplăcute în extremități, amorţeli, furnicături, chiar dureri. La debutul 
bolii aceste simptome sunt reversibile, însă de curând devin persistente. Sindromul 
Raynaud profesional nu se aseamănă cu boala Raynaud datorită faptului că ultima se 
manifestă predominant la femei tinere, fără expunerea la trepidaţii şi afectează atât 
membrele superioare, cât şi cele inferioare. 

Sindromul nervos periferic se manifestă prin tulburări senzitive: amorțeli, 
furnicături, înțepături, crampe în mâini şi degete; prin diminuarea sensibilităţii 
superficiale în zona de inervaţie a nervilor median şi cubital, tulburări motorii, prin 
scăderea forţei musculare în membrul dat, diminuarea reflexelor, tulburări trofice — 
hipotrofie musculară. 

Concomitent cu cele menţionate în boala de trepidaţii se pot depista şi tulburări 
neurovegetative: astenie, cefalee, amețeli, anxietate, insomnie, tulburări digestive. 

Tratament. Se administrează preparate vasoactive, acid nicotinic, papaverină, 
dehidrogenaţi de ergotamină, vitaminele B,, B,, B,„ prozerină, electroterapie, aplicaţii 
cu parafină, ozocherită, nămol, băi cu sare de mare și al. 

Profilaxia bolii de trepidaţii prevede un complex de măsuri medicale şi tehnico- 
organizatorice ce au menirea de a proteja muncitorii de diferite profesii prin limitarea 
expunerii lor la anumite frecvenţe, acceleraţie şi durată a trepidațiilor. 


Polineuropatia saturnină 

Polineuropatia saturnină este o consecinţă a intoxicației cronice cu plumb. Această 
afecțiune apare la lucrătorii cu plumb sau după consumul apei trecute prin conducte de 
plumb şi, în special, la persoane antrenate în industria grafică şi minieră, în cea a vopselelor, 
acumulatoarelor, la muncitorii care montează cabluri telefonice, la topitori, pielari, la 
persoane care folosesc vase de lut rău prelucrate. Intoxicația cu tetraetil de plumb poate 

apărea la lucrătorii stațiilor de alimentare cu benzină şi la şoferi de camioane. Boala 
debutează cu colici abdominale şi artralgii. Semne ale intoxicației saturnine pot fi oboseala, 
excitabilitatea, ameţelile, grețurile, paloarea feţei cu nuanță pământie, dunga gingivală 
Burton, durerile musculare, hipertensiunea arterială, hipertrofia parotidelor, anemia şi 
semnele neurologice. Una din cele mai frecvente leziuni ale sistemului nervos este 
polineuropatia cu antrenarea în procesul patologic predominant a membrelor superioare. 
Ea este asimetrică şi se manifestă, exclusiv, cu deficit motor, prin paralizii ale muşchilor 
extensori ai mâinii, slăbiciune musculară a porțiunilor proximale şi a centurii brahio- 
scapulare. Deseori este decelată numai paralizia nervului radial cu prinderea muşchilor 
inervați de rădăcina C,. Tulburările de sensibilitate, ca regulă, lipsesc. Reflexul olecranian 
este abolit. Rar pot fi prinşi muşchii antero-externi ai gambelor. Mai rar se afectează 
nervii cranieni (oculomotor, facial, hipoglos). Apar tulburări vizuale cu scotom, tulburări 
pupilare, edem papilar, atrofie a nervului optic. Diagnosticul se stabileşte prin datele 
anamnestice, tabloul clinic caracteristic şi depistarea plumbului în sânge şi urină. 


Encefalopatia saturnină 

Debutul se manifestă prin simptome neurastenice:; oboseală, insomnie, excitabilitate, 
cefalee, tahicardie, tulburări de atenţie şi memorie, tulburări psihice, crize convulsive. 
La bolnavi pot apărea semne meningeale, iar în lichidul cefalorahidian se observă 
creşterea proteinelor şi a numărului de limfocite. Leziunile sus-numite sunt însoţite de 
tulburări viscerale: insuficiență hepatică şi renală, colică satumnină, alterație de nutriţie 
miocardică, tulburări, ce pot fi confirmate şi de ECG. Pot apărea artralgii şi mialgii. 
Plumbul se depune în organele interne şi în oase, fiind eliminat parțial prin salivă, urină 
şi materii fecale. 


Polineuropatia arsenicală 

Intoxicația cu arsenul poate să apară la lucrătorii ce produc arsen, vopsele, 
otrăvuri pentru șoareci şi unele insecte, precum și la persoanele care prelucrează 
pielea. Intoxicația acută se manifestă prin simptome intestinale: dureri acute în 
epigastru, vărsături, colici abdominale, diaree, hipotermie, convulsii. În cazuri grave 
se întâlnesc tulburări de conştienţă, sindromul Korsakov. În intoxicații cronice 
dereglările gastrointestinale, de obicei, lipsesc, însă deseori este observată 
hipersalivaţia. Se întâlneşte anemia, keratite palmare şi plantare, benzile Mees la 
degetele mâinilor, hiperpigmentaţia pielii, decolorarea şi căderea părului, edeme pe 
faţă şi extremităţi. Una din cele mai frecvente leziuni este polineuropatia arsenicală 
cu tulburări motorii, de sensibilitate şi trofice. Tulburările motorii se manifestă prin 
slăbiciune musculară distală, abolirea reflexelor osteotendinoase. La nivelul 
membrelor superioare tulburările motorii sunt întâlnite mai rar, în primul rând 
afectând muşchii extensori comuni ai degetelor şi, în general, muşchii mici cu 
deformări secundare (mână în gheară, picior scobit). Mult mai exprimate sunt 
tulburările senzitive ce se manifestă prin parestezii, înțepături, amorțeală. Bolnavii 
acuză crampe, dureri profunde în oase, precum şi dureri musculare. Predominant, 

este afectată sensibilitatea superficială, mai rar — cea profundă, exprimată sub 
formă de ataxie arsenicală pseudotabetică. Dereglările trofice pot fi manifestate 
sub formă de striuri transversale ale unghiilor, hipercheratoză şi ulceraţii ale 
mucoaselor. În intoxicații arsenice pentavalente se produc nevrite optice cu amauroză 
şi leziuni mielinice. Arsenul se depozitează în păr şi unghii. Diagnosticul este 
confirmat prin investigații toxicologice, determinând prezența arsenului în păr, unghii, 
urină şi materii fecale. Tratamentul necesită înlăturarea intoxicației prin intermediul 
penicilaminei, dimercaptopropanolului cu administrarea masivă de vitamine (B, 
Bo B) 


Afectarea sistemului nervos în intoxicații cu oxid de carbon 

Oxidul de carbon se formează în cazul arderii incomplete a carbonului şi compuşilor 
organici ce poate avea loc în timpul incendiilor în garaje şi case unde se folosesc 
astupătoare de sobe. În organismul uman oxidul de carbon se leagă cu hemoglobina, 
formând carboxihemoglobina ce nu poate transporta oxigenul. Aceasta, la rândul său, 
conduce la hipoxemie şi hipoxie tisulară, cele mai sensibile fiind cortexul cerebral şi 
ganglionii subcorticali. Intoxicația oxicarbonică debutează cu agitaţie, cefalee, grețuri, 
vărsături, vertij, slăbiciune generală. Faţa şi mâinile sunt colorate în roz, cu pete cianotice 
pe corp. Se dezvoltă tahicardie, hipertonie arterială. În cazul în care bolnavul este 
izolat de zona de acţiune a oxidului de carbon şi este administrat tratamentul adecvat, 
starea generală se ameliorează, În cazurile în care persoana se află mult timp în zona 
de acţiune a oxidului de carbon se dezvoltă starea de comă. Bolnavul prezintă hipertonie, 
convulsii, redoarea cefei, semnul Babinski, tulburări respiratorii, edem pulmonar și 
tulburări sfincteriene. Se pot dezvolta infarctul miocardic, edemul cerebral. Dacă 
bolnavul supravieţuieşte, va rămâne cu cefalee, astenie, sechele neurologice (fenomene 
extrapiramidale, pareze, crize convulsive). Diagnosticul va fi confirmat prin amestecarea 
unei picături de sânge de la bolnav în puţină apă, care se va colora în roşu, în timp ce 
sângele omului sănătos se va colora în galben. Tratamentul va consta din respirație 
artificială, inhalație de oxigen cu sau fără CO, (4-5%), analeptice, glucoză cu acid 
ascorbinic, vitamină B , corticosteroizi. Este eficace oxibaroterapia. 


Afectarea sistemului nervos cu pesticide 

Folosirea pesticidelor în agricultură solicită din partea lucrătorilor respectarea unor 
norme sanitaro-igienice şi a tehnicii de securitate, Neglijarea lor se soldează cu intoxicații 
acute şi cronice. Nimerind în organismul uman, substanțele nocive dereglează activitatea 
multiplelor sisteme vitale, inclusiv şi a sistemului nervos. Gravitatea afectării sistemului 
nervos este determinată de gradul de nocivitate a toxinelor şi de căile, prin care ele 
nimeresc în organism, precum şi de cantitatea şi capacitatea lor de penetrare prin 
sistemele de baraj ale organismului. 

Vom remarca, că afectarea sistemului nervos cu pesticide nu coincide totdeauna 
cu momentul intoxicării. Astfel, în cazul otrăvirii cu clorofos simptomatica neurologică 
se manifestă abia după 3-4 săptămâni de la intoxicare. 

În agricultură se utilizează diferite substanțe chimice — compuşi ai clorului, 

fosforului, mercurului, arsenului, acidului carbolic (fenol) şi preparate de cupru. Intoxicația 
cu aceste substanțe provoacă o simptomatologie neurologică diversă. 

Intoxicaţiile uşoare se manifestă prin dezvoltarea tulburărilor astenice, vegetative, 
neuroasteniforme. Intoxicaţiile grave pot cauza encefalopatie toxică, polineuropatie, 
fenomene extrapiramidale, tulburări cerebeloase, sindrom convulsiv, pshihoorganic ş.a. 


Intoxicaţiile cauzate de compuşi ai clorului 

Din acest grup de compuşi frecvent sunt utilizați cloridanul, hexacloranul, gamehanul, 
lindanul şi DDT (în trecut). Ei nimeresc în organismul uman prin contactul direct sau 
indirect, folosind produse lactate intoxicate (de la furajul otrăvit consumat de animale), 
Substanțele clorului sunt uşor solubile în grăsimi, ceea ce contribuie la pătrunderea lor 
rapidă în celulele nervoase, astfel dereglând procesele de oxidare prin inactivarea unui 
şir întreg de enzime. 

Manifestările clinice sunt prezentate de tulburări digestive: greţuri, vome, 
colici abdominale, diaree, tenesme. În intoxicații acute se poate dezvolta o hepatită 
toxică. Tulburările neurologice sunt prezentate prin dereglări astenovegetative, 
cefalee, parestezii localizate iniţial pe limbă, buze, față. Sunt posibile fibrilaţii 
musculare, tremurături, convulsii, confuzie mentală. În cazurile de intoxicație 
severă se dezvoltă coma cerebrală. Deseori se instalează o polineuropatie 
manifestată prin parestezii în extremităţi, dereglarea sensibilităţii de tip „ciorapi- 
mănuşi” şi dezvoltarea parezelor distale cu diminuarea reflexelor şi tonusului 
muscular. Decesul, de obicei, survine prin paralizie respiratorie şi fibrilație 
ventriculară. 

Nu există un antidot special. Măsurile de urgenţă includ: înlăturarea hainelor, 
decontaminarea pielii, părului şi mucoaselor prin spălare timp de 15 minute, provocarea 
vomelor, spălături gastrice. Se recurge la terapia intensivă de dezintoxicare, 
administrând perfuzii intravenoase de soluţie fiziologică, glucoză, reopoliglucină şi al. 
În cazul dezvoltării convulsiilor se indică diazepam. De asemenea sunt utilizate doze 
mari de vitamine din grupa B. De remarcat, că purgativele uleioase dizolvă toxinele 
şi grăbesc absorbţia lor, iar simpatomimeticele pot provoca fibrilaţii ventriculare 
ireversibile, fapt ce exclude administrarea lor în terapia intoxicaţiilor cu compuşi ai 
clorului. 


Intoxicaţiile cauzate de compuşi ai fosforului 

Cele mai utilizabilie pesticide — compuşi ai fosforului — sunt tiofosul, metafosul, 
carbofosul, clorofosul şi fosfamida. Nimerind în organismul uman, ele provoacă inhibarea 
colinesterazei, ceea ce conduce la acumularea în exces de acetilcolină. Aceasta, la 
rândul său, cauzează dereglarea conductibilităţii sinapselor şi excitabilitatea sistemului 
nervos. 

În cazul intoxicațiilor provocate de compuşi ai fosforului au loc următoarele 
modificări morfologice: stază vasculară, edem al creierului şi al meningelor, 
hemoragii în trunchiul cerebral. Se disting diverse forme de intoxicație: uşoară, 
medie şi gravă. În intoxicația uşoară bolnavul acuză slăbiciune, amețeli, somnolenţă, 

grețuri, vomă, salivaţie abundentă, hiperhidroză, dereglări vizuale, colici abdominale. 
Obiectiv, se atestă mioză pronunțată, bradicardie, hipotonie, atenuarea zgomotelor 
cardiace. În cazul intoxicației de gravitate medie se asociază hipertermie, frisoane, 
cefalee severă, tulburări de somn, instabilitate în mers, tremor al mâinilor şi capului. 
Intoxicaţiile grave cauzează hipersalivaţie abundentă, transpiraţie, vărsături 
incoercibile neîntrerupte, bronhoree, spasm bronşic, convulsii tonico-clonice, mioză 
pronunţată, spasm al acomodării. 

Managementul intoxicației cu compuşi ai fosforului include întreruperea contactului 
cu substanța toxică (evacuarea, spălarea pielii cu apă, spălături gastrice — cu o soluţie 
de bicarbonat de sodiu 2%). Se asigură permeabilitatea căilor respiratorii. Scăderea 
bruscă a tensiunii arteriale necesită administrarea vasoconstrictoarelor, iar dezvoltarea 
convulsiilor — anticonvulsivantelor. Se introduce atropină 2 mg i/v la fiecare 3-5 min 
(până la dispariţia simptomelor), apoi per os. Cu scopul reactivării acetilcolinesterazei 
în sinapsele periferice se administrează pralidoxim 1 g i/v timp de 2 min, la fiecare 
8-12 ore. 


Intoxicaţii provocate de compușii mercurului 

Compuşii mercurului sunt folosiţi în combaterea diverselor bacterii şi ciuperci ce 
atacă plantele. Dintre aceştia în agricultură este pe larg utilizat granozanul şi fungitoxul. 
Intoxicația cu aceste chimicale poate avea loc prin inspirarea prafului în timpul prelucrării 
seminţelor sau în urma consumului de seminţe prelucrate cu granozan. De asemenea, 
surse de intoxicație cu mercur pot fi sărurile şi vaporii toxici din industria chimică a 
vopselelor şi hârtiei. 

Manifestările clinice, ca regulă, apar după o perioadă din momentul contactului cu 
aceste preparate. Nimerind în organism, toxinele perturbă funcționarea sistemului de 
enzime, astfel dereglând metabolismul hidraţilor de carbon, lipidelor şi albuminelor. 
Fiind liposolubile, ele se acumulează predominant în creier, ficat şi rinichi. Se marchează 
afectarea preponderentă a lobilor frontali ai cortexului, cerebelului şi măduvei spinării, 
pe când sistemul nervos periferic este atacat mai puţin, 

În intoxicații uşoare se atestă cefalee, greturi, vomă, slăbiciune generală ce au 
un caracter reversibil. În intoxicații de gravitate medie pe lângă simptomele enumerate 
mai apar: hipersalivaţie, sete, gust metalic în gură şi arsură, colici abdominale, tremorul 
degetelor mâinilor, ataxie, halucinaţii, proteinurie şi hematurie. 

Intoxicaţiile grave se manifestă prin următoarele simptome: dereglări bulbare, 
paralizie a extremităților, pierdere de vedere, scăderea auzului, psihoze. 

Intoxicaţiile cronice, provocate de compuşi ai mercurului, pot fi însoțite de o 
perioadă latentă cu durata de la câteva săptămâni până la câteva luni. Simptomele 
intoxicației se dezvoltă treptat. Mai întâi apare cefaleea, fatigabilitatea accentuată, 
dereglări de somn, excitabilitate, amețeli, tulburări de memorie. Obiectiv, se constată 
hiperhidroză, lacrocianoză, dermografism roşu constant, labilitatea pulsului şi tensiunii 
arteriale, polineuropatie vegetativă. În cazurile intoxicaţiilor mai grave sunt afectate 

structurile diencefalice, provocând dezvoltarea crizelor vegetative, dereglărilor de 
termoreglare şi a somnului, sete accentuată, poliurie etc. 

Tratamentul în intoxicația acută are drept scop eliminarea mercurului neabsorbit 
din intestin, legarea mercurului absorbit şi prevenirea insuficienței renale acute. Aceasta 
va impune efectuarea următoarelor măsuri terapeutice: 

|. Provocare de vărsături, spălături gastrice cu administrare ulterioară de soluţii 
proteice (albumină), cărbune activ; în dereglări de conştiență — intubarea traheii. 

2. Formaldehid-sulfoxilat Na (scade absorbția Hg — sol. 5% — 250 ml introduse în 
duoden). 

3. Dimercaprol — în primele 24 de ore — câte 4-5 mg/kg i/m, la fiecare 4 ore, apoi 
la fiecare 8 ore. 

4. Terapie infuzională pentru menţinerea diurezei (oligurie — 1 mg/kg; anurie — 
hemodializă). 


Afecțiunile sistemului nervos provocate de alcool 

Alcoolul afectează sistemul nervos pe multe căi. Unele sunt rezultatul intoxicației 
acute sau cronice, iar altele — consecinţa deficienţelor de vitamine asociate, Tulburările 
neurologice sunt cauzate de consumul cronic şi excesiv de alcool. Alcoolul acţionează 
dezechilibrând regimul alimentar, dar şi crescând nevoile în vitaminele din grupa B 
care participă la metabolismul glucidelor aduse de alcool şi probabil alterând absorbția 
gastrointestinală a vitaminelor. Altfel spus, alterarea alcoolică a sistemului nervos s-ar 
încadra în grupul de maladii carenpale. 

Din toate carenţele vitaminice cunoscute, carența în vitamina B, rar cea în vitamina 
E, sunt cele mai importante pentru patologia neurologică. Clorhidratul de tiamină, acidul 
nicotinic, piridoxina, acidul pantotenic și, probabil, acidul folic, riboflavina joacă un rol 
important în metabolismul glucidelor, principala sursă energetică a SNC. Cel mai frecvent, 
bolile carențiale survin în asocieri variate. Altfel spus, este obişnuit ca bolile carenţiale să 
atingă în acelaşi timp SNC şi SNP, caracteristică întâlnită în puţine alte patologii. Examenul 
pacienților cu boli carențiale pune în evidenţă, de asemenea, destul de des semne 
extraneurologice de malnutriție, cum sunt caşexia, leziunile pielii şi ale mucoaselor, şi 
tulburări circulatorii. 


Encetalopatia Gayet-Wernicke 

Pentru prima dată această afecțiune a fost descrisă de Wernicke ca o maladie cu 
debut brutal, caracterizată prin paralizii de oculomotori cu mers ataxic, edem papilar, 
hemoragii retiniene cu deteriorarea progresivă a conştienței care cauzează deces. 
Datorită evoluţiei surprinse mult timp s-a crezut că această boală are totdeauna un 
prognostic fatal. 

Encefalopatia alcoolică acută Gayet- Wernicke se dezvoltă după o perioadă 
prodromală, pe fundalul unei deteriorări progresive a statusului somatic, psihic şi 
neurologic. Pacientul prezintă anorexie, sete, colici abdominale, vome, pierdere 
ponderală, tremorul mâinilor, fobii, tulburări de somn şi al. Leziunile neurologice severe 
sunt asociate cu tulburări psihice. În tabloul clinic predomină dereglările oculomotorii 

şi pupilare (oftalmopareză, strabism, mioză), hiperkinezii (tremurătură a mandibulei, 
mioclonii, coreoatetoză), tulburări ale tonusului muscular, dereglări vegetative (hipertemie, 
tahicardie, hiperhidroză ş.a.). 

În stadiul avansat al bolii e posibilă paralizia completă a mişcărilor oculare şi a pupilelor. 
Ptoza este rară, Este important de notat că administrarea vitaminei B, intravenos la debutul 
bolii poate induce o recuperare spectaculoasă a mişcărilor oculare. Ataxia vizează în 
special mersul şi verticalitatea lui şi poate fi exprimată uneori maximal, limitând considerabil 
posibilitatea pacientului de a se afla în picioare şi a merge fără sprijin. O terapie adecvată 
specifică ameliorează însă considerabil starea pacientului. Totuşi, ulterior vor mai persista 
dificultăți ale mersului cu amplificarea poligonului de susținere. Ataxiile moderate rămân 
foarte frecvent neevidenţiate decât prin manevrele călcâi-genunchi. O tremurătură amplă 
cerebeloasă a membrelor e relativ rară, fiind preponderent specifică membrelor inferioare. 
Dizartria cerebeloasă e extrem de rară. 

O atingere a funcţiilor mentale poate fi documentată în 90% din cazuri, prezentându- 
se sub formă de: confuzie cu apatie globală (cea mai frecventă), neatenţie și indiferență 
faţă de anturaj. Coma şi stupoarea sunt rare la debut, în prim-plan instalându-se indiferența. 
Limbajul spontan e redus considerabil. Multe din remarcile pacientului sunt iraționale şi 
incoerente. În aceste condiții o evaluare a funcțiilor intelectuale devine imposibilă, O altă 
particularitate clinică se referă la sindromul amnezic Korsakoff cu elemente psihotice. 
Pacientul are un important deficit de memorie pentru evenimentele recente, astfel încât 
noile informaţii sunt imposibile de reținut pentru câteva minute sau ore. Pacientul rămâne 
vigil, însă dezorientat temporospațial. În pofida alterării memoriei recente, memoria stocată 
este bună. Golurile de memorie pentru faptele recente sunt înlocuite de evenimente 
imaginare, confabulatorii. O serie de pacienţi vor păstra elemente de amnezie recentă şi 
în perioada postrecuperatorie. 20% din pacienți vor suporta fenomene de servaj alcoolic. 

Clinica descrisă mai sus poate fi instalată simultan şi brutal, dar cel mai frecvent 
oftalmoplegia cu sau fără ataxie precede tulburările mentale cu câteva zile sau chiar 
săptămâni. Accentul de bază în stabilirea diagnosticului îi revine clinicii. LCR este 
normal, proteinorahia atingând valori uşor crescute. TC frecvent e normală, dar deseori 
putem decela hematoame subdurale posttraumatice. Reducerea activității 
transchetolazei eritrocitare sau creşterea nivelului seric de piruvat se restabilesc rapid 
la reluarea unui regim alimentar adecvat. 

Orişice confuzie inexplicabilă, de altfel ca şi stupoarea sau coma asociată unor 
semne oculare, a unei neuropatii periferice sau a unor antecedente apropiate cu consumul 
exagerat de alcool sau vărsaturi incoercibile va servi ca indicație pentru administrarea 
tiaminei în doză de 250 mg zilnic în asociere cu vitamina C şi alte vitamine ale grupului 
B. O problemă particulară prezintă stupoarea sau coma de etiologie obscură, când 
vom administra perfuzii de glucoză cu doze mari de tiamină. În caz contrar poate 
surveni o agravare rapidă a stării generale a pacientului, inclusiv chiar a instalării 
decesului. Administrarea glucozei şi tiaminei se face în paralel cu două seringi şi servește 
ca măsură de urgență, deoarece precocitatea ei este direct proporțională eficacităţii 
care poate fi observată prin involuţia stărilor comatoase până la revenirea completă a 
conştienţei. 

Neuropatia alcoolică 

Etiologia este atribuită aceluiaşi deficit de tiamină. Din punct de vedere 
anatomopatologic aspectul leziunilor periferice aminteşte boala beri-beri, neuropatie 
predominant axonală cu afectarea fibrelor somatice în special şi mai rar a celor 
vegetative. Totuşi, se consideră ca nu numai carenţa tiaminică serveşte ca substrat 
etiologic, suspecte rămânând şi restul carenţelor vitaminice, precum şi influența toxică 
directă a alcoolului asupra nervilor periferici. 

Neuropatia periferică etanolică vizează preponderent nervii senzitivi, producând 
parestezii distale incipient în membrele inferioare şi numai ulterior în cele superioare, 
însoţite de sindromul algic specific, uneori foarte flagrant. Compresiunea musculară la 
nivelul gambelor e dureroasă, iar stimularea cutanată a plantelor produce senzaţii neplăcute. 
Într-un stadiu mai avansat se instalează scăderea progresivă a forţei musculare cu 
amiotrofii specifice. ROT sunt diminuate sau abolite. Neuropatia autonomă poate fi 
observată la nivelul fotoreacției pupilare anormale; fenomene de tahicardie şi hipotensiune 
posturală ocazională; sfincterele se afectează foarte rar. 

Tratamentul se referă la sistarea totală a alcoolului cu administrare concomitentă a 
dozelor mari de vitamine, inițial parenteral, pe o perioadă de 10 zile, cu trecere ulterioară 
la administrare per os. Prognosticul depinde de precocitatea tratamentului. Involuţia 
simptomaticii se produce habitual în decursul a câtorva săptămâni, în cazuri severe 
chiar luni, frecvent recuperarea fiind incompletă. 


Degenerarea cerebeloasă alcoolică 

Unii alcoolici dezvoltă un sindrom ataxic relativ pur, cu instabilitate progresivă la 
mers şi mişcările membrelor inferioare fără sau cu o slabă afectare a membrelor 
superioare. În mod paradoxal vorbirea nu se afectează și nu se observă nistagmusul. 
La o serie de pacienț: pot fi observate semne specifice unei neuropatii alcoolice. Din 
punct de vedere anatomopatologic se observă o degenerare a cortexului cerebelos, în 
special a celulelor Purkinje, precum şi a nucleilor olivari. Se afectează în mod caracteristic 
partea anterosuperioară a vermisului şi emisferele. 


Demența alcoolică 

În prezent e demonstrat impactul alcoolului în producerea unor tulburări cognitive, 
ce variază în intensitate şi diapazon de la modificări minore până la demenţe difuze 
globale severe, în asociere cu atrofii corticale emisferiale şi creştere paralelă în volum 
a sistemului ventricular, confirmate neuroimagistic. 

Demenţa se prezintă cu modificări ale personalităţii, tulburări de memorie, dereglări 
ale capacităţilor intelectuale şi instabilitate emoțională. Uneori se observă şi cazuri de 
neglijare a serviciului şi familiei. Aspectul demenţial este completat deseori şi de 
traumatisme craniocerebrale prin cădere, cât şi de crize convulsive. Demenţa alcoolică 
nu e legată în mod unic de deficitul de tiamină. Totuşi prognosticul unei recuperări 
adecvate rămâne dubitabil din considerentele lipsei de voinţă a bolnavului de a renunța 
la alcool. 

17. TUMORILE CEREBRALE ȘI MEDULARE. 
GENERALITĂȚI 


Tumorile intracraniene, in raport cu celelalte afecţiuni ale sistemului nervos, 
sunt apreciate diferit. Datele statistice mai vechi menţionează o frecvenţă a 
tumorilor intracraniene de 1,3%, 

Cazuistica din ultimii ani indică o creştere până la 6,8%. Mortalitatea 
determinată de tumorile cerebrale, în raport cu alte afecțiuni neurologice, este 
de 3,4%. 

Condiţiile de apariţie şi dezvoltare a tumorilor cerebrale 

Etiologia tumorilor generale, inclusiv a celor cerebrale, în prezent nu este 
apreciată. 

Din datele oncologiei moderne rezultă că procesul canceros nu apare în mod 
brusc în țesuturile complet normale, ci în acele, care, în prealabil, au suferit anumite 
modificări patologice: embrionale, inflamatorii, proliferative, distrofice, iritative. 
Caracteristic pentru aceste leziuni prealabile este faptul că ele nu au tendinţa de a fi 
stopate sau a se vindeca nici după încetarea acţiunii ce le-a generat „stări 
precanceroase”. 

Stările precanceroase se pot transforma în tumori datorită intervenției unor facton 
mutageni de ordin general sau local, exogeni sau endogeni, care contribuie radical la 
modificarea tipului de metabolism al ţesuturilor respective, tulburând structura lor 
biochimică şi celulară, şi indicându-li-se caracteristici de metabolism şi de structură 
tumorală, 

Aceşti factori mutageni exogeni sau endogeni, provocând schimbarea calitativă a 
stărilor precanceroase în cancer, ar putea fi numiţi „factori cancerigeni”. 

În prezent, o răspândire tot mai largă capătă teoria polietiologică, care presupune 
posibilitatea apariţiei tumorii ca un rezultat al înrâuririi mai multor factori; exogeni 
(substanţe chimice, radiaţie ionizantă), endogeni (dereglări ale bilanţului hormonal, 
tulburări ale metabolismului etc.) şi virotici. 

Tumorile pot apărea chiar în cele mai înaintate vârste ale omului, 

Problema clasificării tumorilor sistemului nervos este în discuţie: până în prezent 
încă nu s-a ajuns la stabilirea unui criteriu acceptat unanim. În plan internațional este 
acceptată Clasificarea histologică a tumorilor sistemului nervos central, elaborată de 
experții OMS în 1993. 


CLASIFICAREA HISTOLOGICĂ A TUMORILOR 
SISTEMULUI NERVOS CENTRAL (OMS, 1993) 


1. Tumori ale țesutului neuroepitelial 
1.1. Tumori astrocitare 

1.2. Tumori oligodendrogliale 

1.3. Tumori ependimare 

1.4. Glioame mixte 

1.5. Tumori ale plexului coroid 

1.6. Tumori neuroepiteliale cu origine incertă 
1.7. Tumori neuronale şi neurono-gliale 

1.8. Tumori ale parenchimului pineal 

1.9. Tumori embrionare 


2. Tumori ale nervilor cranieni şi spinali 

2.1. Schwannom (neurinom, neurilemom) 

2.2. Neurofibrom 

2.3. Tumoră malignă a lecii nervului periferic (MPNST) (sarcom neurogenic, 
neurofibrom anaplazic, schiwannom malign) 


3. Tumori ale meningelui 

3.1. Tumori ale celulelor meningoteliale 

3.2, Tumori mezenchimale non-meningoreliale 
3.3, Leziuni melanocitare primare 

3.4. Tumori cu histogeneză incertă 


4. Limtoame şi neoplazii hematopoietice 

5. Tumori cu celule germinale 

5.1. Germinom 

5.2. Carcinom embrionar 

5.3. Tumoră de sac Yolk (tumoră de sinus endodermal) 
5.4. Coriocarcinom 

5,5. Teratom 

5.6. Tumori cu celule germinale mixte 


6. Chesturi şi leziuni cu aspect tumoral 
6.1. Chist al pungii lui Rathke 

6.2. Chist epidermoid 

6.3. Chist dermoid 

6.4. Chist coloid al ventriculului IH etc. 


7. Tumori ale regiunii selare 

7.1. Adenom hipofizar 

7.2. Carcinom hipofizar 

7.3, Craniofaringiom 

8. Extensii locale ale unor tumori regionale 
8.1. Paragangliom (chemodectom) 

8.2. Chordom 

8.3. Chondrom 

8.4. Carcinom 


9. Tumori metastatice 
10. Tumori neclasificate 

TUMORILE INTRACRANIENE 


Simptomatologia tumorilor intracraniene depinde de vârsta bolnavului, de 
localizarea tumorii şi de natura ei. Simptomele pot fi divizate în două grupe mari: 
simptome cauzate de creşterea presiunii intracraniene cu manifestările ei clinice, 
oftalmoscopice şi radiologice; simptome legate de leziunea locală a creierului fie prin 
tumoare, fie prin edem cerebral! asociat. 

Hipertensiunea intracraniană. Simptomele de hipertensiune intracraniană sunt 
simptome de suferință generală. Ele se datoresc procesului înlocuitor de spațiu, 
tulburărilor circulatorii sanguine şi lichidiene, precum și edemului cerebral peritumoral. 
Acţiunea procesului expansiv intracranian este dublă: pe de o parte comprimă şi 
deplasează formațiunile anatomice, iar pe de altă parte, dezvoltându-se ca o masă 
suplimentară, reduce treptat capacitatea craniană. Procesul expansiv intracranian în 
creştere deplasează parenchimul cerebral, comprimând vasele și determinând apariţia 
stazei venoase. Comprimarea venei Gullen măreşte şi mai mult staza venoasă. 
Procesul expansiv intracranian de emisferă cerebrală deplasează emisfera pe linia 
mediană şi produce un obstacol în resorbţia lichidului cefalorahidian la nivelul 
vilozităţilor arahnoidiene parasagitale, ceea ce, de asemenea, măreşte staza venoasă. 
Staza venoasă contribuie la apariţia edemului cerebral. Ea produce şi o hipersecreţie 
de lichid cefalorahidian, ceea ce face să crească presiunea intracraniană, din care 
cauză staza venoasă se accentuează. Se creează astfel un cerc vicios. Datorită 
acumulării de lichid cefalorahidian ventriculele se destind şi astfel apare hidrocefalia. 
Hidrocetalia mai este produsă şi de procesele expansive intracraniene, care se 
dezvoltă pe traiectul de scurgere a lichidului cefalorahidian (ventriculul 3, apeductul 
ventriculului 4), procesul expansiv acţionând în aceste cazuri ca un factor mecanic 
(obstacol), 

Simptomele de hipertensiune intracraniană în unele cazuri pot lipsi din evoluţia unui 
proces expansiv, ele apar la 60—80% din numărul total de bolnavi cu tumori 
intracraniene, prezența lor fiind dependentă în special de localizarea procesului şi de 
histologia acestuia. Hipertensiunea intracraniană apare, astfel, mai precoce şi mai intensă 
în cazurile, când tumorile sunt situate în fosa cerebrală posterioară (subtentoriale) 
decât atunci când se află în cele supratentoriale. Ea este mai accentuată în tumorile 
cu evoluţie mai rapidă (glioame maligne, metastaze) decât în procesele expansive 
benigne. Apariţia simptomelor de hipertensiune intracraniană depinde, uneori, de vârsta 
pacientului: o tumoare, care se dezvoltă în primii ani de viaţă, poate să nu dea fenomene 
de hipertensiune intracraniană, deoarece se produce o disjuncţie a suturilor oaselor 
craniului. 

Simptomele de hipertensiune intracraniană sunt: cefaleea, greturile şi vomismentele, 
staza papilară, tulburările psihice, semnele de iritație meningiană, parezele nervilor 
oculomotori, tulburările vestibulare, accesele epileptice. 

Cefaleea este foarte frecvent întâlnită. În cele mai multe cazuri ea este primul 
simptom clinic. 

Cointeresarea durei mater sau tracționarea ei provoacă dureri (în inervarea durei 
mater rolul principal îl joacă nervii trigemen şi vag). Arahnoida, pia mater şi substanța 
cerebrală propriu-zisă sunt insensibile. 

Cefaleea se arată mai accentuată dimineaţa, iar tusea şi eforturile fizice o 
exacerbează. Ea poate să apară sau să se intensifice la diferite mişcări şi schimbări de 
poziţie a capului. Antinevralgicele uzuale au un efect trecător, de scurtă durată. Cefaleea 
dispare o dată cu apariţia atrofiei optice. Percuţia craniului decelează de cele mai 
multe ori o zonă dureroasă la nivelul, unde se localizează tumoarea (mai mult de jumătate 
din cazuri). 

Vomismentele, deshidratarea medicamentoasă sau drenarea unei cantități de lichid 
ventricular fac să scadă în mod paliativ durerea de cap, care cedează definitiv o dată 
cu extirparea completă a procesului expansiv. 

Greţurile şi vomismentele apar în mai mult de jumătate din cazurile cu procese 
expansive intracraniene. Vomismentele se pot produce fără efort, indiferent de 
alimentaţie, alteori apar dimineaţa pe nemâncate sau o dată cu schimbarea poziției 
capului. Ele sunt mai frecvent întâlnite în cazurile, când tumoarea este situată în fosa 
cerebrală posterioară. În procesele expansive ale ventriculului IV sau în tumorile de ax 
bulbopontin vomismentele constituie mai degrabă un semn de focar şi nu se datorează 
hipertensiunii intracraniene, ci sunt produse prin iritația nervului. După deshidratare 
sau după puncția ventriculară vomismentele cedează temporar. La copii vomismentele, 
deseori, pot fi însoţite de dureri difuze abdominale. În aceste cazuri pacientul poate fi 
considerat drept un bolnav abdominal, iar uneori chiar şi operat (apendicită, colecistită 
etc.). 

Dat fiind faptul că, copilul nu acuză cefaleea sau n-o poate exprima decât prin 
plâns, iritabilitate, vomismentele pot fi unica manifestare subiectivă a hipertensiunii 
intracraniene. 

Staza papilară este simptomul obiectiv important al hipertensiunii intracramene. 
Ea este cu atât mai frecventă, cu cât debutul clinic este mai vădit. În procesele expansive 
cu evoluție lentă, la bătrâni, la copiii mici şi la sugari, staza papilară poate lipsi, iar dacă 
apare, este de grad mic. 

Staza papilară poate fi uni- sau bilaterală. Prezenţa stazei papilare la un ochi şi a 
atrofiei optice primare cu scotom central la alt ochi (la care se adaugă şi anosmie — 
sindromul Foster-Kennedy) se întâlneşte în tumorile de '/, internă a aripii de sfenoid. 
Staza papilară este însoţită de o acuitate vizuală bună. Totuşi, uneori pacientul se plânge 
de obnubilarea trecătoare a vederii. Când apare atrofia optică secundară, poststază, se 
instalează scăderea acuităţii vizuale, care poate conduce până la amauroză. Pierderea 
vederii după staza papilară este definitivă. Vederea nu revine chiar dacă se practică 
operaţia radicală. 

Tulburările psihice reprezintă o tulburare generală a creierului şi nu o suferință 
locală în tumorile de lob frontal. 

Tulburările psihice din hipertensiunea intracraniană se caracterizează inițial 
prin diminuarea globală a activităţii psihice, scăderea memoriei, dezorientare, 


358 


confuzie. Pe măsură ce starea se agravează, pacientul devine indiferent, apatic, 
somnolent, stuporos şi intră în comă. Simptomele trec definitiv în urma extirpării 
tumorii, 

Semnele de iritatie meningiană sunt urmări ale suferinţei intracraniene generale, 
apărute după creşterea presiunii intracraniene şi iritaţia durei mater. Redoarea cefei, 
semnul Kernig, semnul Brudzinski sunt frecvent întâlnite, iar uneori atât de accentuate, 
încât se poate vorbi despre o adevărată formă pseudomeningiană a hipertensiunii 
intracraniene. 

Parezele nervilor oculomotori pot fi provocate de hipertensiunea intracraniană 
veche, accentuată. Sub aspect diagnostic pareza perechii a VI-a are o importanță 
deosebită. 

Tulburările vestibulare în cadrul tumorilor intracraniene prezintă o valoare 
aparte. Majoritatea pacienţilor cu hipertensiune intracraniană acuză ameţeală și vertij. 
În procesele expansive de fosă cerebrală posterioară diagnosticul de tumoare se 
poate pune deseori după examenul aparatului vestibular. 

Epilepsia ca semn de hipertensiune intracraniană este mult discutată, fiindcă nu 
se poate uşor aprecia dacă constituie consecința unei suferințe directe, produse de o 
leziune cerebrală. 

Epilepsia se poate întâlni în procesele expansive intracraniene printre simptomele 
de debut sau în cursul evoluţiei, Ea apare în proporţie variabilă de la 15% până la 
50% din toate cazurile. Cu cât procesele expansive sunt situate mai aproape de 
circumvoluţiunea rolandică, cu atât ele se manifestă mai repede prin epilepsie, 

Tumorile intracraniene benigne generează epilepsie mai des decât cele maligne. 
Putem întâlni toate formele de epilepsie. Epilepsia generalizată, mai ales, apare frecvent 
în glioame situate supratentorial în faza de hipertensiune intracraniană, Accesele de 
pierdere a cunoștinței fără convulsii se întâlnesc, mai ales, în glioamele profunde, care 
se situează în peretele ventricular, În epilepsia jacksoniană pacientul este conştient de 
Criză. 


SEMIOLOGIA LOCALĂ 


Spre deosebire de semnele de hipertensiune intracraniană, care nu au o specificare, 
fiind semne de suferință a întregului creier, simptomele de focar indică sediul tumorii, 
Ele sunt caracteristice pentru fiecare localizare a procesului expansiv şi sunt cauzate 
de iritația sau de deficitul neuronal pe care il produce procesul expansiv la nivelul său 
de dezvoltare, La acestea se mai adaugă simptomele provocate de tulburările vasculare 
locale corespunzătoare compresiunii. 

Simptomele de focar variază și în funcție de histologia tumorii, care poate să 
provoace un edem perifocal. În procesul expansiv, situat în acelaşi loc, apar simptome 
variate datorită modului său de evoluţie şi vârstei bolnavului. 

Referitor la a doua grupă de simptome, şi anume la cele datorate localizării 
tumorii, la copii, în comparaţie cu adulții, în majoritatea cazurilor ele apar târziu 
sau lipsesc complet, tabloul clinic fiind dominat de sindromul de hipertensiune 
intracraniană de la debut şi până la internare. Pornind de la aceasta, trebuie să 
acordăm atenţie celor mai discrete semne şi anume: aplecării capului într-o parte 
(laterocolis), devierii în mers, necoordonării mâinilor. Luând în considerare faptul 
că aproximativ în 70% din cazuri tumorile la copii sunt situate în fosa cerebrală 
posterioară, o atenție deosebită se atrage ataxiei de trunchi şi membre, simptomelor 
trunchiului cerebral, Nu trebuie neglijat nici examenul oftalmologic şi cel endocrin, 
mai ales atunci când la copii este localizată frecvenţa tumorilor din regiunea 
diencefalohipofizară. 


SEMIOLOGIA TUMORII DE LOB FRONTAL 


Este bine cunoscut faptul că sindromul frontal apare dominat de tulburările psihice 
(fig. 140). 

Tulburările de afectivitate şi caracter apar, cel 
mai frecvent, sub forma unei stări de bună 
dispoziţie, euforie, expansivitate, optimism, 
jovialitate, tendinţă spre glumă şi ironii destul de 
ingenioase. Alteori, bolnavul, din contra, manifestă 
o stare de oboseală, indiferenţă, ce se accentuează 
treptat până ajunge la apatie, depresie. 

Tulburările de activitate rezidă într-o 
diminuare a inițiativei, actelor voliționale, ajungând 
până la un sindrom apatico-akinetico-abulic. 

Scade capacitatea de muncă, interesul pentru 
mediul social. Propriul eu motivează o stare de 
inactivitate, în care bolnavul se prăbuşeşte 
progresiv. Apatia, akinezia trec treptat în stupoare 
şi come. 

Tulburările intelectuale interesează 
memoria, atenţia, judecata, raționamentul, orientarea, autocritica, funcţiile superioare 
de sinteză. 

Tulburările psihice se asociază cu tulburări motorii, care sunt legate de excitarea 
sau lezarea zonelor corticale frontale cu funcție motorică, determinând semne piramidale, 
extrapiramidale, pseudocerebeloase de coordonare şi echilibru, crize de convulsii, ce 
includ, în mod frontal, crizele oculo-cefalogire şi, în sfârşit, reflexul de apucare. 

Semnele piramidale sunt reprezentate printr-o hemipareză centrală de partea 
opusă tumorii, mai mult sau mai puţin, completă. Trebuie de reţinut prezenţa 
reflexului palmo-mentonier (Marinescu-Radovici), care este de aceeaşi parte, dar, uneori, 
şi de partea opusă tumorii. 


Fig. 140. Tumoare de lob frontal 
stâng (imagine RMN). 

Semnele extrapiramidale constau dintr-o rigiditate cu semnul roții dințate, akinezie 
şi tremurături, ce ajung rar să formeze în ansamblu un veritabil sindrom parkinsonian. 
Semnele extrapiramidale se remarcă mai ales în tumorile profunde. 

Semnele pseudocerebeloase în tumorile frontale interesează coordonarea şi 
echilibrul. Ataxia frontală se prezintă ca o tulburare a staticii şi a mersului cu instabilitate 
şi tendinţă spre cădere (astazie, abazie), mai frecvent retro- şi lateropulsie contralaterală, 
Aceste simptome sunt determinate de lezarea centrelor şi căilor fronto-ponto- 
cerebeloase. 

Adesea crizele de convulsii apar precoce sub forma unor crize generalizate de tip 
epilepsie majoră, criză jacksoniană motorie de partea opusă şi, ceea ce este caracteristic 
pentru lobul frontal, criză adversă sau criză oculo-cefalogiră. 

Criza de epilepsie majoră apare fără aură sau este precedată de o criză 
jacksoniană ori adversivă. 

Criza jacksoniană apare de partea opusă tumorii, cel mai frecvent, interesând 
față, iar dacă este de partea dreaptă, se însoţeşte şi de dereglări de vorbire. Alteori, 
criza este urmată şi de epilepsie majoră. 

Criza adversivă (descrisă de Foster) sau criza oculo-cefalogiră constă în devierea 
conjugată a ochilor şi a capului de partea opusă tumorii, urmată de mişcarea de torsiune 
a corpului şi a membrelor. Aceste crize sunt cu sau fără pierderea cunoștinței. 

Reflexul de apucare sau prehensiune apare la membrele superioare, mai des, de 
partea opusă. Se mai observă reflexele de sugere şi prindere orală. 

Tulburările de vorbire există în tumorile frontale stângi sub forma unei dizartrii 
intermitente, dar progresive. 

Adesea se observă tulburări de limbaj tip afazie motorie — imposibilitatea 
exprimării corecte a cuvintelor cu păstrarea capacităţii de înțelegere a lor. Mai rar se 
întâlnesc apraxia mersului şi a scrisului (agrafia). 

În cazurile de tumoare bazală a lobului frontal (meningeom de '/ internă a aripii de 
os sfenoid) se observă sindromul Foster-Kennedy, care se manifestă printr-o atrofie 
optică ipsilaterală procesului, prin compresiune indirectă contralaterală — o consecință 
a hipertensiunii intracraniene. 

Semnele vizuale țin de compresiunea, pe care o exercită tumorile de la 
bază asupra nervilor optici şi a chiasmei, determinând modificări ale acuităţii 
vizuale şi a câmpului vizual uni- sau bilateral, mai ales, sub forma unei hemianopsii 
heteronime. 

Semnele olfactive țin de compresiunea nervului olfactiv şi se manifestă prin 
anosmie sau hiposmie uni- sau bilaterală, de care bolnavul, deseori, nu este conştient 
sau nu le acuză. 

Tulburările sfincteriene sunt semnalate numai sub forma tulburărilor de micțiune: 
micțiuni imperioase sau pierdere de urină în pat, pe drum, înainte de a ajunge la WC. 
Bolnavul este deranjat de acest fapt, alteori total indiferent. 

Sindromul rolandic, în particular, consemnează apariţia foarte precoce a 
tulburărilor piramidale cu un mers rapid, extinzându-se într-o pată de ulei. Deseori 

apare un sindrom piramidal de iritație cu crize jacksoniene cu sau fără generalizare, ce 
lasă după ele deficit motor. 

În tumorile benigne crizele jacksoniene se succed una după alta o perioadă mai 
lungă fără deficit motor. În glioamele maligne deficitul motor apare mai precoce şi este 
rapid, extensiv şi definitiv. 

Cefaleea are sediul frontal uni- sau bilateral, deşi este un semn inconştient, 

Există tumori, în care cefalea cedează la un moment dat atât prin atrofie optică, 
care se instalează după staza papilară, cât şi prin „leucotomia”, care se realizează prin 
leziunea căilor asociative ale lobului frontal. 

Sindroamele de lob frontal şi cele de hipertensiune intracraniană se combină în 
fazele avansate astfel, încât cefaleea, somnolența, vomismentele şi tulburările 
metabolice merg progresiv spre starea de comă, care, uneori, se instalează surprinzător 
de repede. Tumoarea frontală cunoaşte toate variantele, începând de la o evoluție 
progresivă lentă şi durabilă, de la câteva luni şi ani în şir până la o acutizare în zile 
sau ore. 

Trebuie de accentuat, că tabloul clinic şi evoluţia lui depind de natura și sediul 
tumorii. Benignitatea sau malignitatea tumorii dictează timpul de evoluție. 

Examenul clinic şi urmărirea evoluţiei trebuie completate astăzi cu gama explorărilor 
paraclinice pentru precizarea diagnosticului. 


SEMIOLOGIA TUMORII DE LOB PARIETAL 


Componentele clinice ale tumorii lobului parietal (fig. 147; vezi planşa colorată: 
fig. 1, 2) se pot sintetiza după următoarele tulburări neurologice: tulburări de sensibilitate, 
motorii, crize senzitive, tulburări ataxice, de vorbire, apraxie, tulburări de câmp vizual, 
agnozii, tulburări spaţiale şi sindromul Gherştmann. 


Fig. 141. Tumoare de lob pariental: în stânga — preoperator; în dreapta — 
postoperator — lipsa tumorii (imagine RMN T,„). 

Tulburările de sensibilitaite sunt caracteristice pentru o tumoare a lobului parietal 
al conexiunilor sale profunde. 

Subiectiv, bolnavul acuză parestezii în hemicorpul opus tumorii sub formă de 
furnicături, amorțeli, foarte rar înțepături sub formă de dureri. Aceste parestezii apar 
mai întâi intermitent, apoi devin continue. 

Obiectiv, de cele mai multe ori, se găseşte o hemihipoestezie pentru sensibilitaltea 
superficială şi nu o anestezie clară, pentru că sensibilitatea superficială spre deosebire 
de cea profundă are o dublă reprezentare corticală. 

Topografic, tulburările de sensibilitate nu cuprind totdeauna un hemicorp în întregime, 
ci includ unul din membre şi fața. 

Astereognozia este cea mai des întâlnită în tumorile parietale, de aceea constituie 
unul din simptomele de bază pentru recunoaşterea unei leziuni parietale, Astereognozia 
poate avea forme variate. 

Tulburările de schemă corporală apar mai rar şi la examenul neurologic se 
poate depista o autotopognozie, anozognozie sau pseudomielie. 

Tulburările motorii apar ca nişte semne de împrumut în tumorile parietale, 
ele fiind pronunţate în măsura în care tumoarea se apropie de scizura lui Rolando. 
Acest sindrom se manifestă printr-o simplă exagerare de reflexe osteotendinoase, 
prin prezenţa semnului Babinski. Alteori se găseşte o pareză de nerv facial de 
tip central sau o hemipareză, ce poate ajunge până la hemiplegie. Uneori, pentru 
tumoarea parietală este caracteristică apariţia atrofiei musculare de partea 
paralizată, care cointeresează mai des membrul superior, unde poate lua aspectul 
unei amiotrofii tip Aran-Duchenne. Amiotrofia interesează mai rar musculatura 
proxismală a membrului. Ea poate fi asociată cu edem, modificări ale pielii si 
răcirea ei. 

Crizele senzitive, care se manifestă prin furnicături, amorţeli, senzaţie de rece, 
arsură, înțepături, cuprind hemicorpul opus sau parțial. 

Aceste crize rămân solitare, se asociază cu crize motorii jacksoniene sau 
continuă cu o criză de epilepsie totală. Mai rar se asociază cu manifestări paroxistice 
de tulburări ale schemei corporale. Bolnavul are senzația că o parte din corp, 
hemifaţă sau un membru se măreşte brusc în volum sau, din contra, se micşorează 
(anozognozia). Alteori apare senzaţia, că ar exista un membru suplimentar sau o 
senzație cu caracter straniu, bizar (pseudomielia). Sunt cazuri, când bolnavul nu 
simte porțiunile hemicorpului opus tumorii (autotopognozia). În crizele senzitive, 
cel mai des, sunt cointeresate fața şi membrul superior. 

Ataxia se întâlneşte rar ca simptom incipient, ea fiind o consecință a tulburărilor 
de sensibilitate, la care se adaugă, evident, şi tulburări motorii. 

Tulburările de vorbire se observă în tumorile emisferei dominante, semnificând, 
bineînțeles, o consecință a lezării zonelor limbajului limitrof cu lobul parietal. 

Clinic, afazia este, în final, mixtă, având la început o predominanţă expresivă 
sau receptivă în proporţie variabilă. Aspectul afazic se exprimă printr-o afazie 

semantică. În asemenea caz bolnavul nu poate deosebi, de exemplu, expresia „tata 
fratelui” de expresia „fratele tatei” etc. 

Pentru tumoarea parietală sunt caracteristice alexia, acalculia şi agrafia. Alexia 
poate fi literală, verbală sau propozițională şi apare constant în tumorile parietale 
posterioare, interesând girusul angular. Acalculia apare adesea în cazul tumorilor ce 
interesează și lobul occipital sau temporal. Agrafia se descrie ca un simptom ce aparține 
tumorilor parietale ale emisferei dominante şi se explică prin aspectul afazic, dar şi 
asociativ al unor fenomene complexe: agnozie digitală, tulburări spaţiale şi neglijarea 
unui hemispaţiu. Într-un asemenea caz, în rândurile scrise de bolnav pe o pagină, la un 
moment dat, se produce o întrerupere bruscă a scrisului la mijlocul rîndului. 

Apraxia, întâlnită în tumorile parietale, poate lua forma ideotorie; bolnavul nu poate 
preciza programul mental al unui act practic, nu poate înfăptui înlăturarea diverselor 
mişcări, care-l ajută să realizeze o acţiune practică, Această apraxie apare în leziunile 
caloase şi în lobul frontal. 

În tumorile parietale se descrie adesea apraxia constructivă, pentru care se foloseşte 
studiul desenului şi al efectuării unor construcții cu diverse obiecte (bețe, chibrituri, 
cuburi etc.). Apar deformări ale figurilor şi construcțiilor, nerespectarea dimensiunilor, 
ale proporțiilor între diverse părți. Apraxia îmbrăcatului se întâlneşte în tumorile parietale 
ale emisferei nedominante, interesând hemicorpul opus şi fiind un important semn de 
localizare. 

Tulburările vizuale apar în tumorile profunde sub formă de hemianopsie omonimă 
prin lezarea fibrelor Gratiolet. 

Agnoziile vizuale se descriu pentru tumorile parietale posterioare. Bolnavul vede 
obiectul, dar nu-l recunoaşte. Caracteristic este şi faptul că bolnavul nu sesizează 
acest deficit. Agnoziile vizuale apar într-un hemicâmp sau sunt produse de întreaga 
arie a vederii. Agnozia vizuală unilaterală, care se produce în câmpul hemianopsic, 
este uneori precedată de neatenția vizuală. Aceasta constă în neglijarea obiectelor, ce 
se află în hemicâmpul vizual respectiv, deşi obiectele sunt văzute pe întreaga arie. 
Practic, bolnavului i se cere să descrie obiectele aranjate pe o masă (proba Critchley) 
şi acesta nu prezintă obiectele, ci, fiind dîntr-o parte a mesei, le descrie pe celelalte 
doar la insistența examinatorului. 

Tulburările de orientare spațială țin de fenomene combinate între agnozia vizuală 
şi schema corporală. Acestea apar în tumorile parietale manifestate prin neglijarea 
unei jumătăți de spațiu, ce se obiectivează prin descrierea numai a uneja din părțile 
corporale. Neglijarea unui hemispaţiu face ca bolnavul să se lovească uneori, în timpul 
mersului, de diverse obiecte, care stau în hemispațiul neglijat. 

SEMILOLOGIA TUMORII DE LOB TEMPORAL 


Simptomele care intră în componența semiologiei tumorii lobului temporal (fig. 
142) se împart în simptome proprii, cum sunt tulburările de vorbire, de vedere, alte 
tulburări senzoriale, epilepsia temporală, tulburările psihice, viscero-vegetative şi 
simptomele de împrumut, în care se includ tulburări motorii, de sensibilitate și 
apraxia, 


Fig. 142. Tumoare de lob temporal. În stânga - preoperator; în dreapta 
postoperator — lipsa tumorii (imagine RMN T,,,). 


Trebuie, insă, să menționăm, că lobul temporal stâng al emisferei majore sau dominante, 
deci la dreptaci, este mai bogat semiologic decât cel minor. Astfel, lobul temporal drept este 
considerat prototip de zonă mută cerebrală pentru neurologia clinică. 

Din punct de vedere neurochirurgical lobul temporal pe plan clinic şi paraclinic 
este bine controlat în patologia tumorală. 

Tulburările de vorbire apar în urma lezării centrului cortical al vorbirii, situat în 
lobul temporal dominant. Caracteristice pentru lobul temporal sunt surditatea verbală 
şi afazia amnestică. În tumori afazia apare ca semn de debut, fiind prezentă în mai mult 
de */, din tumorile lobului temporal, Greu sesizabilă la început, afazia se accentuează 
progresiv, primind o formă clasică de afazie senzorială. 

Tumorile de pol temporal nu produc afazie decât prin edem perifocal extensiv. 
Dacă tumoarea trece din lobul temporul în cel frontal, afazia capătă caracterele afaziei 
motorii. 

Tulburările de vedere apar datorită căilor optice, care descriu un drum lung în 
interiorul lobului temporal şi pot fi interesate în mod diferit. 

Ambliopiile intermitente depind de staza papilară sau de instalarea atrofiei opti- 
ce — fenomene de hipertensiune intracraniană. 

Modificările câmpului vizual sunt caracteristice pentru afectarea lobului 
temporal şi se manifestă prin hemianopsie laterală omonimă. Hemianopsia este 
completă sau interesează numai un cadran (cadrantopsie) în urma lezării fibrelor 

radiaţiei optice. Într-adevăr, radiaţiile optice corespondente cadranului inferior al 
retinei, pornite prin lobul temporal, fac o buclă în jurul cornului temporal al ventriculului 
lateral. 

Lezarea inegală a fibrelor optice la acest nivel produce o hemianopsie de tipul 
cadrantopsiei superioare. 

Cadrantopsia superioară are de asemenea o valoare localizatoare importantă pentru 
lobul temporal, dar şi pentru un deficit al funcţiei respective sau, din contra, al centrilor 
NETVOŞI. 

Tulburările de miros şi gust se descriu împreună, deoarece apariţia lor este, în 
general, simultană. Bolnavul simte brusc un miros şi gust neplăcut de carne arsă etc. 
sau miros greu, imposibil de definit. 

Tulburările de auz sunt de tip hiper- sau hipoacuzic în 10% din tumorile cu 
predominanţă ipsilaterală. 

Pot apărea tulburări de tipul agnoziei auditive. Apariţia paroxistică a unor 
fenomene acustice de tip simplu sau complex (sunete, fluierături, melodii, voci, veritabile 
conversații) este provocată de halucinaţiile auditive, care apar în cadrul epilepsiei 
temporale. Calea acustică are o reprezentare corticală bilaterală. Din această cauză 
surditatea de tip central se întâmplă rar de tot. 

Tulburările vestibulare se manifestă ca un vertij paroxistic. Ca fenomen epileptic 
vertijul poate apărea izolat sau însoţeşte alte manifestări din cadrul unei crize de convulsii. 

Epilepsia temporală psihomotorie sau psihosenzorială orientează diagnosticul 
spre leziunile temporale. Arseni descrie la 41% din bolnavii cu tumori apariția diverselor 
forme de epilepsie. Aceste manifestări sunt mai frecvente în tumorile încapsulate cu 
evoluţie lentă. 

Formele de manifestare clinică ale epilepsiei tumorale interesează starea de 
cunoştinţă, care, în plină activitate normală, devine brusc ocupată de o lume 
străină. Bolnavul se vede invadat parcă de secvențele unui film care vine de 
undeva şi care se impune a fi vizionat până la sfârşit. Senzaţiile de felul „deja 
sau jamais vu” „deja entendu”, de înstrăinare, viziunea panoramică — toate sunt 
stări ce confirmă pierderea paroxistică a conştiinţei sau a controlului asupra 
lumii exterioare. Tot astfel pot apărea modificări ale conştiinţei de depersonalizare, 
stări de anxietate. 

Automatismele psihomotorii sau echivalente şi falsele temporale în tumori 
apar mai rar. 

Crizele vegetative atipice, tulburările vasomotorii paroxistice, migrenele cu sau 
fără obnubilarea cunoștinței, crizele epigastrice întregesc lunga listă a formelor de 
epilepsie temporală. 

Tulburările psihice depind de lezarea formațiunilor legate fiziologic de funcţiile 
psihice, fiind influențate de prezenţa afaziei, halucinațiilor şi a suferinței generale date 
de hipertensiunea intracraniană în tumori. Se descriu tulburări ale funcțiilor intelectuale 
în 50% din cazurile de tumori sub formă de tulburări de atenţie, memorie, orientare, 
scădere a capacității de învăţare, confuzie. 

Asemănător tumorilor lobului frontal se descriu aici şi tulburările afective (labilitate 
afectivă, stare depresivă, anxietate, euforie), tulburările de activitate (inerție, apatie), 
modificările de caracter (iritabilitate, agresivitate), scăderea simțului autocritic, 
Tulburările psihice se produc mai frecvent în tumorile lobului dominant. 

În cazurile cu lobectomie temporală bilaterală, ce cuprinde fața medială a lobului, 
amigdala, uncusul şi partea anterioară a circumvoluţiunii hipocampice, apare pierderea 
memoriei recente; dispare reacția agresivă şi de frică, hipersexualitatea, apetitul crescut. 
Lobectomiile unilaterale dau, de asemenea, tulburări de memorie: lobul stâng determină 
tulburări ale memoriei verbale, cel drept — ale memoriei vizuale. Mai des tulburările 
viscero-vegetative apar în tumorile sistemului limbic. 

Se descriu de asemenea tulburări digestive (meteorism), tulburări vasomotorii 
(paloarea alternând cu roşeaţa fetei), hipersudorație, amenoree, tulburări sexuale. 

Simptomele de vecinătate sunt semne asociate de origine parietală prin extinderea 
tumorii primitive, a edemului cerebral sau a dereglărilor vasculare şi se manifestă prin 
tulburări de sensibilitate, motorii, apraxie şi alte simptome, cum este pareza nervilor 
facial, oculomotor etc. 

Simptomele sunt contralaterale şi, mai rar, ipsilaterale atunci, când se produce 
hernia temporală a creierului în fisura temporo-tentorială (foramen Pacchioni). 


SEMIOLOGIA TUMORII DE LOB OCCIPITAL 


Semiologia tumorii lobului occipital este dominată de tulburări vizuale şi include 
simptome locale şi simptome de împrumut sau de vecinătate. 

Simptomele locale ale tumorii lobului occipital includ hemianopsia, iluziile şi 
halucinaţiile optice, agnozia vizuală, orientarea spaţială, alexia, tulburări ale mouilităţii 
oculare, crizele epileptice şi tulburările psihice. 

Hemianopsia este cel mai important simptom al patologiei lobului occipital. Ea 
este de tipul hemianopsiei laterale omonime: bolnavul pierde percepția vizuală în jumătatea 
câmpurilor vizual, nazal şi temporal, situate de partea opusă tumorii. În general, se 
păstrează vederea maculară. Reflexul la lumină este păstrat. 

În leziunile limitate ale cortexului sau ale radiaţiilor optice hemianopsia este 
incompletă, obiectivându-se prin scotoame hemianopsice sau cadrantopsii superioare 
în leziunile buzei inferioare ale scizurii calcarine, sau cadruntopsii inferioare în leziunile 
buzei superioare ale aceleiaşi scizuri. Se descrie și o hemianopsie în semilună, în unele 
tumori occipitale. Staza papilară şi atrofia optică fac dificilă sau imposibilă obiectivarea 
hemianopsiei. 

Iluziile optice apar sub forma metamorfopsiilor: bolnavul vede deformat un obiect, 
pe care îl percepe aievea. 

Distorsionarea imapinii poate interesa obiectul în întregime sau deformarea 
obiectului apare numai într-o parte a câmpului vizual. 

Halucinaţiile, ce apar în tumorile occipitale, sunt de tip elementar: scânteien, 
inele de foc, trasee colorate. Mai rar apar halucinații complexe animate. 

Rar apar halucinaţii în câmpul hemianopsic, care au, însă, o mare valoare 
localizatoare. 

Agnozia vizuală sau cecitatea psihică este tulburarea, în care bolnavul vede 
obiectele, dar nu le recunoaşte. Bolnavul nu are conștiința propriei sale cecități. Agnozia 
vizuală interesează spaţiul prin coordonatele şi conținutul său ori obiectele şi figurile 
sale. Tot aici trebuie să amintim agnozia pentru culori, ce apare în tumoarea lobului 
occipital stâng sau în leziunile bilaterale. 

Reflexul fotomotor la aceşti bolnavi este păstrat, iar reflexele de clipit (de apărare 
la ameninţare şi de acomodare) sunt abolite. 

Tulburările de orientare în spațiu se descriu în tumorile occipito-parietale şi, mai 
ales, în cele ale emisferei nedominante. 

Bolnavul nu poate aprecia distanța până la un obiect sau cea dintre obiecte. 

Alexia este determinată în leziunile occipitale și-i asociată cu alte elemente afazice 
în tumorile din partea anterioară a feței externe. 

Tulburările motilităţii oculare apar datorită faptului că lobul occipital controlează 
reflexele psihovizuale, cum ar fi: defixarea obiectului, urmărirea obiectului în mişcare. 

Crizele epileptice se descriu cam în 25% din tumorile lobului occipital. 

Tulburările psihice nu sunt caracteristice, dar apar frecvent în tumorile occipitale. 

În patologia tumorală cu semnele hipertensiunii intracraniene simptomele de 
imprumut sau de vecinătate sunt variate şi mixte. 

Tulburările motorii apar frecvent, chiar dacă sunt reprezentate doar printr-o 
exagerare de reflexe sau printr-un frust deficit motor. 

Tulburările senzitive apar, de asemenea, sub forma de hemihipoestezie, tulburări 
de dermolexie, schemă corporală. 

Tulburările de vorbire sunt reprezentate sub formă unei simple atazii de tip 
senzorial. 

Tulburările de nervi cranieni interesează mai ales nervul oculomotor printr-un 
mecanism de compresiune directă, pe care tumoarea o exercită asupra lor. 

De asemenea, poate apărea o pareză a nervului facial de tip central, contralaterală. 

Tulburările cerebrale sunt determinate de compresiunea directă a creierului şi a 
trunchiului cerebral de tumoare şi constau din: dereglări cerebeloase, ipsilaterale tumorii, 
poziţie fixată a capului, dureri şi redoare a cefei (sindromul Burdenko-Kramer). 

Rigiditatea decerebrală apare la presiunea directă asupra trunchiului cerebral, 

Explorarea paraclinică precizează existenţa, sediul şi dimensiunile tumorii. 

SEMIOLOGIA TUMORII DE FOSĂ POSTERIOARĂ 


Semiologia tumorilor de fosă posterioară (fig. 143) este complexă şi variată. 

Există câteva particularităţi ale acestei patologii, condiționate de caracterele 
sțiului respectiv şi de valoarea funcțională a formațiunilor anatomice, pe care le 
ăposteşte: 

a) Spaţiul existent este redus dimensional, 
e pereţi osteofibroşi şi orice proces 
formativ perturbează destul de rapid for- 
ytiunile nervoase, determinând un tablou clinic 
respunzător, cu multă specificitate pentru 
sa posterioară, 

b) Sistemul lichidian cerebrospinal este 
ectat des în patologia fosei posterioare prin 
ocaje ale acestei circulații la nivelul ape- 
ictului Sylvius, ventriculului IV, cisternei A di 
agna sau al cisternelor pontocerebeloase şi k maar le Tny 
termină hidrocefalia. Cel mai frecvent, pia. 143. Tumoare de fosă posteri- 
drocefalia este produsă de procesele tu- oară cu chist (imagine RMN Th 
orale, 

c) În cazul unor tumori valoarea funcţio- 
lă a trunchiului cerebral condiționează tablouri clinice clare datorită, mai ales, afectării 
icleilor de origine sau a trunchiurilor nervilor cranieni concomitent cu semnele motorii, 
nzitive şi cerebeloase. Interesarea trunchiului cerebral condiționează prognosticul 
tal. 

d) În fosa posterioară se înscriu, comparativ, mult mai multe tumori congenitale 
cât la nivelul fosei cerebrale, adică supratentorial. 

e) Prin cele două orificii de comunicare cu alte cavităţi, gaura occipitală şi foramen 
„cchioni, se produc herniile cerebrale interne: angajarea cerebeloasă constând din 
nplicarea amigdalelor cerebeloase prin gaura occipitală şi temporală (angajarea 
rcumvoluțiunii hipocampice prin foramen Pacchioni). Ambele angajări sau hernii 
>mprimă trunchiul cerebral, respectiv, şi bulbul sau pedunculii cerebrali şi determină 
iferința acută a acestora asociată cu fenomenele grave vegetative, deseori cu 
ognostic fatal. 

Tumorile de fosă posterioară apar frecvent la copii. Sindromul clinic de fosă 
sterioară este compus dintr-o serie de alte sindroame: sindromul de hipertensiune 
tracraniană, cerebelo-vestibular, de trunchi cerebral, vegetativo-endocrinometabolic 
altele. 

Hipertensiunea intracraniană se manifestă prin cefalee, grețuri, vărsături, stază 
ipilară, bradicardie, tulburări psihice, hidrocefalie. Cefaleea este mai precoce la adult, 
soarece copilul are, iniţial, posibilitatea unei compensări prin dehiscența suturilor 
aniene. Sindrom cerebelo-vestibular. Subiectiv, bolnavul se plânge că are ameteli, 

vertij, nesiguranță în mers cu deviere spre o parte sau alta până la imposibilitatea de a 
menţine statura verticală sau a merge — astazie, abazie, 

Obiectiv, se pun în evidenţă o serie de semne. 

Atitudinea capului. Capul are o poziţie relativ fixă. Se descrie poziţia de flexie a 
capului, determinată de necesitatea de a uşura scurgerea lichidului cefalorahidian în 
hipertensiunea intracraniană. Alteori, capul este înclinat spre o parte sau alta. Rareori. 
capul se află în extensie. 

Staţiunea verticală. In leziunile vermiene există tendința de cădere înainte sau 
înapoi, pe când în leziunile emisferice cerebeloase sau de unghi pontocerebelos bolnavul 
deviază spre partea lezată. 

Mersul este ataxic, cu baza lărgită. 

Schimbarea direcţiei mersului se face dificil, cu mişcări dezordonate, uneori, cu 
cădere. În tumorile emisferice şi de unghi ponto-cerebelos devierea mersului se face 
spre partea leziunii, În leziunile cerebeloase închiderea ochilor nu influenţează ataxia, 
pe când în leziunile vestibulare o accentuează. 

Vorbirea este rar dereglată şi are un caracter exploziv, intermitent — vorbire 
scandată. 

Scrisul este inegal. În probele clinice obiective vestibulocerebeloase se pune 
în evidenţă tremorul intenţional cerebelos, dismetria în proba indice-nas, călcâi- 
genunchi. 

În proba mâinilor întinse se mai poate evidenția devierea lentă spre partea nervului 
vestibular lezat. Prin proba Romberg se vede o deviere lentă spre lateral. Nistagmusul 
este foarte frecvent în leziunile de fosă posterioară. 

De obicei, este un nistagmus orizonto-rotator. Întotdeauna prezenţa unui 
nistagmus vertical arată o interesare pedunculară, ce de la început prezice un 
prognostic sumbru. 

Hipotonia musculară este foarte frecventă şi apare de partea emisterei lezate. 

Sindromul de trunchi cerebral apare drept consecinţă a lezării sale directe, a 
compresiunii şi deplasărilor la care acesta este supus. 

Semnele clinice, ce ţin de trunchiul cerebral, atestă lezarea centrelor şi căilor cuprinse 
de trunchiul cerebral. Astfel, se descriu tulburări motorii şi de sensibilitate, leziuni ale 
nervilor cranieni, tulburări vegetative şi sfincteriene. 

Tulburările motorii se manifestă prin parapareză, tripareză, hemi- sau 
tetrapareză în leziunea de trunchi sau când trunchiul cerebral este comprimat în 
gaura occipitală. 

Tulburările de sensibilitate reprezintă cefalee cu caracterele descrise mai 
sus, dureri spontane şi la presiunea suboccipitală. Durerea suboccipitală este foarte 
puternică şi persistentă în tumorile de gaură occipitală şi în angajările cerebeloase. 
Se descriu, de asemenea, dureri şi parestezii în umăr şi în membrul superior omolateral 
în tumorile de gaură occipitală. Paresteziile sau hipoestezia într-un hemicorp sau 
membru se atestă în tumorile limitate de trunchi cerebral. Mai rar apare veritabilul 
sindrom Brown-Sequard, precum şi tulburările de sensibilitate profundă. Foarte 

frecvent tulburările de sensibilitate sunt situate la nivelul feței, ceea ce arată interesarea 
trigemenului. 

Leziuni ale nervilor cranieni: nervul oculomotor, afectat în leziuni pedunculare, 
în tumori, ce comprimă pedunculul venind din fosa posterioară spre foramen Pacchioni. 

În acest caz pe lângă un nistagmus vertical apare şi o ptoză palpebrală, o midriază 
şi, mai rar, o paralizie totală a nervului III. Nervul patetic (IV) este rar interesat. 
Nervul oculomotor lateral (VI) este cel mai frecvent lezat, manifestându-se prin diplopie 
şi strabism convergent. 

Din partea nervului trigemen (V) apar dureri, parestezii — din partea leziunii. 
Obiectiv, există o hipoestezie parțială sau totală a unui hemifacies, abolirea reflexului 
cornean şi, mai rar, tulburări de masticaţie, amiotrofia mușchilor masticatori. Din 
partea nervului facial (VII) apare pareză sau paralizie tip periferic de partea tumorii. 

Nervul acustico-vestibular: lezarea componentei acustice determină acufene şi 
hipo- sau anacuzie de aceeaşi parte cu leziunea, tipic fiind în acest sens neurinomul de 
acustic, 

Nervii IX, X, XI şi XII mai rar sunt lezaţi direct, deşi fonaţia si deglutiţia sunt 
foarte des interesate în leziunile fosei posterioare. Reflexele velopalatin şi faringian 
sunt abolite uni- sau bilateral. Sughiţul, care este un semn de gravitate, apare 
intermitent sau rămâne persistent, anunțind adesea angajarea cerebeloasă. 

Tulburările vegetative descrise în fosa posterioară depind de centrii din 
trunchiul cerebral. Se întâlneşte bradicardie şi în cazurile cu gravitate deosebită, 
aritmii atipice. Respirația este modificată ca ritm și amplitudine: bradipnee, tahipnee, 
aritmie respiratorie. Tensiunea arterială scade uneori brusc, semnalându-se creșteri 
în crizele cerebeloase. 

Vasomotoricitatea este interesată şi se determină clinic prin răcirea pielii, 
cianoza extremităților. Apar crizele vegetative bulbare, în care pulsul este tahicardic, 
dar aritmic, respiraţia neregulată cu o alternanță între vasoconstricție şi vasodilatație. 

Tulburările metabolice apar sub forma unei caşexii şi depind de sindromul de 
hipertensiune intracraniană, de interesarea ventriculului II. 

Alte simptome, cum sunt, spre exemplu, crizele tonice cerebeloase, apar în tumorile 
de fosă posterioară şi, mai cu seamă, în cele de linie mediană la copil. 

Tabloul clinic constă dintr-o hiperextensie a corpului cu proiecția înapoia 
capului — o poziţie de opistotonus, trismus, plafonare a ochilor, cu antebraţele în flexie, 
mai mult sau mai puţin pronunțată, sau hiperextensie şi pronaţie, iar cu membrele 
inferioare în extensie cu piciorul în equin. 

Dereglările vegetative se remarcă prin bradicardie cu aritmie şi instabilitate, 
cianoză, paloare, modificări de ritm respirator sau ritm Cheyne-Stookes, transpiraţii 
difuze. 

Patogenic, acest tablou, ce se aseamănă cu rigiditatea decerebrată, a dat naştere 
mai multor teorii, printre care cea mai plauzibilă este teoria mecanică. 

Potrivit acestei teorii, tendinţa la angajare a amigdalelor cerebeloase ar determina 
compresiunea bulbului şi o hipertensiune intracraniană acută, ce ar da o stare de 
opistotonus cu tot cortegiul vegetativ. 

Crizele tonice cerebeloase, tulburările vegetative, alterarea cunoștinței şi sughițul 
persistent — toate sunt semne ce grăbesc explorarea şi intervenţia chirurgicală în tumorile 
de fosă posterioară. 


TUMORILE HIPOFIZARE ȘI PARASELARE 


Tumorile hipofizare se întâlnesc destul de frecvent. Ele reprezintă 3-12% din 
tumorile endocraniene. Derivă din lobul anterior în adenoame şi carcinoame 
hipofizare, iar din lobul posterior — în influndibuloame. 70% — 90% din tumorile 
hipofizare sunt adenoame. Incidența cea mai mare se întâlneşte la tinerii 
adulți. 

Dintre adenoamele hipofizare cele eozinofile se manifestă prin sindromul 
acromegalic, cele bazofile — prin boala Cushing, iar cele cromofobe — prin sindromul 
distrofiei adipozogenitale. 

De obicei, sindromul endocrin trădează existența tumorii înainte ca adenomul să 
depăşească limitele şeii turceşti. Şaua se umflă, se balonează în mod caracteristic. 
După ce tumoarea depăşeşte în sus limitele şi trece de diafragmul selar, apar simptome 
compresive, îndeosebi din partea nervilor optici şi a chiasmei (sindroame 
optochiasmatice), 

Caracteristică este hemianopsia hemiteronimă (mai frecvent — bitemporă, mai 
rar — binazală), cu atrofia primitivă progresivă a jumătăţii papilare respective. 

Într-o anumită fază de evoluţie se poate ajunge la amauroză pe o parte şi cu 
hemianopsie — de cealaltă parte (sindrom Cushing). Boala duce la pierderea 
vederii. 

Adenoamele sunt acoperite de o capsulă consistentă, dură. Tumorile sunt formate 
dintr-un ţesut moale, ce poate fi ridicat cu chiureta. Calcificările sunt rare (10%), mai 
des se întâlnesc degenerări chistice, un mic nodul tumoral (Dandy). 

Sindromul de hipertensiune intracraniană apare tardiv în procesele tumorale 
selare şi paraselare şi anume atunci, când ventriculul III, precum şi orificiile 
interventriculare sunt masiv comprimate de tumoare. 

Dintre tumorile paraselare, o frecvenţă relativ mare au craniofaringioamele 
(fig. 144). Proveniența lor se datorește unor resturi embrionare ale tijei pituitare; deci, 
tumoarea este congenitală. Craniofaringiomul apare, mai ales, la copii şi se manifestă 
clinic prin semne optochiasmatice şi, mai frecvent, printr-un sindrom adipozogenital. 
Foarte des tumorile sunt chistice, cu depozite calcare in peretele chistului. La radiografia 
simplă aceste depozite pot fi observate deasupra şeii turceşti sau în şa şi reprezintă un 
semn preţios în diagnosticul tumorii. Tumoarea nu este radiosensibilă. Înlăturarea ei pe 
cale operatorie se face deosebit de greu. Un efect terapeutic temporar poate fi obținut 
la evacuarea chistului prin puncție. 

Fig. 144. Craniofaringiom. În stânga — preoperator; în dreapta — postoperator — 
lipsa tumorii (imagine RMN Tẹ). 


În privinţa posibilităţilor radioterapeutice se ştie că sindroamele eozinofile sunt 
sensibile, cele bazofile şi cromofobe — numai într-o oarecare măsură. Tumorile hipofizare 
sunt operabile. 

Carcinomul hipofizar este o tumoare malignă: ea rupe capsula, invadează 
ventriculul III şi distruge şaua turcească. Dă metastaze exterioare creierului, care au 
o structură identică cu tumoarea primitivă. 


METASTAZELE 


Dintre procesele expansive intracraniene metastazele constituie 5-7%. Metastazele 
bronho-pulmonare sunt cele mai frecvente, după ele urmează metastazele mamare şi 
suprarenale. 

Metastazele sunt, de obicei, multiple. Două treimi din bolnavii cu metastaze au 
vârsta între 40—60 de ani. 

Pentru metastaze este caracteristică, într-o anumită măsură, anamneza scurtă, 
evoluția rapidă a bolii în prezența semnelor de suferință generală gravă a creierului, a 
semnelor multiple şi de hipertensiune intracraniană. 

Semnele generale sunt: slăbirea evidentă în mai mult de 50% din cazuri, anemie, 
uneori febră etc. 

Metastaza unică poate fi abordată cu succes pe cale chirurgicală. În rest, metastazele 
au un prognostic sumbru, ducând la deces în timp scurt (de câteva luni). Radioterapia 
nu este eficientă. 


INVESTIGAȚIILE INSTRUMENTALE 


Examenelt paraclinice trebuie făcute numai după un control clinic, medical şi 
neurologic cât mai complet. 

Metodele de investigare paraclinică în diagnosticul tumorii cerebrale sunt 
indispensabile nu numai pentru o corectă evaluare a naturii, localizării şi întinderii 

leziunii, dar şi pentru determinarea metodei de tratament, şi pentru o apreciere mai 
exactă a prognosticului. Îndeosebi, se pot efectua: ultrasonoencefalografia, 
electroencetalogralia, scintigrafia cerebrală, radiografia craniană simplă şi tomografia 
computerizată. Aceste explorări nu aduc prejudicii bolnavului, oricare ar fi vârsta şi 
starea lui. Dacă, însă, aceste mijloace de investigaţie nu aduc date suficiente pentru 
precizarea diagnosticului, se poate trece la examenul lichidului cefalorahidian, la folosirea 
unei metode radiologice cu mijloc de contrast (pneumoencefalografia, ventriculografia, 
angiografia cerebrală etc.). 


PRINCIPIILE TRATAMENTULUI 


Întrucât tumorile cerebrale sunt nişte procese, ce determină micşorarea spațiului 
intracranian, ele periclitează viața bolnavului nu numai datorită provenirii lor 
biologice, ci şi prin însăşi prezenţa lor de facto. Intervenţia chirurgicală este unica 
metodă de tratare a tumorilor intracraniene. Sediul tumorilor intracraniene determină 
în mare măsură modul intervenţiei operatorii. Ablaţia totală a tumorii este 
condiţionată tocmai de localizarea ei. Astfel, unele tumori benigne histologic apar 
maligne nu numai prin efectul lor asupra formațiunilor de importanţă vitală, dar şi 
prin dificultatea abordării lor sau a ablației totale, care nu se poate efectua fără a 
leza chirurgical aceste formaţiuni. De aceea, intervenţia chirurgicală trebuie să 
pornească nu întotdeauna de la principiul ablaţiei totale a tumorii, ci de la acel al 
uşurării suferinței bolnavului, al prelungirii ori chiar al salvării vieţii pacientului. 

O tumoare hipotalamică, de exemplu, care, de cele mai multe ori, este benignă, din 
punct de vedere histologic nu poate fi rezecată, întrucât această metodă duce la 
suprimarea bolnavului. De aceea, uneori atitudinea chirurgicală trebuie să se limiteze 
la intervenții paliative, care să rezolve doar hipertensiunea intracraniană. Utilizând 
radioterapia pentru tratamentul unei tumori, la care s-a efectuat doar o ablaţie subtotală, 
sau pentru unicul tratament al tumorii, actul chirurgical (drenaj ventriculo-cisternal tip 
Torkildsen) rezolvă doar hipertensiunea intracraniană. În unele cazuri, cum sunt, de 
exemplu, tumorile infiltrate de trunchi cerebral, ce se pot manifesta şi fără hipertensiune 
intracraniană, radioterapia se utilizează fără intervenția chirurgicală. 

Radioterapia are un efect considerabil în tumorile radiosensibile: medulo-blastoame, 
epindimoame etc. Eficiența ei este discutabilă în tumorile neuro-ectodermale cu elemente 
adulte, cum ar fi astrocitoamele, neurinoamele, oligodendroglioamele etc. 

Chimioterapia citostatică a început să fie deja utilizată, dar efectele ei în materie 
de tumori cerebrale până în prezent nu sunt încă bine studiate. 

TUMORILE MEDULARE 


Tumorile medulare reprezintă cel mai important capitol din patologia vertebro- 
medulară neurochirurgicală, deoarece un diagnostic precoce şi o tehnică chirurgicală 
adecvată asigură astăzi un prognostic vital bun şi o recuperare funcțională parțială sau 
chiar completă cu o mortalitate practic inexistentă, 

Tumorile medulare sunt procese de neoformaţie, ce comprimă măduva. 

Raportul tumorilor medulare față de cele intracraniene este mult mai mic ('/, după 
Arseni). 

Ele se manifestă, de obicei, la persoanele între 20 şi 40 de ani și sunt mai puţin 
frecvente la copii. 

Din punct de vedere anatomopatologic tumorile medulare se dezvoltă atât în 
țesutul nervos medular, rădăcinile spinale şi în meninge, cât şi în țesutul situat în 
afara durei. Conform datelor statistice, 25% din aceste tumori sunt extradurale, 50% — 
subdurale şi extramedulare, şi 25% — intramedulare. Tumorile extramedulare şi 
intradurale sunt cele mai frecvente. Din punct de vedere histologic, tumorile, care 
se dezvoltă din țesutul medular, se numesc glioame, cele care se dezvoltă din rădă- 
cini — neurinoame, iar cele care se dezvoltă din meninge — meningioame. În spațiul 
epidural se dezvoltă tumorile metastatice, sarcoamele şi, tăceppianpi de rar, 
tuberculoamele. 

Tumorile intramedulare sunt în majoritatea cazurilor glioame Ele au o evoluție 
lungă, de 10-15 ani, şi sunt reprezentate de ependimoame, astrocitoame şi, mult mai 
rar, de spondiloblastoame şi meduloblastoame. 

Ependimomul se formează din ependimul medular sau din filum terminal. 
Este o tumoare benignă, care poate atinge dimensiuni mari, invadând regiunea 
cozii de cal şi găurile de conjugare. Nu recidivează după intervenţia chirurgicală. 
Această tumoare se poate extinde în spaţiul a 6-8 vertebre. Tumoarea este mai 
puţin infiltrată, dar, spre deosebire de glioblastom şi meduloblastom, care infiltrează 
cordoanele, ea împinge cordoanele medulare. Are o evoluţie de la 1 până la 10 
ani, 

Tumori extramedulare sunt meningioamele şi neurinoamele. 

Meningiomul reprezintă 40% din tumorile extramedulare. El se dezvoltă, îndeosebi, 
în arahnoidă, de aceea se mai numeşte arahnoidendoteliom. Meningioamele, care se 
formează în afara durei, se dezvoltă pe suprafaţa aceasta ca un manşon. Sunt tumori 
benigne. Ele apar după vârsta de 30 de ani şi sunt mai frecvente la femei, Majoritatea 
sunt situate în regiunea toracală, dintre care dorsolateral — 63% şi restul, 37%, — ventral 
şi ventrolateral. 

Neurinomul este o tumoare formată din celule schwannice. El se dezvoltă mai 
des subdural, din rădăcină posterioară, dar poate fi situat şi extradural. 

Uneori neurinomul evoluează şi prin gaura de conjugare în afara canalului 
rahidian. Poate apărea în toate etajele coloanei vertebrale, dar mai frecvent în 
regiunea cozii de cal, Volumul tumorii creşte uneori până la mărimea unei nuci 

mici. Neurinomul este o tumoare bine încapsulată, consistentă sau moale, uneori 
chistică în interior. Este o tumoare benignă şi în cazuri excepţionale degenerează în 
sarcom. Neurinoamele pot fi multiple. 

În afara acestor tumori se mai pot întâlni tumori vasculare (angioame), lipoame, 
colesteatome sau tumori, care se dezvoltă din lamele vertebrale. Sarcoamele şi tumorile 
metastatice sunt tumori difuze (fig. 145). 

Fig. 145. Tumoare vertebro-medulară la nivelul 

Simptomatologie. Tumoarea medulară se manifestă prin faze: radiculară, de 
compresiune spinală parţială şi de compresiune totală. 

Faza radiculară este prelungită. Se manifestă prin dureri de tip nevralgic. Durerea 
are un caracter radicular şi poate constitui multă vreme unicul simptom. De obicei, 
durerea se păstrează până la 1-2 ani şi chiar 5-10 ani, în cazuri excepționale mai puţin 
de 6 luni. Din această cauză ea poate duce în derută la stabilirea diagnosticului şi poate 
fi confundată cu nevralgia intercostală sau brahială, colecistita, apendicita etc. Durerile 
sunt permanente şi se accentuează la sforțare, tuse, strănut. Ele sunt unilaterale şi 
corespund rădăcinii comprimate. Durerea radiculară este mai frecventă şi mai 
pronunţată în neurinom decât în meningiom. 

Atunci când durerile sunt bilaterale, tumoarea este situată pe fața dorsală a 
măduvei. Durerile radiculare sunt mai intense noaptea sau în decubit şi se atenuează 
când bolnavul se ridică, în timpul mersului (dureri radiculare de postură). Prin 
comprimarea concomitentă a măduvei apar dureri tip coordonat la distanţe, în 
membrele inferioare. 

Tumorile situate pe partea ventrală sau ventrolaterală a măduvei ca şi tumoarea 
dezvoltată din porțiunile pre- şi interradiculare ale cozii de cal pot evolua fără dureri, 
manifestându-se chiar de la început prin semne motorii, fără a mai trece prin faza 
radiculară. 

Faza a doua de compresiune parțială medulară sau faza de sindrom Brown- 
Sequard în cazurile tipice urmează imediat după faza radiculară şi se întâlneşte, cel mai 
frecvent, în tumorile intramedulare sau în cele extramedulare, dezvoltate strict pe linia 
mediană pre- sau retromedulară. Absența acestui sindrom nu exclude posibilitatea 
existenţei unei tumori medulare. 

Faza a doua se manifestă printr-un tablou de hemisecțiune medulară, având de 
aceeaşi parte cu compresiunea tulburări motorii şi de sensibilitate profundă, iar de 
partea opusă — tulburări şi de sensibilitate superficială. Bolnavul prezintă o jenă progresivă 
în mers; scăderea forței musculare se observă mai întâi într-un membru, apoi în celălalt; 
pacienţii obosesc şi se împiedică din mers. Pareza este discretă şi evoluează până la o 
intensă paralizie spastică. Rămâne mai accentuată de partea compresiunii. Tonusul 
muscular este crescut. După un timp se descoperă un sindrom paraparetic, spastic în 
extensiune. Reflexele osteotendinoase sunt exagerate. Semnul Babinski este prezent. 
Prin ciupirea sau flectarea pasivă a picioarelor se declanşează reflexe de triplă retracție 
a membrelor inferioare. 

Reflexul de triplă retracţie sau reflexul de apărare era considerat, că apare în 
leziunile de secţiune medulară fiziologică sau structurală cu eliberarea segmentului 
inferior de sub controlul etajelor superioare. Experienţa clinică, însă, demonstrează că 
acest reflex poate să se manifeste concomitent şi în cazurile în care paralizia nu este 
completă, arătând existența încă a unei continuități între cele două segmente. Cercetarea 
reflexului de apărare ne ajută să precizăm întinderea leziunii. Limita superioară cutanată, 
până la care se declanşează prin ciupire acest reflex, corespunde cu limita inferioară a 
compresiunii. 

Tulburările de sensibilitate obiectivă în tumorile extramedulare corespund limitei 
superioare şi sunt mai difuze în tumoarea intramedulară. Modificările obiective ale 


tumorile intramedulare pierderea sensibilităţii superficiale este mai accentuată la 
nivelul superior al compresiunii decât în cele extramedulare, unde sensibilitatea 
superficială este dereglată mai mult în dermatoamele distale. O tumoare localizată 
anterior poate da tulburări de sensibilitate profundă prin împingerea măduvei spre 
peretele posterior al canalului vertebral, care exercită astfel o compresiune asupra 
cordoanelor posterioare. Contrar celor admise clasic, în tumorile intramedulare 
disocierea siringomielinică se întâlneşte destul de rar. 

Faza de compresiune totală sau paraplegia este ultima etapă, indiferent de natura 
sau localizarea tumorii, şi nu contează, dacă tumoarea este precedată sau nu de un 
sindrom Brown-Sequard. 

La sindromul de compresiune medulară apar semne motorii şi tulburări de 
sensibilitate bilaterală. Bilateralitatea semnelor se explică, pe de o parte, prin dubla 
compresiune a măduvei cauzată de tumoarea medulară, iar pe de altă parte — prin 
compresiunea măduvei spre arcurile vertebrale. 

Simptomatologia depinde de gradul de compresiune, exercitată de tumoare asupra 
măduvei şi de ischemia intramedulară, produsă de aceasta. La acestea se adaugă 
perturbările funcţionale şi hidrodinamice, produse de compresiunea îndelungată, 
progresivă prin micțiuni dificile şi apoi retenţii; apar, de asemenea, tulburări de erecție 
şi de ejaculare. 

Tulburările trofice sunt, în general, reduse. Ele se manifestă, mai ales, în perioada 
înaintată a sindromului medular prin leziunea substanţei cenușii. 

Faza de compresiune înaintată se caracterizează printr-un sindrom paraplegic 
total în extensiune sau, uneori, în flexiune. În tumorile, în care procesul se dezvoltă 
mult în substanța cenuşie, se instalează o paraplegie flască cu intense tulburări 
trofice. 


DIAGNOSTICUL NIVELULUI COMPRESIUNII 


Diferitele forme de sindroame medulare apar în raport cu sediul longitudinal al 
tumorii. Tumorile intumescenței cervicale se manifestă printr-un sindrom tetraplegic, 
în care membrele superioare prezintă atrofii musculare şi o abolire a reflexelor 
osteotendinoase în ele din cauza distrugerii segmentului medular corespunzător. 
Tulburările de sensibilitate au limita superioară în regiunea cervico-brahială. 
Tulburările motorii se instalează la început ca într-un sindrom Brown-Sequard, 
evoluând apoi spre un tablou de tetraplegie spastică. Ordinea, în care sunt prinse 
membrele, este în formă de „U”; monoplegie brahială omolaterală, apoi includerea 
membrului inferior monolateral, membrului inferior opus şi, în cele din urmă, a 
membrului superior de partea opusă. Datorită leziunii centrului ciliospinal sau a 
căilor, care coboară spre aceasta, apare sindromul Claude Bernard-Horner de 
partea compresiunii. 

Tumorile cervicale situate superior 
(C-C) pot da simptomele de suferință ale 
formațiunilor anatomice din fosa cerebeloasă, 
datorită edemului ascendent sau stazei lichidului 
cefalorahidian deasupra compresiunii. Se pot 
întâlni paralizii ale nervilor cranieni caudali (IX-— 
XII) (fig. 146). 

Comprimarea rădăcinii descendente a 
trigemenului produce dureri la faţă, asociate cu 
analgezie şi termoanestezie în teritoriul nervului 
oftalmic; prinderea ramurii interne a spinalului 
(n. XI) provoacă pareza şi atrofia muşchilor 
sternocleidomastoidian şi trapez. Se pot întâlni, 
de asemenea, simptome deficitare din partea 
nervului vag, recurentului, hipoglosului. Datorită 
iritației vagului, la nivelul bulbului se pot constata 
tulburări de puls (puls rar, intermitent). Mai rar 
apare tahicardia permanentă din cauza unui 
deficit al nervului vag. r 

Datorită tulburărilor vasomotorii suprale- Fig: 146. Tumoare intramedulară 
zionale pot apărea fenomene bulbare destul lanivel craniocervical (imagine 
de grave: bradicardie, hipertermie, dereglări RMN T 

de respirație. Tumorile de la acest nivel pot invada secundar fosa cerebrală posterioară, 
provocând şi simptome de hipertensiune intracraniană: cefalee, vărsături, stază papilară 
asociată cu paralizii ale nervilor cranieni caudali. 

Bolnavul acuză dureri în ceafă cu devierea capului, simulând un torticolis sau o 
redoare de ceafă. Mişcările capului declanşează dureri insuportabile, iar poziţia dreaptă 
le atenuează. 

În tumorile cervicale inferioare durerile iradiază în membrele superioare. 

Tulburările paralitice şi atrofice de tip radicular dau un aspect caracteristic pentru 
forma lor pură: Duchenne-Erb (C,-C,) sau Dejerine-Klumpke (C,-D,). 

In perioada radiculară tulburările în regiunea toracală superioară se manifestă prin 
dureri intercostale, la început unilaterale apoi bilaterale. Durerile sunt la început slab 
pronunțate, dând senzaţia unei constricţii „ca în corset”, sunt continue şi se accentuează 
la efort şi în decubit. 

Tulburările motorii se instalează de curând, deoarece aceeaşi compresiune cuprinde 
şi măduva, spațiul intrarahidian toracal fiind redus. Apar tulburări de sensibilitate, a 
căror limită superioară corespunde unor dermatoame toracale, simetrice sau cu un 
decalaj de 1-2 dermatoame între ele. 

Tumorile toracale inferioare (D.—D,) produc dureri radiculare în regiunea 
ultimelor şase dermatoame toracale şi pot simula unele sindroame toraco-abdominale 
(circa 10% din aceşti bolnavi sunt operați pentru diverse afecțiuni toracice sau 
abdominale inexistente) (fig. 147). 

Compresiunea lombară superioară se manifestă prin parapareză, spasticitate, 
dureri, care iradiază în membrele 
inferioare, tulburări de sensibilitate, 
corespunzând dermatoamelor lombare 
cu dispoziţie oblic longitudinală. 
Reflexele rotuliene şi achiliene pot fi 
exagerate sau diminuate, dacă procesul 
comprimă mai multe segmente 
medulare. Sunt, de asemenea, prezente 
tulburările sfincteriene. 

Compresiunea conului medular 
cointeresează concomitent şi coada de 
cal, realizând un sindrom paraparetic cu 
hipotonie, abolire de reflexe, atrofie 
musculară şi tulburări accentuate 
sfincteriene, Tulburările trofice sunt 
precoce: mal perforant plantar, atrofia 
grupului muscular anterolateral al 
gambei, caracteristică tumorilor dez- Fig. 147. Tumoare metastatică Th, cu 
voltate la nivelul conului medular şi al compresiune medulară (imagine RMN 
cozii de cal. Tw). 

De asemenea, mai există şi o formă de paraplegie flascospasmodică, care este o 
formă intermediară între paraplegia spasmodică şi cea flască şi se caracterizează prin 
hipotonie, dar este asociată cu prezenţa reflexelor osteotendinoase majorate şi cu 
prezența semnului Babinski bilateral. 

Spre deosebire de adulţi, la copii predomină formele acute şi subacute ale tumorii. 
Cu cât copilul este mai mic, cu atât debutul are un caracter mai acut. 

Specificul clinic al tumorii medulare la copil este: debutul, deseori, brusc sau 
evoluția aparent de scurtă durată, deci, o lungă perioadă asimptomatică; evoluția 
ondulată a compresiunii medulare cronice cu perioade de ameliorare şi ugravare; 
prezenţa, deseori, a rigidităţii spinale dorso-lombare şi cervicale fără compresiuni 
de etiologie inflamatoare sau traumatică; raritatea fazei radiculare de debut; 
frecvența cifoscoliozelor asociate, de cele mai multe ori, cu contractura muşchilor 
paravertebrali; frecventa modificărilor osoase radiologice; frecvența tumorilor 
intramedulare, respectiv, extradurale; frecvența tumorilor în bisac de origine 
simpatică ca tumori specifice sugarului şi copilului mic. Aceste tumori neurogene 
intratoracice sau intraabdominale pătrund secundar în canalul rahidian prin una 
sau mai multe găuri de conjugare. 


EXPLORĂRILE INSTRUMENTALE 


Explorările paraclinice au o importanță deosebită atât în aprecierea existenței unei 
tumori, cât şi în precizarea sediului acesteia. 

Radiografia simplă vertebrală precizează poziția tumorii prin unele modificări, date 
de eroziunea feţei interne a pedunculilor vertebrali. 

" Spondilografia şi craniografia permit de a vizualiza starea canalului vertebral, 
formațiunile osoase ale coloanei vertebrale, forma craniului, prezența destrucției osoase, 
fracturilor oaselor craniene. 

Radiografia simplă ne mai arată modificări, cum sunt: lărgirea găurilor de conjugare, 
eroziunea unilaterală a pedunculilor, calcificarea intrarahidiană la tomografie în 
meningioame, angiom vertebral asociat cu un angiom medular etc. 

* Puncţia lombară ne ajută să determinăm presiunea LCR, permeabilitatea 
spațiului subarahnoidian pentru cercetarea chimică, bacteriologică, citologică. În 
normă LCR este incolor, transparent, proteine — 0,40-0,45, citoză — 3-5 celule. 
Cantitatea de proteine în LCR depinde de caracterul procesului patologic şi de 
localizarea lui. În procesele intramedulare sau extramedulare, dar subdurale 
cantitatea de proteine creşte, la cele epidurale — se micşoreaza sau nu se schimbă. 

În procesele tumorale mai apare așa-numita „disociaţie proteino-celulară, proteinele 
cresc, iar celulele ~ nu sau sunt puţin crescute. 

Se schimbă raportul fracțiilor, cresc albuminele / globulinele. 

Pentru determinarea permeabilitaţii LCR se folosesc probele licvoro-dinamice: 

= Stukkey — compresiunea vv.abdominale măreşte presiunea licvoriană. 

s Kvekenştedt — compresiunea vv.jugulare pe 10-15 s, care în normă după 1-2 $ 
contribuie la mărirea bruscă a presiunii. 

= Respiratorie (pulmonară) — micşorarea presiunii LCR la o inspiraţie profundă, 
Se foloseşte rar. 

= Nonne -— după măsurarea presiunii LCR se elimină 7-10ml de LCR, iar în caz de 
bloc presiunea brusc se micşorează şi nu se restabileşte! Poate duce la dislocația 
creierului şi a măduvei spinării. Se foloseşte rar. 

Puncţia suboccipitală se efectuează în caz de bloc la nivele superioare, 

Mielografia constă în introducerea substanţei de contrast (Ultravist, Omnipac) în 
spaţiul subarahnoidian spinal prin puncţia L,-L,, mai rar prin puncția suboccipitală a S- 
10 ml substanţă de contrast. În caz de necesitate se introduc 40-60 cm de aer, după 
care urmează iradierea cu raze X (fig. 148). 


i v ii 

Fig. 148. Mielografie (stânga) şi TC — mielografie (dreapta). 
Tumoare extramedulară la nivel T 


Discografia şi perudurografia constă în introducerea a 5-10 ml substanţe de 
contrast (Ultravist, Omnipac) în spaţiul peridural prin puncţie la nivelul L.-L.. 

Angiografia cerebrală şi spinală — se evidenţiază a. Adamkiewicz, de obicei pe 
partea stânga cel mai des Th, -L,. 

Venospondilografia — substanţa de contrast (5-15 ml) se introduce în apofizele 
transverse sau în corpul vertebrei mai aproape de procesul patologic presupus. 

Scintigrafia osoasă vertebrală este o metodă mai puțin invazivă pentru 
determinarea unor metastaze multiple, osteoame, osteoblastoame, chisturi 
anevrismale, hemangioame, melanoame multiple, în care se evidenţiază aşa-numitele 
imagini „reci”. 

Ultrasonografia intraoperatorie este extrem de utilă în identificarea tumorilor 
intramedulare şi intracerebrale 

Tomografia computerizată axială — simplă sau asociată cu mielografia — prezintă 
o informaţie superioară celei obținute prin RMN în ceea ce priveşte structurile osoase 
vertebrale. 

Examenul prin RMN prezintă o informaţie superioară faţă de tomografia 
computerizată în modificările părţilor moi. Administrarea de Gadolinum 

evidenţiază mai bine leziunile medulare. Angiografia RMN e capabilă să evidentieze 
tumorile vasculare. 

Investigațiile biologice aduc informaţii prețioase. Unele tumori ce acționează 
asupra măduvei osoase se pot manifesta cu anemii, leuco- sau trombocitopenii mari. 
Creşterea calcemiei sau a fosfatazelor alcaline pledează pentru existența unor metastaze: 
mielomul multiplu — apariţia albuminozelor Ben-Jones în urină sau la electoforeza 
plasmatică. 

Examenul microscopic al sedimentului LCR poate depista celule provenite 
din limfoame, leucemii, meduloblastoame, ependimoame. Informează despre nivelul 
glucozei, proteinelor, despre o eventuală pleocitoză. Nivelul crescut al proteinorahiei 
poate sugera diagnosticul diferenţial într-un meningiom. 

Biopsia intraoperatorie „la rece” — ca exemplu, diferenţierea intaoperatorie 
între un astrocitom şi un ependimom intramedular — poate justifica obținerea unei excizii 
prea largi în primul caz, în care tumoarea astrocitară are o delimitare relativă, iar la 
ependimoame se face o exereză cât mai total, mai bine delimitată. 


TRATAMENTUL TUMORILOR MEDULARE 


Tratamentul tumorilor medulare este chirurgical (fig. 149). Extirparea chirurgicală 
astăzi este unica metodă rațională de tratament al tumorilor medulare, indiferent de 
natura lor. Sarcina optimală a tratamentului chirurgical al tumorilor benigne este 
extirparea lor totală. 


Fig. 149. Tumoare spinală extradurală (epidermoid). În stânga — preoperator; 
în dreapta — postoperator. 

Tumorile maligne sunt extirpate în limita vizibilității prin microscopul de operație. 
Metodele complementare de tratament al tumorlor medulare maligne sunt: 

1. Radioterapia, radiochirurgia 

II. Chimioterapia (metotrexat, ciclofosfamidă, bleomicină) 

Tulburările medulare se vindecă mai repede la tineri şi după intervențiile făcute cât 
mai recent. 

Cele mai bune rezultate ale intervenţiei chirurgicale se obțin în faza radiculară. În 
faza paraplegică, deşi momentul chirurgical a trecut, se pot obține încă rezultate 
satisfăcătoare, dacă, desigur, durata paraplegiei nu a fost prea lungă. 

Unii autori sunt de părere că o paraplegie devine incurabilă, dacă ea fost descoperită 
tocmai peste un an. Majoritatea autorilor recomandă, totuşi, şi în aceste cazuri intervenția 
chirurgicală cu scopul de a prelungi câtuşi de puţin viața bolnavului. 

Rezultatul operator depinde de mai mulţi factori: precocitatea diagnosticului, sediul 
tumorii, întinderea leziunilor anatomice, starea generală a bolnavului şi experiența 
chirurgului. 

Rata deceselor la operarea tumorilor medulare este minimă, la tumorile 
extramedulare şi cele intramedulare constituie 5-8%. Sechelele rămân în 10-20% din 
cazuri. 

Mortalitatea tardivă în tumorile intramedulare este cauzată de numeroase 
complicaţii: infecţie urinară, escare, septicopiemie etc. 

Rezultatele postoperatorii sunt mai bune, dacă se foloseşte tehnică şi instrumentar 
special de microneurochirurgie. 


18. TRAUMATISMUL CRANIOCEREBRAL (TCC) 
ȘI VERTEBROMEDULAR (TYM) 


TRAUMATISMELE CRANIOCEREBRALE 

O dată cu creşterea exagerată a traficului rutier, dezvoltarea industrială, apariția 
unor focare de război, traumatismul craniocerebral a devenit din ce în ce mai actual şi 
cu pondere mai mare în patologia neurochirurgicală. 

Conform datelor oficiale publicate în SUA, traumatismele craniocerebrale reprezintă 
principala cauză de deces a persoanelor tinere (15-34 de ani). De asemenea, trebuie 
subliniat faptul că traumatismele craniocerebrale se cifrează la 200 de cazuri la fiecare 
100000 de internaţi în SUA. 

Din cauza traumatismelor craniocerebrale, ce au loc anual în țările din fosta URSS, 
numărul celor care decedează este aproximativ egal cu numărul de locuitori ai unui 
oraş regional. 

Mecanismele de producere a traumatismelor craniocerebrale 

Deosebim mecanisme directe, prin impact direct asupra scalpului şi a oaselor 
craniene. În cadrul acestora acţionează următoarele fenomene: 

* Fenomenul de acceleraţie, în care capului i se imprimă o mişcare de accelerație 
prin lovirea lui cu un corp în mişcare. În acest caz leziunile maxime, atât craniene, cât 
şi cerebrale se află în punctul de impact sau în joncțiunea craniospinală. 

+ Fenomenul de deceleraţie sau de frânare, în care excursia craniului este 
oprită brusc prin lovitura lui de un plan rezistent. Leziunile pot apărea atât pe punctul 
de impact cu planul dur, cât şi pe polul diametral opus, prin contralovitură, care afectează 
conţinutul cranian ca efect al unei mişcări de du-te-vino al acestuia în interiorul cutiei 
craniene. 

s Fenomenul de compresiune bilaterală prin aplicarea simultană a două planuri 
dure asupra craniului. 

Mecanismele indirecte acționează asupra structurilor craniocerebrale prin 
transmiterea intermediară a liniilor de forță: mişcări bruşte de frânare în excursia 
extremităților cefalice (de exemplu: pasagerii din autovehicule care se ciocnesc). 


Patogeneza traumatismelor craniocerebrale 

Sunt mai multe teorii care explică patogenia traumatismelor craniocerebrale. 

Teoria mecanică (N. Pirogov). Factorul mecanic conduce la acțiunea locală 
asupra creierului în formă de contuzie, hemoragie. Forţa mecanică poate dezvolta 
schimbări patomorfologice, atât din partea opusă aplicării forţei mecanice, cât şi în 
trunchiul cerebral. 

Teoria valului de lichid cefalorahidian (Dure). În momentul acțiunii factorului 
mecanic asupra craniului în ventriculele craniene se formează unele valuri de lichid 
cefalorahidian care se lovesc de pereții ventriculelor şi conduc la dezvoltarea în 
ependimul pereților ventriculelor a multiplelor microhemoragii, la formarea ventriculitelor 
hemoragice. 

Teoria vasculară. În urma traumatismelor craniocerebrale apare un spasm vascular 

mai mult sau mai puțin pronunţat, în funcţie de gravitatea traumatismelor, care 
dezvoltă în sistemul nervos central dereglări circulatorii şi neurodinamice. O dată 
zu factorii mecanici şi vasomotori, în patogeneza traumatismelor craniocerebrale 
un rol important are majorarea tensiunii intracraniene care apare imediat după 
factorul mecanic, 

Un rol important în patogeneza TCC au dereglările licvorodinamice — 
hipersecreția lichidului cefalorahidian, staza venoasă, majorarea tensiunii 
intracraniene. Micşorarea circuitului venos sanguin provoacă o stază venoasă, 
conduce la apariţia condiţiilor favorabile de dezvoltare a dereglărilor metabolice în 
encefal. Dezvoltarea acidozei metabolice provoacă schimbarea tensiunii osmotico- 
coloidale în țesutul nervos, absorbția surplusului de lichid cefalorahidian și dezvoltarea 
edemului cerebral. 

Teoria de rotaţie (Holborn). În momentul acțiunii factorului mecanic asupra 
craniului, creierul face aşa-numita „rotaţie” în jurul picioruşului său (trunchiului 
cerebral). Astfel se provoacă o distrucție mecanică a țesutului creierului de către 
formațiunile osoase de pe partea interioară a craniului. Apare un spasm al vaselor 
trunchiului cerebral, care provoacă ischemie în trunchi şi în formațiunea reticulară, 
iar ca rezultat apar dereglări de respirație, cardiovasculare şi de conştiență. 

Teoria neuroendocrină (Goldpi), Traumatismele craniocerebrale sunt ca un 
excitant extraordinar, care provoacă în organism o stare de încordare — stres. În 
perioada acută a TCC apar dereglări neuroendocrine, care aduc la asimilarea în 
sânge a substanțelor semioxidate, ca rezultat al lucrului tuturor tipurilor de schimburi 
de substanţe. 

Clasificarea traumatismelor craniocerebrale utilizează următoarele criterii: 
anatomic, evolutiv şi clinic. 

a) Anatomic TCC se împart în: închise şi deschise. 

e TCC se consideră închise, când nu sunt lezate țesuturile moi şi oasele craniului la 
acelaşi nivel. Acest grup de traumatisme îl constituie: comoţia, contuzia şi compresiunea 
cerebrală. Clasificarea a fost propusă de chirurgul francez Petite (1774). 

e TCC se consideră deschise, când se depistează lezarea țesutului moale sau 
țesutului moale şi a oaselor craniului la acelaşi nivel, adică ele prezintă un canal direct 
de pătrundere în cavitatea craniană a infecţiei din mediul exterior. 

b) Evolutiv, TCC se împart în acute (0-48 de ore), subacute (2-3 săptămâni) şi 
cronice (mai mult de 3 săptămâni), 

c) Criteriul clinic împarte TCC în craniene şi craniocerebrale. În cele craniene 
sunt lezate numai țesuturile moi ale craniului. În a două categorie există o interesare 
cerebrală, cel puţin sub formă de comoţie sau contuzie cerebrală minoră. 


Fracturile 

Fracturile craniului se pot întâlni sub orice formă, atât în traumatismele deschise 
(penetrante şi nepenetrante), cât şi în cele închise. Ele se împart în două grupe mari: 
fracturile bolţii craniului şi cele ale bazei craniului. 

Fracturile bolţii craniului pot fi fără înfundare sau deplasare de eschile. În primul 
caz este vorba de o întrerupere simplă sau multiplă a integrităţii osoase sub forma unor 
fisuri liniare, arcuate sau stelare. 

Fracturile bolții craniului cu înfundare cauzează denivelarea suprafeţei craniului, 
producând, în general, compresiune sau decelerare meningocerebrală prin procese de 
înfundare a oaselor craniului sau prin pătrunderea eschilelor osoase în substanța 
cerebrală. 

Semiologia depinde de localizarea leziunii: simptome de deficit sau de excitație 
cerebrală (tulburări motorii, tulburări de sensibilitate, afazie, crize epileptice etc.). Pe 
lângă aceste simptome de focar, în funcție de asocierea fracturilor cu alte leziuni 
(contuzie, comaţie cerebrală, leziune vasculară etc.), apar şi simptome corespunzătoare 
acestor leziuni. 

Fracturile bolţii craniului se întâlnesc mai des în regiunile parietală şi frontală, dar 
mai rar — în cea occipitală şi temporală. 

Diagnosticarea lor precisă se face pe baza radiografiilor. 

Fără deplasare şi fără semne neurologice, o simplă fisură osoasă poate fi tratată 
prin închiderea plăgilor, pielii capului (dacă sunt prezente) şi supravegherea îndeaproape 
în zilele ce urmează. 

În cazul când leziunea osoasă este importantă (fragmente multiple, înfundări), suntem 
obligaţi să ridicăm un volet osos pentru controlul meningelor şi al creierului. 

Operația trebuie să fie cu atât mai largă, cu cât este făcută mai tardiv şi constă în 
ridicarea tuturor țesuturilor atinse de traumatism şi în efectuarea unei hemostaze îngrijite 
pentru a sutura dura mater şi a închide ermetic plaga în două straturi: galeea şi pielea. 
Ar fi ideal dacă aceste plăgi s-ar putea opera în primele 24 de ore. 

Simptomatologia fracturilor bazei craniului depinde de localizarea fracturilor 
(fosa craniană anterioară, mijlocie şi posterioară); hemoragiile în țesuturile moi ale 
capului se manifestă prin echimoză şi edem palpebral, hematom subtemporal, 
echimoză în regiunea mastoidiană, precum şi otoragii şi epistaxis; leziunea nervilor 
cranieni poate fi produsă prin compresiune osoasă şi prin hemoragie. Cel mai des 
sunt lezaţi nervii: olfactiv, optic, acusticovestibular, facial, oculomotori comun şi 
extern. Scurgerea de lichid cefalorahidian (otoree, rinoree) sau scurgerea de 
substanță cerebrală prin nas sunt fenomene, care apar în urma leziunii meningelor 
şi a fracturii sinusului frontal, a lamei ciuruite. Deseori se constată semne de iritație 
meningiană în urma hemoragiei subarahnoidiene. 

În cazul fracturii bazei craniului în fosa craniană mijlocie poate să se dezvolte mai 
rar exoftalmia pulsatilă în urma unei fistule carotido-cavernoase. Diagnosticul de 
fractură a bazei craniului se pune, în primul rând, pe baza acestor simptome clinice. 
Diagnosticul radiologic este dificil în majoritatea cazurilor, deoarece fracturile liniare 
ale bazei craniului se pot rareori pune în evidenţă din cauza complexităţii elementelor 
osoase ale bazei craniului. 

Fracturile bazei craniului sunt unicele din toate traumatismele deschise, care deviază 
de la tratamentul chirurgical. Acesta din urmă poate să devină necesar în cazul 

hematomului intracranian sau atunci când o fistulă de lichid cefalorahidian nu are tendință 
spre închidere spontană. 


Comoţia 

Comoţia cerebrală se manifestă clinic printr-o scurtă abolire a stării de conştiență 
de la câteva secunde până la 30 de minute şi nu are substrat lezional cerebral. 
Comoţia cerebrală se datorează unor tulburări funcționale, care constau dintr-o abruptă 
depolarizare a membranei neuronilor din formațiunea reticulară a trunchiului cerebral. 
Efectul este tranzitoriu, total reversibil şi, în consecință, fără repercusiuni ori 
subsecvenţe imediate sau tardive. Conform definiţiei, vechea noțiune de sindrom 
posteomoțional, neavând nici o consecinţă, nu mai există. Deci, după comoție pacientul 
îşi revine complet. 

Publicaţiile care au descris leziunile patologice în encefal, în trunchiul cerebral 
după comoție, azi interpretează acest fenomen drept o contuzie cerebrală. Ori, leziunile 
descrise au fost preexistente fără semnificații de cauză. 

După revenirea cunoștinței pot apărea anumite sindroame posteomoționale sub 
forma unei cefalei, sub formă de greață, vărsături, ameţeală, agitaţie psihomotorie, 
insomnie, amnezie ante- şi retrogradă, sindrom confuzional şi alte semne psihice 
sau vegetative. În general, aceste simptome sunt trecătoare şi durează câteva ore 
sau zile. Neurologic se poate depista o asimetrie uşoară a reflexelor, nistagmus 
orizontal, semne meningeale. De asemenea, în caz de comoție apar următoarele 
semne: 

|. Semnul vestibulo-oculostatic Gurevici — la rotirea globilor oculari apar dereglări 
de statică — bolnavul nu poate sta şi cade. În caz dacă bolnavul se străduieşte să 
menţină echilibrul, apar lacrimi, dureri oculare şi amețeli. Bolnavii nu pot privi 
televizorul. La privirea televizorului se intensifică cefaleea şi durerile oculare, apar 
vertijuri, 

2. Simptomul Sedan — la citire apare strabismul divergent, adică se dereglează 
convergenta şi apare o diplopie. 

3. Simptomul Mann — la mişcarea globilor oculari apar senzaţii neplăcute 
asemănătoare cu dereglările vestibulare. În acelaşi timp apare durerea în globii 
oculari. 

Aceste semne se mențin timp de câteva zile, în unele cazuri pot deranja bolnavii pe 
parcursul câtorva luni şi chiar ani. 

Schimbări organice la TC şi RMN nu se depistează. 


Contuzia 

Contuzia cerebrală este o formă mai gravă a traumatismului craniocerebral, cauzată 
prin lovitură directă sau prin contralovitură. Ea poate apărea atât în cazurile unui 
traumatism închis, cât şi în ale celui deschis cu sau fără fractură craniană. 

Contuzia cerebrală se manifestă clinic cu o alterare a stării de conştiență mai 
îndelungată, care poate să evolueze spre comă de durată şi intensitate variată, cu 

semne neurologice mai mult sau mai puțin accentuate, ca o consecință a leziunii 
cerebrale. 

Efectul lezional traumatic apare în cazul perturbărilor vasomotorii directe sau reflexe 
la distanţă (vasodilataţie, vasoparalizie), care, la rândul lor, indică grade variate de 
extravazare a ionilor şi hematoamelor în parenchim, determinând hipoxie şi leziuni 
parenchimatoase (hematoame). Leziunile pot să determine şi perturbări biochimice, 
Contuzia cerebrală poate fi de trei grade. 

Contuzia cerebrală minoră. Se manifestă prin alterarea stării de conştiență 
(coma), având o durată mai puțin de 1 oră şi asociată cu semne neurologice discrete 
sau fără ele. Toate acestea au un caracter remisiv. Contuzia cerebrală minoră poate fi 
însoţită de un hematom subdural. 

Contuzia cerebrală medie. Poate fi difuză sau predominată de o emisferă 
sau de un lob cerebral. Abolirea stării de conştientă cu durata de mai multe ore sau 
zile se asociază cu evidente semne neurologice şi este urmată de o remisiune 
neurologică parțială. Paralel cu simptomele generale şi de focar apar, frecvent, 
simptomele clinice ale hemoragiei subarahnoidiene cu lichid cefalorahidian 
sanguinolent. 

Contuzia cerebrală moderată poate fi însoțită de plăgi ale scalpului cu sau fără 
fracturi craniene (cu topografie şi aspect variat) ori numai de fracturi ale craniului. Ea 
reprezintă sindromul plăgii nepenetrante a craniului. 

Efecte traumatice subsecvente sunt edemul cerebral şi colapsul ventricular. 

Cele mai frecvente şi mai ample perturbări sunt de natură respiratorie, de regulă, 
de tip polipneic, mai rar, dispneic şi numai în mod excepţional se înregistrează o bradipnee 
tranzitorie. 

În cea mai mare parte a cazurilor pulsul este accelerat la valori de 90-100 bătăi/ 
minut, fără modificări de ritm sau, uneori, apare bradicardia. 

Tensiunea arterială poate să fie inconstantă, cu valori oscilante. În primele ore 
după impact o ascensiune tensională este obişnuită. Hipotensiunea arterială, mai 
ales dacă este progresivă şi asociată cu tahicardie, este un indiciu premonitor de 
complicaţii extracerebrale, mai ales, în cazul hemoragiei abdominale. 

Cefaleea este constantă şi pronunțată; chiar în stadiul de abolire a stării de conştiență 
pacientul duce frecvent mâna la cap şi geme, fapt ce divulgă existenţă ei. 

După recăpătarea cunoștinței apare alt simptom cardinal al acestui sindrom şi 
anume amnezia lacunară, care durează o perioadă mai scurtă ori mai lungă până la 
traumatism şi după el: amnezii antero- şi retrograde. 

Simptomele postcontuzionale după revenirea cunoștinței apar sub forma unei agitații 
psihomotorii, greață, vărsături, ameţeală, dezorientare. 

În contuzia cerebrală medie, difuză, apar inconstant semne sau simptome 
meningocerebrale (tulburări motorii, senzitive, afazii, leziuni de trunchi, nervi cranieni 
etc.). Ele pot fi mai persistente sau mai fugare, deseori, modificându-se la examenul 
neurologic succesiv. 

Simptomele lacunare se nivelează treptat (timp de 3-5 săptămâni), însă, 

câteodată, se rețin timp îndelungat, fiind asociate cu tulburări posteontuzionale sau 
fără ele. 

Contuzia cerebrală gravă (C.C.G.). Sindromul de contuzie cerebrală gravă 
este expresia clinică a unei pluralităţi lezionale vasculare şi parenchimatoase, 
implicând practic toate structurile cerebrale (corticale, subcorticale, bazale, 
mezencefalice) a căror intensitate le face reversibile doar parţial sau, în foarte 
mare măsură, ireversibile. Abolirea conştiinţei poate avea o durată de la câteva 
ore până la multe săptămâni. 

Potenţialul redus de reversibilitate şi de compensare, ca şi proporția ridicată de 
leziuni ireversibile, menţine sindromul clinic la limita posibilităţilor de supravieţuire. Dacă 
aceasta este posibil, C.C.G. rămâne întotdeauna un sindrom postcontuzional persistent, 
iar unele componente ale acestuia, corespunzătoare leziunilor mari şi ireversibile, devin 
permanente, deci, au caracter sechelar. 

Din punctul de vedere al dominantelor lezionale se pot distinge două tipuri de 
contuzie cerebrală, ale căror sindroame clinice corespunzătoare prezintă anumite 
particularităţi. Acestea sunt: contuzia cerebrală gravă cu leziuni predominante în 
structurile creierului şi cu leziuni relativ mici în trunchiul cerebral (această eventualitate 
este mai rară şi cu prognostic vital mai puţin sumbru); contuzia cerebrală gravă 
asociată cu leziuni predominante în trunchiul cerebral (ea este mai frecventă, în 
special, în traumatismele apărute la decelerare) şi are un prognostic vital sumbru, cu 
puține şanse de supravieţuire. 

Abolirea stării de conştienţă este constantă şi persistentă. În cazurile de supraviețuire 
ea poate persista abolită timp de o săptămână, două sau chiar mai mult. Revenirea 
stării de conştienţă poate fi totală sau parțială până la un anumit grad de integrare a 
funcţiilor psihice şi intelectuale, 

În contuzia cerebrală gravă, difuză, fără leziuni dominante în trunchiul cerebral, 
funcţiile vegetative, iniţial, pot fi grav perturbate de polipnee, tahicardie, hipertermie, 
accese hipertensive, vărsături etc. 

În cazul perturbărilor vegetative cel mai favorabil element de prognostic este 
echilibrarea rapidă a funcției respiratorii, iar prognosticul defavorabil este indicat de 
apariția şi, mai ales, de persistenţa hipotermiei de tip central, de hipertensiunea arterială, 
precum şi de vărsăturile cu caracter central (cerebral), 

Nu există un sindrom clinic neurologic caracteristic contuziei cerebrale grave, 
difuze, dar existența simptomelor neurologice este constantă şi persistentă, în 
special, în cazul tulburărilor de tonus, semnelor de insuficienţă piramidală şi 
simptomelor oftalmoneurologice. Tulburările tonigene şi posturale sunt foarte 
variate şi cuprinse între cele două extreme de hipotonie generalizată şi de 
rigiditatea prin decorticare. 

Epilepsia apare relativ rar în contuzia cerebrală gravă, difuză şi constituie aproape 
întotdeauna un semn de prognostic sumbru. 

Contuzia cerebrală gravă cu suferință dominată de trunchi cerebral este cel mai 
grav sindrom traumatic craniocerebral. 

Starea de conştienţă, practic, este abolită total. 

Funcţiile vegetative sunt profund alterate. Apar perturbări respiratorii grave de tip 
Cheyne-Stockes, respiraţie intermitentă, polipnee superficială. În unele cazuri apare 
respiraţia bradipneică cu stertor. Hipertermia se instalează, de regulă, precoce, după 
1-2 ore, atingând cu mici variaţii valori peste 39° sau 40°C, Pulsul este foarte frecvent, 
tahicardic şi superficial, mai rar, bradicardic. Uneori, tensiunea arterială înregistrează 
creşteri paroxistice. Vărsăturile sunt frecvente. Tulburările secretorii se manifestă, în 
special, sub formă de hipersudoraţie şi, mai ales, sub forma hipersecreţiei traheale, 
care determină angajarea căilor respiratorii. 

Tulburările de motilitate oculară implică aproape întotdeauna atât motilitatea 
extrinsecă, în special, cea conjugată, cât şi motilitatea intrinsecă, 

Cele mai frecvente tulburări de motilitate extrinsecă conjugată sunt mişcările 
pendulare ale globului ocular şi deviația conjugată a ochilor, uneori, şi a capului, 
Ambele semne oculare sunt toate de atingere lezională mezencefalică, primul având 
un prognostic mai sumbru. Nistagmul spontan orizontal sau vertical în această fază 
se observă rar. 

Cea mai frecventă şi mai caracteristică modificare a motilităţii intrinsece este 
midriaza fixă bilaterală, care poate fi însoţită de aspontanietatea cinetică a globilor 
oculari sau de mişcări pendulare ale acestora. 

Reflexele oculopalpebrale (reflexul fotomotor, reflexele corneene, palpebrale şi 
cele de clipit) sunt, de regulă, abolite. 

Deglutiţia este, în mod constant, abolită în toată perioada. 

Deseori, tulburările sfincteriene sunt exprimate prin incontinenţă şi, mai rar, prin 
retenție urinară; pareza intestinală este persistentă. 

Simptomele meningeale apar în majoritatea cazurilor şi se păstrează, practic, 
constante în cazul când lichidul cefalorahidian este sanguinolent. 

În contuzia cerebrală medie sau gravă pot exista mai multe tipuri de efecte secundare 
traumatice: revărsate sanguine (hematoame) sau lichidiene (meningite seroase). 
Hematoamele pot fi subdurale sau intracerebrale, iar după modul de dezvoltare — acute 
sau supraacute (în special, în contuzia cerebrală gravă). 

Contuzia cerebrală medie sau gravă poate fi asociată cu plăgi ale scalpului, 
cu fisură sau fractură craniană. Acestea sunt denumite plăpi nepenetrante ale 
capului. 


Sindroamele de compresiune cerebrală traumatică 

Leziunile traumatice intracraniene cu efect compresiv asupra creierului sunt, în 
marea majoritate a cazurilor, procese înlocuitoare de spaţii cu evoluţie progresivă, 
Geneza acestor leziuni este de tipul revărsatelor, ce pot fi sanguine (hematoame) sau 
lichidiene (higroma subdurală, meningita seroasă). 

În comparație cu sindromul declanşat de leziunile netraumatice sindromul de 
compresiune cu leziuni traumatice are unele caracteristici diferențiale. Deosebirile 
sindromale se datorează, în special, faptului că efectul compresiv al leziunilor traumatice 

se exercită asupra unui creier deja lezat, în timp ce leziunile tumorale, parazitare, vasculare 
comprimă un creier ce pare a fi în rest nevătămat. 


Hematoamele epidurale. Hematoamele epidurale sunt revărsate sanguine, 
circumscrise cu efect compresiv asupra parenchimului cerebral, dezvoltându-se intr-o 
zonă a spaţiului dintre endocraniu şi dura mater. 

Cele mai importante caracteristici ale hematoamelor epidurale apar în funcție de 
sursa sângerării, ce poate fi arterială (artera meningiană mijlocie sau una din ramurile 
ei), venoasă (sinusurile durale sau venele lor emisare) sau osoasă (sistemul de lacune 
diploice). Fiecare din aceste surse posibile determină, în mare măsură, volumul, topografia 
şi modul de evoluţie ale hematomului. Volumul hematomului variază în mod obişnuit 
între 50-100 ml. 

În formele tipice, după o fază de contuzie sau comoție trecătoare, accidentatul îşi 
revine pentru un moment şi această stare bună, care poate să se prelungească timp de 
12-24 de ore, constituie intervalul liber scurt al hematomului extradural. Hematomul 
epidural atinge foarte repede un volum maximal datorită faptului că în majoritatea 
cazurilor direct sau prin distorsiune este delacerată artera meningiană medie, ce produce 
un get arterial cu o presiune suficientă pentru a învinge rezistența aderenţei durei 
mater la endocraniu. 

În timpul intervalului liber, pacientul acuză cefalee spontană, care se intensifică 
sub presiune la locul traumatismului (de obicei, în regiunea temporală). Ulterior, cefaleea 
creşte; pacientul răspunde la întrebări din ce în ce mai greu, iar în timpul somnului 
doarme strâns şi tot mai greu poate fi trezit. Alteori, sfârşitul intervalului se repezintă 
astfel: pierderea cunoștinței este rapidă; se produce o hemiplegie, afazie sau apar crize 
convulsive. 

În acelaşi timp pulsul devine bradicardic, respiraţia - rărită sau profundă şi 
stertoroasă. În cazurile grave, o dată cu accentuarea stării comatoase, temperatura se 
ridică; tensiunea arterială creşte. 

Midnaza unilaterală marcată apare, de asemenea, de aceeaşi parte cu leziunea. 

Formele clinice fără interval liber presupun un traumatism grav sau o ruptură 
arterială importantă. Hemoragia se dezvoltă rapid şi compresează creierul, acoperind 
intervalul liber. 

Diagnosticul se bazează mai mult pe modul de evoluţie, în special, când există şi o 
fractură occipitală. TC şi RMN sunt metodele paraclinice de elecţie (fig. 150). 

Prognosticul este favorabil la circa 60% din cazurile operate în timp util. 

Hematoamele subdurale. Hematoamele subdurale sunt revărsate sanguine, care 
iau naştere şi se dezvoltă în spaţiul subdural, au o evoluţie progresivă şi un efect 
compresiv asupra creierului. Aceste hematoame sunt clasificate după criteriile evolutive 
şi cele ale intervalului, la care apar semnele de compresiune cerebrală, cum sunt 
hematoamele subdurale acute, subacute şi cronice, La hematoamele subdurale acute 
intervalul liber durează până la 3 zile, la cele subacute — 4-14 zile, iar în hematomul 
subdural cronic — după 14 zile. 


391 


Cea mai frecventă sursă de sângerare a 
hematoamelor subdurale traumatice pare a fi 
leziunea, provocată, de obicei, prin distor- 
siunea, mai rar, în mod direct, a unei vene, ce 
drenează într-un sinus dural capabil să poarte 
semnele sinusurilor sagital, lateral, sfenoparietal 
sau pietros superior. 

Volumul hematoamelor variază în medie 
între 50-150 ml; hematoamele gigante pot să 
însumeze până la 300 ml de sânge. 

Tabloul clinic. Schema clinică a hema- 
tomului subdural recent de tip acut este ur- 
mătoarea: traumatism craniocerebral iniţial cu 
alterarea imediată a stării de conştiență, de la 
pierderea simplă până la alterarea sa profundă; 
interval remisiv, de regulă scurt (câteva ore, 
rar, zile), care poate fi bine evidenţiat; alterarea stării de conştienţă şi a funcţiilor 
vegetative are loc brusc, prin evoluție rapidă; bolnavul devine comatos şi starea lui se 
agravează continuu. 

Perturbarea funcțiilor vegetative este deosebit de gravă şi se reduce la: 
tahicardie, respirație Cheyne-Stockes, hipertermie, alterare treptată a reflexelor 
oculopalpebral (fotomotor, cornean, de clipire) şi de deglutiție. Hipertermia este 
deshidratată frecvent datorită vărsăturilor repetate. Se remarcă un deficit motor 
de tip hemiplegie însoțit de midriază, fenomene de compresiune cerebrală. 
Inegalitatea pupilară cu midriază ipsilaterală se produce mai rar decât în 
hematoamele extradurale. 

Crizele convulsive de tip jacksonian, contralaterale hematomului sunt frecvente şi 
au o valoare localizatoare. 

În continuarea sindromului clinic, o dată cu dezvoltarea fenomenelor de agravare, 
se instalează hemiplegia cu midriază paralitică de partea leziunii. 

Suferința marcată a trunchiului cerebral este evocată de alterarea profundă a stării 
de conştienţă, de crize de rigiditate prin decerebrare şi midriază fixă bilaterală. 

Modalitatea evolutivă descrisă aparţine tipului acut de hematom subdural. 

În hematoamele subacute aspectul clinic se desfăşoară pe o perioadă mai 
îndelungată de timp (3-10 zile), astfel încât simptomatologia capătă o evoluție tipică în 
doi timpi. În aceste cazuri este intervalul remisiv (liber), care la copil poate apărea total 
asimptomatic, ceea ce se poate perfect evidenția clinic. 

Agravarea ce urmează este mai puţin dramatică decât în forma acută. 

Există şi posibilitatea unui tablou clinic, în care predomină leziunile de contuzie 
cerebrală gravă, hematomul subdural fiind pe plan secundar. În aceste condiții schema 
evolutivă clasică se va prezenta astfel: traumatism craniocerebral cu alterarea imediată 
şi profundă a stării de conştienţă — interval liber inaparent sau reprezentat de ameliorarea 

Fig. 150. Hematom epidural. 
Imagine TC. 


stării de conştienţă — sindrom de agravare în continuare în decurs de câteva ore, 
constând din alterarea profundă, dereglări vegetative importante, ce indică afectarea 
trunchiului cerebral (tulburări respiratorii, hipertermie, midriază fixă bilaterală, areflexie 
oculopalpebrală, absența deglutiţiei, crize de rigiditate prin decerebrare şi chiar 
flaciditatea cefei). În aceste cazuri hematomul subdural recent poate fi asociat cu 
alte revărsate intracraniene. 

Hematoamele subdurale tardive (încapsulate). Aceste hematoame reprezintă 
revărsate sanguine bine delimitate situate în spaţiul anatomic subdural cu efect compresiv 
asupra creierului. Aceste hematoame subdurale au anumite caracteristici: evoluţie lentă, 
leziuni cerebrale asociate, minime efecte secundare de importanţă variabilă din partea 
creierului (edem cerebral) ca răspuns la compresiune. 

Sursa sângerării este aproape exclusiv venoasă; ea se află într-o venă emisară 
a sinusului longitudinal superior în regiunea frontotemporală. Prin ruperea acestor 
vene corticodurale sângerarea în spaţiul subdural se produce imediat, postimpact 
într-o arie delimitată şi este de scurtă durată. Într-un stadiu următor revărsatul 
sanguin se organizează cu o membrană de fibrină periferică, care delimitează masa 
de cheaguri. Treptat hematomul se încapsulează cu o membrană parietală organizată 
conjunctivo-vascular şi una viscerală subdurală, neorganizată şi avasculară. 
Conţinutul de cheaguri se lichefiază treptat, devenind fluid în final. După încapsulare 
volumul hematomului de obicei crește, fapt explicat prin două mecanisme: a) 
prezența unui gradient de presiune osmotică între conţinutul hematomului şi al 
lichidului cefalorahidian din spaţiile subdurale; b) sângerări ulterioare din vasele de 
neoformaţie ale capsulei parietale a hematomului, concepţie actuală bazată pe 
datele de microscopie. 

Localizarea preterenţială a hematoamelor 
subdurale încapsulate este frontotemporală. 
Adesea aceste hematoame cuprind convexitatea 
unei emisfere cerebrale în întregime sau pot fi 
bilaterale (fig. 151). 

Schema clinică a hematomului subdural în- 
capsulat este următoarea: traumatismul cranio- 
cerebral minim (comoţie cerebrală) sau mediu 
(contuzie cerebrală minoră); interval remisiv, care 
poate fi complet asimptomatic sau oligo- 
simptomatic, manifestându-se prin cefalee, 
astenie, bradipsihie; perioada manifestă, în care 
sunt prezente semne de hipertensiune intra- 
craniană (cefalee predominantă de partea 
hematomului, vărsături, tulburări de echilibru, 
uneori edem palpebral), semne de iritație 
meningiană, semne neurologice de localizare (crize Fig. 157. Hematom subdural 
jacksoniene, deficit motor). Un anumit timp  €ronic bilateral. Imagine TC. 

bolnavul acuză doar cefalee (tip hemicranie) şi vărsături, Apoi apar şi celelalte fenomene 
neurologice. Treptat se instalează o alterare a stării de conştiență (somnolenţă, stupoare, 
stare confuzivă). 

Sindromul de angajare temporală se manifestă prin o alterare profundă a stării de 
conştiență cu tulburări vegetative (tahicardie — tulburări respiratorii, hipertenmie, modificări 
ale reflexelor oculopalpebrale şi de deglutiție) şi cu tulburări neurologice (hemipareză 
ipsilaterală, accentuarea midriazei ipsilaterale). În ultima fază apar crizele de rigiditate 
prin decerebrare cu pupilele midriatice bilaterale fixe, tulburări respiratorii (respirație 
Cheyne-Stockes) şi de deglutiție importante. 

Clinic, hematomul de fosă cerebrală posterioară are următoarea evoluție: impact 
occipital, interval liber de câteva săptămâni, sindrom de agravare, ce constă în cefalee 
intensă, vărsături, edem papilar, tulburări de echilibru, redoare a cefei şi fenomene de 
suferință acută prin compresiunea trunchiului cerebral (tulburări de respiraţie, fonație, 
deglutiție). 


Higromul subdural este o colecţie circumscrisă de lichid cefalorahidian într-o zonă 
din spaţiul subdural, o eventualitate clinică rară cu sediul, de regulă, unilateral şi numai 
în cazuri excepționale — bilateral. 

Datorită incertitudinilor patogenice şi nosologice nu există un acord terminologic 
unanim. În limbajul clinic curent se utilizează aproape identic termenii de „hygroma” şi 
„hidroma” subdurală. Distincția, pe care o fac unii autori, constă în aceea, că higroma 
reprezintă o colecţie de lichid xantocromic într-un spaţiu, limitat de neomembrană, în timp 
ce hydroma este o acumulare de lichid clar fără neomembrană delimitată care în 
experienţa lor n-a fost evidenţiată în mod convingător. 

Patogenie. Azi este acceptată părerea despre existența unei mici delacerări 
arahnoidiene cu funcţie de supapă, prin care lichidul cefalorahidian treptat trece, 
acumulându-se în spaţiile subdurale. Aceste rupturi arahnoidiene în formă de supapă, 
de regulă, sunt situate în aria cisternelor subarahnoidiene bazale ale creierului (Blinkov). 
Condiţia stagnată, necirculată a lichidului acumulat face ca lichidul să devină xantocromic 
ca şi în cazul compresiunilor medulare. 

Schema tabloului şi a evoluţiei clinice nu diferă fundamental de cea a hematoamelor 
subdurale, ceea ce explică, în mare măsură, dificultatea efectului unui diagnostic 
diferenţial pe baze pur clinice. 

Dintre investigaţiile paraclinice, făcute în neurochirurgie, numai tomografia 
computerizată reuşeşte să depisteze în prezent procesele înlocuitoare de spaţiu cu 
precizie nerealizată de nici una din metodele de explorare paraclinică. Imaginea spațială 
computerizată a conţinutului cranian relevă procesele patologice cu sediul şi volumul 
lor real. În toate cazurile de hematom şi higrom (sau hidrom) subdural şi epidural 
tratamentul este chirurgical, de urgență. 

Hematomul intracerebral prezintă o acumulare (60 ml — 150 ml) masivă de 
sânge lichid sau cheaguri sanguine în țesutul cerebral. Constituie aproximativ 9% din 
toate hematoamele intracraniene. 

Există 2 tipuri de hematoame intracerebrale posttraumatice: 1) hematoame 
intracerebrale „centrale”; 2) focar de contuzie hemoragică cu hematom intra- 
cerebral localizat în centrul focarului 
sau sub el. Hematoamele intrace- 
rebrale pot fi cu erupere în sistemul 
ventricualr sau fără erupere. 

Simptomatica hematomului intra- 
cerebral se dezvoltă paralel cu creşterea 
volumului hematomului. În aceste cazuri 
apar simptome de compresiune 
cerebrală cu semne de focar, în funcție 
de localizarea hematomului. De obicei, 
starea generală este foarte gravă, până 
la comă. 

Diagnosticul precis se stabileşte 
după efectuarea tomografiei compu- 
terizate (TC) cerebrale, care este metoda 
de elecție, sau rezonanței magnetice 
nucleare (RMN) (fig. 152). 

Tratamentul este chirurgical. Uneori, 
în caz de hematom de dimensiuni mici, 
se recurge la tratament conservator. 


Fig. 152, Hematom intracerebral 
posttraumatic. Imagine TC. 


Traumatismele craniocerebrale deschise 

Prin traumatismele craniocerebrale deschise trebuie să se înțeleagă toate 
traumatismele, în care există o comunicare directă sau indirectă, reală sau virtuală 
între conţinutul cavităţii craniene şi mediul extern. 

În cadrul traumatismelor craniocerebrale acute deschise deosebim câteva tipuri 
lezionale cu caracteristicile lor terapeutice: 

1. Plăgile interesează exclusiv scalpul. 

2. Plăgile scalpului cu diferite tipuri de fracturi craniene subiacente. 

3. Plăgi ale scalpului cu fracturi craniene şi interesarea durei mater. 

4, Plăgi ale scalpului cu fracturi craniocerebrale și leziune de sinusuri ale durei 
mater. 

5. Plăgi ale scalpului cu plagă craniocerebrală. 

6. Fongus cerebral (encefalocel). 

7. Fistulă de lichid cefalorahidian. 

O plagă chiar simplă în aparenţă, implicând exclusiv scalpul, care a fost tratată 
incorect, poate da naştere unor complicaţii foarte greu de diagnosticat ulterior: flegmon 
epicranian, osteita craniului, necroze ale scalpului, abcese intracraniene etc, 

În unele cazuri, sub aparenţa unei plăgi simple, există subiacent leziuni traumatice 
importante, care nu pot fi rezolvate cu mijloace improvizate. Astfel, extragerea unor 
eschile poate delacera un sinus dural sau un vas cerebral şi să producă o hemoragie, 
pe care chirurgul general n-o poate, adeseori, controla. 

De asemenea, se pot releva o leziune intracraniană sau intracerebrală 
(hematom, abces etc.), leziuni, ce pot agrava suferința cerebrală traumatică, dacă 
în momentul chirurgical nu sunt rezolvate optim cu mijloace adecvate şi de un 
specialist competent. 

În scopul evitării unor astfel de situaţii şi complicații bolnavii cu traumatisme 
craniocerebrale deschise sunt internaţi în clinicile de neurochirurgie, unde sunt 
supuşi intervențiilor necesare de specialişti competenți şi în condiții adecvate. 


Particularitățile traumatismelor craniocerebrale la copii 

Traumatismele craniocerebrale ocupă un loc deosebit în cadrul traumatologiei 
generale infantile. Analiza traumatismelor craniocerebrale la copii a relevat 
următoarele: 

1) ele sunt mult mai frecvente decât la adulți, dar, în majoritatea cazurilor, sunt mai 
puţin grave; 

2) sub aspect etiologic, predomină accidentele de circulaţie şi căderile de la înălțime, 
de la un nivel sau altul; 

3) caracteristicile etiologice legate de grupele de vârstă; la copiii mici sunt frecvente 
căderile de la diferite nivele (pat, scaun etc.); la copiii mari — accidente de circulaţie, 
căderile şi loviturile cu obiecte contondente în cadrul jocurilor sportive; 

4) frecvenţa anumitor tipuri de fracturi craniene: liniare, distale, depresive simple; 

5) posibilitatea redresării osoase a fracturilor depresive simple sau cominutive; 

6) marea benignitate a traumatismelor craniocerebrale cu evoluţie favorabilă 
leziunilor cerebrale specifice (contuzie); 

7) agravarea foarte rapidă a stării generale a copilului datorită labilităţii 
neurovegetative; 

8) importanta ameliorare a sindroamelor neurologice posttraumatice. Deficitele 
motorii, relativ frecvente, regresează rapid, iar în cazul afaziei posttraumatice există 
posibilitatea de recuperare totală; 

9) posibilitatea apariţiei sindroamelor endocrine posttraumatice reziduale (diabet 
insipid, caşexie hipofizară); 

10) frecvenţa tulburărilor psihice posttraumatice de tip psiho-caracterial pe fundal 
premorbid; 

11) raritatea hematoamelor intracraniene: epidurale, subdurale şi intracerebrale. 
La apariția lor constatăm, în general, un caracter anatomo-clinic subacut. 

Traumatismele craniocerebrale la sugari şi copiii mici au câteva particularități 
legate de vârstă: traumatismele craniocerebrale sunt frecvente şi neasociate în 
general cu alte leziuni traumatice; predominarea faţă de tipul etiologic al căderii de la 
diferite înălțimi; frecvența fracturilor craniene liniare simple şi depresive în „minge 

de ping-pong”, tendinţa de evoluţie a fracturilor liniare spre fracturi progresive; tabloul 
clinic este dominat de leziunile cerebrale specifice posttraumatice tip contuzie 
cerebrală reversibil marcată; frecvenţa crizelor convulsive posttraumatice imediate; 
hematoamele epidurale sunt excepţionale; hematoamele intraparenchimatoase pot fi 
întâlnite la această vârstă. 

În final, se poate afirma, că traumatismele craniocerebrale la copii nu sunt 
întâmplătoare şi pot fi evitate printr-o bună profilaxie de ordin educativ și protector 
pentru prevenirea accidentelor. 


Sindromul posttraumatic infecțios 

În cadrul complicaţiilor septice întâlnim osteomielite, leptomeningite, ventriculite, 
meningoencefalite, fongusul cerebral şi abcesul cerebral. 

Osteomielita mai frecvent apare în urma unui traumatism deschis. Plaga are 
tendinţă spre supurare şi fistulizare. Clinic, ea se manifestă prin semne generale 
(stare febrilă, VSH crescută), cefalee localizată, dureri osoase la percuţia craniului, 

Leptopahimeningita, meningoencefalita şi ventriculita. Simptomatologia lor 
cât şi tabloul morfologic sunt, în general, aceleaşi ca şi în formele netraumatice. În 
raport cu data traumatismului, ele pot apărea acut (chiar şi hiperacut) sau, în unele 
cazuri, după un timp mai îndelungat. 

Fongusul cerebral. Hernia cerebrală constituie, de fapt, o hernie a substanţei 
cerebrale prin orificiul produs de traumatism. Un rol anumit în apariția fongusului 
îl joacă atât factorul infecțios, cât şi hipertensiunea intracraniană. Hernia apare, 
mai ales, în urma unor traumatisme craniocerebrale deschise şi tratate în mod 
inadecvat. Semnele clinice, care apar, sunt semne de infecție (meningită, encefalită), 
de hipertensiune intracraniană (edem cerebral) şi semne de focar (în funcţie de 
localizarea fongusului), apărute după câteva zile de la traumatism. 

Abcesul cerebral. Abcesul cerebral se produce prin pătrunderea corpilor străini 
în substanţa cerebrală (schijă, glonte, eschile osoase, păr etc.) Abcesul cerebral poate 
fi precoce (în primele trei luni) şi tardiv. Caracteristicile morfologice şi clinice se 
aseamănă cu cele ale abceselor netraumatice şi trec prin aceleaşi faze. Clinic, ele se 
manifestă prin simptome infecțioase însoțite de hipertensiune intracraniană şi prin semne 
de leziuni în focar. 


Sindroamele posttraumatice tardive 

Consecințele traumatismelor craniocerebrale pot apărea după câteva luni sau câțiva 
ani de la data traumatismului suferit. În cele ce urmează vom descrie formele mai 
importante ale acestora. 

Nevroza craniotraumatică (sindromul posteontuzional). Acest sindrom apare, 
mai ales, în urma traumatismelor închise şi atunci când nu s-a efectuat tratamentul 
corespunzător. În aceste cazuri perioada acută a traumatismului cerebral este urmată 
de anumite tulburări funcţionale cu caracter durabil. Baza fiziopatologică a acestora 
este, de fapt, o tulburare a corelaţiilor cortico-subcorticale. 

Din punct de vedere clinic acest sindrom este caracterizat, în primul rând, prin 
cefalee, amețeală, schimbare a ritmului somn-veghe (insomnie), precum şi prin 
tulburarea funcţiilor intelectuale şi a vieții emoţionale. Simptomele menţionate pot 
fi trecătoare (timp de câteva săptămâni sau luni), dar uneori pot exista ani de zile 
în şir. 

Atrofia corticală este o consecință destul de gravă a traumatismelor închise, din 
punct de vedere morfologic, care se manifestă prin necroză şi plioză cerebrală, cauzate 
de tulburările discirculatorii şi distrofice, apărute în urma traumatismelor. 

Aceste procese se pot asocia cu cicatrizarea meningocerebrală. 

Simptomele apar, în general, la 1-2 ani după traumatism şi se manifestă, în primul 
rând, prin crize epileptice generalizate sau focale. Rareori, pot exista şi alte semne 
neurologice sau chiar psihice (demenţă). 

Cicatricea meningocerebrală constituie, mai ales, urmarea traumatismelor 
craniocerebrale deschise. În aceste cazuri, graţie naturii leziunilor produse, 
posibilitatea formării unei cicatrice locale este mai mare decât în cazurile 
traumatismelor închise; cicatricea meningocerebrală se poate dezvolta şi în urma 
unor traumatisme închise (de exemplu, contuzii cerebrale, hemoragii etc.). 
Cicatricea formată se compune din elemente mezenchimale, gliale şi neuronale. 
Din aceste elemente în locul plăgii cerebrale se formează un bloc cicatriceal, un 
determinant răspunzător al simptomelor produse. 

Simptomele clinice apar la câteva luni după traumatism (mai rar, la câteva 
săptămâni sau la câțiva ani). Caracteristic pentru ele ar fi aşa-numita „asociație 
bisindromală”, ce se compune dintr-un sindrom cicatriceal (epilepsie, pseudonevroză) 
şi unul contuzional sau lezional (hemipareze, afazii şi alte semne focale în raport cu 
locul leziunii). Crizele epileptice sunt fenomene destul de frecvente (70%) în acest 
sindrom şi pot fi generalizate sau focale. Pseudonevroza se manifestă prin simptomele 
cunoscute ale nevrozei, iar sindromul „dureros” se manifestă prin dureri spontane şi 
prin palpare la nivelul leziunii osoase, precum şi prin dureri în zonele de proiecţie pe 
cap a regiunii durale respective. 

Aceste simptome pot avea un caracter progresiv în urma evoluţiei proceselor 
patologice (hidrodinamice, circulatoare şi nervoase), care stau la baza acestui sindrom. 

Arahnoiditele posttraumatice ca şi cele de altă geneză pot fi circumscrise 
sau difuze, chistice sau adezive. Ele se localizează pe locul traumei sau în regiunea 
mai îndepărtată de aceasta (de exemplu, în locul de contralovitură ori în fosa 
posterioară). 

Simptomatologia arahnoiditelor posttraumatice corespunde celor de altă geneză. 

Pe lângă aceste sindroame mai importante trebuie amintite encefalopatia 
posttraumatică, diabetul insipid posttraumatic, anevrismele traumatice, parkinsonismul 
posttraumatic, stările preblastomatoase de origine traumatică etc. 

Metodele de investigaţie paraclinică 

Examenul radiologic simplu stabileşte existența fracturilor osoase, localizarea 
precisă și caracterul fracturii (liniar, cominutiv, cu înfundare, dehiscenţa suturilor 
etc.). În cazurile hematomului intracerebral se ia la evidenţă deplasarea sistemului 
ventricular sau însuşi hematomul. 

Arteriografia are o deosebită valoare pentru hematomul intracranian (se constată 
în incidența anteroposterioară o îndepărtare considerabilă a vaselor cerebrale față 
de oasele craniene), precum şi pentru anevrismul posttraumatic. Ecoencefalografia 
este o metodă simplă, rapidă și anodină, ce permite reperajul ultrasonic al structurilor 
cerebrale mediale. Deplasarea înspre o parte sau alta a ecoului medial fiziologic 
trezeşte la un traumatizat craniocerebral suspiciunea unui hematom intracranian 
supratentorial fără a se putea preciza localizarea epidurală, subdurală sau 
intracerebrală. 

Tomografia axială computerizată şi RMN poate defini localizarea, forma şi 
dimensiunile proceselor intracraniene (hematoame, abcese, edem cerebral etc.). Faţă 
de alte metode de investigaţie ea este mai deosebită prin faptul că se prezintă indoloră, 
lipsită de riscuri (nu se injectează produşi de contrast) şi nu necesită manipulări ale 
capului şi gâtului, 

Unele procese intracraniene traumatice se pot identifica inainte de a fi clinic 
evidențiate. 

Tratamentul traumatismelor craniocerebrale prevede o serie de măsuri 
terapeutice de ordin medicamentos și chirurgical. 

Tratamentul în perioada iniţială. Condiţia medicului în perioada iniţială este foarte 
importantă pentru viitorul bolnav traumatizat. În cursul examenului medicul trebuie să 
examineze geneza leziunilor locale ale plăgilor, starea de cunoştinţă, funcţiile vitale şi 
simptomele neurologice. 

Accidentatul trebuie să fie transportat la un serviciu de specialitate. Bolnavul în 
stare de comă trebuie transportat în decubit lateral, pentru a facilita respirația şi 
scurgerea salivei din gură. Deșocarea şi reanimarea trebuie continuată în cursul 
transportării. 

În cazul comoției cerebrale se administrează un regim strict la pat de 3 săptămâni 
cu aplicarea unei medicaţii specifice. Activitatea fizică va fi reluată numai după 21 de 
zile de la impact. La externarea din spital (îndeosebi a copiilor) se recomandă instituirea 
unui tratament anticonvulsivant timp de 2-3 luni în funcţie de traseele EEG. 

În contuzia cerebrală minoră şi medie repausul la pat este obligatoriu timp de 1-3 
săptămâni. Respectarea acestor precauţii terapeutice determină, în mare măsură, 
amploarea şi durata tulburărilor posteontuzionale. Ulterior, evitarea eforturilor fizice şi 
intelectuale este necesară pentru o durată de 30-45 de zile. 

Dacă tulburările de conștiință sunt de tip expansiv, atunci se indică cu preferință 
administrarea sedativelor, mai puţin şi mai cu precauţie a neurolepticelor. 

Este exclusă utilizarea derivatelor opiacee atât în scop sedativ (la bolnavi agitați), 
cât şi în scop antalgic, deoarece în caz contrar ele pot avea efect de agravare asupra 

dereglărilor de respiraţie sau pot camufla unele complicaţii posttraumatice (hemoragii, 
hematoame etc.), 

Tratamentul edemului cerebral necesită o medicaţie complexă. Cel mai frecvent 
se întrebuințează soluţiile hipertonice ale manitolului (sol. 2% în doză de 1,5- 
2 g/kg corp/24 de ore). De asemenea, putem folosi diureticele de tip furosemid (lazix) 
în doze de 1-5 mg/kg corp/24 de ore. 

O utilizare largă au corticosteroizii de tip dexametazon (0,2-0,5 mg/kg corp/2 
de ore). 

În cazul traumatismelor grave se instituie aşa-numita „terapie intensivă”. Prin 
terapie „intensivă” nu trebuie subinţeleasă utilizarea mai amplă sau în doze suprauzuale 
(faţă de regulile terapeuticii) a agenţilor terapeutici. Termenul se referă, mai degrabă, 
la caracterul permanent şi prompt al măsurilor terapeutice adecvate momentului. 
evolutiv. 

Graţie acestui fapt, terapia intensivă implică cunoaşterea detaliată a fazelor şi 
momentelor evolutive, apreciate atât după criterii clinice, cât şi în baza investigațiilor 
paraclinice, referitoare în special, la constantele biologice. În acest scop ea necesită o 
echipă de medici cu experiență bogată şi o dotare tehnică de specialitate 
corespunzătoare. 

Practic, obiectivele primordiale ale terapiei intensive sunt următoarele: controlul 
perturbărilor respiratorii şi asigurarea unei ventilaţii optime. În unele cazuri este indicată 
intubaţia traheală prin metoda traheostomiei; ventilația pulmonară controlată şi 
oxigenoterapia; controlul perturbărilor de termoreglare. Combaterea hipertermiei; 
combaterea fenomenelor tonigene; terapia corticosteroidă; prevenirea și tratamentul 
perturbărilor metabolice; tratamentul tulburărilor trofice. Vitamine, nootrope, 
desensibilizante. 

Fracturile craniene simple, liniare şi fără înfundări nu necesită tratament deosebit. 
Măsurile de tratare sunt similare cu cele descrise pentru comoţia sau contuzia cerebrală. 
Traumatismele craniene deschise necesită un tratament chirurgical imediat, excepție 
făcând cazurile cu tulburări foarte mari ale funcțiilor vitale, care nu sunt în raport cu 
gravitatea leziunilor constatate. În asemenea cazuri intervenţia chirurgicală poate agrava 
starea bolnavului. În raport cu profunzimea plăgii se efectuează toaleta plăgilor moi 
(aseptizare, apropierea marginilor plăgii, curăţarea plăgii, hemostază, sutură). În înfundări 
osoase (atât în caz de traumatisme închise, cât şi deschise) se descoperă teritoriul 
implicat şi, în funcţie de leziunile găsite, se efectuează eschilectomia (îndepărtarea 
eschilelor osoase), hemostaza, înlăturarea țesuturilor morti ficate și a corpilor străini, 
suturarea sau plastia durei mater, plastia craniană sau redresarea fragmentelor osoase 
înfundate. 

Pe lângă tratamentul chirurgical, totodată, este urmat și tratamentul medical: depinde 
de manifestările bolii traumatice (comoţie, contuzie cerebrală). 

Trebuie atrasă atenţia asupra importanței tratamentului chirurgical, aplicat la timp, 
deoarece în lipsa acestuia apar, în general, complicaţii septice. i 

Hematomul epidural este prin excelență leziunea traumatică de urgență chirurgicală 

tă. În consecință, tratamentul chirurgical al hematoamelor are o indicație imediată 
»solută, 

Extirparea hematomului estompează doar acţiunea sa compresivă, nu însă şi efectele 
supra parenchimului cerebral, leziunile traumatice primitive coexistente. Evacuarea 
'urgicală a hematomului este înfăptuită numai după ce a fost precizat diagnosticul. 
ar dacă metodele de contrast ale anoxiei cerebrale şi ale edemului cerebral sunt 
yate de un oarecare grad de ameliorare a stării generale sau a stării neurologice, 
ţia hematomului este obligatorie. 

Oricât de mare ar fi procentul de mortalitate în cazurile acute, neextirparea 
natomului masiv este urmată de o letalitate practic de 100%. 

Operația se efectuează, de regulă, cu anestezie generală prin intubaţie orotraheală. 
tru evacuarea hematomului se utilizează tehnica trepanaţiei cu cranioectomie. 
mica prin volet osteoplastic nu este nici uzuală, nici preferenţială. Trepanaţia cu 
nioectomie are avantajul de a fi mult mai rapidă, mai puţin traumatizantă şi, în 
"urile grave, cu localizare incertă a hematomului pe baze pur clinice; poate fi evacuată 
ușurință bilateral, 

Evacuarea hematomului subdural încapsulat este totală prin volet osteoplastic. În 
ste cazuri, în mod deosebit la copii, extirparea completă a capsulei asigură în condiţii 
rmale un proces, ce poate fi jenat de remanenţa unei capsule, mai ales, când aceasta 
€ groasă. 

O protecţie antibiotică (pe baza antibiogramelor) este necesară pentru evitarea 
mplicaţiilor septice, în special, a celor pulmonare şi urinare. 

Atâta timp cât bolnavul prezintă tulburări de deglutiţie, nutriția se va efectua pe 
le parenterală şi prin sondă gastrică. 

Urmărirea comportării leziunilor cerebrale în perioada postoperatorie este importantă 
it pentru prognostic, cât şi pentru efectuarea tratamentului. 


TRAUMATISMELE VERTEBROMEDULARE 

Traumatismele vertebromedulare închise şi deschise în timp de pace reprezintă 
roximativ 1% din totalul traumatismelor, fiind mai frecvente la bărbaţii între 20 şi 50 
ani. 

Frecvența nivelului leziunilor coloanei vertebrale este diferită. Coloana lombară 
e lezată în 45-50% din cazuri, coloana toracică — în 40-45%, iar coloana cervica- 
- în 58%. Cel mai des sunt lezate: vertebra a VI-a a coloane cervicale, vertebra a 
l-a a coloanei toracice şi prima vertebră a coloanei lombare. 

În raport cu leziunea coloanei vertebrale frecvenţa semnelor neurologice atinge 
roape 100% din regiunea cervicotoracică superioară şi 50-80% în regiunea 
acolombară, 

Examenul radiologic este necesar pentru a diagnostica corect şi pentru a preciza 
tudinea terapeutică. De obicei, radiografiile standard (en face şi în profil) sunt 
ficiente, dar, uneori, tomogramele sunt indispensabile pentru a evita fisuri (odontoidă, 
ul atlantului, lame vertebrale). Radiografia de profil este obligatorie, deoarece, uneori, 

o tasare minimă nu apare decât în acest fel, radiografia de faţă prezentând aspect 
normal. 

După aspectul radiografic fracturile de coloană vertebrală pot fi clasificate astfel: 
fisuri, fracturi fără deplasare, fracturi cu deplasare, fracturi cu detașarea marginii dorsale 
sau anterioare a corpului vertebral şi fracturi cu luxaţia apofizelor articulare. 


Sindroamele neurologice vertebromedulare posttraumatice 

Sindromul neurologic posttraumatic este determinat de o întrerupere, mai mult sau 
mai puţin, completă a funcțiilor medulare cu o durată variabilă, având 4 substraturi 
lezionale, ce pot exista separat sau se pot asocia: comoția, contuzia, compresiunea şi 
dilacerarea. 

1. Comoţia medulară, sinonimă celei cerebrale, este o abolire temporară a funcţiilor 
medulare cu remisiune completă, fără a avea un substrat anatomo-patologic. Prin 
definiţie, manifestările neurologice sunt, deci, total reversibile. 

2. Contuzia medulară a cărei substrat anatomo-patologic este o extragere de sânge 
în măduvă, duce, de obicei, la compromiterea funcțională, parțială sau totală a măduvei, 
lăsând de fiecare dată sechele, mai mult sau mai puțin, pronunțate. 

3. Compresiunea medulară poate fi de mai multe tipuri: 

a) acută, aşa cum este, de fapt, în majoritatea traumatismelor vertebromedulare. 
Ea generează un sindrom de compresiune meduloradiculară bruscă, ce poate fi parțială 
sau totală; 

b) progresivă cu un sindrom de compresiune meduloradiculară, care se instalează 
lent prin luxaţia secundară a unei vertebre în cadrul unui traumatism neglijat sau prost 
îngrijit, 

c) tardivă, ce-şi face, uneori, apariţia la intervale mari de timp, adică după un 
traumatism, pe care bolnavul l-a uitat demult. Această formă apare ca urmare a unei 
hipertrofii ligamentare, a unei arahnoide etc. 

Drept compresiune acută se consideră cazurile, în care o consecință directă a 
traumatismului rahidian (disc, fragment osos etc.) comprimă într-adevăr măduva. Prin 
urmare, este o permanenţă patologică, născută de traumatismul ce exercită o 
compresiune asupra măduvei, fără ca aceasta să fie transsecționată sau dilacerată. 
Acest fapt are o mare importanță clinică şi terapeutică, deoarece într-o dilacerare 
înlăturarea elementelor agresive pe una din căile cunoscute este inutilă, pe când 
recunoaşterea din timp şi înlăturarea unei compresiuni aduce asigurări pentru funcțiile 
medulare afectate. 

4. Dilacerarea medulară reprezintă o adevărată leziune a transsecțiunii medulare 
ireversibile şi este întâlnită, cel mai des, în fracturile-luxaţii ale coloanei vertebrale. 

În raport cu gravitatea traumatismului, cu substratul anatomopatologic şi cu 
particularitățile vascularizației medulare, uneori strict individuale, sindroamele neurologice 
posttraumatice pot fi totale sau parțiale. 


402 


Sindroamele neurologice posttraumatice totale 
Prototipul de sindrom neurologic posttraumatic total este reprezentat de şocul 
medular care evoluează în 3 faze, 


Sindroamele neurologice posttraumatice parțiale 

În cadrul acestor manifestări neurologice se pot identifica sindromul Brown-Sequard, 
sindromul de subpresiune centromedulară (hematomielie), sindromul radiculomedular 
acut, precum şi unele sindroame neurologice particulare. 

Aceste sindroame clinice au o caracteristică comună chiar de la început, indiferent 
cum s-au instalat, brusc sau progresiv, imediat după accident sau mai târziu. 

Sindromul Brown-Sequard. Acest sindrom se întâlneşte destul de frecvent 
în cadrul traumatismelor vertebromedulare, cervicale şi toracale. În fond, el 
este determinat de o leziune analogică hemisecțiunii medulare. Acest sindrom 
poate îmbrăca foarte multe forme în funcţie de sediul leziunii, nivelul şi natura 
ci. Se ştie că în cadrul traumatologiei vertebromedulare agentul traumatic 
produce o leziune intrinsecă prin corp ascuţit. Mai rar, leziunea este de tip 
compresiv. 

Există cazuri, în care acest sindrom se instalează lent prin apariţia şi evoluarea 
progresivă a unui hematom extradural, care comprimă măduva fie în mod direct 
pe o zonă limitată şi produce un sindrom tipic Brown-Sequard, fie că indirect 
realizează o împingere a măduvei şi atunci compresiunea apare de partea opusă 
prin strivirea ei de peretele osos opus al canalului rahidian. Evident, că acest fapt 
va determina un sindrom inversat, în care dereglările de motilitate şi sensibilitate 
leziunii. 

În acelaşi sens, compresiunea parțială poate fi situată anterior, lateral sau posterior. 
În asemenea cazuri este necesar de a cunoaşte particularităţile sindromului parțial, 
date de întinderea leziunii în cadranul medular şi, mai ales, de a şti particularităţile de 
nivel. 

Compresiunea regiunii umflăturii cervicale se manifestă printr-un sindrom 
tetraplegic, în care datorită distrugerii segmentului medular corespunzător membrele 
superioare reprezintă nişte atrofii musculare şi o abolire a unora dintre reflexele 
osteotendinoase. Tulburările de sensibilitate au limita superioară în regiunea 
cervicală. Tulburările motorii se instalează la început într-un mod similar celor din 
sindromul Brown-Sequard, evoluând apoi spre un tablou de tetraplegie spastică. 
Datorită leziunii centrului ciliospinal de partea compresiunii apare sindromul Claude 
Bernard-Horner. 

Compresiunea în regiunea toracică superioară se manifestă prin dureri intercostale, 
la început, unilaterale şi, apoi, bilaterale. Durerile sunt la început surde, dând senzaţia 
unei constricții „ca în corset”, sunt continue şi se accentuează la exercitarea efortului. 
Tulburările motorii se instalează de curând, deoarece aceeaşi compresiune cuprinde 
destul de precoce şi măduva, spaţiul intrarahidian toracic fiind redus. Apar tulburări de 

sensibilitate, a căror limită superioară corespunde unor dermatoame toracice, 
simetrice sau cu un decalaj de 1-2 dermatoame între ele. Datorită comprimării 
formațiunilor vegetative intramedulare apar tulburări vasomotorii, tulburări de sudaţie 
şi pilomotorii, a căror limită poate da indicaţii în precizarea nivelului compresiunii. 

Compresiunea lombară superioară se manifestă prin parapareză cu caracter 
de spasticitate şi dureri, care iradiază în membrele inferioare, tulburări de sensi- 
bilitate, corespunzând dermatoamelor lombare cu dispoziţie oblic longitudinală. 
Reflexele rotuliene şi achiliene pot fi exagerate sau diminuate, dacă procesul 
comprimă mai multe segmente medulare. Sunt, de asemenea, prezente tulburările 
sfincteriene. 

Compresiunea conului medular cuprinde, deseori, concomitent şi coada de cal. Astfel, 
se realizează un sindrom paraparetic cu hipotonie, abolire de reflexe, atrofie musculară și 
tulburări accentuate sfincteriene, deseori, cu tulburări trofice intense. 

TC şi mai ales RMN elimină alte forme de explorare, căci evidenţiază fără echivoc 
leziunile vertebrale, discale şi medulare, cunoscând că există o discordanţă între 
simplitatea imaginilor de pe clişeele radiologice şi complexitatea leziunilor vertebro- 
discale descoperite operator sau necropsic. 

Electromiografia este astăzi o metodă paraclinică indispensabilă pentru 
diagnosticul corect al unei compresiuni radiculomedulare, ca şi pentru precizarea 
nivelului şi naturii procesului (neurogen sau miogen). Metoda constă în înregistrarea 
curenților de acțiuni ai unei unități motorii. Se înțelege că maximum de exactitate se 
obţine în cazurile îndoielnice prin compararea tuturor datelor furnizate de metodele 
aplicate. 

Tratament. Transportarea bolnavului cu traumatisme vertebromedulare la un centru 
adecvat trebuie făcută rapid. Felul sau poziţia cum va fi transportat are o mare 
importanță. Pentru fracturile coloanei cervicale se preferă decubit dorsal, iar pentru 
fracturile coloanei toracolombare — decubit ventral (dacă nu există tulburări respiratorii). 
În cazurile fără paraplegie este mai bine ca transportarea să se facă în decubit dorsal, 
deoarece, altminteri, pot fi favorizate leziunile măduvei. Bolnavul este aşezat pe o 
saltea moale, aplicată pe un plan dur, deoarece contactul direct cu suprafeţele dure 
poate duce la apariţia de escare. 

Dacă transportarea durează mai mult de 24 de ore, este necesar sondajul evacuator, 
făcut în condiţii cât mai sterile, eventual, lăsând sonda la loc. Dacă este nevoie, 
tratamentul antişoc trebuie continuat şi în timpul transportării. 

În fracturile cervicale transportarea trebuie făcută cu capul fixat, pentru a evita 
mişcările, care pot agrava luxaţia, deci, şi tabloul neurologic. 

Odată ajunşi într-un centru adecvat, unii traumatizați vertebromedulari vor fi supuşi 
tratamentului precoce. Bolnavilor cu fracturi şi fracturi-luxaţii ale coloanei cervicale 
cu succes li se aplică atât spondilodeză posterioară, cât şi corporodeză anterioară cu 
omotransplantat. 

Fracturile coloanei dorsolombare fără semne neurologice sunt reduse prin 
hiperextensiune şi, apoi, imobilizate în corset ghipsat. 

Traumatismele vertebromedulare deschise cu plaga penetrată, indiferent dacă au sau 
nu semne neurologice, vor fi supuse curei radicale chirurgicale complete, mai ales, atunci 
când există o fistulă de LCR, bineînţeles dacă permite starea generală. 

Tratamentul se foloseşte în tulburările urinare, în complicațiile genito-urinare şi în 
infectarea escarelor. 

Tratamentul escarelor are o mare importanţă în tratamentul preventiv, deoarece 
reduce la minimum suprafaţa de piele dezepitelizată. Obiectivele terapeutice sunt 
multiple: evitarea unei presiuni prelungite a suprafețelor reliefate (genunchi, trohantere, 
spinele iliace, torace etc.) pe alte suprafeţe dure. 

În acest scop bolnavul este aşezat pe o saltea moale din material plastic (tip latex), 
folosindu-se la nivelul suprafeţelor de contact perne moi din acelaşi material. El este 
întors din două în două ore. 

Escarele apărute în primele săptămâni se tratează conservator prin pansamente 
sterile şi unguente. 

Prognosticul postoperator în traumatismele închise ale coloanei vertebrale este 
variabil. Un rol important are intensitatea tulburărilor neurologice, în special, a celor de 
sensibilitate şi a celor motorii, durata lor în timp. Tulburările sfincteriene sunt o cauză 
continuă de agravare a stării bolnavului prin infecția căilor urinare. În prima perioadă 
se recomandă sondaje zilnice, deoarece sonda de eliminare a urinei de lungă durată 
produce escare locale, ulceraţii. În acest caz trebuie luate măsuri sporite de profilaxie. 

Mortalitatea în fracturile cervicale constituie 50%, în cele toracice — 20%, iar în 
cele lombare circa 10%. 


19. ABCESELE CEREBRALE ŞI PARAZITARE 


ABSECELE CEREBRALE 

Supuraţiile chirurgicale endocraniene, manifestate ca procese expansive 
intracraniene, se clasifică, după sediul lor, în 3 grupe: 

— abcesele cerebrale — colecții purulente încapsulate, situate în interiorul 
parenchimului cerebral; 

— abcesele extradurale — colecții purulente situate în spaţiul epidural; 

—empiemele subdurale — colecții purulente situate în spaţiul subdural. 

Abcesele cerebrale sunt supurații încapsulate colectate în parenchimul cerebral, 
cu efect compresiv şi constituie unul din capitolele importante ale neurochirurgiei 
proceselor inflamatorii ale encefalului. 

Clasificarea abceselor cerebrale: 

Din punct de vedere etiopatogenic, acestea se împart în: 

Abcese adiacente. Sunt secundare unui focar infecțios din vecinătate, care prin 
continuitate formează abcesele sus-numite. Din această grupă fac parte: a — abcesele 
rinogene; b — abcesele otogene; c — abcesele odontogene; d — abcesele secundare 
altor focare infecțioase. 

Abcese metastatice. Sunt secundare unui focar infecțios situat la distanţă de 
extremitatea cefalică, însămânţarea cerebrală fiind doar pe cale sanguină. Din 
această grupă fac parte: a — abcesul de cauză pleuropulmonară; b — abcesul 
cianogen (în cadrul cardiopatiilor congenitale cu şunt dreapta — stânga). Aceste 
abcese se mai numesc abcese paradoxale; c — abcesele cu alt punct de plecare 
cunoscut la distanță. 

Abcese posttraumatice. Sunt determinate de mai multe ori de infectarea directă 
a parenchimului cerebral. Ele se împart în: a — acute, cu interval până la 14 zile; b — 
subacute: 14 — 30 zile; c — cronice, 30 zile — 1 an; d — tardive, peste 1 an de la 
traumatismul craniocerebral. 

Abcese de origine necunoscută. Sunt acele abcese, a căror sursă infecțioasă 
nu poate fi decelată clinic sau cu mijloace de investigaţie paraclinice. Prezenţa lor 
exprimă de cele mai multe ori dificultăți de diagnostic. În majoritatea cazurilor aceste 
abcese sunt adiacente sau metastatice. 

Dintre numeroasele serii de abcese cerebrale preponderente sunt abcesele 
adiacente, urmate de cele metastatice, posttraumatice şi de origine necunoscută. 
Abcesele adiacente sunt localizate lângă focarul infecțios, adică în lobul temporal sau 
în cerebel, pentru cele otogene, şi în lobul frontal, pentru cele rinogene. Abcesele 
metastatice şi cele de origine nedeterminată afectează mai des lobii frontal şi parietal. 
Abcesele metastatice pot fi deseori profunde, paraventriculare mai frecvent în emisfera 
stângă. 

Abcesele traumatice sunt localizate în zona de impact a traumatismului craniocerebral 
deschis. 

Din punct de vedere morfopatologic (după formă şi număr), abcesele cerebrale 
pot fi: / — unice, cu formă regulată şi mărime variabilă. Sunt cele mai frecvente, de 

obicei sunt adiacente; 2 — multiloculare, cu contur neregulat cu septuri multiple 
intracavitare şi tendință la recidivă în cazul când nu sunt extirpate total. Ele apar îndeosebi 
în cazul abceselor metastatice; 3 — multiple, perfect izolate şi la distanță unele de 
altele, pot exista în număr mare, invers proporțional cu volumul. Ele se includ în grupul 
de abcese metastatice, 

Din punct de vedere bacteriologic, abcesele cerebrale pot fi: 7 — abcese 
monomicrobiene, ce predomină în toate seriile publicate, De cele mai dese ori 
agentul patogen izolat din focar este flora streptococică sau stafilococul auriu; 2 
- abcese polimicrobiene, ce au prezenţi în puroi 2-4 germeni. Asociaţia 
polimicrobiană poate fi alcătuită din coci gram-pozitivi (stafilococi, streptococi, 
pneumococi), din coci gram-negativi (enterococi, B. proteus, B. coli sau B. 
piocianic); 3 — abcese cu germeni neidentificaţi, ce se caracterizează la examenul 
direct prin prezența microbilor (mai ales a cocilor), care nu au putut fi însă izolaţi 
din culturile efectuate; 4 — abcese cu culturi sterile, ce sunt impresionante ca 
număr, factorul aseptic, în liza microbiană şi apariţia culturilor sterile fiind 
neîndoielnică antibioterapia. 

Morfopatologic formarea abceselor cerebrale trece prin mai multe stadii şi 
anume: 

Stadiul I — encefalita presupurativă este produsă printr-un ramolisment septic, 
cel mai des venos şi mult mai rar — arterial; stadiul Il — encefalita supurativă sau 
stadiul de abces necolectat se caracterizează prin apariţia în centrul focarului de 
necroză septică a unor zone purulente neregulate confluente înconjurate de zone 
cu ramolisment; stadiul II] — abcesul colectat — sau abcesul confluent apare ca o 
confluență de zone purulente care formează o colecție supurată mai mult sau mai 
puțin regulată, înconjurată de o zonă de reacție inflamatoare, expresie a reacției 
locale de apărare a țesutului cerebral; stadiul IV — abcesul încapsulat în acest 
stadiu reprezintă organizarea țesutului inflamator al capsulei care înconjoară colecția 
purulentă. Capsula astfel delimitează țesutul cerebral învecinat. Durata de formare 
a capsulei depinde de virulenţa germenilor şi de modul de utilizare a antibioticelor, 
fiind în medie de 3-4 săptămâni, variind între 15-38 zile. Capsula reprezintă o reacție 
de apărare a creierului, dar este în acelaşi timp o barieră în calea pătrunderii 
antibioticelor. Capsula poartă răspundere de recidiva abcesului în cazul când ablaţia 
ei a fost încapsulată. Pericapsula constituie o zonă difuză de edem cu proliferare 
glială astrocitară şi leziuni inflamatoare, zonă care depăşeşte mult limitele exerezei 
chirurgicale. Această zonă de proliferare astrocitară evoluează pe cont propriu şi 
după exereza chirurgicală a abcesului ei i se datorează accidentele comiţiale 
ulterioare. 

Tabloul clinic. Clinica abceselor cerebrale este polimorfă. Aceasta se explică 
prin câteva principii şi depinde de: / — localizarea diferită a abceselor; 2 — modul diferit 
de evoluţie; 3 — calea de propagare a infecției; 4 — terenul gazdei; 5 — virulența 
germenului; 6 - antibioterapia utilizată anterior. 

Debutul abceselor cerebrale este extrem de variat. El depinde de o mulțime de 

factori şi anume: 7 — sediul abcesului; 2 — numărul abceselor; 3 — etiopatogenia; 4 — 
forma evolutivă; $ — vârsta pacientului; 6 — virulenţa microbilor; 7 — tratamentele 
anterioare cu antibiotice. 

Forma de debut a abceselor cerebrale. Majoritatea abceselor debutează prin 
fenomenele hipertensiunii intracraniene. Semnele hipertensiunii intracraniene: a) 
subiective: cefalee periodică cu greţuri, vome; b) obiective: edem sau stază papilară 
la fundoscopie, mărirea presiunii LCR apreciată prin rahicenteză; c) semne 
radiologice: distrucţia fragmentelor osoase ale şeii turceşti, adâncirea impresio 
digitalis, dilatarea canalelor venelor diploe etc. HTI este deseori asociată cu un 
sindrom meningeal. 

La copii abcesele mai des debutează cu febră. 

Debutul abceselor cerebrale depinde de localizare. Ele debutează cu: a) crize 
comiţiale generalizate; b) crize focale (motorii, temporale, sensitivo-motori) însoțite de 
deticit motor. Abcesele subtemporale prezintă la debut: a) dereglări de echilibru şi 
coordonare; b) uneori debutul poate fi insidios, manifestându-se prin cefalee cu deficit 
motor lent progresiv; c) cefalee cu alterare treptată a conştiinţei şi deficit motor minim. 
Durata intervalului de la primele semne de debut până la instalarea perioadei de stare 
este în medie de 21 de zile. 

Perioada de stare se caracterizează prin 3 sindroame clasice cunoscute sub numele 
de „triada Bergman”: 1) sindrom infecțios; 2) sindrom HTI; 3) sindrom neurologic de 
localizare. 

Sindromul infecțios se manifestă prin semne generale şi de focar. Sindromul infecțios 
local este prezent în abcesele adiacente rinogene (constau din edem frontal). În abcesele 
posttraumatice edemul inflamator este situat în locul traumatismului. 

Sindromul infecțios general este reprezentat în primul rând de hipertermie și de 
semnele biologice caracteristice infecțiilor: hiperleucocitoză cu neutrofile, creşterea 
VSH. 

Sindromul de hipertensiune intracraniană se întâlneşte frecvent în forma sa 
completă (cefalee, vome, modificări pe fundul de ochi). Simptomatologia incompletă 
a sindromului HTI de rând cu cea a sindromului meningeal de asemenea se întâlneşte 
frecvent. 

Investigaţii paraclinice: 1. Electroencefalografia (EEG). 2. Echoencefalografia 
(EchoEG). 3. Craniografia. 4. Angiografia cerebrală. 5. Scintigrafia cerebrală. 6. 
Tomografia computerizată (TC). 7. Rezonanța magnetică nucleară (RMN). 

TC este o metodă de diagnostic superioară celor enumerate mai sus, întrucât 
vizualizează atât abcesul, cât şi modificările cerebroventriculare adiacente. Imaginile 
obţinute prin TC sunt: 1) aspectul de leziune cu densitate scăzută central şi cu un inel 
hiperdens de demarcare clar periferic; 2) după contrastarea intravenoasă se pune în 
evidenţă capsula abcesului, care fiind hiperdensă dă un aspect caracteristic. TC 
permite şi dirijarea actului chirurgical asupra colecției purulente, precum şi urmărirea 
evolutivă postoperatorie. 

Rezonanța magnetică nucleară este o metodă neuroimagistică relativ nouă, cu o 
valoare informativă majoră în evidenţierea abceselor cerebrale, mai ales a celor cu 
localizare dificilă, dispuse în structurile liniei mediane, în trunchiul cerebral, nucleii bazali 
sau în etajul cranian posterior. 


Li 
" A A E 
Fig. 153. RMN în abces adiacent Fig. 154. RMN în abces multilo- 
rinogen. cular în HIV, faza SIDA. 


Tratament: |. conservator — antibioterapie în corespundere cu profilul de 
sensibilitate; 2. chirurgical: a) ablaţia abcesului cu exereza capsulei, b) lavaj închis 
permanent al lojei abcesului cu sol. dioxidină 0,5% timp de 4-5 zile postoperator. 

Empiemele subdurale (ESD). Empiemul subdural prezintă o colecție purulentă 
situată în spaţiul subdural. Această afecţiune este considerată cea mai importantă 
urgenţă chirurgicală dintre toate colecţiile purulente intracraniene. Frecvența raportată 
la abcese este în medie de 1:7. 

Etiopatogenie: 

— ESD prin inoculare directă: a) ESD postoperator; b) ESD după drenarea 
spontană în spațiul subdural; c) ESD după drenarea chirurgicală a abcesului; d) manevrele 
de punctie cu aspirație sau cu drenaj în abcese favorizează infecția — metodă de interes 
istoric, 

— ESD adiacente. Din această grupă fac parte: a) ESD secundare sinuzitelor 
frontale; b) ESD secundare otomastoiditelor; c) ESD secundare infecțiilor orbitale; 
d) ESD secundare infecțiilor dentare; e) ESD secundare infecțiilor amigdaliene; 
f) ESD secundare osteomielitelor craniului. 

- ESD metastatice: a) ESD apărute după abcesele pulmonare; b) ESD după 
bronhopatii supurative cronice; c) ESD după empieme pleurale; d) ESD apărute după 
furunculoză; e) ESD apărute în septicemii. 

Propagarea infecţiei în ESD adiacente se face prin contaminare sau pe cale 
venoasă. 

Debutul ESD este destul de manifest din cauza coexistenței simptomatologiei 
cerebrale cu cea a focarului infecțios primar. 

I. În ESD adiacente debutul a fost determinat de existenţa sau reactivizarea focarului 
infecțios local, însoţit de simptomatologia generală infecțioasă. De obicei, debutul este 
acut, cu cefalee, vome, sindrom meningeal şi hipertensiv. 

II. În ESD metastatice debutul este tot atât de brusc, manifestat prin crize 
jacksoniene motorii, deficit motor, cefalee, vome, somnolenţă, tulburări de vorbire. 
Hipertermia poate fi prezentă în aceste cazuri. Până la instalarea perioadei de stare 
trece un timp destul de scurt, în majoritatea cazurilor de la 5 zile până la 2 săptămâni. 

Perioada de stare se manifestă prin aceeaşi triadă Bergman: 1. Sindrom infecțios: 
a) hipertermie; b) hiperleucocitoză; c) VSH sporită. 2. Sindrom de hipertensiune 
intracraniană. 3, Sindrom neurologic de localizare: a) deficit motor; b) crize comiţiale 
jacksoniene; c) crize comiţiale generalizate; d. tulburări de vorbire. 

Investigaţii paraclinice. Investigaţiile paraclinice mai utile în diagnosticarea ESD 
sunt reprezentate de Ag, TC, RMN. 


sang 3,7M 


Fig. 155. Imagine TC în empiem Fig. 156. Imagine TC postoperatorie. 
subdural rinogen. Lavaj epidural. 


PARAZITOZELE CEREBRALE 

Echinococoza cerebrală sau chistul hidatic. Se dezvoltă în țesutul moale, 
tesutul nervos, unde creşte fără a întâmpina o rezistență, formând de obicei o singură 
veziculă sferică, care poate atinge mărimi considerabile înainte de a se manifesta 
clinic. 

Echinococoza cerebrală la copii se întâlneşte la vârsta de 5-10 ani (65% din 
cazuri) în raport egal la băieţi şi fetițe. Debutul este lent prin fenomene de HIC, 
semnele de localizare fiind mai puţin pronunţate. Simptomatologia perioadei de 
stare cuprinde următoarele manifestări: 7. Macrocrania asimetrică — creşterea 
în volum a cutiei craniene cu bombare pe partea chistului hidatic. 2. Sindromul 
HIC, care domină perioada de stare, fiind în peste 80% complet. 3. Simptomele 
neurologice focale cu aspect de iritare sau deficitar, care se întâlnesc destul de 
des. 4. Crizele comițiale mai frecvent jacksoniene. 5. Sindromul neurologic de 
localizare: a) deficit motor; b) modificări în câmpul vizual (hemianopsie sau 

cvadranopsie); c) tulburări de vorbire minime (la afectarea emisferei dominante); 
d) tulburări de praxie. 6. Tulburări psihice: a) afectarea intelectului; b) tulburări de 
memorie; c) dificultate la efectuarea calculelor complexe (acalculie); d) atenţia 
spontană redusă. 

În tabloul clinic uneori se poate întâlni tetrada Schreder, care este foarte sugestivă: 
|) băiat din mediu rural; 2) stare generală bună; 3) semne de HIC; 4) semne focale 
neurologice minime. 

Investigaţiile paraclinice constau din: TC, RMN etc. 

Tratament — chirurgical. 


Fig. 157. RMN. Echinococ cerebral. Fig. 158. Echinococ cerebral. 
Macropreparat. 


Cisticercoza cerebrală. Agentul patogen este forma larvară de Taenia 
solium, care atinge dimensiuni de 2-8 m, este format din cap (scolex), gât şi strobilă 
de proglote — colonie liniară din 700-1000 de proglote. Scolexul este înzestrat cu 
cârlige (22-32) şi ventuze relativ mari (4) ce determină fixarea lui fermă de peretele 
intestinal. În strobilă sunt importante proglotele adulie, în care se dezvoltă ouăle de 
Taenia solium. 

Ciclul biologic al parazitului Taenia solium necesită două gazde (om şi porcine). 
Gazda definitivă este omul, în al cărui intestin subțire se localizează. Gazda 
intermediară sunt porcinele, care se infectează de la ingestia deşeurilor sau cu 
apa poluată cu ouă de Taenia solium. Embrionii hexacanţi, eliberaţi în intestinul 
porcinelor din embriofori, pătrund prin peretele intestinal în circulaţia sanguină a 
porcinelor şi ajung în musculatura lor, unde se transformă în larve veziculare 
(cisticerci). 

Din carnea infestată, insuficient preparată, ingerată de om, scolecşii se fixează pe 
peretele intestinal al omului şi încep să formeze adultul Taenia solium. Omul poate 
prezenta şi o autoinfectare, când proglotele adulte ajung prin antiperistaltică în duodenul 

purtătorului de Taenia solium. La acest nivel ouăle se desfac şi oncosferele eliberate 
pătrund în venele de absorbție intestinală şi prin vena portă pot infesta tot organismul. 
Pentru ca oncosfera să devină cisticere — forma larvală — sunt necesare aproximativ 2 
luni. Cisticercul are formă rotundă sau ovoidă, cu diametrul de 5-10 mm şi este alcătuit 
dintr-o membrană albicioasă, din care se invaginează în cavitate un scolex, armat 
complet cu cârlige şi ventuze. Cisticercul poate evolua spre calcificare. 

Tabloul clinic. Debutul afecțiunii este deseori brusc. Semnele de debut depind de 
localizare. La copii sunt frecvente două tipuri de debut: crize comiţiale şi sindrom HIC. 
Mai rar în debut se constată anumite deficite: a) deficit motor izolat; b) tulburări de 
echilibru; c) sindrom meningeal; d) tulburări psihice. 

În perioada de stare deosebim câteva sindroame: 7. Sindromul comițial se află pe 
primul loc în tabloul clinic al acestei parazitoze. 2. Sindromul de HIC se constată fiind 
în principiu reprezentat de triada clasică (cefalee, vărsături, edem papilar). 3. Sindromul 
meningeal este prezent în toate formele anatomoclinice ale afecțiunii. Predomină în 
localizările de fosă posterioară. 4. Sindromul neurologic de localizare după frecvenţă 
se divizează în: a) sindrom piramidal; b) afectarea n. cranieni; c) tulburări senzitive; 
d) tulburări de echilibru. 5. Modificările psihice sunt deosebit de frecvente. 


Investigaţii paraclinice 

Examenul de laborator: creşterea limfocitelor şi eozinofilelor în lichidul 
cefalorahidian. 

Toate metodele imagistice contemporane (AG, TC, RMN) sunt valoroase în 
depistarea cisticercilor şi echinococului. F 


Fig. 159. Imagini TC — scan. Cisticercoză cerebrală. 


Tratamentul se poate realiza pe 2 căi: conservator, administrând biltricid 
(prazicontel) 20 mg/kg de 2 ori pe zi timp de 14 zile, şi chirurgical — recurgându-se la 
excizia focarului. 

20. PRINCIPIILE TRATAMENTULUI CHIRURGICAL 
AL AFECȚIUNILOR SISTEMULUI NERVOS 


OPERAȚII PE CRANIU ȘI CREIER 

Principiile tehnice generale 

Definiţie. Craniotomia este denumirea actului chirurgical de accesare a creierului 
prin formare de volet osos cranian în zona 
de interes (frontal, temporal, suboccipital 
etc.). 

Indicaţii. Drept indicaţii pentru 
craniotomie servesc afecțiunile sistemului 
nervos central: tumorile, traumatismele, 
accidentele vasculare ş. a. 

Pentru efectuarea operaţiilor 
neurochirurgicale planice şi urgente este 
necesară îndeplinirea unor condiții speciale, 
cum ar fi prezența unei săli de operaţie dotată, 
al cărei element principal este microscopul 
chirurgical. În dotarea generală a unei săli 
contemporane trebuie să fie aparatajul 
anesteziologic, echipamentul pentru 
monitorizare, radiologie şi electrofiziologie, 
aspiratorul chirurgical, coagulatorul bipolar, 
precum şi microscopul de operaţie (fig. 
160). 

Rolul şi prioritățile metodei 
microchirurgicale în chirurgia sistemului 
nervos central. Se ştie că rezultatele 
tratamentului chirurgical depind nu numai 
de selecția corectă a pacienților pentru 
operaţie, dar şi de tehnica chirurgicală. 
Există o serie de avantaje ale metodei microchirurgicale de tratament. Principiile 
de bază ale microchirurgiei sunt facilitarea efortului chirurgical printr-o 
magnificare, iluminare şi obţinerea unui efect tridimensional stereoscopic. 
Iluminarea perfectă coaxială a microscopului permite o vizualizare directă la 
adâncime mare cu utilizarea instrumentelor microchirurgicale în perioada 
manipulaţiilor fără formarea umbrei. 

Există câteva poziționări ale pacientului cu afecțiune cerebrală pe masa de operație 
(fig. 161): supină; şezând; laterală; ventrală; pronată. 

Tehnica operatorie generală constă din incizia pielii sub diferite forme — de la 
semnul întrebării la cele lineare în funcţie de zona cerebrală de accesare, patologia 
neurochirurgicală, starea pacientului etc. 

Hemostaza hemoragiei din piele se efectuează cu pense hemostatice sau cu clame. 
Baza lamboului cutanat în cazul inciziei în formă de potcoavă corespunde regiunii cel 

Fig. 160. Microscop de operaţie 
Carl Zeiss. 


mai bogat vascularizate, ce alimentează lamboul şi trebuie să fie mai lată decât înălțimea 
lamboului pentru păstrarea sursei de vascularizare: arterei temporale superficiale, arterei 
auriculare posterioare, arterei occipitale. Inciziile cutanate extinse sunt bine venite în 
cazul unei rețele vasculare bogate şi în cazul când pacientul nu a fost iradiat. Bisturiul 
electric sau laserul nu se folosesc la incizia pielii. Pentru craniotomie se utilizează 
ferăstrăul tip Gigli sau sfredelul electric tip Aesculap. 

Numărul găurilor de trepan depinde de: 

1. Suprafața craniotomiei. 

2. Localizarea craniotomiei. 

3. Natura afecțiunii. 

4. Vârsta pacientului. 

5. Prezența aderenţelor dintre dura mater și lamela internă a craniului. 

Pentru a nu leza sinusul sagital superior se plasează găuri de trepan în vecinătate la 
distanţe mici. De aceea se pune numărul necesar de găuri de trepan, separarea durei 
se face mai întâi la distanță de sinus şi în ultimul rând lângă el. 


Fig. 161. Tipurile de poziționare a pacientului: 
A - supină; B - şezânt; C - laterală; D - ventrală; £ - pronată. 


Înainte de efectuarea craniotomiei cu craniotomul electric efectuăm separarea durei 
mater de lamina internă cu ajutorul translatorului pentru incizia durei. Unghiul de 
plasare al translatorului trebuie să fie maximal tangenţial către suprafața internă a 

osului şi durei mater. Pentru aceasta prima gaură de trepan se lărgeşte puţin contralateral 
efectuării craniotomiei. Dacă în acest moment a fost lezată dura mater, atunci osul se 
ciupeşte până la depistarea durei intacte. În cazuri excepționale de oase groase, când 
dura mater apare aderată de lamina internă a osului, se plasează găuri suplimentare de 
trepan, apoi ele se unesc cu craniotomul electric sau ferăstrăul tip Gigli. 

Hemoragia din os şi cea epidurală poate fi stopată prin aplicarea de ceară medicală 
la sfârşitul rezecției osului sau cu preparatul Gelcofoam. Hemoragia epidurală poate fi 
stopată şi cu ajutorul coagulatorului bipolar cu irigare continuă pentru a preîntâmpina 
retracția şi micşorarea suprafeței durei mater. 

Altă metodă este plasarea unor suturi pe dura mater şi fixarea lor de os, aducând 
la stoparea hemoragiei epidurale. 


Tipurile de craniotomii 

Cel mai frecvent sunt utilizate următoarele tipuri de craniotomii: 
I. Abordurile supratentoriale: 

1. Abordul frontal (bifrontal). 

2, Abordul pterional. 

3. Craniotomia temporală. 

4. Craniotomia occiptală. 

5. Craniotomiile parasagitale. 

1]. Abordurile infratentoriale: 

|. Craniotomiile suboccipitale (mediane, paramediane, laterale). 


Abordul frontal (bifrontal) 

Prin abordul frontal pot fi abordate: 

|. Tumorile lobului frontal. 

2. Tumorile corpului calos. 

3. Tumorile frontobazale anterioare ale chiasmei şi ale cercului Willis 
(anevrisme). 

Poziționarea: capul uşor ridicat şi rotit în partea opusă leziunii, înclinat cu 10-20” 
către planul orizontal. Deplasarea laterală a capului pacientului poate fi asigurată în 
timpul intervenţiei prin rotirea laterală a mesei de operaţie. 

Craniotomia: prima freză de trepan se aplică în punctul „cheie” — la nivelul 
Joncţiunii liniei fronto-temporale şi procesului zigomatic al osului frontal. Freza 
trebuie îndreptată dinspre orbită pentru a nu pătrunde în cavitatea orbitală. Nu 
trebuie depusă forță maximă la aplicarea frezei pentru a nu ne prăbuşi sau leza 
dura mater, deoarece aici osul este foarte subțire. A doua freză de trepan se plasează 
la '/, laterală a sinusului sagital superior în punctul antero-inferior extrem, când se 
face craniotomie frontală unilaterală. 

În craniotomia bifrontală a doua freză se aplică la nivelul glabelei chiar deasupra 
cristei Galii. În caz de tumori fronto-bazale este preferabil să „trecem” peste sinusul 
sagital superior, pentru a evita retracția lobului frontal. Sinusul frontal deschis se 
prelucrează cu ceară (fig. 162). 

Pentru a evita lezarea durei mater în timpul unirii găurilor, trebuie să cunoaştem 
unele particularități: 

|. Dura mater frecvent aderă 
la suprafața internă a osului la 
nivelul sinusului sagital superior al 
porțiunii anterioare. Dura aderă la 
craniu la nivelul suturilor 
craniene. 

2. La conectarea primelor 
freze anterioare translatorul se 
plasează din partea laterală spre 
gaura medială. 

3. Conectarea găurilor 2 şi 3 
se face de la gaura medială poste- 
rioară spre cea medială ante- 
rioară. 


Fig. 162. Craniotomia frontală uni- 
sau bilaterală (schemă). 


Craniotomia pterională 

Craniotomia pterională, recomandată de marele neurochirurg al 
contemporaneității Mahmud Yasargil, reprezintă în prezent calea de abord preferată 
pentru anevrismele localizate la nivelul cercului Willis, inclusiv al bifurcaţiei trunchiului 
bazilar. 

Indicații către abordul pterional sunt: 

1. Anevrismele arteriale 

a) toate anevrismele circulaţiei anterioare 

b) anevrismele circulaţiei bazilare 

2. Abordarea sinusului cavernos 

3. Tumorile supraselare 

a) adenomul hipofizar 

b) craniofaringiomul 

Poziționarea: pacientul este supinat, capul flectat în unghi de 30°. Toracele este 
uşor ridicat de la planul orizontal, pentru a reduce distensia venoasă, flexia genunchilor, 
fixarea în fixatorul Mayfield. 

Incizia pielii: se face de la arcul zigomatic anterior de tragus, pentru a evita 
lezarea ramurii frontale a nervului facial şi a ramurii frontale a arterei temporale 
superficiale. Efectuăm traiectul arcuat deschis anterior şi finisăm incizia pe linia piloasă 
a capului aproximativ la linia mediană. 

Muşchiul temporal poate fi incizat caudal de incizia pielii, aceasta micşorând masa 
musculară supusă compresiunii şi retracţiei. Dacă acest lucru nu se respectă, pot apărea 
dureri regionale. 

Craniotomia: Prima freză de trepan se aplică la nivelul inserţiei posterioare a 
arcului zigomatic, a doua freză — la nivelul intersecţiei osului zigomatic (lângă sutura 
fronto-zigomatică), linia temporală superioară şi linia supraorbitală, cât mai inferior 
posibil. Trebuie să fim precauţi pentru a nu penetra orbita (fig. 163). 

Sub microscop se continuă operator 
)lorarea regiunii opticocarotidiene, des- 
zându-se cisternele bazale şi aspirându- 
LCR, ceea ce facilitează accesul la 
nurile carotidei interne sau către tumorile 
ionale. 
Craniotomia temporală 
Craniotomia temporală poate fi uneori 
mbinată cu craniotomia pterională la 
cienţii cu leziuni masive ale bazei craniului. 
Indicaţii: 
|. Biopsia lobului temporal (encefalita cu 
pes simplex) 
2. Lobectomia temporală în caz de Fig. 163. Craniotomia pterională 
vilepsie temporală, decompresiune postrau- (schemă). 
atică 
3. Hematomul subdural cronic 
4. Tumori ale lobului temporal 
Sunt descrise 2 metode principale pentru efectuarea craniotomiei temporale: 
1. Craniotomie minimal invazivă cu incizie liniară a pielii efectuată pentru 
vacuarea hematomului subdural. 
2. Incizie în formă de „question mark” cu craniotomie standard. 
Poziționarea pacientului: 
|. Poziţie supinată 
2. Toracele este elevat cu 10-15” pentru a reduce distenzia venoasă 
3. Capul poziționat în fixatorul Mayfield 
4. Rotaţia capului în proiecție orizontală 
Incizia tegumentelor: se efectuează sub formă de „semn de întrebare” şi 
cepe de la arcul zigomatic, anterior de tragus, pentru a evita lezarea arterei 
>mporale superficiale. Traiectul se ridică uşor în sus şi posterior cu 6-7 cm în 
misfera nedominantă şi 8-9 cm în emisfera dominantă, apoi superior până la linia 
>mporală superioară şi anterior până la linia pieloasă a capului. 
Aplicarea găurilor de trepan: 
1. La inserția posterioară a arcului zigomatic 
2, În punctul „cheie” localizat în depresiunea osului sfenoid 
3. Una sau două găuri de trepan de-a lungul marginii superioare a inciziei 
utanate 
În ultimul rând se efectuează conectarea găurilor de trepan din depresuinea 
fenoidală. Lamboul cutanat are baza îndreptată spre pavilionul urechii şi se reflectă 
este ureche. Trebuie să fim precauţi pentru a nu deschide celulele mastoidiene, 
ir în cazul când ele au fost deschise, se prelucrează cu ceară. O exigenţă deosebită 

se cere în regiunea sinusului transvers — în caz dacă el se lezează, se acoperă cu 
muşchi sau gelfoam trombat ori plasăm sutură incluzând şi o bucată de muşchi temporal 
(fig. 164). 


Craniotomia occipitală 

În cadrul craniotomiei occipitale se utilizează poziţia pronată a pacientului. 
Lamboul cutanat incizat trebuie reflectat spre baza craniului de-a lungul liniilor 
nucale, ceea ce permite păstrarea arterei occipitale ca sursă de alimentare sanguină 
(fig. 165). 


Fig. 164. Craniotomia temporală Fig. 165. Craniotomia 
(schemă). occipitală (schemă). 


Frezele de trepan se aplică: 

1. În locul intersecţiei sinusului sagital superior şi sinusului transvers. 
2. La joncţiunea sinusului sigmoid şi transvers. 

3. Cu 5-7 cm de-a lungul liniei mediane de la punctul |. 

4. Cu 5-7 cm lateral de ultimul punct perpendicular pe ultimul punct. 


Craniotomii parasagitale 

Poziţia pacientului supinat, capul uşor ridicat cu 20-30" de la suprafața planului 
mesei — în craniotomii parasagitale anterioare, în craniotomii parasagitale medii, poziția 
pacientului în decubit sau partea craniană a mesei ridicată cu 45-60”. Dacă se selectează 
ultima poziție, pacientul trebuie monitorizat cu Doppler precordial şi tensiunea venoasă 
centrală; în caz de suspecţie a emboliei gazoase, pacientul se poziţionează imediat în 
poziția Trendelenburg şi câmpul operator se acoperă cu tifon îmbibat cu soluţie salină 
(fig. 166). 

Craniotomiile posterioare parasagitale se efectuează cu pacientul în poziție pronată 
sau în decubit. 

Inciziile cutanate se fac în aşa fel ca lamboul să fie reflectat de la linia medie. 
Inciziile cutanate alternative pot fi coronare şi în formă de „S” pentru biopsii. 

Craniotomiile parasagitale pot fi de dimensiuni foarte mici. Găurile de trepan se 

pun astfel, încât o treime medială a frezei să acopere 
o treime laterală a sinusului sagital superior pentru a 
nu penetra sinusul. Totodată, este necesar de a 
traversa linia medie din cauza extensiei leziunii 
parasagitale bilateral, aplicând 2 găuri de trepan de 
ambele părţi ale sinusului (planşa colorată fig. 1, 2 
Zapuhlâh). 


Craniotomia suboccipitală 

Indicaţii. Acest abord este folosit pentru a avea 
acces la cerebel, unghiul ponto-cerebelos, patologia 
arterei vertebrale, accesarea patologiilor antero- 
laterale ale trunchiului cerebral, decompresiunea 
microvasculară, tumori ale foramen magnum ş.a. 

Poziţionare. Pot fi folosite mai multe tipuri de 
poziţionare: 1) şezând; 2) lateral oblic; 3) se- 
mişezând; 4) pronat; 5) „concord”. 


Fig. 166. Craniotomia 
parasagitală (schemă). 


Cele mai populare sunt pozițiile şezând şi pronat. Fiecare dintre ele are avantajele şi 
dezavantajele sale. Pentru poziția şezând avantajele sunt condiționate de o drenare venoasă 
şi LCR mai bună, de reducerea volumului hemoragiei venoase, ventilarea pulmonară 
adecvată, menţinerea capului strict pe linia mediană, ceea ce reduce impactul asupra 


arterelor vertebrale (fig. 167). 


Dezavantajele sunt condiționate de riscul sporit de embolism aerian, oboseală sporită 
a mâinilor chirurgului, risc sporit pentru pneumotorace, posibilele leziuni ale plexului 


brahial şi nervilor sciatici. 


Fig. 167. Craniotomia suboccipitală (schemă): 
A - mediană; B — paramediană. 

OPERAȚII PE MĂDUVA SPINĂRII ŞI COLOANA VERTEBRALĂ 


Tratamentul microchirurgical al pacienţilor cu afecțiuni ale măduvei spinării 
şi coloanei vertebrale 

Scopul tratamentului chirurgical al pacienţilor cu afecțiuni ale măduvei spinării şi 
coloanei vertebrale este de a opri progresiunea afecțiunii mielopatice, eliminând 
compresiunea mecanică a măduvei spinării. 

Indicaţiile generale pentru intervenţii chirurgicale la coloana vertebrală se bazează 
pe triada de factori: 

* severitatea, durata şi progresiunea simptomelor clinice (segmentare sau piramidale) 

* alteraţiile parametrilor electrofiziologici (PESS, PEM) 

* imagini radiologice concordante cu datele clinice (mielografie computerizată, RMN) 

Sunt descrise 2 metode alternative de abord în cadrul tratamentului chirurgical 
al pacienţilor cu afecțiuni degenerative ale coloanei vertebrale: 

* Posterior (laminectomie decompresivă, laminotomie) 

* Anterior (corpectomie, discectomie) 

Aceste obiective sunt obținute cu ajutorul procedurilor îndreptate spre: 

* ameliorarea stabilității coloanei cervicale 

* reducerea sau supresiunea mobilității anormale 

* fuziunea coloanei cervicale 

* corecția deformaţiei coloanei cervicale 


Tehnica abordului posterior către coloana vertebrală (laminotomia) 

Indicaţii: 

1. Tumori medulare (epidurale, subdurale şi intramedulare) 

2, Tumori primare ale coloanei de 
localizare posterioară cu compresiunea 
măduvei spinării 

3. Fracturile arcului posterior vertebral 

4. Discectomia cervicală, lombară și 
toracică 

5, Stenoza de canal spinal 

Prin abord posterior se efectuează 
ablaţia tumorilor medulare, ablaţia herniilor 
de disc intervertebrale sau decompresiunea 
măduvei spinării şi a radiculelor spinale. 
Scopul laminectomiei decompresive este de 
a lărgi canalul spinal pentru a manipula mai 
liber în timpul ablaţiei tumorale sau discale, 
precum şi pentru a înlătura elementele 
comprimatoare posterioare, permiţând Fig. 168. Schema abordului posterior 


sacului dural şi măduvei spinării să migreze (laminectomie) către coloana 
posterior (fig. 168). cervicală. 


420 


Intubarea pacientului este efectuată foarte atent, deoarece orice mişcare extremă 
de flexie sau extensie poate cauza o afectare ischemică ireparabilă măduvei spinării. 

Incizia pielii este urmată de decolarea maselor musculare paravertebrale. Ulterior 
se izolează procesele spinoase şi se inserează un marker pentru controlul fluoroscopic 
al nivelului vertebral scontat. Se expun procesele spinoase, care se ciupesc cu ajutorul 
laminotomului, după aceea se disecă muşchii de la lamine şi fațete cu un elevator 
periostal lat şi retractor manual, începând de la caudat la cranial pe o parte a liniei 
medii, apoi pe alta. 


Tehnica abordului anterior către coloana vertebrală 

Indicaţii: 

1. Tumori medulare şi tumori primare ale coloanei vertebrale de localizare anterioară 

2, Fracturile de corp vertebral 

3. Disc-ectomia toracală şi cervicală (C,-C.) 

Pentru abordul anterior pacientul este situat pe masa de operaţie în decubit dorsal. 
Incizia, făcută iniţial în lungul marginii anterioare a sternocleidomastoidului, se practica 
la nivelul fosetei supraclaviculare, în sens transversal, la înălțimea spațiului, 
intervertebral, ce urma să fie abordată (stabilită prin raportare radiologică la nivelul 
laringelui). Ca regulă, incizia transversală permitea un abord adecvat chiar la 
necesitatea osteofitectomiei la 2-3 niveluri vertebrale. Nivelul vertebral scontat se 
determină cu ajutorul fluoroscopiei intraoperaționale. Se prelungeşte în direcția între 
carotidă în afară şi trahee şi esofag înăuntru, apoi se evidențiază faţa anterioară a 
corpurilor vertebrale. Pentru abordul anterior se utilizează inciziile transversale ale 
tegumentelor din partea stângă. Incizia pielii trebuie sa fie cosmetic acceptabilă, dar 
eficientă. 

Ca puncte de reper pentru abordul anterior către coloana cervicală servesc 
următoarele structuri anatomice; 

* m. sternocleidomastoid 

* fasciculul neurovascular carotid 

«m. colii longus 

În timpul abordului către partea anterioară a coloanei cervicale m. 
sternocleidomastoid se deplasează lateral, iar a. carotidă — medial. 

Abordarea medială a tecii a.carotide şi retracţia ei laterală frecvent făcea necesară 
sacrificarea vaselor ce îşi iau originea de la a. carotidă spre coloana cervicală din 
aspect medial. Punctele de reper pentru plasarea inciziei erau: nivelul vertebrei C.— 
osul hioid, nivelul vertebrei C,— marginea superioară a cartilajului tiroid, nivelul vertebrei 
C, — cartilajul cricoid, un inel proeminent palpabil chiar imediat mai jos de cartilajul 
tiroid. 

După efectuarea inciziei pielii se determină m. platisma. Acest muşchi este rațional 
de a fi disecat de-a lungul fibrelor sale. Al doilea punct strategic este teaca a. carotidiene, 
care se identifică prin palparea pulsului. Teaca carotidă conține a. carotidă, vena jugulară 
internă, n. vagus şi parțial plexul simpatic. 

Al treilea punct strategic este m. colii longus, care trebuie identificat sub fascia 
prevertebrală în jurul coloanei cervicale. O disecţie neatentă în această zonă laterală 
poate afecta plexul simpatic şi cauza hemoragia din m. colii longus. 

O atitudine specială trebuie luată față de esofag în timpul abordului către coloana 
cervicală. Esofagul constituie o structură plată ca o panglică, aşternându-se împrejurul 
fasciei prevertebrale anterioare. La nivelul cervical inferior C,-C, abordul preferabil 
este pe stânga, deoarece se evită lezarea n. laringeus recurrens. 

Fascia prevertebrală se disecă ascuţit. Orientarea în plagă este obținută după 
poziţia laterală a m. colii longus, care se situează din ambele părți ale coloanei 
cervicale. La această etapă a intervenţiei chirurgicale se plasa un ac în spațiul discal 
intervertebral pentru a obține imaginea 
radiologică corectă intraoperațională a 
nivelului scontat (fig. 169). 

Etapa chirurgicală de manipulare în 
canalul spinal cervical are o importanță 
majoră şi implică utilizarea obligatorie a 
microscopului chirurgical. După ce este 
identificat spaţiul discal, se disecă 
ligamentul longitudinal anterior cu ajutorul 
unui bisturiu ascuţit. Discul intervertebral 
se chiuretează, iar partea dură adiacentă 
corpurilor vertebrale se înlătură cu 
ajutorul burghiului electric de înaltă viteză. 

Pentru obținerea unei decompre- 
siuni adecvate este necesară o osteo- 
tomie suficientă. 

Partea cea mai importantă a 
operaţiei de osteofitectomie trans- 
corporală a fost considerată înlăturarea 
părţii posterioare a vertebrelor adiacente, 
osteofitului şi ligamentului longitudinal posterior. 

Avantajele abordului anterior: 

* Complicaţiile perioperative sunt mai puţin frecvente. 

* Din punct de vedere tehnic este o metodă mai simplă, cu restabilirea înălțimii 
spațiului discal, corpectomia anterioară permite o vizualizare intraoperativă mai bună a 
factorilor de compresiune pentru înlăturarea lor. 

În principiu, abordul chirurgical trebuie selectat conform localizării procesului 
spondilotic față de măduva spinării, adică un proces anterior necesită un 
abord anterior, iar un proces localizat posterior necesită un abord posterior 
(fig. 170), 


Fig. 169. Schema abordului anterior 
către coloana cervicală. 

Fig. 170. Imaginile RMN pre- şi postoperatorii după osteofitectomie prin abord 
anterior: 
I - osteofit posterior; 2 - grefon osos; 3 - canal spinal liber. 


OPERAȚII PE NERVII PERIFERICI 

Microchirurgia leziunilor traumatice ale nervilor periferici 

Cele mai frecvente afecţiuni neurochirurgicale ale nervilor periferici sunt 
traumatismul şi sindroamele de tunel, 

Primul ajutor în cazul acestor traumatisme este de a aplica un pansament pe plagă 
şi de a imobiliza extremitatea implicată. Apoi pacientul trebuie imediat transportat la un 
centru specializat în acordarea tratamentului microchirurgical. 

Tehnica chirurgicală include explorarea intraoperatorie a nervului lezat pentru 
determinarea extinderii afectării, decompresiunea sau reconstrucția nervului. 
Intraoperator se utilizează metoda potenţialelor evocate pentru individualizarea 
fasciculelor funcționale şi nefuncționale. 

Leziunile traumatice ale nervilor periferici pot fi divizate în: închise şi deschise (cu 
formarea plăgii țesuturilor moi). În funcţie de tipul leziunii, se efectuează următoarele 
tipuri de operații microneurochirurgicale: 

I. Pentru leziunile traumatice închise: 

1. Neuroliza externă 

2. Neuroliza interfasciculară 

3. Transpoziţionarea n. ulnar în regiunea cubitală 

II. Pentru leziunile traumatice deschise: 

1. Suturarea epineurală a bonturilor nervoase 

2. Suturarea interfasciculară a bonturilor nervoase 

3. Autoplastia cu grefon a nervilor 

Suturarea nervilor afectați poate fi efectuată primar sau secundar. Suturarea primară 
se utilizează în cazul depistării intraoperatorii a întreruperii anatomice complete a nervului 
cu formarea bontului proximal şi distal, sterilitatea mai mult sau puţin vădită a plăgii în cazul 
leziunilor tăiate, Suturarea secundară este aplicată doar dacă nu au fost condiții pentru 
suturarea primară sau în cazul insuccesului primei operații. 

Pentru accesare se utilizează aborduri în undă sau zigzag, care nu coincid cu proiecția 
nervului lezat. 

Leziunea anatomică parţială sau totală este reconstruită direct — bont la bont, sau 
cu ajutorul unui autogrefon din n. suralis. De obicei, nervii cu o componență 
oligofasciculară sunt suturaţi prin 
metoda epineurală, iar cei polifas- 
ciculari — prin suturarea interfas- 
ciculară (fig. 171). 

Operaţiile se execută sub 
anestezie generală, utilizându-se fire 
atraumatice de la 6/0 până la 9/0 sau 
10/0. Sutura începe cu fire de reperaj, 
dispuse în plan orizontal, după care 
nervul este răsturnat pentru a pune 
firele posterioare. Firele anterioare se 
pun ultimele, în lipsurile mari de 


Fig. 171. Suturarea microchirurgicală a 


substanță nervoasă periferică se nervului periferic: 
aplică interpunerea unui autogrefon A - epineurală; B - interfasciculară. 
din n.suralis. 


Microchirurgia sindroamelor de tunel ale nervilor periferici 

Prin neuropatii compresive (sindroame de tunel) se subințeleg leziunile trunchiului 
nervos provocate de strangularea lui, care se poate dezvolta în canalele osteo- fibroase 
ale extremităților. 

Predispunerea nervilor periferici spre compresiune este determinată de extinderea 
lor vastă şi de sensibilitatea lor sporită față de diverşi factori compresivi endo- şi exogeni. 
Deosebit de mare este riscul de lezare în regiunea articulaţiilor extremităților. 

Printre aceste sindroame de tunel putem sublinia cele mai frecvente: 

|. Sindromul de canal carpian (n. median) (fig, 172 şi fig. 173) 

2. Sindromul de canal cubital (n. ulnar) 

3. Sindromul de canal tarsal (n. tibial) etc. 

Actualmente, la etapele iniţiale ale bolii se aplică terapia medicamentoasă, 
acoreflexoterapia şi terapia fizică, precum şi introducerea prin injectare a suspensiei 
de glucocorticoizi. Cea mai eficientă dintre acestea este injectarea locală a 
glucocorticoizilor, ea producând rezultate din cele mai favorabile asupra bolnavilor 
din etapele inițiale, însă la etapele avansate (III-IV) chiar terapia rațională cu 

glucocorticoizi nu permite de a trata boala sau de 
a obţine o remisiune fermă. O soluţie principial nouă 
în tratamentul etapelor avansate ale neuropatiilor 
compresive este metoda microchirurgicală. 

Se utilizează următoarele metode de 
intervenții chirurgicale: 

1. Operații plastice (epicondilectomia 
mediană) şi operaţii de permutare a nervului din 
loja fibroasă modificată. 

2. Operații microneurochirurgicale, 

Principalele tipuri de operații micro- 
neurochirurgicale decompresive sunt: 

1. Neuroliza externă microchirurgicală 

2. Neuroliza internă microchirurgicală 

3, Autoplastia nervilor cu aplicarea tehnicii 
microchirurgicale 

Cea mai simplă metodă din punct de vedere 
tehnic este neuroliza externă microchirurgicală, ce 
prevede ca materia îngroșată, cicatrizată din 
preajma trunchiului să se disece, materialul cicatrizat 
separându-se de la epinerv. Ca regulă, această 


Fig. 172. Schema inciziilor către 
nervul median pe mână. 


manipulare se sfârşeşte cu revizia stării trunchiului nervos şi daca acesta nu este modificat, 


aici se încheie intervenţia operativă. 


În urma neurolizei externe scade tensiunea din interiorul trunchiului, se 


SCS 


Fig. 173. Decompresiunea nervului median în 
canalul carpian (schemă): 
1 — ligamentul carpian; 2 — nervul median. 


îmbunătăţeşte alimentarea cu 
sânge şi se decompresează fasci- 
culele segmentului nervos afectat 
(fig. 174, vezi planşa colorată). 
Indicaţii pentru neuroliza externă 
în sindromul canalului carpal se 
consideră depistarea aderenţelor 
paratrunchiale nervoase. 

În cazurile când în timpul 
intervenţiei chirurgicale se 
depistează un pseudoneurom, 
operaţia continuă prin secționarea 
epinervului. Pseudoneuromul se 


formează în urma îngroşării epinervului şi proliferării țesutului conjunctiv 


interfascicular (fig 175, vezi planşa colorată). 


Indicaţii pentru neuroliza internă în sindromul canalului carpal sunt: 
1. Dereglări senzitive permanente, confirmate de mărirea indicaţiilor probei de 


discriminare (Weber) 

2. Existenţa atrofiei muşchilor tenari 

3. Prezenţa pe EMG a fibrilaţiilor în muşchii tenari 

La descoperirea intraoperatorie a unui pseudoneurom vădit al nervului este necesară 
neuroliza cu eliberarea unor fascicule nervoase aparte. 

Operaţiile plastice combinate cu aplicarea tehnicii microchirurgicale se practică 
doar pe nervul cubital la bolnavii cu sindromul canalului cubital, când se semnalează o 
combinaţie de modificări nefavorabile ale modificărilor lojei nervului. Primul factor 
dictează necesitatea permutării anterioare a nervului pentenc, iar al doilea — al neurolizei 
interne. 

Descrierea operaţiilor de autoplastie nervoasă la bolnavii cu neuropatii compre- 
sive este ocazională. 


21. EPILEPSIA ŞI SINDROMUL CONVULSIV 


Epilepsia este o suferință cu desfăşurare dramatică şi cu impresie deosebită 
asupra unui public neavizat, care merge până la spaimă şi „fiori reci”. În perioada 
magică a medicinei ea se numea morbus sacer — „boală sfântă”, datorită 
demonstrării forței de o asemenea amploare, cum apare în crizele convulsive, şi 
din aceste considerente nu putea fi considerată decât o manifestare a forţei divine 
în om. 

Termenul epilepsie în traducere din limba greacă inseamnă surpriză — de la modul 
brutal şi neaşteptat de instalare „ca o surpriză”. Actualmente, epilepsia se defineşte ca 
o stare cronică de etiologii diverse, în cadrul căreia un individ este predispus spre crize 
epileptice recurente, de obicei spontane. Criza epileptică, la rândul ei, reprezintă o 
descărcare anormală excesivă a neuronilor cerebrali, însoțită de manifestări motorii şi 
manifestări de alt caracter: senzorial, cognitiv sau afectiv. 

Epilepsia este un simptom al disfuncţiei creierului, care implică o depolarizare 
haotică şi paroxistică a neuronilor şi propagarea descărcărilor neuronale respective 
în țesutul nervos, cu implicaţii bruşte şi severe în plan motor, senzitivo-senzorial, 
comportamental, emoţional şi bioelectric. Descărcarea anormală poate fi limitată la 
un teritoriu particular sau localizat din creier ori se poate propaga în arii largi ale 
acestuia. 

După incidenţă şi importanţă, epilepsia ocupă locul trei în structura maladiilor 
neurologice (după cefalee şi patologia cerebrovasculară). 

Prevalenţa epilepsiei este de circa 1%, fiind determinată de numărul de persoane, 
care au suportat o criză convulsivă în ultimii 5 ani sau utilizează preparate 
anticonvulsivante. 

În SUA actualmente sunt 2,5 min. de persoane care suferă de epilepsie. Anual se 
înregistrează 70 000-128 000 de cazuri noi. 

În Republica Moldova sunt circa 50 000 de bolnavi de epilepsie. 

În frecvenţa epilepsiei pot fi marcate 2 „vârfuri”: 

I- de la naştere până la vârsta de 10 ani; 

II - la vârstnici. 

Mortalitatea la pacienții epileptici este de 2-4 ori mai mare decât la persoanele de 
aceeaşi vârstă (mai ales în primul an după stabilirea diagnosticului de epilepsie). 

Etiologia epilepsiei, în pofida utilizării explorărilor suplimentare sofisticate, rămâne 
nedeterminată în 62% din cazuri. La adulți un rol important în apariţia crizelor 
epileptice îl deţine patologia cerebrovasculară. Ea stă la originea paroxismelor 
epileptice în circa 15% din cazuri. Etilismul cronic poate fi cauza sindromului epileptic 
în 6% din cazuri. Aceeaşi probabilitate revine tumorilor cerebrale. Circa în '/, de 
tumori cerebrale prima manifestare clinică este sindromul convulsiv. Meningitele şi 
encefalitele, traumatismul craniocerebral de asemenea ocupă un rol important în 
declanşarea crizelor epileptice. Orice maladie a SNC se poate manifesta prin criză 
epileptică. 

La copii o importanță primordială joacă infecțiile cerebrale, sechelele patologiei 
perinatale. 

Clasificarea crizelor epileptice și a epilepsiei (după Liga Internațională 
de Combatere a Epilepsiei, 1981) se bazează pe tabloul clinic şi traseul electro- 
encefalografic, În ea este esenţială diferenţierea crizelor parţiale de cele gene- 
ralizate. 


I. Crize parțiale (focale sau locale) 

Sunt cele la care primele semne clinice şi EEG indică activarea unui sistem anatomo- 
funcţional neuronal limitat al unei emisfere: 

1. Crize parțiale simple (fără tulburarea conştiinţei) cu simptome motorii, somato- 
senzoriale, vegetative, psihice. 

2. Crize parțiale complexe (cu tulburarea conştiinţei), Crizele psihomotorii sau 
de lob temporal. 

3. Crize parţiale secundar generalizate 


II. Crize generalizate (convulsive sau neconvulsive) 

Sunt cele la care primele semne clinice indică de la început implicarea ambelor 
emisfere, conştiinţa poate fi tulburată, acesta putând fi simptomul iniţial. Manifestările 
motorii sunt bilaterale. 

Crize absenţe 

Crize mioclonice 

Crize clonice 

Crize tonice 

Crize tonico-clonice 

Crize atonice 


III. Crize epileptice neclasificabile 

Include toate crizele, ce nu pot fi clasificate din cauza datelor nesatisfăcătoare sau 
incomplete, sau care nu concordă cu clasificarea prezentată. Acestea includ unele crize 
neonatale, cum sunt mişcările oculare ritmice, mişcările de mestecare sau înot. 

Clasificarea internaţională a epilepsiei 

(Liga Internaţională de Combatere a Epilepsiei, 1989) 

1. Forme localizate (focale, locale, parțiale) 

2. Epilepsia generalizată 

3. Epilepsia nedeterminată (focală sau generalizată) 

4. Sindroame speciale: 

- convulsii febrile 

- status epileptic (starea de rău epileptic) 

- reflex-epilepsia (crizele sunt determinate de diferite acțiuni reflexe /citire, clipirea 
ochilor etc.) 

Este importantă diferențierea primelor 2 grupe, mai ales ținând cont de posibilitatea 
tratamentului. În prima grupă poate fi aplicat tratamentul ch irurgical. 

În grupa a patra sunt incluse formele clinice rare, la care sunt puțin cunoscute 


428 


mecanismele patofiziologice, Din aceste considerente ele nu se includ nici în prima, 
nici în cea de a doua grupă. 

Formele localizate şi generalizate se împart în 3 grupe, în funcţie de factorul 
etiologic: 

|. Idiopatică 

2. Simptomatică (este în strânsă corelaţie cu factorul declanşator; tumoră, 
encefalită etc.) 

3. Criptogenă (crize cu debut parţial fără de identificarea leziunii declanşatoare) 

majoritatea cazurilor epilepsia generalizată este de origine idiopatică, se presupune 

influența factorilor genetici. 


Epilepsia focală se manifestă prin crize parţiale sau focale. Ele sunt declanșate 
prin activare neuronală într-o zonă particulară a creierului. Crizele parțiale sunt „simple”, 
dacă bolnavul rămâne conştient de ceea ce are loc în jurul său şi se vorbeşte de crize 
„complexe” în caz contrar. 

Crizele pot fi pur electrice (se determină doar pe traseul EEG, fără de manifestări 
clinice) şi izolat clinice — fără de modificări electrice, deoarece sunt determinate de 
descărcări ce survin din structurile profunde cerebrale. 

În cazul localizării focarului epileptogen în lobul frontal se utilizează termenul 
epilepsie frontală. Crizele sunt parţial simple sau complexe. Este posibilă generalizarea 
lor secundară. 

Pentru afectarea lobului frontal sunt caracteristice crizele jacksoniene. Ele se 

"caracterizează clinic prin convulsii tonice urmate de convulsii clonice care au un debut 
localizat, urmat de o extensie progresivă a convulsiilor într-o succesiune topografică bine 
definită, ajungându-se deseori la generalizarea convulsiilor în hemicorpul respectiv. Posteritic, 
se poate instala un deficit motor tranzitor în hemicorpul respectiv (paralizia postictală a lui 
Todd), Crizele se pot manifesta prin mişcări asociate ale capului și globilor oculari. Pentru 
crizele de lob frontal aura nu este specifică. 

Epilepsia lobului parietal se manifestă prin fenomene senzoriale elementare. 
Crizele sunt parestetice, doloroase, însoțite de modificarea percepției termice. În 
majoritatea cazurilor (circa 60% din cazuri) glioamele stau la originea crizelor. 

Epilepsia lobului temporal prezintă mari dificultăţi în vederea diagnosticului 
şi tratamentului. La pacienţi iniţial se înregistrează crize parţial simple, care mai 
târziu devin parţial complexe. Ulterior ele se pot generaliza. Debutează la sfârşitul 
primului deceniu de viaţă, apoi urmează o perioadă de silențium şi se manifestă 
printr-o nouă amploare la adolescenţi. În antecedente se constată crize febrile. 
Pentru această formă de epilepsie este caracteristică aura care trece într-o criză 
psihomotorie. Aura în circa 80-90% din cazuri este epigastrală, asociată de senzaţia 
de frică. În perioada interictală se constată modificări de comportament — depresie, 
psihoză. Pentru epilepsia temporală sunt caracteristice iluziile de memorie ca stările 
„deja vu”, „jamais vu”, automatisme oro-alimentare, vocalizări. La examenul RMN 
frecvent se depistează scleroza temporală. Iniţial se tratează bine, apoi apare 

rezistenţă la tratamentul anticonvulsivant. În cazul depistării sclerozei temporale se 
recomandă lobectomie temporală, care este efectivă în 80% din cazuri. 

Pentru epilepsia lobului occipital sunt caracteristice halucinații vizuale elementare. 
Are loc răspândirea anterioară rapidă a crizelor spre lobii frontal, temporal. Crizele se 
manifestă prin amavroză ictală, iluzii vizuale, clipiri rapide, nistagmus epileptic. 

Epilepsia generalizată în majoritatea cazurilor se manifestă prin crize tonico- 
clonice sau grand mal. La copii deseori se constată crizele de absenţă. 

Crizele epileptice tonico-clonice (grand mal) sunt cele mai frecvente crize 
comiţiale. Circa 50% din crizele epileptice sunt tonico-clonice. În desfăşurarea crizei 
pot fi evidenţiate câteva faze: 

1. Faza de debut este precedată de o salvă de mioclonii. Urmează pierderea 
bruscă a conştiinţei cu prăbuşirea brutală a bolnavului ce poate conduce la accidente 
legate de condiţiile în care se produc (arsuri, leziuni grave etc.). 

2. Faza spasmului tonic (10-20 s) interesează musculatura scheletică. Se 
încordează toţi muchii corpului. Se realizează un opistotonus. Ochii se deschid 
larg, deviază în sus. Se produce muşcarea limbii. Contracţia mușchilor toracici şi 
abdominali determină un expir forţat cu propulsia aerului prin glota contractată, 
care determină un strigăt cu durata de câteva secunde, Sunt caracteristice tulburări 
vegetative pronunțate (tahicardie, hipertensiune, midriază, cianoză, hipersecreție 
glandulară etc). 

3. Faza convulsiilor clonice (1 min) constă în convulsii violente generalizate. 
Manifestările vegetative ating maximum de intensitate la sfârșitul fazei tonice şi 
regresează progresiv în faza clonică. 

4. Faza comatoasă sau „„Sterloroasă ” este perioada postcritică şi se 
caracterizează printr-o nouă fază tonică, mai moderată. Durează de la 20 s până la 5 
min, Se relaxează sfincterele (emisie de urină, fecale), Se reia respiraţia care este însă 
stertoroasă din cauza secreţiilor faringiene. Se elimină salivă spumoasă sau 
sanguinolentă. 

5. Faza postcritică durează până la 15 min. Se produce rezoluția musculară 
completă, amendarea tulburărilor vegetative, recuperarea conştiinţei. 

6. Faza somnului postcritic poate dura până la câteva ore, după care bolnavul este 
astenic, prezintă mialgii şi cefalei, precum şi amnezie completă a episodului critic. 


Crizele absenței 

Paroxisme care apar cu predilecție între 3 şi 15 ani şi se caracterizează clinic 
prin suspendarea bruscă a conştiinţei şi implicit a funcțiilor psihice. Criza începe la 
fel de brusc cum se sfârşeşte. Durata absenței este de regulă de câteva secunde. În 
timpul crizei, care în unele cazuri se poate repeta de mai multe ori pe zi, bolnavul îşi 
întrerupe orice activitate, inclusiv vorbirea, rămânând imobil şi cu privirea fixă. La 
sfârşitul crizei, pacientul îşi reia activitatea anterioară, dar prezintă o amnezie totală 
asupra crizei, 

Investigaţii suplimentare 

La un pacient, care suportă pentru prima dată o criză epileptică, este necesar de a 
determina originea crizei epileptice. Metodele neuroimagistice oferă posibilitatea 
diferențierii epilepsiei simptomatice de cea idiopatică. RMN este indicată la orice pacient 
care pentru prima dată în viață suportă o criză epileptică. RMN are o sensibilitate şi 
specificitate superioară TC, în particular pentru depistarea disgeneziilor corticale, 
sclerozei hipocampale, malformaţiunilor arteriovenoase, glioamelor etc. TC este 
informativă în depistarea modificărilor structurale ale formațiunilor supratentoriale ale 
creierului (fig. 176). 


Fig. 176. Metode neuroimagistice contemporane, utilizate pentru determinarea 
focarului epileptogen (RMN funcțională, SPECT). 


SPECT şi RMN funcţionale pot depista modificările cerebrale funcționale, care 
pot declanşa crize epileptice. 

Din investigaţiile neurofiziologice rolul de bază revine examenului 
electroencefalografic (EEG). Această metodă se utilizează în diagnosticul epilepsiei 
din 1924. Preponderent se înregistrează potenţialele electrice ale structurilor superficiale 
ale creierului. Structurile profunde puţin influențează traseul EEG. Modificările specifice 
EEG susţin diagnosticul de epilepsie, precizează caracterul convulsiei, localizează focarul 
epileptogen (factor important pentru pacienţii care vor fi supuşi tratamentului chirurgical), 
apreciază eficacitatea tratamentului. 

Modificările patologice constau în diminuarea frecvenţei ritmului, înregistrarea 
caracterelor epileptiforme — vârfuri, spike (termen anglo-saxon), sau unde-vârf, care 
reprezintă descărcarea excesivă a neuronilor cerebrali. Undele lente sunt sugestive 


431 


pentru o leziune (tumoră, encefalită etc.). Poate fi înregistrată asimetria emisferială 
sau lobară. 

Este necesară efectuarea screening-ului biochimic, mai ales la copii, deoarece 
tulburările metabolismului de asemenea pot declanşa crize epileptice. 

Diagnosticul diferenţial al epilepsiei. Crizele epileptice necesită diferenţiere de 
alte stări însoțite de pierderea conştiinţei; isterie, sincope, atacuri ischemice tranzitorii, 
tulburările metabolice (hipoglicemia, uremia etc.), dereglări intermitente de drena jale 
LCR, intoxicații medicamentoase, migrenă, atacuri de panică. 

Starea de rău epileptic. Este o formă particulară unde crizele comiţiale se 
prelungesc sau se succed fără recuperare între crize. Conştiinţa pacientului nu se 
restabileşte între crize. 

După definiția lui Wasterlain (1997) statusul epileptic se consideră atunci când 
convulsiile continue durează mai mult de 5 min, convulsiile intermitente — nu mai puţin 
de 15 min, manifestările electroencefalografice ale convulsiilor— nu mai puţin de 15 
min. 

Incidenţa stării de rău epileptic constituie 41 pacienţi la 100 000/an. Letalitatea 
este de circa 22% (la copii — 3%, la adulţi — 26%). 

Statusul de rău epileptic survine în cazul stopării tratamentului de către pacient, 
exacerbării maladiilor somatice cronice, stresului psihogen, efortului excesiv fizic, infecției 
intercurente etc. 

Tratament. Preparatele anticonvulsivante existente sunt destul de efective în cazul 
administrării lor corecte. 

Principiile tratamentului anticonvulsivant: 

|. Informarea pacientului: durata tratamentului, beneficiile, efectele adverse 
posibile. 

2. Înregistrarea eficacităţii tratamentului: calendar convulsiv. 

3. Problema de toleranţă a preparatului. 

4. Încercarea de a atinge eficiența maximal posibilă pentru fiecare remediu. 

5. În caz de ineficienţă a tratamentului trebuie reconsiderat diagnosticul. 

6. Monoterapie rațională, numai în cazul ineficienței (circa 25% din cazuri) — 
politerapie. 

7. Tratamentul începe cu doze mici, majorând treptat doza iior până la 
doza efectivă. 

Tratamentul începe cu un preparat anticonvulsivant ccarbamazepini, 
fenobarbital, valproat de sodiu, phenytoin, lamotrigină etc.). Spectrul de acțiune al 
preparatelor anticonvulsivante este prezentat în tabelul 14. Treptat; timp de câteva 
săptămâni se majorează doza preparatului până la doza efectivă, care produce 
ameliorarea clinică şi electrofiziologică a maladiei. În cazul ineficienței preparatului 
administrat el este schimbat cu un alt remediu. Monoterapia este efectivă în peste 
70% din cazuri. În cazul când două preparate administrate succesiv sunt ineficiente, 
se reconsideră diagnosticul. Dacă balanța diagnosticului diferențial se înclină în 
favoarea epilepsiei, starea respectivă se consideră epilepsie recurentă şi necesită 

Tumoră cerebrală (meningiom parietal stâng) 


1. Imagine intraoperatorie. 


2. Imagine prin tomografie computerizată. 


Malformaţii arterio-venoase 

3. Imagine prin angiografie carotidiană. 4. Imagine intraoperatorie. 


Mielomeningocel 


6. După operaţie. 


Fig. 174. Neuroliza externă (imagine intraoperatorie): 
A — preoperator; B - postoperator; 1 — nervul ulnar; 2 - brida de compr 


Fig. 175. Neuroliza internă (imagine intraoperatorie): 
A — preoperator; B — postoperator; 1 — nervul ulnar; 2 — pseudoneurinom. 


Fig. 188. Trei fraţi cu distrofie musculară Erb-Rot (vezi arborele genealogic). 

Fig. 189. Arborele genealogic demonstrează transmiterea autosomal-recisivă. 

Fig. 187. Inelul Kayser- 
Fleischer în degenerescenţa 
hepatocerebrală. 


Fig. 194. Aspectul exterior al degetelor mâinii la 
pacienţii cu boala Charcot-Marie-Tooth. 


Fig. 193. “Degete în ciocan”. 
Aspectul degetelor picioarelor în 
maladia Charcot-Marie-Tooth. 

Fig. 206. Adenoame sebacee în scleroza 
tuberoasă Bowmeville. 


Fig. 208. Aspectul exterior 
al unui copil cu sindromul 
Sturge-Weber. 


ninistrarea politerapiei. Tratamentul chirurgical poate fi eficient în formele 
ale. 


Tabelul 14 
Spectrul de acţiune al preparatelor anticonvulsivante 
"OATE TIPURILE | TOATE TIPURILE PARTIALE ŞI 
DE CRIZE ÎN AFARĂ DE TONICO-CLONICE ABSENȚE 

CONVULSIVE ABSENȚE GENERALIZATE 
alproat de sodiu | Phenobarbital Carbamazepine Ethosuxumide 
Depakine, Orfiril) | Primidone (Finlepsin, (Suxilep) 
amotrigine Tegretol, Timonil) 
Lamictal) Phenytoină 


elbamate (Diphenin) 
ienzodiazepine Vigabatrin 
Gabapentin 


În cazul declanşării unei crize epileptice pacientul trebuie culcat pe un aşternut 
oale. Este importantă evitarea traumatizării pacientului în timpul convulsiilor. Pentru 
venirea blocajului căilor respiratorii se recomandă întoarcerea pacientului cu fața în 
is sau cu capul lateral, Nu este necesară deschiderea forțată a cavităţii bucale. Se 
Iministrează diazepam 10 mg intravenos, intramuscular sau intrarectal nu atât pentru 
„oparea crizei, deoarece accesul epileptic durează până la 5 min, cât pentru prevenirea 
rizelor epileptice ulterioare. 

Dacă crizele convulsive nu cedează tratamentului, se consideră instalarea statusului 
e rău epileptic. Se continuă administrarea diazepamului 10-20 mg i/v, se repetă peste 
min până la stoparea crizelor, dar doza administrată nu va depăşi 5 mg/min. Şi mai 
ficientă este administrarea clonazepamei: 2 mg i/v; se repetă maximum de 4 ori, < | 
g/min. Se introduce i/v 50 ml de soluţie glucoză 40 sau 50%, 250 mg tiamină. În caz 
acă benzodiazepinele nu sunt efective, se va administra phenytoină 15-20 mg/kg, 
oza obişnuită fiind de 1000 mg (4 fiole câte 250 mg). Tratamentul poate fi iniţiat cu 
henytoină, Tratamentul administrat corect este eficient în mai mult de 80% din cazuri, 
Dacă crizele epileptice continuă, se recurge la anestezie generală cu thiopentone. 

Alimentaţia şi modul de viaţă al bolnavului epileptic. Bolnavul epileptic trebuie 
ă ducă o viaţă cât mai apropiată de cea normală, iar respectarea unei serii de interdicții 
u trebuie concepută ca absolută. În genere se preferă o viață ordonată, fără excese, 
iră schimbări bruşte. 

Nici un aliment nu este contraindicat, cafeaua şi ceaiul fiind autorizate, dar abuzul 
or este interzis. Tutunul este dăunător pentru epileptici. Consumul băuturilor alcoolice 
ste interzis. 

Aflarea timp îndelungat în faţa televizorului, calculatorului este dăunătoare. 

Epilepsia induce restricții la conducerea auto, totodată constituie o contraindicație 
bsolută pentru efectuarea serviciului militar. 

22. ALTERĂRI PERINATALE. 
PARALIZIA CEREBRALĂ INFANTILĂ 


ENCEFALOMIELOPATIILE PERINATALE 

Generalităţi. Encefalomielopatiile perinatale includ o serie de sindroame 
neurologice, mai mult sau mai puţin asemănătoare, având la bază cauze şi modificări 
anatomice foarte diferite, ce pot fi congenitale sau care se dobândesc în procesul 
naşterii ori în prima săptămână după naştere şi nu fac parte din grupul bolilor ereditare. 

Sistemul nervos în dezvoltarea copilului prezintă o serie de particularități reacţionale, 
ce diferă foarte mult de reacțiile sistemului nervos al adultului în funcţie de factorii 
patologici (infecțioşi, toxici, traumatici, termici etc, ). 

Cele mai importante particularități ale sistemului nervos la nou-născuţi şi sugari 
sunt: 

1) imaturitatea elementelor celulare şi a fibrelor nervoase, ce constituie una din 
cauzele afectării difuze a creierului; 

2) sensibilitatea sporită la factorii nocivi cu afectarea frecventă a creierului; 

3) hidrofilia avansată, ce duce rapid la edem cerebral; 

4) pragul scăzut de excitabilitate, ce favorizează apariția frecventă a convulsiilor la 
copii; 

5) posibilitățile mari plastice şi de compensație; 

6) mobilitatea cutiei craniene datorită fontanelelor şi suturilor fragile. 

Cu cât e mai puţin diferențiat țesutul nervos, cu atât e mai primitivă reacţia de 
răspuns. Astfel, până la a 5-a — a 6-a lună ale vieţii intrauterine reacțiile de tipul celor 
inflamatoare în cadrul sistemului nervos sunt imposibile din cauza, că nu sunt dezvoltate 
celulele mezenchimale. Țesutul nervos se distruge rapid fără infiltraţii inflamatoare, 
resorbția fiind efectuată pe cale humorală. Urmele de alterare lipsesc, deoarece 
porțiunile sănătoase din vecinătate acoperă sectorul distrus, creând posibilitatea 
apariţiei unei aplazii. Mielinizarea şi maturizarea sistemului nervos, începând din lunile 
a5-a-a 7-aale vieţii intrauterine, decurge lent şi după naştere, terminându-se doar 
la vârsta de 3-4 ani. După această perioadă apare şi capacitatea de reacţie 
inflamatoare, care este şi cea mai vulnerabilă perioadă în dezvoltarea sistemului 
nervos la copii. 

Trebuie de ţinut cont şi de faptul că formațiunile filogenetic mai recente sunt mult 
mai sensibile, suferind dezintegrări pronunţate. Sub acţiunea diferiților factori patologici 
reacţia inflamatoare a creierului sugarului este mult mai discretă decât cea a adultului, 
ea fiind alcătuită numai din elemente fixe locale, elemente leucocitare mobile, având şi 
un minimum de participare. 

Datorită conținutului mai bogat de apă, creierul sugarului are o capacitate mai 
mare de a reacționa prin edem. Din acest motiv, leziunea predominantă este edemul 
cerebral, însoțit de dilatarea excesivă a spaţiilor perivasculare şi pericelulare, de 
pătrunderea ulterioară a apei intracelular, de dezvoltarea intumescenţei celulare şi de 
distrugerea neuronilor, 

Etiologie. În etiologia encefalopatiilor şi mielopatiilor perinatale pot fi distinse 
următoarele cauze: prenatale, intranatale şi postnatale. 

Cauzele prenatale acţionează sia fătului în timpul vieții intrauterine. Printre 
cele mai frecvente sunt: 

Bolile extragenitale ale mamei 

1) patologia aparatului respirător: pneumoniile acute, cronice, IRVA, boala 
bronşiectatică, astmul bronşic; 

2) patologia aparatului cardiovascular: miocarditele şi pancarditele, viciile cardiace, 
reumatismul, morbul hipertonic şi hipotonic, etc.; 

3) patologia aparatului digestiv: hepatite acute şi cronice; pastroenterocolite; 

4) patologia aparatului excretor: glomerulonefrite şi pielonefrite acute şi cronice, 
insuficienţa renală cronică; 

5) patologia sferei endocrine: tireotoxicoza, diabetul zaharat etc.; 

6) diferite tulburări ale psihicului: traume psihice, schizofrenia, epilepsia etc.; 

7) bolile toxicoinfecţioase ale mamei, transmisibile pe cale transplacentară: 
toxoplasmoza, gripa, citomegalia, listerioza, rugeola, variola, varicela, mononucleoza, 
luesul, SIDA etc.; 

8) intoxicaţiile mamei: alcoolismul, tabagismul, morfinomania, saturnismul, intoxicații 
medicamentoase etc.; 

9) toxicozele gravidice şi incompatibilitatea dintre mamă şi făt în funcţie de factorul 
Rh şi grupul de sânge ABO; 

10) iradierile mamei gravide cu raze Roentgen, radiu etc. 

Bolile intragenitale ale mamei 

l) maladii inflamatoare: anexite, endometrite etc; 

2) anomalii de dezvoltare a organelor genitale şi a bazinului. 

Cauzele intranatale acţionează în timpul naşterii fie prin mecanismul compre- 
siunii, fie prin anoxie. Din ele fac parte: 

|) traumatismele obstetricale, survenite în timpul naşterilor grele: bazin îngust, 
prezentări vicioase, aplicări de forceps, inerție uterină, versiuni şi alte manipulări 
obstetricale. Astfel, apar hemoragii meningiene, subdurale sau intracerebrale. Aceste 
hemoragii pot lua naştere şi datorită diferenţei de presiune dintre interiorul cavității 
uterine şi presiunea atmosferică sau datorită rupturilor venoase, sistemului vascular al 
nou-născutului, prezentând o vulnerabilitate crescută; 

2) ruperea precoce a pungii amniotice, ce lipseşte creierul copilului de protecție 
contra traumatismelor în timpul trecerii capului prin canalul pelvian; 

3) circularele cordonului ombilical în jurul gâtului nou-născutului, ce pot provoca 
tulburări anoxice; 

4) naşterea prematură, care în lipsa condițiilor favorabile intrauterine poate tulbura 
procesul de mielinizare a fasciculelor piramidale. 

Cauzele postnatale acţionează în primele zile sau luni după naştere. Cele mai 
frecvente dintre ele sunt: maladiile infecțioase (gripa, paragripa, rujeola, scarlatina, 

tusea convulsivă etc.), traumatismele craniocerebrale, stările distrofice ale copilului, 
care, de asemenea, conduc la afectarea sistemului nervos central. 

Anatomie patologică. Morfopatologia encefalopatiilor infantile, în cazul când 
moartea nu survine în faza acută a bolii, cuprinde stadiile cicatriceale ale unor procese 
patologice, ce au evoluat cu mult timp mai înainte. 

La baza diteritelor forme clinice ale encefalopatiilor, ce vor fi descrise mai departe, 
se află aspecte lezionale variate. Ele reprezintă stadiile reziduale ale unor procese 
stinse, dar nu întotdeauna e posibilă stabilirea caracterului procesului patologic, ce a 
avut loc în faza acută. 

În cazul când factorii patologici acționează asupra sistemului nervos central în 
faza intrauterină, au loc, deseori, tulburări de dezvoltare ale țesutului nervos: 
malformații congenitale, agenezii, porencefalie. Atunci când SNC este afectat în 
perioada intranatală sau postnatală, când țesutul nervos este capabil la reacţii de 
tip inflamator, apar cicatricele, chisturile, sclerozele, atrofiile corticale. 

Ageneziile se caracterizează prin reducerea numărului de elemente nervoase, ce 
opresc sau frânează parţial dezvoltarea unor segmente sau părți ale SN. Cele mai 
răspândite sunt: 

Agiria- lipsa sau dezvoltarea insuficientă a circumvoluţiunilor cerebrale. Din cauză 
că sulcusurile sunt lărgite, creierul capătă un aspect, mai mult sau mai puţin, neted 
(lisencefalia). 

Microgeria — o reducere în volum a circumvoluțiunilor, cu prezență de subdiviziuni. 
Pot fi întâlnite, de asemenea, şi heterotipiile. 

Pahigiria are un aspect asemănător, dar mai puţin pronunţat. Aici neuronii se află 
într-un stadiu embrional de dezvoltare, iar celulele cortexului nu respectă stratificarea 
obişnuită. 

Porencefalia prezintă un defect al creierului, o cavitate în forma de pâlnie, a cărei 
bază se găseşte pe suprafața cortexului, iar vârful ei comunică cu ventriculul lateral. 

Scleroza cerebrală atrojică se caracterizează prin atrofia circumvoluțiunilor, ce 
capătă un aspect pergamentos şi prezintă o consistenţă mai dură decât în stare normală. 

Meningoencefalita cronică se caracterizează prin formarea unor îngroşări şi 
aderenţe diseminate ale pahimeningelului şi arahnoidei. Histologic se constată infiltraţii 
perivasculare cu plasmocite şi limfocite atât în meninge, cât şi în cortex. 
Mortopatologia stărilor cronice diferă de cele acute, întâlnite frecvent în traumatismul 
obstetrical. 

Manifestările morfopatologice în perioada acută a traumatismului intracranian se 
caracterizează prin stază sanguină venoasă abundentă în creier, stază în capilarele 
creierului şi ale meningelor, hemoragii difuze voluminoase, întâlnite atât în creierul mare, 
cât şi în măduva spinării, mai frecvent în coarnele anterioare. 

În celulele nervoase se evidențiază procese distrofice sub formă de cromatoliză cu 
ectopie nucleară şi edem celular. Nucleii neuronilor sunt vacuolizați, deseori cu defect 
acut pronunţat. Uneori se întâlnesc celule-umbre (fig, 177). 

Modificări în formă de edem pot apărea şi în elementele gliei, în fibrele mielinice 
(dismielinizare şi demielinizare). Foarte des se întâlneşte edemul perivascular şi 
pericelular (fig. 178). 

Fig. 177. Neuroni edemațiați şi Fig. 178. Trunchiul cerebral. Edem 
deformaţi, în locul cărora apar “celule- perivascular şi pericelular. 
umbre” în regiunea girusului precentral. Microhemoragii. 


Forme clinice acute ale encefalomielopatiilor infantile 

Diversitatea factorilor nocivi, enumerați mai sus, care acționează în perioada 
perinatală, provoacă, în cele din urmă, apariția aşa-numitelor „hipoxii ale fătului, asfixii 
ale nou-născutului şi ale traumatismului natal intracranian”. Trebuie de reţinut, că asfixia 
nou-născutului şi traumatismul natal apar, în majoritatea cazurilor, la copiii, care au avut o 
dezvoltare anormală în perioada intrauterină. Hipoxia cronică intrauterină reține 
maturizarea fătului şi pregătirea lui deplină pentru actul de naştere. De aceea chiar şi 
naşterile uşoare la prima vedere provoacă traumatizarea sistemului nervos central al 
unor asemenea copii. 

Deosebirea dintre asfixia nou-născutului şi traumatismul natal al creierului este 
mai mult simbolică, fiindcă orice hipoxie a fătului şi asfixie a nou-născutului se asociază, 
în cele din urmă, cu traumatisme intracraniene, mai mult sau mai puţin pronunțate. Pe 
de altă parte, deseori traumatismul cranian natal este însoțit de asfixia nou-născutului. 
Însă din cauză că patogeneza este diferită, morfopatologia şi principiile de tratament 
ale acestei stări patologice vor fi descrise aparte. 

Hipoxia fătului şi asfixia nou-născutului. Hipoxia intrauterină a fătului se 
întâlneşte frecvent în ultimul timp, alcătuind până la 5-7% din numărul total al nou- 
născuţilor, şi este provocată de diferite boli extragenitale sau intragenitale ale mamei. 
Dintre cele mai frecvente sunt: maladiile infecțioase, bolile acute şi cronice ale aparatelor 
respirator, cardiovascular, endocrin (diabetul zaharat), toxicozele gravidice şi alte 
intoxicații ale mamei, inclusiv cele generate de medicamente, incompatibilitatea sângelui 
mamei şi al fătului după Rh şi ABO, diferite inflamații sau anomalii de dezvoltare ale 
organelor genitale. 

În 80% din cazuri asfixia nou-născutului este o continuare a hipoxiei fătului, fiind 
una din cele mai frecvente cauze în letalitatea nou-născutului. 

Clinic se deosebesc 3 grade de gravitate ale asfixiei nou-născutului. 

Asfixia uşoară gr. | se manifestă în primele câteva ore de viață şi se caracterizează 
prin cianoză cutanată uşor pronunțată, respiraţie intensificată, tonusul muscular fiind 
schimbat, neînsemnat, reflexele necondiționate păstrate. Starea nou-născutului repede 
se îmbunătăţeşte şi la a treia zi devine satisfăcătoare. 

Asfixia de gravitate medie, gr. II se caracterizează prin tulburări respiratorii şi 
circulatorii mai pronunțate, cianoză mai pronunțată, respirație superficială şi aritmică, 
reacție scăzută la excitații, glasul nou-născutului fiind diminuat şi răguşit. Se determină 
o hipotonie şi hiporeflexie, iar uneori apar convulsii focale (localizate), mai des în muşchii 
mimici ai feţei, crize adversive. 

Asfixia gravă, gr. III se manifestă prin tulburări pronunţate ale respirației şi de 
circulaţie sanguină. Respirația este aritmică de tip Cheyne-Stockes, Kussmaul sau 
Biot, uneori lipseşte. Tegumentele sunt palide, cu o nuanţă pământie şi de marmură, 
mucoasele — cu o cianoză pronunţată. Este prezentă hipo- sau atonia musculară, 
areflexia. Deseori se afectează nervii cranieni, manifestările clinice fiind prezente 
prin sindromul bulbar: nou-născuţii nu sug; lipseşte deglutiția. Adesea se afectează 
perechile VII, V de nervi cranieni, nervii oculomotori (globii oculari „plutesc”); 
închiderea ochilor este imposibilă. Frecvent apar convulsii tonico-clonice, operculare, 
tremorul membrelor. 

Pentru determinarea corectă a gradului de asfixie a nou-născutului în serviciul 
maternității este utilizat scorul Apgar recunoscut pe scară mondială. 

Tabelul 15 
Scorul Apgar 


TER Aj E 
SEMNUL CLINIC DETERMINAREA IN PUNCT 


Bătăile inimii Ssent bradicardie — mai rar de frecvența mai mare de 
Pete po | țipătul slab (hipoventilaţie) |ţipătul puternic 


Tonusul muscular hipotonie  |flexie slăbită mişcări active 
zi = 


pa ie iei ae slab pronunţată (grimasă) |bine pronunțată (țipăt) 
i ianoză sau |roză pe corp şi cianoză pe 
palidă membre 


Din tabel se vede, că starea nou-născutului se determină după cinci semne clinice 
principale: bătăile inimii, respirația, tonusul muscular, reflexele (excitarea reflectorie) şi 
colorația tegumentelor. Fiecare semn se apreciază în caz normal cu 2 puncte. Dacă 
nou-născutul e sănătos, suma maximală este de 8-10 puncte. Atunci când nou-născutul 
acumulează 6-7 puncte, starea lui se apreciază cu gravitate uşoară (asfixie gr. I), în 

cazul acumulării a 4-5 puncte — gravitate medie (asfixie gr. 11), la 3-0 puncte este 
prezentă o asfixie gravă. Scorul Apgar are o mare importanţă în determinarea 
urgentă a stării nou-născutului şi, respectiv, a deciziilor corecte în tratamentul 
acesteia. 


Principii de tratament ale nou-născutului în asfixie 

Indicaţii în cazul asfixiei de gradul I şi II (4-7 puncte după scorul Apgar). 

1. După naşterea capului sau a corpului copilului se reabsorb mucozitățile din căile 
respiratorii. 

2. Cu ajutorul unei măşti se efectuează ventilarea artificială a plămânilor. Dacă 
respiraţia e slabă sau aritmică, se introduc preparate analeptice: sol. de etimizol 1,5%- 
0,2 ml subcutanat, cordiamină 0,3 ml subcutanat. 

3. Corpul se încălzeşte cu lumină (solux). 

4. În acelaşi timp în vena ombilicală se introduc s.c. de glucoză 20% — 10 ml, 
cocarboxilază 8-10 mg, gluconat de calciu 10% — 3 ml şi soluție 4% hydrocarbonat de 
sodiu 2-4 ml la | kg de masă. 

5. Ombilicul nu se înlătură până când nu încetează să pulseze. 

Indicaţii în cazul asfixiei de gradul III (0-3 puncte după scorul Apgar). 

Se îndeplinesc aceleaşi manipulări ca şi în cazul asfixiei de gr. 1-11, numai că se 
înlătură ombilicul şi se efectuează respiraţia artificială cu ajutorul aparatului „Vita-l”, 
folosindu-se amestecul de aer cu oxigen în proporție de 1: 1. 

Se catețerizează vena ombilicală şi prin cateter se introduc reopoliglucină, 10% de 
plasmă uscată a câte 10 ml/kg, manitol — câte 0,5 g/kg şi 50 ml sol. de glucoză 20% cu 
insulină, pornind de la o unitate de acţiune la 4 grame de glucoză uscată. 

În caz de stop cardiac sau aritmie se efectuează masajul extern al inimii şi se 
introduce intracardiac 0,2 ml soluţie 0,01% adrenalină, în caz de hipotonie -prednisolon 
2-3 mg/kg. 

După resuscitare nou-născutul se transferă în salonul tratamentului intensiv, unde 
continuă administrarea de oxigen, restabilirea homeostazei metabolice. 


TRAUMATISMUL NATAL AL CREIERULUI 
ȘI AL MĂDUVEI SPINĂRII 


Traumatismul natal al creierului este o stare patologică a nou-născutului, care 
apare în urma comprimării excesive a craniului fătului la trecerea prin căile de naştere. 
Se întâlneşte relativ des, ajungând până la 20%. 

Factorii, ce favorizează apariţia traumatismului natal, sunt: diverse boli ale mamei, 
ce conduc la slăbirea contracţiei uterine, naştere rapidă, făt mare sau gigant (mai 
mare de 4000 g), bazin îngust, scurgerea apelor înainte de timp, naşteri uscate, poziţie 
pelviană a fătului, aplicare de forceps, vacuum-extractor, cezariană şi alte manipulaţii 
obstetrice. 

Modificările morfopatologice corespund fazei acute a encefalopatiilor perinatale 
(vezi mai sus). 

Simptomatologie. Clinic traumatismul natal al creierului la nou-născuţi se 
manifestă prin diferite simptome: de la semne cerebrale generale legate, în special, 
de tulburări, mai mult sau mai puțin pronunțate din partea circulaţiei sanguine şi a 
sistemului nervos central (excitabilitate mărită, tremor local sau total, adinamie, 
hiperestezie, cianoză, vomă, semnul Grefe, atenuarea reflexelor necondiționate) 
până la semne focale pronunțate (ptoză, anizocorie, strabism, nistagmus, lezarea 
nervului facial, convulsii, hipertonie sau hipotonie musculară, sindrom pseudobulbar, 
diminuarea pronunțată sau lipsa reflexelor necondiționate). Aceste semne clinice 
diverse depind de diversitatea tulburărilor circulaţiei sanguine şi de intensitatea lor, 
cuprinse între tulburările hemodinamice uşoare şi hemoragiile intracraniene 
masive. 

Dintre hemoragiile intracraniene cele mai frecvent întâlnite la nou-născuţi sunt: 
hematoamele subdurale, hemoragiile subarahnoidiene. hemoragiile intraventriculare 
şi difuze mici. În ultimul timp, însă, traumatismul natal propriu-zis constă în lezarea 
tentorului cerebelos, a vaselor sanguine magistrale, precum şi a sinusurilor. În cazul 
nașterilor grele copiii se nasc, de obicei, foarte traumatizați, mai des morți sau mor în 
primele două săptămâni ale vieţii. Celelalte cazuri, când au loc hemoragii peteşiale 
difuze, mai ales în meninge şi în țesutul nervos, se produc, de obicei, în urma hipoxiei 
ante- sau intranatale. Anume aceste cazuri sunt întâlnite mai des în practica clinicii 
de boli nervoase la copii. Clasificarea hemoragiilor intracraniene este expusă în 
tabelul 16. 

Hematomul subdural apare mai des în caz de naștere accelerată, după care survine 
o deformare (pronunţată) a oaselor craniului fătului cu rupturi ale vaselor sanguine sau 
ale sinusurilor venoase. Hematomul apărut comprimă centrii vitali din trunchiul cerebral, 
centrii subcorticali şi provoacă dislocarea ventriculelor şi a căilor lichidiene. La aceşti 
nou-născuţi apar dispneea neregulată, miotonia musculară, bătăi slabe ale inimii, pulsul 
aritmic, țipătul slab sau acesta lipseşte complet, temperatura corpului ridicată. Reflexele 
corneene şi conjunctivale lipsesc; pot apărea semne de alteraţie de focar. Clinica 
hematomului are o evoluţie progresivă. Semnele de hipertensiune intracraniană devin, 
treptat, mai pronunţate: fontanelele se umflă şi devin tensionate; se desfac suturile craniului; 
la examenul fundului de ochi se descoperă edem, stază şi hemoragii peteşiale. 
Hematoamele de dimensiuni mari necesită o intervenţie chirurgicală urgentă, de altfel 
survine moartea. 

Hemoragiile subarahnoidiene se întâlnesc relativ des la nou-născuţi, îndeosebi la 
cei prematuri. Vasele sanguine de calibru mic, precum şi capilarele sunt lezate, mai 
ales în cazul aplicării forcepsului sau vacuum-extractorului. Clinic, hemoragiile 
subarahnoidiene se manifestă sub formă de meningită aseptică şi, de regulă, nu imediat 
după naştere, ci în următoarele zile, mai ales în timpul alăptării copilului. Copiii devin 
neliniștiți; apare hipertermia corpului; resping pieptul; pot apărea convulsii, hiperestezie 
şi tremor total. Concomitent apar şi simptome de hipertensiune intracraniană: fontanelele 
devin bombate, tensionale, semnul Grefe — pozitiv (globii oculari sunt rotiţi în Jos), 
suturile craniului sunt pronunţate (nu se închid), în caz de puncţie lombară lichidul 

cefalorahidian este de culoare roză sau xantocromic de nuanţă pronunțată (dacă puncția 
lombară n-a fost efectuată în primele zile), 
Tabelul 16 


Clasificarea hemoragiilor intracraniene (după A. F. Tur, 1967) 


DUPĂ LOCALIZARE: 


a) epidurale (cefalohematom intern); 

b) subdurale; 

c} subarahnoidiene; 

d) intracerebrale; 

e) subependimale; 

f) intraventriculare; 

g) hemoragii cerebrale mici şi multiple (în raport cu cortul cerebelului); 
-hemoragii supratentoriale; 

-hemoragii subtentoriale. 


În cazul lezării sinusului transversal, sagital sau a venei Galen sângele se acumulează, 
deseori, în fosa craniană posterioară, la baza creierului, între emisfere, Drept urmare, 
sunt comprimate formațiunile subcorticale, trunchiul cerebral; în asemenea caz nou- 
născutul se naşte în stare de şoc: respirația este de tip Cheyne-Stockes, rară, superficială, 
regulată; apare nistagmusul, convulsii; nu ţipă, nu înghite, adică sunt pronunțate semnele 
unei paralizii bulbare. Lipsesc complet sau sunt diminuate reflexele necondiționate; se 
determină o hipotonie difuză pronunțată. Pe fundul de ochi se depistează hemoragii. 
Dacă sângele nu pătrunde numai în spaţiul subarahnoidian, dar se acumulează şi în 
formă de hematoame, clinic apar semne neurologice de akténipie de focar: pareze, 
paralizii, afectarea nervilor cranieni, 

Hemoragiile intracerebrale apar mai des în cazul nașterilor accelerate cu ruperea 
precoce a apelor. Mai des aceste hemoragii se localizează în emisferele encefalului, 
uneori în cerebel sau în trunchiul cerebral. Manifestările clinice depind de localizarea și 
volumul hemoragiilor. În afară de simptomele, ce se întâlnesc şi la alte forme de hemoragii 
enumerate mai sus, pentru hemoragiile intracerebrale sunt caracteristice simptomele 
de alteraţie de focar: pareze, paralizii, anizocorie, afectări ale nervilor cranieni, convulsii 
operculare sau de tip jacksonian. 

Hemoragiile intraventriculare se întâlnesc, de obicei, la prematuri, mai rar la 
nou-născuţii maturi. Cele mai dese cauze, ce provoacă apariția hemoragiilor 
intraventriculare, sunt naşterile accelerate premature, precum şi diferite patologii ale 
gravidităţii. Aceste hemoragii apar în urma lezării plexului coroidian ventricular şi sunt 
extrem de periculoase. Nou-născuţii se află într-o stare de comă adâncă cu dereglări 
de funcţie a centrelor respirator şi cardiovascular. Apar convulsii tonice, opistotonusul. 
Apăre mioza, care e înlocuită mai apoi de anizocorie; globii oculari efectuează nişte 
mişcări ondulatoare, inconştiente. Fontanelele sunt extinse. Apar semne caracteristice 
alteraţiei regiunii diencefalice — hipertermie, tulburări ale funcţiei „somn-veghe”, trofice 
şi vegetative. Poate fi prezent semnul „arlechin”. Dacă nu sunt luate măsuri urgente 

de hemostază, survine sfârşitul letal, în lichidul cefalorahidian poate fi, de asemenea, 
depistat sânge ca şi în cazul hemoragiilor subarahnoidiene, însă starea generală a 
nou-născutului este mai gravă. Hemoragiile subependimale se întâlnesc în caz de 
lezare a venulelor dintre nucleul caudat şi talamus. Aceste hemoragii conduc, deseori, 
la distrugerea capului nucleului caudat. Apar tulburări ale funcției sistemului nervos 
central; sunt dereglate funcțiile vegetative şi trofice. Aceste hemoragii lezează, uneori, 
pereții ventriculului lateral, dezvoltându-se, astfel, clinica hemoragiilor 
intraventriculare. 

Hemoragiile cerebrale mici şi 
multiple apar în cazul naşterilor 
îndelungate cu ruperea precoce a 
apelor în caz de hipotonie a uterului. 
Aceste hemoragii se întâlnesc mai des 
în emisferele creierului mare (fig. 
179), în trunchiul cerebral, precum şi 
în cerebel. Manifestările clinice ale 
hemoragiilor menţionate se deosebesc 
puţin de manifestările clinice ale unei 
hipoxii cerebrale, La aceşti nou- 
născuţi reflexele sunt diminuate; fiind 
neliniştiţi, deseori vomită; alteori la ei 
apar convulsii, mai des în muşchii 
mimici ai feţei, în membre. 

În starea acută urmele de sânge 
în lichidul cefalorahidian lipsesc. Mai 
târziu asemenea copii rămân în urmă 
în dezvoltarea psihomotorie; suferă de 
convulsii epileptitorme. 

Diagnosticul traumatismului 
natal al creierului se bazează pe 
colectarea minuțioasă a anamnezei 
despre sănătatea mamei în decursul 
gravidităţii şi a actului de naştere, 
cercetarea profundă a tulburărilor din 
partea sistemului nervos central la nou-născut, folosirea metodelor paraclinice 
moderne de diagnostic: ultrasunetul, tomografia computerizată, examenul fundului 
de ochi, cercetarea lichidului cefalorahidian etc. 

Prin fontanelele deschise e posibilă examinarea ultrasonoră a encefalului, care îi 
furnizează medicului o informaţie exactă asupra stării sistemului nervos central: sunt 
depistate hematoame, chisturi, diferite anomalii de dezvoltare, este apreciată corect 
starea sistemului ventricular. 


Fig. 179. Hemoragie intranatală în 
regiunea interemisferială, care cauzează 
diplegia spastică. 


442 


De asemenea furnizează date preţioase şi tomografia computerizată, însă ea se 
foloseşte mai rar din cauză, că în timpul acestei proceduri nou-născuţii sunt iradiați cu 
raze Roentgen. 

În caz de traumatism natal al creierului o importanţă deosebită are cercetarea 
fundului de ochi. Deoarece sistemul nervos al fundului de ochi se află în strânsă legătură 
cu cel al encefalului, schimbările survenite la fundul ochilor sunt analogice celor existente 
în creier — hemoragii, edem etc. Hemoragiile se plasează mai des de-a lungul vaselor 
sanguine, în regiunea maculei şi în jurul papilei nervului optic. 

O însemnătate mare în diagnosticul hemoragiilor intracraniene și, îndeosebi, al 
celor subarahnoidiene are examinarea lichidului cefalorahidian. La nou-născutul 
sănătos lichidul cefalorahidian este, de obicei, transparent sau puţin xantocromic din 
cauza conținutului majorat de bilirubină, mai ales în prima săptămână de viaţă. 
Conţinutul de celule ajunge până la 20-25 limfocite într-un ml, tensiunea lichidului 
cefalorahidian în stare normală atinge cifrele de 80-100 mm ai coloanei de apă. În 
caz de traumatism natal al creierului lichidul cefalorahidian devine tulbure: cu un 
conținut de sânge, ce apare, mai ales, în cazul hemoragiilor subarahnoidiene. Citoza 
creşte până la câteva sute (100-300 într-un ml). Predomină limfocitele. În urma 
hemoragiilor creşte şi conţinutul de proteine în lichid, uneori până la 1,5 g/1 (conţinutul 
normal — 0,33 g/1). Tensiunea lichidului cefalorahidian creşte până la 150—300 mm 
ai coloanei de apă. k 

Trebuie de reținut, însă, faptul că nu întotdeauna este prezentă o corelație directă 
între gravitatea traumatismului natal al encefalului şi schimbările în lichidul 
cefalorahidian, în unele cazuri lichidul rămâne normal în pofida traumatismului 
cerebral. În baza celor spuse, conchidem că toţi nou-născuţii, care au suportat un 
traumatism natal al creierului, trebuie examinaţi minuţios. În primul rând, trebuie 
efectuat examenul ultrasonor al sistemului nervos central, al fundului de ochi, apoi 
făcută puncţia lombară. 

Traumatismul natal al măduvei spinării. Acest traumatism se întâlneşte 
relativ des. Conform datelor unor autori (Ratner, 1978), frecvenţa lui ajunge până 
la 30 —40% din numărul total de traumatisme natale. În ultimul timp traumatismul 
medular natal suscită o atenţie deosebită, fiind explicat ca o consecinţă a unor 
asemenea maladii cum sunt: paralizia obstetricală a plexului brahial, paralizia (pareza) 
nervului frenicus cu tulburări de respiraţie, scolioza idiopatică, luxația congenitală 
a femurului, paraliziile şi deformaţiile congenitale ale membrelor inferioare, miatonia 
Oppenheim etc. 

Cele mai frecvente cauze ale traumatismului natal medular sunt prezentaţiile pelviene 
ale fătului, diferite manipulații active ale obstetricienilor etc. 

În asemenea cazuri deseori are loc afectarea coloanei vertebrale, a vaselor sanguine 
medulare, Morfopatologic se depistează hemoragii în meninge, situate de-a lungul 
coloanei vertebrale, care uneori nu se reabsorb complet, generând inflamație aseptică, 
care, ulterior, evoluează în ţesut conjunctiv. Aceste cicatrice” apasă asupra vaselor 
sanguine şi a rădăcinilor nervilor spinali, provocând o tulburare cronică a funcționării 

lot. În urma dereglărilor de circulație sanguină suferă, în primul rând, porțiunile cervicală 
şi lombară ale măduvei spinării. Microscopic sunt depistate hemoragii punctiforme, 
mai des cele situate în coarnele anterioare. O însemnătate deosebită au tulburările de 
circulație sanguină în bazinul arterelor vertebrale, care alimentează trunchiul cerebral, 
fiind prezente totodată şi manifestările clinice proprii alteraţiilor acestor formaţiuni. 
Din această cauză o bună parte din dereglările trunculare în timpul naşterii apar în 
urma traumatismului regiunii cervicale a fătului. 

Forme clinice. Una din cele mai frecvente forme clinice ale patologiei medulare şi 
ale rădăcinilor nervilor spinali este paralizia obstetricală a plexului brahial. Boala este 
provocată la nou-născuţi de traumatismele din timpul nașterii în cazul când ea este 
prelungită şi laborioasă; datorită bazinului strâmt sau din cauza unui făt mare, gigant, a 
unor prezentări patologice, pelviene sau când e dificilă naşterea umerilor. Paralizia se 
produce prin presiunea degetelor sau a instrumentelor, utilizate de medic, sau prin pensarea 
plexului brahial între claviculă şi prima coastă, între claviculă și coloana vertebrală. O 
tracțiune puternică cauzează ruperea rădăcinilor şi, chiar, smulgerea lor din măduva spinării, 
traumată mult. Hemoragiile ulterioare în această regiune provoacă ischemia coarnelor 
anterioare. De cele mai multe ori, traumatismul natal produce leziuni combinate ale 
rădăcinilor complexului brahial şi ale segmentelor corespunzătoare. Cel mai mult au de 
suferit coarnele anterioare ale măduvei spinării. 

Simptomatologia depinde de nivelul afectării. Paralizia plexului brahial se poate 
prezenta sub trei forme: superioară Duchenne-Erb, inferioară Dejerine-Klumpke 
şi totală. Forma cea mai frecventă este cea superioară, care apare la lezarea 
fibrelor, pornite de la segmentele Cs-Ce, acestea din urmă inervând muşchii centurii 
scapulare, brațului şi antebraţului. În forma superioară braţul atârnă inert de-a 
lungul trunchiului; paralizia subspinosului şi contracția antagoniștilor acestui mușchi 
imprimă braţului o rotaţie internă şi accentuează cuta dintre umăr şi piept (semnul 
„mâinii de păpuşă”). Antebraţul atârnă în extensiune din cauza paraliziei mușchilor 
biceps, brahial anterior şi lung supinator. Mâna este în pronaţie cu faţa dorsală 
înainte. Paralizia mușchiului deltoid împiedică mişcarea de abducţie a braţului. 
Reflexele tendinoase lipsesc pe partea afectată. Reflexul stiloradial este abolit, 
Mişcările lipsesc în articulaţia umărului şi a cotului şi se păstrează în articulațiile 
carpometacarpale. În cazuri mai puțin grave evoluţia poate fi favorabilă: paralizia 
se poate vindeca în primele două-trei luni. În cazul când nu se vindecă, apar atrofii 
şi contracturi musculare. 

Paralizia interioară (Dejerine-Klumpke) (fig. 180) interesează rădăcinile C„, C, şi 
Th . Sunt paralizați muşchii mici ai mâinii, flexorii degetelor şi ai mâinii. Extensorii nu 
sunt atinşi. Lipsesc mişcările în articulaţia cotului şi a mâinii; mâna atârnă. Sindromul 
Claude Bernard-Horner se manifestă foarte frecvent din cauza leziunilor fibrelor 
simpatice în traiectul lor prin rădăcina toracică Di. Paralizia inferioară, spre deosebire 
de cea superioară, este în evoluţia sa mai puţin favorabilă şi mai greu se restabileşte 
funcția mâinii. 


În forma totală paralizia membrului superior este completă, flască (fig. 181). În 
acest caz sunt afectate segmentele de la C, până la D, constituind cea mai grea 
paralizie obstetricală. Uneori, paralizia plexului brahial este bilaterală, fapt ce dovedeşte 
că în procesul patologic este inclusă măduva spinării. Mâna în acest caz atârnă; 
hipotonia musculară este foarte pronunțată, până la atonie; reflexele lipsesc. Se 
constată tulburări de sensibilitate la nivelul mâinii şi la nivelul regiunii interne a 
antebraţului. Mişcările active lipsesc complet, se evidenţiază tulburări vegetative: 
mâna este palidă sau cianotică, cu temperatură scăzută, uneori edemaţiată. Membrul 
superior afectat prezintă o încetinire în dezvoltare, rămâne mai scurt şi mai subțire 
decât cel de partea opusă. Pe lângă atrofia musculară accentuată se observă atrofia 
oaselor braţului şi ale antebraţului. 


Fig. 180. Paralizia inferioară Fig. 181. Paralizia obstetricală totală 
a membrului superior drept. a membrului superior stâng. 


Diagnostic. Diagnosticul nu prezintă dificultăți şi se face după naştere pe baza 
lipsei mişcărilor active în membrul superior şi a anamnezei obstetricale. Diagnosticul 
diferenţial se efectuează cu fractura humerusului sau a claviculei, cu care, de altfel, 
paralizia radiculară poate coexista, în acest caz apar dureri mari, care se fac simţite 
atât la mişcările pasive, cât şi la cele active, când copilul intenţionează să mişte 
mâna. 

Tratament. Din primele zile se prescrie tratament medicamentos: vitamine din 
grupa B: B, Bẹ B, ATP, dibazol în prafuri, cavinton, apoi extract de aloe, 

lidază, pirogenal, galantamină. La a treia săptămână de viaţă tratamentul 
medicamentos se combină cu tratamentul fizioterapeutic: aplicări de parafină, 
ozocherită, băi, masaj, electroforeză cu spasmolitice (acid nicotinic şi eufilină), aplicate 
pe regiunea cervicală. 

În scopul profilaxiei contracturilor neuromusculare mânuţa bolnavului se fixează 
din primele zile pe o şină specială, dându-i-se o poziţie fiziologică —o rotație externă 
a antebraţului cu supinaţie şi o flexie dorsală a mâinii în cauză (fig. 182). 


Fig. 182. Proteză pentru fixarea membrelor superioare 
în paralizia obstetricală. 


Prognosticul depinde de gradul de afectare al măduvei spinării şi al rădăcinilor 
plexului brahial. În cazuri grave prognosticul este dificil, din care motiv copilul poate 
să rămână cu o infirmitate permanentă. Însă şi în asemenea cazuri tratamentul 
sistematic trebuie continuat câţiva ani la rând, fiind posibile rezultate pozitive la aceşti 
bolnavi. În cazurile mai uşoare tratamentul, fiind început la timp, poate aduce o 
restabilire completă. 

Paralizia natală a nervului frenicus şi a nervilor spinali joacă un rol important în 
tulburările respiratorii, ce se întâlnesc destul de des la nou-născuţi, cu preponderență 
la prematuri. Lezarea segmentului C,, unde se află nucleul nervului frenicus, poate 
provoca paralizia diafragmei. Atunci când nou-născuţi respiră, în special datorită 
mişcărilor diafragmei, afectarea acestui nerv duce la apariția sindromului tulburărilor 
respiratorii (STR). 

Aceşti copii, uneori, mor subit, în cazuri mai uşoare la ei apare o insuficiență cronică 
de excursie a plămânilor, care îi predispune la pneumonii repetate sau cronice. Aceste 
tulburări sunt mai pronunţate atunci, când afectarea nervului frenicus este asociată cu 
lezarea nervilor intercostali, care, la rândul său, provoacă hipotrofia sau atrofia muşchilor 
cutiei toracice. 

Lezarea intumescenței lombare în timpul naşterii provoacă paralizii sau pareze ale 
membrelor inferioare, cu semne caracteristice afectării neuronului periferic: atonie, 
areflexie, atrofie, Datorită atoniei (hipotoniei) muşchilor şi capsulei articulare a coapsei 
în aceeaşi articulație pot apărea luxații sau subluxații. 

Principii de tratament al traumatismului natal al creierului şi măduvei 
spinării. În principiu, tratamentul nou-născuţilor traumatizaţi în timpul naşterii poate fi 
împărțit în trei etape: 

etapa | — tratamentul în maternitate; 

etapa a Il-a — tratamentul în staționarul neurologic pentru nou-născuţi; 

etapa a Ill-a — tratamentul în condiţiile de policlinică. 

În maternitate nou-născutul se află în salon specializat, înzestrat cu oxigen în mod 
centralizat, sau în cuveze speciale pentru nou-născuţi, unde se menţine o temperatură 
constantă şi umiditatea optimă a aerului. Timp de două-trei zile la cap se aplică o 
punguță cu gheaţă sau, periodic, se pune o basma umedă cu scopul de a menţine 
hipotermia craniului, pentru a combate hipoxia. Dacă e dereglată respiraţia, se excită 
centrul de respiraţie cu etimizol, foiţe de muştar. Copiii traumatizaţi nu sunt alăptaţi la 
piept, ci sunt alimentaţi cu lingura sau biberonul, Dacă lipseşte reflexul de deglutiție, ei 
sunt alimentaţi prin sondă sau parenteral. 

Pentru a preîntâmpina hemoragiile mai departe se întreprind măsuri de mărire a 
capacității de coagulare a sângelui şi de micşorare permanentă a permeabilităţii vaselor 
sanguine — se administrează vicasol 0,003 g timp de 24 de ore, 3—4 zile la rând, clorură 
de calciu 5%, câte o linguriţă de ceai de 3 ori pe zi, acid ascorbic 0,005 g de 2 ori pezi, 
rutină 0,005 g de două ori pe zi. 

Terapia edemului cerebral prevede administrarea sulfatului de magneziu 
25% —0,6-— 1,6 mli/m, diacarb 50 mg de 2 ori pe zi, lazix | mg/kg corp, manitol | g/kg 
corp; plasmă 10-15 ml/kg corp, ce mărește capacitatea osmotică a sângelui şi, 
astfel, e reținut lichidul în vasele sanguine. O importanţă deosebită în lupta cu 
edemul cerebral are îmbunătăţirea microcirculaţiei şi a metabolismului țesutului 
nervos. În acest scop se administrează infuzii intravenoase (picurători) mici de 
30-50 ml/kg corp cu glucoză de 10%, reopoliglucină împreună cu 25 mg de 
cocarboxilază, sol. de acid ascorbic 5% -— | ml, cavinton, trental, curantil a câte 10 
mg/kg de masă, piracetam intravenos. În cazuri grele de edem cerebral se 
administrează clucocorticoizi: prednisolon sau dexametazon, sau hidrocortizon a 
câte 5-10 mg (calculat în prednisolon), timp de 2-3 zile. Un efect deosebit are 
puncţia lombară sau a fontanelei mari: scade tensiunea intracraniană, se înlătură o 
parte din sângele scurs în spaţiul subarahnoidian. Deci, puncţia lombară are efect 
atât curativ, cât şi diagnostic, utilizarea diureticelor şi a glucocorticoizilor face să 

scadă conţinutul de kaliu. Din acest motiv se administrează paralel clorură de 
kaliu, panangină. 

Terapia sindromului convulsiv. Dacă nou-născutul devine neliniştit, apare 
tremurătură sau chiar convulsii, este necesară administrarea anticonvulsivantelor: 
fenobarbital 0,005 g de 2-3 ori pe zi împreună cu gluconat de calciu, seduxen 0,5-1,0 
mg la kg corp i/m sau i/v, oxibutirat de sodiu 50-100 mg/kg corp. Un efect anticonvulsiv 
au glucocorticoizii, puncția lombară sau puncția fontanelei mari. În ultimul timp se 
folosesc pe larg valproatul de sodiu şi altele. 

În unele cazuri la nou-născuţii traumaţi apare sindromul hipertermic, care şi mai 
mult înrăutățește starea generală a copilului. Măsurile contra hipertermiei se reduc la 
două metode: fizică şi medicamentoasă. 

Metoda fizică: copilul se dezgoleşte complet; i se aplică o pungă cu gheaţă la 
depărtarea de 2 cm de cap. Un efect şi mai mare are învelirea capului copilului cu o 
basma umedă, În regiunea inghinală şi la subsuori i se pun bucăţi cu tifon, înmuiate, de 
asemenea, în apă rece. Paralel cu o soluţie semialcoolică, se face fricțiunea spatelui, 
cutiei toracice, a membrelor, în urma căreia pielea devine roşie. Această măsură 
îmbunătăţeşte circulaţia periferică a sângelui, dilată capilarele, ceea ce favorizează 
cedarea surplusurilor de temperatură. În acelaşi timp această măsură are semnificaţii 
de profilaxie contra sindromului trombohemoragic. 

Concomitent se administrează antipiretice: analgină sau amidopirină (5-10 mg/kg 
corp în 24 de ore), în caz de hipertermie rezistentă se administrează uneori glucocorticoizi, 
amestecuri litice; paracetamol. 

Trebuie de reţinut faptul că astfel de substanţe, cum sunt droperidolul, aminazina, 
pipolfenul, oxibutiratul de sodiu inhibă centrul de respirație şi pot duce la oprirea 
ei. Din această cauză preparatele urmează să fie introduse cu precauţie şi foarte 
lent. 

Deseori, traumatismul natal este asociat cu asfixia, în asemenea cazuri la nou- 
născuţi apare acidoza respiratorie şi metabolică. Un efect bun în corecţia acidozei 
metabolice are administrarea vit. B (0,5 ml), cocarboxilazei (8-10 mg/kg corp), 
trisaminei (0,5 g/kg), acidului ascorbic, Se introduce atent hidrocarbonatul de sodiu 
în soluție de 4%, 2-4 ml/kg corp (doza primară), care se face sub controlul echilibrului 
acid-bază (E.A.B.) pentru a determina doza precisă de introducere ulterioară 
repetată a hidrocarbonatului de sodiu. Consolidarea procesului metabolic se face, 
în primul rând, prin menţinerea la nivelul cuvenit a metabolismului glucidic. În acest 
scop se administrează glucoză — insulină împreună cu vitamine din grupul B şi C, 
nootropil (piracetam) intravenos câte 50—100 mg/kg corp. Nootropilul este un 
antihipoxant eficient şi măreşte rezistența creierului la hipoxie. 

O însemnătate deosebită are stabilizarea metabolismului lipidelor, de care este 
atât de bogat țesutul nervos. Aceste modificări se exprimă prin micşorarea 
pronunțată a conţinutului de neurolipide, ajungând, uneori, până la 40% din conţinutul 
normal. Pentru a acoperi deficitul de fosfolipide şi a micşora oxidarea (distrugerea) 
lor de mai departe, e foarte binevenită administrarea la asemenea bolnavi a așa-numitului 


448 


riplet lipostabilizant”: esenţiale-tocoterol acetat-acid lipoic. Preparatul esenţiale 

introduce intravenos câte | ml/kg de masă, tocoferol acetat — câte 10-20 mg/kg de 
asă intramuscular sau în picături per os, acid lipoic — câte 1-2 mg/kg de masă în 24 de 
e intravenos sau per os. 

Aceste remedii se aplică de 2-3 ori în fiecare 24 de ore. 

În calitate de preparate, bogate în fosfolipide esenţiale, se pot folosi plasma nativă, 
ngele proaspăt, introduse intravenos. 

În caz de hematoame subdurale este necesar tratamentul chirurgical. Dacă se 
>servă pareze sau paralizii la nou-născuţi încă din maternitate, se începe tratamentul 
in fixarea cu ajutorul şinelor sau al altor mijloace ortopedice a membrelor lezate într-o 
oziție corectă. 

Nou-născuţii, care au fost traumaţi uşor, pot fi externaţi din maternitate şi trimişi la 
zctorul de circumscripție, unde sub supravegherea neurologului şi a pediatrului 
medicului de familie) continuă tratamentul de reabilitare: vitamine din grupul B (B. 
i B), extract de aloe, acid adenozintritosforic, nootrope (nootropil, encefabol, 
erebrolizină), fizioterapie, masaj, gimnastică curativă. 

Copiii grav traumaţi sunt transferați din matemitate în secţii specializate de neurologie 
entru nou-născuți, unde continuă tratamentul intensiv de reabilitare sub supravegherea 
pecialiştilor (neurolog, neurochirurg, ortoped, fizioterapeut). 

Toţi copiii, care au avut alterări nervoase, chiar şi ușoare, trebuie luaţi la evidență 
le către neurolog şi pediatru. La nou-născuţi şi sugari dereglările neurologice nu 
unt atât de pronunţate. Din aceste considerente, cu cât mai devreme este început 
ratamentul profilactic, cu atât mai multe succese se obțin în restabilirea funcţiilor 
ezate. Uneori este de ajuns doar aplicarea unui masaj şi a gimnasticii curative 
istematice. În asemenea cazuri este necesară o muncă educativă insistentă cu părinţii 
cestor copii. 


PARALIZIA CEREBRALA INFANTILĂ (PCI) 

Paralizia cerebrală infantilă constituie o stare sechelară a unor procese de 
fectare a creierului, care apar în perioada ante-, intra- și postnatală, drept 
onsecinţă a encefalomielopatiilor perinatale, care se caracterizează prin tulburări 
iramidale, extrapiramidale, psihoverbale. Ele sunt reprezentate de un grup eterogen 
le suferințe neuropsihice ale copilului, cu caracter stabil, neprogresiv, datorate 
inor strouke-uri ale creierului imatur din perioada ante-, peri-, postnatală până la 
ârsta de 3-4 ani. 

Terminologia atribuită acestui mare grup de suferințe neuropsihice nu este unitară. 
Mulţi autori încadrează acest tip de suferinţe în grupul paraliziilor cerebrale infantile. 
n literatura străină se utilizează termenul de encefalopatie infantilă sechelară (EIS), 
leoarece PCI în multe cazuri este asociată cu tulburări psihice, tulburări 
eurosenzoriale, epilepsie. În cazurile în care PCI sau tulburarea neuropsihică este 
ninoră sau lipseşte se sesizează retardul în dezvoltarea ncuropsihică, 

Cel mai frecvent PCI este cauzată de encefalopatii perinatale, asfixie, 
traumatisme natale, boala hemolitică a nou-născutului ete., dar această cifră variază 
la diferiţi autori, în funcţie de statutul socio-economic al societăţii, respectiv de 
nivelul asistenţei medicale, În țările înalt dezvoltate rata PCI a scăzut foarte mult 
datorită evitării patologiei perinatale. Frecvența PCI în aceste țări constituie 1,5- 
2,5% din populaţia generală a copiilor. În țara noastră această patologie este încă 
la un nivel foarte ridicat. Incidenţa PCI constituie 2,5-5,9% cazuri la 1000 de nou- 
născuţi; frecvent apare şi după traumatisme, infecții dobândite şi alte cauze. 

Etiologie. PCI sunt datorate factorilor ce afectează SNC în perioada ante- 
(malformații cerebrale, embriofetopatii, leziuni cerebrale de cauză vasculară, 
malnutriție intrauterină, iradiere, toxice, cauze necunoscute), peri- (traumatismele 
obstetricale craniocerebrale, suferința neurologică neonatală, prematuritate, 
dismaturitate) şi postnatală (meningoencefalite, deshidratări grave, intoxicații 
accidentale, traumatisme craniene, accidente anestezice, tromboflebite, microabcese 
cerebrale etc.), 

Tabloul clinic. În funcţie de severitatea leziunii SNC, se disting trei grade: 

- retardul în dezvoltarea neuromotorie, 

- microsechelaritatea encefalopatică sau debilitatea motorie, 

- paralizia cerebrală sau infirmitatea motorie cerebrală. 

Retardul neuromotor se prezintă, spre deosebire de retardul în achiziţiile 
corespunzătoare vârstei, prin lipsa diferenţierii motricităţii spontane, persistența 
reflexelor fiziologice tranzitorii, apariţia precoce a dominanţei laterale. Evidenţa 
diferitelor etape în dezvoltarea psihomotorie ajută în realizarea diagnosticului. 
Prezentăm aspecte de dezvoltare neuropsihică şi motorie, care determină 
dezvoltarea normală a copilului sugar şi ajută în corectitudinea diagnosticului 
neurologic: 

- ridică capul în decubit ventral la 1-2 luni, 

- gângureşte în mod activ la 3 luni, 

- se joacă cu propriile mâini la 3-4 luni, 

- se întoarce singur din decubit dorsal în decubit ventral la 3-4 luni, 

- şede la 5-6 luni, 

- pronunţă silabe la 7-8 luni, 

- se ridică în ortostatism, dacă este sprijinit sau căţărându-se, la 9 luni, 

- colaborează la îmbrăcat la 1 an, 

- stă în ortostatism nesprijinit la 1 an, 

- face singur primii paşi la 1-1,2 ani, 

- mănâncă cu lingura la 1,6-2 ani, 

- urcă scara la 1,6-2,6 ani. 

Microsechelaritatea encefalopatică sau debilitatea motorie (minimal brain 
dysfunction), în care copilul prezintă un tablou complex neurologic, dar minor ca 
intensitate: dispraxii, tulburări minore de coordonare, paratonii, sinkinezii şi performanţe 
motorii întârziate, care se însoțesc cu instabilitatea psihomotorie şi uneori însoțesc 

bolnavii întreaga viață, semne minore neurologice ce se însoțesc cu instabilitatea 
psihomotorie. 

Formele clinice de bază ale PCI sunt caracterizate prin mari tulburări de 
motricitate şi postură, cu deficienţe de diverse tipuri şi intensități. Se asociază cu mişcări 
involuntare de diverse tipuri şi tulburări de coordonare de tip ataxic. În conformitate cu 
predominanţa uneia din tulburări în funcție de structurile morfofunționale afectate se 
descriu câteva tipuri de paralizii cerebrale: 

a) diplegia spastică; 

b) hemiplegia spastică; 

c) hemiplegia dublă; 

d) forma atonă-astatică; 

e) forma distonică-diskinetică; 

f) forma cerebeloasă sau ataxică. 

Diplegia spastică este o formă frecventă de PCI. Se caracterizează prin 
tulburări motorii bilaterale, tetrapareze, cu accent pronunţat în picioare, ajunge 
până la paraplegie. Se întâlneşte mai frecvent la nou-născutul prematur în cadrul 
encefalopatiilor hipoxico-ischemice. Anatomia patologică este determinată de 
leziunile periventriculare, care reprezintă localizarea tulburărilor vasculare la copilul 
prematur (pe contul particularităților de vascularizare). Hemoragia intraventriculară 
este asociată cu dilatarea ventriculară şi este o cauză frecventă a diplegiei. Cea 
mai frecventă leziune responsabilă de diplegia spastică este leucomalacia 
periventriculară, leziune ce se localizează de-a lungul unghiului extern al ventriculului 
lateral şi afectează fibrele ce provin din partea internă a emisferei, afectând 
membrele inferioare şi leziunile localizate de-a lungul porțiunii posterioare a 
ventriculului lateral ce întrerup radiaţiile optice, determinând strabismul şi deficiențele 
vizuale. La nou-născutul în termen diplegia este explicată prin leziuni cerebrale 
parasagitale de origine vasculară, care vor produce scleroza centrolobară. În 
perioada perinatală copilul poate fi hipoton, somnolent şi cu tulburări de alimentație. 
După aceea timp de 6-12 săptămâni pot fi prezente tulburări distonice, mişcări 
involuntare cu creşterea progresivă a tonusului muscular, extensia membrelor 
inferioare şi tendința lor la încrucişare distală, explicată prin hipertonia adductorilor. 
În stadiul spastic care se evidenţiază după 8-9 luni se determină următoarele 
simptome: creşterea tonusului muscular în „lamă de briceag”, exagerarea reflexelor 
osteotendinoase, reflexe patologice, diminuarea reflexelor abdominale şi 
cremasteriene, pierderea controlului şi diferenţierii mişcărilor voluntare, prezența 
mişcărilor anormale. Tonusul spastic este prezent în anumite grupe musculare, în 
special la flexori şi pronatori la membrele superioare şi adductori şi extensori la 
membrele inferioare. La mers se menţine semiflexia articulaţiilor membrelor 
inferioare, genunchii sunt presați, piciorul în varus cu hiperflexia plantară şi sprijin 
în degete. În formele uşoare mersul poate să apară la 3-4 ani, fiind „digitigrad”, de 
rață. În formele severe mersul nu este posibil din cauza deficienţelor de echilibru, 
hipotoniei trunchiului şi a contracturilor. Membrele superioare sunt afectate variabil. 

Deseori apar tulburări de coordonare. Tabloul clinic poate fi asimetric. Examenul 
neurologic determină prezența simptomelor: distonie şi mişcări involuntare de tip 
coreic şi atetozic, epilepsie, strabism convergent, capacitățile intelectuale sunt păstrate 
în majoritatea cazurilor, atunci când se implică şi membrele superioare este prezent 
defectul intelectual. La prezenţa ataxiei se realizează diplegia spastico-ataxică cu leziuni 
postnatale reprezentate de hidrocefalie. La început copilul va fi hipoton, apoi va dezvolta 
progresiv spasticitate, ulterior cu apariţia tremorului corpului şi capului, ataxie, retard 
psihoverbal. 

Boala Little este de 2 forme: cu afectarea numai a picioarelor (dacă focarul se 
află în măduva spinării la nivel toracic) sau și cu o afectare uşoară a mâinilor şi 
picioarelor (dacă focarul este în creier). Boala apare de la naştere sau mai târziu, 
când se constată întârziere în dezvoltarea motorie a copilului, el greu şade, merge, 
vorbeşte, dar dezvoltarea psihică suferă mai puțin sau poate să nu fie afectată. Se 
constată semne de afectare a neuronului central: hipertonus (mai ales la adductori), 
mersul este încrucişat, genunchii la mers se ating, mersul este dificil, copilul merge 
pe vârful degetelor, coapsele sunt în adducţie, reflexele tendinoase sunt majorate, 
sunt frecvente sinkinezii, sensibilitatea de obicei nu se afectează, din partea organelor 
pelviene nu există tulburări. 

Tulburările motorii se pot asocia cu dereglări uşoare psihice şi de vorbire. Convulsiile 
se întâlnesc rar. 

Hemiplegia spastică se stabileşte în urma nașterilor patologice sau de pe urma 
encefalopatiilor şi traumatismelor grave, Suferinţa prenatală este prezentă în 75% din 
cazuri, din care malformaţiile cerebrale reprezintă 7,5%, iar patologia intranatală sau 
perinatală este prezentă în 25% din cazuri pe contul hemoragiilor cerebrale. Cel mai 
frecvent aceştia sunt bolnavi cu dereglări intelectuale şi funcţionale. Pentru aceşti 
copii o importanță deosebită au mijloacele educative şi de suport psihologic. Instruirea 
şcolară şi profesională va ţine cont de nivelul intelectual şi de gradul handicapului 
motor, 

23. ANOMALII CONGENITALE ALE SISTEMULUI 
NERVOS. SIRINGOMIELIA 


ANOMALI CRANIOVERTEBRALE 

Sindromul Arnold-Chiari (1894-1895) este o anomalie de dezvoltare a 
rombencefalului, care uneori se asociază cu anomalii de dezvoltare a oaselor bazei 
craniului şi a regiunii cervicale. 

Etiologia nu se cunoaşte; sunt presupuneri că malformaţia în cauză reflectă 
interrelaţiile normale dintre coloana vertebrală şi craniu în procesul de dezvoltare a 
trunchiului cerebral, cerebelului şi regiunii cervicale superioare. 

Se disting 2 tipuri de malformatii: Chiari I şi Chiari II. 

Malformaţia Chiari I se caracterizează prin dislocarea amigdalelor cerebeloase în 
jos prin gaura occipitală. 

Malformaţia Chiari II se manifestă prin protruzia vermisului cerebelului, medulei 
oblongate şi formațiunilor ventriculului IV în porțiunile superioare ale canalului 
spinocerebral. Concomitent, se atestă mielomeningocele în regiunea lombo-sacrală şi 
hidrocefalie. C irculaţiat LCR din sistemul ventricular în spaţiile pericerebrale este 
îngreuiată sau blocată. Rezultă, de obicei, o hidrocefalie internă necomunicantă, care 
măreşte lent presiunea superioară şi împinge treptat rombencefalul (puntea, bulbul şi 
cerebelul) prin gaura occipitală. 

Clinică. Maltormaţia Chiari I poate decurge asimptomatic sau se manifestă prin 
dereglări cerebeloase şi tetraplegie spastică progresivă. 

Malformaţia Chiari II se depistează din copilărie, se manifestă prin hidrocefalie 
cu o creştere progresivă a dimensiunilor capului şi meningomielocele. Compresiu- 
nea măduvei spinării în regiunea articulației atlanto-occipitale contribuie la 
dezvoltarea spasticităţii inferioare şi la apariția reflexelor patologice. Afectarea 
cerebelului se manifestă prin ataxie pronunţată în membrele inferioare cu o implicare 
ulterioară în proces şi a membrelor superioare, la fel şi prin apariţia nistagmului. 
Compresiunea porțiunii inferioare a punţii determină apariţia atrofiei hemilimbii, 
slăbiciunea muşchilor sternocleidomastoidian şi trapez. 

Sindromul Chiari 1 poate decurge asimptomatic şi doar la o parte de bolnavi se 
manifestă prin dureri în regiunea suboccipitală, cervicală şi în membrele superioare ce 
cresc în intensitate la mişcările capului. Ulterior, se asociază tetrapareza spastică, ataxia 
şi disfagia. E posibilă dezvoltarea siringomieliei. 

Pentru anomalia Chiari 1 şi II, cât şi pentru alte patologii ale regiunii 
craniovertebrale, este caracteristic nistagmul, ce apare la privirea în jos („„nistagm 
cu bătaia în jos”). Este un nistagm spinal, ce apare ca rezultat al compresiunii regiunii 
cervicale superioare. 

Diagnostic. Investigaţiile paraclinice optimale sunt TC şi RMN (fig. 183). 

Tratament. indicatia pentru tratament chirurgical apare în cazul prezenței semnelor 
neurologice şi progresării lor. Se efectuează decompresiunea fosei cerebrale posterioare 
şi a regiunii cervicale superioare. 

Impresiunea bazilară este o deformaţie a bazei osului occipital, ce se 
caracterizează prin înfundarea în fosa cerebrală posterioară a părții bazilare, a maselor 
laterale, a solzului osului occipital şi a apofizei dințate a axisului. 

Rezultă o invaginare a găurii occipitale (invaginarea bazilară) şi strâmtorarea etajului 
posterior. Impresiunea bazilară poate fi congenitală sau dobândită. 

Etiologia formelor congenitale nu este cunoscută. Formele dobândite apar ca rezultat 
al rahitismului, osteomalaciei, osteodistrofiei deformante Paget, hiper-paratireozei, 
osteogenezei incomplete. Rezultă o dislocare cronică cu compresiunea trunchiului 
cerebral şi a regiunii cervicale superioare, de asemenea are loc compresiunea radiculelor 
şi vaselor ce vascularizează măduva spinării şi trunchiul cerebral. 

Impresiunea bazilară uneori se asociază cu sinostoza vertebrelor cervicale, 
occipitalizarea atlantului (fuziunea atlantului cu craniul) şi platibazia. 

Tabloul clinic. Tetrapareză spastică progresivă, atrofia limbii şi disfagie, ataxie, 
„nistagm cu bătaia în jos”, cefalee cervicogenă, dereglări de respiraţie. 

Diagnostic. Roentgenograma de profil a regiunii cervicale superioare şi regiunii 
orificiului occipital mare relevă proiecția apofizei dentare pe fossa cerebri posterior. 
Umbra apofizei dințate se proiectează mai sus de linia Chamberlain (linia, ce uneşte 
porțiunea posterioară a palatului dur cu partea posterioară a orificiului occipital mare), în 
normă apofiza nu intersectează această linie (fig. 183). 


Fig. 183. Dislocarea amigdalelor cerebeloase în gaura occipitală. 
Anomalia Arnold-Chiari. 

Asemănător cu alte anomalii congenitale şi dobândite ale regiunii occipito-cervicale 
(sindrom Chiari, os odontoideum, dislocarea atlantoaxială posttraumatică, din artrita 
reumatoidă şi boala Bechterew), impresiunea bazilară cauzează afectarea trunchiului 
cerebral, cerebelului, regiunii cervicale; de asemenea provoacă dereglări de circulaţie 
a lichidului cefalorahidian ca rezultat al coarctaţiei orificiului occipital mare şi regiunii 
cervicale superioare, imită clinica sclerozei multiple sau a unei tumori craniospinale, 

Tratament. Laminectomie cu decompresiunea fossei cerebri posterior. 

Platibazia este o turtire a bazei craniului cu deschiderea unghiului format de linia 

fronto-selară cu axul apofizei bazilare. Platibazia poate rezulta din împingerea în sus a 
lamei bazilare într-o impresiune bazilară. Multe platibazii nu se însoțesc însă de 
impresiunea bazilară, cele două malformații nefiind identice. 


SIRINGOMIELIA 

Este o afecţiune caracterizată prin apariţia în interiorul măduvei a unei cavități 
alungite (sirinx= trestie). Cavitatea poate lua naştere prin dilatarea canalului ependimar 
(hidromielie), dar aceasta este o eventualitate rară. În aproape toate cazurile cavitatea 
se dezvoltă în substanța cenuşie şi anume în porțiunea intermediară, înapoia canalului 
ependimar şi spre baza coarnelor posterioare. 

Etiopatogenia nu este complet cunoscută. Se admite în general că boala ar fi 
datorată unui defect structural în stadiul embrionar. Tubul neural, care la început este 
deschis în partea posterioară şi care apoi se închide progresiv, în această boală nu s-ar 
închide complet la nivelul rafeului medular dorsal (comisura cenuşie posterioară), care 
nu s-a dezvoltat complet şi normal (disrafie). Se produce concomitent o proliferare 
glială, care proliferează şi se ramoleşte în centru (cavitate siringomielică). Aşa s-ar 
explica existența frecventă a cavităţii siringomielice în interiorul unei tumori prin 
dezvoltarea unui g/iom chistic. 

Ipoteza traumatică ar putea explica apariţia unei siringomielii în urma unui traumatism 
vertebro-medular cu dezvoltarea ulterioară a cavității siringomielice. Se mai incriminează 
posibilitatea unor leziuni vasculare sau infecțioase, cu apariția cavitară consecutivă 
(ramolisment cavitar). Uneori poate fi asociată cu anomalia Arnold-Chiari (fig. 194). 


Fig. 184. Anomalia Arnold-Chiari | cu cavitate siringomielică. 

Măduva este ocupată de o cavitate care se dezvoltă în substanța cenuşie în 
porțiunea intermediară (între bazele coarnelor anterioare şi posterioare, mai aproape 
de baza coarnelor posterioare). Cavitatea se întinde în lungime pe mai multe 
metamere medulare şi adesea se prelungeşte la unul sau la ambele capete printr-un 
fascical glial. Uneori se dezvoltă mai multe cavități siringomielice în lungul măduvei, 
reunite prin fascicul glial, 

Tipurile topografice cele mai frecvente sunt: tipul cervical, bulbar şi lombo- 
sacral. 

Simptomatologie. Debutul clinic este insidios, lent şi progresiv, de obicei la 
vârsta de 15-30 de ani, mai rar la 40 de ani. Afecțiunea predomină la sexul masculin. 
Simptomele sunt expresia distrugerilor structurilor nervoase cauzate de cavitatea 
siringomielică, fiind proporționale cu întinderea acesteia în lungimea axului medular 
şi în suprafaţa de secțiune a măduvei. Simptomele sunt de mai multe categorii, în 
raport cu structurile atinse, şi se grupează în 3 sindroame: motor, senzitiv şi 
vegetativ. 

Sindromul motor bineuronal prezintă: semne de suferință ale neuronului motor 
periferic din coarnele anterioare; semne de suferință piramidală, prin compresiunea 
fasciculelor piramidale şi a colateralelor care intră în substanța cenuşie. 

Semnele de neuron motor periferic sunt produse prin leziunea coarnelor 
anterioare. Cavitatea siringomielică este situată adesea la nivelul umflăturii cervicale 
a măduvei (C,-D,), iar boala debutează de obicei cu semne din partea neuronilor 
extremității distale (C-D). Distrugerea pericarionului nu este primară, ca în boala 
Aran-Duchenne sau în scleroza laterală amiotrofică, ci secundară, prin dislocarea 
neuronilor de către procesul cavitar sau gliomatos. Acest proces se dezvoltă dinspre 
baza coarnelor anterioare spre capul coarnelor, iar dezvoltarea gliozei cavitare 
este adesea asimetrică. Drept consecinţă, leziunile neuronului motor periferic 
interesează neuronii muşchilor distali şi anume ai flexorilor, conform dispozitiei lor 
în coarnele anterioare. Detaliile anatomice explică particularităţile clinice. Leziunile 
neuronale sunt uneori asimetrice, în sensul că interesează mai mult inervaţia unui 
membru decât a celuilalt membru simetric, în raport cu întinderea cavităţii 
siringomielice, ea însăşi asimetrică. 

Amiotrofiile distale sunt şi ele uneori asimetrice. Prin amiotrofia eminenţei tenare, 
policele pierde mişcările de flexiune şi de opoziţie, rămânând pe acelaşi plan cu restul 
degetelor (mână simiană). 

Frecvent, sunt prinşi de la început muşchii hipotenari şi interosoşi (CD) şi 
apare o gheară cubitală, apoi flexorii mâinii şi antebraţului, în timp ce extensorii 
mâinii rămân comparativ conservaţi. Apare astfel aspectul „mâinii de predicator”, 
produsă prin gheara cubitală asociată cu hiperextensiunea mâinii. Amiotrofia 
progresează, dând aspectul de gheară totală. Hiperextensiunea dispare, sunt prinşi 
apoi extensorii mâinii şi ai antebraţului. Progresiunea se face încet, în decurs de 
câţiva ani, ajungându-se treptat la aspectul de mână scheletală. 

Amiotrofiile debutează rar la membrele inferioare. Dacă sunt două cavități 
siringomielice, fiecare la nivelul unei umflături (cervicală şi lombară), coexistă amiotrofie 

la membrele superioare şi cele inferioare. Amiotrofia membrelor interioare dă deformări 
atrofice (picior scobit, varus equin). 

Deficitul motor este proporţional cu intensitatea şi întinderea amiotrofiei. Reflexele 
osteotendinoase teoretic sunt diminuate sau chiar abolite în teritoriul amiotrofic. În 
realitate, dacă amiotrofia este moderată, ele sunt adesea exagerate, prin leziunea 
concomitentă a fasciculelor piramidale. 

Semnele de neuron motor central sunt mai tardive şi mai discrete decât în 
scleroza laterală amiotrofică, fiind produse de progresiunea gliozei cavitare, care 
împinge în lături fasciculele piramidale. Aceste semne sunt: hiperreflexie 
osteotendinoasă prin dezinhibarea reflexelor metamerice; deficit motor de tip piramidal, 
cu contractură piramidală, semnul Babinski şi semnele complementare (Rossolimo, 
Gordon etc.), 

Sindromul senzitiv disociat prezintă: semne de suferinţă a fibrelor senzitive 
termice şi algice, care se încrucişează în substanța cenuşie (acestea realizează 
tulburările senzitive cele mai importante şi caracteristice bolii); semne de suferință a 
sensibilităţii superficiale tactile (acestea sunt mai discrete, deoarece sensibilitatea 
tactilă împrumută două căi în măduvă: calea încrucişată, care apoi urcă prin fasciculul 
spino-talamic anterior şi care este prinsă de procesul cavitar, şi calea directă prin 
cordonul posterior homolateral, care este mult timp cruţată); semne de tulburare a 
sensibilităţii profunde (cordoane posterioare, care apar mai târziu şi inconstant, fiind 
semne accesorii de „ecou”, produse prin împingerea fibrelor cordonale de o cavitate 
mare). 

Sindromul senzitiv este caracteristic şi apare de obicei primul în evoluţia bolii. 

Anestezia termică şi dureroasă este semnul capital. Această anestezie este 
adesea revelatoare (bolnavul declară frecvent că s-a ars fără să simtă şi uneori poate 
temperaturi ridicate). Anestezia termică şi dureroasă este adesea segmentară şi 
corespunde metamerelor medulare la nivelul cărora există cavitatea siringomielică. 
Dimpotrivă, sensibilitatea tactilă rămâne multă vreme conservată sau este discret 
deficitară. Acest semn negativ este tot aşa de important. Pierderea sensibilităţii termice 
şi dureroase cu conservarea sensibilităţii tactile, constituie disociaţia siringomielică. 

Uneori apar fenomene de excitație senzitivă, care dau parestezii, senzaţii 
paradoxale de „arsură rece”. Când boala progresează, la anestezie termo-algică se 
adaugă hipoestezie, alteori anestezie tactilă, decalată cu 2-4 segmente la limita ei 
superioară faţă de anestezia termo-algică, care se urcă mai sus. 

Sensibilitatea profundă (artrokinetică şi vibratorie) este târziu atinsă, prin 
împingerea cordoanelor posterioare. Tulburările produse sunt: ataxie tabetiformă şi 
scăderea sau abolirea posibilă a reflexelor, 

Sindromul vegetativ este determinat de atingerea neuronilor vegetativi, care 
au pericarionul în coarnele laterale. Axonii lor trec prin coarnele anterioare şi ajung 
în rădăcinile anterioare. Leziunile acestora pot da tulburări trofice şi vasomotorii, cu 
diferite localizări. 

Tulburări cutanate şi subcutanate: transpiraţii, transpiraţii paradoxale la frig, 
anhidroză, tegumente roşii, subțiri sau edemaţiate şi umede, sclerodermie, dermografism, 
ragade, vezicule cutanate, eczeme, tulburări trofice unghiale (unghii friabile), panarițiu 
analgezic, ulcer perforant plantar sau digital. 

Tulburări osteo-articulare: cifoscolioză, torace în carenă sau în pâlnie; 
osteoartropatii tabetiforme (articulaţii diformate, voluminoase şi indolore), în special la 
nivelul articulaţiilor mari; hemiatrofie sau hemihipertrofie a feţei. 

Tulburări sfincteriene (apar târziu şi rar): tulburări vezicale, anale şi genitale. 

Sindromul Claude Bernard-Horner (datorat leziunii coloanei simpatice cervicale) 
se manifestă prin mioză, endoftalmie, îngustarea fantei palpebrale, tulburări de secreție 
sudorală în hemifaţa corespunzătoare. Poate fi bilateral şi în asemenea cazuri trebuie 
căutat cu atenţie, deoarece este mai puţin evident. 

Evoluţia este foarte lentă şi progresivă (20-40 de ani). Dacă însă cavitatea 
siringomielică se află în interiorul unei tumori, evoluţia poate fi mai rapidă, dar tot în 
decurs de câţiva ani. 

Siringobulbia este sindromul produs de existenţa unei cavităţi la nivelul bulbului. 
De obitei, este o siringomielie cervicală, care s-a extins treptat către bulb 
(siringomielobulbie). Apar simptome noi prin întinderea în lungime a procesului 
siringomielic. Sunt prinse progresiv perechile a V-a până la a XII-a de nervi cranieni. 
Astfel, apar tulburări de deglutiţie, fonație (nucleul ambiguu), atrofia limbii cu tulburări 
de vorbire şi în formarea bolului alimentar (nucleul hipoglosului), paralizie facială de tip 
periferic, anestezia feţei homolaterale (nucleul şi rădăcina descendentă a trigemenului), 
nistagmus (nucleul perechii a VIII-a), sindrom Claude Bermard-Horner bulbar (dacă 
nu exista anterior). 

Prognosticul bolii este grav, dar evoluţia este foarte lentă. 

Diagnosticul diferenţial se face cu următoarele boli: 

ə Diferite forme de amiotrofii spinale, boala Aran-Duchenne, scleroza laterală amiotrofică, 
meningomielita sifilitică, amiotrofia Charcot- Marie, Dejerine-Sottas. 

ə Tabes, prin faptul că în ambele boli putem întâlni artropatii. Tabesul are însă 
ataxie, tulburări de sensibilitate profundă, areflexie osteo-tendinoasă, tulburări pupilare, 
reacție Wasserman pozitivă în LCR. 

* Tumori care dau compresiuni medulare (meningiom, neurinom) sau procese 
rahidiene (morb Pott, neoplasm, angiom), care însă nu prezintă disociația siringomielică 

» Hematomielia, care are debut brusc, adesea posttraumatic cu comoție sau contuzie 
rahidiană. Mai poate apărea după o intoxicație, infecție, boala chesonului. Tabloul clinic 
este acut. 

e Lepra, forma nervoasă (anestezie termo-algică radiculară, tulburări trofice, 
panarițiu Morgan, depigmentare, mutilaţii), paralizia facială periferică frecventă; nu 
sunt prezente semne piramidale. 

Disrafismul spinal este o malformaţie de dezvoltare, cauzată de dereglările de 
sudare pe linie mediană a țesuturilor de proveniență mezo- şi ectodermală, Frecvența 

afecțiunii constituie 2 cazuri la 1000 de nou-născuţi. Formele principale ale disrafismului 
spinal sunt: 

1) meningocele; 

2) mielomeningocele (vezi planşa colorată: 
fig. 5, 6); 

3) lipomielomeningocel; 

4) forme oculte: 

a) spina bifida oculta (fig. 185) 

b) chisturi dermale 

c) sindromul „filum terminale” dur 

d) diastematomielia. 

Diverse malformații de dezvoltare pot apărea 
în perioada când tubul neural se închide şi se separă 
de la epiteliu. Malformaţiile SNC sunt des asociate 
cu anomalii ale coloanei vertebrale şi tegumentelor 
din această regiune. 

Dereglările de dezvoltare a coloanei vertebrale 
pot avea loc şi fără afectarea țesutului nervos, a 
meningelor cerebrale şi fără prolapsul țesutului 
nervos. Mai frecvent întâlnită este spina bifida 
oculta, în cadrul căreia nu are loc concreşterea 
arcurilor vertebrale. În caz de prezenţă a acestei 
fisuri în regiunea cervicală (ex. în sindromul 
Klippel-Feil) şi în cea lombară se pot întâlni chisturi 
dermoide, lipoame şi meningocel ocult. 

Chisturile dermale şi lipoamele mai des sunt Fig. 185. Spina bifida L.-L, 
localizate în regiunea lombo-sacrală și ca regulă Sinestoza Th, -L.. E 
comunică cu canalul vertebral prin intermediul 
sinusurilor dermale. 

Sindromul „filum terminale” dur. Sub această denumire se include un 
complex de simptome, la baza căruia se află dereglările de deplasare superioară a 
porțiunilor superioare ale măduvei. Această deplasare în ontogeneză este dictată 
de faptul că creşterea coloanei vertebrale depăşeşte cu mult creşterea în lungime 
a măduvei spinării. Cauza fixării porțiunii caudale a măduvei la nivelul vertebrelor 
lombare inferioare sau la nivelul canalului sacral (măduva spinală sacrală) o 
constituie filum terminale scurt şi îngroșat sau prezența tijelor fibroase. 

Însăşi neconcreşterea oaselor nu are importanţă clinică dacă nu se atestă simptome 
neurologice. Prezenţa ultimelor indică o afectare mai profundă. Meningocelul spinal 
se prezintă ca un chist ce proemină din meninge în fisura dintre arcurile vertebrale; în 
proces nu se implică măduva spinării, ca regulă, cavitatea chistului conţine lichid 
cefalorahidian. În mielomeningocel, cavitatea în afară de meninge mai conține şi țesut 
nervos displazic al măduvei spinării şi / sau al rădăcinilor şi ganglionilor spinali. 

Lipomielomeningocelul este o variantă de lipom în care țesutul lipomatos se 
răspândeşte intradural în fisura spina bifida şi se interpune intim cu radiculele cauda 
equina şi conusului terminal. 

Mielodisplazia. Este o anomalie de dezvoltare ce afectează măduva spinării. 

Clinică. Patologia are o evoluţie lent progresivă. Simptomele neurologice se 
atestă ca regulă la vârsta copilăriei sau a adolescenţei. În perioada neonatală se 
observă semne de hidrocefalie, retenţie în dezvoltarea psihomotorie. Tabloul clinic 
include dereglări funcționale ale organelor bazinului, dureri în spate, dereglări de 
sensibilitate la membrele inferioare, deformarea labei piciorului (pes cavus, pes 
equinus), cifoscolioză progresivă, paralizie a membrelor superioare şi inferioare. În 
funcţie de nivelul localizării defectului se atestă semne de afectare atât a 
motoneuronului periferic, cât şi a celui central. Ca urmare a displaziei măduvei spinării, 
în caz de mielomeningocel, are loc un defect neurologic ireversibil. Există în 
permanenţă pericolul unei meningite din cauza macerării tegumentelor adiacente. 
Meningitele bacteriene repetate indică prezenţa unui sinus dermal. Disrafismul spinal 
des se asociază cu alte anomalii de dezvoltare a SNC şi organelor interne: stenoza 
apeductului Sylvius sau dedublarea lui; sindromul Arnold-Chiari; siringomielia. În 
formele oculte se atestă schimbări caracteristice tegumentelor: hipertrihoză, nevusuri, 
retracţia pielii sub formă de pâlnie în regiunea lombară. 

În cazul prezenţei în familie a copiilor cu astfel de anomalii e posibilă 
diagnosticarea prenatală, care se argumentează prin creşterea cantităţii de lichid 
amniotic, nivelul ridicat de alfa, - fetoproteine în lichidul amniotic şi în sângele mamei 
în săptămânile 14-16 de gestație. Importanță diagnostică au de asemenea datele 
amniofetoscopiei şi ultrasonografiei. Riscul dezvoltării defectului la al 2-lea copil 
este de 5%. În caz de diagnosticare timpurie a anomaliei graviditatea poate fi 
întreruptă. 

Pentru diagnosticarea herniilor spinocerebrale este necesară roentgenografia cu 
contrast, TC şi RMN. 

Pes cavus în dezvoltare și atrofiile membrului inferior sunt simptome 
patognomonice pentru manifestarea clinică a sindromului „filum terminale” dur. 
Dezvoltarea afecțiunii în cauză la adulţi în lipsa altor defecte funcţionale este dificilă; 
timp îndelungat afecțiunea este concepută ca defect ortopedic ignorând în acest 
caz creşterea slăbiciunii şi atrofiile membrului. Pentru diagnosticarea la timp a 
afecțiunii şi indicarea intervenţiei chirurgicale sunt necesare RMN şi TC, care 
permit concretizarea în primul rând a nivelului de localizare a conului medular. 

Tratament. În caz de hernie spinală indicaţia tratamentului chirurgical este 
strict individuală. Când intervenţia este posibilă, ea trebuie efectuată în primele 
48-72 de ore după naştere. Intervenţia chirurgicală efectuată la timp în caz de 
„filum terminale” dur duce ca regulă la o îmbunătăţire considerabilă a funcţiilor 
spinale. 

Sindromul Klippel-Feil (sindromul gâtului scurt) se caracterizează prin 

concreşterea şi aplatizarea vertebrelor 
cervicale (uneori şi toracice superioare) ce 
duce la o diminuare a lungimii gâtului (fig. 
186). Concreșterea vertebrelor poate fi 
asociată cu lipsa discurilor intervertebrale la 
câteva nivele. Uneori această malformaţie 
se asociază cu neconcreşterea arcurilor 
vertebrale. Mai frecvent ca sindromul 
Klippel-Feil se întâlnesc defectele 
fragmentare — concreşterea a două vertebre 
cervicale. La inspecţie se atestă gât scurt 
cu implantaţia occipitală a părului coborâtă, 
prezenţa pliurilor cutanate ce coboară de la 
nivelul pavilionului urechii până la umeri. 
Limitarea mişcărilor active şi pasive ale 
capului. Deseori se observă şi alte anomalii, 
cum ar fi scolioza şi boala Sprengel (scapulae 
alatae). 

Statusul neurologic include mişcări 
sinkinetice sau „în oglindă” ale membrelor, 
condiționate de decusaţia incorectă a căilor 
cortico-spinale la nivelul piramidelor medulei 
oblongate; tetrapareză spastică progresivă şi 


Fig. 186. Patologia Klippel-Feil 
(concreşterea vertebrelor toraco- 
cervicale). Spina bifida C. 


sindrom radicular cervical. În 30% din cazuri se atestă surditate ca rezultat al defectului 
de dezvoltare a urechii medii şi interne, În perioada mai avansată e posibilă apariția 
siringomieliei. Deseori se constată alternarea asocierii acestui sindrom cu malformații 
congenitale ale cordului şi rinichilor. Trebuie de menţionat că atât concreşterea izolată 
a două vertebre cervicale, cât şi sindromul Klippel-Feil pot decurge fără complicaţii 


neurologice. 


Tratament. In caz de avansare a deficitului neurologic şi de implicare în proces a 
porțiunii cervicale a măduvei spinării, se recomandă decompresiune. 


24. BOLILE EREDITARE ŞI DEGENERATIVE 
ALE SISTEMULUI NERVOS 


Bolile ereditare se împart în 3 grupe mari: boli moleculare, cromozomiale şi 
transformări anomale. Datorită invențiilor şi descoperirilor performante în a doua 
jumătate a sec. al XX-lea în: genetica moleculară, structurile ADN-ului şi ARN-ului, 
sinteza proteinelor, descoperirea genelor în diferite boli şi altele — astăzi se fac primii 
paşi în tratamentul acestor boli prin genoterapie. 

În martie 2000, a fost descifrat genomul uman, care va schimba imaginea omului și 
faţa medicinei: geneticienii preconizează că peste circa 20 de ani se vor naşte numai 
copii sănătoşi, fiindcă în perioada embriogenezei se vor diagnostica bolile incurabile şi 
se vor corecta „erorile ereditare”. 


CLASIFICAREA BOLILOR EREDITARE ȘI DEGENERATIVE 
ALE SISTEMULUI NERVOS 


1. BOLILE MOLECULARE METABOLICE 

Cele mai numeroase boli ereditare sunt bolile moleculare — erori/e metabolice. Se 
deosebesc următoarele tipuri de maladii: 

1. Boli metabolice ale aminoacizilor (aminoacidopatiile): fenilcetonuria, 
histidinemia, tirozinozele, alcaptonuria, albinismul, cistinuria etc, 

2. Boli metabolice ale lipidelor (lipidozele), care pot fi: 

a) lipidoze intracelulare (Nimann-Pick, Gaucher şi They-Sacks), 

b) lipidozele plasmatice: hiperlipoproteinemiile (6 tipuri), hiper-colesterialmiile (2 
tipuri); 

c) leucodistrofiile (7 tipuri). 

3. Boli metabolice ale glucidelor (glicopatiile): diabetul zaharat, galactozemia, 
fructozemia, pentozuria, glicogenozele. 

4. Boli metabolice ale unor minerale: degenerescența hepato-cerebrală Wilson- 
Konovalov, mioplegia congenitală paroxismală Westfall; 

5. Boli metabolice ale bilirubinei şi unor pigmenţi: hiperbilirubinemia Crigler- 
Najjar, constituțională Gilbert şi altele, porfiriile. 

6. Mucopolizaharidozele: sindromul Morphan, Hurler, Hunter, Sanfilippo, Marqio, 

Din grupul bolilor ereditare metabolice fac parte numeroase boli hematologice, 
endocrine, nefrologice, sindroame de malabsorbţie, care mai mult sau mai puţin 
afectează secundar sistemul nervos şi se exprimă prin dereglări cognitive şi 
vegetative. 

II. BOLILE EREDITARE MUSCULARE: 

a. distrofia musculară progresivă juvenilă Erb-Rott; 

b. distrofia musculară pseudohipertrofică Duchenne; 

c, distrofia musculară facio-scapulo-humerală Landouzy-Dejerine; 

d. distrofii musculare rare: 

— Miopatia distală Hoffman-Neville. 

— Tipul ocular şi oculotaringian. 

e. miotonia Thompsen; 

f. distrofia miotonică Steinert; 

g. miastenia gravis; 

h. miotonia congenitală Openheim. 

LII. BOLILE EREDITARE NEUROMUSCULARE 

a. amiotrofia neurală Charcot-Marie-Tooth; 

b, amiotrofiile spinale progresive; 

c. seleroza laterală amiotrofică Charcot; 

d. paraplegia spastică familiară Schtriimpel. 

IV. ATAXIILE EREDITARE 

a. eredoataxia spino-cerebeloasă Friedreich; 

b. eredoataxia cerebeloasă spastică Pierre-Marie; 

c. eredoataxia amiotrofică Roussy-Levy; 

d. eredoataxia olivo-ponto-cerebeloasă Dejerine- Thomas. 
V. BOLILE EREDITARE ALE SISTEMULUI EXTRAPIRAMIDAL 
a. boala Parkinson; 

b. coreea cronică degenarativă Huntington; 

c. distonia de torsiune; 

d. paralizia supranucleară progresivă Steele-R ichardson-Olszewski; 
e. torticolisul spasmodic. 

VI. FACOMATOZELE 

a. scleroza tuberoasă (Bourneville); 

b. neurofibromatoza (Recklinghausen). 

c, angiomatoza encefalo-trigeminală (Sturge-Weber); 

d, ataxia-telangiectazia (Louis-Bar); 

e, angiomatoza cerebro-retiniană (Hippel-Lindau). 


BOLILE METABOLICE ALE SISTEMULUI NERVOS 


Patogenia bolilor metabolice. Baza materială în toate procesele de activitate 
vitală în orice organism constă din mii de reacții chimice în lanț, care decurg 
foarte sever la un anumit interval de timp, cu o anumită viteză şi cu acțiune 
reciprocă. 

Rupturile sau stopările acestor reacţii chimice datorită mutaţiilor unor gene, 
care provoacă lipsa enzimei, produc erori metabolice ale proteinelor, lipidelor, 
glucidelor, hormonilor ş.a. Mutaţia genei structurale (o deleţie sau inserție) 
modifică structura proteinelor şi generează dereglări de metabolism. Mutaţia 
genei de control, când represorul nu se dezbină de gena operatoare, determină 
absența substanţei celulare şi invers, dacă represorul nu se uneşte cu gena 
operatoare, favorizează sinteza nelimitată a substanței celulare şi, ca rezultat, 
dereglări de metabolism. 

Beadle şi Tatum au ajuns la concluzia că fiecare hormon, enzimă, proteină are 

gena sa de control. Mutaţia acestei gene provoacă stoparea reacției în lanţ şi acumularea 
productului anormal. 

Aceşti autori au formulat următoarea regulă: 

|. Toate procesele biochimice în organism se află sub controlul genetic. 

2, Aceste reacţii biochimice în lanţ se pot dezmembra în reacții aparte. 

3. Fiecare reacţie biochimică aparte din acest lanţ se produce cu ajutorul unei 
enzime care se află sub controlul unei gene. 

4. Mutaţia unei gene provoacă dereglarea numai a unei reacții biochimice aparte. 


De exemplu, reacția A->B-—>C->D 
A B. C, 
A, B È 


Reacțiile ABC vor trece una În alta cu ajutorul enzimelor A B C, Enzimele ABC 
se află sub controlul genelor A,B,C, Mutația genei C va provoca lipsa enzimei C. 
Deci, reacția C nu va trece în reacția D. Se va acumula substanța C, care va produce 
dereglări metabolice. 


Aminoacidopatiile 

Din grupul acestor maladii mai frecvent se întâlnesc şi sunt mai bine studiate 
fenilcetonuria şi histidinemia. 

Fenilcetonuria este o tulburare metabolică ereditară a fenilalaninei, care 
constituie cea mai frecventă encefalopatie metabolică. Se transmite autosomal- 
recesiv. Clinic, copilul este perfect normal la naştere, uneori şi în primele săptămâni 
după naştere, dar dacă nu se iniţiază tratamentul, parametrii dezvoltării în 
următoarele perioade devin întârziaţi. Simptomele clinice au pe prim-plan tulburările 
neuropsihice. Întârzierea în dezvoltarea psihomotorie este progresivă. Retardul 
mintal este evident. Copilul se agită, devine iritabil, hiperreactiv, hiperton. Prezintă 
rigiditate şi hipertonie de tip extrapiramidal, tremurături, clonus rotulian. La Lai, 
din cazuri survin crize epileptice şi, uneori, spasme în flexie. Conconiitent cu 
tulburările neurologice şi psihice se mai întâlnesc: păr blond depigmentat, ochi de 
culoare albastru-deschis, piele uscată şi aspră, eczemă, uneori vărsături precoce 
ca manifestări primare. Urina şi sudoarea au un miros specific (de şobolan). 
Obezitatea poate fi prezentă la vârsta de un an. Metoda fluorimetrică şi 
cromatografică pe hârtie demonstrează o creştere progresivă a concentraţiei 
fenilalaninei. Testele urinare clasice de depistare cuprind: reacția cu perclorură de 
fier (testul Folling) este pozitivă, când la amestecarea a 5 ml de urină cu | ml 
reactiv apare în câteva secunde o coloraţie verde, mai mult sau mai puţin intensă. 
Diagnosticul va fi confirmat prin detectarea cantitativă a fenilalaninei plasmatice 
şi prin testele de determinare a caracterului hiperfenilalaninemiei. 

Patogenic este vorba de lipsa de activitate a enzimei fenilalanin-4-hidroxilazei, care, 
în mod normal, transformă fenilalanina în tirozină. Rezultă creşterea fenilalaninei în 
serul sanguin (peste 20 mg/dl), în LCR şi se elimină excesiv fenilcetonă cu urina. În 
acelaşi timp, metaboliți fenilalaninei sunt produşi excesiv şi eliminaţi în cantitate mare 

u urina. Se remarcă excreţia excesivă de acid hidroxifenilpiruvic şi acid 
idroxifenilacetic. 

Tratamentul fenilcetonuriei are trei obiective: regim alimentar sărac în fenilalanină, 
port suplimentar de tirozină şi administrarea acidului glutamic sau a altor substanțe. 
entru a preveni deterioararea intelectuală, dietoterapia trebuie începută înainte de vârsta 
e trei luni. Se recomandă o dietă sintetică (aport proteic sub formă de aminoacizi puri) 
au hidrolizate de cazeină, din care s-au înlăturat prin hidroliză fenilalanina, tirozina şi 
riptotanul. Se folosesc: lofenalac şi berloten etc. 

Evoluţia este severă: degradarea intelectuală cu debut în primele luni de viaţă 
rogresează rapid în primii ani, ulterior-— mai lent. Depistarea precoce (din primele 
ăptămâni de viață) şi tratamentul adecvat pot asigura o dezvoltare intelectuală 
ormală. Tratamentul este justificat şi la copiii, la care depistarea se face mai 
ârziu ori chiar şi la acei retardați mintal, insă restituţia totuna nu se realizează 
omplet, 

Histidinemia reprezintă o boală metabolică, în care este implicată transformarea 
istidinei în acid urocanic prin defect de histidază (histidindezaminază). 

Clinică. Întârziere şi dificultate în vorbire, retard mintal şi fizic (nanism), ataxie 
rogresivă. 

Tratament. 50% din bolnavi răspund la aphcarea dozelor mari de vitamina B, cu 
ubstituția concomitentă a acidului folic. 


TULBURĂRI METABOLICE ALE LIPIDELOR (LIPIDOZELE) 

Se deosebesc trei grupuri de afecţiuni ale sistemului nervos provocate de dereglările 
netabolismului lipidic; 

a. lipidoze intracelulare: maladiile Gaucher, Nimann-Pick şi Tey-Sachs; 

b. lipidoze plasmatice: 

c. leucodistrofiile. 


a. Lipidoze intracelulare — gangliozidoze 

Aceste boli se caracterizează prin dereglarea metabolismului lipidelor intracelulare 
i prin acumularea lor în diferite organe, fapt ce declanşează schimbări structurale şi 
lereglarea funcţiei lor. Cele mai cunoscute sunt bolile: Gaucher, Nimann-Pick, Tey- 
achs, în clinica cărora predomina hepato-splenomegalia, retardul mintal şi sindromul 
eurologic. 

Maladia Nimann-Pick se caracterizează prin acumularea sfingomielinei ca urmare 
deficitului enzimei de degradare a sfingomielinei şi prin prezenţa de celule caracteristice 
Nimann-Pick în măduva osoasă. Transmiterea este autosomal-recesivă. Clinica se 
nanifestă prin hepatosplenomegalie, retard mintal şi deteriorare neurologică: pareze 
pastice, ataxii, surditate, ambliopie. Se descriu patru tipuri. 

Maladia Gaucher — se descriu forme acute ale sugarului cu moartea precoce şi 
orme cronice cu debut în copilărie. Transmiterea este autosomal-recesivă. Predomină 
a evrei. Deficienţă de enzimă (cerebrozid-beta-glicozidaza) de degradare a 

glucocerebrozidului cu acumulare de celule Gaucher în măduva osoasă. Semnele 
principale: hepatosplenomegalie, dishematopoieză (trombocitopenie, anemie, 
leucopenie) cu eventuale sângerări, dureri osoase şi articulare, statură mică, 
retard mintal, convulsii, amauroză, dereglări bulbare şi oculare, pigmentaţie galben- 
maronie. 

Maladia They-Sacks — idioţia familială amaurotică (gangliozidoze). Enzima 
deficitară este o beta-hexozaminidază care provoacă acumularea în celule a 
gangliozidului Gm,. Se întâlneşte la evrei şi la francezii canadieni. Se transmite 
autosomal-recesiv. Debutează la sugari, cu retardarea severă, care evoluează 
progresiv către demenţă, orbire, paralizii şi moarte la vârsta de 2-3 ani. Marker 
valoros — pata maculară roşie-vişinie pe fundul ochiului. Sunt descrise mai multe 
forme. 


b. Lipidoze plasmatice 

Hiperlipoproteinemiile după Fridricson includ 6 fenotipuri. 

Tipul 1 este legat de deficiența lipoproteinlipazei, tulburare hiperlipidemică rară. Se 
transmite autosomal-recesiv. Se exprimă clinic din copilărie prin dureri abdominale 
episodice. Sunt prezente xantomatoze cutanate, hepatomegalia, aspectul cremos 
(smântânos) al plasmei, nivelul ridicat ale trigliceridelor plasmatice. 

Hipercolesterolemiile şi hiperlipidemiile conduc la un proces aterosclerotic precoce 
cu infarct cerebral şi miocardic la o vârstă tânără. Dieta şi preparatele antilipidice nu 
sunt eficiente în toate formele. În aşa cazuri se recomandă plasmafereza. 


c. Leucodistrofiile 

Patologia sistemului nervos se caracterizează prin demielinizarea fibrelor axonale 
ale substanţei albe care duce la distrugerea lor. Descompunerea lipidelor mielinei 
duce la dimielinizare în legătură cu deficienţa enzimelor, care participă la metabolismul 
mielinei. 

Boala Refsum se transmite autosomal-recesiv. Este consecinţa unui defect al 
metabolismului lipidic, soldată de acumularea de acid fitanic în legătură cu blocada lui 
provocată de deficitul enzimatic. 

Simptomatica neurologică este legată de acumularea acestui acid în sistemul nervos 
central şi periferic care apare la vârsta de 10-30 de ani. Se manifestă clinic printr-o 
polineuropatie senzoro-motorie, ataxie cerebeloasă, retinită pigmentară, surditate, 
cardiomiopatie cu bloc atrio-ventricular. Diagnosticul se bazează pe datele clinice și 
datele biochimice, care depistează conţinutul mărit al acidului fitanic în serul sanguin şi 
urină. Se recomandă dieta fără clorofilă. 

Leucodistrofia metacromatică Scholtz-Bielschowscky, leucodistrofia 
globoidă Crabbe-Beneke, leucodistrofia sudanofilă ortocromatică Pelizaeus- 
Merzbacher 

Aceste maladii se întâlnesc destul de rar şi prezintă un diagnostic dificil. Se 
transmit autosomal-recisiv cu debutul bolii la vârsta de 6 luni - 2-3 ani. Caracteristic, 
pentru această patologie este afectarea substanţei albe (demielinizarea) encefalului 

şi măduvei spinării. Tabloul clinic este destul de polimorf şi se manifestă prin 
simptome piramidale, extrapiramidale, cerebeloase, surditate, ambliopie (atrofia 
nervului optic), accese epileptice, demenţă progresivă. 

Leucodistrofia pigmentară a globului palid Hallervorden-Spatz se 
transmite autosomal-recesiv, apare la vârsta de 8-10 ani şi se manifestă prin 
simptome extrapiramidale (rigiditate, atetoză, distonie de torsiune) cu trecere în 
sindrom acinetico-rigid, retard psihic. Evoluţia este lent progresivă timp de 10-20 
de ani. Morfologic se caracterizează printr-o depunere de pigment brun sau verzui 
in globul palid şi locus niger. Tratament simptomatic, 


TULBURĂRI METABOLICE ALE GLUCIDELOR 

Sunt descrise mai multe forme clinice, însă în toate se afectează sistemul nervos. 
Ele sunt reprezentate de către diabetul zaharat, galactozemie, pentozurie, fructozemie, 
glicogenoze. 

Diabetul zaharat — se transmite autosomal-recesiv şi este o afecțiune a 
sistemului endocrin legat de deficienţa insulinei. După datele epidemiologice 
aproximativ jumătate din pacienţi rămân nediagnosticaţi. Sistemul nervos este 
afectat în stadiile avansate sub formă de encefalomielopolineuropatie. 

Galactozemia — rezultă din absența unei enzime specifice, galactoza-l- 
fosfat-uridil-transferaza. Se transmite autosomal- recisiv. Patogenia bolii se 
caracterizează prin blocarea transformării galactozei în glucoză. Transformarea 
galactozei în glucoză se face în ficat prin intermediul procesului de fosforilare. 
Galactoza provine aproape exclusiv din lactoza laptelui. Boala debutează o dată 
cu începerea alimentației lactate cu tulburări digestive (anorexie, vărsături, 
diaree). A patra zi apare icterul, însoţit de anemie, bilirubinemia este moderat 
crescută, hipoproteinemia cu hipoalbuminemie. Ficatul este mărit şi dur — ciroză 
cu splenomegalie. Cataractă bilaterală. Dezvoltarea psihomotorie se opreşte şi 
ajunge la debilitate mintală severă. Tratamentul constă din administrarea strictă 
a unui regim alimentar fără galactoză, prin excluderea laptelui şi derivaţilor săi. 
Se realizează prin hidralizație de cozeină, lactate delactozate (galactomin, 
lactopriv), preparate din soia. 

Fructozemia — rezultă din absența enzimei fructuzo- 1-6-difosfat-aldolaza. Ca 
rezultat provoacă o acumulare a fructozei în țesuturile diferitelor organe şi o acțiune 
toxică la enzimele celulare. Se transmite autosomal-recesiv. Clinica se manifestă prin 
dereglări digestive, retard psihomotor, periodic crize hipoglicemice, ciroză hepatică. 
Tratamentul cauzal este absent. Se recomandă dietă lipsită de zahăr, fructe, miere, 

Pentozuria — se transmite autosomal-recesiv. Defect — absenţa enzimei L-xiluloza. 
Nu este acompaniată de simptome clinice. Este dereglat metabolismul glucozei. 

Glicogenozele — reprezintă un grup de boli ce rezultă din dereglările sintezei 
glicogenului. Deşi au fost identificate 15 enzime implicate în metabolismul 

glicogenului şi acestea pot fi deficiente. Glicogenozele afectează ficatul şi muşchii 
separat sau în asociere cu alte organe: inimă, rinichi, sistemul nervos. Manifestările 
clinice corespund organului sau sistemului implicat. S-au descris opt tipuri, din care mai 
bine studiat este tipul I Gierke, descris mai jos. 

Glicogenoza I Gierke. Boală metabolică ereditară caracterizată prin nanism, 
facies particular, hepatomegalie. Deficitul enzimatic — absenţa glucozo-6-fosfatazei, 
o enzimă care catalizează ultima treaptă a glicogenozei şi este absentă în ficat, 
rinichi şi mucoasele intestinale. Semnele principale se exprimă prin nanism evident, 
dismortie facială, hepatomegalie, retard psihic şi fizic, hipoglicemie și convulsii 
hipoglicemice repetate, musculatură hipotonă şi slab dezvoltată, osteoporoză. 

Tratament. Prânzuri frecvente şi bogate în carbohidrați, alimentare şi noaptea. 

Celelalte 7 tipuri au un tablou clinic asemănător, 


TULBURĂRI ALE METABOLISMULUI UNOR MINERALE 

Degenerescenţa hepatocerebrală (maladia Wilson-Konovalov). Degene- 
rescenţa hepatolenticulară (mai corect cerebrală, deoarece nu numai nucleul 
lenticular este afectat) este o boală ereditară familială, care se transmite autosomal- 
recesiv, se manifestă prin semne de afectare a nucleilor subcorticali, la care se 
asociază o ciroză hepatică mai mult sau mai puţin evidentă clinic. Elementul principal 
este deficitul de ceruloplasmină, care este o alfa-globulină şi care leagă cuprul şi 
participă la metabolismul lui. Nivelul seric al ceruloplasminei (N-300-380 ug/l) 
scade sau este inactiv. Cuprul se uneşte în sânge cu alte albumine şi formează o 
unitate mai mare, iar când circulă prin țesuturi el se dezbină şi se acumulează 
preponderent în ficat şi în nucleii cenuşii striopalidari, apoi se elimină cu urina 
(N-100 ug) împreună cu aminoacizii albuminelor — aminoaciduria (N-100- 
350 ug). 

Clinic, în marea majoritate a cazurilor, simptomele apar între 10-25 de ani, Cu toate 
că leziunile hepatice ar fi cele mai precoce, ele rămân latente şi primele manifestări 
clinice sunt, de obicei, neurologice, includ deteriorarea intelectuală, retard mintal, semne 
extrapiramidale, tremurături în repaus sau în mişcare, rigiditate, tulburări de vorbire 
(disartrie), ulterior mişcări atetozice. 

Se deosebesc câteva forme clinice; abdominală, rigido-hipokinetică, hiper-kinetică, 
hipotonică şi corticală. 

Forma abdominală se manifestă la copiii cu simptome de distrofie hepatică subacută 
şi cu sfârşit letal în primii ani de viaţă. 

Forma rigido-hipokinetică are debutul la vârsta de 12-18 ani. În tabloul clinic 
cu cel în parkinsonism. Se observă şi simptome pseudobulbare cu râs şi plâns forţat. 

Forma hiperkinetică-hipotonică se caracterizează prin hiperkinezii coreo- 

atetoide şi hipotonie musculară cu disfagie şi disartrie. Evoluţia este trenantă, sunt 
posibile remisiuni. 

Forma cortico-extrapiramidală se caracterizează prin debut apoplectiform şi 
simptome piramidale pe fundal de tremor şi alte simptome extrapiramidale. Aceste 
forme sunt acompaniate de crize epileptice şi au un debut după 20 de ani. 

Inelul Kayser-Fleischer (fig. 187, vezi planşa colorată) este specific pentru dege- 
nerescența hepatocerebrală. Se întâlneşte destul de constant. Are o culoare brun-verzuie, 
este dispus la periferia corneei şi corespunde unui depozit de granule fine de cupru. 
Valoarea acestui semn este considerabilă, mai ales când este precoce şi precede apariţia 
semnelor neurologice. 

Tratamentul se bazează în principal pe acţiunea substanțelor chelatoare. Tratamentul 
cel mai eficace, ce a schimbat prognosticul bolii, este reprezentat de D-penicilamină 
sau cuprinil. Acest preparat derivat de penicilină se combină cu cuprul ionic, pentru a 
se elimina apoi prin urină. Doza de atac este 1,5-2 grame pe zi, iar cea de întreţinere — 
| gram pe zi. 


Mioplegia congenitală paroxismală Westfall reprezintă o afecțiune 
familială ereditară autosomal-dominantă, caracterizată prin apariția intermitentă a unor 
accese de paralizie ale musculaturii somatice, însoțite de areflexie tendinoasă şi lipsă 
de răspuns la stimularea electrică. Întrucât manifestările sunt însoțite de modificări ale 
nivelului de potasiu seric, se deosebesc trei tipuri de paralizii periodice: a) tipul 
hipokaliemic, cel mai frecvent; b) tipul hiperkaliemic şi c) tipul normokaliemic, observat 
mult mai rar. 

Paralizia periodică hipokaliemică afectează mai frecvent bărbaţii în raport de 3:1. 
Apare la vârsta pubertară. Paralizia este declanşată în repaus după un efort fizic şi 
survine mai ales noaptea sau dimineaţa la trezire. Paralizia este flască, având o evoluție 
ascendentă, uneori cu risc respirator, fără tulburări de sensibilitate. Reflexele 
osteotendinoase sunt abolite. Muşchii bulbari şi diafragmul sunt de obicei cruțați. Accesul 
durează de la câteva ore până la 1-2 zile, Intervalul dintre accese este variabil, putând 
ajunge în unele cazuri şi până la un an. Alteori, intervalul este foarte scurt, accesele 
repetându-se de mai multe ori pe zi. 

În cursul accesului, nivelul seric al potasiului este scăzut, purtând valori de 3 mg/ 
| sau mai joase, uneori sunt schimbaţi glucocorticoizii şi sunt măriţi în urină 17- 
cetosteroizii şi micşorați 17-oxicorticosteroizii, fapt ce permite de a concluziona că un 
rol important în reglarea lor are regiunea hipotalamo-hipofizară. 

Prognosticul este în general bun. Foarte rar sfârşitul poate fi letal, prin paralizie 
respiratorie în cursul unui acces brutal, accesele pot fi stopate prin ingestie de 7-10 g 
de clorură de potasiu. 

Paraliziile periodice hiperkaliemice constituie o formă familială, fără a fi însoţite 
de scăderea potasiului seric în timpul accesului. Debutează inaintea vârstei de 10 
ani, accesele având o durată mai scurtă. Kaliemia şi excreţia urinară de potasiu sunt 

crescute în cursul accesului. Accesele tind să fie provocate de foame, repaus, frig şi 
de administrarea de KCI. Glucoza, insulina şi gluconatul de calciu le jugulează. 

Paraliziile familiale periodice normokaliemice sunt mai puțin studiate. Debutul lor 
poate avea loc în primii 10 ani, iar accesul poate fi de lungă durată — de la 2 zile până 
la 3 săptămâni, fără a fi acompaniate de modificări ale potasiului în timpul accesului. 
Administrarea de sodiu are o influenţă favorabilă. 


TULBURĂRI ALE METABOLISMULUI BILIRUBINEI 
ŞI AL UNOR PIGMENȚI 

Se deosebesc câteva forme: 

e Hiperbilirubinemia Crigler-Najjar,; 

Boala Gilbert; 

* Sindromul Dubin-Djonson; 

e Sindromul Roters şi altele. 

În acest compartiment vom elucida doar hiperbilirubinemia Crigler-Najjar şi 
porfirinopatiile, precum urmează. 


Hiperbilirubinemia Crigler-Najjar — icter familial cu hiperbilirubinemie indirectă, 
dar nehemolitic, cu semne neurologice şi evoluţie gravă. Consecințe ale activităţii nule 
a glucuronil-transferazei necesare pentru conjugarea bilirubinei. Genetic se transmite 
autosom-recisiv. 

Clinică. Icterul apare în primele zile de viaţă, cu tegumentele portocaliu-roşietice 
şi intensificare progresivă, Ficatul şi splina sunt normale. Precoce apar semne 
neurologice. Sugarul este somnolent, hiperton, reflexele arhaice sunt dispărute, apar 
hiperkineze coreoatetozice, convulsii, apetitul este scăzut, apare vomă, simptome 
oculomotorii („apus de soare”). Bilirubina indirectă creşte aproximativ cu 15-30 mg%. 
Funcţiile hepatice sunt normale, Evoluţia este foarte gravă, moartea survenind în 
primii ani, 

Tulburări ale metabolismului porfirinei 

Metabolismul porfirinei este un proces cu multiple, etape în care participă multe 
enzime. Deficiența enzimelor provoacă dereglarea metabolismului şi acumularea 
porfirinelor, care se manifestă prin: simptome abdominale, cutanate şi dereglări ale 
sistemului nervos. Boala se transmite autosom-dominant, dar pot fi şi forme recisive 
de transmitere. 

Clinică. Atectarea sistemului nervos se manifestă prin polineuropatii asociate 
frecvent cu dureri abdominale, vome repetate, tahicardie, hipertensiune arterială, 
confuzii, comportament psihotic şi convulsii. Atacurile acute, intermitente pot fi 
provocate de multe medicamente, cum ar fi barbituricele, sulfonamidele, alcoolul şi 
insolaţia, care provoacă şi o dermatită hiperpigmentară cu excavații epidermice. 
Polineuropatia afectează în special musculatura proximală a membrelor. Tulburările 
de sensibilitate au o distribuire distală, însă pot afecta și porțiunile proximale ale 
trunchiului. Reflexele osteotendinoase sunt abolite, uneori cu păstrarea paradoxală a 

reflexului achilian. În nervii periferici apare degenerarea axonală şi refacerea lentă 
incompletă. 
Urina are o culoare roşietică, care se intensifică după expunere la lumina solară. 
Tratament cauzal nu este. Se administrează vitamine din grupul B, acid nicotinic, 
preparate de ameliorare a funcției hepatice. 


6. Mucopolizaharidoze (MPZ) 

MPZ sunt boli ereditare metabolice heterogene ale țesutului conjunctiv, care includ 
7 tipuri. Diferenţierea tipurilor se face pe baza defectelor enzimatice, excreția urinară 
de MPZ şi modul de transmitere ereditară. 


Sindromul Morphan (arahnodactilia). Se transmite autosomal-domi- 
nant. Caracteristica — astenie, deformarea cutiei toracice („piept de găină”), degete 
lungi la mâini şi picioare, deformația coloanei vertebrale, scăderea acuității vizuale, 
ectopia cristalinului, „faţă de pasăre”, schimbări din partea sistemului cardiovascular şi 
nervos (tromboembolii cerebrale, hemoragii subarahnoidiene). În urină este mărită 
excreţia acidului hialuronic. Examinarea hidroxipiridinei atestă mărirea ei. Tratamentul 
este simptomatic. 


Sindromul Hurler 

MPZ I-H. Modul de transmitere autosomal-recesiv. Defectul enzimatic: a-L.- 
iduronidază. 

Clinică. Nanism, ghebozitate toracolombară, hirsutism, retard mintal progresiv. 
Facies caracteristic cu trăsături grosolane, hipertelorism, exoftalmie, nas aplatizat cu 
frunte lată, limba mare, dinți malformaţi, mâini şi picioare late, deformate, contractate 
în flexie; osteoporoză; hepatosplenomegalie. Este afectat cordul. În urină se depistează 
dermatan sulfat și sulfat de heparan. 

Tratamentul este simptomatic. 


Sindromul Hunter 

MPZ tip A şi B H. Modul de transmitere X-lincat recesiv. Defectul enzimatic 
iduronat-sulfatază. În urină — sulfat de heparan. 

Clinică. Nanism, gâtul scurt, faciesul grosolan (gargoilic), hipertelorism, dinți 
distanțaţi, macrocefalie, hepatosplenomegalie. Retard psihic minim. Afectarea cordului. 


Sindromul Sanfilippo 

MPZ tip III A, B, C şi D. Modul de transmitere autosomal-recesiv; defectul 
enzimatic: heparan-sulfat-sulfatază, În urină — sulfat de heparan. 

Clinică. Retardul mintal este sever. Copii eretici şi agresivi având o forță fizică 
bună. Trăsături faciale grosolane: limba mare, buze răsfrânte, păr bogat. Modificări 
osoase. Tetraplepie spastică şi dereglări de deglutiție. 

Sindromul Marquio. Modul de transmitere autosomal-recesiv; defectul 
enzimatic - B-galactozidază. i 

Clinică. Gât scurt lăsat pe spate, vertebre aplatizate, mâini și picioare scurte. În 
urină — sulfat de heparan. 


II. BOLILE EREDITARE MUSCULARE 


Distrofia musculară progresivă juvenilă — forma centurilor Erb-Roth 

Este transmisă autosomal-recesiv, se întâlneşte la ambele sexe. Debutează la vârsta 
de 10-20 de ani. Defectul genetic este amplasat pe cromozomul 15. 

Evoluție lentă. Intelect normal. Primul simptom este dificultatea în mers. Mersul 
devine legănat, cu proeminenţa abdomenului şi se observă o lordoză lombară accentuată. 
Ridicarea de pe podea este caracteristică: copilul se intoarce în decubit ventral, apoi se 
ridică în „patru labe”, sprijinindu-se în mâini şi genunchi. Urmează apoi ridicarea prin 
aplecarea mâini lor pe membrele inferioare din ce în ce mai sus, printr-o mişcare de 
cățărare. Se observă o atrofie musculară preponderentă în muşchii proximali ai brațelor 
humerale, omoplatul este deplasat lateral şi dorsal sub formă de „aripi” (fig. 188, 189, 
vezi planşa colorată). 

O asemenea atrofie este pronunțată şi în partea proximală a piciorului şi bazinului. 
Bolnavul nu poate ridica piciorul şi are un mers legănat, „de rață”. Reflexele sunt 
abolite, tonusul mușchilor este diminuat. Sensibilitatea este păstrată. EMG înregistrează 
un traseu de tip miogen, amplitudine mică şi frecvenţă crescută. 


Distrofia musculară pseudohipertrofi- 
că Duchenne 

Gena responsabilă se află pe cromozomul 21. Se 
transmite autosomal X-lincat-dominant, mai rar 
recesiv. Debutul — între 3-6 ani, interesând băieții. 
Simptomatica este asemănătoare cu forma centurilor 
Erb-Roth, însă aici se depistează o pseudohipertrofie 
a mușchilor gastrocnemieni, mai rar a deltoidului (fig. 
190). Cu timpul, devin din ce în ce mai evidente 
atrofiile simetrice ale muşchilor proximali ai centurii 
scapulare şi pelviene. 

Retracţiile tendinoase ale achilianului fac ca 
mersul să devină digitigrad, Evoluție rapidă, 
generalizarea amiotrofiilor cu apariţia retracțiilor 
tendinoase, deformări ale articulaţiilor şi imobilizarea 
la pat. Moartea survine cel mai frecvent prin boli 
intercurente pulmonare. 

Forma Becker este o formă benignă, pacienţii Fig. 190. Distrofie musculară 
supraviețuiesc până la o vârstă normală (fig. pseudohipertrofică Duchenne. 
191), 


472 


Distrofia musculară facio-scapulo-humerală 
Landuzi-Dejerine 

Gena responsabilă a fost identificată pe cromozomul 4. 
Transmitere autosomal-dominantă, ambele sexe fiind 
afectate în egală măsură. Se întâlnesc şi forme sporadice. 
Frecvența acestei distrofii este mai redusă, poate apărea la 
orice vârstă, mai ales în adolescență. Se caracterizează prin 
implicarea muşchilor feței, ridurile şi comisurile sunt şterse, 
mişcările feței reduse, lagoftalmie constantă. Buzele se 
hipertrofiază și proemină, realizând buză de tapir. Procesul 
distrofic afectează apoi progresiv musculatura scapulo- 
humerală, cu diminuarea forţei în segmentele proximale ale 
membrelor superioare. Marginile spinale ale omoplaţilor se 
îndepărtează de peretele toracic — „scapulae alatae”. Este 
o formă mai benignă, având o evoluţie lentă şi mult timp 
compatibilă cu anumite activităţi. 


Distrofii musculare rare 
A. Miopatia distală Hoffman Neville 
l Debut în adolescență, dar poate fi tardiv e; la 50-60 de Fig. 191. Aspectul 
ani. Transmitere ereditară autosomal-dominantă. Tulburările 
motorii şi atrofice încep în muşchii mici ai mâinii şi în grupul 


exterior al pacien- 
tului cu distrofie 


anteroextern al gambei şi progresează lent spre rădăcinile musculară 
membrelor. Evoluţia este benignă. EMG şi biopsie musculară Becker. 
de tip miogen. 


B. Tipul ocular şi oculo-faringian 

Manifestările debutează după 30 de ani şi se caracterizează printr-o paralizie 
oculară foarte lent progresivă bilaterală, mai mult sau mai puţin simetrică. 
Ridicătorul pleoapei, de regulă, primul este atins, determinând o ptoză bilaterală, 
urmată de prinderea muşchilor extrinseci ai globului ocular, rezultând strabisme 
variabile. Evoluţia este atât de lentă, încât bolnavii nu acuză, de obicei, diplopie. 
Mai târziu se asociază disfagia. Se transmite autosomal-dominant. Se întâlnesc şi 
forme sporadice. Examenul electromiografic şi biopsia musculară atestă originea 
miogen distrofică a afecțiunii. 


Miotonia congenitală Thomsen 

Gena responsabilă a fost identificată pe cromozomul 7q35. Este o maladie 
congenitală rară, cu caracter eredo-familial, descrisă de Thomsen în 5 generații 
din familia sa, el însuşi suferind de această afecțiune. Se transmite autosomal- 
dominant, însă se întâlnesc şi forme sporadice, evidenţiindu-se, de obicei, în 
adolescență, mai frecvent la sexul masculin. Sindromul miotonic se evidențiază 
mai ales la extremitățile membrului superior, care constă dintr-o contracție prelungită 

cu decontracție lentă. Astfel, dacă cerem bolnavului să-şi strângă cu putere degetele 
în pumn şi apoi să le desfacă brusc, el o va executa pe ultima cu întârziere. De 
asemenea, dacă el strânge maxilarele sau închide pleoapele cu putere, nu poate 
efectua mişcarea inversă decât cu mare greutate. Bolnavii dispun de o hipertrofie 
musculară cu muşchii proeminenţi induraţi la palpare, ce le conferă aspect atletic 
herculean cu forța musculară scăzută. Reflexele osteotendinoase sunt diminuate, 
apoi abolite. Miotonia este mai accentuată la frig şi ameliorată de căldură. Diagnosticul 
pozitiv se bazează pe prezenţa miotoniei şi caracterul eredofamilial. Nu există un 
tratament eficace, Printre preparatele utilizate în tratamentul miotoniei se înscriu 
chinina şi fenitoina. 

Distrofia miotonică — boala Steinert 

Este o boală sistemică difuză, în care miotonia, miopatia facială şi atrofiile musculare 
distale sunt acompaniate de cataractă, atrofie gonadică, cardiomiopatie, anomalii 
endocrine minore, deficiențe mintale. Gena responsabilă este localizată pe cromozomul 
19q13.3. 

Simptomele de debut sunt scăderea forței în mâini şi dificultățile de mers, 
miotonia fiind rareori supărătoare. Boala devine aparentă clinic între 20-30 de 
ani. Aspectul facial se manifestă prin ptoze palpebrale, rareori oftalmoplegie 
externă. Atrofia muşchilor maseteri, trapezoizi şi sternocleidomastoidieni este 
invariabilă, iar la nivelul extremităților sunt afectaţi muşchii antebraţului şi ai 
gambelor. Demenţa progresivă, altădată considerată frecventă, azi este rar 
decelată. 


Miastenia gravis 

Este o boală care se manifestă prin scăderea forței musculare după contractia 
repetată şi ameliorarea în repaus sau după administrarea substanțelor 
anticolinesterazice. Ea poate debuta la toate vârstele. Această afecţiune este mediată 
imun. Antigenul constituie receptorii de acetilcolină (AchR); anticorpii care se 
formează pot fi identificaţi la nivelul sinapselor neuromusculare în serul pacienților. 
Pierderea de AchR este determinată de anticorpi anti-AchR care sunt IgG heterogeni 
şi care pot fi detectaţi în ser prin teste radioimune. Sunt aduse argumente pentru 
rolul patogenic al anticorpilor la răspunsul clinic favorabil al plasmaferezei şi la 
modificări similare la animalele de experienţă prin infectarea de plasmă. Dintre 
acestea liza mediată pare să fie cea mai importantă. Imunoglobulinele şi componenţii 
complementului sunt prezente pe membrana postsinaptică conducând la procese locale 
distructive. 

În miastenia gravis timusul în 60% din cazuri este anormal. AchR sunt prezenți 
în celulele mioide timice, care în miastenia gravis sunt capabile să sintetizeze în mod 
spontan anticorpi AchR, fapt demonstrat de efectele favorabile ale timectomiei la 
grupul de bolnavi miastenici cu debut precoce. Limfocitele timice puse în culturi 
produc anticorpi antireceptori la acetilcolină. Grupul de pacienți cu debut tardiv (peste 
40 de ani) au în mod obişnuit un timus normal sau atrofic la fel ca şi grupul de 

seronegativi. Miastenia gravis dobândită trebuie deosebită de formele de boală 
ereditară/congenitală care nu sunt imunologice. 

Clinică. Simptomele de debut cele mai 
frecvente sunt diplopia şi ptoza, care apar 
la aproximativ”/, din cazuri (fig. 192), dar 
semnele oculare pot să apară oricând; în 
evoluție simptomele pot fi locale şi 
generalizate. Forța musculaturii scheletice 
determină slăbiciune în membre, în mod 
particular în braţe, mai ales în muşchii 
proximali ai membrelor inferioare, care 
provoacă uneori căderea pacienţilor. Poate 
avea loc apariţia unei vorbiri nazonate, a 
unor dificultăți în masticaţie și deglutiție, 
care cresc pe măsura desfăşurării actului 
alimentar. Uneori apar dificultăţi de 
susținere a capului. Amiotrofiile sunt rare 
şi apar numai în cazuri cu evoluţie 
îndelungată. Reflexele tendinoase sunt vii, 
când ele sunt diminuate sau absente apare 
posibilitatea unui diagnostic alternativ, cum 
ar fi sindromul miastenic Eaton-Lambert. 
Stresurile emoționale pot accentua 
slăbiciunea muşchilor. 

Diagnosticul în mod definitiv stabileşte prezenţa unui titru seric crescut de anticorpi 
anti-AchR (>5*10-'” mol/l). Când testul nu este disponibil, se fac probe cu prozerină 
0,5%. 2 ml subcutanat, care în caz de miastenie peste 20-30 min provoacă o îmbunătățire 
clară a fenomenului miastenic, 

Timomul este decelabil prin TC mediastinală. Timomul nu apare în miastenia gravis 
seronegativă. 

Cel mai sensibil indicator electromiografic în defectul transmisiei neuro- 
musculare este creşterea jitter-ului, dar acesta nu este specific în miastenia gravis. 
La pacienţii cu miastenie oculară jitter-ul poate fi crescut numai la nivelul 
orbicularului ochiului. 

Tratament. La toţi pacienţii se vor constata ameliorări simptomatice după 
administrarea de droguri anticolinesterazice. Drogul de elecție este prozerina şi 
calimina — de 3-5 ori pe zi. Doza incipientă trebuie uneori crescută. 

Timomul trebuie extirpat. Când extirparea este incompletă, este necesară 
radioterapia locală. În general, simptomele miastenice nu se ameliorează după 
timectomie, fiind necesară administrarea unui tratament imunosupresor postoperator, 
Acest tratament se administrează cu corticosteroizi. Prednisolonul singur sau în asociere 
cu azotioprina formează baza acestui tratament. Doze iniţiale de prednisolon (10mg la 

Fig. 192. Blefaroptoză bilaterală la 
privirea de lungă durată în sus în caz 
de miastenie gravis, 

2 zile) în creştere progresivă până la 1-1,5mg/kg corp administrată din două în două 
zile. Creşterea se face pe parcursul a două luni. Prednisolonul combinat cu azotioprină 
(2,5mg/kg corp) se recomandă în cazurile grave de miastenie gravis. Azotioprina 
acționează lent şi de aceea nu se prescrie ca medicament unic, Atingerea maximumului 
de efect favorabil poate dura mai multe luni. Această doză poate apoi să fie redusă 
lent, până la valori minime capabile să controleze simptomatologia. 

Plasmafereza este o metodă prețioasă de obţinere a ameliorărilor de scurtă durată, 
Efectele cele mai bune se obțin printr-o procedură cu durata de 4-5 zile, timp în care se 
înlocuiesc 50m] de plasmă pentru fiecare kg/corp. Ameliorarea maximă se obține la 2- 
3 zile după procedură și durează 2-4 săptămâni. 

Criza miastenică care se manifestă prin mioplegii şi dereglări de respiraţie va fi 
tratată prin aplicarea respirației artificiale cu eliberarea căilor respiratorii şi prin 
administrarea preparatelor anticolinesterazice intravenos, corticosteroizilor şi prin 
aplicarea plasmaferezei. 


Miastenia ereditară / congenitală 

Această grupă de boli este heterogenă, diferită genetic şi nu include anomalii 
imunologice. Cazurile pot fi sporadice sau transmise autosomal-recesiv ori dominant. 
Defectul transmisiei neuromusculare poate fi presinaptic, postsinaptic (deficienţa sau 
anomalii AchR ) sau datorat unui deficit de acetilcolinesterază. Absența decelării 
anticorpilor anti-AchR este un diagnostic esenţial, iar un debut foarte precoce face 
din miastenie un diagnostic foarte puţin probabil. Examenul EMG poate arăta un 
decrement, iar jitter-ul examinat într-o fibră unică este crescut, Unii pacienţi răspund 
favorabil la administrarea orală de piridostigmină (calimin). 


Miatonia congenitală Oppenheim 

Este o boală neuromusculară relativ benignă. Se întâlnesc cazuri familiale. Se 
transmite autosomal-recesiv. 

Mortopatologic se depistează o imaturitate a coarnelor anterioare, a măduvei spinării, 
de aceea unii savanţi consideră miatonia Oppenheim ca fiind o variantă a amiotrofiei 
spinale Werdnig-Hofimann. 

Clinică. Primele semne apar imediat după naştere, sub formă de hipotonie musculară 
difuză pronunţată, fără atrofii insemnate. E caracteristic, că boala o dată cu depăşirea 
vârstei nu progresează, ci invers, treptat regresează. Copiii încep să meargă cu 
întârziere. Dezvoltarea psiho-verbală nu suferă. Miatonia congenitală diferă de rahitism 
şi alte miatonii. 

Tratament. Vitamine din grupa B, A, E, galantamină, prozerină, preparate de kaliu 
şi anabolice, masaj tonizant și exerciţii curative. 

Prognosticul se agravează în caz de infecții virotice, pneumonii. În urma lor copiii 
deseori decedează. 

III. BOLILE EREDITARE NEUROMUSCULARE 


Incidenţa şi prevalența afecțiunilor ereditare diferă de la o formă la alta. Dereglările 
motorii musculare depind de nivelul afectării sistemului nervos. În unele maladii este 
compromis sistemul nervos periferic, cum ar fi în atrofia neurală progresivă Charcot- 
Marie-Tooth. În alte cazuri este afectat neuronul motor la nivelul conului anterior, 
cum ar îi atrofiile musculare progresive Werdnig-Hofimann, Kugelberg-Welander. Se 
notează forme asociate de afectarea neuronului motor spinal şi neuronului motor cortical, 
scleroza laterală amiotrofică sau izolat neuronul motor central — paraplegia spastică 
ereditară Striimpell. 


Amiotrofia neurală Charcot-Marie- Tooth 

Neuropatia ereditară motorie şi senzitivă (boala Charcot-Marie-Tooth, atrofia 
musculară peroneală) se transmite de obicei autosomal-dominant, însă se notează și 
forma autosomal-recesivă, sporadică. Apare în deceniul doi al vieţii, manifestându-se 
prin dificultăți de mers. Iniţial poate debuta cu crampe, fasciculații în mușchii gambei. 
Deficitul motor apare mai ales la musculatura distală a piciorului, determinând 
imposibilitatea flexiei dorsale a piciorului bilateral cu mers stepat. Treptat se atrofiază 
muşchii porțiunii distale a picioarelor, determinând aspectul de „picior de barză”. 
Tulburările de mers sunt asociate de deformările piciorului, mai frecvent pes cavus, 
asociat cu degete „în ciocan” (fig. 193, vezi planşa colorată) şi, uneori, cu o poziţie a 
piciorului în echinovarus. Modificările din partea mușchilor mâinilor apar mai târziu (fig. 
194, vezi planşa colorată). Reflexele osteotendinoase diminuează sau dispar. 

Investigaţiile electrofiziologice şi biopsia nervilor pot evidenția câteva tipuri ale 
neuropatiei ereditare motorii şi senzitive. Mai frecvent se întâlneşte tipul I familial al 
maladiei, Se datorează mutaţiei genei pentru proteina mielinei pe cromozomul | sau 
duplicării segmentare a cromozomului 17, care include gena pentru proteina mielinei 
22. Apare o neuropatie demielinizantă difuză. În această formă sunt mai exprimate 
tulburările de sensibilitate distală, ataxia. Precoce se instalează şi deficitul la nivelul 
mâinilor. Nervii periferici pot fi îngroşați. 

Tipul II este o neuropatie axonală. Debutul acestei forme se poate extinde până la 
adulţi de vârstă medie sau chiar vârstnici. 

Examenul de stimulodetecţie relevă diminuarea marcată a vitezei de propagare a 
impulsului în fibrele nervilor periferici. 

În forma rară cu transmisie dominantă X-legată a maladiei simptomatologia clinică 
este similară formei autosomale, dar femeile purtătoare sunt asimptomatice sau prezintă 
o afectare uşoară. 

Tratament efectiv nu există. Pacienţii pot fi ajutaţi prin masaj, corecţii chirurgicale 
ale deformărilor piciorului sau transpoziții tendinoase. 


Amiotrofiile spinale progresive 

În cadrul arrofiei musculare spinale progresive „o altă formă a maladiei neuronului 
motor (MNM), se afectează doar coarnele anterioare. Sunt descrise forme 
caracteristice pentru sugari, vârsta fragedă, perioada de adolescenţă. Este necesar de 

menţionat, că aceste forme sunt cauza de bază a mortalităţii infantile moştenite şi după 
fibroza cistică — cea mai frecventă formă de maladie autosomal-recesivă. Cea mai 
cunoscută formă este tipul Werdnig-Hoffinann de atrofie musculară spinală infantilă. 
La adolescenţi poate evolua atrofia musculară spinală Kugelberg- Welander. Forma 
Aran-Duchenne apare la adulţi. În acelaşi timp atrofia musculară spinală poate fi o 
parte componentă a altor sindroame, aşa ca ataxia Friedreich. În pofida diversităţii 
clinice a atrofiilor musculare spinale moştenite toate formele sunt legate de un singur 
locus pe cromozomul 5q, deci sunt genetic omogene. Această grupă de atrofii musculare 
spinale se deosebeşte genetic de forma familială a SLA, în care prin analiza de lincaj 
s-a determinat un defect genetic pe cromozomul 2]. 

Atrofiile musculare spinale progresive se întâlnesc mai frecvent la bărbaţi, 
raportul dintre femei şi bărbaţi fiind de 3,6:1. Circa în jumătate de cazuri 
debutează cu atrofia simetrică (uneori asimetrică) a muşchilor extrinseci ai 
mâinilor, lent afectând şi muşchii proximali ai membrelor superioare. Mai rar 
atrofiile spinale debutează cu atrofia mușchilor membrelor inferioare. De 
asemenea, rareori maladia începe cu afectarea muşchilor proximali. Aceste 
amiotrofii nucleare tind spre evoluţie progresivă mai lent ca în cazurile de 
scleroză laterală amiotrofică, pacienţii supraviețuind 15 şi mai mulți ani. Pacienţii 
mai tineri supraviețuiesc mai mult timp. Unele forme de atrofii spinale sunt 
moştenite. Principala maladie, cu care trebuie de efectuat diagnosticul diferenţial, 
-este neuropatia motoră imuno- meua, care evoluează cu sau fără de prezența 

implică prezenţa unei neuropatii în defavoarea a dle ai de naladie a a 
neuronului motor. 


Scleroza laterală amiotrofică Charcot 

Cea mai frecventă formă a MNM este scleroza laterală amiotrofică (SLA), 
care afectează nu numai coarnele anterioare, dar şi tractul cortico-spinal. În cadrul 
atrofiei musculare spinale progresive, o altă formă a MNM, se afectează doar coarnele 
anterioare. 

Majoritatea pacienților cu SLA au vârsta cuprinsă între 50 şi 70 de ani, dar maladia 
poate debuta şi mai precoce, la persoanele mai tinere de 40 ani. Se întâlneşte 
preponderent la bărbaţi (de 1,5 - 2 ori mai frecvent). Incidenţa se estimează la cifra de 
1,5/100 000 de locuitori. Prevalenţa este de 4-6/100 000 de locuitori. 

SLA este o maladie fatală. Circa o pătrime din pacienţi decedează timp de 2 ani, 
jumătate din ei decedează timp de 3 ani. Însă circa o pătrime din pacienţi supraveţuiesc 
până la 8 şi mai mulţi ani. 

Majoritatea cazurilor de SLA sunt sporadice; cazurile familiale reprezintă 5-10% din 
numărul total de cazuri. În forma familială maladia se transmite autosomal-dominant. 

Patogenie. Au tost propuse câteva teorii de patogenie a SLA, însă nici una din ele 
nu poate fi considerată exclusivă. În cele 10% din cazurile familiale s-a determinat mutaţia 

genei, ce codifică Cu/Zn superoxid-dismutaza pe cromozomul 21. Diminuarea activității 
acestei ensime conduce la intoxicația determinată de radicali liberi. Totodată, 
medicamentele antioxidante s-au dovedit a fi ineficiente. Pentru cazurile non-familiale 
disfuncţia imunologică poate fi un mecanism contribuitor la evoluţia maladiei. 

Manifestări clinice. Diagnosticul SLA se bazează cu predilecție pe semnele și 
simptomele clinice. Este important, ca unele simptome să fie prezente, iar altele 
trebuie să lipsească. Este necesară prezența asociată a semnelor de afectare a 
neuronului motor periferic şi a celui central. De asemenea, un rol important joacă 
electromiografia, în acelaşi timp nu există markeri biologici, care ar permite un 
diagnostic definitiv. 

Deficitul motor într-un membru este cel mai frecvent semn inaugural. Poate fi 
bilateral, dar asimetric. Membrul superior este afectat mai frecvent decât cel inferior. 
Mai des suferă muşchii părților distale ale extremităților, care se manifestă de obicei 
prin pierderea mişcărilor fine ale degetelor mâinii şi prin mers stepat. 

Afectarea mușchilor cu inervaţie bulbară de asemenea se întâlneşte frecvent în 
calitate de semn de debut al maladiei. Pacienţii se prezintă cu dizartrie, modificarea 
vocii sau tulburări uşoare de deglutiţie, cum ar fi senzaţia de blocaj printr-un bolus 
alimentar. 

Sindromul neurodegenerativ periferic (apare la afectarea neuronului molor 
periferic al coarnelor anterioare ale măduvei spinării) 

Semnele şi simptomele includ: 

è atrofii musculare, fasciculații 

e extensiune progresivă 

e distribuţie asimetrică, non-radiculară 

Tulburarea motorie se asociază cu atrofia musculară, care treptat devine evidentă. 
Se conturează o discordanţă dintre gradul de atrofie şi slăbiciune; în stadiile iniţiale este 
mult mai proeminentă atrofia. Ca regulă, radiculele şi trunchiurile de nervi nu sunt implicate. 
Tulburarea se extinde progresiv, Se dezvoltă o atrofie globală a mâinii („mână de 
maimuţă”), urmată de o atrofie a extremității (atrofia unui grup muscular solitar), apoi 
deficit bilateral, care în cele din urmă se generalizează. 

Fasciculaţiile sunt un semn extrem de relevant, în special când se întâlnesc în arii 
fără de manifestări clinice de slăbiciune. Frecvent, ele se asociază cu crampele şi 
trebuie diferenţiate de aşa-numitele fasciculaţii „benigne” la pacienţii anxioşi, care de 
cele mai dese ori se limitează la o zonă specifică. 

Sindromul piramidal (apare la afectarea neuronilor motori corticali) 

Semnele și simptomele includ: 

e hiperreflexie în arii non-amiotrofice 

e prezența reflexelor în pofida amiotrofiilor 

e ocazional mers spastic 

ə poate fi prezent semnul Babinski 

Reflexele osteotendinoase sunt exacerbate în arii normale (fără de amiotrofii). Ele 
continuă să se depisteze în stadiile tardive în zone atrofice, în care lipsesc în alte condiții. 

Mai rar se determină hipertonia musculară, care poate fi cauza mersului spastic. Semnul 
Babinski poate fi prezent sau poate lipsi chiar la manifestarea unui sindrom piramidal 
desfăşurat. 

Sindromul bulbar (se afectează neuronii motori bulbari) 

Semnele şi simptomele includ: 

e dereglări de vorbire: disfonie, dizartrie 

e probleme de deglutiţie: acumulare de salivă, disfagie, sindroame de aspirație 

e râs şi plâns sardonic 

Acest sindrom combină semnele de afectare a nucleilor motori bulbari cu semnele 
pseudobulbare cauzate de afectarea căilor corticonucleare. Disfuncţia de vorbire, care 
se manifestă prin combinarea disfoniei şi dizartriei, constă în vorbire nazonată şi dificultăți 
de articulaţie. Treptat, vorbirea nu se desluşeşte. Problemele de deglutiție sunt 
responsabile de acumularea excesivă a salivei, urmată de exprimarea mai evidentă a 
disfagiei, care treptat devine severă și poate duce la eliminarea lichidelor prin căile 
nazale, iar uneori la o aspirație fatală, Râsul şi plânsul sardonic sunt semne pseudobulbare, 
asociate de o hiperreflexie a mușchilor masseter. Limba se atrofiază. Se vizualizează 
fasciculaţii în muşchii limbii. 

Semne de excludere (sunt tot atât de importante ca şi semnele precedente, 
poate şi mai importante, deoarece prezența unuia din ele exclude, fără de excepții, 
diagnosticul de SLA). 

Semnele şi simptomele care exclud SLA: 

e tulburări de sensibilitate 

ə dereglări sfincteriene 

e afectări neurovegetative 

e manifestări oculomotorii 

e demența 

Electromiografia este utilizată pentru: depistarea semnelor de denervare, relevarea 
muşchilor implicaţi în procesul patologic, demonstrarea lipsei distribuţiei radiculare a 
leziunii, calcularea vitezei de transmisiune a impulsului, demonstrarea lipsei blocajului 
motor şi afectării fibrelor senzitive. 

Această metodă joacă un rol important în stabilirea diagnosticului. EMG furnizează 
evidenţa afectării difuze a coamelor anterioare, Este necesar de demonstrat denervarea 
şi reinervarea în structurile din afara celor inervate de un nerv periferic. De asemenea, 
examenul demonstrează lipsa distribuţiei radiculare a leziunii. Modificările EMG constau 
în depistarea activităţii spontane (preponderent fasciculații, dar şi fibrilaţii, unde pozitive 
ascuţite) şi a potenţialelor de unități motorii majorate în amplitudine, durată şi număr de 
faze. 

Numai EMG contribuie la un diagnostic pozitiv. 

Tratament. Actualmente, în scleroza laterală amiotrofică nu există nici un tratament 
eficace. În triajuri clinice s-a demonstrat că administrarea preparatului Rilutek 
(Rilusole) — 20 mg pe zi extinde durata de supraviețuire a pacienţilor, mai exprimată 
când tratamentul este inițiat precoce. 

Paraplegia spastică ereditară (Striimpeil) 

În paraplegia spastică ereditară transmisiunea se face autosomal-dominant sau 
siv. Maladia debutează la vârsta de 10-12 ani — în cazul moştenirii autosomal- 
isive a maladiei şi circa la vârsta de 20 de ani — în cazul moştenirii autosomal- 
ninante. Anatomopatologic se depistează o degenerare a căilor corticospinale din 
doanele laterale ale măduvei spinării şi o pierdere a fibrelor fasciculelor gracilis 
cordoanele dorsale. Boala debutează cu dificultăţi la mers, determinate de 
iciunea membrelor inferioare. Reflexele osteotendinoase sunt exagerate, iar 
»unsul plantar este în extensie. În unele cazuri boala poate debuta în cursul primului 
de viaţă, sub forma unei dezvoltări motorii întârziate. În afară de tulburări 
umidale, la pacienţi pot fi determinate şi ataxie cerebeloasă, tulburări ale sensibilităţii 
funde, incontinenţă urinară sau micţiuni precipitate. Intelectul pacienților este 
trat. Rareori pot fi implicate şi membrele superioare: mai frecvent se constată 
cerbarea reflexelor tendinoase. Evoluţia maladiei este lent progresivă, dar paralizii 
nplete nu se dezvoltă. Până la vârsta de 50 de ani pacienții se deplasează de sine 
ător. 

Tratamentul este simptomatic. Pentru diminuarea spasticităţii se poate administra 
Jofen, sirdalud sau mydocalm. Deformările piciorului pot fi ameliorate printr-o 
ectare chirurgicală. 


IV. ATAXIILE EREDITARE 


Eredoataxia spino-cerebeloasă Friedreich 

Maladia Friedreich reprezintă o scleroză combinată medulară de natură de- 
jerativă, care implică trei sindroame majore: ataxia cerebeloasă, sindromul piramidal 
taxia tabetică, asociate tulburărilor trofice caracteristice. 

Maladia interesează prepon- 
ent bărbații, debutul fiind între 8- 
ani, are o incidență familială, cu E o CĂII eri A 
nsmisie după modul recesiv (fig. 
5), dar potenţial există şi cu mod 
minant (mai ales la persoanele de 
stă înaintată). De menţionat, că 
cadrul unor familii există o 
ncidenţă cu alte boli degenerative, 
cum maladia Pierre-Marie, 
cromul Roussy-Levy, ca şi prezenţa 
or forme latente de boală, mani- 
tate doar prinu-un picior scobit sau : i 
flexie osteotendinoasă. BĂIAT ATĂ BĂIAT FATĂ 

e-s . . . SĂNĂTOS PURTĂTOARE PURTATOR BOLNAVA 

Clinic boala se instalează insi- 

jS, uneori cu semne subiective 


A i Fig. 195. Tipul transmiterii genetice a 
zitive, după care apar semnele maladiei Friedreich. 

motorii. Chiar în această fază de debut, la un examen minuţios pot fi evidenţiate abolirea 
reflexelor, tulburările trofice, cu picior scobit sau cifoscolioză. 

Dintre semnele motorii, ataxia se impune cu aspectul său mixt cerebelo-tabetic 
(mersul devine talonat, cu baza lărgită, accentuat de închiderea ochilor) (fig. 196), 
Fenomenele ataxice se evidențiază la membre prin probele cerebeloase indice-nas şi 
călcâi-genunchi, deseori se atestă oscilaţii ale capului şi trunchiului, verticalitatea fiind 
compromisă. 


(b) Ataxie 

! (¢) Parkinsonian 


Fig. 196. Caracterul mersului în diverse stări. 


Se observă un tremor intenționat şi instabilitate motorie cerebeloasă, care se combină 
uneori cu o agitație motorie cu aspect coreiform. Vorbirea devine cerebeloasă, dizartria 
caracteristică este cu lentoare în exprimare şi sacadată. 

Proba Romberg pozitivă este caracteristică sindromului tabetic, 

Sindromul piramidal este evidenţiat sub forma unei pareze cu diminuarea mişcărilor 
active, rareori paraplegie în flexie. Se descriu uneori atrofii musculare, care, o dată ce 
apar tardiv, prin lipsa de utilizare sunt amiotrofii cu caracter distal, ce se pot întâlni însă 
şi la începutul bolii. 

Reflexele osteotendinoase se abolesc precoce, iniţial la membrele inferioare, apoi 
la cele superioare, reflexele cutanate abdominale sunt abolite, în schimb reflexul cutanat 
plantar este inversat (semnul patologic Babinski). 

Tulburările de sensibilitate profundă sunt determinate de atingerea fasciculelor 
cordoanelor posterioare, interesând mai ales membrele inferioare, de afectare cu 
caracter tabetiform, 

Nistagmusul apare aproape constant şi poate fi rultidirecțional. 

Tulburările trofice includ piciorul scobit, care iniţial este produs prin tulburările trofice 
musculo-tendinoase (fig. 197), în evoluţie apare aspectul de varus equin. Cifoscolioza 
poate fi precoce şi este secundară atrofiei musculare toracice superioare. 

Tulburările psihice rare pot fi sub tormă 
de oligofrenie, iar crizele convulsive sunt cu 
incidență mai mare decât în rândurile 
populației generale. 

Se pot asocia atrofia optică, retinita 
pigmentară, pareze oculomotorii, surditate, 
sunt descrise de asemenea leziuni cardio- 
vasculare, tahicardie paroxistică, fenomene 
respiratorii, acrocianoză etc. 


Fig. 197, Picior scobit Friedreich, 


Eredoataxia cerebeloasă 
spastică Pierre-Marie 

Eredoataxia spino-cerebeloasă Pierre-Marie apare mai rar, fiind considerată de 
mulți autori ca o varietate a ataxiilor olivo-ponto-cerebeloase şi face parte din grupul 
aşa-numitelor ataxii non-Friedreich. 

Este o maladie ereditară, ce apare la mai multe generaţii, transmisia ereditară fiind 
autosomal-dominantă. Vârsta de debut a bolii este de peste 20 de ani. 

Clinic, simptomul iniţial constă într-o ataxie a mersului, apoi necoordonarea 
membrelor inferioare, mersul ataxic devine în evoluţie cerebelo-spasmodic, dat fiind 
componenţa piramidală care se asociază pe parcurs. 

Sindromul piramidal se manifestă prin diminuarea forței la membrele inferioare, 
prin spasticitate, reflexele osteotendinoase prezente şi chiar exagerate, uneori clonus 
al rotulei şi piciorului, reflexul patologic Babinski, reflexele cutanate abdominale se 
abolesc. În general, nu se atestă tulburări de sensibilitate. Bolnavii pot acuza diverse 
parestezii şi/sau crampe musculare dureroase, 

Atrofia optică se descrie frecvent. În calitate de tulburări trofice ocazional sunt 
descrise scolioza şi picioarele scobite. Evoluţia este lent progresivă, pierderea capacității 
de muncă este tardivă, uneori handicapul este impus de o degradare intelectuală. 

Diagnosticul diferenţial se va face cu forma cerebelo-spasmodică a sclerozei 
multiple, care are în plus un sindrom vestibular şi evoluţie în pusee caracteristice, fără 
caracter eredo-familial. Diferenţierea de maladia Friedreich este uneori, mai ales la 
inceput, dificilă, dar în această boală se asociază şi un sindrom tabetic prin tulburările 
de sensibilitate profundă şi abolire de reflexe, boala debutând la o vârstă mai precoce. 
Atrofiile cerebeloase primare de tipul celor olivo-ponto-cerebeloase pot pune uneori 
dificultăți diagnostice, dar în această formă pe prim-plan se situează simptomatologia 
cerebeloasă (fig. 198). 


Eredoataxia amiotrofică Roussy-Levy 

A fost descrisă pentru prima oară de Roussy şi Levy în 1926, fiind apropiată şi 
chiar ca o formă de maladie Friedreich. 

Este o boală evidențiată la vârsta copilăriei, sexul masculin fiind mai afectat. Modul 

de transmisie este cu o ereditate 
autosomal-dominantă. În aceeaşi 
familie s-au descris şi cazuri de 
maladie Friedreich. 

Clinic, pe prim-plan se eviden- 
țiază o ataxie a stațiunii verticale şi 
a mersului, atrofii musculare cu 
caracter distal la muşchii mâinilor şi 
ai gambelor, piciorul luând deseori 
aspectul de „picior de barză ”. 

Reflexele osteotendinoase sunt 
abolite la membrele interioare. Nu are 
modificări importante cerebeloase la 
probele segmentare. Rareori sunt 
depistate tulburări de sensibilitate 
profundă. Tulburări trofice cu picior 
scobit şi cifoscolioză apar în stadiile 
tardive. Evoluţia bolii este foarte lent 
progresivă, cu perioade de stabilizare, 
în final se poate constata o incapa- 
citate de muncă. 


Fig. 198. Atrofie cerebeloasă corticală 
familială. RMN T, în plan sagital, indicând 
o atrofie marcată a vermisului şi lărgirea 
ventriculului IV. Trunchiul cerebral este 


uşor atrofic, 


Terapia instituită constă dintr-un tratament simptomatic. Indiferent de sediul leziunii 
pe sistemul nervos central sau periferic, acesta va include un tratament medical, 
fizioterapeutic, igieno-dietetic, psihologic şi chirurgical, 


Eredoataxia olivo-ponto-cerebe- 
loasă Dejerine- Thomas 

Atrofia olivo-ponto-cerebeloasă De- 
jerine-Thomas, descrisă în 1900, apare ca 
o atrofie simetrică a cortexului cerebelos 
cu degenerarea totală a nucleilor pontini, 
atrofia olivelor şi o degenerare a 
conexiunilor olivo-cerebeloase (fig. 199). 
S-au descris familii, în care boala a fost 
transmisă în mod dominant la trei generaţii; 
ea apare, de obicei, între vârsta de 30-50 
de ani. 

Clinic se descrie pe prim-plan un 
sindrom cerebelos cu tulburări în staţiune, 
mers ataxic intens şi voce scandată, mai 
rar-— un tremor intenționat, uneori nistagmus. 
Evoluţia maladiei este lentă. 

Fig. 199. Atrofie olivo-ponto- 
cerebeloasă. RMN în plan sagital, 
demonstrând atât atrofie vermiană 
(săgeata), cât şi micşorarea punţii. 


Forma de atrofie olivo-ponto-cerebeloasă cu interesarea nucleului /ocus niger şi a 
nucleilor de la bază, leziunile fiind extinse şi spinal, are pe lângă fenomene cerebeloase, 
la care complementar se adaugă, şi semne extrapiramidale de tip akinetic-hiperton. 

Forme de atrofie primară au mai fost descrise în raport cu structurile cerebelului. 
interesate în procesul abiotrofic, şi ale altor structuri, cum ar fi atrofiile olivo-rubro- 
cerebeloase, atrofiile cerebeloase corticale tardive (degenerarea parenchimatoasă 
tardivă Marie), atrofia olivo-cerebeloasă Holmes, 1907 şi atrofia cerebeloasă difuză 
Brower, rapid evolutivă în 2-3 ani. 


BOLILE EREDITARE ALE SISTEMULUI 
EXTRAPIRAMIDAL 


Boala Parkinson 

A fost descrisă de autorul, care-i poartă numele şi care suferea de această boală, 
sub denumirea de paralizie agitată, fiind constituită dintr-un sindrom hiperton-hipockinetic 
cu tremurături. 

Etiologic se distinge boala Parkinson degenerativă de celelalte sindroame 
parkinsoniene realizate de diferiți agenţi patogenici: 

Factori infecțioşi, ca encefalita epidemică (constituind stadiul doi de evoluţie al 
acestei boli, sifilisul localizat în sistemul extrapiramidal — striatita luetică, diverse 
encefalite). 

Factori toxici, care pot realiza sindroame parkinsoniene, sunt oxidul de carbon, 
manganul, mercurul sau mai recent unele substanțe medicamentoase din grupul 
neurolepticelor, 

Factori vasculari, ca hipertensiunea arterială şi ateroscleroza cerebrală. 

Factori traumatici, ca traumatismul cranian, care discutabil este considerat drept 
factor favorizant în declanşarea sindromului parkinsonian. 

Factorul tumoral, prin localizarea unor leziuni neoformative în structurile 
responsabile de apariţia sindromului parkinsonian. 

Boala Parkinson degenerativă apare între 40-50 de ani, predominând ușor la sexul 
masculin, prevalența fiind estimată la 120/100 000 de locuitori. 

Această maladie se caracterizează prin degenerescența sistemelor dopaminergice 
centrale şi a căilor monoaminergice (norepinetrina, serotonina), colinergice şi peptidergice, 
reprezintă consecinţa unei apoptoze neuronale, care afectează teritoriul bine definit al 
sistemului nervos central şi în primul rând neuronii din substanța neagră, neuronii care 
sintetizează şi eliberează neuromediatorul dopamina. 

Debutul bolii este insidios, în plină sănătate aparentă, cu senzaţie de înțepenire a 
unui segment (legat uneori de profesia bolnavului), dificultate în executarea și controlul 
unor mişcări, senzaţii de amorţeală a unor segmente, fenomenele fiind predominante 
pe o parte a corpului şi pe membrele respective. Alteori se remarcă un tremor 
caracteristic la extremitatea distală a mâinii. Pacientul devine mai încetinit în acţiune, 
în mers, iar faciesul inexpresiv — cu lentoare în vorbire, 

În perioada de stare sunt prezente, de regulă, cele trei simptome principale: akinezia, 
rigiditatea şi tremorul. 

Akinezia, ca simptom fundamental, obligator se defineşte ca o întârziere a inițiativei 
motorii. Bolnavul este imobil, cu faciesul inexpresiv, fix, nu clipeşte decât foarte rar. 
Mişcările lui automate nu sunt diminuate sau absente, pierde echilibrul membrelor 
superioare în timpul mersului sau gesticularea în timpul vorbirii. Repetarea unei şi aceleiaşi 
mişcări devine laborioasă. 

Pentru a executa o mişcare parkinsonianul trebuie să se concentreze. La pornirea 
în mers are o „ezitare de start”. Acest blocaj motor, uneori cu cădere înainte, poate fi 
vizibil şi în vorbire sau la scris. Vorbirea parkinsonianului este marcată de akinezie, el 
devine hipofon şi palilalic. Uneori, sub influenţa unei stări emoţionale (un stres), apare 
fenomenul de kinezie paradoxală. Bolnavul parkinsonian fuge, urcă rapid nişte scări şi 
pentru câteva momente akinezia dispare. Există fenomenul de akinezie paradoxală; la 
bolnavul, care beneficiază de tratament cu L-dopa şi care în pofida faptului că acest 
medicament suprimă akinezia, el se blochează. 

Rigiditatea sau hipertonia musculară a parkinsonianului, element constant, are toate 
caracteristicile hipertoniei musculare de tip extrapiramidal. 

Bolnavul, din cauza hipertoniei generalizate predominant pe flexori, are corpul 
anteflectat, rigid, faciesul inexpresiv, privirea fixă 
(fig. 200). 

Se mişcă greu, iar la întoarcere se mişcă în bloc (ca 
un lup). Hipertonia musculară este plastică, ceroasă, 
însoțită de semnul roții dințate, iar reflexul de postură 
este exagerat. În mers face paşii mici, se deplasează în 
bloc, mersul are aspect de fugă după centrul său de 
greutate (fig. 196). La oprire mai tace câțiva pași. În 
poziţie culcată, capul rămâne ridicat, ca şi când ar avea 
o pernă — „perna psihică”. Are antero-, retro- şi 
laterotracţii, care pot apare spontan sau la o uşoară 
împingere de către examinator. Hipertonia musculară 
diminuă în repaus, somn şi se exagerează la emoţii şi 
efort. 

Tremorul parkinsonian, semn inconstant, apare în 
repaus şi dispare cu ocazia iniţierii unei mişcări 
voluntare, are un ritm de 4-6 cicluri pe secundă (fig. 
201) şi se exprimă la extremitatea distală a mâinii, 
simulând anumite gesturi (număratul banilor, răsucitul 
țigării, facerea unei pilule) sau la articulaţia pumnului, 
unde face mişcări de batere a tobei. 


Cu piciorul imită baterea tactului. Pe faţă se observă Fig. 200. Dereglare 
numai tremorul bărbiei şi al limbii. Tremorul se  posturală tipică în boala 
accentuează la un efort mintal sau în timpul unei Parkinson. 

activități care-i sustrage atenţia. Uneori se poate constata şi o tremurătură de atitudine 
sau chiar de acțiune asociată unei mişcări voluntare. Amplitudinea tremurăturii este 
mare, apare şi în repaus, în atitudine sau chiar în acţiune, încât diagnosticul poate fi 
stabilit mai uşor prin prezenţa unei „roți dinţate”. 

Fig. 201. Tipurile de tremor. În fiecare caz, cel mai inferior traseu reprezintă 
înregistrarea accelerometrică de la mâna extinsă; celelalte două trasee superioare 
reprezintă înregistrarea electromiografică de suprafață de la grupul mușchilor 
extensori (superior) şi flexori (mediu) ai antebraţului: 

A —tremorul fiziologic; nu există dovezi ale sincronizării activității electromiografice (EMG). 

B ~ tremorul esenţial familial; mişcările sunt foarte regulate şi salvele EMG au loc simultan în mușchii 
antagoniști. 

C — tremorul neuropatic; mişcările sunt neregulate şi salvele EMG variază ca timp între cele două 
grupuri musculare. 

D-—tremorul parkinsonian; salvele EMG alternează între grupurile musculare antagoniste. Calibrarea 
este Is. 


Scrisul bolnavului este tulburat, predomină micrografia. Se pot întâlni şi alte simptome, 
cum ar fi cele vegetative (seboree, hipersialoree, micțiuni imperioase, hipotensiune 
ortostatică). 

Subiectiv pacienţii acuză parestezii, crampe dureroase, uneori diminuarea olfacției, alterații 
vizuale ale sensibilităţii de contrast şi ale potenţialelor evocate vizual. 

Reflexele osteotendinoase sunt uneori vii, iar reflexul nazo-palpebral este exagerat 
şi inepuizabil. 

Ca tulburări psihice se pot întâlni stări depresive, bradifrenie şi uneori deficit cognitiv. 

Ca tulburări vegetative se întâlnesc edeme şi cianoză la extremităţi, hiperhidroză, 
tulburări trofice cu artroze degenerative şi retracţii tendinoase cu varus equin şi deformări 
ale degetelor (reumatism palidal). 

Boala Parkinson este lent progresivă, prognosticul vital este în raport cu apariția 
unor complicaţii (respiratorii, embolice, urinare sau cutanate). 

Terapia antiparkinsoniană are ca scop restabilirea echilibrului dopamină- 
acetilcolină la nivelul nucleilor cenușii: 

reducerea hipercolinergiei centrale prin anticolinergice (alcaloizi de Belladonna, 
romparkin 2 mg x 3 sau capsule 5 mg x 4 ori pe zi); restaurarea tonusului 
dopaminergic prin preparate dopaminomimetice (levodopa, carbidopa 25-100 mg 
de 2 ori/zi, apoi 50-200 mg până la doza diurnă sumară 2000 mg, iar la apariţia unor 
fenomene indezirabile de tip „„on-off” se poate reduce, dozele fiind fragmentate 
până la 8 ori pe zi) sau agonişti dopaminergici (bromocriptină 1,25 mg/zi până la 
10-20 mg/zi; amantadină 100 mg x 2 ori/zi; selegilină 5 mg x 2 ori/zi). 

Tratamentul chirurgical implică stereotaxia, care are indicaţii în 
parkinsonismul tremurant. Se preferă intervenţia asupra nucleului ventro-lateral 
al talamusului din emisfera nedominantă pentru a se evita apariția afaziei 
subcorticale postoperatorii. 

Kinetoterapia este un tratament de reabilitare fizică, urmărind păstrarea auto- 
matismelor motorii. 


Coreea cronică degenerativă Huntington 

Este o maladie degenerativă caracterizată printr-un sindrom extrapiramidal hipoton- 
hiperkinetic, însoțită de tulburări psihice cu evoluţie spre demenţă. 

Maladia este ereditară, datorată unei singure gene, localizate pe cromozomul 4, 
necuplată cu sexul şi a cărei transmitere se face după modul autosomal-dominant. 
Vârsta de predilecție este între 35-55 de ani, dar pot exista forme de afectare şi la 
vârste mai tinere. 

Simptomatologia completă a coreei Huntington cuprinde trei simptome cardinale: 
mișcările involuntare de tip coreic, tulburările de tonus muscular şi tulburările psihice. 

Mişcările coreice se manifestă prin bruschețea și amplitudinea accentuată, 
mai ales la nivelul gâtului şi al trunchiului, mişcările involuntare diminuă în repaus, 
izolare şi dispar în somn. Sunt inhibate de voință pentru scurt timp. Mişcările se 
pot exprima la nivelul feţei, cuprinzând în ordine muşchii peribucali, pleoapele, 
fruntea, mandibula, determinând diverse grimase ale feței cu aspecte ce nu concordă 
cu starea afectivă a bolnavului, mişcările involuntare cuprind limba, laringele, 
faringele, diafragmul, muşchii intercostali cu tulburări de vorbire cu debit vocal 
neregulat, încetinit ori accelerat, se pot produce zgomote diverse, care parazitează 
vorbirea normală. 

Mersul bolnavului coreic este caracteristic, la început aspectul este de om beat, 
imediat el devine țopăit, dansat datorită mişcărilor involuntare ale membrelor inferioare 
(sărituri, devieri, alunecări, împleticiri, paşi brusc măriţi, încălecați etc.), bolnavul face 
câţiva paşi repeziţi aruncând picioarele înainte, apoi se opreşte brusc, aspectul este de 
mers dansant, 

Tonusul muscular este modificat în sensul unei hipotonii musculare localizate la 


nivelul mişcărilor involuntare. 


Tulburările psihice se manifestă prin iritabilitate, accese de furie şi uneori depresie 
cu tendinţă la suicid. Tulburările sferei intelectuale vizează atenţia, diminuarea memoriei, 
precum şi elemente delirante, stări confuzionale, stări bipolare depresive-maniacale, 
precum şi aspecte psihotice paranoide. Lent, progresiv se alterează funcţiile intelectuale 


şi se instalează o demenţă finală. 


În afară de forma clasică descrisă mai sus, s-au mai descris forme rigide şi akinetice, 


şi formele predominant psihice. 


Diagnosticul diferenţial se efectuează cu alte mişcări involuntare, ca diverse 


maladii coreice, cum ar fi coreea acută 
Sydenham, care este în raport cu o infecție 
streptococică. Coreea senilă apare peste 60 de 
ani şi are o evoluţie mai benignă şi puţine tulburări 
psihice, coreele cronice restante după un accident 
vascular sunt de obicei unilaterale şi neevolutive. 
Formele rigide de coree cronică se vor diferenţia 
de maladia Parkinson. 

Paraclinic manifestările sunt indicate în 
imagine (fig. 202). 

Tratamentul constă în medicaţia de suprimare 
a dopaminei cerebrale. Dopegytul în doze de 5- 
10 mg/zi conduce la o ameliorare spre finele celei 
de-a doua săptămâni. 

Alfa-metilparatirozina dă rezultate rapide 
favorabile prin blocarea sintezei catecola- 
minelor. 

Medicamentele care blochează receptorii 
dopaminergici sunt majeptilul şi haloperidolul. 

Ca orice afecțiune cu transmitere ereditară, 
examenul genetic prin care se arată riscul 
transmiterii la generațiile următoare, indiferent de 
sex, este necesar la căsătorie. 


Tremorul esenţial 

Tremorul esenţial sau familial apare la orice 
vârstă şi are o incidență de 5%, prezintă o 
frecvenţă de 4-11 cicluri/s (fig. 201). Apare cu 
predominanţă în extremităţile distale ale 
membrelor superiore, afectând frecvent şi capul, 
şi vocea (tremor vocal). Deşi unii îl consideră ca 
o accentuare a tremorului fiziologic, el are 
frecvent caracter familial, se accentuează cu 


489 


Fig. 202. Imaginea TC 
superioare aparține unei femei de 
54 de ani cu demenţă uşoară şi 
cu suferință de 10 ani de coree 
Huntington. Proeminenţa la 
hotarul infero-lateral al 
ventriculului lateral, în normă 
delimitat de către capul nucleului 
caudat (imaginea TC de Jos), a 
tost obliterată. Se atestă o lărgire 
difuză a ventriculelor laterale. 


înaintarea în vârstă şi se ameliorează la ingerarea de alcool. Tremorul mai poate fi 
asociat cu alte simptome neurologice. Diferenţierea se face cu tremorul indus de un şir 
de preparate farmaceutice, printre care se numără beta-agoniştii, teofilina, amfetaminele, 
sărurile de litiu, antidepresivele triciclice, neurolepticele ete., sau apărut în cadrul unor 
afecțiuni, cum ar fi hipertiroidismul, hipoglicemia, feocromocitomul şi anxietatea cronică. 
Tratamentul va consta în administrarea de propranolol 10 mg x 3 ori/zi până la doza 
sumară zilnică de 120 mg şi primidon 50 mg x 2 ori/zi; lipostabil etc. 


Distonia de torsiune 

Determină o răsucire şi crispare a musculaturii axiale. 

Distonia de torsiune idiopatică este o afecțiune congenitală, genetic transmisă autosomal- 
dominant şi care afectează ambele sexe. 

În fiziopatologia maladiei este incriminată ieşirea de sub control a palidului ventral 
şi a substanței negre posterioare de sub acțiunea putamenului, palidului, nucleului centro- 
median al talamusului şi căilor putamino-nigrale. O altă ipoteză este că leziunea 
putamenului ar duce la dispariţia influențelor inhibitorii ale sistemului reticulat activator 
direct sau pe calea substanţei negre posterioare. 

Maladia se instalează insidios între 3-15 ani cu senzaţie de contractură musculară a 
trunchiului, interesând precoce mersul bolnavului. 

Piciorul se roteşte înăuntru, mersul devine stepat, apare o contractură a mușchilor 
lombari, cu accentuarea lordozei şi rotirea pelvisului (fig. 203), 

Apare dizartrie, grimase şi torticolisul. 

Postura distonică interesează în special 
trunchiul, acesta fiind aplecat posterior, 
abdomenul, care este împins anterior, 
realizându-se astfel disbazia lordotică (fig. 
204). Mişcările distonice se asociază 
atitudinilor distonice, interesând trunchiul, 
membrele, şi sunt foarte accentuate în cursul 
unei activităţi, ducând chiar la imobilitatea 
bolnavului, mişcările distonice se ameliorează 
în decubit şi se agravează la emoţii, frig şi 
concentrarea atenţiei, nu există modificări la 
examenul neurologic în afara apariţiei tardive 
a atrofiilor musculare de malnutriție. În stadii 
avansate se constată o deteriorare mentală. 

La EMG se constată o înregistrare simultană 
a agoniștilor şi antagoniştilor. 

Deşi mecanismul fiziopatologic al maladiei 
este discutabil, s-au încercat medicamente din 


EA Sa Fig. 203. Detormare posturală 
grupul dopaminei, levodopa ameliorând postura incapacitantă la un bărbat tânăr 


distonică, dar accentuând distonia dinamică. cu distonie de torsiune. 

înaintarea în vârstă şi se ameliorează la ingerarea de alcool. Tremorul mai poate fi 
asociat cu alte simptome neurologice. Diferenţierea se face cu tremorul indus de un şir 
de preparate farmaceutice, printre care se numără beta-agoniştii, teofilina, amfetaminele, 
sărurile de litiu, antidepresivele triciclice, neurolepticele etc., sau apărut în cadrul unor 
afecțiuni, cum ar fi hipertiroidismul, hipoglicemia, feocromocitomul şi anxietatea cronică. 
Tratamentul va consta în administrarea de propranolol 10 mg x 3 ori/zi până la doza 
sumară zilnică de 120 mg şi primidon 50 mg x 2 ori/zi; lipostabil etc. 


Distonia de torsiune 

Determină o răsucire şi crispare a musculaturii axiale. 

Distonia de torsiune idiopatică este o afecțiune congenitală, genetic transmisă autosomal- 
dominant şi care afectează ambele sexe. 

În fiziopatologia maladiei este incriminată ieşirea de sub control a palidului ventral 
şia substanței negre posterioare de sub acțiunea putamenului, palidului, nucleului centro- 
median al talamusului şi căilor putamino-nigrale. O altă ipoteză este că leziunea 
putamenului ar duce la dispariția influențelor inhibitorii ale sistemului reticulat activator 
direct sau pe calea substanței negre posterioare. 

Maladia se instalează insidios între 3-15 ani cu senzaţie de contractură musculară a 
trunchiului, interesând precoce mersul bolnavului. 

Piciorul se roteşte înăuntru, mersul devine stepat, apare o contractură a mușchilor 
lombari, cu accentuarea lordozei şi rotirea pelvisului (fig. 203). 

Apare dizartrie, grimase şi torticolisul. 

Postura distonică interesează în special 
trunchiul, acesta fiind aplecat posterior, 
abdomenul, care este împins anterior, 
realizându-se astfel disbazia lordotică (fig. 
204). Mişcările distonice se asociază 
atitudinilor distonice, interesând trunchiul, 
membrele, şi sunt foarte accentuate în cursul 
unei activități, ducând chiar la imobilitatea 
bolnavului, mişcările distonice se ameliorează 
în decubit şi se agravează la emoții, frig şi 
concentrarea atenţiei, nu există modificări la 
examenul neurologic în afara apariţiei tardive 
a atrofiilor musculare de malnutriție. În stadii 
avansate se constată o deteriorare mentală. 

La EMG se constată o înregistrare simultană 
a agoniştilor şi antagoniştilor. 

Deşi mecanismul fiziopatologic al maladiei 
este discutabil, s-au încercat medicamente din 


A'A E Fig. 203. Deformare posturală 
grupul dopaminei, levodopa ameliorând postura incapacitantă la un bărbat tânăr 


distonică, dar accentuând distonia dinamică. cu distonie de torsiune. 

Fig. 204. Deformări distonice caracteristice la un bărbat tânăr 
cu distonie musculară deformantă. 
Administrarea anticolinergicelor (romparkin 3-4 pastile/zi), benzodiazepine 
(diazepam 3 pastile a câte 10mg/zi), miorelaxante (midocalm 150-300 mg/zi), intervenţia 
chirurgicală (stereotaxia), terapia recuperatoare şi reabilitarea motorie. 


Paralizia supranucleară progresivă Steele-Richardson-Olszewshki 

Sindromul Steele-Richardson-Olszewski este o maladie degenerativă a vârstei 
târzii, caracterizată prin paralizii ale mușchilor oculari, tulburări de postură şi tonus 
muscular, dificultăți de deglutiţie şi fonație, şi retard mental. Primele tulburări oculare 
care apar interesează verticalitatea, mişcările orizontale fiind de obicei păstrate, dar 
cu întreruperea fixaţiei. Se asociază o rigiditate axială, ceea ce conferă imposibilitatea 
privirii în jos. Căderile ca rezultat al tulburărilor de postură şi ale tonusului axial sunt 
frecvente, vorbirea este sobră (împrăştiată şi neinteligibilă). Disfagia, la început 
moderată, se accentuează în evoluţia maladiei, reprezentând adesea cauza decesului. 
Progresiv se instalează demenţa şi depresia. Unii pacienţi pot prezenta semne de 
parkinsonism, cum ar fi rigiditatea extremităților, tremorul nefiind o trăsătură 
predominantă în această entitate nosologică. Tomografia computerizată arată o atrofie 
a tegmentumului trunchiului cerebral, coliculilor superiori ai mezencefalului. 

Tratamentul nu este specific, ci simptomatic (serotoninergic). Se administrează 
preparate cu agenţi dopaminergici şi anticolinergici. 


Torticolis spasmodic 

Maladia se caracterizează printr-o deviere a capului de partea opusă contracției 
involuntare a mușchilor sternocleidomastoidian, trapez şi splenius. 

Există forme ereditare, care se transmit autosomal-recesiv, cât şi forme dobândite 
de diversă etiologie. 


491 


Etiologia poate fi infecțioasă în cadrul unor encefalite, leuconevraxite de tipul 
sclerozei multiple, encefalitei letargice; în calitate de cauze locale sunt malformaţiile 
craniene, vertebrale cervicale, arahnoiditele spinale sau de gaură ruptă posterioară, 
tumorile de fosă posterioară sau de măduvă cervicală; torticolisul mialgic, trecător 
apare în urma inflamaţiei muşchilor respectivi ai gâtului, în cadrul intoxicației cu 
neuroleptice; torticolisul isteric este rar întâlnit. 

Maladia apare la orice vârstă, dar predilect între 30-60 de ani, afectând în mod 
egal cele două sexe, are debut insidios. 

Simptomul cardinal este devierea capului într-o parte, cu înclinarea şi rotarea lui 
în sens opus. Se descriu şi forme, în care capul este proiectat înainte (anterocolis) 
sau posterior (retrocolis) (fig. 205), când sunt antrenați de extinderea fenomenelor 
la alți muşchi decât cei obişnuiţi (sternocleidomastoidianul, trapezul sau splenius). 

Contracţia poate fi tonică, fixând capul în poziţia respectivă, clonică sau cel mai 
des — tonico-clonică. Este posibilă extinderea şi în alte grupuri musculare, cum ar fi 
muşchii feţei sau cei brahiali. Atitudinea anormală nu poate fi influenţată de voinţă, 
dar poate fi redusă printr-un gest antagonist efectuat, de exemplu aplicarea degetului 
pe menton sau obraz. Unele stări emotive şi 
oboseala pot exagera atitudinea anormală, 
fenomenele dispar în somn. Se pot asocia 
nistagmusul, tremorul mâinilor, precum și o 
serie de stări psihotice cu instabilitate 
emoțională şi afectivă pe fundal nevrotic. 

EMG arată o activitate continuă, cu bufee 
neregulate şi activităţi ritmice izolate sau 
suprapuse pe o activitate continuă. Deşi feno- 
menele clinice par unilaterale, modificările EMG 
sunt bilaterale. 

Electroencetalografic s-au găsit modificări 
predominant pe emisfera ipsilaterală ganglionilor 
bazali presupuşi afectați. 

Boala este progresivă, atitudinea anormală 
devine permanentă, fenomenele fiind extinse 
şi la alte grupe musculare. 

Terapia medicamentoasă include 
preparate antiinflamatorii, miorelaxante, care 
tranzitoriu pot ameliora simptomatologia, 
preparate antiparkinsoniene pentru 
modificările de tonus muscular. Pentru 
mişcările involuntare se poate recomanda 


Fig. 205. Adult tânăr cu retrocolis 


haloperidolul. spasmodic sever. Remarcați 
Tratamentul chirurgical cu denervarea prin hipertrofia mușchilor 
secțiune a nervului spinal şi rizotomia sternocleidomastoideni. 

posterioară şi anterioară a primilor trei nervi cervicali sau intervenția stereotaxică privind 
mai ales nucleii ventro-laterali, ventro-postero-median și centro-median talamic bilateral 
poate da uneori rezultate satisfăcătoare. 


VI. FACOMATOZELE 


Scleroza tuberoasă Bourneville 

Maladia Bourneville apare ca o blastomatoză, fiind mai frecventă la sexul masculin şi 
purtând un caracter genetic. Se descrie o transmitere autosomal-dominantă, dar sunt 
înregistrate şi cazuri autosomal-recesive. Gena patologică a bolii sclerozei tuberoase este 
situată pe braţul lung distal al cromozomului 9. Simptomatologia neurologică este dominată 
de retardul mental şi de epilepsie. Crizele comiţiale caracteristice sunt sub formă de spasm 
infantil, dar pot fi de asemenea sub formă de absente sau crize jacksoniene, mai rar status 
epilepticus, cu evoluţie spre exitus. 

Retardul mental poate să se manifeste sub formă de diferite grade: debilitate mintală, 
imbecilitate şi idioţie cu caracter progresiv, uneori însă retardul este minim. 

Prezența neoformaţunilor tuberoase la nivelul creierului poate avea consecințe 
neurologice cu diverse forme de pareze (hemipareze, diplegie spastică). 

Examenul fundului de ochi arată prezenţa de facoame (tumori retiniene) sub forma 
unor pete mici rotunde, albe sau papiloame, uneori cu aspect muriform. 

Simptomatologia cutanată caracteristică este prezenţa de adenom sebaceu situat 
în regiunea feţei, datorită unei hiperplazii a glandelor sebacee cufundate într-o 
neoformaţiune vasculară, Cel mai frecvent sunt evidenţiate la 4-5 ani şi în a doua 
copilărie tind să se unească între ele, căpătând o culoare mai închisă. Uneori, în unele 
familii se pot întâlni fibroame periungheale, uneori se pot constata pete cutanate cu 
diametrul între 3-60 mm pe trunchi, membre şi ocazional pe faţă (fig. 206, vezi planşa 
colorată). 

Simptomatologia osoasă, caracteristică şi patognomonică, apare după pubertate, 
cu hiperostoze ale bolții craniene, îngroșări şi formaţiuni chistice ale oaselor metatarsiene, 
asociate cu diferite malformații osoase sub formă de scolioză, poli- şi sindactilie, spina 
bifida etc. 

Radiografia craniană simplă arată mici arii de condensare osoasă sau osteoporoză. 
Tomografia computerizată pune în evidenţă focarele calcificate, Ecografia evidenţiază 
diferite formaţiuni tumorale în diverse organe. EEG scoate în evidență prezenţa de 
descărcări de unde supravoltate şi asimetrii variabile, deseori generalizate. iar uneori şi 
focalizate, prezența uneori a unui traseu hipsaritmic. 

Diagnosticul este precizat pe baza simptomatologiei tipice, caracterului de obicei 
familial, prezenţei facoamelor la examenul oftalmologic, calcificărilor intracraniene. 

Evoluția este progresivă, bolnavul decedează de obicei după două trei decade de 
viaţă, infecțiile intercurente sau statusul epileptic favorizează sfârşitul letal. 

Tratament simptomatic anticonvulsivant prin aplicare de timonil, fenitoină, valproat 
de sodiu. În cazul crizelor localizate se pot utiliza preparate de carbamezepină, se 
asociază un tratament anabolizant pentru retardarea mintală. 

Neurofibromatoza Recklinghausen 

Neurofibromatoza este o displazie caracterizată prin pete cutanate pigmentate şi 
tumorale benigne situate în țesutul cutanat sau/și în cel perineural (neurofibroame). 

Interesează mai ales bărbaţii 2:1 cu o frecvenţă de 1:4000, caracterul ereditar al 
bolii este atestat de o transmitere autosomal-dominantă, gena patogenă fiind localizată 
pe cromozomul 17. Pentru a diagnostica boala Recklinghausen este necesar ca 
pacientul să prezinte cel puţin 6 pete „cafea cu lapte” cu un diametru de 1,5 cm. 
Periferic nodulii sunt aşezaţi pe traiectul unor nervi, fără a da în general semne 
neurologice, prezentându-se fie sub forma unei singure tumori, fie ca un lanţ 
moniliform şi care ar constitui fibroblastoame. În sistemul nervos central se descriu 
tumori ale nervilor cranieni (neurinomul acustic), tumori ale meningelui (meningioame), 
tumori ale sistemului glial (astrocitoame, ependimoame, spongioblastoame) şi noduli 
mici gliali sau glioză. 

Tabloul clinic se manifestă prin pete pigmentare cu aspect de „cafea cu 
lapte” cu dimensiuni variabile şi care în timp se generalizează, reprezintă simptomul 
cutanat constant întâlnit alături de formațiunile cutanate tumorale. Formațiunile 
tumorale cutanate de diverse mărimi şi număr se localizează în special pe trunchi, 
pe traiectul unor nervi periferici, fără a prezenta de cele mai multe ori semne 
neurologice (dureri, tulburări de sensibilitate sau amiotrofii). Tulburările cutanate 
pot include şi hipertrihoza, hemolinfangioame, mici lipoame, hipertrofia glandelor 
sebacee, teleanpiectazii. 

Semnele neurologice sunt variabile în raport cu localizarea formațiunilor tumorale 
în sistemul nervos periferic, intracranian sau intraspinal. În sistemul nervos periferic se 
pot întâlni sindroame radiculare cu interesarea diverșilor nervi: hipoglosul, rădăcinile 
cozii de cal, nervii radiali sau cubitalul etc. 

La nivel intraspinal dezvoltarea unui neurinom se manifestă printr-un sindrom de 
compresiune medulară. Intracranian cel mai frecvent se găseşte neurinomul acustic, în 
acest caz simptomatologia reprezintă sindromul de unghi ponto-cerebelos şi care poate fi 
unica manifestare a bolii (fig. 207). 


Fig. 207. Neurofibromatoza de tip 2. RMN în plan axial, fără şi cu contrastare, 
demonstrează shwanoame acustice bilaterale. 

Ca modificări osoase se pot întâlni osteomalacie, osteoporoze, modificări osoase în 
cadrul bolii osteochistice Recklinghausen, diverse hiperostoze, deformaţii scheletice, de 
asemenea modificări ale oaselor craniului produse de neurofibroame circumscrise sau 
plexiforme. 

Diagnosticul se bazează pe prezența petelor caracteristice şi a tumorilor cutanate, 
boala purtând de obicei un caracter familial. Formele centrale se vor diagnostica pe baza 
anamnezei familiale. 

Evoluţia bolii este lent progresivă, deseori cu faze de stagnare, alteori cu evoluție 
rapidă, formele centrale fiind de un prognostic mult mai grav, unele cazuri degenerând 
sarcomatos, 

Pentru boala propriu-zisă nu dispunem de un tratament, formele de neurinoame 
localizate (acustic, compresiuni medulare) ca de altfel şi asocierea meningioamelor. 
beneficiază de un tratament chirurgical. 


Angiomatoza encefalo-trigeminală Sturge-Veber 

Această maladie reprezintă o afecţiune ereditară ce se transmite autosomal- 
recesiv, gena fiind localizată pe cromozom. Manifestarea caracteristică a acestei 
boli este existența hemangioamelor capilare sau cavernoase (fig. 208, vezi planşa 
colorată), localizate în teritoriul cutanat al nervului trigemen, dar nu întotdeauna 
limitate de acest teritoriu, care pot să se extindă şi la leptomeninge. Prima manifestare 
neurologică este deseori o criză focală contralaterală leziunii cutanate. Neurologic 
se pot constata un deficit senzitivo-motor şi ocazional dereglarea câmpului vizual — 
hemianopsie. În emisfera afectată se formează depozite de calciu depistate prin 
radiografia craniului. Un naevus facial este mai frecvent asociat cu atingerile lobilor 
frontali şi parietali. Rareori coexistă malformații arteriovenoase profunde. Cecitatea 
de partea leziunii cutanate este aproape întotdeauna secundară unui glaucom. 
Pacienţii supraviețuiesc în majoritatea cazurilor o perioadă îndelungată, adeseori cu 
sechele mentale şi o hemipareză. Crizele epileptice pot fi ameliorate prin ablaţiunea 
leziunilor, 


Ataxia (telangiectazia) Louis-Bar 

Ataxia Louis-Bar reprezintă o boală ereditară descrisă în anul 1941 de franceza 
Louis-Bar. Ea se transmite autosomal-recesiv, gena fiind localizată pe cromozomul 
11q223-q23..1. Includerea acestei tulburări printre sindroamele neurocutanate se 
datorează prezenţei unei degenerări cerebeloase progresive cu leziunile vasculare 
cutanate. Primele simptome de ataxie se depistează când copilul încearcă să meargă, 
mai rar mai târziu. Cu vârsta ataxia progresează, ei asociindu-i-se o apraxie 
oculomotorie şi semne de ataxie spino-cerebeloasă, cu dereglări ale sensibilităţii 
profunde şi simțului de vibraţie. Telangiectazia apare mai tardiv, la 3-6 ani, inițial 
conjunctivală, ulterior — şi la nivelul feţei, la încheieturile mâinilor şi picioarelor. Uneori 
pot fi evidenţiate pete cutanate pigmentate și dermatita seboreică. La femei se 
evidențiază hipoplazia ovariană și hipogonadismul. 

Unii pacienţi prezintă un deficit de imunoglobuline şi de aceea fac infecţii recurente. 
Copiii afectați nu mai pot merge la vârsta de 12 ani, decesul survenind la al doilea sau 
al treilea deceniu de viaţă. 


Angiomatoza cerebro-retiniană Hippel-Lindau 

Această afecţiune ereditară este transmisă autosomal-dominant, gena fiind 
localizată pe cromozomul 3. Este caracterizată prin hemangioblastoame retiniene şi 
cerebeloase. Leziunile retiniene sunt angioame capilare, de obicei multiple, provocând 
o pierdere progresivă a vederii. Angioblastoamele cerebeloase pot fi multiple, sunt 
tumori chistice cu creştere lentă. Ele se mai pot depista în măduva spinării şi în bulb, 
unde se pot asocia cu o siringomielie. Angioblastoamele cerebeloase în creştere pot 
antrena o hidrocefalie obstructivă cu cefalee, edem papilar şi ataxie cerebeloasă. 

În această maladie, ca și în cazul facomatozelor, pot fi depistate angioame și chisturi 
hepatice, pancreatice şi renale, precum şi feocromacitoame. 


25. BOLILE ȘI SINDROAMELE VEGETATIVE. 
CLASIFICAREA PATOLOGIEI VEGETATIVE 


I. Tulburări vegetative suprasegmentare 
A. Manifestări cu caracter paroxistic 
|. Criza vegetativă (atacul de panică) 
2. Sindromul de hiperventilaţie 
3. Migrenele 
4. Sincopele neurogene 
5. Boala Raynaud 
6. Eritromelalgia 


B. Manifestări cu caracter neparoxistic 

|. Distonia vegelativă de stres şi/sau nevrotică 

2, Distonia neuro-vegetativă constituțională 

3. Tulburări vegetative asociate tetaniei neurogene 

4. Maladii neurologice, psihice, somatice şi psihosomatice 

5. Restructurări hormonale (perioadele: pubertate/adolescenţă, climacterică) 


II. Tulburări vegetative segmentare şi mixte 
(suprasegmentar-segmentare) 


A. Afectiuni generalizate: 

|. Hipotensiunea ortostatică Bradbury-Egeleston 

2. Deficitul de dopamin-B- hidroxilază 

3. Hiperbradikininemia familială 

4. Atrofia multisistemică (MSA) 

5. Maladia Charcot- Marie- Tooth 

6. Neuropatii senzitive şi autonome ereditare (5 tipuri după Ohto şi Duck): 
6.1. Acropatia ulcero-mutilantă dominantă (Maladia Thevenard) 
6.2. Neuropatia senzitivo-congenitală precoce şi neuropatia senzitivă 
6.3, Disautonomia familială (sindromul Riley-Day) 
6.4. Analgezia congenitală cu anhidroză 
6.5. Afectarea selectivă a fibrelor mielinice de calibru mic 

7. Neuropatii vegetative secundare: 
in maladii endocrine (diabet zaharat, hipo- sau hipertireoză, maladia 
Addison, adrenoleucomieloneuropatii endocrine de tip I); 
în maladii autoimune şi sistemice (amiloidoză, reumatism, sclerodermie, 
maladia Guillain-Barré, miastenii, artrite ş. a.); 
in maladii metabolice (porfiria, insuficiența B-hipoproteică, maladia Fabri, 
crioglobulinemia, alcoolism, diverse toxicoze, maladia Biermer, maladia 
Chagas); 
în patologia vasculară (arterite, anevrisme, obliterații vasculare, 
tromboflebite etc.); 

în patologii neurologice trunculare şi spinale (siringomielii, tumori, scleroza 
în plăci, scleroza laterală amiotrofică, mielopatii vasculare, traumatism, 
sindroame compresionale, poliradiculonevrite); 
în boli infecțioase (SIDA, botulism); 
în lepră; 
Maladia Steinert. 

8. Distrofia simpatică reflexă (cauzalgia, sau sindromul umăr-mână) 

9. Pandisautonomia acută: 

- pură 

- parțială: 

" Disautonomia colinergică 

* /lipotensiunea ortostatică simpaticolonică 


B. Afectiuni de focar ale sistemului nervos vegetativ 
|. Sindromul Claude Bernard-Horner 

. Sindromul Pourfour du Petit 

„Sindromul Parry-Romberg (hemiatrofia facială) 
„Sindromul Barre-Lieou 

„Sindromul Adie 

„Sindromul auriculo-temporal 

+ Maladia Hirshprung 

„ Transplantarea de organe 


PATOLOGIA SISTEMULUI NERVOS VEGETATIV 


I. TULBURĂRI VEGETATIVE SUPRASEGMENTARE 
A. Manifestări cu caracter paroxistic 


DAP Pl 


Criza vegetativă (atacul de panică) 

Se manifestă prin accese de tulburări vegetative cu componente emoțional-afective, 
comportamentale (frică, panică, alarmă) şi cognitive. 

Durata crizelor vegetative este de la 10 — 15 min până la I — 2 ore şi mai mult, 
Dacă pacientul are minimum 4—5 simptome din cele ce urmează mai jos, atunci 
diagnosticul de criză vegetativă este destul de sigur. 

Simptomele tipice unei crize vegetative: 

„pulsaţii” în tot corpul, senzaţia „bătăilor de inimă”; transpiraţie; frison, tremor; 
dispnee, senzaţia insuficienței de aer; respiraţie dificilă, asfixiantă, înnăbușire; cardialgie 
sau alte algii în cutia toracelui drept; grețuri, disconfort abdominal; vertij, senzații de 
„preleşin”, slăbiciune; teama de a-şi pierde minţile, de a săvârşi lucruri necontrolabile; 
depersonalizare, derealizare; frică de moarte; senzaţii de amorțeală, furnicături 
(parestezii); bufeuri de căldură sau de frig. 

Tratament: 

Psihoterapie. Importantă este discuţia de explicare şi prevenire a pacientului despre 
unele complicații și dificultăţi ce pot interveni. 

Medicamentele cele mai eficiente s-au dovedit a fi: 

- antidepresivele (amitriptilină, melipramină, anatranil (clomipramin), lerivon 
(mianserin) 

- benzodiazepinele (clonazepam, alprazolam, relanium) 

- beta-adrenoblocantele (atenolol, propranolol, metaprolol) 


Sindromul de hiperventilație 

Sindromul de hiperventilaţie poate fi ca un sindrom aparte sau mai frecvent 
este o parte importantă a crizei vegetative (vezi mai sus). Se defineşte ca o 
stare patologică manifestată prin tulburări polisistemice psihice, vegetative 
(inclusiv vasculo-viscerale), algice, dereglări musculo-tonice, condiţionată de o 
majorare persistentă a ventilaţiei pulmonare (adesea neobservată nici de pacient, 
nici de medic), dereglări ale metabolismului gazos (hipocapnie, alcaloză). Varianta 
clasică (respiraţie intensă, forţată, parestezii, tetanie) e întâlnită mai ales în stările 
acute. 

Cel mai frecvent se întâlnesc următoarele manifestări clinice ale sindromului de 
hiperventilaţie: dispnee, senzaţie de nod în gât, inspiraţie dificilă, anxietate, panică, 
tahicardie, cardialgii, parestezii, crampe musculare, vertij etc. 

Diagnosticul se confirmă prin: prezenţa acuzelor de referință; lipsa unei maladii 
organice somatice, nervoase, psihice; prezența anamnezei psihogene; proba de 
hiperventilație pozitivă, adică reproducerea unor simptome în timpul hiperventilaţiei 
voluntare a pacientului; prezența semnelor tetanice (semnele Chvostek, proba 
Trousseau-Bonsdorff, EMG), concentraţia redusă de CO, în aerul alveolar, pH deviat 
spre alcaloză sanguină. 

Tratament — complex şi ține de aceleaşi principii de tratament ale crizelor 
vegetative: 

= reducerea tulburărilor psihice: prin preparate psihotrope, vegetotrope, inhibitori 
ai excitabilității neuromusculare, psihoterapie rațională, antrenamente autogene, hipnoză 
(preparate psihotrope — vezi „crizele vegetative”); 

= diminuarea hiperexcitabilităţii neuromusculare se poate obține prin admini- 
strarea preparatelor, ce influențează metabolismul calciului, magneziului etc.: vit.D, 
(ergocalciferol), gluconat de calciu, lactat de calciu, precum şi preparate ce conţin 
magneziu: lactat de magneziu, asparaginat de Mg, Mg-B, etc.; 

= gimnastica medicală respiratorie sau utilizarea biofeedback-ului respirator. 


Sincopele neurogene 

Sincopa (leşinul) este un acces de scurtă durată, în cadrul tulburărilor paroxistice 
de conştienţă. Preferabil este termenul „sincopă”. Starea sincopală este precedată, de 
obicei, de vertijuri, senzații presincopale afectiv-vizuale, acustice etc. numite „aură”, 
ce pot avea loc cu câteva secunde, minute (1-2) înainte de sincopa propriu-zisă. Alte 
senzații de sincopă: disconfort, transpiraţie rece, „nod în gât”, amorţeli ale limbii, buzelor, 
degetelor (dar aceste semne pot şi să lipsească). 

Sincopa poate dura 6-60 de secunde, este însoțită de paloare, hipotonie, imobilitate, 
ochi închişi; se constată midriază, diminuarea reacţiilor pupilare. De obicei, lipsesc 

reflexele patologice, pulsul este slab, labil, TA scăzută, respiraţia — superficială. Pot fi 
uneori chiar contracţii clonice, clonico-tonice, unice, rareori — emisii urinare, defecații. 

Perioada postsincopală continuă doar câteva secunde, apoi bolnavul îşi revine 
complet, orientându-se bine în spaţiu şi timp. Rămâne doar alarmat, speriat, palid, 
adinamic. Poate avea senzaţii de tahicardie, tahipnee, slăbiciune. 

Se deosebesc 2 clase de stări sincopale: 

a) neurogene; 

b) somatogene (de obicei, cardiogene). 

Sincopele neurogene, determinate de disfuncţii vegetative, se împart în: 

sincope vasodepresive: 

1) prezența factorilor provocatori (poziţie verticală — clinostatism, factori externi: 
călătorii în transport, jocuri etc.); 

2) prezența manifestărilor presincopale; 

3) însincopă: TA scăzută, bradicardie; 

4) perioada postsincopală: tegumentele calde, umede; 

stări sincopale ortostatice: apar la trecerea bolnavului din poziţie orizontală în 
poziție verticală, pot apare la bolnavii care menţin o poziţie verticală timp îndelungat, 
au durată foarte scurtă; diagnosticul se confirmă prin anamneză şi proba Șellong 
(scădere bruscă a TA la ridicarea bolnavului în poziţie verticală, lipsa tahicardiei 
compensatorii); 

sincope hiperventilatorii (pot fi manifestări clinice ale sindromului de 
hiperventilație); o particularitate a acestor sincope este asocierea lor la stări hipoglicemice 
şi alpice); 

sincope sinocarotidice (sindromul hipersensibilităţii sinusului carotid, care provoacă 
tulburări de ritm cardiac, modifică tonusul vaselor cerebrale şi periferice); sunt provocate 
frecvent de mişcările capului, de procesul prizelor alimentare; presincopa poate lipsi; 
se deosebesc 3 tipuri de astfel de sincope: tip vagal (asistolie, bradicardie), tip cerebral 
(tulburări verbale, lăcrimare, hipotonie; TA şi ritmul cardiac sunt normale), vasodepresiv 
(TA scade, Ps— normal, ritmic); 

sincope la tuse provocate de tuse, deobicei în unele maladii respiratorii; 

sincope de deglutiție, provocate de intensificarea activităţii nervului vag în timpul 
deglutiției; 

sincope nictimerale — apar de obicei noaptea, în timpul micțiunilor urinare; 

sincope provocate de nevralgia nervului glosofaringian; 

sincope hipoglicemice; 

sincope isterice. 


Tratament 

(1) Tratamentul în timpul accesului de sincopă: 

= asigurarea poziţiei orizontale; 

= aeraţia locului unde se află bolnavul, înlăturarea factorilor de disconfort; 

= Stimulenți ai centrului respirator (mirosirea amoniacului, stropirea feței pacientului 
cu apă etc.); 

= simptomatic: simpaticotonice (mezaton, efedrină, masaj cardiac extern); 
antiaritmice (în aritmii). 

(2) Tratamentul perioadei intersincopale: 

= dobândirea stabilității psihice şi vegetative; 

= psihoterapie: discuții de explicare, implicarea în problemele personale psihice 


= tranchilizante (seduxen, relanium, elenium, fenazepam, antelepsin); 

= antidepresive (amitriptilină, melipramină,fluoxetină); 

a neuroleptice (sonapax, frenolon, eglonil); 

= diminuarea gradului de hiperexcitabilitate şi reactivitate neuromusculară (vezi 
tratamentul crizelor vegetative); 

a vitamine, nootrope, preparate vasculare, vegetotrope (beta-adrenoblocanți, 
beloid, bellataminal); 

= „reeducarea” respiratorie — în cazul prezenței tulburărilor de hiperventilație. 


Boala Raynaund 

Reprezintă o patologie vegeto-vasculară a extremităților distale ale membrelor, cu 
caracter paroxismal, constituită din 3 faze: 

= paloarea şi răcirea degetelor, însoțită de durere; 

= apariţia acrocianozei, intensificarea durerii; 

= hiperemia membrelor şi dispariţia durerilor. 

Acest complex de simptome, descris de Raynaund, a fost numit şi fenomenul 
Raynaund, iar întâlnit în unele maladii, a fost considerat sindromul Raynaund (în 
arterite, osteocondroze, sclerodermii, splenomegalie congenitală, boli organice ale 
tractului digestiv, scleroză difuză etc.). 

E.Ellen şi W.Brown (1932) au elaborat câteva criterii de bază în stabilirea 
diagnosticului maladiei Raynaund: 

durată bolii — cel puţin 2 ani; 

|. absenţa maladiilor ce pot provoca sindromul Raynaund; 

2, semne vasculare şi trofoplegice — strict simetrice; 

3, lipsa semnelor gangrenei digitale; 

4, accese ischemice episodice ale degetelor, influențate de emoții sau frig. 


Tratament 

|. tratamentul bolii de bază (când este vorba de sindrom); 

2. plasmafereze în formele grave; 

3. simpatectomie (efectul este temporar); 

4, blocanţi de calciu (verapamil, isoptin, nifedipin); 

5. indometacină; 

6. vitamine „Redoxon”(vit.C) etc.; 

7. antrenament autogen, hipnoză. 

Eritromelalgia 

Este o maladie relativ rară, manifestată prin accese de durere şi de căldură în 
extremităţile distale ale picioarelor (în tălpi). Fritromelalgia în unele cazuri este 

considerată maladie de sine stătătoare, iar în altele — sindrom al unor boli primare 
neurologice (siringomielie, scleroză difuză, boli vertebrogene, traumatism, sifilis spinal 
etc.) sau somatice (boala hipertonică, mixedem, maladii hematologice, ocluzii arteriale, 
traumatisme, hipertermii, hipotermii, endarterite, flebite etc.). 

Tabloul clinic. Principala manifestare clinică a eritromelalgiei sunt paroxismele 
de dureri arzătoare în extremităţile distale ale membrelor inferioare, mai frecvent 
acutizate în sezonul cald al anului, precum şi în oricare alte condiţii de încălzire a 
bolnavului (în pat, la sobă etc.). La început durerile apar doar seara, continuând toată 
noaptea, ulterior — pot să dureze câteva zile. Maladia poate afecta şi alte extremităţi 
ale corpului: vârful nasului, urechile etc. Fenomenul primar eritromelalgic este mai 
întotdeauna bilateral, simetric. Examinarea obiectivă prezintă tulburări de sensibilitate 
sub formă de hiperestezii locale. 

Eritromelalgia evoluează paroxistic: crize eritromelalgice cu o continuitate de la 
câteva ore până la câteva zile. În acces durerile sunt arzătoare, chinuitoare, pot să-i 
inducă bolnavului disperare, tegumentele regiunii afectate devin hiperemiate, cianotice, 
umede de transpirație şi fierbinţi. Uneori pot apărea urticarii, chiar şi edeme moderate, 
iar în stadiile avansate — sectoare necrotice, atrofii cutanate, deformări ale degetelor şi 
chiar ale membrelor. 

Durerile pot fi atenuate de poziția orizontală a pacientului, cu aplicarea cataplasmelor 
reci, ridicarea picioarelor. 

Eritromelalgia se întâlneşte la vârstă tânără, mai frecvent la bărbaţi. 

Tratament. Vasoconstrictoare, vitamina B, histaminoterapie (dimedrol, pipolfen 
ş.a.), administrarea novocainei, lidocainei, anestezii cu novocaină, diverse metode 
fizioterapeutice; galvanizarea ganglionilor simpatici, băi (calde/reci, sulfide, radonice 
etc.); paravertebral — raze ultraviolete, blocade cu anestezice; reflexoterapie, 
acupunctură; radioterapie pe măduva spinării. Bolnavii vor evita supraîncălziri, vor 
purta încălțăminte uşoară, comodă. 

În cazurile grave se recurge la intervenţii chirurgicale: simpatectomii periarteriale, 
preganglionare etc. 


B. Manifestări cu caracter neparoxistic 

Distonia neuro-vegetativă de stres sau nevrotică 

Apare la persoanele practic sănătoase în urma stresului acut sau cronic. Dereglările 
vegetative de acest tip au manifestări, de obicei, permanente. Ca regulă, ele sunt 
polisistemice, implicând: 

sistemul cardiovascular (dereglări cardioritmice, cardialgie, hipertensiune arterială, 
hipotensiune, amfotonii, cardiosenestopatii); 

sistemul respirator (fenomene dispneice, hiperventilație); 

sistemul gastrointestinal (dureri abdominale, diskinezii); 

sistemul termoreglator (subfebrilitate, episoade febrile şi hiperhidroză, 
anhidroză); 

sindromul hemoragic (echimoze). 

Dereglările menţionate pot fi observate izolat, timp relativ îndelungat. fiind 

determinate de ritmul crescând al vieții, de suprainformaţie, creşterea ponderii muncii 
intelectuale, supraobosiri psihice etc. Atunci ele se vor referi la dereglările vegetative 
permanente. Este important de menţionat, că tulburările vegetative corelate cu stresul 
acut sau cronic pot fi considerabil reduse, ameliorând starea bolnavului prin diminuarea 
sau dispariția completă a factorilor stresanți. 

Altfel este situaţia la pacienţii cu tulburări vegetative, cauzate de nevroze, care 
presupun prezenţa unui conflict intrapsihic (conştient sau inconştient). Evoluţia acestui 
conflict determină atât manifestările clinice vegetative, cât şi stările afective şi 
comportamentale. 

Tratamentul în general coincide cu cel al AP (vezi tratamentul atacurilor de 
panică). 

Din numărul de boli, a căror geneza este atribuită dereglărilor psihice, emoționale 
(aşa-numitele maladii psihosomatice: hipo- şi hipertonia arterială, ulcerul gastroduodenal, 
colitele, astmul bronşic, diabetul zaharat, migrena, dermatozele, a căror bază patogenică 
e constituită de tulburări neurogene. O particularitate specifică acestor maladii este faptul 
că ele sunt pur umane, greu de a fi modelate experimental pe animale, corelează cu 
evenimentele vieții, cu factorii stresanţi, cu starea psihosomatică a omului, depind de 
aspectul genetic al organismului, de constituție, de formele tradiționale de comportament, 
de mecanismele psihice de adaptare, de interrelaţia vegetativă, de istoricul individual al 
sistemelor şi organelor, 


Distonia  neuro-vegetativă constituțională 

Aceste dereglări au un caracter familial-ereditar, cu manifestare permanentă, încep 
în copilăria precoce, caracterizându-se prin nestabilitatea parametrilor vegetativi: 
modificări de culoare a tegumentelor (paloare, cianoze, hiperemie), transpirație, variații 
ale FCC, TA, dureri difuze, diskinezii ale tractului digestiv, predispunere la subfebrilitate, 
greață, meteopatie, suportare dificilă a tensionărilor fizice şi mintale etc. Cu vârsta, 
pacienţii pot atinge o compensare anumită prin autostudierea şi călirea organismului 
propriu, cu toate că adesea rămân pe viață vegetativ-stigmatizaţi. Frecvent, DVC se 
asociază cu unele boli organice (Parkinson, hipotonia ortostatica ideopatică, boli 
degenerative, neuropatii). 

Sindroamele de manifestare sunt: psihovegetativ, vegeto-vascular, trofic etc. 


Disfuncţia vegetativă hipotalumică 

Hipotalamusul este centrul superior vegetativ, Analizându-se căile corelativ- 
integrative ale hipotalamusului, au fost evidenţiate 3 grupe de sindroame (1960, 
Amsterdam - New York): 

hipotalamo-hipofizar (sindromul maturizării sexuale precoce, sindromul Hendo- 
Shuller-Crisau); 

sindromul hipotalamic (diabet insipid, dereglări termoreglatorii, distrofie 
adipozogenitală, sindromul Cushing); 

sindromul adenohipofizar 

Manifestări clinice: 

1. Prezența semnelor (sindroamelor) polimorfe neuro-endocrino-metabolice în 
combinaţie cu dereglări vegetative. 

2. Termodereglări cu hipertermie centrală. 

3. Dereglări de motivație (bulimie, sete, tulburări de libido, somn patologic şi dereglări 
de veghe etc.). 

4. Prezenţa semnelor neurocerebrale organice (ale structurilor adiacente) sau 
prezenţa elementelor constituționale. 

Tratamentul este dificil şi necesită orientare nu atât spre defectul organic (cu 
folosirea terapiei antiinflamatoare, preparatelor absorbante, radioterapiei etc.), cât 
spre mecanismele neurotransmițătoare, care pot reduce mai vădit tulburările 
menționate, 


Afectiuni vegetative asociate cu tetania neurogenă 

Pacienţii acuză: parestezii distale, de regulă simetrice (impulsaţii, amorțeli, senzaţie 
de „curent electric”, dureri etc.) şi spasme musculare. 

Fiind preponderent localizate în membre (atât inferioare cât şi superioare), aceste 
semne pot fi prezente mai rar şi în regiunea periorală. Ele pot fi separate sau precedate 
de fenomene musculo-tonice de tipul „crampelor musculare” (cârcei), întâlnindu-se 
mai frecvent în muşchii membrelor inferioare. Mai rar crampele musculare pot fi prezente 
şi în membrele superioare, dând aspectul „mânii de mamoş”. 

În contextul unei crize de hiperventilaţie pot fi declanşate spasme carpo-pedale 
flagrante. 

În afară de fenomenul paroxistic se poate constata şi un simptom Chvostek pozitiv, 
iar probele de ischemie a brațului (proba Trousseau) sau cea asociată cu hiperventilație 
(proba Trousseau-Bonstrof), de regulă, sunt de asemenea pozitive. 

Tratament. Diminuarea hiperexcitabilităţii neuromusculare prin administrarea 
preparatelor de calciu, magneziu, altor preparate minerale, vitaminelor etc.: de 
regulă, vitamina D (ergocalciferolul) — 20 000-30 000 Ul/zi, timp de 1-1,5 luni, în 
asociere cu preparate de calciu (de exemplu, gluconat de calciu —0,5 X 3 ori pe zi) 
se administrează într-un context de tratament al sindromului psiho-vegetativ, 
frecvent asociat tetaniei sau spasmofiliei. De menţionat, că în cazul tetaniei 
neurogene (latente, normocalcemice) nivelul ionilor în sânge poate fi normal, 
deoarece tulburările electrolitice țin mai mult de compartimentul intercelular; deci, 
tratamentul se indică, ținându-se cont de manifestările clinice şi eventual paraclinice 
(activitate repetitivă la EMG: duplete, triplete, multiplete). 


Restructurări hormonale 

Sunt caracteristice perioadelor pubertară şi climacterică. În perioada pubertară 
există 2 cauze de apariție a sindroamelor vegetative: 

= aparținând relaţiilor endocrin-vegetative; 

= procese de dezvoltare rapidă a organismului cu unele disproporţii şi accelerări, 
care provoacă o discordanţă între parametrii fizici şi potenţialul asigurărilor 
circulatorii. 

În perioada climacterică tulburările vegetative sunt determinate de anumite stări 
ale sistemului endocrin și psihoemoţional şi pot avea caracter permanent sau paroxismal. 
Manifestări clinice: „valuri de căldură”, transpirație abundentă, crize vegetative. 


II. TULBURĂRI VEGETATIVE SEGMENTARE ŞI MIXTE 
(suprasegmentar-segmentare) 


Insuficienţa vegetativă periferică (IVP) (denumită și „disautonomie 
vegetativă”) 

Conceptual, termenul de TVP este nou, puţin cunoscut, puțin sistematizat şi practic 
neelucidat în literatura de specialitate, considerat actualmente sindromul de bază al 
tulburărilor vegetative segmentare. Cele menționate permit a-i oferi sindromului IVP 
un capitol aparte în vegetologie. 

Termenul IVP include un complex de semne patologice, determinate de afectarea 
organică a sistemului vegetativ segmentar. Dacă anterior aici se refereau procesele 
inflamator-infecţioase (ganglionita, truncita, solarita etc.), actualmente s-a constatat o 
dependență mai considerabilă a acestor maladii de factorii endocrini, metabolici şi 
sistemici. 

Conform clasificării, se deosebesc 2 forme de IVP: 

primară 

s secundară 


IVP primară include: 

|. Insuficiența vegetativă idiopatică (izolată, „genuină”, sindromul Bradbury- 
Eggleston); 

2. IVP în asociere cu atrofia multisistematică (sindromul Shy-Drager); 

3. IVP în asociere cu manifestările clinice de parkinsonism; 

4. Disautonomia familială (Raily-Dey). 

IVP secundară include: 

|, Afecţiuni endocrine (diabet zaharat, hipotireoză, insuficiență suprarenală); 

2. Maladii de sistem şi autoimune (amiloidoză, sclerodermie, miastenie etc, ); 

3. Afectiuni metabolice (alcoolism, porfirie, insuficiență B-lipoproteică ereditară, 
uremie); 

4. Intoxicaţii medicamentoase (cu substanțe ce conţin dofa-, a-, B-adrenoblocante, 
anticolinergice etc., precum şi cu vincristin, plumb, arsen); 

5, Afecțiunile structurilor vegetative trunculare, medulare (siringobulbie, 
siringomielie, tumori, scleroză multiplă); 

6, Atecţiuni carcinomatoase, sindroame paraneoplazice; 

7. Afectiuni infecțioase ale SNV (HIV, Herpes, sifilis, lepră). 

Capitolul în cauză este în proces de studiu, cele mai mari referinţe fiind solicitate 
de mecanismele patogenice şi de tratamentul maladiilor. 

A. Disautonomii primare 


Boli vegetative ereditare 

Hipotensiunea ortostatică Bradbury-Eggleston 

Este o maladie degenerativă a neuronilor preganglionari simpatici ai tractului 
intermediolateral toraco-lombar cu denervarea mușchilor netezi şi a glandelor. Se 
manifestă prin tulburări ortostatice hemodinamice cu hipotensiune posturală (în poziţie 
verticală). TA poate să devină nulă la trecerea bruscă a bolnavului din poziție orizontală 
în cea verticală. În formele uşoare, după revenirea bolnavului la poziția verticală, apare 
senzaţia stării de preleşin, stare şi lipotimie. Bolnavul, ca regulă, în asemenea momente 
prezintă: 

- acuze: slăbiciune totală, transpiraţie, zgomote în urechi, cap, disconfort în zona 
epigastrică, uneori senzații de preleşin, de „prăbuşire a pământului sub picioare”, de 
„cap pustiit” etc. 

- obiectiv: paloarea tegumentelor, instabilitate posturală de scurtă durată, lipoti- 
mie ş.a. 

Durata lipotimiei — 3-4 secunde. 

În formele grave semnele menţionate devin mai manifeste, chiar pot să apară 
tulburări ușoare psihosenzorice, iar după starea de lipotimie — să se dezvolte colapsul, 
a cărui durată depinde de factorii etiologici, atingând 10 s (în colapsul neurogen, reflector 
etc.) şi mai mult. În timpul stării inconștiente bolnavul prezintă hipotonie musculară 
difuză, dilatarea pupilelor, TA scăzută, puls superficial, globii oculari în retroversie 
superioară, limba poate provoca asfixie mecanică. Într-o astfel de stare continuă (peste 
10 s) este posibilă apariţia convulsiilor, de obicei cu caracter tonic, dezvoltând chiar 
opistotonus. Tulburările grave hemodinamice de ortostatism pot să producă chiar decesul 
bolnavului. 

Actualmente hipotensiunea ortostatică idiopatică este considerată maladie genetică. 

Tratamentul — foarte dificil, prevede 2 principii contradictorii: de limitare a sângelui 
circulant şi de sporire a acestuia. 

Pentru a evita trecerea vertiginoasă din poziţie orizontală în poziţie verticală, 
bolnavului i se recomandă o poziţionare culcată cu capul mai ridicat, se respectă anumite 
reguli de alimentaţie (folosirea sării de bucătărie 3-4g/24 de ore, cantităților mari de 
lichide etc.). 

Se administrează: «-adrenomimetice (midodrin (gutron) — 2,5-5,0 mg fiecare 
2-4 ore (max. 40 mg/24 de ore, metilfenidat(ritalin) — 5-10 mg x 3ori/zi ş. a.), beta- 
adrenoblocante: pindolol (visken) — 2,5-5,0mg x 2-3ori/zi, obzidan — 10-40 mg x 3- 
4 ori/zi, cerucal (5-10 mg x 3 ori/zi), indometacină (25-50 mg x 3ori/zi), 
corticosteroizi, preparate cu fluor, tiramine, cardiostimulatoare, blocante 
dopaminergice (domperidon), mineralocorticoizi, simpaticomimetice, L-threo-DOPS 
(preparat specific), stimulenţi eritropoietici: eritropoietină — 2000 UA x 3ori/zi, 
subcutanat. 

Medicamentul de elecţie este mineralocorticoidul a-fludocortizonul (Florinet) — 
5 mg x 2 ori pe zi cu creşterea dozei la necesitate cu 0,5 mg pe săptămână. 

Atrofia multisistemică (AMS) (denumită anterior „atrofie oligoponto- 
cerebeloasă”) 

AMS este o maladie degenerativă a sistemului nervos şi se manifestă în 2 variante: 
(1) degenerare strionigrală şi (2)atrofie oligopontocerebeloasă sporadică. 

Critenile diagnostice se compun dintr-o asociere de sindroame: 

* extrapiramidal; 

= piramidal; 

= cerebelos; 

" tulburări vegetative progresive; 

= sindromul Shy-Drager (parkinsonism şi hipotensiune ortostatică); 

= dereglări de micțiune urinară. 

Probabilitatea diagnostică creşte, dacă: 

— sindromul parkinsonismului este rezistent față de tratamentul cu L-DOPA; 

~ tulburările vegetative progresează; 

-este prezent sindromul cerebelos (mai ales în forma 2) sau piramidal. 

Tratament — simptomatic. 


Deficitul de dopamin-B-hidroxilază 

Maladie ereditară, raportată unei anomalii a cromozomului 9, cu debut în perioada 
copilăriei. Se manifestă prin episoade de hipotensiune ortostatică şi episoade hipoglicemice 
recidivante, ptoză, flasticitate, determinate de un deficit de sinteză noradrenergică de 
către suprarenală (insuficiența enzimei dopamin-B-hidroxilaza). 

Tratament: L-threo-DOPA. 


Hiperbradikininemia familială 

Se manifestă prin hipotensiune posturală sistolică cu tahicardie, hiperemia feței, 
extremităților. 

Tratament: fludrocortizon. 


Maladia Charcot Marie-Tooth (sau amiotrofia nevrală peroneală) 

- maladie ereditară, moderat progresivă, a cărei manifestare de bază o constituie 
semnele de atrofie în extremităţile distale ale membrelor inferioare. Morfologic, 
modificările amiotiofice au caracter neurogen. 

Manifestări clinice de bază: 

" amiotrofii, de obicei, simetrice, la început în grupul de muşchi extensori şi abductori 
ai treimii inferioare a piciorului, care dă mersului un aspect de steppaj — mersul 
calului (termen englez); grupul muscular flexor se afectează mult mai târziu; procesul 
patologic practic nu implică muşchii capului, gâtului, corpului; 

= lipsa sau diminuarea reflexelor osteotendinoase (în primul rând reflexul 
achilian) — semn caracteristic, apărut destul de precoce; uneori, însă, rellexele 
tendinoase pot fi mărite; 

= tulburări de sensibilitate, de obicei hiperestezii, îndeosebi suferă sensibilitatea 
superficială (dureroasă şi termică); 

= tulburări trofice: edeme, cianoză. 

Tratament: simptomatic, general-tonizant. 


Neuropatii senzitive şi autonome ereditare 

Actualmente se cunosc 5 tipuri de neuropatii ereditare, care se caracterizează 
prin dereglări senzoriale în extremităţile distale ale membrelor cu formarea de ulcere 
nedureroase, dar cu dureri spontane în zonele afectate şi alte tulburări trofice. 


Acropatia ulcero-mutilantă dominantă (maladia Thevenard) 

Maladie autosomal-dominantă, cu progresie lentă, Clinic prezintă tulburări senzitivo- 
trofice, cu hipoestezic termo-algică la început, apoi chiar anestezie; sunt caracteristice 
acropatii ulcero-mutilante (malum perforans pedis). Temporar apar dureri spontane 
în membre. Sunt caracteristice hipertranspiraţia, lipsa tulburărilor genitosfincteriene 
(pentru diferenţiere de neuropatiile amiloide). 


Neuropatia senzitivo-congenitală precoce şi neuropatia senzitivă 

Maladie de tip ereditar autosomal-recesiv, se întâlneşte sporadic, apare deseori la 
sugari sau în vârsta precoce a copilăriei (sub 3 ani). Clinic se manifestă prin tulburări 
senzoriale ale tuturor formelor de sensibilitate, poate fi pozitiv semnul Romberg (greu de 
depistat la pacienții mici), apariția erupțiilor ulceroase pe falangele membrelor, până la 
acropatii (pierderea completă a degetelor, formarea articulației Charcot, fracturi patologice 
în membre). Semnele algice sunt mai puţin pronunţate. 


Disautonomia familială (Riley-Day) 

Maladie ereditară, tip autosomal-recesiv cu o expresivitate scăzută a genei 
mutante. Sunt afectate fibrele senzitive şi vegetative. Se manifestă din primele zile 
sau săptămâni de viață, Deseori nou-născuţii mor prin pneumonii aspiratorii. Actul 
suptului este dificil, se dezvoltă un retard fizic, apar pneumonii repetate, episoade de 
vome (accese), alăcrimare, hipotensiune ortostatică, erupții eritematoase, hiporeflexie 
tendinoasă. Cu vârsta se menține retardul fizic, apar: scolioză, dereglări gustative, 
mers defectuos. Crizele de vome prezintă o problemă serioasă, durează 1-3 zile, 
putând determina chiar decesul bolnavului (atunci fiind însoţite de extinderea 
stomacului, de hipotensiune, dezechilibru electrolitic, dezvoltarea pneumoniilor). 


Analgezia congenitală cu anhidroză 

Maladie caracterizată prin anestezie totală faţă de durere, dereglări termoreglatoare, 
retenție a dezvoltării psihice. Deseori accesul survine în copilărie. Lipsa reacției de durere 
frecvent provoacă fracturi multiple, răni, contracturi anchiloase. 

Tratamentul tuturor acestor forme este simptomatic. 


Afectarea selectivă a fibrelor mielinice de calibru mic 

Este rezultatul recepționării excesive a stimulilor dureroşi şi termici (a pragului 
de recepţie), ce provoacă ulterior mutilări şi formează ulceraţii pe extremităţile 
distale ale membrelor. Pot să apară dureri spontane. Se întâlnesc mai frecvent în 

neuropatiile alcoolice, diabetice etc. Printre semnele care însoțesc durerea sunt: 
accelerarea pulsului, respirației, creşterea TA etc. — sindroame caracteristice neuropatiilor 
senzitive, amiloidozei ereditare, maladiei Fabri, ce pot fi şi în depresii şi schizofrenii, 
Treptat, la aceşti bolnavi se dezvoltă o analgezie, care diminuează manifestarea multor 
semne vegetative. 


Distrofia simpatică reflectorie (DSR) 

Durerile cronice, însoţite de tulburări vegeto-trofice, sunt cunoscute practic fiecărui 
medic. Studiul şi analiza acestei patologii au permis elaborarea unor concepții noi 
referitoare la aspectele etiologice, patogenice şi curative, stipulându-se modificări şi în 
terminologie. 

N.I.Pirogov (1855) printre primii a descris durerile de caracter „arzător”, însoțite de 
hiperestezii, tulburări vegetative şi trofice, apărute la soldați după un anumit timp de la 
rănire, numindu-le „hiperestezii posttraumatice”. Ulterior, un tablou clinic analog a fost 
descris şi de către chirurgii americani S.Mitchell, G.Morehouse, W.Keen (1865), apoi de 
către O.Steinbrocker (1947), utilizându-se termenii de „eritromelalgie”, „cauzalgie”, 
„distrofie”, „atrofie osoasă acută”, „algoneirodistrofie”, „neuroză trofică acută”, 
„Osteoporoză posttraumatică”, „simpatalgie posttraumatică” etc. J, Evans (1947) a propus 
definirea complexului de semne de dureri permanente, arzătoare, hiperestezii, hiperpatii 
şi alodinii, însoțite de edem, osteoporoză, tulburări trofice, modificări ale culorii tegumentelor 
cu termenul „distrofie simpatică reflectorie”. 

Astfel, Asociaţia Internaţională de studiere a durerilor a evidenţiat în 1986 criteriile 
clinice ce stau la baza sindromului DSR: 

|. Definirea: dureri intensive, permanente, arzătoare, apărute după traumatism la 
aproximativ 2 săptămâni, cu hiperestezii, hiperpatii, cianoză şi alodinii, localizate în 
regiunea de afectare traumatică, ca regulă, în extremităţile distale ale membrelor, de 
obicei fără afectarea unui nerv major, dar însoțite de hiperactivitate simpatică. 

2. Sistemele de bază afectare: sistemul nervos periferic şi cel central. 

Manitestările principale: prezenţa durerii descrise mai sus, care poate să se 
intensifice de către actele motorii, contactarea pielii şi de distresele emoționale. 

În 1990, savantul P.R.Wilson a propus câteva criterii diagnostice, reuşite uzului 
practic: 

|. Semne clinice: dureri arzătoare, hiperpatii, alodinii, modificări ale temperaturii şi 
culorii tegumentelor, edem, schimbări în creşterea unghiilor şi părului. 

II. Date paraclinice: termometria (termografia) — asimetrică; radiologic — 
osteoporoză; scanarea trifazică a oaselor: modificări osoase; testul la cantitatea 
transpirului — asimetric; blocada simpatică produce regresul durerilor. 

III. Interpretarea: mai mult de 6 semne (clinico-paraclinice) - DSR certă; 

3-5 semne — DSR probabilă; 
sub 3 semne — DSR posibilă. 

Tratament: 

e în primul rând — jugularea durerii; 

e normalizarea funcţiilor simpatico-vegetative; 

ə măsuri curative, orientate la remedierea maladiei de bază sau a afecțiunii ce a 
provocat sindromul DSR. 

În scopul jugulării durerii: blocade regionale ale ganglionilor simpatici cu 
administrarea locală a anestezicelor, care deseori ameliorează şi disfuncţiile 
vasomotorii şi sudoripare. Mai frecvent sunt utilizate preparatele: guanetidina (10-30 mg 
cu 500-1000 UI de heparină, i/v, cu soluţie fiziologică — 25 ml, uneori se mai adaugă 
şi soluţie de 0,5-1% de lidocaină); rezerpină (1,25 mg); aplicaţii cu dimexid şi 
novocaină; per os: kaffetină, finlepsină, difenină, antidepresante triciclice, salicilate; 
reflexoterapia; proceduri fizioterapeutice, oxigenarea hiperbarică; corticosteroizi în 
doze mari timp de 2 săptămâni. 

Hiperactivitatea simpatică poate fi redusă şi prin administrarea: gangleronului 
(120 mg/24 de ore), blocatorilor fentolaminei şi fenoxibenzaminei (80 mg/24 de ore), 
B-adrenoblocatorilor (anaprilină — 80 mg/24 de ore), blocatorilor canalelor de Ca 
(nifedipină — 30-90 mg/24 de ore), preparatelor ce previn staza venoasă (glivenol, 
troxevazină). 

La implicarea componentelor nervoase centrale în patogenia durerii este binevenită 
prescrierea antidepresantelor, tranchilizantelor, neurolepticelor, psihoterapia. 


Pandisautonomia acută (PA) 

Este o paralizie acută sau subacută, totală sau parțială a funcţiei vegetative (simpatice 
sau parasimpatice) cu evoluție reversibilă. Se pot separa 2 forme de PA: 

— pură, numită şi sindromul Goung și Adam; debutează în orice vârstă, durează de 
obicei 1-3 săptămâni, uneori este precedată de un episod viral cu febră. Începe cu dereglări 
ale văzului, urmate de disfuncţii simpatice: hipotensiune ortostatică, hipo- sau atranspirație; 
lipsesc reacţiile pupilare, ejacularea. Pot fi şi disfuncţii parasimpatice: alăcrimare, hipo- 
sau asalivație, lipsesc reacțiile pupilare, aciditatea şi motilitatea gastrointestinală — diminuate, 
atonii vezicale. Motilitatea şi sensibilitatea sunt normale; 

— parțiale: 

disautonomia colinergică pură — mai frecventă la copii, debut — acut. 

Manifestări clinice: hipotensiune episodică şi hipersudaţie, hipotonie vezicală, absenţa 
reacțiilor pupilare, diminuarea motiliităţii gastrointestinale. Evoluează cronic. 

Tratament -— simptomatic (în tulburări vezico-intestinale se indică carbacol). 

Hipotensiunea ortostatică simpaticotonică se manifestă prin tahicardie (spre 
deosebire de cea ideopatică) şi TA scăzută în poziţie verticală. 

— neuropatia acută autosomal-senzitivă implică procese degenerescente ale 
axonilor, rădăcinilor posterioare, ganglionilor şi fasciculelor posterioare de calibru mic, 
evoluează grav, cu consecințe fatale. 


B. Afecţiuni de focar ale sistemului nervos 

Sindromul Claude Bernard-Horner 

— leziune a nucleului sau căii simpatice oculo-pupilare, manifestată prin triada de 
semne: 

1) mioză —constricţia pupilei, determinată de pareza mușchiului dilatator al pupilei, 
ca urmare a afecţiunilor nucleului sau ale nervului oculomotor; 

2) ptoza pleoapei superioare — provocată de pareza mușchiului neted al pleoape! 
superioare; 

3) enofialm — „prăbuşirea” globului ocular, determinată de afecțiunea fibrelor cu 
inervaţie simpatică a mușchiului /evator palpebral superior. 

Etiologia — diversă, dependentă de originea sindromului: apare în traumatism 
obstetrical, cancer al apexului pulmonar, anevrisme aortice, adenopatii cervicale, 
siringomielii, în tulburări hemodinamice din vasele cerebrale mari, procese 
patologice ale esofagului sau tiroidei etc. Sindromul este mai manifest în afecțiunile 
fibrelor simpatice din sectorul orbită-ganglionul ciliar; medio-manifeste — în 
afecțiunile din sectorul ganglionul ciliar-diencefal, slab-manifeste — în afecțiunile 
sectorului diencefal-scoarță. La copii sindromul poate fi determinat şi de patologii 
de focar (tumori din nasofaringe, tromboze ale arterei carotide interne, anevrisme 
ale arterei subclavia etc.). 


Sindromul Pourfour du Petit 

Se produce prin excitarea simpaticului cervical; este un sindrom simpatic iritativ. 

Etiologia recunoaşte aceleaşi cauze ca la sindromul Claude Bernard-Horner. 

Simptomatologie: midriază(1), lărgirea fantei palpebrale (2), exofialmie (3), 
La hemifață de aceeaşi parte pot fi şi alte semne de stimulare simpatică: hipotermie 
locală, paloare, hiperhidroză, exagerarea reflexului pilomotor. 


Sindromul Parry-Romberg (/lemiatrofie facială). 

Se întâlneşte rar, interesează mai mult sexul feminin. 

Etiologie — obscură: se presupune afectarea simpaticului cervical (traumatisme, 
tumori vertebrale, guşă, adenopatii), unele nevralgji trigemenale, encefalite, atrofie de 
emisferă cerebrală homolaterală, siringomielie ş. a. 

Manifestări clinice: atrofia progresivă a hemifeţei; se asociază de obicei cu unul 
din sindroamele Claude Bernard-Hormner ori Pourfour du Petit. 


Sindromul Barre-Lieou 

Se produce prin afectarea concomitentă a plexului simpatic perivertebral şi a nervilor 
cervicali. 

Etiopatogeneză. Cervicartroza exprimă principala condiție etiologică. Patogeneza 
se referă la un mecanism iritativ somato-vegetativ (nevralgie cervico-occipitală, tulburări 
locale vasomotorii etc.) 

Manifestări clinice: cefalee occipitală, asociată cu vertij de întoarcere a capului 
(fără alte semne vestibulare obiective), acu/fene (mai des vâjâituri), disfonie, tulburări 
vizuale (episodice). 


Sindromul Adie 

Este determinat de degenerescenţa fibrelor parasimpatice postganglionare ale 
pganglionului ciliar. Se caracterizează prin atonie pupilară (lipsa contracției pupilei). 

Sindromul se manifestă prin dilatarea moderată a pupilei, fotoreacție diminuată, 
cu păstrarea reacției pupilare la medicamentele cu efect pupilodilatator sau 
pupiloconstrictor. De obicei, se asociază cu dispariţia reflexelor osteotendinoase. 

Sindromul Adie poartă caracter de manifestare permanentă, mai des întâlnit la femeile 
în vârstă de 20-40 de ani. 

Mai frecvent se întâlneşte în miotonii congenitale, atrofii progresive musculare, în 
unele forme de encefalite şi herpes zoster ophthalmicus. 


Sindromul auriculo-temporal (Sindromul Frey, Epihidroza parotidiană) 

Un complex de tulburări vegetative în regiunea auriculo-temporală: hiperhidroză, 
hiperemie, hiperestezie a pielii. Apare, de obicei, în timpul alimentaţiei bolnavilor operați 
la glanda parotidă din cauza cicatricelor, care implică nervul auriculo-temporal şi fibrele 
simpatice. În locul reflexului gusto-salivar normal, alimentarea iniţiază un reflex gusto- 
sudoral. 

Etiologia mai poate ţine şi de alte leziuni ale glandei parotide; traumatisme, supuraţii, 
oreion, tumori operate. 

Tratament. Preparate atropinice, platifilină (înaintea reprizelor alimentare); uneori 
ectomia nervului. 


Maladia Hirshprung 

Baza patogenică a maladiei o constituie modificările histostructurale ale 
aparatului nervos intramural într-un anumit sector al intestinului gros, tratat în 
literatură ca aganglioză congenitală locală, care clinic afectează peristaltica 
intestinului, producând „zone aperistaltice” cu stază fecală, constipaţie cronică. 
Se deosebesc forme: acute, grave; forme subacute, medio-grave; forme ușoare și 
cronice. 

Tratament: conservator (dietă, clisme, purgative). Tratamentul de bază — chirurgical. 


Transplantarea de organe 

Transplantarea de organe îşi găseşte utilizare tot mai largă în medicina contemporană, 
înaintând, paralel cu dezvoltarea proprie, multe probleme cu aspect divers și 
contradictoriu: etico-medicale, sociale, psihologice etc. Pacienţii necesită tratament 
îndelungat, pe viaţă, dezvoltând stări determinate de fenomenul de respingere a organului 
donat, stări, ce necesită studiu şi analiză. 

Patogenic aceste stări sunt caracterizate de insuficiența celulelor T imune; ele pot 
să se dezvolte când în organism apar T-killer (în hemotransfuzii, transplant de organe: 
cel mai frecvent — măduvă osoasă etc.). 

În aceste cazuri poate să apară o reacție specifică, numită „transplant contra 
gazdei”, determinată de incompatibilitate în locusul HLA-D, de formă acută sau cronică. 
Formele acute sunt fatale; cele cronice decurg timp îndelungat, în funcţie de 
compatibilitatea în locusul HLA-D. 

Clinic sunt caracteristice: eritrodermii, alopeţii, retard fizic, afecțiuni ale organelor 
tractului digestiv, necroză epidermică, implicând vast SNV. 

Tratamentul a devenit mai eficient doar în ultimii ani: o dată cu descoperirea 
preparatelor imunosupresoare, precum şi cu administrarea de corticosteroizi (doze 
mari), anticorpi monoclonali anti-T, globuline antitimucitare şi antilimfocitare etc. 

26. NEVROZELE 


Nevrozele au început să fie considerate entități clinice la sfârşitul sec. al XIX-lea, dar 
stă încă până în prezent multe probleme nesoluţionate referitoare la natura, 
sificarea şi etiologia lor. 

Nevroza este o maladie psihogenă, ce apare pe fundalul anumitor particularităţi 

personalităţii, ce conduc la formarea conflictului intrapsihic şi la dezvoltarea 
eglărilor în sfera emoţională, somatică şi vegetativă. Nevrozele apar atunci, când 
» influenţa factorilor psihici are loc tulburarea activităţii mecanismelor integrative 
trale, care asigură un comportament adecvat rațional al individului. Fatigabilitatea 
epuizarea mecanismelor centrale de integrare, reducerea stabilităţii psihice 
termină instalarea comportamentului neadecvat, nevrotic. 

Dereglările nevrotice includ primordial următoarele forme: 

1) nevroza anxioasă; 

2) isteria; 

3) nevroza obsesiv-compulsivă. 

Semnele comune pentru toate tipurile de nevroze sunt: 

* prezenţa simptomelor patologice stresante pentru individul afectat, fiind considerate 
el inacceptabile sau ciudate, stranii; 

+ interpretarea realităţii de către pacient rămâne intactă; 

* comportamentul simptomatic nu afectează serios normele sociale, deşi funcționarea 
rsonalității poate fi considerabil diminuată; 

+ dereglarea este durabilă — nu este vorba despre o reacție tranzitorie la stres; 

* absenţa unei cauze organice perceptibile. 


Etiopatogenie. Antecedentele nevrozelor pot fi tulburări ale dezvoltării 
rsonalității, influențate de evenimente stresante ale vieții individului şi de factori 
netici (Noyes et al.). În cazurile, când este prezent un conflict intrapsihic, un 
'eniment extern de natură stresantă poate condiţiona culminaţia conflictului, ceea 
:, la rândul său, cauzează manifestarea nevrozei. Conflictul intrapsihic apare în 
zul când este blocată realizarea motivaţiei individului — frustrarea. În linii generale, 
nt posibile 3 situații clasice generatoare de conflict intrapsihic: 

1) necesitatea alegerii dintre două posibilități egal dorite (conflict apetență-apetenţă); 

2) necesitatea alegerii dintre două posibilități egal nedorite (conflict aversie-aversie); 

3) necesitatea alegerii dintre atingerea scopului dorit cu prețul emoţiilor nedorite 

refuzul la scopul dorit pentru a evita aceste emoţii (conflict apetență-aversie). 

Factorii ce pot influența formarea particularităților structurii 
>rsonalității sunt: particularităţile ereditar-constuţionale (caracterul mamei, 
inicii, sensibilitatea emoţională şi anxietatea lor, principialitatea, maximalismul, 
mţul datoriei, neacceptarea compromisurilor de către tată etc.); particularitățile 
:rioadei de copilărie (relaţiile în familie, contactul emoţional cu părinţii, mai ales 

cu mama, comportamentul hiperprotectiv al părinților, prezenţa conflictelor, situațiilor 
dramatice în familie, indiferența părinţilor față de copil etc.); unele afecțiuni organice 
cerebrale (patologie perinatală, intoxicații, traumatisme), cât şi condiţiile de viaţă (condiții 
sociale, materiale, profesia, alcoolizare precoce, alte deprinderi vicioase etc.). 

Astfel, intensitatea şi importanța stresului pentru individ, semnele sale caracteristice 
specifice, prezenţa conflictului intrapsihic în asociere cu particularităţile personalității 
joacă un rol decisiv în apariția nevrozelor. 

Algoritmul diagnosticului nevrozelor include 2 etape: 

- diagnosticul negativ — excluderea cauzelor organice ale simptomelor nevrotice 
la nivel clinic şi cu ajutorul investigațiilor suplimentare; 

-diagnosticul pozitiv dovada cauzalității psihologice în forma unei clare asociaţii 
în timp a simptomelor nevrotice cu probleme şi evenimente stresante sau relații 
perturbate (chiar dacă sunt negate de pacient). 


NEVROZA ANXIOASĂ 

Termenul de nevroză anxioasă a fost introdus in 1895 de Freud pentru a descrie 
un sindrom ce includea: iritabilitate generală, expectație anxioasă, atacuri de anxietate, 
echivalente somatice ale anxietății şi coşmaruri nocturne. 

Anxietatea e definită ca o stare emoțională caracterizată prin sentimentul de 
aşteptare amenințătoare, neconcretizată, fără pericol real, asociată cu indispoziție şi 
suferință. La această stare de neliniște se asociază simptome fiziologice vasomotorii 
şi viscerale mediate prin intermediul sistemului nervos vegetativ (în particular celui 
simpatic) cu implicarea glandelor endocrine tiroide şi suprarenale. 

Studiile anterioare au relatat, că anxietatea acută este în relaţie cu disfuncția locus 
coeruleus şi ariilor septale şi hipocampale — nucleii cerebrali cu conținut de 
noradrenalină. S-a dovedit şi implicarea nucleilor rafe-ului ai trunchiului cerebral, 
conținând esenţial neuroni serotoninergici în geneza stărilor anxioase, Aceste două 
structuri importante ale trunchiului cerebral au legături ascendente cu cortexul, 
hipotalamusul, cerebelul şi măduva spinării, iar descendente — cu structurile periferice 
simpatice. Ele interacționează permanent. În prezent se consideră, că perturbarea 
metabolică, care se află la originea manifestărilor anxioase, rezultă dintr-o dereglare 
concomitentă a celor 2 sisteme: noradrenergic şi serotoninergic. A fost relatată 
implicarea și a altor arii ale creierului în anxietate; astfel leucotomia bifrontală orbitală 
diminuează nivelul de anxietate, posibil prin mecanismul de întrerupere a conexiunilor 
frontale medio-bazale cu sistemul limbic. 

Nevroza anxioasă este o afecțiune cronică, care se poate manifesta prin episoade 
acute de anxietate — atacuri de panică (AP) — sau prin stări prelungite, cronice de 
anxietate care pot dura săptămâni, luni sau ani — anxietate generalizată. Nevroza 
anxioasă este atribuită abnormalităților genetice, slăbiciunii constituționale a SNC, 
factorilor sociali şi psihologici, anumitor perturbări biochimice şi psihologice. 

Debutul ambelor forme de anxietate (acută şi cronică) rareori are loc înainte de 
18 ani sau după 35-40 de ani (vârsta medie de debut constituie 25 de ani). Se depistează 

de 2 ori mai frecvent la femei decât la bărbaţi. Există o incidenţă familială înaltă. 
Studiul efectuat de Wheeler et al. a demonstrat prevalența nevrozei anxioase de 45% 
printre copiii crescuţi de părinţi cu AP, în comparație cu prevalența de 5% în populaţia 
generală. 

Nevroza anxioasă poate debuta cu un AP sau decurge insidios — sentimentul de 
încordare, teama inexplicabilă, oboseala, fatigabilitatea fiind prezente cu câteva 
săptămâni sau luni înainte de primul AP. Majoritatea pacienţilor consultă la început un 
medic-generalist, efectuând investigații multiple referitoare la sistemul cardiovascular, 
respirator sau gastrointestinal. 

Atacurile de panică (crizele vegetative) reprezintă atacuri recurente de anxietate 
acută sau de panică, care nu sunt limitate la nici o situaţie particulară sau la vreun set 
de circumstanţe, fiind din acest motiv imprevizibile (adică, survin „din senin”). 

Simptomele unui atac de panică seamănă mult cu cele ale stărilor de frică; diferența 
dintre ele este că pacientul cunoaşte cauza fricii sale, iar cauza anxietăţii — nu. 

AP este o perioadă distinctă de frică intensă sau de disconfort, în care 4 (sau mai 
multe) din următoarele simptome apar brusc și ating apogeul în decurs de 10 minute: 

1) palpitații, bătăi puternice ale inimii sau accelerarea ritmului cardiac; 

2)  transpiraţii; 

3) tremor sau trepidaţie; 

4) senzatii de scurtare a respirației sau de strangulare; 

5) senzaţie de sufocare; 

6) durere sau disconfort precordial; 

7) greață sau detresă abdominală; 

8) senzație de ameţeală, dezechilibru, vertij sau leşin; 

9)  derealizare (sentimentul de irealitate) sau depersonalizare (detaşare de sine 
însuşi); 

10) frica de pierdere a controlului sau de a nu înnebuni,; 

11) frica de a nu muri; 

12) parestezii (senzaţii de amorțeală sau de furnicături); 
13) frisoane sau valuri de căldură. 

Atacurile sunt neașteptate, recurente, urmate de cel puţin o lună de preocupare 
persistentă în legătură cu faptul de a nu avea un alt atac de panică, teamă în legătură 
cu posibilele implicaţii sau consecințe ale AP. 

Indivizii cu AP devin excesiv de temători în legătură cu consecințele activităților 
de rutină, în special ale celor referitoare la sănătate sau la separarea de ființa 
iubită, anticipează adesea un deznodământ catastrofic dintr-un simptom somatic 
uşor (de ex., ideea că o cefalee indică o tumoră cerebrală sau o criză hipertensivă). 
Astfel de indivizi sunt adesea mult mai puţin toleranţi la efectele secundare ale 
medicamentelor indicate. Disprețuind testările medicale repetate şi reasigurările, 
ei rămân temători şi sceptici în legătură cu faptul că nu au o maladie care să le 
pună viaţa în pericol. Unii pacienţi îşi modifică în mod semnificativ comportamentul: 
abandonează serviciul, evită să rămână singuri, să conducă automobilul, să iasă 

fără însoțitor, să se afle în locuri sau situaţii din care „scăparea este dificilă sau 
jenantă” ori în care nu poate fi accesibil ajutorul în eventualitatea unui atac de 
panică — agorafobie. 

Anxietatea generalizată. Trăsătura esenţială este anxietatea generalizată şi 
persistentă („liber flotantă”). Simptomele dominante sunt foarte variabile, dar includ 
acuze comune de nervozitate permanentă, dificultăți de concentrare, labilitate 
emoțională, fati abilitate excesivă, tremur, tensiune musculară, transpiraţii, amețeli, 
palpitații şi disconfort epigastric. Neliniştea că subiectul sau o rudă apropiată va avea 
un accident sau se va îmbolnăvi sunt frecvent exprimate, împreună cu o altă varietate 
de temeri şi presimţiri rele: temeri despre viitoare nenorociri, sentimentul de a fi „pe 
marginea prăpastiei” etc. Aceste acuze sunt asociate cu o tensiune motorie (frământare 
permanentă, cefalee tip tensional, tremurături, incapacitate de relaxare) şi hiperactivitate 
vegetativă (transpiraţii, tahicardie, tahipnee, disconfort epigastric, bufee de căldură, 
congestie facială, gură uscată, vertij sau instabilitate, mâini umede şi reci, parestezii 
etc.). 

Pentru stabilirea diagnosticului de anxietate generalizată e necesar, ca starea anxioasă 
să dureze cel puţin 1 lună şi să nu poată fi stabilit un factor organic, care a inițiat şi menţinut 
tulburarea, de exemplu hipertireoidismul, intoxicația cu cafeină etc. 

Tratamentul medicamentos include: 1) remedii psihotrope: benzodiazepine — 
alprazolam (considerat preparat de elecție în tratamentul AP, 2-6 mg/zi), lorazepam, 
relanium, antidepresive triciclice — amitriptilină, inhibitori ai recaptării serotoninei — 
fluoxetină, 2) vegetotrope — beta-blocante (propranolol 20 mg x 3 ori/zi, anaprilin etc.), 
miorelaxante (midocalm, miolastan, sirdalud), remedii minerale (preparate de calciu şi 
magneziu — Ca-D, Magne-B, etc.). Tratamentul non-medicamentos include: tehnici 
de „reeducare” vegetativă (biofeedback), terapie comportamentală, psihoterapie, 
acupunctură. 

Este necesar de menţionat că tratamentul nevrozei anxioase e de durată (câteva 
luni, până la un an), necesită doze suficiente şi întâlniri frecvente, cooperarea pacientului 
şi stabilirea unei bune alianţe terapeutice. 


Isteria (boala lui Briquet, tulburare de conversie 


Cu toate că isteria a fost cunoscută din antichitate, prima ei descriere detaliată 
(1859) este atribuită medicului francez Briquet. Mai târziu, Charcot a elaborat criteriile 
multor manifestări ale maladiei, provocând interesul lui Freud şi Janet faţă de această 
entitate, 

Charcot considera că simptomele isterice pot fi provocate şi înlăturate prin hipnoză. 
Janet a postulat existența unei stări de disociație a creierului în aşa manifestări isterice 
ca transa şi stările de fugă. Freud considera simptomele isterice un produs al 
„mecanismelor de protecție ale ego-ului”, unde energia psihică generată de conflicte 
psihice inconştiente refulate este convertită (transformată) în simptome fizice, corporale. 
Acest ultim concept este pe larg acceptat în prezent, iar termenul conversie a fost 

inclus în nomenclatura nevrozelor. El implică faptul că un afect neplăcut, generat de 
problemele şi conflictele pe care pacientul nu le poate rezolva, este, într-un fel, 
transformat în simptome. Aşadar, termenii simptome de conversie şi reacție de 
conversie au fost egalați cu maladia isteria. 

În opinia multor autori termenul conversie se referă la aşa simptome inexplicabile, 
ca aminezia, parezele şi paraliziile, cecitatea, afonia, crizele, astazia-abazia etc., care 
mimează diverse afecţiuni neurologice organice. 

E necesar a face distincție între „personalitatea isterică” şi maladia isteria. Unii 
pacienţi cu isterie înglobează particularități ale personalităţii isterice (histrionice), dar 
nu există o relaţie directă între aceste fapte. De asemenea, trăsăturile personalităţii 
isterice pot fi detectate la indivizi, care niciodată nu vor dezvolta simptome de conversie, 
iar ultimele pot apare la subiecți, care nu sunt personalități isterice. Pentru „personalitatea 
isterică” sunt caracteristice: necesitatea de a fi întotdeauna în centrul atenţiei; tendința 
de a-și sublinia irezistibilitatea sau comportamentul provocator sexual, emoții labile și 
superficiale, preocuparea excesivă de propriul farmec, discursul accentuat emoțional, 
dar lipsit de profunzime, autodramatizarea, teatralitatea şi exprimarea exagerată a 
emoţiilor, sugestibilitatea, dependența de persoane din anturaj şi de circumstanțe, tendința 
de a impune relații intime. 

În neurologia clinică pot fi distinse 2 tipuri de isterie: 

1) maladia cronică preponderent a sexului feminin, ce se manifestă prin simptome 
funcţionale psihice şi somatice multiple, a căror cauză nu este evidentă; 

2) maladia se întâlneşte predominant la bărbaţi, dar a fost semnalată şi la femei 
care dezvoltă simptome fizice cu scopul obținerii unei compensații, influențării asupra 
unor litigii, evitării obligaţiei militare sau arestului etc. Această ultimă stare este numită 
„isterie compensată sau isterie cu sociopatie”. 


Isteria clasică. Simptomele isterice sunt multiple, diverse şi polimorte, 
manifestându-se în cele mai variate sisteme ale organismului uman. Ele sunt strâns 
legate în timp cu evenimente traumatice, probleme intolerabile sau cu relaţii perturbate. 
Ca regulă, pacienţii cu isterie se adresează medicului cu acuze la dureri în diferite 
regiuni ale corpului, perturbări funcționale ale diverselor sisteme (de ex. majorarea TA, 
hipertermie, nausea, vome, „nod în gât”, simptome hemoragice, tulburări vegeto-trofice 
ete); 4 

Tabloul clinic al pacientului cu isterie predomină: stările paroxistice (crize isterice 
şi atacuri de panică), tulburări ale acuității vizuale (amavroză) şi motricităţii globilor 
oculari, vorbirii şi vocii (afonie, mutism), hiperkinezii, dereglări ale sensibilităţii de tip 
isteric, dereglări vegetative. Pacienţii cu tulburări de conversie manifestă adesea o 
negare izbitoare a problemelor sau dificultăţilor (/a belle indifference — frumoasa 
indiferență), care pot fi evidente altora sau le pot prezenta într-o manieră dramatică 
sau histrionică. 

Cunoaşterea manifestărilor tipice ale isteriei facilitează suspectarea sau diagnosticul 

isteriei. În majoritatea cazurilor e vorba de aşa-numita isterie polisimptomatică — în 
93%, din cazuri se depistează asocierea a 2, 3 sau mai multe simptome isterice. 
Diagnosticul isteriei în cazul unui monosimptom necesită o responsabilitate şi exigență 
mai mare din partea medicului. 

Stări paroxistice. Paroxismele la pacienţii cu isterie pot fi divizate în psihogene 
(isterice) şi atacuri de panică (crize vegetative). Structura primelor este determinată, 
în esenţă, de simptome neurologice isterice, preponderent — de fenomene motorii: 
spasme tonice în membre cu formarea posturilor patologice diverse ale membrelor, 
mişcări flexorii şi extensorii, tremurături de amplitudine mare şi ticuri aritmice, scuturări 
exagerate ale uneia sau mai multor extremități sau a întregului corp. În cadrul acestor 
stări se manifestă frecvent mişcări de întoarcere forțată a capului, globilor oculari pe 
verticală, blefarospasm, trismus, spasme oro-mandibulare, hemispasme faciale, contracții 
musculare a unei '/, a corpuluii, mişcări de „aruncare” a pelvisului, „arcul isteric” etc. 
asociate cu geamăt, plâns, râs, vorbire afectată — mutism, disfonie, afonie, bâlbâit, 
vorbire „pe silabe”, întinsă şi încetinită. Medicul se poate întâlni şi cu stări paroxistice 
de „pierdere a conştienţei”, pseudocome sau are activitate psihogenă, care poate fi 
însoţită de căderea bolnavului. În cadrul acestor stări pacientul poate manifesta o 
rezistenţă activă la încercările medicului de a-i ridica pleoapele închise, de a efectua 
flexia piciorului, lipsesc mișcările plutitoare ale globilor oculari. 

Crizele psihogene pot mima crizele epileptice, suscitând un diagnostic diferențial 
cu ele. În favoarea crizei psihogene pledează: 

* tabloul specific al fenomenelor motorii (evidenţiat mai sus) 

* durata lungă a paroxismului şi „pierderii conştienței” (mai mult de 10-20 minute) 

* absenţa caracterului stereotipic al crizelor 

* analiza factorilor provocatori 

* analiza fenomenelor emoţional-expresive în cadrul crizei (strigătele, geamătul, 
lacrimile, acţiunile agresive sunt caracteristice pentru criza psihogenă) 

Pseudopareze. Este unul din cele mai frecvente fenomene neurologice isterice. 
Acestea pot fi adesea apreciate ca reprezentând conceptul pacientului despre tulburarea 
somatică, care poate fi diferită de principiile anatomice sau fiziologice. Ca regulă, dereglările 
motorii isterice sunt asociate cu diminuarea tonusului muscular, absenţa asimetriei reflexelor 
osteotendinoase, absenţa atrofiilor musculare. 

Hiperkinezii isterice. Tremurătura este cea mai frecventă formă de hiperkinezii 
în cadrul isteriei. Poate avea localizare diferită. Particularităţile specifice ale tremurăturii 
isterice: se depistează concomitent trăsături ale tremurăturii de repaus, posturale şi 
celei de acţiune; se manifestă o discordanţă între intensitatea tremurăturii şi prezervarea 
funcţiilor extremității (de ex., scrisul); e specific debutul subit legat cu factori emoționali, 
evoluţie neprogresivă, remisiuni spontane, ineficienţa tratamentului medicamentos şi 
eficiența psihoterapiei sau placebo. 

Tulburări de mers. Pot fi distinse câteva variante tipice de tulburări de mers 
isterice: mers ataxic — cu încrucișarea picioarelor şi paşi bruşti laterali, cu „târârea” 
labei piciorului şi fixaţie ecvino-varus, mers care imită diferite afecţiuni organice 

neurologice (mers miopatic, spastic, hemiparetic), mers cu flexia exagerată permanentă 
sau periodică a genunchilor, mers bizar, neobișnuit („mers patinat” sau care imită schierea, 
dansul, „mers în patru labe” etc.). Diagnosticul clinic necesită modelarea unor situații 
nestandard — mers cu ochii închişi, pe taloane şi pe vârful picioarelor, mers lateral şi 
înapoi, mers tandem — cu poziționarea călcâiului unui picior la vârful degetelor altuia, 
fugă etc., în timpul efectuării cărora paternul motor al mersului capătă trăsături şi mai 
excentrice, iar caracterul demonstrativ al motricității devine cert şi indubitabil. 

Dereglări vizuale şi oculomotorii. Cel mai frecvent se depistează îngustarea 
concentrică a câmpurilor vizuale, blefarospasm, pseudonistagm, diplopie care se menţine 
şi la privire cu un singur ochi, fotofobie, dereglarea aprecierii culorilor, 

Dereglări de sensibilitate. Pot di considerate isterice acele tulburări de 
sensibilitate, care sunt strict legate cu deficitul motor isteric după localizare și dinamică. 
Se depistează particularităţi topografice ale dereglărilor de sensibilitate: pe suprafața 
corpului şi feței - hipoestezie sau anestezie limitată strict la linia mediană, la nivelul 
membrelor — tulburări cu caracter „de amputaţie”. 

Sindroame algice. Majoritatea pacienţilor cu isterie în calitate de prime acuze 
prezintă frecvent cefalee, dureri cervicale, toracalgii şi dureri în extremități. Durerile 
de caracter isteric pot fi: difuze în absenţa cauzelor somatice pentru apariţia lor; 
sindroame algice strict localizate în zona deficitului motor de caracter isteric; dureri în 
zonele orale sau anogenitale asociate uneori cu dereglări senzitive în aceleaşi zone. De 
asemenea, unii pacienți prezintă dureri acute, violente, necesitând investigaţii diagnostice 
urgente şi/sau intervenţii chirurgicale; în anamneza acestor pacienţi se depistează 
„infarcte repetate”, „colică renală sau hepatică”, „abdomen acut”, „laparoscopii 
diagnostice” etc. 

Dereglări vegetative isterice. Includ sindroame variate: tulburări de respiraţie 
(dispnee psihogenă, echivalente respiratorii — oftat, căscat frecvent, comportament 
respirator, tuse seacă, strănut paroxistic), gastrointestinale („nod în gât”, pirozis, vome), 
stări subfebrile de durată, modificări vegetativ-trofice pe partea pseudoparezei, sindromul 
pseudogravidar Alvares etc. 

Tratamentul pacienţilor cu isterie rămâne o problemă complicată. În mare măsură, 
acest fapt este condiţionat de beneficiile secundare expectate de pacient de la 
simptomele de conversie. Este eficientă asocierea antidepresivelor cu neuroleptice, 
tratament psihanalitic şi psihoterapeutic cu reconstruirea motivaţiilor bazale şi 
particularităților personalităţii. 


NEVROZA OBSESIV-COMPULSIVĂ 


Se caracterizează prin gânduri obsesive sau acte compulsive recurente, 

Gândurile obsesive sunt idei, imagini sau impulsuri care intră mereu în mintea 
subiectului într-o formă stereotipă. Ele sunt violente, involuntare, supărătoare, iar subiectul 
încearcă, adesea fără succes, să le reziste, să le ignoreze sau să le suprime printr-un 
alt gând sau acțiune. O femeie poate fi chinuită, de exemplu, de teama că ea ar putea 
fi, eventual, incapabilă să reziste impulsului de a-şi ucide copilul pe care îl iubeşte mult. 

Actele compulsive sau ritualurile sunt comportamente stereotipe, premeditate, care 
sunt repetate mereu şi mereu. Ele nu sunt inerent plăcute şi nici nu au drept rezultat 
îndeplinirea unei sarcini utile. Pacientul le vede adesea ca prevenind unele evenimente 
improbabile obiectiv, frecvent implicând un rău la adresa lui. De obicei, acest 
comportament este recunoscut de subiect ca fiind fără sens, excesiv şi ineficient. 
Pacientul face repetate încercări de a rezista impulsului. Există o strânsă legătură între 
simptomele obsesionale, în special gândurile obsesionale, şi depresie. 

Pacientul recunoaște că obsesiile sunt produsul propriei sale minți şi nu impuse din 
afară. Obsesiile sau compulsiile cauzează o suferință marcată, sunt consumatoare de 
timp. 

Majoritatea actelor compulsive se referă la ordine și curățenie: spălatul mâinilor, 
verificări repetate pentru a se asigura dacă o situaţie periculoasă nu are posibilitatea să 
se întâmple. Actul ritual este o încercare simbolică de a îndepărta pericolul. 

Nevroza obsesiv-compulsivă este, în măsură egală, comună bărbaţilor şi femeilor. 
Debutul este de obicei în copilărie şi în viaţa adultă precoce. Evoluţia este variabilă şi 
frecvent cronică. 

Tratament. Utilizarea antidepresivelor triciclice, în special a clomipraminei, sau a 
inhibitorilor recaptării serotoninei (fluoxetină) este considerată cea mai eficientă formă 
de terapie, care diminuează în mare măsură obsesiile şi compulsiile la mai bine de 50% 
din pacienți. Ritualurile compulsive pot fi de asemenea reduse prin tehnicile de terapie 
comportamentală (bazată pe expunerea pacientului la stimuli care induc frica). 


EXAMINAREA PACIENTULUI NEUROLOGIC 


I. ANAMNEZĂ 

1.1. DATE BIOGRAFICE GENERALE 

Numele, prenumele, sexul (m/f). 

Data şi anul naşterii. Naţionalitatea. Reşedinţa. 
Ocupaţia (profesia). Locul de muncă. Data internării. 


1.2, ACUZELE 

Cefalee; dureri şi parestezii la nivelul extremităților; deficit motor; accese de 
convulsii; amețeli; vertijuri; dereglări de conştiinţă; dereglări ale ritmului de somn; 
simptome viscerale etc. 

În caz dacă contactul cu pacientul se stabileşte greu, se va consemna cauza 
(dereglări de conştiinţă, dereglări ale limbajului etc.). Motivele internării (precizarea 
diagnosticului bolii, tratament, expertiză). 


1.3. ISTORICUL BOLII ACTUALE 

Debutul bolii (acut sau lent) şi manifestările primelor simptome clinice, ordinea, 
succesiunea, evoluţia bolii, schimbarea capacității de muncă şi tratamentul administrat 
în decursul bolii. 


1.4. ANTECEDENTELE EREDO-COLATERALE 
Ne vom informa dacă in familia bolnavului şi la rudele de sânge au existat boli ale 
sistemului nervos cu caracter familial şi ereditar. 


1.5. ANTECEDENTELE PERSONALE 

Boli infecțioase acute (rujeola, difteria etc.) sau cronice (tuberculoza, luesul, 
toxoplasmoza etc.), intoxicații, toxice personale cronice (tabagismul, alcoolismul), toxice 
profesionale, medicamentoase; traumatisme craniocerebrale şi vertebromedulare. 


1.6. ANTECEDENTELE FIZIOLOGICE (LA FEMEI) 
Data apariţiei primei menstruaţii, succesiunea menstruaţiilor (ritm, durată, cantitate), 
avorturi, naşteri spontane şi provocate. 


1.7. ANTECEDENTELE COPILULUI 

Informaţii despre starea sănătății mamei în timpul sarcinii; iradieri său administrare 
de izotopi în timpul sarcinii; modul în care a decurs naşterea; eventuale traumatisme 
obstetrice; informaţii dacă naşterea s-a produs la termen; copilul a avut sau nu icter 
după naştere; masa copilului la naştere; dezvoltarea somatică şi neuropsihică ulterioară 
a copilului; informaţii despre compatibilitatea sângelui mamei şi a copilului. 


1.8. ANTECEDENTE DE MEDIU SOCIAL 

Informaţii despre profesia pacientului, eventualele stresuri cauzate de mediul 
profesional sau familial; felul muncii (fizică, intelectuală); factorii mediului extern la 
care este expus pacientul (frig, umezeală, zgomot produs de mediul industrial şi circulația 
rutieră etc.). 

2. EXAMENUL OBIECTIV SOMATO-VISCERAL 


2.1. STAREA GENERALĂ A BOLNAVULUI 

Starea generală satisfăcătoare, gravă, extrem de gravă. 

Stare de nutriţie (satisfăcătoare, majorată, exagerată, diminuată, cașexie), 

Talia (înălțime normală, nanism, gigantism, manifestări de acromegalie), 

Tegumentele şi mucoasele (colorația, manifestări de hipo- sau hiperpigmentaţie, 
turgorul pielii; escare, manifestări de herpes zoster sau alte erupții; nodozități tumorale 
(ale tegumentelor sau trunchiurilor nervilor periferici). 

Palpaţia ganglionilor limfatici periferici — negativă sau pozitivă (în acest caz trebuie 
indicate dimensiunile, dacă e dureroasă sau nu palpaţia lor), 

Starea amigdalelor, glandei tiroide, muşchilor. 

Sistemul osteoarticular (manifestări de artrită, artroză: fracturi, anchilozare). 


2.2. APARATUL RESPIRATOR 

Tipul, frecvenţa şi ritmul respirației. Percuţia şi auscultația, Este important de a 
menţiona că insuficiența respiratorie cronică determină encefalopatia respiratorie; 
tuberculoza şi umoarea pulmonară pot condiţiona meningita, abcesul sau metastaza 
cerebrală. Pentru neurochirurgi e importantă starea pulmonară a bolnavului şi din 
punctul de vedere al intervenţiei chirurgicale în perspectivă. 

În mod invers, leziunile nervoase centrale, mai ales cu suferinţa trunchiului cerebral, 
sunt cele mai frecvente cauze ale tulburărilor respiratorii şi ale decesului pacienţilor 
neurologici şi neurochirurgicali. 


2.3. APARATUL CARDIOVASCULAR 

Zgomotele cardiace, eventualele sufluri; pulsul, tensiunea arterială la ambele mâini, 

De remarcat, că valvulopatiile cronice şi insuficiența cardiacă, boala hipertonică 
determină tulburări ale circuitului sanguin cerebral: ictusuri, encefalopatii vasculare 
cronice. 


2,4, APARATUL DIGESTIV 

Abdomenul şi configuraţia lui (abdomen balonat, abdomen suplu, excavat), 
manifestări de ascită; percuţia abdomenului, ficatului, splinei. Remarcă: tumorile maligne 
ale aparatului digestiv pot metastaza în sistemul nervos. Comprimarea unor rădăcini 
nervoase dorsale spinale (prin hernii discale sau tumori medulare) poate să se manifeste 
prin colici abdominale, să simuleze colecistita sau ulcerul duodenal, ori gastric. Uneori 
leziunile cerebrale sau medulare pot provoca pareze intestinale, 


2,5. APARATUL UROGENITAL 

Trebuie de menţionat că patologia renală prin retenția azotată poate să determine 
tulburările nervoase. Tumorile renale pot provoca compresiunii ale plexurilor 
lombosacrale şi metastaze cerebrale sau spinale. 

Aspectul invers, leziunile cerebrale şi medulare pot determina retenţii vezicale. 

La femei se va examina cu atenţie evoluţia ciclului menstrual, menopauza fiziologică, 
amenoreea primară sau secundară. Tumorile mamare şi genitale la femei pot metastaza 
în vecinătate şi la distanță. Tumoarea prostatei la bărbaţi produce metastaze, mai ales, 
în oase, inclusiv şi în coloana vertebrală. 

2.6. SISTEMUL ENDOCRIN 

Hipertiroidismul, mixedemul, hiperinsulinismul, hipoparatiroidismul, diabetul zaharat, 
sindromul Cushing, boala Addison şi altele — toate acestea pot provoca modificări 
patologice somatice şi neurologice, modificări neuropsihice, sindromul de hipertensiune 
intracraniană sau manifestări în aspect pseudotumoral. 


3. EXAMENUL NEUROLOGIC 


3. 1. NERVII CRANIENI 


I. Nervul olfactiv 

Acuitatea olfactivă. Manifestări patologice: anosmie, hiper- sau hipoosmie, 
halucinaţii olfactive. 

II. Nervul optic 

Acuitatea vizuală (ambliopie, amavroză). 

Câmpul vizual (perimetria; scotomul central — pozitiv sau negativ; hemianopsiile: 
bitemporală, binazală; omonime superioare şi inferioare; tulburări ale câmpului vizual 
de tip cadran). Sensibilitatea cromatică (distincţia culorilor). 

Examenul fundului de ochi (neuroretinită, papilită; stază venoasă, edemul papilei 
nervului optic, stază papilară, atrofia papilei nervului optic — primară sau secundară). 

MI, IV, VI -, Nervii oculomotori 

Ptoza palpebrală; poziţia globilor oculari; motilitatea globilor oculari; diplopie, 
strabism; nistagmus. 

Examenul pupilelor (mioză, midriază, anizocorie), reflexele pupilare (fotoreacția 
directă şi asociată, reflexul de acomodare şi convergenţă). 

V. Nervul trigemen 

a) Porțiunea senzitivă: punctele Walleix, tulburările subiective; examenul sensibilităţii 
tegumentelor feţei şi ale mucoaselor; reflexele cornean şi conjunctival. 

b) Porțiunea motorie: aspectul muşchilor masticatori, mişcările mușchilor masticatori, 
reflexul maseterian, 

VII. Nervul facial 

Simetria facială; fantele palpebrale; prezenţa sau lipsa lagoftalmului; pronunția 
pliurilor nazolabiale; prezența sau lipsa fenomenului de aguezie (pierderea sensibilităţii 
gustative pe două treimi anterioare ale limbii). 

VIII. Nervul acustic- vestibular 

a) Componenţa cohleară: tulburările subiective; acuitatea auditivă; conductibilitatea 
osoasă şi aeriană a sunetului. 

b) Componenţa vestibulară (vertijul, nistagmusul; poziţia Romberg etc.). 

IX, X - Nervul glosofaringian şi nervul vag 

Fonaţia. Manifestările de disfagie pentru solide şi lichide; poziţia şi mişcările vălului 
palatin; reflexul vălului palatin și faringian; manifestările de aguezie pentru treimea 
pasterioară a limbii. 

XI. Nervul accesoriu 

Examenul reliefului şi mişcărilor muşchilor sternocleidomastoidian şi trapezoid; 
manifestări de torticolis. 

XII. Nervul hipoglos 
Relieful limbii (hipotrofii cu sau fără fasciculații), mișcările limbii, poziția limbii pe 
diafragma cavității bucale şi când este scoasă din gură. 


3.2. MOTILITATEA 

1) Ortostațiunea. Poziţia Romberg. 

2) Mersul: stepat uni- sau bilateral; mers „de rață”; mers tabetie; mers talonat; 
mers Wernicke-Mann (la pacienţii cu hemipareză centrală), mers galinaceu cauzat de 
parapareză inferioară; mers cerebelos; mers cerebelos — spastic; mers parkinsonic; 
mers spastic; mers țopăit (în coree). 

3) Mişcări involuntare: tremorul; miocloniile; mişcările coreice; mişcările atetozice; 
hemibalismul; torticolisul spasmodic; spasmul torsionat; ticurile; crampa funcțională — 
crampa scriitorului, violoncelistului etc. 


Convulsiile epileptice 

Atrofiile musculare cu sau fără fasciculaţii. 

4) Mişcările active segmentare: forța musculară segmentară, apreciată conform 
sistemului de 5 puncte. 

Probe pareze (proba Barre, proba Mingazzini). 

5) Tonusul muscular (hipotonie, hipertonie — „lamă de briceag” sau „roată zimţată”). 

6) Coordonarea mişcărilor (probe de ataxie cerebeloasă sau spinală; probele indice- 
nas şi călcâi-genunchi; proba de diadocokinezie, hipermetrie). 

7) Reflectivitate. 

Reflexele normale: a) osteotendinoase (stiloradial, bicipital, tricipital, rotulian, 
achilian); 

b) cutanate (abdominal superior, mediu şi inferior, cremasterian, plantar). 

Reflexele patologice (Babinski, Oppenheim, Rossolimo, Shaffer, Hoffman, elonusul 
plantar şi rotulian). Reflexul de apărare (triplă flexiune, retracție). 


3.3. SENSIBILITATEA 

1. Sensibilitatea subiectivă: dureri, parestezii, hiperestezie, hipoestezie, hiperpatie, 
anestezie. 

2. Sensibilitatea obiectivă: 

a) superficială (algică, tactilă, termică); 

b) profundă (simţul artrokinetic, simţul de vibraţiune, sensibilitatea posturală — 
mioartrokinetică); 

c) sintetică (simţul de stereognozie, autotopognozie). 

Tipurile clinice de dereglare ale sensibilităţii (se notează pe o schemă aparte, pe 
care sunt reprezentate dermatoamele): tipul periferic, polinevritic, segmentar, radicular, 
siringomielitic, tipul conductiv, tipul isteric. 

Puncte dureroase la compresiune (Valleix),. 

Manevre de elongare: Neri, Lasegue, Wasserman, Mazkewicz, Sequard, Turin, 

Semnele meningiene: rigiditatea mușchilor occipitali (redoarea occipitală), 
semnele Kernig, Brudzinski (superior, mediu, inferior), Bechterew, Mendel, Lesage 
(la copii). 

3.4. SISTEMUL NERVOS VEGETATIV 

TROFICITATEA. TULBURĂRILE SFINCTERIENE ŞI SEXUALE 

Se notează tulburările vasomotorii (roşeaţă, edem, cianoză, paliditate), tulburările 
secretorii (hiperhidroza, uscăciunea pielii; hipersecreție sebacee; secreție lacrimală, 
salivară, nazală; amiotrofii articulare, escare; retenţie sau incontinenţă de urină şi de 
scaun; tulburări de erecție şi ejaculaţie). 

Se examinează reflexul pilomotor, dermogratismul (alb, roşu, elevat), reflexul 
oculocardiac, reflexul clinoortostatic, reflexul ortoclinostatic, temperatura corpului. 


3,5. SINDROAME CORTICALE CEREBRALE 

1) Apraxia. Agnozia. Alexia. Agrafia, Acalculia. Astereognozia. Anosognozia. 
Autotopoagnozia etc. 

2) Limbajul: sindromul afazic - afazia motorie, afazia amnestică, afazia de recepție 
(Wernicke), afazia semantică. Diagnostic diferenţial între afazia depistată şi disartria 
ce nu provine din afazie. Disartriile: afonie, voce bitonală nazonată (bulbară sau 
pseudobulbară), sacadată (cerebeloasă), monotonă, polilalie (parkinsonică), explozivă 
(striată), bâlbâitul şi mutismul nevrotico-psihic. 

3) Psihic: starea de conştienţă (comă, sopor, obnubilaţie, somnolenţă). Orientarea 
în timp şi spaţiu; atenția; memoria (amnezia retrogradă, anterogradă, combinată, 
sindromul Korsakov). Voința. Emoţiile (comportament agresiv şi tendință la plâns, 
frică, tristețe, melancolie). Personalitate. Inţelect. 

4) Somnul: normal şi patologic (tulburarea formulei „somn-veghe”, hipersomnie, 
insomnie, narcolepsie). 


3.6. DIAGNOSTICUL DE LOCALIZARE (TOPOGRAFIC) 


3.7. DIAGNOSTICUL PREVENTIV (CLINIC ȘI TOPIC) 
Se expune diagnosticul de suspecție cu sindromul funcțional, se determină etiologia 
(infecţii, traumatisme, dereglări vasculare acute sau cronice, tumori, maladii ereditare). 


3.8. EXPLORĂRI PARACLINICE 

3.9. DIAGNOSTICUL DIFERENȚIAL 

3.10. DIAGNOSTICUL CLINIC FINAL PRINCIPAL 
3.11. BOLI CONCOMITENTE 


4. TRATAMENTUL 
Tratament conservator. Intervenţie chirurgicală. 


5. PROGNOSTIC 
Privind capacitatea de muncă, funcţii vitale, vindecare. 


6.EXPERTIZA MEDICALĂ A CAPACITĂȚII DE MUNCA ŞI MEDICO-MILITARĂ 
7. EPICRIZA. RECOMANDĂRI 

